
NOTĂ ASUPRA EDIŢIEI 


Continuăm — după o regretabilă întârziere de doi ani de zile — publicarea 
Însemnărilor Zilnice ale lui Constantin Argetoianu. Volumul de față, al III-lea, 
cuprinde perioada 1 ішіе-3 1 decembrie 1937. 

Notele celebrului scriitor politic au fost aşternute pe hârtie într-un context 
internaţional destul de tensionat. În Franţa, politica „frontului popular“ dusese 
la inflaţie, devalorizare şi impozite noi. In Rusia Comunistă continua decapi- 
tarea în masă a zişilor troțkişti (între victime, mareșalul Tuhacevski, liderul 
comunist ungur Bela Kuhn). În Spania războiul civil făcea victime, naționaliștii 
lui Franco câştigau teren iar Comitetul de neintervenție de la Londra se ilustra 
prin іпебсіепій. În Asia conflictul japono-chinez se transformase în război 
pustiitor, cu niponii ajuni deja la Peking. Curzii se răsculaseră împotriva re- 
formatorului Kemal Atatiirk, iar confruntările dintre arabi şi evrei erau tot mai 
greu potolite de britanici. O lovitură de Stat fascistă reuşise în Brazilia. Pe 
străzile Londrei se întețeau ciocnirile dintre adepţii comunismului şi cei ai 
fascismului, Londra însăşi încerca să-şi îmblânzească relaţiile diplomatice cu 
Germania şi cu Italia. Mussolini mergea în vizită la Hitler, pe când Preşe- 
dintele Roousevelt se mulțumea să rostească discursuri-lecţii pentru europeni. 
Peste toate, Societatea Naţiunilor, socotită de Argetoianu „sinistra operetă“, se 
arăta tot mai depăşită de evenimente, cu al său falimentar Comitet de dezarmare. 

Fiind un timp de vară-toamnă, al vacanţelor şi al concediilor, viaţa politică 
internă n-a fost atât de bogat ornamentată. Se disting vizitele în străinătate ale 
Regelui Carol al II-lea. Prima, în Polonia, nutrind vise de „unire personală“ a 
Coroanelor celor două țări — sub sceptrul Regelui Carol al II-lea. Vizita n-a 
convenit la Paris, acolo unde era încă la preţ Mica Înţelegere (demodată şi 
stereotipă, după opinid lui Argetoianu). Ca să mai dreagă busuiocul, Suvera- 
nul României a efectuat o vizită reuşită, „de potolire a spiritelor“, la Paris, 
după care în chip incognito a poposit la Londra şi apoi la Bruxelles. Periplul ex- 
tern s-a încheiat cu vizita de la Belgrad. Altminteri, în ţară fiind, Carol al II-lea 
se ocupa de organizația „Straja Țării“, de cancanurile Camarilei sale, de mer- 
sul crizei regimului politic pe care-l patrona. 

Opoziția politică se agita în van, atentă de fapt la їаМа de şah pe care jocul 
era făcut de către Rege. Iuliu Maniu şi Nicolae Titulestu se întâlneau Іа Сар 
Martin, de unde amenințau cu Republica, fapt dezminţit mai apoi de însuşi 
Iuliu Maniu. Preşedintele în exercițiu al Partidului Naţional-Ţărănesc, Ion Mi- 
halache, spera şi se zbătea între ciocan (Rege) şi nicovală (Maniu). N. Titu- 

lescu devenea doctor honoris causa la Bratislava, însă se împotmolea în 
campania electorală din ţară, unde Garda de Fier îl declarase persoană non 
grata; de aci articolul de ziar Eu şi Garda de Fier care a stârnit atâta zarvă pu- 
blică. Toate celelalte formaţiuni politice erau prea mici pentru a îndrăzni să 
acceadă de-sine-stătătoare la puterea politică. Erau sortite cartelurilor cu cei 
mari sau alianțelor între ele. 

Camarila Regală regiza din culise iar Elena Lupescu îşi atrăgea fulgerele 
intens mediatizate ale lui Iuliu Maniu şi ale profesorului Еоци. 

Societatea românească avea parte şi de alte diverse întâmplări. Se inaugura 
trenul „aerodinamic“ pe calea ferată Bucureşti-Constanța, distanţă străbătută 
în 2 1/4 ore. Sociologul Dimitrie Gusti prezida cu succes pavilionul românesc 
din cadrul Expoziţiei internaționale de la Paris. Voievodul Mihai era înaintat 
la gradul de sublocotenent (avea 12 anişori). La Alba Iulia s-a dezvelit cu fast 
regal şi guvernamental grupul statuar „Horea, Cloşca şi Crişan“, operă a scul- 
ptorului Fekete. În fine, opinia publică era prizată la un mare scandal de presă 
purtat între ziarele Universul şi Lumea Românească. 

Argetoianu prindea în colimator cafeneaua politică dimpreună cu protago- 
niştii ei vii sau morţi. Gânduri pioase erau înscrise pe coala de hârtie la moar- 
tea unor Marconi, Massaryk, Macdonald sau generalul Gh. Zizi Cantacuzino. 
Pe de altă parte, cronicarul politic se arăta a fi consternat de boala incurabilă a 
Reginei Maria. 

Evenimentul politic central a rămas totuşi criza regimului politic. Brătienii 
se hotărâseră să reîntregească Partidul Naţional-Liberal. Regele s-a speriat şi а 
contrat, însărcinând tot pe Gh. Tătărescu cu formarea unui Guvern pe baze 
lărgite, însă acesta n-a reuşit decât cartel electoral cu minuscula grupare politi- 
că a lui N. Iorga şi cu Frontul Românesc al lui Vaida-Voievod al cărui „front“ 
se va compromite astfel definitiv ca şi curent naţionalist. La РМТ, Mihalache a 
trecut preşedinţia lui Maniu şi acesta a pactizat aproape întreaga opoziţie (in- 
clusiv Garda de Fier) în lupta electorală împotriva Guvernului Tătărescu. Re- 
zultatul: campanie electorală furibundă, cu morţi şi răniţi; trântirea în alegeri а 
partidului de guvernământ; ascensiunea parlamentară а РМТ (Maniu) dar mai 
ales a Gărzii de Fier. 

Guvernu! Octavian Goga a fost ultima mutare-surpriză a Regelui pe tabla 
de şah a vieţii politice parlamentare, anticamera dictaturii regale — „regim to- 
talitar, de autoritate şi de ordine“ pe care Argetoianu l-a susținut în toate cele 
trei audienţe la Rege, în vara-toamna 1937. 

Navetând între Bucureşti-Breasta-—Sinaia, sau urmându-şi cura Іа Nauheim, 
Constantin Argetoianu a purtat cu sine caietele pentru însemnări, a înregistrat 
fapte, întâmplări, a schiţat portrete de oameni, a prezentat evenimente — cu 
toate constituind astăzi componente esenţiale din istoria politică românească, 

1937 


1 iulie. Camera şi Senatul francez au votat în aceeaşi zi, şi fără nici 
un amendament proiectul plinelor puteri cerute de Guvern, ceea ce do- 
vedeşte că votul Senatului împotriva aceluiaşi proiect (încă mult mai 
atenuat) prezentat de Guvernul Blum, a fost un vot politic. De altmin- 
treli Caillaux a explicat de la tribună că Senatul n-a avut încredere în 
politica financiară a dlui Blum. Noul ministru Bonnet a impresionat 
Senatul prin expunerea sinceră pe care a făcut-o despre starea finan- 
telor franceze. „Inflaţie, devalorizare şi impozite noi“ au fost reţetele 
de îndreptare propuse de dânsul). 

Francul francez va înceta să atârne de valoarea lui aur; ca toate mo- 
nedele căzute, va fi de azi înainte o monedă hârtie al cărui curs va de- 
pinde de contingenţele economice şi bugetare. Situaţia Guvernului fran- 
cez apare ca foarte grea; „timpul de pauză“ după formula lui Blum, nu 
mai е de ajuns pentru ajustarea financiară, trebuie dat înapoi pe so- 
luţiile sociale legiferate de precedentul Guvern şi care au provocat de- 
zastrul Trezoreriei. Ziarul Le Temps se arată foarte pesimist asupra si- 
tuației şi cere înlăturarea socialiştilor din Guvern şi din majoritate. 


În Rusia pare că s-a ajuns la culmea conflictului între cele două ta- 
bere care se războiesc pentru putere. După ultimele ştiri, Stalin şi-ar fi 
pierdut încrederea şi în Voroşilov şi probabil locul acestuia în fruntea 
armatei roşii va fi luat de mareşalul Bliicher. Arestările continuă, în 
masă. Printre cei arestați sunt şi Lupunski, directorul ziarului Pravda şi 
Tal, directorul ziarului Jzveszia, cele două foi mai mult decât oficioase, 
oficiale chiar, ale Guvernului, Boris Mironov, directorul serviciului 
Presei în Ministerul de Externe şi alţii. Despre Tuhacevski se spune 
acum că ar fi fost condamnat fiindcă voia cu orice preț război cu Japo- 
nia (!). În fapt, iar se vorbeşte mult de o încordare a raporturilor dintre 


1 Ce zice Rist? 

Soviete şi Imperiul Nipon, şi enorme pregătiri defensive au fost făcute 
în Siberia orientală. 


Vizita Regelui în Polonia continuă triumfală. De la vizita Țarului la 
Paris, pe vremuri, n-a mai fost vizită de Suveran atât de populară în 
Europa. Ea va fi bogată în rezultate (în afară de crearea Ambasadelor!). 
Din ştirile саге vin, pare că tratatul de alianță a fost compensat — în tot 
cazul a fost reînviat. Trebuie să aşteptăm întoarcerea Regelui la Bucu- 
reşti ca să aflăm precizări. Regele a fost primit ieri — ca un Rege — la 
Cracovia şi găzduit la Wawel. Arhiepiscopul Sapieha n-a luat parte la 
primire (probabil n-a fost invitat) şi Regele a fost primit la Catedrală de 
Nunţiul din Varşovia. 

La noapte, Regele va sosi la Cernăuţi unde va petrece ziua de mâine. 


Am primit preşedinţia Cercului Miliardarilor, după o conversaţie cu 
Auschnit şi cu Kaufmann. Amândoi au primit punctul meu de vedere. 
Cercul nu poate continua să funcţioneze ca o „boite“ de petreceri, în 
care se dau numai dejunuri şi baluri. Ca să-şi justifice existenţa în opi- 
nia publică, trebuie să devină o asociaţie culturală, o instituţie de legă- 
tură tehnică între marea industrie română şi cele străine. Amândoi fun- 
datorii mi-au declarat că acesta a fost şi scopul lor la întemeierea asoci- 
aţiei. Am hotărât să dăm de la toamnă o îndrumare nouă, şi prin urmare 
o viaţă nouă unei instituţii care poate aduce reale foloase şi nu merită 
să fie batjocorită sub numele sub care e cunoscută astăzi. 

Asociaţia se va instala la toamnă în palatul Reginei Elisabeta, din 
Calea Victoriei, pe care l-a închiriat! pe 5 ani cu 700 000 lei chirie pe 
an, Regina Elisabeta obligându-se să mai construiască în prelungirea 
sălii actuale, de mâncare, o mare sală de întrunire pentru conferinţe, 
serbări etc. Căci conferințele şi şedinţele tehnice nu exclud din când în 
când şi serbări, care nu pot fi suprimate căci au devenit „oarecum“ tra- 
diționale. Cu prilejul acestei închirieri am aflat că informaţia despre 
cumpărarea palatului Elisabetei de către Malaxa nu era exactă. Malaxa 
a vrut, dar nu s-au înţeles la preţ, şi acum nu mai vrea Regina; preferă 
să-l închirieze, căci n-ar avea ce face cu banii. 


1 Asociaţia a trebuit să se mute din casa Manu (parcul Filipescu) care a fost cumpă- 
rată de Max Auschnit, ca locuinţă. Pe de altă parte, Regina Elisabeta se va muta în noi 
palat pe care-l clădeşte lângă Arcul de Triumf. - | 

2 iulie. Deşi în cercurile noastre oficiale se pretinde că Regele şi 
Guvernul român n-au ştiut nimic despre intenţia polonezilor de a crea o 
mbasadă la Bucureşti, şi că cele două pasaje din discursurile Preşe- 
dintelui Moscicki şi Regelui, privitoare la această creaţie au fost intro- 
duse în ultimul moment, zece minute înainte de masă, din iniţiativa ne- 
aşteptată a Preşedintelui — am aflat prin Legația polonă cum au decurs 
într-adevăr lucrurile, şi dedesubturile acestei afaceri. 

În realitate, inițiativa a venit din partea noastră, şi la Varşovia nu a 
fost nici o surpriză. Cu câteva zile înainte de sosirea lui Moscicki la 
Bucureşti, Alexandru Zamfirescu, ministrul nostru în Polonia s-a dus 
la Arcizewski şi i-a spus: „Uite, ar fi un gest elegant din partea Polo- 
niei, ca cu prilejul vizitei Preşedintelui să ridice Legația ei la rangul de 
Ambasadă...“ Arcizewski a belit ochii şi a întrebat pe Zamfirescu dacă 
exprima o părere a lui personală, sau dacă „era acoperit“. Diplomatul 
nostru a răspuns în doi peri: „Ministrul de Externe nu ştie nimic despre 
propunerea mea, dar am toate motivele să cred că Majestatea Sa ar fi 
încântată...“ Arcizewski se zăpăceşte uşor, şi ultimele cuvinte ale lui 
Zamfirescu l-au zăpăcit de tot. 

In fine, a luat telefonul şi a chemat pe Beck la Varşovia. Beck a 
prins ideea dar a răspuns că lucrurile nu puteau merge aşa repede. Şi 
reamintea că după ce Franța a înființat Ambasada sa în Polonia, cele- 
lalte Mari Puteri au mârâit şi unele s-au supărat chiar. S-a încheiat a- 
tunci o convenție, zisă convenţia de la Roma, prin care Franța, Anglia, 
Italia şi Germania se obligau să nu mai creeze Ambasade, fiecare, 
decât după o prealabilă înțelegere între ele. Beck nu-şi mai reamintea 
dacă cu acest prilej nu luase şi Polonia vreun angajament şi cerea puți- 
nă vreme ca să cerceteze şi să ia o hotărâre 

Până să ajungă la această hotărâre a sosit însă Moscicki la Bucu- 
reşti, şi pe tot timpul şederii lui la noi, nimeni n-a mai vorbit de această 
chestie. 

Două zile după plecarea Preşedintelui, însărcinatul cu afaceri Po- 
ninski (plecase şi Arcizewski cu Moscicki în Polonia) a primit o tele- 
gramă de la Beck prin care-i aducea la cunoştinţă că, după cercetările 
făcute, Polonia nu luase пісі un angajament faţă de alte Puteri în pri- 
vința creării noilor Ambasade, că prin urmare nimic nu se opunea la ri- 
dicarea Legaţiei din Bucureşti la rangul de Ambasadă, şi că Guvernul 
din Varşovia era hotărât să procedeze la această ridicare cu prilejul vi- 
zitei Regelui în Polonia. 

Beck mai da lui Poninski ordin să ceară imediat o audienţă Regelui, 
direct prin Mareşalat iar nu prin Ministerul de Externe (după cum era 
uzul) şi să remită Majestății Sale telegrama sa. 

Poninski a executat ad litteram ordinul, a cerut în aceeaşi zi audi- 
ență prin Urdăreanu, a fost primit a doua zi dimineaţa, şi, povesteşte 
Poninski: „Jai dit au Roi, comme ј аі ordre de considerer Votre Ma- 
jest& comme mon futur Chef, je me permets de Lui laisser, contraire- 
ment aux usages l'original de la depâche“. Regele a fost încântat, adau- 
gă Poninski, şi-a dat aprobarea sa, şi s-a convenit că, crearea Amba- 
sadelor va fi anunţată la masa de la Varşovia. 

Astfel stând lucrurile, pretenția Guvernului nostru de a fi fost sur- 
prins la Varşovia prin propunerea poloneză, e o simplă minciună de 
oportunitate, ca să împace pe francezi, care sunt furioşi. Supărarea 
francezilor nu e însă pricinuită de crearea acestor Ambasade, ci de în- 
treaga noastră politică de apropiere de Polonia. Francezilor li se pare 
— şi poate că au dreptate — că cu cât ne apropiem de Polonia, cu atât 
ne îndepărtăm de Mica Înţelegere (cel puţin de Cehoslovacia) şi de 
dânsa — în tot cazul de înțelegerea ei cu Sovietele. Atacurile împotriva 
noastră au şi început în presa franceză şi faimosul Pertinax a scris un 
articol în care n-a ezitat să spună că „pentru nenorocirea păcii (?) şi a 
Europei, alianţa româno-polonă care fusese sterilizată de dl Titulescu, 
şi-a regăsit iarăşi toată vigoarea“. Iar domnii de la Legația Franței din 
Bucureşti nu se jenează să urle că „românii şi iugoslavii fac în mo- 
mentul de față o politică de bandiți“! Pentru ce această supărare? E în- 
dreptată alianța polonă-română împotriva Franţei? Câtuşi de puţin. A- 
ceastă alianță nu e îndreptată împotriva nimănui, e o alianță pur defen- 
sivă, menită să pună întreaga Europă la adăpostul unui atac sovietic. 
Ca doritoare de pace, Franţa, şi chiar Sovietele trebuie să fie mulțumite 
prin urmare de strângerea legăturilor între Polonia şi noi. 

Singurele grupări solide sunt acelea ce se fac de la sine. Cele arti- 
ficiale, făurite de Cancelarii, nu fac două parale. S-a văzut în momentul 
războiului câtă valoare au avut tratatele care legau Italia şi pe noi de 
Germania şi de Austria. Pactul cu Sovietele pe care Franţa ar vrea să 
ni-l bage pe gât, n-ar avea mai multă valoare, în momentul aplicării lui. 
Tratate ca Mica Înţelegere împotriva Ungariei, sau ca cel româno-po- 

! Încă o aluzie la proiectul lui Riedz-Smigly de Uniune personală între România şi 
Polonia. E ciudat cum atât Arcizewski cât şi secundul său, revin la fiecare ocazie asu- 
pra unui proiect, despre care n-a transpirat încă nimic în public — şi nici măcar în lu- 
mea oficială. 

lon de apărare împotriva Sovietelor, sunt însă tratate vii şi grupările de 
Puteri pe care ele se reazimă n-au avut şi n-au nevoia imboldurilor de 
Cancelarie ca să dureze, nici nu pot fi desfăcute prin operaţiuni de ste- 
rilizare, după eleganta formulă a dlui Pertinax. 

Cu cât Franţa va apărea mai slăbită prin disensiunile sale interne şi 
prin greutăţile de ordin financiar contra cărora se zbate, cu atât frontul 
Germania-Polonia-România-lugoslavia-ltalia împotriva Sovietelor se 
va întări. La adăpostul acestui bastion semicircular, îndreptat numai 
împotriva barbariei de la Răsărit, Franţa va putea să-şi facă în linişte 
toaleta, căci nimeni n-are nici cea mai mică intenţie rea în contra ei, 

La Paris, şi în tot Apusul, emoție mare: ieri a fost prima zi de liber- 
tate a francului francez. Prin suprimarea limitei inferioare aur a mone- 
dei lor, francezii au intrat în grupul țărilor cu monedă oscilantă, a cărei 
stabilizare e lăsată jocului cererii şi ofertei. Se evită astfel specula ce- 
lor două cursuri (bursa oficială şi bursa neagră). Pe ziua de ieri, a fost 
animaţie mare în târgurile schimburilor, dar n-a fost panică. La Paris li- 
vra engleză s-a urcat la 125 fr. iar dolarul american la 25. La Londra, 
livra a ajuns până la 132—135 frs. dar la termen. La vedere n-a trecut de 
125-130. А 

Situaţia la Paris e tot încordată. Se aşteaptă măsurile noi fiscale. In 
aşteptarea lor socialiştii cer în congresul lor de la Marsilia îngrădirea 
puterilor Senatului, iar la Expoziţie un grup întreg, de participanți, cei 
de la „Atracţiuni“ s-au pus în grevă! 

Închiderea hotelurilor şi restaurantelor suspendată ca o amenințare 
asupra capetelor străinilor, fluctuațiunile francului şi paguba eventuală 
de care se tem oamenii, grevele, turburările politice, toată anarhia într- 
un cuvânt ce domneşte în Franţa face mare rău Expoziţiei care riscă să 
mai adauge un mare deficit la deficiteie finanțelor publice, deja exis- 
tente. Fără a mai vorbi de prestigiul ţării, grav atins, şi de enormele 
pierderi de ordin public şi privat consecutive ађіпегіі străinilor de a-şi 
mai aduce contribuţia lor în devize forte şi în dever comercial. 


Alaltăieri a fost un adevărat prăpăd asupra unei bune părți din Olte- 
nia, în Teleorman, în Muscel. In Bucureşti numai câteva picături de 
ploaie, dar un năduf cum de mult n-am resimţit. Ne dam cu toții seamă 
că, cataclismul se deslănțuia undeva. În Dolj, furtuna a fost direct ca- 
tastrofală. Grindina a căzut pe valea Amaradiei, şi până la Craiova, de 
o mărime excepțională; a ucis animale mai mărunte, a rănit oameni, a 

ras tot. Altă trombă pornită dinspre Pleniţa şi Verbiţa a trecut peste Ple- 
şoi, Brabova, Raznic şi a nimicit toate recoltele. Grindina s-a oprit din 
fericire pentru mine la Predeşti şi n-a ajuns până la Breasta (aşa mi se 
spune cel puţin). Nu ştiu ce pagube îmi va fi făcut furtuna. La Drăgă- 
şani, grindină mare şi acolo, a distrus viile. Coada furtunii a venit spre 
Est până la Câmpina în Prahova, unde arbori au fost dezrădăcinaţi şi 
case dezvelite. Rău s-a supărat Dumnezeu pe noi! 


Încăierare gravă pe fluviul Amur, între ruşi şi japonezi. S-au tras fo- 
curi de puşcă, de mitralieră şi chiar lovituri de tun, în jurul insulei 
Senukla. In presa democratică — natural — îngrijorare. Deocamdată, 
se aşteaptă explicaţiile japonezilor, căci ei au început conflictul. Poftă 
de război nu e nici la Tokio, nici la Moscova, aşa încât probabil lucru- 
rile se vor aranja. 


Tata Iorga, care şi-a ținut congresul Ligii Culturale acolo, face ре 
dictatorul Iaşilor. Încearcă cu bastonul soliditatea monumentelor isto- 
rice, caută pe Arghezi prin buruieni ca să-l omoare, promite regenera- 
rea oraşului, prosteşte lumea, petrece. Şi nimeni nu râde. Ba chiar mai 
aplaudă caraghiosul de Cuza! 


3 iulie. Ziarele franceze sosite azi, precizează măsurile financiare 
luate de Guvern şi care fuseseră numai incomplect comunicate prin te- 
legrame. 

Iată textul exact al legii deplinelor puteri: 

„Article unique. Le gouvernement est autorisé, jusqu’au 31 Aout 
1937, á prendre par décrets délibérés en Conseil des ministres, toutes 
mesures tendant á assurer la répression des atteintes au crédit de l’ Etat, 
la lutte contre la spéculation, le redressement économique!, le controle 
des prix, équilibre du budget et de la trésorerie et la defense, sans con- 
trôle? des changes et de l'encaisse de la Banque de France. 

Ces decrets seront soumis â la ratification des Chambres, dans les 
trois mois de la promulgation de la présente loi ou, en tout cas, á la pre- 
mière séance de l Assemblée extraordinaire de 1937.“ 


1 Atât ега de ajuns, căci aci intră tot! şi pe toate tărâmurile vieţii publice şi private. 
2 Subliniat de mine. 

După expunerea de motive şi după declaraţiile ministrului de Finan- 
te, plinele puteri au fost cerute pentru realizarea unui plan de ansamblu 
ce se poate rezuma astfel: 

1) Apărarea stocurilor de la Banca Franței fără controlul schimbu- 
rilor (libertate de schimb pentru franc şi pentru devize); 

2) Luptă implacabilă împotriva speculei; 

3) Strictă echilibrare a bugetului pe 1937 prin: 

a) măsuri fiscale apropriate, 
b) o scădere sensibilă a sarcinilor Trezoreriei. 

Pe baza acestui program, ziarele franceze cred a şti că noile măsuri 
financiare pe care le va pune în practică Guvernul francez, ar fi urmă- 
ЊагеІе: 

1) Mărirea impozitelor directe ре venit; 

2) Combaterea evaziunii capitalurilor, printr-un sistem de control; 

3) Sporirea cu 30% a impozitelor indirecte în vigoare; 

4) Scumpirea tutunului, chibriturilor şi tarifelor de cale ferată. 

Prin aceste măsuri Guvernul speră să realizeze un plus de încasări 
de 7 miliarde franci. 

Aseară francul a cotat: 128.87 livra sterlină, 26.05 dolarul, 10.52 mar- 
ca germană, 5.94 francul elveţian. 

Bursa a fost redeschisă. 


Regele a sosit azi-dimineaţă la orele 10 în Bucureşti (gara Mogo- 
şoaia). În afară de Guvern şi de autorităţi au fost poftiți să-l primească 
şi şefii de partide, dar n-am fost decât eu şi lunian. Mai era din opoziţie 
şi loaniţescu, care probabil că reprezenta pe Vaida. De Іа ţărănişti şi de 
la Goga, nimeni. E drept că suntem în vacanţă şi că, convocările au fost 
făcute abia aseară la ora 11. Eu m-am dus de data asta cu dragă inimă, 
căci Regele a făcut treabă bună în Polonia. Cred că această vizită va fi 
urmată de importante realizări pe planul politicii internaţionale. 


Tabacovici şi Macovei (directorul C.F.R.) mi-au spus incidental 
(vorbeam despre numele gării Mogoşoaia, urât, cacofonic şi lipsit de 
sens, care trebuie schimbat în cel de „Băneasa“) că toate numele de 
„oameni“ (sunt peste 200) cu care au fost împodobite gările noastre, 
vor fi înlocuite prin nume topografice. Am priceput cântecul: se vede 
că au primit ordin să şteargă numele „Nicolae Titulescu“ de pe gara 

Halmei! şi Tabacovici „pour doser la pilule“ patronului său, a obţinut 
şi a hotărât să se schimbe toate. Bine şi aşa. Noua gară Mogoşoaia va fi 
şi ea botezată „Băneasa“. 


Cu controlul spaniol s-a cam încurcat treaba. Germania şi Italia nu 
primesc ca acesta să fie exercitat pe mare numai de Anglia şi Franţa. 
Cele două țări propun recunoaşterea lui Franco ca beligerant, căci în 
acest caz ar intra în vigoare pentru toate țările obligaţiile impuse de 
convenţii pentru păstrarea neutralității faţă de un război oficial recu- 
noscut. Anglia şi Franţa nu par să se împace cu propunerea germano- 
italiană. Se caută, ca totdeauna, o formulă, şi până atunci presa, de o 
parte şi de alta, înjură. 


După cum am prevăzut Rusia şi Japonia s-au împăcat. Au retras 
ambele Puteri flotele lor de pe Amur, şi incidentul se consideră închis, 
după ce două zile Moscova şi Tokio s-au împroşcat cu noroi şi cu în- 
jurături. Războiul nu se naşte niciodată dintr-un incident. Când două 
țări vor războiul, creează un incident ca pretext pentru deschiderea os- 
ог, dar războiul nu e niciodată determinat de incident însuşi, ci 
de intenţiile ce se ascund în dosul lui. 


Şi în Belgia âu început lucrurile să se încurce. Ministrul de Justiţie, 
Laveleye, a fost bătut în public, în semn de protestare împotriva legii 
aministiei, promulgată de hatârul socialiştilor şi flamanzilor, dar împo- 
triva căreia foştii combatanți (din marele război) au protestat cu energie. 


Pipirică (Dr. Angelescu) a vorbit la Paris. A explicat presei (care ne 
înjura) că alianța cu Polonia a fost încheiată de România după sfaturile 
şi îndemnul Franței, că ea nu e îndreptată împotriva nimănui (?) şi în 
tot cazul nu împotriva stăpânilor noştri de pe malurile Seinei. Declara- 
{Ше drului Angelescu n-au produs, cum era de aşteptat, nici o impresie. 


! Tabacovici, preşedintele Consiliului de Administraţie la C.F.R., a dat gării Hal- 
mei numele lui Titulescu, din platitudine. 

Gusti a fost decorat cu Steaua României cl.], ca răsplată că şi-a des- 
chis pavilionul la Expoziţie cu două luni întârziere. 


Pangal a avut ieri la dejun pe Valer Pop, care i-a spus că Guvernul 
pleacă pe la sfârşitul lui septembrie după inaugurarea monumentului 
lui Horia în Transilvania (pe la începutul aceleiaşi luni). Nici Tătărescu 
nici Partidul Liberal nu vor participa la noul Guvern. Întrebat de Pan- 
gal ce era cu zvonul unui Guvern prezidat de Tătărescu, cu elemente şi 
din afară de Partidul Liberal, menit să modifice Constituţia, Pop a de- 
clarat că erau glume de cafenea, căci Dinu Brătianu nu admite modi- 
ficarea Constituţiei, şi un Guvern prezidat de Tătărescu în acest scop ar 
împărți Partidul Liberal în două. „Nu e momentul, la spartul târgului să 
spargă şi partidul. Putea să o facă mai înainte. Acum e prea târziu. Tă- 
tărescu n-are decât o ambiţie, să ajungă şeful partidului şi pentru a- 
ceasta trebuie să nu-i zdruncine întâi coeziunea.“ Întrebat mai departe 
cum vede soluţia succesiunii, ministrul Industriei a răspuns că atâta 
timp cât Vaida avea şanse să rupă Partidul Naţional-Țărănesc şi să for- 
meze un Guvern cu elemente din acest partid, sorții lui de succesiune 
erau mari. Se pare însă că şansele de ruptură în partidul dlui Mihalache 
sunt mici, şi că şi şansele dlui Vaida ar fi prin urmare în descreştere. 
Valer Pop crede că Regele va forma un Guvern de personalităţi, alese 
de el. 


Ziarele din Paris publică după obiceiul lor reportaje întinse cu pri- 
vire la procesul unui român, Broverman care a ucis alt român, pe doc- 
torul Taubmann, pentru motiv ce ne sunt indiferente. Interesant pentru 
noi е că aceşti bravi români duc faima țării până în depărtata şi in- 
dulgenta Franţă... 


4 iulie. De la gara Mogoşoaia, ieri-dimineaţă, Regele s-a dus direct 
la Şcoala Militară din Dealul Spirii, unde a asistat la depunerea jură- 
mântului noilor ofiţeri. 

Întrebând pe Sola dacă Italia va ridica Legația sa la Bucureşti la 
rangul de Ambasadă, o dată cu Polonia, ministrul Italiei mi-a atras aten- 
ţia asupra unei dificultăți: n-am recunoscut încă formal anexiunea Abi- 
siniei şi titlul de Impărat al Etiopiei, fără de care Regele Victor Ema- 

nuel nu poate semna scrisori de acreditare. I-am răspuns că va fi tocmai 
un prilej pentru o asemenea recunoaştere, un expresis verbis dar în 
mod tacit. Sola crede că va trebui să tratăm chestia deodată, cu Italia, 
cu Franţa, cu Anglia şi cu Germania. Odată chestia cu Etiopia soluţio- 
nată, Italia va fi cea dintâi care să ne trimită un ambasador. 


Edenicul Anthony a găsit o admirabilă formulă: Anglia vrea ca răz- 
boiul spaniol să fie limitat la Peninsula Iberică. Dar cine vrea altfel? 
Când englezii se pun să fie geniali, nu-i întrece nimeni. 


S-a modificat iarăşi regimul comerțului nostru exterior. S-au mai 
scos din contingentare câteva articole, s-au mai creat câteva birouri de 
control la Ministerul Industriei. Copilării. Nu există decât un singur re- 
gim pentru comerțul exterior: libertatea, şi ca regulator tariful vamal. 


Generalul Stakiewicz, şeful Marelui Stat-Major polonez, e oaspete- 
le nostru, cu o droaie de ofițeri. Desigur n-a venit ca să ia lecţii; poate 
ca să dea. L-am văzut ieri la gara Mogoşoaia, e tânăr şi curăţel. 


Din ecourile Vaticanului. 

Vasiliu-Mosor (ministrul nostru pe lângă Sf. Scaun) povesteşte că 
incidentul provocat de arhiepiscopul Sapieha, prin scoaterea sarco- 
fagului lui Pilsudski din incinta catedralei din Wawel (Cracovia), tre- 
buie pus în socoteala Regelui Carol. Sapieha ar fi un mare bigot şi un 
mare puritan, şi ştiind că, Carol va veni să se încline înaintea Mareşa- 
lului, l-a scos din incinta bisericii, ca să nu fie nevoit el să primească, 
cu onorurile datorite, pe un Rege ortodox, şi imoral deoarece divorțase 
şi trăia în concubinaj. Vaticanul aflând de adevărata cauză a actului să- 
vârşit de Sapieha, şi nevoind să strice relațiile Curiei cu România, a 
trimis pe nunțiul din Varşovia să primească pe Rege. Explicaţia lui 
Vasiliu îmi pare inverosimilă, căci Sapieha, dacă ar fi urmărit numai 
scopul de a nu primi pe Regele Carol în catedrala sa, n-avea decât să se 
facă bolnav (chiar şi e) şi să nu apară în acea zi — şi n-avea prin ur- 
mare nevoie, pentru satisfacerea scrupulelor sale religioase, să intre în 
conflict şi cu Guvernul şi cu poporul polon, conflict de pe urma căruia 
îşi va pierde probabil locul. 

Despre Sapieha, Vasiliu mai povesteşte că e cât se poate de rău vă- 
zut de Papa. Pe când Pius al XI-lea era numai Monseniorul Ratti, şi 
nunțiu la Varşovia, Sapieha (pe atunci deja episcop) a trimis Cardina- 
lului de Stat Gaspari un lung raport împotriva Nunţiului şi i-a cerut să 
recheme cât de repede pe „acest imbecil“. După scurtă vreme monse- 
niorul Ratti a fost făcut Cardinal, iar la moartea lui Benedict al XV-lea, 
a fost ales Papă. Gaspari i-a arătat raportul lui Sapieha şi Pius al XI-lea 
a pus în sufletul lui la index pe arțăgosul prelat polonez. Aşa se explică 
că deși arhiepiscopul Cracoviei, ca primat al Poloniei, e un post „cardi- 
nalice“, Sapieha n-a fost încă numit cardinal. Şi nici nu va fi. 

Să sperăm că motivele pentru care arhiepiscopul Sapieha a exoflisit 
pe Pilsudski, nu sunt acele povestite de Vasiliu, căci dacă catolicii, fie 
şi numai cei bigoţi şi puritani ar fi împotriva Regelui Carol, s-a dus 
dracului candidatura la Tronul Poloniei. 


Regele a plecat aseară la Sinaia, să vadă pe Regina Maria şi să se 
bucure cu dânsa de succesele din Polonia; se înapoiază azi în Bucu- 
reşti. Se vorbeşte iar de plecarea lui „incognito“ în Franţa. Dată fiind 
situaţia de acolo, nu cred în această călătorie, fie şi „incognito“. 


Decretul-lege prin care francul francez „a été décroché de Гог“ 
(prin abrogarea dispoziţie: legale care fixa limita inferioară a valorii 
aur, pentru moneda legală) a fost promulgat pe ziua de 1 iulie. Imediat 
după aceasta Guvernul a ridicat un avans de 15 miliarde de la Banca 
Franţei. Dacă francezii consideră asta o îmbunătăţire a situaţiei, noroc 
să le dea Dumnezeu! 


5 iulie. Ziarele din Londra scriu articole lungi despre revoluția 
kurzilor, care s-au ridicat împotriva Turciei din cauza măsurilor stu- 
pide de modernizare luate de Kemal, cu nesocotirea Coranului. Miş- 
carea e serioasă, ea durează de 3 luni, dar autorităţile turceşti au zădăr- 
nicit orice transmisiune de ştiri în afară. Turcii au fost alungați din a- 
proape tot Kurdistanul, au pierdut până acum mai multe avioane; lup- 
tele sunt în continuare. 

Un atentat a fost încercat la Lisabona împotriva primului ministru şi 
dictator Salazar, omul providenţial care a scos Portugalia din noroi. О 
bombă a explodat sub trotuar în momentul în care Salazar intra în casa 
prietenului său 1056 Torcado, în capela căreia trebuia să asiste Іа o sluj- 
bă religioasă. Salazar a scăpat ca prin minune neatins. Te întrebi ce 
poate fi în capul bestiilor, care încearcă să ucidă un asemenea om! 
Omenirea s-a coborât pe o treaptă de anarhie în care propria ei soartă e 
în joc. Nu se prea vede leacul răului... 


Rusia, e hotărât, în fermentare. Pe lângă conflictul dintre oportunişti 
cu Stalin în frunte şi comuniştii puri şi conduşi de Troțki, a început şi o 
mişcare cu caracter mistic de reapropiere de biserică. Mai ales printre 
ţărani dar şi printre muncitori. Oamenii încep iar să meargă la slujbele 
religioase, şi tineri care până acum nu manifestau nici o tendinţă re- 
ligioasă se botează, în masă. Mişcarea se semnalează nu numai în regi- 
unile Rusiei europene dar şi în Siberia. 

Tot în Rusia se anunţă un atentat împotriva lui Dimitrov, secretarul 
general al Internaționalei Comuniste. Acest Dimitrov e un bulgar care 
a fost cuprins printre cei acuzaţi de incendiarea Reichstagului; dat în 
judecată a fost achitat, dar expulzat din Berlin şi din Germania. Din ne- 
norocire atentatul n-a reuşit şi javra a scăpat. 


Aseară nuntă mare cu zaiafet la miliardarui Tabacovici care şi-a 
măritat fata cu locotenentul Dristorian, de Іа Escorta Regală. Ега să 
cunune Malaxa, dar Tabacovici n-a vrut să se sublinieze prea mult „le- 
găturile“ sale cu marele macher (după cum cu câteva săptămâni în 
urmă, n-a vrut nici Macovei, directorul general al C.F.R.-ului, care şi-a 
măritat şi el o fată), aşa încât, ilustra năşie s-a prăbuşit până pe umerii 
generalului Argeşanu, comandantul Diviziei Cavaleriei de Gardă. Lău- 
tari, mâncare, băutură, au fost de toate, dar cineva care a luat parte la 
serbare mi-a spus că Tabacovici era fără chef. Să-şi fi dat omul seama, 
că în viață toate se sfârşesc, chiar pentru cei pe care-i ţine de o mână 
Duduia şi de alta Malaxa? 


Arhiducesa Ileana a născut un băiat — al nu ştiu câtelea... 

Amenințarea cu închiderea hotelurilor în Franța pe ziua de 3 iulie, а 
fost adusă la îndeplinire numai parţial: nu s-a mai primit пісі un client 
nou, dar cei ce erau deja instalaţi n-au fost daţi afară. Negocierile cu 
Guvernul continuă, dar nu s-a ajuns la nici o soluţie încă. 


Din cercuri bine informate mi s-a confirmat astăzi plecarea Regelui 
în străinătate. Regele ar urma să plece între 10 şi 17 iulie şi nu s-ar în- 
toarce înainte de începutul lui septembrie. Scopul călătoriei, n-am pu- 
tut să-l desluşesc î încă. În tot cazul această călătorie în Franţa, fie şi „in- 
cognito“ nu trebuie să încânte Guvernul francez, căci are prea multe pe 
‚ сар ca să se mai ocupe şi de siguranța şi de neplăcerile eventuale pe 
care un Rege le poate lesne întâmpina într-o ţară ajunsă prada anarhiei. 
Poate că Regele vrea să contrabalanţeze efectul călătoriei în Polonia; 
acest efect nu poate fi însă influenţat printr-o călătorie: francezii ne cer 
semnătura pe un pact de asistenţă cu ei şi cu Cehoslovacia, şi orice le- 
am da în loc, sau nimic e totuna. 


Vizita Mareşalului Rydz-Smigly în România a fost fixată în sep- 
tembrie, după înapoierea Regelui. 


6 iulie. Douăzeci şi doi de troțkişti au fost împuşcaţi la Vladivostok 
(Siberia). Totalul celor executaţi în acel oraş, de la mai, se urcă la 107. 
Cei mulţi înainte! 


Cele 4 Mari Puteri continuă să se certe pe chestia neintervenţiei în 
Spania. Italia şi Germania persistă în formula recunoaşterii ambelor ta- 
bere ca beligerante şi nu acceptă controlul naval exercitat numai de 
Franța şi Anglia. Iar aceste două Puteri continuă să nu accepte recu- 
noaşterea lui Franco ca beligerant şi a cere retragerea voluntarilor stră- 
ini din Spania. Pe lângă spectacolul anarhiei şi neputinței, Marile Pu- 
teri mai dau şi pe al ridicolului. Іп momentul de față se caută formule 
de compromis. Veşnicul compromis! 


A murit la vârsta de 86 de апі Maria Sturdza-Miclăuşeni, fiica cea 
mai mare a lui Топ Ghica, scriitorul şi fostul bey de Samos. Trăia de 

zeci de ani ca o pustnică la Miclăuşeni, împreună cu fata ei unică, vă- 
duvă după Șerban Cantacuzino, exematosul fecior nr. 4 al Nababului. 
Pe şoseaua naţională care duce de la Roman la Iaşi, în dreptul satului 
Miclăuşeni, într-o vale în mijlocul pădurii, la dreapta, se ascunde caste- 
lul în stil gotic german (о nenorocire, cu ifose) clădit de defunctul Sturd- 
za. Trecătorii nu-i bănuiesc existența, şi mic este numărul celora care au 
fost admişi în cursul anilor să-i treacă pragul şi să dea ochi cu cele do- 
uă văduve care tăiaseră aproape toate legăturile lor cu lumea. Am fost 
din numărul acestor privilegiați şi mare mi-a fost mirarea să găsesc în 
locul cucuvelelor la care mă aşteptam, două femei vesele şi sprintene, 
ce-şi petreceau viaţa muzicând, citind, măzgălind pergamente şi pic- 
tând searbede peisaje. Neavând moştenitor direct, au adoptat pe Matei 
Ghica (nepotul lor) dar fiul lor adoptiv — o secătură — le-a dat decep- 
ţii, aşa încât s-au înfundat şi mai adânc în filantropia, pe care o exerci- 
tau prin procură. O sumă de şmecheri trăiau în Roman şi s-au îmbogăţit 
de ре urma bunătăţii cucoanelor de Іа Miclăuşeni care şi-au irosit astfel 
o bună parte din imensa lor avere. Foarte bine ţinut, în mijlocul parcu- 
lui secular care-l împresura din toate părţile, castelul de la Miclăuşeni, 
ridicat sub influenţa gustului german din veacul trecut, nu conţinea ni- 
mic interesant, decât o foarte bogată bibliotecă— mai puţin importantă 
ca a Scheianului vecin (frate cu Miclăuşeni), dar totuşi de prețuit. Pe 
lângă pasiunea cărţilor comună celor trei frați (Sturdza Scheianul şi 
Sturdza Miclăuşeni erau fraţii lui Mitiţă, fostul prim-ministru şi secre- 
tar perpetuu al Academiei Române) boierul de la Miclăuşeni mai avea 
şi pe a cailor şi a călăritului. Construise alături de castel un manej ma- 
numental „eine Reitschule“, cu o sală-muzeu pentru şei, frâne şi ha- 
muri. Văduvele arătau cu mândrie această instalaţie hipică, unică în 
România, şi, deşi caii muriseră toți, curelăria era conservată, intactă, şi 
cu pietate. 

Mă întreb ce va face doamna Şerban Cantacuzino după moartea ve- 
neratei şi iubitei sale mame. Va dispărea probabil repede şi dânsa — şi 
un Manolescu-Strunga oarecare se va înstăpâni asupra aristocraticei 
aşezări, şi porcii se vor bălăci pe aleile umbroase scumpe acestor două 
femei subțiri, ce au avut înțelepciunea să se mărginească cât au trăit cu 
fericirea, sau cel puţin cu mulțumirea pe саге omul nu o găseşte decât 
în el însuşi. 

7 iulie. Regele m-a chemat ieri la ога 4 în audiență. Cum am în- 
ceput prin a-l felicita pentru realul succes al călătoriei sale în Poionia, 
conversaţia s-a pus mai întâi pe tema acestei călătorii şi pe politica ex- 
temă. Regele e încântat de Polonia, încântat de ce a văzut şi încântat de 
cum a fost primit. În ce priveşte armata, a căutat să-și dea seama de ca- 
ае ei intime, a pătruns până în cele mai mici amănunte în instrucţia 
efectivelor şi în mânuirea oamenilor fără să neglijeze nici înzestrarea 
tehnică a unităţilor de luptă. Ce a văzut l-a încântat. Armata poloneză e o 
armată de prima ordine în care domneşte spiritul de organizaţie din ar- 
mata prusiană. Regele a avut, în Polonia, impresia că se plimbă prin 
lagărele de la Potsdam dinainte de război. Ce 1-а impresionat mai mult 
e spiritul corpului ofițeresc. „Dacă ar fi să compar ofiţerul polonez cu 
cel cehoslovac şi cu al nostru, aş zice: cehoslovacul e un ţivil îmbrăcat 
milităreşte, românul е un intelectual!, iar polonezul un adevărat ostaş.“ 
Dar nu numai armata a impresionat pe Rege, ci şi tot ce a văzut. Тага e 
admirabil organizată şi toată lumea lucrează. Elemente de mâna întâi 
lipsesc, toți cei care conduc sunt elemente de mâna а doua, dar toți îşi 
fac datoria şi lucrurile merg. „Printre conducători, cel care mi-a părut 
mai inteligent — povesteşte Regele — e tot Beck. Rydz-Smigly nu e 
un prost dar toată autoritatea lui provine din faptul că reprezintă tradi- 
а şi voinţa lui Pilsudski, care l-a desemnat ca succesor căci fara asta е 
guvernată astăzi de un mort: tot ce se face, tot ce se spune, tot ce se ur- 
măreşte — e în numele mareşalului Pilsudski!“ 

Deşi, prezentându-i felicitările mele pentru succesele din Polonia 
i-am spus: „la mai mare!“ ca să văd dacă dă din urechi pe chestia „uni- 
unii personale“, reacţia a fost nulă, şi nici un moment, în conversaţia 
noastră, n-a făcut o aluzie la aşa ceva. Mai mult, am avut impresia că 
nici nu se gândeşte la aşa ceva. Să fie Arcizewski şi Poninski nebuni? 
Fiind ţinut de aceştia la cel mai absolut secret n-am putut insista față de 
Rege pe o chestiune atât de gingaşă şi să o lămuresc. 

Regele mi-a mai “orbit, cu simpatie, de acțiunea lui Koç (un fost 
colonel şi dânsul), care, în înţelegere cu Mareşalul Rydz-Smigly şi cu 
Preşedintele Moscincki, organizează în Polonia un partid naţionalist-fas- 
cist, după metodele hitleriste. Kowalewski, ataşatul militar la Bucu- 
reşti, va fi numit ajutorul lui Koç. După câte spune Regele, Koç ar fi si- 
gur de succesul lui, şi până în toamnă va fi gata. 


'(?) 

De la polonezi, am trecut la politica noastră externă. Regele a fost 
cu totul de acord cu mine asupra arcului de cerc (Germania, Polonia, 
România, Iugoslavia, Italia), care se va forma de la sine, chiar fără 
vreo intervenţie a Cancelariilor, ca un bulevard de apărare împotriva 
unui eventual atac de la Răsărit, şi fără nici un spirit agresiv în spatele 
lui, spre Apusul Europei. Franţa trebuie să priceapă că această formaţie 
nu are nimic îndreptat împotriva ei; ba din contră, îi permite la adă- 
postul ei, să-şi „desăvârşească“ experimentele sale sociale (numai să 
nu o ducă experimentele la un total faliment!). Singura deosebire între 
Rege şi mine e că ar vrea să bage şi Cehoslovacia în combinaţia fron- 
tului comun de apărare mai sus schițat. I-am obiectat că acest deziderat 
era greu de îndeplinit, căci pe de o parte Polonia nu vrea să audă de 
Cehoslovacia, iar pe de alta legăturile acesteia din urmă atât de strânse 
cu Sovietele, nu i-ar permite probabil să intre într-o formaţie, care, da- 
că nu ar fi animată de пісі un spirit agresiv faţă de Moscova, n-ar putea 
totuşi tăgădui o profundă antipatie împotriva metodelor politice şi 
sociale ale Rusiei de azi. Cehoslovacia e prea „frente popular“ ca să 
poată merge alături de ţări care sunt sau se îndreaptă, spre metode de 
guvernământ diametral opuse. Regele a sfârşit prin a-mi da dreptate. 

Dar nu pentru a face politică externă mă chemase Regele. Mă che- 
mase să-i vorbesc despre Garda de Fier, şi ca să mă întrebe dacă văzu- 
sem pe Zelea Codreanu, după cum îi făgăduisem. I-am spus că da şi 
n-am ezitat să-i raportez, că starea sufletească a celui mai dinamic grup 
al tineretului nostru nu ега bună față de Coroană şi mai ales de purtă- 
torul Coroanei. I-am spus că Zelea Codreanu socoteşte că un abis s-a 
deschis între Gardă şi Rege. Regele părea informat despre această stare 
de lucruri şi deşi ştia că golul făcut în jurul lui de studenți, la Cluj, se 
datora instrucțiilot lui Zelea Codreanu — nu mi s-a arătat înverşunat 
împotriva acestuia, ci, lucru tipic, împotriva lui Alexandru Cantacu- 
zino şi a lui Zăvoianu (mai ales împotriva lui Alexandru Cantacuzino, 
pe care l-a înjurat țigăneşte de mai multe ori) adică împotriva acelora 
care au atacat cu mai multă înverşunare ре dna Lupescu. E ciudat fum 
pentru acest om atât de clarvăzător (căci tot ce mi-a spus, în afară de 
acest punct al conversaţiei noastre, a fost plin de bun simţ şi de inteli- 
genţă), axa de gândire şi de acţiune rămâne ilustra Duduie, care repre- . 
zintă pentru dânsul începutul şi sfârşitul, lumea şi pământul! Am expus 
Regelui, cu toate înjurăturile lui la adresa lui Alecu Cantacuzino, păre- 
rea mea, anume că Garda de Fier nu trebuia distrusă, ci folosită. Nu 
trebuia distrusă, întâi, fiindcă distrugerea ei nu se putea săvârşi decât 

cu multă vărsare de sânge, al doilea fiindcă, oricum, mişcarea aceasta 
reprezintă singura aspirație dezinteresată a generaţiilor tinere spre o 
stare de lucruri mai bună, şi că aspiraţiile sufleteşti cinstite nu trebuie 
înăbuşite într-un popor, mai ales când sunt reduse la un număr atât de 
mic de suflete. O ţară de farisei, de sperțari şi de sforari — un popor 
împărțit în găşti politice organizate numai în vederea benefiçiilor ma- 
teriale, пи pot dăinui, nu pot rezista adversităților. Am dezvoltat pe 
lung această temă, arătând Regelui toate cusururile regimurilor politice 
sub care trăim de când ne-am deşteptat la o viață politică „de sine-stă- 
tătoare“ sub zodia fățărniciei şi minciunii. 

Aci am intrat amândoi într-o lungă digresiune politică, depărtându-ne 
de la Garda de Fier. Regele a fost de acord cu mine (nu pot intra aci în 
amănunte, căci ar fi prea lung, şi amănuntele, la urma urmei, nu im- 
portă — importă numai rezultatele, dacă sunt) asupra tuturor criticilor 
ca şi asupra propunerilor mele. Dacă ar fi fost pentru prima dată, aş fi 
ieşit de la dânsul buimăcit şi încântat — dar am mai „gustat“ eu ase- 
menea satisfacţii teoretice cu Majestatea Sa, fără ca ele să fi fost ur- 
mate decât exact de contrariul celor ce s-ar fi putut aştepta! Şi de data 
asta Regele a convenit că autoritatea şi ierarhia trebuiau restabilite în 
Stat, că nu era admisibil ca pe lângă Guvernul legal, dl Stelian Po- 
pescu (cu codițele dsale sub formă de asociaţii patriotice) să îndrumeze 
politica noastră internă şi dl Tiţylescu-Gară! pe cea externă (n-am în- 
drăznit să-i vorbesc şi de Guvernul Lupescu-Malaxa), ca presa de toate 
nuanțele să saboteze, sub pretext de libertate de discuţie, orice măsură 
a Guvernului, ca partidele politice neîntemeiate pe nici o deosebire se- 
rioasă de program, ci numai de poftele partizanilor să sacrifice toate in- 
teresele obşteşti intereselor de gaşcă. Regele a mers mai departe decât 
mine şi a cerut imediata reformare a regimului parlamentar pentru o 
desăvârşită îngrădire a ţyturor iniţiativelor Camerelor, nu numai în ma- 
terie de Guvernare dar chiar de legiferare. La întrebarea mea: „Ce mai 
aştepţi ca să faci ce trebuie, pentru aducerea unui program raţional la 
îndeplinire pe liniile pe care le-am tras împreună?“ Regele mi-a răs- 
puns categoric „Nimic. Sunt hotărât. Guvernul Tătărescu a fost cel mai 
bun din toate Guvernele de partid (Regele a subliniat acest cuvânt, din 
politeţe pentru mine se vede, care sub dânsul făcusem parte din sin- 
gurul Guvern format în afară de partide) pe care le-am avut, şi totuşi 


1 Regele mi-a confirmat în treacăt că această glumă va Іџа imediat şfârșit „şi fron- 
tigra țării e Halmei, nu Nicolas Titulescu“. 


www.dacoromanica.ro 


24 CONSTANTIN ARGETOIANU 


vezi rezultatul. Regimul de partide a dat un faliment complect. Trebuie 
să trecem la alte metode, şi să punem ordine în lucruri. Anarhia trebuie 
să ia sfârşit.“ 

Se vede că cuvântul „anarhie“ ne-a readus la gândul Gărzii de Fier. 
Regele mi-a spus că e cu totul de acord cu mine şi pe această chestiune 
şi că nu vrea desființarea Gărzii de Fier ci, dimpotrivă, folosirea ei. Că 
Duca a comis о mare greşeală ascultând de Titulescu şi dizolvând-o, că 
dânsul, Regele fusese împotriva acestei măsuri! — dar că chestiunea se 
pune cum ar putea fi folosită o formaţiune politică care printre mijloa- 
cele ei de convingere utilizează şi teroarea? Şi aceasta încă prosteşte, 
căci n-ar fi trebuit să omoare pe Duca, сі pe Titulescu (şi-i sclipeau 
ochii de ură, la ideea că acesta ar fi trebuit să fie ucis). Şi dânsul, Carol, 
lucrează să strângă tineretul în jurul unui ideal, dar ştie cât de greu se 
poate ajunge la un rezultat pe această cale, numai cu ajutorul oficial, 
pătat întotdeauna de platitudine în executarea instrucțiunilor primite. 
Ca Rege, ce nu vede decât scopul către care tinde, n-ar cere mai bine 
decât o colaborare sinceră cu Garda de Fier şi cu Zelea Codreanu, dar 
pentru aceasta pune trei condiţii: 

1. Garda de Fier să înceteze orice acțiune sau propagandă teroristă; 

2. Să-şi selecționeze personalul şi să dea afară lichelele pe care le-a 
copleşit cu tot felul de grade şi demnități în Gardă (aluzie vădită la Ale- 
cu Cantacuzino & co); 

3. Să-i lase lui, Regelui, educaţia celor mici, Garda ocupându-se nu- 
mai de cei mari, de la Serviciul militar în sus. 

Am spus Regelui că am să mai vorbesc cu Zelea Codreanu. Până a- 
tunci cer să nu se ia nici o măsură împotriva Gărzii. Sunt sigur că dân- 
şii nu se vor deda la nici un act ilegal până în toamnă. Să nu-i excite 
nici Guvernul la răzvrătire. Şi în toamnă vom vedea. Ce lipseşte gar- 
diştilor e încrederea, poate că la toamnă situaţia să se schimbe şi să fie 
de aşa natură încât această încredere să devină posibilă. Regele a zâm- 
bit şi mi-a făgăduit. 

Inainte să-l părăsesc mi-a vorbit de plecarea lui şi de călătoria pe 
care o face. Pleacă mâine (8 iulie); se duce să vadă pe Regina Mignon 


! Această afirmare e în contrazicere cu cele mie spuse de Duca, care, atunci când 
l-am sfătuit (cu prilejul vizitei pe care mi-a făcut-o după numirea lui ca prim-ministru) 
să nu procedeze la dizolvarea Gărzii de Fier, mi-a mărturisit că Regele îi încredințase 

formarea Guvernului cu această condiţie. Cel care a urmat sugestiile lui Titulescu n-a 
fost Duca, ci Regele. E un obicei binecunoscut al celor slabi, de a se dezbrăca de răs- 
punderile lor mai grele, asupra celor тогі, care nu mai pot protesta sau dezminți. 

(aşa a numit-o) în Iugoslavia, apoi va face coastele Dalmației, se va o- 
pri câteva zile la Paris să vadă expoziţia, de acolo la Bruxelles şi de la 
Bruxelles în Anglia. Până la Bruxelles va călători sub numele şi titlul 
său de Rege Carol, dar semi-oficial, fără alai. În Anglia va merge sub 
alt nume, călătorind incognito. La întrebarea mea: „Şi în Anglia?“ mi-a 
răspuns: „Da, Regele George mi-a scris că e la dispoziția mea. Vizită 
de familie, în intimitate. Ca şi la Bruxelles. Dar aci vreau să stau de vor- 
bă cu Van Zeeland. Tipul ăsta e acum în mijlocul tuturor negocierilor, 
ştie multe. Nu-ţi ascund că punctul cel mai important al călătoriei mele 
e Bruxelles. Voi fi înapoi la Sinaia, la 15 august, D-ta ce faci?“ — „51- 
re, mă duc la Nauheim să fac o cură, mi-a făcut mult bine. Mă voi îna- 
poia la începutul lui septembrie,“ Regele a stat un moment pe gânduri 
şi a încheiat: „Bine. Atunci la revedere la începutul lui septembrie.“ 


Pangal a văzut pe Arcizewski, înapoiat de la Varşovia, care i-a 
complectat informaţiile lui Poninski cu privire la crearea Amba- 
sadelor!. După demersul lui Poninski la Rege, acesta a chemat pe Vic- 
tor Antonescu şi l-a pus în curent. Nu e prin urmare exact, că Guvernul 
român nu ştia nimic despre această chestiune (пісі n-ar fi fost posibil să 
fie aşa) şi că a fost pus în fața faptului îndeplinit prin discursurile de la 
Varşovia. Nu numai că Guvernul român a ştiut, dar Antonescu a şi ne- 
gociat. După comunicarea pe care i-a făcut-o Regele a telegrafiat lui 
Cesianu şi lui Grigorcea ca să-i însărcineze să ceară şi avizul Guverne- 
lor din Paris şi din Londra în această chestiune, Nu s-a mulțumit însă 
cu atât, a chemat şi pe Thierry şi l-a pus şi pe dânsul în curent. Cum pâ- 
nă la plecarea la Varşovia nu primise încă răspunsuri precise, şi cum 
bănuia că un nod mai mult în legăturile noastre cu Polonia va indis- 
pune pe stăpânii lui din Franța — Antonescu, pe drum a întreprins pe 
Arcizewski ca să-l convingă că n-ar fi bine să dea deja publicităţii, cu 
prilejul călătoriei Regelui, intenţiunea transformării Legaţiilor în Am- 
basade. Că desigur Guvernul român, şi el însuşi Antonescu, erau foarte 
sensibili şi adânc тіѕса de amicalele intenții ale Poloniei, dar că un 
protocol secret între cei doi miniştri de Externe ar fi suficient deocam- 
dată, în aşteptarea momentului — oh, foarte apropiat — în care chesti- 
unea ar fi complect coaptă. Arcizewski a răspuns că se afla în fața u- 
nor instrucțiuni precise, şi că modificarea lor nu putea fi discutată de 


ÎL ul 
' Conform pag. 9 şi următoarele [din aceste însempări]. 

dl Antonescu decât cu dl ministru de Externe Beck. La Varşovia, An- 
tonescu a abordat pe Beck şi a dat ministrului polon argumentul că n-ar 
trebui „froissată“ Franţa care deja de doi ani (pe timpul lui Barthou) lua- 
se iniţiativa unui gest similar. 

Atât i-a trebuit arțăgosului de Beck ca să-şi însuşească cu încăpă- 
{апаге un proiect care la început pornise de la dânsul. „Ai de ales, iu- 
bite coleg — a spus Beck lui Antonescu — sau froasezi Franța sau Po- 
lonia“. Când e însă vorba de slugărnicie față de stăpânii de la Paris, re- 
zistenţa lui Victor Antonescu-Dreyfus devine de granit. Beck n-a pu- 
tut să-l urnească; protocol secret şi nimic mai mult. Conflictul ame- 
піпа să devină grav; ca să-l curmeze, cei doi miniştri au convenit să re- 
curgă la arbitrajul ambilor şefi de Stat. Regele şi Moscicki au hotărât să 
se publice imediat hotărârea şi astfel s-a decis în ultimul moment intro- 
ducerea pasajului referitor în discursurile Preşedintelui şi Regelui. An- 
tonescu, care în meschinăria lui nu cerea decât să treacă răspunderea 
asupra altuia, a fost cu atât mai mulțumit cu cât în cuvântarea lui, Rege- 
le a fost mai puţin precis ca Preşedintele, a spus „mă gândesc, la trans- 
formarea etc., etc.“ Aşa se explică zvonul саге s-a răspândit, că pasaje- 
le „cu Ambasada“ au fost puse în discursuri în ultimul moment, şi au 
constituit o surprindere pentru români. 

Arcizewski a mai spus lui Pangal că Ambasadele vor fi create ime- 
diat, fără să se mai aştepte venirea lui Rydz-Smigly, care a fost amâna- 
tă. A fost amânată fiindcă Mareşalul polon trebuia să vină pentru ma- 
nevre (nu în septembrie), dar a renunţat la acest proiect căci s-a anunţat 
la manevrele noastre şi generalul Gamelin (generalisimul francez) şi nu 
vrea să-l întâlnească — va veni prin urmare mai târziu, cu alt prilej, prea 
târziu însă ca să aştepte până atunci cu aducerea la îndeplinire a unui 
gest care şi-ar pierde din valoarea lui printr-o prea lungă tergiversare. 

Arcizewski are însă impresia că Antonescu sabotează afacerea, 
dând tot felul de argumente de întârziere (ba că nu are „protocolul“ pri- 
mirii unui ambasador gata, ba că nu are o lege la îndemână pentru cre- 
area unei Ambasade la Varşovia etc.) şi că această întârziere, pusă în 
legătură cu plecarea subită a lui Thierry la Paris, s-ar putea explica prin 
dorinţa lui Victoraş de a da francezilor răgazul necesar ca să creeze ei 
cei dintâi o Ambasadă în Bucureşti. 

Ministrul Poloniei, pasionat de fleacuri, ca toți diplomaţii, e foarte 
îngrijorat ca nu cumva să ajungă el cel din urmă în această cursă. Arci- 
zewski va fi cu siguranță numit titularul noii Ambasade, fiindcă în Po- 


lonia (ca şi în Italia dealtmintreli, nu există gradul de ambasador, am- 

basadorii sunt miniştrii plenipotenţiari cărora se dau „scrisori de acre- 
ditare ca ambasadori“ aşa încât nefiind la mijloc o avansare propriu-zi- 
să, vechimea şi drepturile câştigate în carieră nu joacă rol. Arcizewski 
citează chiar precedentul lui Lipski care a fost numit la Berlin deşi era 
simplu consilier în Ministerul de Externe, trecându-se peste capul mi- 
niştrilor plenipotenţari mai vechi. 

Pentru Alexandru Zamfirescu, chestiunea e mai delicată, afară nu- 
mai dacă nu s-ar adopta şi în România sistemul din Polonia şi din Ita- 
lia, ceea ce e puţin probabil, căci în materie de organizare românii imi- 
tă servil pe francezi. Or, în cazul în care s-ar crea în România un grad 
de ambasador, înaintarea lui Zamfirescu, actualmente ministru pleni- 
potenţiar de cl.II-a, şi încă unul din cei mai noi, ar fi aproape impo- 
sibilă. Se vorbeşte deja de numirea eventuală a lui Franasovici, iar pen- 
tru Zamfirescu... un loc la Palat! Ar fi nostim ca Alecu Zamfirescu care 
a zgândărit toată afacerea să-şi piardă locul, fiindcă propunerea sa a 
fost încununată cu succes! 

În conversaţia pe care a avut-o cu Pangal, Arcizewski nu mai con- 
tenea să laude pe Rege. Succesul lui, în toate straturile poporului po- 
lonez, în armată са şi printre civili, a fost enorm. Şi revenind asupra 
chestiunii uniunii personale, a spus textual lui Pangal: „Ce voyage a 
fait faire un grand pas d notre mythe!“ Ce înțelege Arcizewski în fran- 
ţuzeasca lui aproximativă prin cuvântul „mythe“ nu trebuie căutat în 
dicționar! Pentru el „mythe“ e sinonim cu „secret“ şi la înțelesul „„se- 
cret“ se mai adaugă şi acel de „năzuință“! 

E însă extrem de ciudat că dintre toți românii (Guvernul cuprins), 
Arcizewski să fi ales numai pe Pangal şi pe mine ca confidenţi! Іпсге- 
derea e măgulitoare, dar nu am meritat-o prin nimic. Să fie încrederea 
lui motivată prin convingerea că voi juca principalul rol în Guvernul de 
mâine, s-ar părea, căci vorbind lui Pangal de amânarea vizitei Mareşa- 
lului Rydz-Srnigly, i-a spus: „Cela vaut mieux comme cela, que le ma- 
r&chal commence son action en Roumanie (?) sous le nouveau gouver- 
nement, que се soit Mr. Argetoiano qui le regoive — ils pourront 
s'entendre tous les deux!“ Dar de unde a luat Arcizewski această 
convingere? Chiar admițând că ar fi dobândit-o din conversațiile cu 
Regele, mai sunt şi eu „în chestie“ şi nu mi-am spus încă cuvântul. 


Cu suprimarea „gării Nicolae Titulescu“ am aflat cum au decurs lu- 
crurile şi cum s-a deşteptat Vodă deodată ca să o ceară, după ce atâta 

vreme n-a zis nimic. Omul lui Titulescu, Tabacovioi, pusese Іа cale o 
frumoasă lovitură politică. Sub pretext că principalele noastre gări de 
frontieră — Decebal (Curtici), Nicolae Titulescu (Halmei), Grigore 
Ghica Vodă (ce salată de nume!) erau într-o stare ruşinoasă faţă de 
străini, Tabacovici a cerut credite ca să le refacă. I s-au promis credite 
anuale şi anul acesta i s-au alocat 6 1/2 milioane. Tabacovici a investit 
toți banii într-o singură gară sub excelentul argument că decât să încea- 
pă câte ceva în fiecare, mai bine să termine odată cu una, şi aşa la rând 
— şi a început cu Niculae Titulescu. Gara trebuia să fie gata în toamnă 
şi să se facă o mare inaugurare în prezenţa lui Titulescu, cu таты, си 
trompete, poate cu Maniu, cine ştie... şi astfel se explică intervenţia 
Regelui şi până la un punct dizgraţia lui Tabacovici — căci la nunta 
fetei lui n-a fost nici unul din cloncanii Palatului, şi Malaxa n-a mai 
cununat cum fusese vorba... 


Radian саге a stat de vorbă cu țărăniştii din generația mai tânără, 
îmi raportează că sunt foarte deprimaţi. Furioşi contra lui Maniu. S-a 
spus că Maniu a fost să vadă pe Titulescu la Cap Martin ca să-i pro- 
pună Republica (!!!). Titulescu a dezminţit — dar Maniu nu. Junii {й- 
rănişti nu-şi dau seama că sunt dezminţiri pe care numai un „afolat“ de 
tot ce se publică asupra lui, ca Titulescu, le poate da. Junii ţărănişti îşi 
dau seama că „puterea“ se îndepărtează din ce în ce de ei, dar pe jumă- 
tate informaţi, cred că singura vină o poartă Maniu. Sunt foc pe el, її 
cer lui o dezmințţire, şi lui Mihalache o clarificare a situaţiei. Se poate 
ca deprimarea junilor ţărănişti să nu vină de la o informaţie incom- 
plectă, şi să fi aflat, poate prin Călinescu, care sunt convingerile şi pla- 
nurile Regelui. Şi în acest caz deprimarea lor e datorită unei erori: cred 
că Regele va pune în executare visurile sale de veleitar — nu-l cunosc. 
În cursa pentru putere — şi altceva nu interesează pe domniile lor — 
situația Partidului Naţional-Ţărănesc e foarte bună. Nu reprezintă şi el 
chintesenţa lichelismului românesc? 

E drept că niciodată circumstanţele n-au fost atât de favorabile pen- 
tru Rege ca să facă ceva. Vine din Polonia unde a văzut — şi priceput 
— се poate facă o voinţă nestânjenită de tirania electorului. Va vedea 
acelaşi lucru în Iugoslavia. Şi va vedea apoi în Franţa și în Belgia unde 
poate duce demagogia democratică. Pe de altă parte „sistemul“ căruia 
am fost înfeudaţi până acum, e financiarmente falit (căci politiceşte era 
de mult). S-ar părea prin urmare că totul împinge pe Majestatea Sa spre 

rezoluţiile supreme, şi de fapt niciodată n-am văzut ре Rege atât de 
hotărât ca în ultimele mele două audienţe, în cea din urmă şi mai mult 
ca în cea dintâi. S-ar părea deci că deprimarea junilor ţărănişti să fie 
justificată. Eu însă rămân sceptic, cum am fost, asupra hotărârilor Re- 
gelui. Junii ţărănişti nu-l cunosc — pe câtă vreme eu l-am păscut şi-l ° 
cunosc! 


9 iulie. Sosit ieri la Breasta. Am găsit tot verde şi frumos. Ultima 
furtună care a nenorocit o parte din Dolj, n-a făcut stricăciuni la mine 
căci grindina ne-a ocolit iar ploile au ajutat, dimpotrivă, mult porum- 
bului. De la Bucureşti şi până la Craiova (am venit cu automobilul) n-am 
văzut aşa porumb frumos ca în Crivina Jiului la Breasta. Furtuna n-a 
făcut stricăciuni dar a adus în schimb o ploaie de broaşte. După ce a 
stat vântul, fiică-mea şi drul Ghitea au constatat că peluzele şi drumu- 
rile din parc erau acoperite de mii şi mii de broscuțe mici, cafenii, de 
mai puţin de un centimetru. După câteva zile au dispărut; probabil că 
s-au tras spre bălți, în matca Jiului. 


Din Paris se anunță (via Tientsin) că la Vladivostok au fost arestați 
peste 1 000 de ofiţeri şi marinari ruşi. Cu ocazia acestor arestări s-au 
produs ciocniri sângeroase în cursul cărora 12 agenți ai G.P.U-ului au 
fost ucişi, iar numeroşi alții răniţi şi marinarii arestați au fost transpor- 
taţi cu trenuri speciale în interiorul Siberiei. Asupra motivelor arestării 
nu se ştie încă nimic precis, dar se crede că arestarea face parte din an- 
samblul de măsuri luate de Stalin împotriva troțkiştilor. 

De la Moscova, Pravda anunţă destituirea dlui Kaner, şeful direc- 
іеі generale а oțelăriilor şi a altor 4 directori de întreprinderi sovietice 
pentru că „au lăsat spioni japonezi, germani şi trofkişti să se infiltreze 
în uzine“ şi pentru că „nu au realizat prevederile planului de 5 ani în în- 
treprinderile pe care le conduceau“. 

După cum se vede lucrurile merg bine în Rusia. 


Regele a primit pe d.d. Veverka şi Van Hoor, miniştrii Cehoslova- 
ciei şi Olandei care şi-au prezentat scrisorile de acreditare. Discursul 
lui Veverka e o plată mărturisire de frăţie, o insistentă şi aproape jigni- 
toare afirmaţiune de indestructibilă alianţă, lucru ciudat şi conţine şi о 

aluzie la bunele relații ale țării sale cu... Germania. Regele a răspuns 
prin câteva cuvinte de circumstanță. 


Generalul Paul Angelescu plecând în concediu de 50 de zile, inte- 
rimatul Ministerului de Război a fost dat lui Irimescu, ministrul Aeru- 
lui. Irimescu e maior în rezervă provenit din activitate, camarazii lui de 
promoție n-au ajuns încă generali, iar el a ajuns ministru prin pokerul 
Lupeascăi. E o jignire inutilă adusă, fie şi vremelniceşte, cadrelor su- 
perioare ale Armatei. 


Un alt Irimescu (Cândești) a fost numit prefect de Dâmboviţa. Să 
fie acelaşi pe care Vintilă Brătianu şi Duca l-au dat afară din partid în 
1928, pentru escrocherii? Їп acest caz, ce devine testamentul lui Duca? 


Neurath a fost din nou poftit la Londra. Neville Chamberlain doreş- 
te să discute cu dânsul chestia Spaniei. De ar putea ţine Spania fără să 
se prăbuşească cât pot discuta oamenii ăştia? 


Aşa de bine s-au înţeles Guvernul şi sindicatele hotelierilor şi res- 
tauratorilor asupra săptămânii de 40 de ore, încât majoritatea cafene- 
lelor din Paris şi-au tras obloanele. La Cafe de la Paix (unul din cele 
mai mari, în fața Operei) chelnerii au declarat grevă, au ocupat localul 
şi au trebuit să fie scoşi cu forţa. Circumstanțe mai prielnice pentru a- 
tragerea străinilor la Expoziţie nici nu se pot închipui. 


Mussi Van Zeeland s-a înapoiat din America încântat şi a început să 
vorbească în dreapta şi în stânga. Dar ce spune e până acum literatură. 
Că americanii ar dori libertatea comerţului, libertatea schimburilor, pa- 
ce între oameni şi — belşug. N-avem nevoie de călătoria dlui Van 
Zeeland ca să aflăm toate astea. Dar cu datoriile de război — şi cu 
celelalte — făcut-a ceva? Nici о preciziune. Poate că dl Van Zeeland 
ştie şi nu spune. Să aşteptăm să spună. 

Romantismul s-a refugiat în Statele Unite ale Americii. Vrăjmăşiți 
ca Montecchi şi Capuletti de pe vremuri, Roosevelţii şi Du Pont de Ne- 
mours s-au împăcat prin căsătoria junelui Franklin Roosevelt cu dra . 
Ethel Du Pont de Nemours (!!). Franklin-Romeo e fiul Preşedintelui 
Statelor Unite şi Ethel-Julieta fiica unui miliardar bine cunoscut, un 
Rege al nu mai ştiu ce. Şi toate americancele plâng de emoție, iar ga- 
zetele şi-au sporit tirajul enumerând darurile primite de tânăra pereche 

_şi serbările date în cinstea ei — şi a părinţiloț.. 


leri a apărut decretul pentru valorificarea grâului. E reprodus în Uni- 
versul: zece coloane! M-am abținut să le citesc, căci nu prezintă nici un 
interes. Anul trecut, preţurile s-au menţinut la noi fiindcă prețurile mon- 
diale au fost ridicate, iar nicidecum din cauza măsurilor luate. Tot aşa 
va fi şi anul acesta: prețurile interne vor fi în funcţie de preţurile din a- 
fară. Faţă de măsurile din anul trecut, după câte am putut să-mi dau 
seamă dintr-o aruncătură de ochi, s-a suprimat prețul minimal fix dar 
s-au menţinut primele de export şi prin urmare taxa de 90 centime la 
făină (morile industriale şi făina de lux). Dată fiind conjunctura, se cre- 
de că prețul grâului, pentru recolta nouă, va fi în jurul celui de 50 000 lei 
vagonul „fob“ Constanţa. 


10 iulie. Regele a plecat ieri-dimineaţă cu simplomul, la care au 
fost adăugate două vagoane. Prin urmare cu o zi mai târziu decât îmi 
spusese. 

Mareşalatul Curţii a dat următorul comunicat пг. 67 (!!): 

„Mareşalul Curţii Regale face cunoscut: 

«Majestatea Sa Regele a plecat din Bucureşti în ziua de 9 iulie a.c. 
ora 9,30. 

Majestatea Sa va vizita Franța, Belgia, Anglia şi Iugoslavia. 

Majestatea Sa Regele călătoreşte strict incognito» 

Deşi M.S. călătoreşte „strict incognito“, a fost invitată să asiste la 
revista de la 14 iulie la Paris, şi la un dejun, dat de către Preşedintele Le- 
brun, în ziua de 12 iulie. Din această cauză şi-a schimbat şi programul, 
şi în loc să-şi înceapă călătoria cu Iugoslavia — după cum îmi spusese 
— merge direct la Paris, şi va termina cu Iugoslavia. 

Pe lângă alelalte toate, au mai început şi japonezii să se încaiere cu 
chinezii. O telegramă de azi-dimineaţă ne aduce ştirea că liniştea s-ar fi 
restabilit. Pentru câtă vreme? 


Ministerul Agriculturii anunţă că recolta României de grâu se urcă 
la 350 000 vagoane, cu 50 000 vagoane mai mult ca anul trecut, ceea ce 
ar da un disponibil la export de 170 000 vagoane, consumaţie internă 
inclusiv Armata fiind de circa 180 000 vagoane. Dar de unde cunoaşte 
deja Ministerul cifra producţiei, când tot grâul nu e măcar secerat? 


Guvernul francez a dat ieri publicităţii noile decrete-legi financiare 
întocmite de ministrul de Finanţe Bonnet. 

Din cercurile informate se află că în timpul unei şedinţe de două 
ore, au fost deosebiri de vederi foarte grave între radical-socialişti şi 
socialişti, dar în cele din urmă Consiliul de Miniştri a aprobat decre- 
tele-legi. 

Aceste legi prevăd, între altele: un impozit de 100%, adică con- 
fiscarea, asupra tuturor averilor câştigate între 10 şi 30 iunie a.c. cu 
speculaţii de devize, valute şi aur. De asemenea se prevăd măsuri foar- 
te severe împotriva evaziunilor fiscale. Impozitele pe venituri sunt ma- 
jorate cu 20% pentru toate veniturile care întrec 20 000 franci anual. 

Această majorare intră imediat în vigoare. În afară de aceasta s-a 
hotărât majorarea taxelor vamale, precum şi a taxelor asupra gazului şi 
petrolului cu derivatele sale. Excepţie s-a admis numai pentru aşa-zisa 
„benzină turistică“, care se vinde în special turiştilor străini, ce vin cu 
automobilele lor în Franţa. În sfârşit s-a mai hotărât şi majorarea tari- 
fului poştal şi telefonic. Principial, s-a hotărât şi majorarea tarifelor că- 
ilor ferate, însă dispoziții amănunțite nu s-au fixat încă. Guvernul speră 
să ajungă, în urma tuturor acestor măsuri, la un spor de venituri de 8 
miliarde de franci, la care s-ar adăuga 2 1/2 miliarde de franci, cât se 
evaluează veniturile din augmentarea tarifelor feroviare. 

Opinia publică franceză a primit în general cu mare linişte aceste 
măsuri financiare. Presa de dreapta declară că ele au devenit necesare în 
urma regimului catastrofal al dlui Blum. În rândurile Frontului popu- 
lar numai comuniştii se declară fățiş împotriva acestor măsuri, însă fac 
răspunzătoare de ele, partidele de dreapta. 

Noua pofiire a lui Neurath la Londra, anunțată acum două zile se 
dezminte azi: ştirea ar fi prematură, dezacordul în sânul Comisiei de 
neintervenţie fiind încă prea mare. 

Ca să pună capăt luptelor dintre arabi şi evrei în Palestina, englezii 
au numit o comisie tehnică cu însărcinarea de a găsi o soluţie. Comisia 
şi-a încheiat lucrările şi soluţia ei este împărţirea Palestinei în două. 
Impotriva acestei împărțiri — de cum a fost aflat proiectul comisiei — 
protestează cu vie energie, şi cu manifestații, şi evreii şi arabii. Evreii 
mai ales, plâng Іа zidul tânguielilor sfârşitul unui vis frumos... (zic ei!) 


Maniu а dat de la Karlsbad dezminţirea cerută de tineretul parti- 
dului. Tilea, într-o cuvântare la Sibiu, acuzase pe Maniu că fusese la 
Cap Martin să propună lui Titulescu înființarea Republicii în România 
(parcă sta în mâna lor!). Titulescu dedese numaidecât o categorică dez- 
minţire acestor braşoave de Sibiu — dar Maniu tăcuse. Un gazetar pu- 
nându-i lângă Sprudel arzătoarea chestiune, domnul fost prezident a 
respins cu indignare acuzaţia dlui Tilea, adăugând (ca să-şi explice tă- 
cerea de până acum) că sunt oameni care nu merită să li se facă nici 
măcar cinstea unei dezmințiri! 


Consecințele gării lui Titulescu au fost cele prevăzute: Regele n-a 
mai reînnoit mandatul lui Tabacovici la Căile Ferate. DI Tabacovici 
afirmă prin gazete că dânsul a dorit să se retragă (e şi om să lase din 
gheare asemenea pleaşcă), pe când toată lumea ştie că Franasovici a 
fost cu decretul lui de renumire la Rege — şi că Regele l-a ras. Ce do- 
liu pentru toată banda care se înfrupta de la oropsitele noastre căi fera- 
te! Nu e vorba, vor găsi şmecherii pe alții, şi apoi le-a rămas Macovei. 
Cel nenorocit, în realitate, e numai Tabacovici, căci numai el pierde 
milioanele atât de uşor de agonisit. Încă un „titular“ la pământ — nu 
pot să spun că nu-mi face plăcere. Dar tot au mai rămas vreo doi... 


11 iulie. Oficiul central de valorificare a grâului s-a întrunit şi a luat 
mai multe hotărâri pe baza noului decret-lege al valorificării cereale- 
lor. Nu s-a fixat nici de oficiu (în a cărui cădere cade hotărârea, după 
noua lege) un preț minimal al grâului, spre a se vedea dacă pe piaţa in- 
ternă se manifestă tendințe de scoborâre a prețului. 

Nu s-au fixat nici quantumul, nici condiţiile primei de valorificare 
aşteptându-se pentru aceasta momentul în care conjunctura pieţii inter- 
naționale ar necesita o intervenţie pentru susținerea exportului. 

S-a hotărât regim liber la export pentru grâul de calitate (de la 77 kg 
greut. în sus) în țările cu valută forte. Pentru ţările cu devize slabe şi 
pentru grâul mai slab, exportul nu se va face decât pe bază de autori- 
zaţie, caz la caz. 


Discuţii furtunoase la Comitetul de neintervenţie din Londra. Vio- 
lente chiar, între Ribbentrop ambasadorul Germaniei şi Maiski „paş- 
nicul“ Sovietelor. S-a propus în cele din urmă, să se însărcineze Guver- 
nul britanic cu redactarea unui proiect de compromis, căci nici unul din 
cele două grupuri interesate mai de aproape în afacerile Spaniei, n-a 
vrut să cedeze asupra pretențiilor sale. Preşedintele Comitetului, lord 
Plymouth, a suspendat şedinţa pentru a întreba Guvernul britanic dacă 
acceptă sarcina pe care Comitetul ar dori să i-o încredinţeze. La redes- 
chiderea şedinţei, lordul Plymouth a adus răspunsul afirmativ al Gu- 
vernului Regal. Şedinţa s-a ridicat definitiv, urmând ca cea viitoare să 
fie convocată după ce Guvernul britanic va fi negociat cu celelalte Pu- 
teri şi va fi ajuns la un rezultat. 

Cercurile bine informate pretind că Guvernul britanic va căuta să 
stabilească compromisul, întemeindu-l pe următoarele puncte: 

1. Continuarea exercitării controlului naval de către observatorii ne- 
utri, cu dreptul acestora de a putea examina încărcăturile tuturor vase- 
lor care acostează în porturile spaniole; 

2. Acordarea calității de beligerant celor două părți în luptă, în ape- 
le teritoriale spaniole; 

3. Control terestru mai sever, mai ales la granița portugheză; 

4. Examinarea (!!) imediată a chestiunii retragerii voluntarilor. 

În jurul Madridului, naționaliștii au reînceput activitatea. Dar înain- 
tează foarte încet şi acolo şi către Santander. 


Telegramele de azi conţin această perlă: 

„Ostilitățile dintre japonezi şi chinezi sunt definitiv suspendate.“ 
Dacă sunt numai suspendate, pot fi reluate, şi atunci cum rămâne cu 
„definitivul“? 

Cardinalul Pacelli, secretar de Stat, a sosit la Paris în vizită oficială. 
A fost primit la gară cu mare alai, de ministrul de Externe Delbos, de 
autorităţi, de reprezentanţi ai Parisului şi ai clerului — şi cu un entu- 
ziasm de nedescris de către popor. Şi toate astea sub un Guvern radi- 
cal-socialist; cum se schimbă lucrurile! Nu încape îndoială, că E. Com- 
bes (de sinistră amintire) trebuie să „se întoarcă la morminte“, cum 
spunea neuitatul Julian în „Zigeunerbaron“! 


Patronii hotelurilor din Paris au declarat grevă generală, nefiind 
mulţumiţi nici cu prescripţiile tranzacţionale ре care le-a consimţit Gu- 
vernul cu privire la aplicarea legii de 40 de ore. Biata Expoziţie plăteş- 
te oalele sparte! 


Elevii Şcolii noastre de Război au fost invitaţi în Franţa să viziteze 
diferitele instalaţii ale Armatei franceze, şi liniile de fortificaţii. Prin 
această invitaţie, ca şi prin venirea lui Gamelin la manevrele noastre, 
Guvernul francez vrea să sublinieze dependenţa noastră politică de 
Franța. Pentru a dejuca acest plan puţin „delicat“, Regele a hotărât са 
ofiţerii Şcolii de Război să se oprească în drum la Torino şi să facă o 
vizită Şcolii de Război din acel oraş. Ofițerii noştri au şi sosit la To- 
rino, unde li s-a făcut o strălucită primire. Şederea lor în Italia se va 
prelungi, căci au fost hotărâte excursii şi la Florenţa şi la Roma. 


Neguţul, mititelul, a avut un accident de automobil în Anglia, lângă 
oraşul Exeter. Negriciunea Sa a fost zvârlită din automobil dar n-a fost 
nici măcar contuzionat. Ce noroc să fii făcut din ebonită! 


12 iulie. Am făcut drum, nu e vorba, în o sută de ani! Iată-ne pe pi- 
cior de egalitate — în pretenţii — cu țările civilizate din Apus. După 
Ambasade, a venit şi rândul trenurilor aerodinamice! Primul a fost 
inaugurat ieri, între Bucureşti şi Constanţa. Distanţa a fost parcursă în 
2 ore şi 1/4, cu o viteză prin urmare de mai bine de 100 km pe oră. Ilus- 
trul director general al C.F.R.-ului, dl Macovei, a anunţat că asemenea 
trenuri aerodinamice vor fi puse în serviciu, încă în luna iulie curentă, 
între Bucureşti şi Braşov — apoi succesiv între Bucureşti şi Cernăuţi, 

Bucureşti şi Cluj, Bucureşti şi Timişoara. Până la Cernăuţi, noul tren 
va pune 5 ore. Vagoanele îmbucate între ele, vopsite alb, sunt prevă- 
zute cu tot confortul. Mese de mâncare ca în Pulmanurile englezeşti. 
Pereţii impermeabili zgomotului şi căldurii sau frigului. Ferestrele nu 
se pot deschide, aeraţia fiind asigurată prin aparate speciale. 

Dar trenurile aerodinamice şi rapide nu constituie singurul pas îna- 
inte pe care l-am făcut zilele acestea pe calea civilizaţiei. Prefectura 
Poliţiei Capitalei a interzis printr-o ordonanţă ce prevede sancţiuni se- 
vere, zgomotul nocturn provocat de abuzul claxoanelor, eşapamentelor 
libere ale automobilelor şi clopotelor tramvaielor. Faimos! Dar cum ră- 
mâne cu precupeţii care încep să {іре pe străzi de la ora 4 dimineaţa, cu 
bețivii care fac scandal toată noaptea, си radio-posturile care urlă prin 
vecini până după miezul nopții? Repede o ordonanţă şi împotriva lor, 
domnule Gavrilă! 


În aşteptarea proiectului de compromis englez, franţujii au ieşit cu 
un ultimatum: dacă nu se admit cele două propuneri ale lor, intensifi- 
carea controlului la frontiera portugheză-spaniolă, şi controlul maritim 
eficace cu participarea Italiei şi Germaniei — Franța va suspenda con- 
trolul la granița ei cu Spania. Întrucât priveşte Guvernul francez, el va 
respecta totuşi principiul neintervenţiei, dar vor fi alții care... 

Amenințarea franceză ar urma să se realizeze pe ziua de azi, 12 iu- 
lie. Italia şi Germania nu par a fi fost prea impresionate de ultimatul 
francez şi aşteaptă proiectul de compromis englez. Dacă Franţa va su- 
prima controlul la graniţele Pirineilor, Italia e gata să trimită ajutoare 
naționaliștilor prin Portugalia. Transporturile italiene — adaugă presa 
oficioasă italiană — ar fi însoţite de vase de război, gata să intervină 
împotriva oricui ar stânjeni aceste transporturi. „A bluff, bluff et 
demi“! 


Deşi „suspendarea“ ostilităţilor dintre japonezi şi chinezi a fost „de- 
finitivă“, depeşele de azi-dimineață anunță că încordarea dintre cele 
două Puteri e mare şi că chinezii au atacat din nou, la Sud de Peking, 
pe japonezi. 

Până vor stabili japonezii o ordine oarecare în China, liniştea nu se 
va face în acea haotică regiune. 


www.dacoromanica.ro 


ÎNSEMNĂRI ZILNICE, 1937 37 


La Marsilia s-a întrunit congresul general socialist (S.F.1.0.). Moţi- 
unea prin care se aprobă atitudinea Guvernului prezidat de Blum, a fost 
aprobată cu circa 4 000 de voturi contra 500. Să le fie de bine. 


După tristele lui aventuri, francul a ajuns la Bucureşti la cota de lei 
5 1/2, oficial stabilită, inclusiv prima de 39%. Sic transit gloria... 


Un teribil val de căldură s-a lăsat asupra Americii de Nord, pe coas- 
tele Atlanticului. Numai în Statul New-York au murit 84 de persoane 
de insolaţie, şi s-au înecat 58 care căutau puţină răcoare în valurile 
mării. De observat că americanii mor uşor de insolaţie, ca oameni plă- 
pânzi ce sunt, dragii de ei. Sau poate că razele soarelui influențează și 
imaginaţia gazetarilor şi îi face să mărească cifrele. 

Pe când în America oamenii mor de căldură, la Breasta unde mă 
aflu, am avut ieri după amiază o bruscă scădere de temperatură, în ur- 
ma unei scurte şi nedăunătoare vijelii: termometrul s-a coborât până la 
14° de unde dimineaţa însemnase 28. A trebuit să pun un pardesiu pe 
umeri: nu-mi aduc aminte de aşa ceva în iulie, la noi, de când sunt. Azi 
temperatură plăcută, 20°. Se vede că iar a căzut piatră undeva, nu prea 
departe. 


Telegramele anunţă că dl Van Zeeland va vizita Berlinul, şi mai 
multe alte capitale, pentru a se documenta în vederea raportului asupra 
reconstruirii economice a lumii, cu a cărui redactare a binevoit să se 
însărcineze. Ostenda salvatoare, iată o adevărată surpriză, pentru toți 
nenorociţii care nu-şi mai aşteptau mântuirea decât de la Dumnezeu! 


13 iulie. Temperatura care s-a menţinut răcoroasă ieri toată ziua a 
mai scăzut încă peste noapte. Azi-dimineaţă la ога 5, era de-a dreptul 
frig. La ora 9, termometrul arăta 15°. Mă plimb în parc, şi am impresia 
că mă aflu în regiuni alpestre. E delicios, dar ne mai pomenit! 


Stânga contra dreapta: franțujii vor să facă din călătoria Regelui la 
Paris o mare manifestaţie politică, ca să micşoreze efectul vizitei în Po- 

lonia. Dat fiind că suntem cu /о/ії aliați, scopul acestei manifestări nu 
se poate explica decât ca o reacţie a curentului de stânga împotriva ce- 
lui de dreapta — Polonia, din cauza prieteniei ei cu Germania şi cu Ita- 
lia, fiind clasată la dreapta. 

Deşi călătoreşte incognito, Regelelui i s-a făcut mare primire la ga- 
ră, în Paris. Gara a fost împodobită cu steaguri, în numele Guvernului 
i-a ieşit înainte Delbos. Erau prezenţi — pe lângă toţi românii şi repre- 
zentantul Preşedintelui Republicii — ambasadorii Turciei şi Poloniei, 
miniştrii Iugoslaviei, Cehoslovaciei şi Greciei. In ziua de 12, Preşedin- 
tele Republicii a dat un dejun de 200 tacâmuri, la care au luat parte, 
alături de Rege, şeful Statului Major iugoslav şi şeful nostru, general 
Sichitiu — veniţi într-adins la Paris. A asistat la dejun şi înaltul co- 
mandant militar francez. Regele va întoarce politețea Preşedintelui, in- 
vitându-l la un dineu la pavilionul român de la Expoziţie. 

Presa pariziană — aceeaşi presă care ne înjura ieri — a devenit di- 
tirambică şi ridică osanale Regelui şi „credincioşilor aliaţi români“! 
Scopul călătoriei Regelui a fost prin urmare atins. 

Suveranul a descins la hotel Ritz, ca un simplu Callimachi. 


Duminică a avut loc la Baroul din Bucureşti alegerea a 7 membri în 
Uniunea avocaţilor. A reuşit cu aproape unanimitatea voturilor lista na- 
ționalistă în frunte cu Istrate Micescu — lista democratică cu Dem. 
Dobrescu fiind retrasă. Aproape jumătate din avocaţi s-au abținut de la 
vot. Rezultatul alegerii dovedeşte că naționalismul este astăzi la noi o 
mai bună afacere ca democratismul, căci lichelele naționale au învins 
fără greutate pe lichelele democratice. Universul, care ţine tarabă de 
naționalism, exultă. A exultat şi Istrate Micescu, la banchet, jonglând 
cu idealul, între două procese veroase. A trimis şi o telegramă de con- 
doleanţe „dlui Vasile Petcu Sassu, ministrul Justiţiei etc.“ care după 
credința naționaliștilor аг fi susținut curentul democratic, în prima ale- 
gere din iunie, care a fost zădărnicită. Zgomot mult, fără ecou. 


După „suspendarea definitivă“ a ostilităţilor, după reluarea lor mai 
mult ascunsă, iată războiul chino-japonez în plin. Japonezii bineînţeles 
înaintează spre Peking. E însă probabil că războiul va fi scurt, şi că Gat 
nezii se vor supune cererilor japoneze. 

Americanii continuă să moară de căldură: pe ziua de ieri numărul 
morților s-ar fi ridicat la 221 şi al înecaţilor la 96. Zic gazetarii. 


O furtună teribilă cu grindină s-a dezlănțuit asupra județului Buzău, 
pricinuind mari pagube. Se vede că de acolo ne vine valul de răcoreală, 


Po 


14 iulie. La dejunul oferit de Lebrun, Regelui Carol nu s-au schim- 
bat discursuri şi n-au luat parte şefii de Stat-Major român şi iugoslav, 
după cum greşit s-a anunţat în presă. Generalul Sichitiu a plecat într- 
adevăr la Paris dar pentru a asista la revista de azi, şi apoi la manevrele 
unor divizii motorizate, la Mailly. 


Franţa şi-a îndeplinit ameninţarea şi a suprimat pe ziua de ieri con- 
trolul la graniţa ei cu Spania. Credincios însă politicii sale de neinter- 
venţie, Guvernul francez a declarat că nu va permite trecerea volunta- 
rilor şi materialului de război spre Spania. Suprimarea controlului in- 
ternaționa! din partea Franţei a fost determinată, după ştirile de la Pa- 
ris, prin hotărârea Portugaliei de a nu mai suferi un asemenea control la 
graniţele ei. 

Intrebat în Camera Comunelor, asupra părerii sale despre gestul 
Franţei, Edenicul Anthony a răspuns că „gestul“ îi pare rezonabil (!!!) 
şi a făgăduit că până poimâine vineri va fi în măsură să prezinte Comi- 
tetului де neintervențţie, proiectul de compromis си a cărui redactare a 
fost însărcinat. 

În Spania, albii se laudă că au oprit definitiv ofensiva roşilor — dar 
roşii atacă în fiecare zi, fără mare succes ce e drept. 


În China gluma se îngroaşă. Impresia generală e că japonezii vor să 
o sfârşească şi să instaureze în Nordul Chinei un nou Manciuko. E şi 
timp să se pună puţină ordine în haosul care de atâta vreme încurcă toa- 
te treburile în Extremul Orient. 


Şeful rebelilor kurzi, Seyit Riza, care de câteva luni conduce cu 
succes mişcarea revoluţionară împotriva lui Kemal, a fost făcut prizo- 
nier. Vai de el! 

Se vorbeşte de contopirea tuturor companiilor de drum de fier fran- 
ceze într-o singură societate naţională în care Statul să aibă majoritatea 
acţiunilor. De ani de zile, companiile actuale nu mai parvin să dea di- 
vidende decât cu ajutorul Statului, obligat să prevadă miliarde de franci 
în acest scop, în bugetele sale. Noua societate s-ar crea odată cu spori- 
rea tarifelor feroviare, sau în lunile care vor urma această sporire. 


15 iulie. Se zvoneşte că Ducele şi Ducesa de Windsor, după ce vor 
petrece câtva timp în castelul Cintleacului, de lângă Oradea Mare (pro- 
prietatea Rothschilzilor), se vor opri câteva zile, în drum spre Istambul, 
la Mamaia. Vizita ar fi proiectată pentru mijlocul lui august, şi s-ar fi şi 
închiriat în acest scop vila Ştirbei. Dacă ştirea e adevărată, sunt în per- 
spectivă frumoase zile în pielea goală, pe plaja de la Mamaia. Eduard 
al VIII-lea se va urca apoi cu dama, la Balcic, pe un yacht pus la dispo- 
ziţia sa de Atatürk (Kemal) spre a fi dus la Constantinopol. 


A sărit încă un fort în jurul Bucureştilor: de data asta a fost cel de la 

Cernica, în ziua de 12 iulie. N-am auzit explozia de la Breasta (!!) — dar 

‚ am citit ştirea în gazete. Comunicatul oficial vesteşte că a explodat mu- 

niţie veche de artilerie, neutilizabilă. Atunci de ce se păstra? Ca să sară 
fortul? Morți sau răniţi nu au fost. 


Presa franceză, ca să dovedească cu vârf şi îndesat, că România nu 
s-a lăsat atrasă de politica cunoscută sub numele de axa Ber/in-Roma, 
ne înăbuşe pe noi şi pe Rege — încă la Paris — sub flori. Articole de o 
platitudine greţoasă. Dar cine s-a gândit în România la axa Вегііп-Ко- 
ma? Apropierea de Polonia înseamnă cu totul altceva. Pe de altă parte 
junele Boncour, cur, cur, într-un lung şi insipid discurs ţinut ieri la Bucu- 
reşti, se agaţă са un disperat de armata franceză, se jeleşte că românii 
nu mai cred în valoarea еі, şi conjură pe francezii din România să ne 
convingă, că greşim. Mai întâi, noi suntem convinşi de valoarea tehnică 
a armatei franceze şi un punct de întrebare, în actuala conjunctură po- 
litică n-ar putea fi pus decât întru ce priveşte valoarea ei morală. Dar, 
fiindcă ştim că toate trec, nu o punem пісі pe asta. Unde пи пе înţele- 
gem, e pe chestia cu Rusia. Cât timp Franţa va rămâne cu Sovietele în 
braţe, fără nici o garanţie reală pentru noi, prietenia noastră cu po- 
роги! francez, devenită acum tradițională, va scârțâi. Un pact cu Beneş, 

nu constituie pentru noi o apărare suficientă împotriva curentelor de пе- 
bunie ce suflă de la Răsărit. 


16 iulie. Regele Carol continuă să farmece Parisul. La revista de la 
14 iulie a stat la tribuna oficială îmbrăcat în uniformă de general de 
Artilerie (de când sunt, francezii n-au trebuit să vadă atâtea fireturi) cu 
mantia albă de stafie a cavalerilor ordinului Mihai Viteazul pe umeri. 
Mulţi viteji a cunoscut Franţa, dar aşa viteaz în ţinută de vicleim, mai 
rar. După revistă, mare dejun — din nou — la Preşedintele Republicii. 
Au fost invitaţi şi şefii de Stat-Major român şi iugoslav, aşa încât ilus- 
trisimul Sichitiu şi-a avut totuşi dejunul lui la Eliseu. În ajunul săr- 
bătorii naţioanle, Regele a oferit un mare dineu la pavilionul român de 
la Expoziţie. Au fost poftiți Preşedintele Republicii, miniştrii, pre- 
şedinţii Corpurilor Legiuitoare. Telegramele nu spun dacă a fost şi Vo- 
ronov, dar desigur că a fost Gusti — cealaltă rudă. Şi Consiliul Muni- 
cipal a dat o recepţie în onoarea Suveranului român. Între două îmbu- 
cături, Majestatea Sa a primit pe Chautemps, pe Daladier, pe Paul 
Boncour şi alte câteva mironosiţe ale regimului. Dat fiind caracterul de 
intimitate al vizitei, se poate spune că la Paris se trăieşte acum o adevă- 
rată lună de miere, cam întârziată, nu e vorba. Dar vorba aia „mieux 
vant tard que jamais!“ 


Proiectul de compromis britanic pentru asigurarea neintervenţiei în 
Spania a fost dat publicităţii şi conţine următoarele puncte: 

1. Să se renunţe Іа controlul naval în larg, observatorii internaţionali 
fiind plasați în porturile spaniole cu misiunea de a întocmi rapoarte 
asupra încărcăturilor aduse în Spania. 

2. Să se acorde drepturile de beligeranţi celor două părți în luptă în 
Spania, dar cu anumite rezerve şi numai după ce Comitetul va fi apro- 
bat în unanimitate, retragerea voluntarilor şi rezervele mai sus arătate. 

Italia şi Germania au primit cu rezerve (Şi ele) propunerile britanice, 
care vor fi aduse în discuţie cu începere de azi. 


Cu prilejul alegerilor de la Barou, de duminica trecută, Prat y Sout- 
zo, ministrul „in partibus“ spaniol a adresat o telegramă de felicitare lui 
Istrate Micescu. Când am citit-o, lucrul mi-a părut ciudat. Curentul, cu 

toate simpatiile lui naționaliste, relevă în numărul său de ieri acest act 
neobişnuit şi se întreabă cu ce drept şi pentru ce se amestecă acest di- 
plomat străin în afacerile noastre interne. Guvernul ar avea cuvântul 
său de spus, cu atât mai mult cu cât di Prat nu mai are o situație oficia- 
1а, şi e tolerat ca reprezentant al lui Franco în România. 


Universitatea Populară de la Vălenii de Munte şi-a deschis iarăşi por- 
tile. Doctorul Angelescu a tras iarăşi o serie de limbi Apostolului Iorga, 
iar acesta — „une fois n'est pas coutume“ — a făcut pe modestul. 


Printr-un decret-lege, leii, atât interni cât şi externi, au fost deblo- 
сай. Pe baza legilor anterioare, din care сеа din urmă din aprilie 1935, 
sumele în lei din conturile străinilor erau blocați şi nu puteau fi nici 
transferați nici plasați fără consimțământul Băncii Naţionale, care-şi 
menține intervenţia sa numai pentru schimbul leilor în devizele forte, 
în virtutea legilor şi ordonanţelor care reglementează această materie. 
Ín fine o măsură, bună; să o salutăm în treacăt — căci n-avem des pri- 
lejul să întâlnim câte una. 


În China, situația staționară. Întrebat în Cameră, Edenicul Anthony 
a declarat ritos: „Anglia urmăreşte evenimentele cu atențiune!“ Bravo 
Toni! 


17 iulie. Înapoiat ieri-seară la Bucureşti, găsesc un plic de la An- 
toine Bibescu, cu următorul bilețel: 

„Monsieu Titulesco a profite de ses amitiés avec Petinax et Ma- 
dame Tabouis pour faire attaquer la Roumanie á Paris. Il a fait inter- 
venir ses amis russes auprès de Monsieur Gabriel Peri, le rédacteur de 
politique étrangère dans le journal bolchevik L'Humanité. 

Les commentaires sont superflus“. 

Pe lângă bileţel, două tăieturi din Echo de Paris şi una din L'Hu- 
manité cu articolele semnate de Pertinax şi de Peri. 

„Höchst interessant!“ 

Vechea şi cunoscuta metodă a lui Titulescu, de a mărturisi personal 
prietenie şi devotament (sunt sigur că la Paris, dacă l-a primit, s-a gu- 

durat ca un câine la picioarele Regelui), de a monta campanii duse de 
alţii, şi de a protesta apoi împotriva lor. 

Dar de data asta şmecherul şi-a dat în petec, sau mai bine zis n-a 
avut noroc, căci vinovatul nu е el. Articolul lui Peri în Z 'Humanite a 
ieşit cu portretul lui Titulescu în mijlocul coloanelor! Au trebuit să fie 
scene inenarabile, convulsiuni şi leşinuri... 

Articolul lui Péri e de o rară violenţă împotriva lui Beck (pe care-l 
tratează de trădător expulzat din Franța după cererea mareşalului Еосћ)` 
şi a Poloniei şi plin de insinuări perfide la adresa României şi a Regelui 
său. Articolul sfârşeşte prin următorul alineat: 

„Les Français qui veulent la paix ont choisi!. Mais ce choix suppose 
de la part du gouvernement français une certaine attitude. Après les 
manifestations de Varşovie, la France doit dire au colonel polonais et 
au monarque trouble de Bucarest, qu'il est camouflets que Гоп ne 
saurait tolérer“. 

DI Peri ajunge la aceste amabilități printr-o naturală deducție, por- 
nind de la argumentele lui Monsieur Titulesco, pe care-l citează şi-l 
acoperă cu flori. Pe el şi Cehoslovacia. Pentru noi numai noroi. Deja 
articolul e intitulat: Les émissaires du Führer s'agitent: le roi Carol et 
le colonel Beck, şi înainte de a ajunge la concluzia mai sus reprodusă dl 
Gabriel Peri scrie: „Il faut dire que le colonel Beck trouve une audi- 
ence très favorable auprès du roi Carol. Periodiquement, le monarque 
produit des déclarations d'amour envers la France. Il arrive même qu’á 
Paris certains journaux de gauche se laissent prendre á cette comédie et 
reproduisent avec un attendrissement comique ces déclarations Coupa- 
ble aveuglement; Carol sert dans ces conjonctures la cause du colonel, 
c’est á dire la cause du Führer!“. 

Că un ziar ca L'Humanité înfeudat comunismului şi Moscovei, scri- 
e asemenea baliverne şi tratează cu atâta lipsă de deferență pe Suvera- 
nul unei țări aliate, se mai pricepe — dar pentru obrăzniciile dlui Perti- 
nax, publicate într-un ziar de ordine ca Echo de Paris, nu există expli- 
caţii în afară de înrâurirea lui Monsieur Titulesco. 

Scrise cu venin, articolele lui Pertinax mai sunt și tâmpite. Într-unul, 
despre vizita Regelui Carol la Varşovia, scribul „care nu ia parale“ 
acuză pe Regele Carol şi pe colonelul Beck de complicitate în vederea 
stabilirii dictaturii în cele două ţări şi a cuceririi Ucrainei! Mai departe 


l E vorba de două alternative „fixate“ Franţei de Monsieur Titulesco, în conferința 
sa de la Bordeaux. 

scribul desluşeşte că după ce Monsieur Titulesco a încheiat, prin defi- 
піра agresorului (!), un tratat de prietenie cu Sovietele şi „a sterilizat 
astfel alianța polono-română“, Regele l-a concediat şi s-a aruncat în 
braţele lui Beck, înclinând mult să rupă cu politica franceză. Ca dovadă 
a acestei din urmă tendinţe, Pertinax citează câteva cuvinte dintr-un in- 
terviu dat de Rege unui ziar polonez /иѕіғоуапі Kurjir Codjienny — şi 
conchide că România şi Polonia nu pot rămâne simultan aliații Franţei, 
beneficiarii armamentelor ce aceasta le procură, şi totdeodată adversa- 
rii ei pe planul politicii lor externe. Ura cu care vorbeşte de Beck, dez- 
văluie originea informațiilor dlui Pertinax; silueta lui Titulescu se de- 
signează în spatele lui. 

Al doilea articol al dlui Pertinax, scris cu acelaşi venin şi cu aceeaşi 
pizmă împotriva lui Beck, se ocupă mai în special de crearea Ambasa- 
dei polone la Bucureşti şi de călătoria Regelui Carol la Paris. Se deose- 
beşte de cel dintâi prin atacuri mai directe la adresa Regelui, prin diva- 
раі asupra unei Mitteleuropa amenintătoare, prin laude la adresa Par- 
паши român Naţional-Țărănist şi — după ce afirmă că Franța ne-a re- 
fuzat Ambasada ре care i-am cerut-o — ajunge la elucubraţii de cali- 
brul următor: 

„Le roi de Roumanie, tirant partide Pinvitation! adressce а tous les 
Chefs d'Etat á l’occasion de а !'Exposition, va donc arriver á Paris, 
vers le 15 Juillet, pour renouveler ses instances et prodiguer toutes sor- 
tes d'explications. Toutefois, nous sommes informés qu’au retour, il 
s'arrêtera á Sigmaringen le berceau de ses ancêtres Hohenzollern et 
qu’une entrevue lui sera ménagée avec le Führer allemand“. 

(Această din urmă afirmaţie e o perfidie în legătură cu zvonul care 
circulă despre relațiile de prietenie dintre Hitler şi Principesa de Ho- 
henzoltern. Parcă la urma-urmei Regele României n-ar fi liber să stea 
de vorbă cu conducătorul Statului german, pe lângă care are un mi- 
nistru acreditat? Sau ca iobagi ai Franței nu putem lua contact decât cu 
cine ne permit stăpânii noştri, şi în special dl Pertinax?). 


! Inexact. Regele fusese hotărât, după cum mi-a spus-o în 6 iulie (cf. cu aceste în- 
semnări, pag. 24) să plece în străinătate Ја 8 iulie începându-și călătoria cu Iugoslavia. 
În 7 iulie, di Boncour, însărcinatul cu afaceri al Franţei a mers să invite „special“ pe Re- 
ge, din partea Preşedintelui Lebrun, la revista de la 14 iulie, cu rugămintea insistentă să 
sosească la Paris încă la 12 iulie, pentru un dejun prealabil la Elysée. Regele, după vi- 
zita de la Varşovia, nu putea, natural decât să primească. Şi-a amânat plecarea pe ziua 
de 9 iulie, modificându-şi întreg itinerariul. Vizita Regelui la Paris nu poate deci fi pu- 
să, cum pretinde d! Pertinax- Titulescu în categoria „invitaţiilor adresate tuturor Şefilor 
de Stat“. 

Veninosul publicist a sărit dincolo de cal, în afirmaţiile lui. 

Contrastul dintre aceste voci ale presei pariziene şi platitudinile de- 
bitate câteva zile mai târziu după sosirea Regelui la Paris, dovedesc cât 
de zbuciumată e opinia publică în Franţa. Au intrat bieţii francezi până 
în gât în mocirla sovietică, simt şi ei tot odiosul unei situaţii intenabile 
în care persistă totuşi, fiindcă nu mai pot altfel. Vorba românului: „Să- 
pun am cumpărat, săpun am mâncat“. Dar trebuie oare cineva să per- 
siste şi când a cumpărat с-с-? Francezii o cred, şi de асі supărarea pe 
toți cei ce nu vor să ia lingura... 


Incidentul cu arhiepiscopul Sapieha s-a aplanat: prelatul a cerut 
scuze Preşedintelui Republicii. Opinia publică poloneză cere totuşi o 
sancțiune. Уа căpăta-0? 


Aflu că Tabacovici a fost definitiv mazilit de la preşedinţia Consi- 
liului Căilor Ferate. În locul lui era să fie numit Grigore Carp (noul „fe- 
tiş“ al Regelui), dar s-a renunţat şi se pare că va fi numit generalul Io- 
nescu Mihail, care trebuie să iasă la pensie în octombrie. Bun, căci e 
от cinstit şi energic. Va fi şi o compensație pentru pierderea gării care 
purta numele său (Eforia, lângă Constanţa). 


În Alba Iulia şi în județul Alba au avut loc alegeri comunale şi ju- 
де{епе. În ambele alegeri au ieşit guvernamentalii, bătând măr ре na- 
țional-ţărănişti. Judeţul Alba a fost până асі un fief electoral al lui Ma- 
niu, care a luat întotdeauna, sub toate Guvernele, orice alegere. E drept 
că de data asta Maniu era la Karlsbad iar guvernamentalii, cu Valer 
Pop în frunte, în birourile de vot. Totuşi, pare că popularitatea lui Ma- 
niu în Ardeal, de când cu lupta împotriva Regelui, a scăzut mult. Mi-o 
spun şi prietenii mei, din mai toate judeţele de peste munți. 


Monsiuer Antoine, cel mai „şic*“ coafor de dame din Paris, originar 
dintr-un sat din Ardeal, a venit cu aeroplanul său „particular“ să facă o 
vizită „prietenului“ tinereţelor sale, Monsieur Ionică, coaforul Curţii 
Regale, şi proprietar de cai de curse. Şi să mai zică cineva că românul 
nu e deştept! 

Banca Naţională explică printr-un comunicat că până la 31 octom- 
brie!, introducerea biletelor sale în ţară, a celor efectiv aflate în străină- 
tate, e liberă, fără îndeplinirea nici unei formalități. In schimb Banca 
Naţională a înăsprit regimul ieşirii din ţară a leilor. Până acum orice că- 
Jător putea trece granița cu bilete în valoare totală de lei 2 000. De 
acum înainte, se va putea ieşi cu aceeaşi sumă, dar numai în monedă 
metalică. Cum aceasta nu este reutilizabilă în străinătate, noul regim 
constituie de fapt o prohibire a oricărui export de lei. Măsura e justifi- 
cată prin grija de a se evita specula. De o libertate a leului, cum s-a 
anunţat, nu poate însă fi vorba. 


Ministerul cehoslovac (Hodza) şi-a dat demisia. Cauza: neînţelegeri 
în sânul Cabinetului pentru fixarea preţului pâinii! Marele Beneş, care-şi 
uda varza la țară, s-a înapoiat la Praga, să împace pe drotoşi. 


Guvernul francez a decorat cu Legiunea de Onoare în gradul de ma- 
re ofițer pe Gusti şi pe Urdăreanu (!!). Ce a ajuns Legiunea de Onoare! 
In schimb, Regele a conferit „impotentului“ (aşa-l numeşte L 'Нита- 
nité) Thierry, marele Cordon al Coroanei României. 


La Comitetul de neintervenţie din Londra propunerile britanice au 
fost acceptate ca bază de discuţie, de toate Puterile reprezentate, inclu- 
siv Germania şi Italia. 


În China, tratativele — dar şi trimiterile de trupe continuă. 


Noul Statut al Palestinei, contra căruia protestează şi evreii şi arabii 
va fi adus în faţa Societăţii Naţiunilor, care va hotărî (!). 


Al doilea avion sovietic Ant. 252 a săvârşit şi el raidul de la Mos- 
cova, peste polul Nord, în America. Primul, pe la sfârşitul lui iunie 


І Se vede că Banca Naţională face numai o experiență, deocamdată. 

2 În total sunt 3 avioane de acest tip. După ce fiecare avion va parcurge distanța 
Moscova-San Francisco, peste pol, câteşitrele vor încerca parcursul, împreună, în for- 
maţie regulată. 

izbutise şi el performanţa dar plecat ca să ajungă până la San Fran- 
cisco, a fost silit să aterizeze la Vancouver. Al doilea avion a ajuns, du- 
pă ce a trecut pest pol, până la Los Angeles. Formidabil! 

In schimb, Bâzu Cantacuzino, care decolase cu faimosul său avion 
(subscripţie publică, milioane, înconjurul pământului) spre a bate re- 
cordul lumii pentru zborul fără aterizare, a trebuit să renunțe, cobo- 
rându-se la Budapesta după ce atinsese în câteva ceasuri Tunisul şi Pa- 
risul. Bietul Bâz, n-are noroc, dar e nu numai Bâz dar şi dârz, şi va iz- 
buti într-o zi sau alta să face ceva. Să-l ajute Dumnezeu, căci e simpa- 
tic, măcar să treacă cu avionul său printr-o gaură de cheie! 


Domnul Beneş a primit demisia domnului Hodza, şi a însărcinat pe 
domnul Hodza să formeze noul Guvern care foarte probabil va fi iden- 
tic cu cel vechi. Ce frumoasă este democraţia! 


18 iulie. Japonezii vor trimite un ultimatum Chinei, cerând con- 
trolul militar asupra întregii regiuni la nord de fluviul galben. Controlul 
economic е naturalmente un corolar al controlului militar. Pentru ca 
China să poată chibzui răspunsul său în deplină libertate, japonezii au 
concentrat şi concentrează mari forțe spre granița Manciuko-ului. De 
altmintreli întreaga acţiune japoneză e justificată de grija ce poartă 
Manciuko-ului, şi ocuparea nordului Chinei e numai o precauţie stra- 
tegică, în cazul unui atac din partea Sovietelor! Au învăţat şi japonezii 
să vorbească în stil diplomatic! Geneva le-a servit la ceva! 


Faţă de mersul evenimentelor şi de tot ce se întâmplă la Paris, mă 
întreb dacă chestia cu uniunea personală n-a fost născocită de polonezi 
ca să măgulească pe Regele Carol şi să-l rupă de francezi. Cunos- 
cându-i megalomania şi vanitatea şi nemaiputându-l momi cu nimic 
după се îi dăduseră cea mai înaltă decorație, un regiment şi о amba- 
sadă, i-au trecut pe la nas şi Coroana Poloniei! Pe de altă parte Kowa- 
lewski, văzut zilele trecute, se declară mulțumit, şi pretinde că palino- 
diile de la Paris fuseseră hotărâte împreună cu Beck, pentru a mai cal- 
ma pe francezi, aruncându-le praf în ochi. Aci e toată chestia: să fie nu- 
mai praf? 

La reflecţie, îmi dau seama că răutatea cu întrevederea de la Sig- 
maringen, dintr-unul din articolele lui Pertinax, e cea mai bună dovadă 
că zisul scrib a scris sub inspiraţia lui Titulescu. Numai Titulescu putea 
fi în curent despre relaţiile Principesei de Hohenzollern cu Fiihrerul. 
Cantonat în cafeneaua lui democratică, dl Gaultier-Pertinax nu putea 
şti nimic despre asemenea raporturi intime şi secrete dintr-o lume 
germană foarte specială şi închisă. Sunt lucruri pe care numai Titulescu 
putea să le ştie... 


19 iulie. Doctorul Angelescu, ministrul Instrucțiunii a chemat ieri 
ре Pangal şi i-a spus: „Am să-ţi fac o comunicare de cea mai mare im- 
portanță, ca să o comunici lui Argetoianu. E strict confidențială: în se- 
cret nu suntem până acum decât trei, Tătărescu, Victor Antonescu şi cu 
mine. Şi o să ştii şi dta şi Argetoianu. Iată despre ce e vorba: criza va 
izbucni mai iute decât era proiectat, chiar în august, Victor Antonescu, 
autorizat de Tătărescu, a fost ieri la mine şi m-a pus în curent. La înce- 
putul lui septembrie е întrunirea Societăţii Naţiunilor, la sfârşitul lui 
august întrunirea Micii Înţelegeri şi а Înţelegerii Balcanice. Іп ajunul 
plecării Regelui, Victor Antonescu a fost la dânsul şi i-a pus în vedere 
că în aceste trei întruniri România trebuie să ia o atitudine precisă în di- 
feritele chestmui de politică externă la ordinea zilei. Dacă Regele vrea 
o accentuare a politicii de azi, atunci participăm noi la viitoarele întru- 
niri şi schimbarea Guvernului trebuie amânată până ia sfârșitul lui sep- 
tembrie, sau la începutul lui octombrie. Dacă vrea o altă orientare po- 
litică, atunci schimbarea trebuie făcută înainte de sfârşitul lui august 
pentru ca noul ministru de Externe să se prezinte în fața diferitelor con- 
ferinţe ce vin. Regele a spus că va aviza. 

Acum a prevenit că se va înapoia în ţară înainte de termenul ре 
care-l fixase, adică între 5 şi 10 august. Convingerea noastră e că criza 
va izbucni imediat. Prevină-l pe Argetoianu ca să-şi ia măsurile în con- 
secinţă. 

Regele e deja azi în Anglia. Se mai opreşte şi la Bruxelles, dar vine 
repede. Pe mine nu mă miră hotărârea lui, căci ştiu că vrea să schimb 
macazul în politica externă. La Paris n-a fost decât ca să «cajoleze» 
(sic) pe francezi după vizita în Polonia. Nu va mai lăsa pe Victor Anto- 
nescu să pună picioarele în străchini“. 

După această senzațională destăinuire, Angelescu a repetat lui Pan- 
gal cuvintele de laudă despre mine pe care Regele le-ar fi pronunţat în 

faţa lui, şi despre care am scris deja ceva în aceste însemnări. Regele ar: 
fi spus, a repetat Angelescu, „Argetoianu e singurul om în {ага asta ca- 
re ştie ce vrea, care n-a schimbat niciodată formulele pe care le pre- 
conizează, şi care e în stare să le aducă la îndeplinire“. Au discutat apoi 
amândoi despre succesiunea Guvernului. Angelescu a afirmat că încă 
înainte de plecare Regele i-ar fi spus că nu poate fi vorba de un Guvern 
naţional-țărănist, şi de nici un alt Guvern de partid, că s-a gândit la un 
Guvern prezidat de Vaida, dar că Vaida i-a dat есері: două ceasuri 
i-a vorbit acum în urmă, şi Regele n-a priceput ce vrea. Angelescu nu 
vede decât un Guvern compus din personalități desemnate de Rege: el, 
Angelescu ar primi dacă Regele l-ar desemna, chiar cu riscul de a ieşi 
din partid. 

Candidatura lui Angelescu la preşedinţia viitorului Guvern nu e in- 
teresantă. Mai interesant e ce a spus lui Pangal despre colegii lui: „Pan- 
gal dragă, suntem fraţi, ţi-o mărturisesc în taină, ce au furat oamenii 
aştia e înspăimântător, de la Tătărescu şi Inculeţ până la Franasovici şi 
Valer Pop. Dacă Guvernul viitor ar zgândări dosarele cât de puţin, ar 
înfunda toți puşcăria! Până acum am tăcut, dar acum, când o veni Re- 
gele, am să mă duc la el, şi am să-i spun tot ce ştiu şi ce gândesc de po- 
tlogarii ăştia! Şi ат să-i spun că trebuie să sfârşească odată cu gaşca de 
partid şi cu muşamalele şi cu complicităţile politice. Am spus deja Re- 
gelui: «Vezi Sire, Argetoianu e curat ca fața asta de masă!» Şi când te 
gândeşti că guvernează cu canalia asta de Tătărescu cu care a semnat 
ordinul să-l împuşte, şi cu altul care a vrut să proclame Republica 
(aluzie la Inculeț)! Eu cu Argetoianu m-aș înțelege perfect. Dacă Re- 
gele nu mă vrea pe mine, că zice că sunt slab, să-l ia pe Argetoianu, eu 
îi dau tot concursul!“ 

Pangal a venit de la Angelescu şi mi-a spus tot. Lăsând la o parte 
partea polemică, informaţia pe care i-a dat-o e extrem de importantă şi 
totodată supărătoare pentru mine, căci am hotărât să plec la 28 iulie la 
Nauheim, şi tare aş fi plictisit dacă ar trebui să-mi întrerup cura. Căci, 
de voi juca sau nu un rol în dezlegarea crizei e indiferent — trebuie să 
fiu prezent ca şef de partid, căci altfel mă ucid partizanii. Nu mai am 
nădejde decât în binecunoscuta şovăială a Majestății Sale, şi în desele 
lui schimbări de hotărâri. Dacă până la 28 nu voi avea date mai precise, 
voi pleca, la noroc — chit să mă înapoiez după 8 zile. 


Zilele trecute a murit o doamnă Elena Lahovari, la Ploieşti. Avizul 
mortuar publicat în Universul a revelat existența soțului ei Alexandru 

Lahovari. Toată lumea, inclusiv familia Lahovari, s-a întrebat cine poa- 
te fi acest Alex. Lahovari postum. Răspunsul îl pot da eu. Am cunoscut 
în 1903 pe când eram la Legația din Constantinopol două doamne bătrâ- 
ne, doamnele Kanarâ, care trăiau modest la Bebek. Mama lor era născu- 
tă Lahovari (în ce raport de rudenie cu Lahovăreştii din România nu 
ştiu, în tot cazul foarte depărtat). Un unchi al lor, Lahovari, a fost nu- 
mit cancelar la Legația turcească din Bucureşti în momentul întemeierii 
ei, după războiul din 1877. Acest Lahovari nu s-a mai înapoiat la Con- 
stantinopol, şi Alexandru Lahovari de la Ploieşti trebuie să fie fiul lui. 


S-a hotărât ca numele de oameni, mai ales ale celor vii, să nu mai 
figureze pe frontispiciile gărilor. Foarte bine. Dar măsura ar trebui ex- 
tinsă. Citesc în gazete că ieri a fost inaugurat Іа Cemăuţi căminul Z. Nis- 
tor, clădit de Asigurările Sociale. DI profesor ministru Ion Nistor e un 
om foarte cumsecade şi simpatic, dar, cel puţin cât va fi în viață, nu 
face de firmă de cămin. Numele celor în viaţă, mai ales al politicienilor 
n-ar trebui dat nici chiar la străzi. O lege în acest sens se impune. O 
spun eu, deşi s-a dat numele meu câtorva străzi din „urbe“ provinciale 
şi câtorva pichete de grăniceri. 


Asupra Londrei, a zburat de mai multe ori, seara între orele 9 şi 10, 
un avion pe care presa l-a botezat avionul-fantomă şi саге a aruncat si- 
mulacre de bombe asupra catedralei Sfân:uiui Paul. Zborul a fost efec- 
tuat de un ofițer de aviaţie engleză în concediu după ce a prevenit auto- 
ritățile competente, pentru a dovedi că apărarea antiaeriană a Londrei е 
ineficace. Opinia publică engleză s-a emoționat foarte mult, după obi- 
ceiul locului, deşi am impresia că ofițerul în concediu n-a dovedit ni- 
mic: a trecut fiindcă a fost lăsat să treacă, „turneul“ său nereprezen- 
tând nici un pericol pentru metropola lumii. 


20 iulie. Plecat ieri la ora 2 din Bucureşti cu automobilul, am sosit 
la Breasta la ora 7. Înainte şi după Titu, parcurs vreo 20 de kilometri 
printre crăci rupte, arbori dezrădăcinaţi şi băltoace — rămăşiţele unei 
teribile furtuni din ajun, care la Bucureşti s-a manifestat numai printr-o 
ploiță de câteva minute, nici măcar suficientă са să răcorească pietrele 
încinse de căldură. 

Azi se împlinesc zece ani de la moartea Regelui Ferdinand. Zece 
ani! şi parcă ieri am fost la Scroviște să depun jurământul, la Curtea de 
Argeş să duc la locaşul de veci pe primul Rege al României întregite. 
Şi totuşi câteva schimbări de atunci, unele pe care nimeni nu le-ar fi 
putut crede realizabile fără adânci zguduiri. E drept că a murit în ace- 
laşi an şi Ionel Brătianu! 

Universul consacră o pagină defunctului Suveran şi între altele, ci- 
tează o frază dintr-o scrisoare a lui, ca să facă plăcere Suveranului ac- 
tual: „Popularitatea — a spus Regele Ferdinand — se pierde mai uşor 
decât se câştigă şi nu poate fi păstrată decât pe temeiul însuşirilor 
morale. Viaţa unui Suveran trebuie să fie un exemplu pentru toți ce- 


. w es A 


nea Stelian Popeşte să dea lecţii de morală Regelui Carol? 


21 iulie. În Rusia Sovietică „acțiunea de curăţire“ întreprinsă de 
Stalin continuă. Noi comisari ai poporului în funcţie şi alți înalți func- 
ționari au fost arestați. 

Їп Spania, lupte mari, o adevărată bătălie se desfăşoară în jurul Ma- 
dridului. Rezultatul nu e încă cunoscut, dar se pare că succesul va fi al 
naționaliștilor. 

In China, lucrurile se încurcă tot mai rău, $1 se pare că războiul cu 
japonezii nu mai poate fi evitat. Primul obiectiv al japonezilor va fi Pe- 
kingul. În cazul în care războiul — de fapt început deja — se va dez- 
lănţui oficial, nu e exclus ca dl Eden (Anthony) să facă un lung, dacă 
nu mare, discurs în Camera Comunelor sau aiurea. 


Regele Carol a sosit duminică 19 iulie la Londra. Călătorind incog- 
nito a fost primit numai de autorităţile româneşti. Grigorcea i-a ieşit 
înainte la Dover. Regele e însoțit de Urdăreanu şi de un maior. 


Voievodul Mihai a plecat la Florenţa, după ce a fost promovat, după 
examen depus cu succes, în clasa a VI-a. Voievodul va petrece o lună 
lângă Principesa Elena. 


Generalul Ionescu Mihail a fost numit preşedinte al Consiliului Căi- 
lor Ferate în locul lui Tabacovici, pe care gara Nicolae Titulescu l-a 

mâncat fript. Numire bună, numai să poată să o ducă, cinstitul general, 
în mijlocul bandei de hoţi organizată de Tabacovici. 


Pierre Fournier, viceguvernatorul Băncii Franței a fost numit guver- 
nator în locul lui Labeyrie lăsat pe dinafară. Nu cunosc dedesubturile 
acestei numiri, nici pe dl Pierre Fournier. 


Un atentat a fost încercat împotriva colonelului Koç, şeful „Taberii 
Uniunii Naţionale“ din Polonia, omul pe care se va sprijini mâine po- 
litica Іш Rydz-Smigly, a lui Beck şi a coloneilor. O puternică bombă a 
fost depusă lângă vila lui Кос; ea a explodat însă în momentul când a 
fost aşezată, omorând pe atentator. Кос, care trebuia să părăsească vila 
mai târziu, a scăpat teafăr. Atentatorul a fost identificat cu un oarecare 
Bieganek, militant în tineretul Partidului Naţional-Democrat. Emoţii şi 
zarvă mare în Polonia. 


A murit Marconi, marele Marconi, inventatorul telegrafiei fără fir. 
L-am cunoscut la Roma, cu prilejul Conveniului Volta, în toamna anu- 
lui 1932. Ajunsese un fel de pontif al ştiinţei italiene şi Mussolini-l aşe- 
zase ca prezident în fruntea Academiei Italiene, creație fascistă. Mar- 
coni mai era angloman, cardiac şi antipatic; nimeni nu se gândeşte să-i 
conteste meritele trecute — dar era stors, şi pentru omenire pierderea 
lui nu reprezintă o pagubă. N-avea decât 63 de ani! 


A murit şi Volodia — generalul Prinț Vladimir Cantacuzino, un tip 
de Беју simpatic, moştenit de la ruşi, şi саге în anii din urmă а contri- 
buit mult la veselia saloanelor din Bucureşti. 


22 iulie. Universul de azi îmi aduce vestea că Corpurile Legiuitoare 
vor fi convocate în septembrie pentru ratificarea decretelor-legi. Zvo- 
nuri despre o asemenea convocare au mai fost, dar fără consistenţă. 
Dacă informaţia Universului s-ar adeveri, pericolul unei schimbări de 
Guvern în august, în conformitate cu destăinuirile doctorului Ange- 
lescu, s-ar dovedi înlăturat — fie că a cedat Regele, fie că a cedat Gu- 

vernul — şi aş putea să-mi fac în linişte cura la Nauheim. Dea Domnul 
ca ştirea Universului, să se adeverească. E publicată în caractere groa- 
se, în fruntea informaţiilor... 


Proiectul britanic de coinpromis, în chestia spaniolă, a fost torpilat 
de Italia. Comitetul de neintervențţie de la Londra a ajuns, în discuțiile 
sale, la un punct mort. Toate se reiau „йа capo“!... 


Marea bătălie din jurul Madridului s-a terminat în favoarea пайопа- 
liştilor. Trupele lui Franco au mai câştigat ceva teritoriu la Nord, au luat 
mult material de război, dar nimic decisiv. 


Cu desăvârşita lor artă de a face teatru, fasciştii au transformat pier- 
derea lui Marconi într-un adevărat doliu naţional. Până şi bursa de la 
Roma şi-a suspendat operaţiile în semn de doliu. Ca şi Joffre despre 
Foche, Branley (a împlinit 93 de ani) întrebat despre Marconi a râs- 
puns: „C’était un bon petit!“ 


În China, războiul oficial tot n-a început, fiindcă chinezii se retrag 
în faţa forţelor japoneze — şi continuă să negocieze. Starea haotică din 
China, nu va putea totuşi fi înlăturată decât prin mitralierele japoneze. 


Hodza a reformat Ministerul său aşa cum era, cu fostul ministru de 
Finanţe în minus, Krofta Kamil a rămas, spre fericirea ţării sale. 


Conflictul dintre hotelierii din Franţa şi legea celor 40 de ore pe 
săptămână a fost în fine aplanat printr-un compromis valabil până la 1 no- 
iembrie. Dacă voi fi silit să merg la Paris la sfârşitul lui august, pentru 
afacerile Stelei Române, nu voi risca să găsesc porțile Chatham-ului 
închise. „C’est toujours cela!“ 


Fournier, noul guvernator al Băncii Franţei, a fost şef de cabinet al 
lui Poincaré, în momentul stabilizării francului. E unul din motivele 
pentru care a fost numit. 

Măsurile luate de Bonnet, au calmat dealtmintreli în oarecare mă- 
sură piața, şi Guvernul a dobândit răgazul necesar pentru pregătirea 
planului său financiar definitiv. 


Manole Guţuleac, vestit bandit basarabean, evadat de la Doftana 
acum trei luni, a fost prins şi închis din nou. Inculeţ, e încă în libertate. 


23 iulie. La Comitetul de neintervenţie reprezentanţii Puterilor con- 
tinuă să se certe, Şi Anglia şi Italia rămân pe poziţii. Cea dintâi vrea 
evacuarea voluntarilor înainte de toate; cea de-a doua recunoaşterea lui 
Franco ca beligerant şi împiedicarea comuniştilor să ajute pe roşii, pes- 
te granița franceză. 

Pe când la Londra „gramrnatici certamt“, în jurul Madridului a înce- 
put din nou ofensiva naționaliștilor, care înaintează spre Escorial. Lup- 
tele se desfăşoară din nou cu mare îndârjire. 


„Situaţia în China e tot nelămurită“, scriu ziarele. În realitate e foar- 
te lămurită; războiul a început fără să fie declarat oficial. Această me- 
todă permite negocierile continue, iar cele mai bune argumente sunt 
servite de tunuri şi de tancuri. Pe acest teren, e probabil că elocinţa ja- 
poneză va convinge foarte repede pe chinezi. 


Mica Înţelegere se va întruni la 28 august, în România. Ziarele a- 
nuntă că după conferinţă cei trei miniştri de Externe se vor plimba în 
Deltă, împreună cu damele respective. Aceste ştiri mă întăresc în nă- 
dejdea că s-a schimbat iar termenul crizei de guvernământ (data destăi- 
nuită de dr Angelescu) şi că-mi voi putea termina cura la Nauheim în 
isihie. 


Un foc puternic a izbucnit la Moreni. Deşi a pornit din scurgerile 
unei schele a Creditului Minier, focul n-a atins nici o sondă. Sunt însă 
pagube mari în sat, printre gospodăriile oamenilor. Nici morţi nici 
răniţi, 

A murit la vârsta de 42 de ani deputatul libera! de Dolj, Marin Stoi- 
culescu. A fost multă vreme primar al Calafatului. L-am avut şi eu în 
1931, preşedinte al comisiei interimare. Era activ, dar mână lungă, 
foarte lungă. Nici o pagubă. 


Jeri au fost alegeri comunale la Breasta. Au obținut: liberalii 80 de 
voturi, țărăniştii 110, cuziştii 142. Idioţii mei (Partidul Agrar) s-au cer- 
tat şi au pus două liste: una cu Pretorian în cap a luat 148 voturi, iar alta 
cu Marin Amzulescu 86. Din 5 locuri, s-au atribuit astfel 3 Partidului 
Agrar şi 2 celui gogo-cuzist (banii lui Puiu Pleşa). Un succes care mă 
lasă rece! Toţi capii de listă sunt nişte escroci, şi alegerile acestea n-au 
avut decât un efect: oamenii n-au muncit ieri toată ziua şi au băut tot 
timpul. Iar comuna a trecut din mâna unui hoţ în a altuia. 

Numai primari numiţi şi bine plătiţi ca să poată fi recrutați cum 
trebuie, ar scăpa comunele noastre rurale de jaf şi de incurie. 


24 iulie. În vechea biserică din parcul Brestei, s-a slujit azi-dimi- 
neață parastasul de 3 ani, pentru odihna sufletului scumpei mele mame. 
Trei ani!... Dar nici dânsa, nici tată-meu n-au pierit de tot, căci amin- 
tirea lor trăieşte în sufletul meu, şi nu mă părăseşte, şi o port cu drag. 
Mă întreb, după moartea mea, ce se va întâmpla? Vom pieri — atunci 
— în aceeaşi clipă, toți trei! 

Parastasul, simplu, în mijlocul florilor şi câţiva devotați care i-au 
iubit a fost emoționant şi înălțător... 


Ziarele publică următoarea telegramă: 

„Londra 22 iulie (Rador). — M.S. Regele Carol II al României a 
primit ieri pe dl Neville Chamberlain, primul ministru al Marii Bri- 
tanii. Azi M.S. Regele Carol II a primit pe dl Anthony Eden, ministrul 
Afacerilor Străine. 

La ora 18 M.S. Regele a făcut o vizită M.S. Reginei Mame Mary“. 

Aşa „incognito“ mai rar. 


Prin decret-lege (?) s-a creat o nouă episcopie a Maramureşului. De 
se va găsi şi „un păstor“ cum trebuie, poate că s-o alege şi ceva bine 

pentru acea oropsită şi abandonată populaţie. Noua episcopie a fost în- 
cadrată în Mitropolia Bucovinei. 


Prin jurnal al Consiliului de Miniştri, exportul porumbului a fost in- 
terzis cu începere de ieri. În afară de Ardeal şi de unele regiuni de-a 
lungul Dunării, se prevede într-adevăr recoltă foarte proastă. Afară nu- 
mai dacă n-o ploua, dar nu sunt semne. Se semnalează în schimb fur- 
tuni locale. Cea din urmă, de alaltăieri, a devastat oraşul Brăila şi jur 
împrejur. 


Pavilionul român la Expoziţia din Paris are mare succes, dacă e să 
credem ce spun ziarele. Preşedintele Lebrun, Chautemps, Sarraut etc. 
ar fi declarat succesiv, că e pavilionul cel mai interesant din Expoziţie. 
Dacă o fi aşa, vai de celelalte. Poată însă să fie la mijloc şi numai recla- 
mă „sociologică“ — căci în asta e foarte iscusit Gusti, zis şi lipitoare. 


Între japonezi şi armatele chineze din Nordul Imperiului pare că s-a 
încheiat un armistițiu. Cu Guvernul de la Nanking, negocierile con- 
tinuă. Barometrul e iar la pace. Să fi convins pe chinezi, argumentele 
japoneze? 


25 iulie. Universul de ieri a început publicarea în foileton a discursu- 
lui-conferință de la Bratislava, cu care Titulescu a pecetluit promo- 
varea lui ca doctor honoris cauza. Banala prelegere poartă pomposul 
titlu: „Dreptate în politică“. Cum se vede dl Stelian Popeşte nu se lasă. 
Şi nici dl Titulescu-gară, mai puțin. 


Regele Incognito a părăsit Londra şi a sosit la Bruxelles. Regele Le- 
оро! nu se lasă mai prejos de vechilul său Van Zeeland şi face „lu- 
mii“ о Sugestie, pe care presa occidentală o înregistează mai mult cu 
respectul cuvenit unui Monarh atât de cumsecade, decât cu entuziasm. 
Sugestia Regelui constă în convocarea unor „oameni capabili şi inde- 
pendențţi“ din toate ţările, care să se întrunească şi să găsească soluțiile 
cerute de problemele de ordin economic rămase de atâţia ani nedezle- 

gate. Ciudată sugestie! N-avem oare S.D.N-ul la Geneva? Mai fru- 
moasă adunătură de competenţi, ca aceasta! Ori poate că Majestatea Sa 
consideră pe domnii de la Geneva ca lipsiţi de „independenţă“? În tot 
cazul, ori cum ar învârti cineva lucrurile „sugestia“ Regelui Leopold e 
o palmă pentru Liga Naţiunilor, o palmă cu atât mai dureroasă, cu cât 
vine de la un prieten. 


Se zice că Goga ar fi bolnav, într-un sanatoriu de la Ziirich. Pro- 
babil în căutarea unui medic „zidan“. Presupun că încearcă să-şi pună 
circulația în regulă, căci ştiu că suferă de o tensiune enormă, peste 25. 


Patriarhul Varnava, al sârbilor, a murit în vârstă de abia 52 de ani. 
Moare tocmai în momentul în care Biserica sârbească intră în luptă cu 
Guvernul şi cu bunul simţ. Guvernul a încheiat un Concordat cu Papa, 
lucru foarte normal şi cu atât mai necesar în Iugoslavia, cu cât toți 
croații sunt catolici. Dar Biserica Ortodoxă în fanatismul ei nu admite 
nici un contact cu Roma. Concordatul a fost votat de Skupcină şi de 
Senat, dar n-a fost încă ratificat. Sinodul a hotărât represalii împotriva 
parlamentarilor care au votat Concordatul şi deocamdată nu vrea să le 
mai recunoască dreptul de a participa la alegerea ierarhilor bisericeşti. 


26 iulie. leri după-amiază am venit cu automobilul de la Breasta la 
Bucureşti pe o căldură sufocantă: 35° la soare. A fost ceva infernal, 
căci pe lângă căldură, n-am ieşit de la Piteşti la Bucureşti dintr-un nor 
de praf. Azi e şi mai cald: dogoreşte. 


Ieri, duminică, au avut loc alegeri judeţene şi în câteva oraşe în аі 
ferite regiuni ale țării. Alegerile au decurs în linişte fără să deştepte 
mare interes, nici măcar unul local — poate şi din cauza căldurii. 

La Făgăraş (oraş) am ieşit noi, Partidul Agrar, în cap cu 400 voturi; 
țărăniştii 350, liberalii 194, gogo-cuziştii 69. E un frumos succes pen- 
tru C. Radovici, şeful nostru de acolo. La județ ne-au bătut național-ță- 
răniştii (3 700 voturi), liberalii (3 212) şi gogo-cuziştii (2 099). Noi am 
avut 2 001 voturi şi am întrecut pe vaidişti (1 696 voturi), pe saşi (1 351) 
şi pe George Brătianu (393). 

Interesante au fost alegerile de la Braşov, unde toate partidele româ- 
neşti au pus o singură listă şi au bătut pe saşi şi pe unguri (divizați pe 
5 liste) cu mai bine de 10 000 de voturi. 

Partidul Agrar a avut voturi frumuşele şi la Bihor şi la Satu-Mare, 
unde a pus liste. Dacă şefii noştri de organizație ar lucra cum trebuie 
am avea voturi frumoase pretutindeni. Exemplul lui Radovici la Făgă- 
raş, e cea mai bună dovadă. 


Faţă de eşecul proiectului de compromis britanic, Guvernul englez 
va propune Comitetului de neintervenţie în Spania „un plan de lucru“. 
Scopul acestui plan e să permită Puterilor să negocieze mai departe. 
„„Atât timp cât se negociază nu se face război“, şi acesta e singurul scop 
pe care-l urmăreşte Cabinetul de la St. James — comentează presa en- 
gleză şi franceză. O mai frumoasă mărturisire de neputinţă, nu se putea. 


În Rusia continuă „purificarea“ (după concepţia lui Stalin) şi — foa- 
metea (tot după concepţia lui Stalin). 


Un tânăr chimist american, dl Pren, de la Universitatea din Aimes 
(Statul Iova) ar fi inventat un nou gaz toxic care trece prin toate măştile 
cunoscute azi. Noul gaz trece chiar prin piatra calcaroasă. Frumoase 
perspective pentru războaiele viitoare. Poate că din excesul răului va 
veni binele — adică suprimarea războaielor, fiindcă nimeni nu va mai 
îndrăzni să le înceapă. 


A murit bătrânul dr Obrejia, sau Obreja, căci aşa se pronunţă nu- 
mele lui. Era foarte bătrân, inteligent, simpatic dar cam ţicnit. A fost 
primul profesor român de boli mintale. Deşi nu ştia multă carte a fost 
un bun profesor. E unul din ultimii reprezentanți ai şcolii vechi. 


Întâlnit la dejun la Continental, pe drul Angelescu şi stat puţin de 
vorbă cu dânsul. Mi-a confirmat toate câte spusese lui Pangal, şi a 
adăugat că acum avea şi confidenţa lui Tătărescu. Când a însărcinat pe 
Pangal să-mi comunice intenţiile Guvernului de a se retrage încă în au- 

gust, nu văzuse decât pe Victor Antonescu. Primul ministru i-a vorbit 
în acelaşi sens ca ministrul de Externe (povestea cu Mica Înţelegere şi 
cu Geneva, neputinţa de a lua angajamente pentru viitor în aceste două 
conferinţe). După spusele lui Tătărescu, Regele s-ar înapoia pe la 12 au- 
gust; la 15 e serbarea Marinei la Constanţa, după care, între 15 şi 20 au- 
gust Guvernul şi-ar prezenta demisia. Am observat că dl Tătărescu e 
contradictoriu: acum câteva zile a prevenit pe prefectul de Dolj şi pe 
deputatul Топ F. Popescu, care au fost să-l vadă la Poiana (Gorj) că Gu- 
меги! se va retrage în septembrie şi să se aranjeze în consecință. „Nu 
pot decât să-ți repet ce mi-a spus“ — a replicat Angelescu. Părerea lui 
personală însă, este că Regele va mai amâna criza câteva zile, până la 
sfârşitul lui august, începutul lui septembrie. 

Angelescu mi-a mai povestit că Tătărescu crede într-un viitor Gu- 
vern Mihalache şi că la întrebarea care i-a pus-o dacă aşa vrea Regele, 
junele prim-ministru i-a răspuns: „Nu, Regele nu vrea, dar trebuie să 
facem tot ce vom putea ca să aducem pe Mihalache, e cel mai bun 
Guvern pentru interesele noastre de partid. Trebuie să facă un Guvern 
cu Vaida. Să mai pună amândoi apă în vin, Mihalache să renunţe la 
Maniu, la Lupu şi la Madgearu — Vaida să renunțe la Tilea, la Mirto şi 
la loaniţescu, şi să-şi facă Guvernul!“ Râdea şi Angelescu de formula 
lui Tătărescu, care nu mai are nevoie de comentarii spre a fi dovedită 
absurdă. Am arătat doctorului că şi pe această chestiune, domnul Guţă 
se contrazice, căci aceloraşi prieteni din Dolj indicaţi mai sus, le-a 
spus: „După noi vine un Guvern Vaida-Argetoianu“. 

Doctorul Angelescu e convins că Regele nu face Guvern naţional-ță- 
rănist şi că va face apel la diferite personalităţi. El e gata să fie persona- 
litate şi să primească cu bunăvoință propunerile Regelui. 

Ca să câştig timp şi să-mi pot face în linişte cura de la Nauheim, am 
sugerat lui Angelescu să meargă la Rege, îndată ce se va înapoia, şi să-i 
spună că cel mai bun mijloc pentru a scăpa de viitoare (dar imediate) 
angajamente în politica externă e de a lăsa pe Victor Antonescu să re- 
prezinte țara şi la conferința Micii Ітеіерегі şi la Geneva: un ministru 
pe ducă nu poate angaja Guvernul viitor, şi toată lumea ştie că Guver- 
nul Tătărescu e pe punctul de a demisiona. Regele urmăreşte pentru 
moment, înainte de toate o politică fără noi angajamente faţă de Franţa, 
de Rusia sau de Mica Înţelegere, o politică care să-i lase mâna liberă 
pentru ziua de mâine — va fi prin urmare încântat de sugestie, şi „te va 
considera, dragă Angelescu, ca un om de geniu!“ Angelescu a fost 
impresionat de formula mea, şi mi-a spus că o va supune negreşit 

Regelui. Dar cum e o hahaleră, nu ştiu dacă se va ţine de cuvânt. Ca în- 
cheiere, l-am prevenit că eu plec în tot cazul poimâine la Nuaheim. Tot 
voi apuca 15—20 de zile de cură. Şi apoi, în voia Domnului! 


27 iulie. Din ziarele de azi: luptele au reînceput în China, naţionaliş- 
tii înaintează în Jurul Madridului, atentatorul împotriva lui Koç (Polo- 
nia) a fost definitiv identificat (nu era cel ce se crezuse întâi), Ducesa de 
Kent era să fie ucisă într-un accident de automobil — dar n-a avut ni- 
mic, şi în fine 3—4 coloane asupra discuţiilor de la Comitetul de neinter- 
venţie. Асі, diferitele Puteri se luptă între ele pe bază de chestionare се 
şi le supun unele altora — dar toată treaba nu mai interesează decât pe 
gazetarii ce nu mai au ce scrie pe aceste vremuri de mari călduri. 


Sunt de aseară la Sinaia. Scăpat din cuptorul de la Bucureşti, îmi re- 
găsesc puterile, în aerul răcoros de munte. 


Deşi incognito, Regele a fost primit la Bruxelles, la gară, de Regele 
Leopold şi de frate-său şi găzduit la Laeken. Gradul de rudenie între 
Regele Carol şi Regele Leopold fiind identic cu cel dintre Regele Carol 
şi Regele George al VI-lea, diferenţa primirii de la Bruxelles față de 
cea de la Londra devine şi mai sensibilă. 

Telegramele ne aduc la cunoştinţă că Regele nostru vrea să studieze 
de aproape propunerile economice ale Regelui Leopold şi ale dlui Van 
Zeeland. Numai dacă n-ar face şi dânsul vreo sugestie, căci cine ştie cu 
ce bazaconie ar mai veni! 

O telegramă „Radio Central“, de la Londra, anunțând sosirea Rege- 
lui Carol la Bruxelles, mai adaugă că de acolo Suveranul României va 
merge la Sigmaringen, să viziteze pe vărul său Frederic- Victor, iar de 
la Sigmaringen la Berlin să întâlnească pe Hitler. Să fi fost mai bine 
informat Titulescu-Pertinax, decât noi din gura Regelui însuşi? Nu-mi 
vine a crede. După ce s-a scris în Franţa, ar fi o eroare din partea Rege- 
lui să meargă acum la Berlin. 


Cum era şi de aşteptat după căldurile excesive de ieri şi de alaltăieri, 
furtuni violente s-au dezlănţuit azi-noapte în diferite regiuni ale ţării: 
din Bucureşti, din Cluj, din Târgu Mureş se anunţă mari pagube. 

28 iulie. Radovici şi Radian, în drum de la Făgăraş la Bucureşti, s-au 
oprit la mine la Sinaia. Radian ştie de la Pamfil Şeicaru, câteodată bine 
informat, că Tătărescu îşi va da demisia între 15 şi 20 august, dar că 
Regele îl va ruga să mai gireze afacerile şi nu va rezolva criza decât la 
începutul lui septembrie. Asta aş vrea şi eu. 

Radovici mi-a adus un manifest pe care îl împărțeau clandestin, la 
alegerile judeţene din Făgăraş, agenţii lui Aurel Dobrescu (naţional-ță- 
rănist). E o fițuică mică, fără nici o indicație de tipar, cu următorul con- 
ținut: 

„Trăiască Democraţia 

Frontul Popular 

Mihalache Dr. Lupu şi Madgearu 

Dr. Iuliu Maniu 

Republica 

Jos Regele 

Camarila 

VOTAŢI“ 

Reproduc fițuica aşa cum se prezintă, cu lipsa ei de punctuație şi cu 
dispoziţia exactă a rândurilor. Republicanismul lui Aurel Dobrescu nu 
prezintă nici interes, nici pericol. E un republicanism în genul celui de 
la Ploieşti al lui Candiano Popescu, pe vremea Regelui Carol I. Naţio- 
nal-țărăniştii sunt însă exasperaţi de probabilitatea unei excluderi de la 
moştenirea Guvernului Tătărescu, şi caută să intimideze Coroana prin 
procedee pe care Caragiale le-a imortalizat. O mână grea de se va lăsa 
asupra acestor domni, vor intra cu toţii în gaură de şarpe. Curajul lor, 
ca al tuturor lichelelor, e de ordin verbal. 


Colonelul Matsui a prezentat în numele armatei japoneze din Nor- 
dul Chinei un ultimatum, generalului Sung-Cei-Yuan la Peking — ulti- 
matum prin care se cerea ca trupele chineze să evacueze regiunea Pe- 
king-Wanping şi să se retragă la Paoting, până ieri 27 iulie la amiază. 
Chinezii au refuzat să satisfacă cererea japonezilor şi în consecință 
aceştia au început atacul Pekingului. Pekingul e atacat pe la Sud. Lupte 
violente sunt în curs. Războiul pare acum cel puțin, oficial dezlănţuit, 
şi orice negociere a încetat. Vor reîncepe negocierile după ce japonezii 
vor fi luat Pekingul? În haosul din Extremul-Orient, nici o previziune 
nu este posibilă. 

Regele Incognito se plimbă la Bruxelles şi la Gand. A vizitat monu- 
mentele ambelor oraşe şi a depus coroane pe mormintele familiei Re- 
gale, inclusiv soldatul necunoscut. 


Le Petit Journal din Paris, ocupândusse de situația din Uniunea So- 
vietică, afirmă că din totalul de 2 800 000 membri ai Partidului Co- 
munist Rus, 700 000 au fost atinşi prin măsurile „de purificare“ luate în 
ultima vreme. Ziarul агаў că au fost executaţi, între alții, 9 generali, 
5 preşedinţi de republici autonome, 18 miniştri, 5 conducători de insti- 
tute bancare, 4 conducători de ziare şi vreo 10 scriitori! 

„Doux pays!“ 


Ra! 


Miniştrii şi deputaţii ortodocşi care au votat Concordatul, au fost 
excluşi din Biserica sârbă, cu excepția ministrului de Război, generalul 
Marici. 


Îi 


Pot să plec în linişte: banda de pungaşi care devaliza de câtva timp 
vagoanele cu paturi (Ssau comis peste 30 de furturi reuşite) a fost prins 
să azisnoapte pe linia Bucureşti-Braşov. Era linia pe care operau mai 
ales. Pungaşii erau adevăraţi acrobaţi şi executau furturile prin feres- 
trele deschise, noaptea, lăsândusse de pe acoperişul vagoanelor, în 
mersul trenurilor. 


„Le roi s'amuse“: 

Pangal, care a venit azi la Sinaia să mă vadă înainte să plec, îmi pos 
vesteşte că în cercurile guvernamentale se vorbeşte de nemulțumirea 
Regelui față de modul cum a fost tratat Іа revista din 14 iulie la Paris. 
Cel dintâi а sosit dânsul (conformândusse orei fixate de direcţia pro- 
tocolului), al doilea, după câteva minute, Sultanul Marocului, iar Pres 
şedintele Lebrun numai după un sfert de oră. Astfel încât, în loc са Pre- · 
şedintele să primească pe Rege, cum ar fi fost firesc dat fiind că Regele 
era invitatul Preşedintelui, a primit Regele pe Preşedinte ca un simplu 
vasal şi Іа rând си marocanul. A fost probabil la mijloc mai mult o „ga- 
fă“ a protocolului francez, decât o intenție de umilire. Hohenzollernuul 
Şisa notat însă înjosirea, deşi învelindu»se în halatul alb al Cavalerilor 

lui Mihai Viteazul, a vrut parcă dinadins să facă pereche cu Sultanul 
alb. E ciudat că ziarele din Paris n-au publicat decât o singură foto- 
grafie cu Regele, din acea zi: fotografia care înfăţişează pe Preşedintele 
Lebrun, în jachetă neagră, între cei doi Sultani albi şi... vasali! Să fi 
fost aci o intenţie? Dacă da, „ce fut une maladresse“. 

Pangal mi-a raportat mai departe că proiectul pactului de asistență 
ce ni se cere să semnăm cu Rusia — şi pentru care Franţa şi Cehoslo- 
vacia insistă atât — ar conţine o clauză prin care Sovietele s-ar obliga, 
în cazul în care armata lor fiind chemată în ajutotul Cehoslovaciei şi аг 
ocupa în acest scop, cu voia noastră, Nordul României, să-şi retragă 
forțele până dincolo de Nistru, după încheierea păcii. Ostrovski ar fi 
prezentat zilele trecute, o ultimă redactare în acest sens, relevând că 
prin această clauză Rusia Sovietică ar recunoaşte indirect granițele ac- 
tuale ale României, şi prin urmare alipirea Basarabiei. 

Încercarea ruşilor e copilărească. Dacă s-ar semna un asemenea act, 
ar fi să autorizăm ocuparea României de către ruşi, fără ca dânşii să ne 
recunoască nici măcar alipirea Basarabiei expressis verbis. Se ştie ce 
valoare pun ruşii pe un petec de hârtie; odată instalaţi în Basarabia, 
n-ar mai pleca. Regele a refuzat la Paris, unde a fost din nou asaltat, 
semnătura noastră pe un act de asemenea soi — şi bine a făcut. Rezul- 
tatul a fost că la plecare n-a mai fost însoțit de cei care-l salutaseră la ve- 
nire: şi-au adus oamenii aminte că Majestatea Sa călătoreşte incognito. 


Se zvoneşte că din cauza conflictului dintre Sf. Sinod şi Guvernul 
iugoslav (pricinuit de încheierea Concordatului), Stoiadinovici îşi va 
da demisia, şi că în locul său, generalul Ciolac-Antici va prezida un 
Guvern de militari. 


Retragerea Guvernului Tătărescu în cursul lui august nu mai e un 
secret pentru nimeni: Inculeţ şi subsecretarul său Bârcă, au pus până şi 
pe gazetari în curent. Se acreditează însă din ce în ce, că Regele va 
primi demisia în principiu, dar va ruga Guvernul să lucreze mai de- 
parte, şi nu va rezolva criza decât în septembrie. Să dea Dumnezeu să 
fie aşa, căci eu plec diseară la ora 10, la Nauheim. 


31 iulie. Sosit cu bine aseară la Nauheim. M-am regăsit cu plăcere 
în excelentul Grand Hotel şi azi-dimineață mi-am început cura. 

Era însă să rămân alaltăieri seară la Niirnberg, fără adăpost. Ca să 
nu debarc la Frankfurt la orele 2 dimineața, m-am oprit să petrec noap- 
tea la Nürnberg. Toate hotelurile erau pline, o invazie de turişti străini 
şi germani, şi numai cu foarte mare greutate am putut găsi o cameră. 

Petrecut dimineaţa de ieri în oraşul lui Hans Sachs şi al lui Albert 
Dürer. Revăzut cu plăcere — dar cu mai puţin entuziasm — bisericile 
vechi şi malurile pitoreşti ale Pegnitzu-ului, legate în mintea mea de 
amintirile dinainte de război. N-am mai fost în Nurnberg de mai bine 
de 25 de ani. În fond, şi Adam Kraft, şi Veit Stoss şi Peter Vischer şi 
Pleydenwurff sunt artişti de ordin secundar — oameni de meșteșug, 
dar fără avânt. 

Oraşul însă rămâne simpatic. Vizitat „colosalele“ clădiri pe care hit- 
lerismul le ridică la marginea oraşului pentru ţinerea şi adăpostirea con- 
gresului anual al Partidului Nazist. In fiecare an, partidul mobilizat se 
întruneşte în ziua de 6 septembrie (şi următoarele) la Niirnberg, într-un 
gigantic „Parteitag“. Pentru a conţine sute de mii de oameni, se constru- 
jesc amfiteatre şi stadioane cu caracter ciclopic, care între cele mai im- 
punătoare construcții romane îşi poartă imaginaţia spre construcțiile Fa- 
raonilor. Stilul, simplu, fără ornamentație, e frumos şi impresionant. E- 
fecte de masă, foarte reuşite. Partidul Naţional Social trebuie să fie si- 
gur de viitorul şi de puterea lui ca să-şi permită astfel de întreprinderi şi 
să cheltuiască atâtea miliarde în clădiri inutilizabile în afară de viața de 
partid. Niirnbergul e însă foarte mândru de a fi fost desemnat ca una 
din cele trei capitale ale Germaniei reînnoite: într-adevăr, la Berlin e 
reşedinţa Guvernului, la München administraţia partidului, iar la Niirn- 
berg locul de împărtăşire al maselor cu conducătorii ei. 


Alaltăieri în tren, cineva care citea gazetele mi-a dat ştirea că Ja- 
ponia a recunoscut oficial anexarea Etiopiei de către Italia. Probabil, 
pentru ca şi talia să recunoască la rândul ei, şi foarte în curând, noul 
regim pe care Japonia îl va stabili în Nordul Chinei. 


1 august. Japonezii au ocupat Pekingul fără nici o rezistență din 
partea chinezilor. A 29-a (!!) armată chinezească şi generalul Sun-Tce- 
Yuan s-au retras fără luptă. Vechea şi prestigioasa capitală a Imperiului 
Chinezesc, interzisă străinilor secole de-a rândul, e pentru prima dată 
în mâinile japonezilor. Simbolic! Oficial, războiul tot n-a fost declarat 

nici de japonezi, nici de chinezi — aşa încât Europa Geneveză poate 
continua „să urmărească cu atenție evenimentele“(!) fără să intervie, 
colectiv sau individual. Ce farsă! Parcă față de Italia şi de Etiopia s-a 
procedat altfel! 


La Londra — $1 în toată Europa Occidentală — se discută cu vioi- 
ciune mai departe problema neintervenţiei în Spania. Le Temps consa- 
сга acestor discuţii trei mari coloane, şi ajunge — judicios — la con- 
cluzia că ne aflăm în prezenţa a /rei teze: teza franco-engleză, teza 
italo-germană şi teza sovietică! Bravo, Le Temps! E probabil că până la 
sfârşit se va adopta o a patra: teza lui Hiibsch şi că conferința se va mu- 
ta în Portul Marsiliei! 


În irlanda de Nord (Belfast) o vizită a perechii Regale engleze a fost 
marcată de numeroase bombe explodate şi atentate, dar nu pe parcursul 
Suveranilor. O mică atenţie a nebunilor din Dublin. Acest cuib de anar- 
hişti ar trebui exterminat. 


Masseurul meu de anul trecut, Herr Klöser s-a sinucis. S-a spânzu- 
rat acum trei săptămâni fiindcă se certase cu fratele lui, la care ţinea 
foarte mult, dar care călcau alături de drumul datoriei. Atâta virtute nu 
se mai găsește decât în speța masseurilor. Îmi pare rău de dânsul: masa 
foarte bine şi povestea istorioare pe când masa. 


2 august. Deşi departe de proximul nostru Orient şi fără ştiri din 
țară şi din vecini, îmi mai vine câte un zvon prin ziarul Le Temps, sin- 
gurul meu izvor de informaţie. Despre deplasările Regelui nostru, ma- 
rele ziar partizian e mut, dar printr-o telegramă de la Belgrad publicată 
în numărul de ieri, aflu că sârbii continuă să se agite pe chestia Con- 
cordatului, ba se iau chiar la bătaie: în învălmăşala ce a avut loc cu pri- 
lejul înmormântării patriarhului Varnava, episcopul din Şabaţ s-a ales 
cu capul spart! Le Temps socoteşte totuşi că lucrurile se vor linişti. Gu- 
vernul nu intenționează să aleagă numaidecât pe succesorul lui Var- 
nava, iar Stoiadinovici şi-a luat un concediu şi a plecat să-l petreacă pe 
coasta Dalmației. 

În Franţa a fost promulgat un al doilea decret-lege privitor la măsu- 
rile financiare. Decretul din 8 iulie a avut de scop comprimarea cheltu- 
ielilor şi sporul veniturilor bugetului ordinar. Noul decret prevede 
comprimarea cheltuielilor bugetului extraordinar de investiţii pentru 
lunile care au mai rămas din exerciţiul curent, dar mai ales pentru cre- 
ditele prevăzute pentru anul 1938. Bonnet se adevereşte un bun mi- 
nistru de Finanţe curent, şi face ce poate cu mijloacele pe care le are la 
dispoziție. Situaţia financiară s-a îmbunătățit mult în Franţa, de la 
numirea lui. Rămâne de văzut dacă numai prin paleative va putea scoa- 
te căruța din făgaş. Cred că nu, şi amânarea reformelor radicale indis- 
pensabile, e o greşeală — economică dacă nu politică. Dar e desigur şi 
una politică. Timpul pierdut nu se mai regăseşte. 


Ducele şi Ducesa de Kent se plimbă prin Polonia. Au fost oaspeţii 
lui Poklewski-Koziel (nepotul răposatului nostru prieten) la Katowice. 
Acum sunt la Kracovia, unde fac o vizită postumă Mareşalului Pilsud- 
ski, iar de la Kracovia se vor duce la Lancut, la contele Potocki. 


La Londra, discuţiile continuă la Comitetul de neintervenţie. Neîn- 
țelegerea continuă şi еа să domnească. De data asta Le Temps аге cu- 
vinte severe pentru intransigenţa Sovietelor. 


3 august. Oscilaţiile diplomatice: 

Raporturile dintre Anglia şi Italia, iarăşi încordate de când cu sa- 
botarea propunerilor engleze la Comitetul de neintervenţie din Londra, 
par a intra într-o fază nouă şi o înţelegere între ambele Puteri, o înţele- 
gere sinceră, nu este exclusă. Destinderea a fost înlesnită mai întâi prin 
ultimele declaraţii ale d.d. Anthony Eden şi Duff Cooper în Camera 
Comunelor, declaraţii din care reiese că deşi Anglia e hotărâtă să-şi 
apere drepturile sale în Mediterana (pe care o consideră ca o arteră in- 
dispensabilă pentru circulaţia Imperiului), nu se gândeşte să excludă pe 
nimeni din bazinul acestei mări. Apoi, prin schimbul de vederi între 
ambasadorul Eric Drumond şi contele Ciano la Roma, între ambasa- 
dorul Grandi şi Musiu Anthony la Londra. Se zice că un schimb de 
scrisori între Mussolini şi Neville Chamberlain ar fi intervenit acum în 
urmă. Їп tot cazul, o adevărată înțelegere, ce ar fi de dorit pentru întreg 

echilibrul politic al Europei, nu va putea fi realizată între cele două 
Puteri până ce Anglia nu va recunoaşte cucerirea Etiopiei şi până ce 
Italia nu va primi aplicarea metodelor engleze în chestia neintervenției 
în Spania. 


În acţiunea de „purificare“ întreprinsă de Stalin a venit la rând şi 
amicul nostru Bela Kuhn, fostul dictator roşu de la Budapesta, pe care 
trupele noastre l-au pus pe fugă. Bela Kuhn a fost arestat la Moscova, 
şi va suferi la rândul lui mizeriile şi pedeapsa pe care le-a impus în vre- 
mea atotputerniciei sale, atâtor mii de oameni nevinovaţi. Sic transit 
gloria... Bellae! 

În fiecare zi ziarele aduc vestea de noi arestări şi executări, şi acţi- 
unea lui Stalin — care, ca să se apere a luat ofensiva — merge nebu- 
neşte. Le Matin şi Excelsior (din Paris) anunţă arestarea recentă a mai 
multor comandanţi superiori, printre care amiralul Victorov, şeful Flo- 
tei sovietice din Oceanul Pacific. Ar mai fi fost arestaţi cinci coman- 
danţi de Corp de Armată, 12 generali de Brigadă, peste 100 de colonei 
şi 2 000 de ofiţeri de grade inferioare. De asemenea şeful Poliţiei aero- 
nautice Chripin şi directorul Academiei militare aeronautice, generalul 
Ротегапесо. Mareşalul Voroşilov, „a cerut din motive de sănătate“ să 
fie înlăturat din „Comisia de purificare“ a Armatei. Cine va câştiga 
până în cele din urmă partida? Deocamdată Stalin se ţine bine. 


4 august. În China, ostilitățile au încetat pentru moment. Japonezii 
au nevoie de o pauză ca să restabilească ordinea la Peking şi la Tsien 
Tsin, pe care le-au găsit prada anarhiei chinezeşti. 

Pauză de asemenea pe fronturile spaniole, din cauza căldurii exce- 
sive. Naţionaliştii îşi consolidează noile poziţii câştigate în ultimele 
ofensive, şi aşteaptă probabil întăririle... italieneşti şi germane, ca să 
înainteze mai departe. 


La Londra, deşi neînţelegerea continuă neatenuată în Comitetul de 
neintervenţie, atmosfera раге să se fi calmat. Trebuie admirat tactul cu 
care Guvernul englez manevrează „gravitatea situaţiei“ şi „destinde- 
rile“ pentru a menţine în opinia publică o îngrijcrare suficientă ca să 
justifice enormele investiţii militare (singurul remediu împotriva şoma- 

jului), fâră să provoace însă conflicte mai serioase între diferitele Pu- 
teri. După ce timp de câteva săptămâni, Cabinetul din St. James a răs- 
colit lumea cu propunerile sale de neintervenţie în Spania, şi a mers 
până a da să se înțeleagă că din acceptarea sau din respingerea lor de- 
pindea pacea sau războiul — iată pe Sir Neville Chamberlain într-o 
nouă ipostază, pretinzând că la urma urmelor afacerile spaniole nu con- 
stituie pivotul politicii europene!! Presa engleză socoteşte şi dânsa acum, 
că sunt alte chestiuni mai importante de rezolvat, în raporturile Puteri- 
lor Occidentale, şi vorbeşte pe şleau de un proiect de conferință a ce- 
lor patru Puteri Locarniene, conferință ce s-ar întruni în octombrie la 
Londra. Primul act al Conferinţei ar fi recunoaşterea Imperiului Italian 
al Etiopiei! Va fi probabil chiar singurul rezultat al Conferinţei, căci 
„gravitatea situaţiei“ n-ar putea fi suprimată fără o încetinire a ritmului 
înarmărilor — şi ca consecinţă fără o sporire a şomajului şi a mizeriei! 
Toate bune; dar socoteala finală, cine o va plăti? Sau se vor lichida toa- 
te conturile prin falimentul monetar? 

Іп tot cazul, pare că, conferinţa celor patru Puteri va avea loc în oc- 
tombrie la Londra — şi se zice că scrisorile schimbate între Chamber- 
lain şi Mussolini n-au avut de scop decât pregătirea acestei întruniri. 


5 august. Următoarea notă din ziarul Le Temps pune la punct starea 
relaţiunilor anglo-italiene, şi explică schimbul de scrisori dintre d.d. Ne- 
ville Chamberlain şi Mussolini. 

„DI Neville Chamberlain s-a înapoiat luni din vilegiatura dsale de la 
Chequers şi a plecat după puţină vreme în Scoţia. Ра a avut о întreve- 
dere de 40 de minute cu contele Grandi, la reşedinţa din Downing-Street, 
întrevedere în cursul căreia ambasadorul Italiei i-a remis răspunsul dlui 
Mussolini la scrisoarea pe care i-o adresase. În această notă autografă 
şi însoțită de traducerea în englezeşte, şeful Guvernului italian se de- 
clară însuflețit de aceleaşi sentimente ca primul ministru englez, re- 
gretă că raporturile dintre ambele țări au fost mai puţin bune în ultima 
vreme, şi exprimă dorinţi ca ele să fie ameliorate. 

La Londra se crede că o asemenea ameliorare depinde în mare parte 
de însuşi Guvernul italian, care, într-adevăr, pare dispus să adopte o 
atitudine mai puţin ostilă față de Anglia, suprimând boicotarea tuturor 
ştirilor pornite din această ţară şi suspendând propaganda în limba 
arabă emisă de staţia de radiofonie din Bari. Din partea englezească se 
socoteşte totuşi că mai rămâne mult de făcut pentru ca raporturile din- 

tre Roma şi Londra să redevie normale. În acest scop nu se proiectează 
totuşi negocieri ca acelea care au dus la schimbul declaraţiilor din 2 ia- 
nuarie trecut, acel «gentlemen's agreement» care a creat în Italia iluzii 
şi neînţelegeri periculoase şi a inspirat trimiterea masivă de trupe itali- 
ene în Spania. 

E tocinai chestiunea Spaniei care trebuie reglată înainte са raportu- 
rile dintre Anglia şi Italia să se poată îmbunătăţi altfel decât în mod 
superficial. Pentru Abisinia, se crede la Londra că îngrijorările Italiei 
sunt lipsite de temei, căci nu e îndoielnic că recunoaşterea faptului în- 
deplinit va avea loc într-un viitor foarte apropiat, poate chiar cu prilejul 
viitoarei adunări a Societăţii Naţiunilor. 

Nu e vorba pentru moment de un contact personal între miniştrii en- 
glez şi italian, şi nu este exact că dl Eden, în special, se gândeşte să 
meargă la Roma. Nu trebuie de asemenea luate în serios anumite infor- 
maţii, care au circulat în cercurile italiene, privitoare la intenţia dlui 
Chamberlain de a substitui pe dl Eden la Afacerile Străine. Iniţiativa 
luată de di Chamberlain de a adresa o scrisoare la Roma este explicată 
prin dorința sa de a îmbunătăţi raporturile dintre cele două țări şi prin 
imposibilitatea, pe care a constatat-o, a unor întrevederi între miniştrii 
celor două Guverne. Nu e imposibil ca această procedură a scrisorii 
personale şi autografe să fi fost sugerată de ambasadorul Italiei la Lon- 
dra, dar întrevederile dintre d.d. Neville Chamberlain şi Grandi au fost 
puse la cale — lucrul este cert — de către Foreign-Office-ul englez“. 


În vederea siguranței curei mele, caut în ziarele franceze şi germane 
urmele deplasărilor Regelui Carol, dar nu găsesc nici un rând. Parcă ar 
fi un boicot. Găsesc în schimb în Le Temps interesanta informaţie că dl 
general Sichitiu a fost încântat de organizaţia „liniei Maginot“ şi de ar- 
mamentul francez. Cum din ţară nu primesc nici ştiri, nici gazete, sunt 
celor de a merge pentru câteva zile la Paris, unde Champin şi Stern do- 
resc să mă întâlnească (afacerile Stelei Române). 


6 august. Democraţia internaţională şi-a schimbat macazul. Pivotul 
politicii europene nu mai e „principiul neintervenţiei în Spania“ сі — 
raporturile anglo-italiene. Articolul de fond în ziarul Le Temps de ieri 
poartă titlul: Les conversations anglo-italiennes, iar cele două coloane 

din prima pagină zilnic consacrate „Neintervenţiei“, pe cel de: Les re- 
lations anglo-italiennes. Ziarele din Londra şi din Roma, declaraţiile 
dlor Eden, Duff Cooper şi Ciano sunt puse la contribuţie pentru a dove- 
di lumii că „pacea“ е în mâna Italiei! Şi mai sunt oameni care se emo- 
ționează, citind aceste palinodii! 


În Le Temps cu data de 4 august, dl Landorny (nume predestinat) 
consacră în seria sa asupra şcolilor muzicale un lung articol Tinerei 
şcoli Române. E о cinste pentru noi, dar се plixis! Articolul dlui Lan- 
dormy e un panegiric banal al operelor lui George Enescu, pe care 
criticul franțuz îl consideră, împreună cu dl Stan Golestan, ca întemeie- 
torul şcolii muzicale româneşti. O fi, dar Enescu nu trebuie să fie 
încântat de împerecherea cu dl Stan Golestan. La sfârşitul articolului, 
di Landormy enumeră pe toți muzicanţii români, compozitori şi exe- 
cutanţi, de la Nona Ottescu la Filip Lazăr şi de la Perlea la Alfred 
Alexandresco — dar, oroare! — nu citează pe maestrul Gogu Geor- 
gescu. Să nu întâlnească Toutou Georgescu pe dl Landormy, că-l tre- 
zeşte cu două perechi de palme! 


Neguţul şi-a scris memoriile. Le-a tradus ип Sedenist în englezeşte 
şi au fost date Іа tipar. Neguţul, sfătuit de „prieteni politicieni“, le-a re- 
tras însă de la imprimerie. Mai speră ceva? 


Cu litere de o şchioapă Le Temps publică „Un dejeuner diploma- 
tique а la presidence du Conseil“. E vorba de dl Richard Franasovici şi 
de Mme Mary, oaspeţii dlui Chautemps la „hotel Matignon“. De pe 
vremea paşapoartelor, avea Franasovici o afinitate pentru diplomaţie. 
O fi la preţ amicul Richard, dar la ce dispreţ a ajuns preşedintele Consi- 
liului de Miniştri francez. 


Mână tare: 

DI Ghicev, fost ministru şi unul din şefii mişcării ţărăneşti bulgare a 
fost arestat în gara Sofia, la coborârea din trenul care-l aducea din străi- 
nătate. În interviuri date la Praga, Paris şi Lausanne, dl Ghicev criticase 
deschis regimul politic actual din Bulgaria. Ca să se înveţe minte şi să-şi 
țină gura. 

Ziarele continuă să dea liste lungi de aresţări în Rusia. Continuă „pu- 
rificarea“ în rândurile cele mai de seamă ale administraţiei. Intre alții 
au mai fost arestaţi şi Arosiev, directorul Socieţăţii pentru relaţiile cul- 
turale dintre Uniunea Sovietelor şi străinătatea — şi generalul Amelin. 
Stalin a trecut şi în Ucrajna, unde comisarul (minjsțrul) Finanţelor, ad- 
junctul său şi mai mulţi membri ai Polit-biurouluj au fost ridicaţi şi ei. 


8 august. Alaltăieri a picat la Nauheim jlustrul conte Szembeck, 
subsecretar de Stat al Ministerului Afacerilor Străine polonez, şi fost 
ministru al Poloniei la Bucureşti, înaintea lui Arcizewski. S-a oprit în 
treacăt, împreună cu dama, venind cu automobilul de la Spa şi mer- 
gând în etape, prin Nürnberg, München şi Viena la Cracovia, adică ală- 
turi, la el la moşie. Szembeck, cu care am prânzit şi stat de vorbă destul 
de mult, mi-a părut întinerit (cura de la Spa?) şi mai puţin prost decât îl 
ştiam. Se vede că teoria după care funcţia creează organul е adevăraţă, 
căci cei trei ani de servicju la Minister, au făcut din Szembeck alt om. 
Şi „pantera neagră“ mi-a părut mai în formă, deşi greţoasă cu preten- 
{Ше şi cu mofturile ei. 

Viceministrul polonez nu mi-a spus nimic nou, dar mi-a confirmat 
tot ce ne povestise Arcizewski despre vizita Regelui în Polonia şi des- 
pre într-adevăr excepţionala impresie ре саге a făcut-o în toate stra- 
turile poporului. Despre proiectele de „|Jniune personală“, nimic, afară 
de următoarea întrebare pe care mi-a pus-o fără multă legătură cu cele 
ce spusese înainte. — „Vous пе croyez pas que le Prince Michel de- 
vrait apprendre le polonais?“ — şi care poate fi interpretaţă ca o aluzie 
la o eventuală posibilitate de domnie a Prințului în Polonia. Am făcut 
cu Szembeck multe planuri şi am rămas înţeleşi să vin la iarnă |а Var- 
şovia — dacă voi face parte din viitorul Guvern, în viziţă oficială, iar 
dacă nu, să {їп o conferinţă asupra necesităţii de сојафоғате între Ro- 
mânia şi Polonia: mai mult decât alianță, — colaborare. 

Vorbind despre Franţa şi Germania, Szembeck mi-a povestit ceva 
foarte interesant, anume o declaraţie de cea mai mare importanţă pe 
care i-a făcut-o Hitler anul trecut. Se ştie că francezii explică în bună 
parte necesitatea în care s-au aflat să ia Sovietele în braţe, prin frica să 
nu le ia nemţii. Am arătat şi eu în cursul acestor însemnări că există 
într-adevăr în Germania un curent destul de puternic (mai ales la Wilr 
helmstrasse, în anturajul lui Neurath) favorabil unei alianţe germanor 
ruse. După declaraţia pe care a făcut-o însă Hitler lui Szembeck, se pa- 

re că nici o posibilitate de apropiere nu există între Germania şi So- 
viete. „Politica mea nu e dusă numai împotriva Sovietelor; e dusă mai 
ales — a spus textual Fiihrerul — împotriva ruşilor ca ruşi. Europa e 
amenințată printr-o ideologie nebuloasă, prin obiceiuri antisociale, 
printr-o mentalitate specială, care ne vin din Asia. Poporul rusesc e 
mediul prielnic în care aceşti microbi pot prinde şi să se înmulțească. 
Dacă Europa vrea să rămână Europa, şi să nu devină China, apoi tre- 
buie să alunge pe ruşi dincolo de Urali, în Asia, căreia aparțin“! După 
această ieşire, Hitler a mai adăugat, că orice popor din Europa, care se 
aliază cu ruşii comite o crimă şi că existenţa Poloniei şi a României 
sunt de interes public pentru toate țările civilizate. De aci politica de 
prietenie şi de sprijin a Germaniei față de Polonia — Politică pe care 
Germania ar dori să o facă şi față de România. 

Szembeck mi-a mai povestit că Regele Carol a cumpărat (acum, cu 
prilejul călătoriei sale în Anglia) yachtul... pe care Regele Eduard 
al VIll-lea a făcut acum un an fatala lui călătorie cu duduia Simpson... 
Le nimereşte şi Regele nostru, nu e vorba, ca Eremia cu oiştea în gard! 
Înainte de a pleca din ţară mi se şoptise ceva despre cumpărarea unui 
yacht (fără să mi se spună care) — mi se spusese că Guvernul nu ştia 
de unde să scoată paralele să-l plătească. Am crezut atât de puţin în 
acest zvon, încât nici nu l-am notat în aceste însemnări. Poate că „pen- 
tru Regele Poloniei“ un yacht să fi fost indispensabil? 

Mai ştii...| 


Ieri având zi de repaus, am fost Іа Cassel să văd Crucifixul lui 
Altdorf. Vestitul tablou, care m-a impresionat atât în reproducere, mi-a 
dat o decepție — mare. Expresiunea figurilor e mult mai sugestivă în 
gravură, coloritul e slab, şi a fost vădit refăcut în cursul vremurilor, 
fără multă pricepere. În schimb m-a încântat, alături, un portret al Eli- 
sabetei Tucher, de Diirer. Galeria de pictură de la Cassel e dealtmin- 
treli cât se poate de interesantă. Nu conţine prea mult, dar mai tot e 
bun, fără să fie excepțional. Rembrandt e reprezentat prin multe pânze, 
dar nu din cele mai importante. Cea mai celebră, „Iacob binecuvântând 
pe nepoții săi Manasse şi Efraim“, e departe de operele principale ale 
pictorului, de la Amsterdam şi de la Haga. Câteva portrete interesante 
de Van Dyck şi de Franz Hals, şi multe, multe lucrări plăcute ochilor, 
dar care nu fac osteneala unei călătorii speciale. 


1 Acest yacht a fost cumpărat şi a devenit „Luceafărul“. 

Cassel-ul, ca oraş, nu prezintă decât un singur interes: e poate locul 
din Germania în care se poate constata mai bine nebunia şi megaloma- 
nia unor тісі dinaşti, care în absolutismul lor despotic, au irosit averea 
publică ca să imite pilda lui Ludovic al XIV-lea şi a Versailles-ului, şi 
să se aşeze în rândul monarhilor de seamă. Broaşte care încercau să se 
umfle cât boii, caraghioşii „qui petaient plus haut que leur derrière“! 
Wilhelmshöhe ar fi fost o nebunie chiar pentru un Rege al Franţei sau 
al Angliei, sau pentru un Împărat al Rusiei. Nu vine nimănui să creadă 
că a fost realizat de un principicul al Hessei, ridicol „Landgraf“ fie şi ri- 
dicat la rangul de Elector al Imperiului (Kurfiirst). Cine cunoaşte într-ade- 
văr numele unui Wilhelm al VIII-lea, sau al IX-lea (I-ul ca Kurfürst)? 

Palatele din oraş (Schloss şi Bellevue sunt inexistente ca arhitec- 
tură; din acest punct de vedere, Wilhelmshöhe (la marginea oraşului) e 
prea existent căci e bloncos şi lipsit de orice farmec al proporţiilor. De 
o rară frumuseţe însă, şi în palatele din oraş şi la Wilhelmshöhe e mo- 
bilierul, aproape tot din epoca primului Imperiu. O asemenea colecție 
de mobile, de dulapuri, de birouri, de scrinuri „premier Empire“ n-am 
văzut nicăieri. Cine n-a văzut Cassel-ul n-are decât o slabă idee despre 
arta mobilei franceze de pe vremea lui Napoleon 1. Sunt piese fără pe- 
reche. Cassel-ul ar putea furniza singur o expoziție complectă a unei 
epoci unice în felul ei — fiind în afară de timp. 

Parcul de la Wilhelmshöhe şi Karlsau în oraş sunt o frumuseţe. 
Concepţie grandioasă, complect reuşită în execuţie. Interesant este şi 
cartierul din jurul palatului Bellevue construit sub influenţa arhitecţilor 
francezi Du Ry (tatăl şi fiul, refugiați din Franţa în urma revocării edic- 
tului din Nantes), pe la sfârşitul veacului al XVIII-lea. Pare un cartal 
din vechiul Versailles. Influenţa franceză se mai resimte şi în amintirile 
lăsate de Regele Jerâme Bonaparte (rege al Westfaliei, cu capitala Ca- 
ssel), deşi domnia lui a fost atât de scurtă. Asupra palatului de la Wil- 
helmshâhe mai planează şi amintirea lui Napoleon al III-lea, deținut 
acolo ca prizonier de război. Camera lui de dormit, biroul, cabinetul de 
toaletă şi un salon ce-i fusese rezervat au rămas intacte şi se arată vizi- 
tatorilor. Printr-o ironie a soartei, apartamentul e plin numai cu mobile 
„Empire“, toate piese de muzeu! 


Un prieten îmi trimite de la Bucureşti, următoarea „tăietură“ din 
Curentul: 
Un accident de coafură al dnei Franasovici. 

„„Parchetul a fost sesizat ieri cu o plângere a dnei Franasovici făcută 
contra cunoscutului coafor Ionică de la Athence-Palace, prin care dsa 
solicită împotriva lui aplicarea penalităţii prevăzute de articolele 471 şi 
478 Cod Penal (desfigurare) pentru că greşise grav în forma în care a 
tuns-o. 

DI procuror Vâlvoreanu examinând plângerea a găsit că nu era lo- 
cul să i se dea curs, şi a clasat-o. 

Urmează acum ca dna Franasovici să se adreseze eventual tribuna- 
lelor pe cale de acțiune directă.“ 

Mary, scumpă Mary, de ce nu ţi-o fi trăgând soţul tău Richard pal- 
mele pe care le meriţi la fiecare pas? 


La Comitetul de neintervenţie, la Londra, discuţiile au ajuns o jale 
şi presa engleză prevede că în curând Comitetul „va lua vacanţa“! (Să-i 
fie țărâna uşoară). Interesant, nu mai е ce se întâmplă la acel Comitet, 
interesant e cum a evoluat opinia cercurilor ortodox democratice. Zia- 
rul Le Temps de sâmbătă comentând eşecul Comitetului scrie cu litere 
groase: „L’attitude russe est le seul obstacle insurmontable, actuelle- 
ment, á la poursuite des travaux“. Cum? Nu mai sunt Italia şi Germania 


de vină? Nu mai au aceste două țări „pacea şi războiul în mână?“ 
I 


9 august. Lumina ne vine de la Răsărit: japonezii au inventat un 
nou mod de a face războiul. Nu-l declară, ambasadorul lor tratează pe 
capete la Nanking, iar pe când tratează, trupele Mikadoului dau lupte 
crâncene, ocupă şi organizează provincii întregi. Metoda este excelentă 
căci pacea poate astfel fi încheiată în orice moment, iar argumentele 
tunurilor vin în ajutorul raționamentelor diplomaților. Şi cum nu există 
stare de război oficială, situaţia se simplifică mult față de terți. 


Am aflat în fine azi că Regele nostru se plimbă încă pe coastele 
Dalmației. De l-ar ţine pofta plimbărilor încă câteva săptămâni... Ar fi 
însă prea frumos. 


Căldură caniculară, de patru zile. N-aşi fi crezut că în această parte 
a Europei poate fi aşa cald. E aproape са Іа noi; îmi curg năduşelile pe 
când mă îmbrac. 

10 august. Radovici îmi trimite câteva ziare din ţară pentru a mă 
pune în curent cu luptele lui de la Făgăraş. Prin aceste ziare aflu că Re- 
gele a trebuit să sosească în țară ieri. Predicţiile lui Angelescu (docto- 
rul) par a se realiza. În tot cazul Regele s-a înapoiat înainte de data de 
15 pe care mi-o fixase mie. Cum n-am nici o altă ştire din ţară, nu-mi 
modific pentru moment programul. Am scris chiar ieri lui Ossiceanu la 
Paris că sunt gata să mă întâlnesc cu Champin şi cu Stern între 25 şi 
30 august, unde vor voi. Їп caz de nenorocire voi avea toată vremea să-i 
previn. 

Azi, zi mai răcoroasă. Să fi trecut valul de căldură? 


11 august. Ziarul Le Temps de ieri comentează, cum se comentează 
cuvântul Evangheliei, un comunicat făcut presei şi transmis tuturor 
Ambasadelor şi Legaţiilor acreditate la Washington, prin саге dl Cor- 
dell Hull, secretarul de Stat, face cunoscute lumii scopurile politicii ex- 
terne americane. Prin acest comunicat se afirmă solemn că Statele Uni- 
te sunt pentru menţinerea păcii (ar fi putut fi altfel?), pentru menține- 
rea „unei atitudini calme şi moderate“ față de problemele naționale şi 
internaționale (!! adică, politica mâinilor încrucişate!). „Socotim nece- 
sară — preciza comunicatul — eliminarea forţei în soluţiile politice (?) 
şi suntem împotriva intervenţiei în afacerile interne ale altor națiuni“. 
Comunicatul mai conţinea şi cunoscutele palinodii relative la respectul 
tratatelor, la revizuirea lor (contradicţie), la dezarmare, la înlăturarea 
barierelor economice. 

Conţinutul comunicatului nu prezintă nici un interes; interesant e 
faptul comunicatului în sine şi efectul produs în ţările de veche cultură 
şi civilizație. Iată o țară întemeiată de aventurieri, de puşcăriași și de 
sclavi, ca toate coloniile, care-şi permite să vorbească ca Papa de pe 
tronul său şi să dea lecții şi sfaturi omenirii, şi omenirea le ascultă cu 
smerenie, şi cu gura căscată! Cât drum, cât drum nenorocit a făcut bia- 
ta Europă în mai puţin de două veacuri! 


La Belgrad, şi în toată Iugoslavia conflictul şi tulburările provocate 
de votarea Concordatului sunt departe de a se linişti. Sinodul şi-a pu- 
blicat hotărârea de excomunicare împotriva membrilor Guvernului vi- 
novați de votul cu pricina. Membrii Guvernului, şi partizanii lor, pro- 
testează împotriva acestei hotărâri şi o declară anticonstituțională. 

Macek, şeful opoziţiei croate declară că, croații n-au nevoie de Con- 
cordat — ca să mai arunce untdelemn pe foc. Regentul Paul a primit la 
Brod pe d.d. Cirici preşedintele Skupcinei, Maiuranici preşedintele Se- 
natului şi Ilici primarul Belgradului. În cercurile politice se comentea- 
ză aceste audienţe şi se crede în constituirea unui Minister neutru, care 
să împace lucrurile. În tot cazul zilele Guvernului Stoiadinovici par 
sfârşite. Din punctul de vedere al politicii externe, schimbarea poate să 
aibă importanță. Depinde de cine va lua frâul guvernării. 


Kent şi Marinella continuă să se plimbe în Europa spre a dovedi 
lumii că frumusețea şi prostia sunt deseori însuşiri complementare. Du- 
pă ce au fost oaspeţii lui Poklewski-Koziell (?), lui Potocki la Lancut 
(nimic de zis), iată-i acum găzduiți de fiul lui Hoffmansthal (poetul) la 
Aussee!!! 


12 august. Refăcut ieri excursia pe Rin. Plecat la ora 4 dimineața, 
m-am înapoiat la ora 8 seara. E cea mai frumoasă plimbare — cu 
automobilul prin Wiesbaden până la Rin şi cu vaporul de la Asman- 
shausen la Koblenz — ce se poate face de la Nauheim. Pe lângă intere- 
sul şi frumusețea priveliştelor am mai avut anul trecut şi emotia ce se 
leagă de o lungă despărțire: revedeam locuri pe unde nu mai trecusem, 
prin unele, de 25 de ani, prin altele (Ems şi valea Lahnei) de aproape 
50! Anul acesta am trecut pretutindeni cu mai puţină emoție, cu mai 
multă linişte sufletească, dar cu aceeaşi încântare. 

Autobuzul care ne-a dus, a mai complicat puţin parcursul de anul 
trecut; ne-a urcat la monumentul național dintre Riidelsheim şi Asman- 
shausen şi după Koblenz ne-a suit la fortăreața Ehrenbreitstein şi de 
acolo ne-a coborât direct la Bad Ems, prin Arenberg — fără să mai 
treacă prin Niederlahnstein. 

La Niederwald, mă urcasem în 1887 cu tată-meu în drum de la 
Karlsbad spre Ostanda. Inaugurată în 1883, colosala statuie a Germa- 
niei se ridica încă, ca o parvenită, învelită în aur. Bronzul nu avusese 
încă răgazul să-şi ia patina vremii. Acum statuia ca şi basso-reliefurile 
s-au înnegrit, nu mai sunt atât de dezagreabil bătătoare la ochi şi par în 
doliu. $1 în doliu şi sunt, căci a pierit ceva, a pierit trufia Împărăției 
Germane. După gloria de la Versailles, a venit ruşinea de la Versailles. 
Intregul monument, „operă de profesor“ cu „colosalele“ lui proporţii, e 

prin sine întristător prin lipsa oricărui avânt sufletesc, oricărei realizări 
artistice. În jurul acestei namile а banalității, fluturau însă în 1887 stea- 
gurile invizibile ale puterii şi ale entuziasmului unui popor ce realizase 
o nemaipomenită biruinţă şi unitatea neamului. Tânăr, abia ieşit din 
şcoală, priveam cu ochii înlăcrimaţi spre hotarele Franței; un grup de 
flăcăi cânta „Die Wacht am Rhein“; la picioarele noastre curgea, argin- 
tiu, lin şi maiestuos Rinul, în fine german — o atât de adâncă emoție 
mă cuprinsese încât mi-o reamintesc şi astăzi. Am găsit o atmosferă cu 
totul schimbată, ieri, şi monumentul de pe Niederwald, decăzut pare-se 
din scurta lui carieră de simbol al „Puterii“ nu se mai prezintă azi lumii 
decât са „belveder panoramic“ şi са o stație fără deosebită importanță 
pentru turiştii pripiți. 

In treacăt mi s-a arătat pentru prima oară castelul Johanisberg, pe 
deal, înainte de a ajunge la Geisenheim. Castel arătos, rămas în familia 
Metternich, cu toate dezastrele financiare prin care a trecut acest neam 
ilustru. 

Ehrenbreitstein e o fortăreață formidabilă care şi-a dovedit în cursul 
veacurilor inutilitatea, căci n-a împiedicat niciodată pe inamic să treacă 
peste Rin. Vederea e admirabilă, în sus şi în jos de Koblenz, pe Rin — şi 
în fața spre Cochem pe valea Moselei. 

Arenberg e un loc de pelerinaj recent. Un preot catolic, păr. I.B. Kraus, 
paroh al acestei mici comune de la 1834 până la 1893 (când a murit), a 
rid cat o arătoasă biserică, cerşind cu talerul. In stil roman destul de 
pur, biserica face impresie bună pe dinafară — înăuntru însă e o neno- 
rocire. Un Christ sub un palmier, între cei doi tâlhari, hărăziți cu palmi- 
eri mai mici — o abundență în ipsos colorat, constituie un vicleim neaş- 
teptat într-o ţară de cultură înaintată. Credincioşii vin totuşi cu miile, şi 
în jurul bisericii, înfloreşte un bâlci cu tot felul de obiecte de pietate, 
mătănii, sfinți de ipsos şi de zahăr — şi tot felul de orori. De la Aren- 
berg la Ems, drumul e cât se poate de frumos — şi de bun. 


Azi-dimineață mi-a telefonat Ossiceanu de la Paris. Champin şi cu 
Stern neputând să se înțeleagă asupra unui loc şi unei date de întâlniri, 
întrunirea noastră a fost amânată pentru octombrie. Cu atât mai bine. 
lată-mă liberat dintr-o parte. Dacă mă vor lăsa şi cei de la Bucureşti în 
pace, îmi voi putea termina în linişte cura şi petrece câteva zile la Wei- 
mar şi împrejurimi, realizându-mi astfel o veche dorință. Cunoscând a- 
proape toată Germania, e pentru mine o ruşine să nu cunosc Weimarul. 

13 august. Робі de onorata „Kurverwaltund des Staatsbades Bad 
Nauheim“ am fost să vizităm, ieri după-amiază, „Hitlerjugend Lager“ 
de Іа Gedern. Încărcaţi în 5 autobuze şi vreo trei automobile am par- 
curs distanța Nauheim-Gedern (prin Friedberg, Staden, Bad Setersm 
Ortenberg, Lissberg), vreo 45 de kilometri într-o oră şi ceva. Şosea ex- 
celentă (Reichstrasse Friedberg-Lauterbach), privelişti variate, teren 
deluros, păduri de brad amestecate cu fag şi arțari. Culturi admirabile 
mai ales de sfeclă. Lagărul tineretului hitlerist e aşezat la vreo 3 kilo- 
metri de Gedern, într-o poiană spațioasă în mijlocul pădurilor de brad 
şi lângă un mic lac. În aceste lagăre rustice, petrec în serii, tinerii între 
14 şi 18 ani. Bineînţeles numai băieți; fetele sunt cazate în alte formați- 
uni, organizate în anumite localități şi unde sunt încartiruite la locuitori 
— căci domnişoarele sunt scutite de traiul puțin confortabil din lagăre. 
Tinerii din Hitlerjugend petrec 8 zile în lagăr; trăiesc în corturi rotunde 
(în fiecare încap până la 15 băieţi) şi iau masa într-o baracă, sau mai 
exact în pridvorul baracii, căci baraca propriu-zis e rezervată bucătă- 
riei, biroului şi locuinței comandantului lagărului, un gradat din S.A. 
(Sturm Abteilung, uniforma cafenie). Latrinele sunt la distanță, în pă- 
dure, — un şanţ care se acopere în fiecare zi, înlocuindu-se prin altul 
proaspăt săpat. Îngrăşăminte pentru pădure. Pânza cortului e ridicată 
de o jumătate de metru deasupra pământului ca să circule aerul. În jurul 
parului central şi pe toată suprafața acoperită de cort, un culcuş aşter- 
nut în modul următor: mărăcini, peste mărăcini paie, peste paie o Іауі{ӣ 
groasă de pânză (mai multe straturi cusute împreună). Tinerii dorm 
concentric cu capul spre parul central al cortului. Cortul nu e o locuin- 
ё, şi numai un adăpost pentru dormit. Lângă fiecare cort, rafturi adă- 
postite de ploaie printr-un mic acoperiş, pe care copiii îşi păstrează sa- 
cul şi uneltele. 

Scopul acestor lagăre e întreit: 1) aerisirea copiilor care trăiesc sau 
muncesc în oraşe în aer confinat; 2) amestecul diferitelor straturi socia- 
le, căci în lagăre, ucenicii de la oraşe, copii de ţărani, odraslele burghe- 
zilor şi ale nobilimii — trăiesc cu toții de-a valma; 3) crearea, sau dacă 
nu crearea, întărirea spiritului „nou“ care permite regimului hitlerist să- 
şi menţină dominaţia. 

Frecventarea lagărelor nu este obligatorie. Trece prin ele cine vrea, 
dar mentalitatea hitleristă a pătruns atât de adânc în mase şi mai ales în 
tineret, încât cei care n-ar veni ar fi rău văzuţi de camarazii lor, aşa în- 
cât vin toţi, afară de ovrei care n-ar fi primiţi. Fiecare tânăr plăteşte о 
taxă de 4 mărci, pentru cele 8 zile petrecute în lagăr. Intreținerea tineri- 

lor costă natural mult mai mult (mâncarea e simplă, dar gustoasă şi 
abundentă) şi diferența o plăteşte „Die Partei“. În lagărul de la Geldern, 
în cursul anului trec mai multe mii printr-însul. În fiecare circumscrip- 
ție a partidului e câte un lagăr, mai mare sau mai mic. Cel de la Gedern 
e unul din cele mai mici. Tinerii sunt supuşi unei reguli de disciplină, 
dar nu sunt tratați milităreşte. Nu există pedepse; se caută să se dez- 
volte spiritul de solidaritate şi simţul onoarei. Contravenienţii sau de- 
lincvenţii nu sunt pedepsiţi, dar sunt eliminaţi din lagăr, ceea ce con- 
stituie o mare ruşine. Programul zilnic comportă diferite sporturi, lup- 
te, înot în lac, coruri şi foarte puţine prelegeri (maximum 1 oră pe zi, me- 
nite să dezvolte spiritul patriotic şi sentimentul datoriei). Instructorii 
sunt luaţi din S.S. (Schutz-Staffel, uniformele negre) şi după câte am 
putut constata sunt plini de vlagă şi de pricepere în exercițiul funcțiu- 
nilor lor. 

După ce am vizitat lagărul ni s-a oferit o excelentă cafea cu lapte, şi 
pe tot timpul acestei „lause“ care nu putea lipsi pe teritoriul german, 
ne-a cântat o orhestră compusă din tinerii de sub corturi. Apoi, ni s-a 
făcut o demonstraţie sportivă (exerciţii atletice şi lupte), alta de înot şi 
toţi tinerii formând un imens cor au sfârşit prin a ne cânta cântece pa- 
triotice. Cântecele acestea în cor au fost admirabil executate şi era 
aproape de necrezut că un asemenea rezultat putuse fi obținut numai în 
câteva zile. Înainte de plecare am asistat la coborârea solemnă a dra- 
pelului, ceremonie ce nu putea să nu impresioneze adânc pe toți copiii 
adunaţi acolo, căci ne-a impresionat şi pe noi, oameni bătrâni şi străini. 

După ce tinerii îşi sfârşesc cele 8 zile de stagiu în lagăre, sunt con- 
duşi pe echipe, timp de alte 8 zile, prin regiunile cele mai frumoase ale 
Germaniei, prin munţi, la mare, pe Rin. Călătoriile se fac cu trenuri 
speciale, dar odată coborâţi din tren, se formează echipe reduse de 
10-15 tineri, cărora se dă o absolută libertate de mişcare, sub conduce- 
rea unui „Zugfiihrer“, desemnat dintre membrii echipei. Un mijloc de a 
îmboldi printre copii spiritul de răspundere şi de inițiativă. 

Evident că aceste 16 zile petrecute în fiecar an în comun, de genera- 
{Ше ce cresc, sub influenţa şi obsesia unei singure idei, n-ar fi sufici- 
ente ca să creeze o mentalitate nouă tineretului. Concentrarea în lagăre 
nici nu are această pretenţie şi ea constituie numai o confirmare, plas- 
tică şi oarecum oficială a unui crez deja împărtăşit. Pentru ca mişcarea 
de solidarizare a tineretului să fie generală şi reală, trebuie un crez şi un 
om care să-l întrupeze. De aci succesul formațiunilor Hitlerjugend-ului 
în Germania, şi Balila în Italia. S-a încercat şi în alte ţări educaţia tine- 

retului în comun. Aceste încercări, bazate însă pe tendinţe abstracte, pe 
simpla putere de atracţie a simțământului patriotic sau monarhic n-au 
dat — să о mărturisim — rezultatele aşteptate. Aşa a fost „scout-ismul'“ 
în Anglia şi Franța — „Străjeria“ la noi. Fascismul şi hitlerismul n-au 
nevoie de propagandă costisitoare, de „domni şoimi“ şi de „domnişoa- 
re vulturi“, de stat-majore costisitoare, de pajăre şi galoane pe mâneci 
ca să atragă tineretul, căci acesta vine de la sine, şi se mulţumeşte cu o 
cămaşă cafenie şi un pantalon scurt (short) negru. Când mă gândesc la 
toate cheltuielile noastre ca să ajungem cu greu la un lagăr de „străjeri“ 
la Breaza, şi compar mişcarea O.E.T.R-ului românesc cu ce văd în 
Germania, pricep că bunele intenţii rămân sterpe în această direcție 
dacă nu sunt întemeiate pe o vlagă ce nu poate fi provocată „din ordin“. 


Comitetul de neintervenţie de la Londra luând vacanță şi mai toţi 
„tapițerii“ din Franţa şi din Anglia făcând la fel — toate s-au liniştit în 
Europa. Parcă s-au mai liniştit şi luptele în Spania şi în China... 


În fine căldurile au cedat. Plouă... Uf! 


14 august. Căldurile au cedat, dar acum e prea răcoare. Era mai bi- 
ne când era cald. Aşa e omul veşnic nemulțumit. 

Nevastă-mea îmi scrie, fără alte comentarii sau explicaţii, că schim- 
barea de Guvern s-a amânat pentru octombrie şi că pot să-mi termin 
cura în linişte. Pare sigură de informaţia ei. E prima pe care o primesc 
din ţară, şi mă bucură nespus. Aştept cu nerăbdare confirmarea, trebuie 
să-mi scrie Pangal ceva. Nevastă-mea îmi scrie (scrisoarea e din 10 au- 
gust) că a fost trei zile de-a rândul la Regina Maria, să joace „rumi“, şi 
„mah jong“ cu dânsa, că a găsit-o slabă, dar foarte bine — veselă şi 
optimistă. Peste câteva zile pleacă să se instaleze la Bran. 


Ziarele franceze povestesc că în ziua de 14 iulie mareşalul Voro- 
şilov a fost obiectul unui atentat în gara de la Tula. Cum se vede, şti- 
rile sosesc repede din Rusia Sovietică. Focuri de revolver au fost trase 
din mulţime, ре când mareşalul cobora din tren. Voroșilov a fost atins 
la coapsă $1 a fost imediat transportat la Moscova cu un avion. Mulţu- 

mită învălmăşelii, atentatorul a scăpat, şi n-a putut fi nici identificat, 
nici găsit. Acest atentat dovedeşte o dată mai mult că armonia dom- 
пе$їе în împărăţia lui Stalin. Starea mareşalului, internat într-o infir- 
merie din Kremlin, nu inspiră îngrijorări. In schimb sunt îngrijoraţi lo- 
cuitorii din Tula, căci se aşteaptă la represalii... 


În China, japonezii înaintează şi ocupă cele 5 provincii din Nord pe 
care le organizează. Pare că se aşteaptă şi o lovitură la Ѕапрћаі, căci о 
mare efervescenţă domneşte şi acolo şi starea de asediu a fost pro- 
clamată. 


16 august. Reproduc după ziarul Le Temps din 15 august un articol 
al lui Robert Kemp, fiindcă rezumă, în câteva rânduri, o adevărată filo- 
sofie a vieţii, o notă de linişte şi de bucurie în mijlocul zgomotului, 
luptelor şi brutalităților ce ne dau asalt din toate părţile: 

Le bon Perrin 

„Entre Velaines-en-Barrois et Narcois-sur-Ornain, le 22 Août, di- 
marche, une statue sera inaugurée en mémoire de la gloire immortelle 
де Perrin Lamothe, celleiier du duc Robert qui inventa, en 1364, Іа re- 
cette de la contiture de groseilles ёрёріпёеѕ. Nous savons que Descartes 
et son есеге» ont, pours leur fêtes, rencontré naguère quelques ré- 
sistər.ces гаре nentes. Soubeitons que Perrin et sa confiture ne sou-, 
lèvent poi «i ce ces colères injustes et injurieuses. Ce qu'il a apporté au 
monde est peu de chose; mais c’est la paix et non la guerre; la douceur, 
non Іа violence. On peut, á Pégard d'une recette á cuire, éprouver de 
Pindifférence. Mais de la haine comment? En cet instant, des oeuvres 
inspirées de lui reposent mollement dans leur pots, sur les planches de 
millions а'агтосігеѕ, sous un rond de papier humecté ď’alcoo! fin. De 
jeunes Anglais, en wagon, étalent avec plaisir des groseilles sur leurs 
tartines, et oublient les paysages; un négrillon, qui s’est glissé dans 
Poffice du gouverneur, lèche ses doigts foncés et sucrés et ses ongles 
roses; il s’enchante de ces étranges fruits exatiques, et ses yeux comme 
ceux de Mathô contemplant Salammbô, sont pareils á des globes d'ar- 
gent. L’ Amérique et la Japon ne savent pas mieux qui est Perrin La- 
mothe que nous ne le savions tout á l'heure. Mais ces nations salivent 
de bonheur parceque ce cuisiner a vécu. 

Je ne connais rien de lui. Dans Pair léger qui me vient de la mer, je 
parcours du regard la côte. Elle est blonde, á travers la brume océane, 

sous la lumière naissante. Је la suivrais de bout еп bout, je quâterais de 
maison en maison, sans trouver un livre qui me parlât de lui. Mais, le 
mois dernier, dans le cheminées vendéennes, et les lorraines et les be- 
rrichonnes, le jus mielleux inventé par Perrin degageait ses parfums 
chauds; les reflets du feu de bois dansaient au creux et aux bosses des 
chaudrons, et le vieux chien réveillé par l'odeur acide et sucrée, passait 
la langue sur son nez noir. Une écume de fruits, rose comme la chair, 
s'ctalait dans les bassines. Depuis la cueillette jusqu'â la mise еп pots 
— les rites n’ont guere varié depuis cinq cent soixante treize ans, саг 
on ne perfectionne pas le parfait — le bonheur, l'esperance habitaient 
les maisons. La ménagère était plus vive et le bonhomme de meilleure 
humeur. Quelques résidus appétissants faisaient caqueter le poulailler. 

Perrin battait peut-étre sa femme? Nous l’appellerons pourtant le 
bon Perrin. Notre maître Anatole France aussi fin de bec que de plume, 
et qui s'interessait aristocratiquement aux artisans d'autrefois, eut fait 
un conte de ce Lorrain de génie, que le hasard servit si bien. Qu”on nous 
enseigne mal l’histoire des petites inventions! Nous connaissons Denis 
Papin, dont la marmite n'avait pas de goût, et dont la bienfaisance est 
fort discutable; nous ignorons Perrin, dont la vapeur épanouissait de 
merveilleux aromes, au dessus d'une gelée bien remuée par sa grosse 
cuillère. On doit se le represénter, faute d'iconographie certaine, entri- 
paillé comme il faut par les reliefs d'un duc chasseur et généreux qui 
préférait sans doute le sanglier aux amusettes sucrées de la bouche. Je 
voudrais savoir comment la decouverte s’est répandue de chaudron á 
chaudron, de hotte en hotte; quels itinéraires elle a suivis, jusqu'â Коте 
et á Vienne. Les hotes du duc Robert, de retour au pays célebraient la 
nouveauté suave comme 1е$ touristes du dernier siècle ont annoncé la 
bouillabaisse: avec des cris; comme Rabelais, dans ses voyages, louait 
á tous les fonaces et le petit vin de Chinon. Chevaliers et palefreniers 
furent apôtres de Perrin Lamothe. П se faisait alors (1364), un remue- 
ment de gens d'armes; et les Anglais, de toutes leurs conquêtes. Qui 
sait si la Pucelle et ses compagnons n’apportèrent pas ce beau secret de 
Lorraine eu Loire? Jeanne, la cuirasse délacée, parlait volontiers aux 
bonnes femmes. Je la rêve expliquant, de sa voix fraiche, et dans son 
style incomparable, la formule et le tour de main. Mais Quicherat men 
a rien su. 

La confiture de groseille on de groseilles — ne nous tracassons pas 
— est plus assurée de durer que le moteur á explosion. Ses équation 
sont plus simples que celles de la mécanique; et même si toute civili- 

sation, toute culture disparaissaient dans une catastrophe, il restera bi- 
en une bonne femme qui se souvienne. On est moins certain de la sur- 
vivance des ingenieurs. 

Dans /'Age de fer, M. Denys Amiel, et, dans plusieurs fameuses, 
М. Georges Duhamel ont raille Іа pacotille métallique de notre temps. 
Personne ne renoncerait au pot de confiture. Il este l'image du progres 
utile et definitif. Renan se delivrait des «chaînes dont se passait Pla- 
ton». Mais Platon se passait de bien des choses, qui nous sont chères et 
sur lesquelles nous pleurerions. C’est en vers grecs et latins que les 
figues et le vin noir, les tendres châtaignes et le fromage de chèvre 
composent des menus enivrants. Nous ne reviedrions pas volontiers â 
ce regime. Perrin a inventée une «volupté nouvelle». Pierre Louys ne 
trouvait, depuis les Grecs, que la cigarete qui ait embelli la vie hu- 
maine. 11 n’était pas gourmand. On voudrait des steles comme celle de 
Lamothe pour honorer l'inventeur du Cotignac, celui des tripes á la 
mode de Caen, celui du lièvre á la royale. Les nations devraient en- 
voyer des délégués á Valaines-en-Barrois. Y songent-elles? 

Source de joie et de richesses... La joie vaut mieux. Richesses 
épuisées rendent la vie amère. Le pot vide est plus gentil“. 


DI Stoiadinovici a pronunțat un discurs important, cu prilejul unui 
banchet ce i s-a oferit în oraşul Bar, pe coasta Adriaticii. 

Ова a declarat că Guvernul nu pleacă. Lupta care s-a deschis în Iu- 
goslavia nu e luptă împotriva Concordatului sau pentru apărarea Bise- 
ricii Ortodoxe; e o luptă împotriva Guvernului regal unitar şi împo- 
triva celor care sprijinesc acest Guvern. „Їп această luptă, a declarat 
textual dl Stoiadinovici, adversarii noştri de toate spețele şi de toate cu- 
lorile se ascund cu laşitate în spatele Bisericii Ortodoxe, pentru a trage 
fără scrupule foloasele acestei atitudini. Trebuie să nu confundăm reli- 
gia şi Biserica cu oamenii politici neleali. Biserica Ortodoxă trebuie să 
fie respectată, apărată şi consolidată, dar contra adversarilor noştri 
politici trebuie să luptăm cu toată vigoarea marelui şi puternicului nos- 
tru partid (Uniunea Radicală lugoslavă).“ 

Demiterea Guvernului Stoiadinovici ar fi fost o dovadă de slăbiciu- 
пе din partea Regenţei față de injoncţiunile străzii. Menţinerea lui era 
deci de prevăzut, cu toate zvonurile contrarii şi cu toate consultările 
politice ale Principelui Paul. Lupta Guvernului va fi însă grea, şi situa- 
ţia rămâne tulbure, în Iugoslavia. 

Fostul ministru agrarian bulgar, Ghicev, arestat zilele trecute în ga- 
ra Sofia, a fost închis — pe baza legii pentru dizolvarea partidelor — 
într-un lagăr de concentrare. 


În afară de Spania şi de China — unde luptele armate au ajuns să 
constituie o stare permanentă şi aproape normală — domneşte pretutin- 
deni pace şi linişte. Din nefericire уасап(еІе sunt pe sfârşite şi puturoşii 
din cele patru unghiuri ale lumii îşi fac valizele ca să plece spre Ge- 
neva... 


17 august. După valul de căldură, neobişnuit în aceste regiuni, care 
ne-a istovit — a venit unul de frig. De trei zile plouă şi bate un vânt re- 
ce ca crivățul. De ieri, în hotel se face foc. 


20 august. Valul de frig cedează. Ploaia a stat, soarele începe să se 
arate din nou; temperatură omenească. 

Scrisori primite în fine din ţară mă liniştesc de tot. Schimbarea Gu- 
vernului s-a amânat; poate la ianuarie, cel mai devreme în octombrie. 
Pentru ce atunci toate palinodiile din săptămânile trecute? Căci docto- 
rul Angelescu o fi având toate slăbiciunile, dar nu rninte. Mai rău ca la 
Bizanţ. Sunt însă mulțumit că pot să-mi termin cura în linişte şi să pe- 
trec câteva zile la Weimar. 


La Shanghai, japonezii bombardează oraşul cu avioanele şi-l bom- 
bardează şi chinezii. Au căzut bombe — din greşeală? — şi în concesi- 
unile internaționale. Sute şi mii de morţi; întăriri japoneze sosesc zil- 
nic; Anglia, Statele Unite şi Franța „se consultă“ între ele — în fine 
război în regulă fără să fie război. 

Japonezii sabotează războiul. Orice ar crede şi ar zice pacifiştii, о- 
menirea înaintează pe o scară însemnată la fiecare treaptă, printr-un 
război. De la fiecare război porneşte o etapă nouă, în evoluţia rapor- 
turilor sociale. Mai ales de când războaiele au încetat să fie duse de 
cete restrânse de meseriaşi şi apasă asupra maselor în totalitatea lor, şi 
zguduie toate straturile unui popor. Efectele războaielor, din punct de 
vedere social se resimt mai întâi în țările beligerante: Franţa şi Germa- 

nia după războiul din 1870, nu numai că şi-au modificat structura soci- 
ală şi politică, dar şi-au schimbat şi mentalitatea. Aceeaşi constatare se 
poate face, după războiul din 1877 pentru noi, Serbia, Bulgaria, Turcia 
şi chiar pentru Rusia. Dacă ţările beligerante sunt importante, cum a 
fost cazul în 1870, efectele războiului se întind prin repercuțţie, şi asu- 
pra celorlalte State. În caz de război general, cum s-a întâmplat la înce- 
putul secolului trecut pe vremea lui Napoleon, sau între 1914 şi 1918, o 
etapă nouă, începe brusc, pentru omenirea întreagă. 

Îmi amintesc foarte bine cum am trăit cu toții până în 1914 sub in- 
Пиета mentalității create prin războiul din 1870, şi cu câtă emoție se 
oprea lumea la Ems în dreptul lespedei de piatră ce însemna, lângă 
Kurhaus, locul unde ambasadorul Benedetti a întâlnit pe Regele Prusiei 
Wilhelm I şi i-a declarat războiul. Cu prilejul trecerii mele prin Ems 
anul trecut şi anul acesta, am căutat lespedea şi abia am putut-o găsi, 
călcată în picioare. Neatenţia generală față de acest „punct“ istoric, se ex- 
plică uşor prin faptul că am ieşit cu toţii din etapa inaugurată prin răz- 
Бош! din 1870, şi trăim una nouă determinată prin războiul din 1914. 

Transformând metodele de război şi o luptă bine conturată şi limpe- 
de definită într-o stare de agresiuni succesive, în serviciul unor scopuri 
nemărturisite, japonezii comit un adevărat atentat împotriva Istoriei, 
cel puțin în ce priveşte evoluţia raporturilor sociale şi politice din 
Extremul Orient — şi întârzie stabilirea unui echilibru de forțe între 
popoarele din acea parte a globului, cu toate repercuţiunile acestei stări 
de incertitudine asupra celorlalte ţări ale lumii. 


În Rusia Sovietică, unde Stalin pare să fie stăpân pe situaţie în lupta 
ре care a întreprins-o, s-a schimbat ministrul de Finanţe. Comisar al 
Poporului pentru importantul departament al cheltuielilor publice a 
fost numit un tovarăş Ciubăr, din Ucraina, probabil de origine moldo- 
venească. 


Vizitat ieri „Zeppelinul“, la Frankfurt. Sinistru; pentru nimic în lu- 
те n-aşi face o călătorie în aşa ceva. Ca oamenii să se încredințeze 
unei asemenea monstruozităţi, pentru lungi călătorii, fără să fie con- 
damnaţi, dovedeşte că bunul simț a părăsit lumea noastră. 

21 august. O поа din Le Temps aduce la cunoştinţă lumii un eve- 
niment senzaţional: 

„Le roi Carol a conféré au contra-amiral Fernet, á loccasion de la 
visite du Vauban! á Constantza, la médaille maritime d'or, la sixičme 
de ce grade maintenant épuisé, décerné, jusqu’á présent par le roi“. 

Ataşatul naval Paul Rahalle — adaugă notița — şi căpitanul de 
fregată Malgouzon au fost numiți comandori ai aceleiaşi medalii (??) 
care a mai fost conferită în diferite grade ofițerilor din Statul-Major al 
amiralului Fernet şi de pe vasul Vauban. 

Prin по {а ziarului Le Temps aflu şi eu că mai avem o decorație, 
„medalia maritimă“ (си 6 comandori), pe care o ignoram. Cine ştie câ- 
te or mai fi! Medalia maritimă е însă cu totul justificată, în existenţa ei: 
nu avem marină, să avem cel puţin o panglică. 


München Neueste Nachrichten din 19 august publică un lung articol 
asupra situaţiei politice în România şi comentează cu aprindere „febri- 
la activitate“ pe care dl Titulescu, o desfăşoară... la Karlsbad! Se vede 
că ziarul bavarez n-avea ce scrie. Săracul Titulescu, unde a ajuns să fa- 
că politică: nici măcar la Collaro, ci la Karlsbad la Pup! Fie liniştită 
foaia din München, „febrila activitate“ nu va depăşi orizontul „Knii- 
sperhăuschen-elor“ de ре valca Teplului. 


22 august. Portugalia a rupt relaţiile diplomatice cu Cehoslovacia! 
Guvernul din Lisabona comandase puşti-mitraliere la fabrica Zbroiov- 
ska din Brno, pe care trebuia să le primească în iulie trecut — Gu- 
vernul din Praga a împiedecat însă fabrica să elibereze comanda. Por- 
tughezii pretind — printr-un comunicat — că gestul a fost făcut în ur- 
ma cererii unei a treia Puteri (vizată e Rusia Sovietică) şi că cehii cer 
dovada că, comanda n-a fost făcută pentru naționaliștii din Spania. Gu- 
vernul ceh, dă şi el un comunicat din care reiese că Zbroiovska nu poa- 
te termina mitralierele destinate Portugaliei fiindcă e prea ocupată cu 
comenzile armatei cehoslovace, dar că ar putea livra altele mai vechi 
(?) şi că în пісі un caz nu poate fi vorba de amestecul unei a treia 
Puteri. 


1 Crucişătorul Vauban a reprezentat forțele navale franceze la serbarea marinei de 
la Constanţa, din 15 august curent. Grozav ne iubesc francezii în momentul de faţă! 

Portugalia a rechemat pe ministrul său de la Praga; cehoslovacii au 
dat însă ordin trimisului lor la Lisabona să rămână încă pe loc. În sine, 
e un conflict de operetă căci coastele Portugaliei nu pot fi amenințate 
de flota cehoslovacă, nici armata portugheză nu poate ajunge până la 
izvoarele de bere de la Pilsen. Incidentul este însă simptomatic pentru 
starea de епегуаге a Europei, împărțită în străduinţele ei, între albi şi 
roşii — căci evident, forțe oculte au împins şi Portugalia şi Cehoslo- 
vacia de la spate, pe drumurile pe care le-au apucat. În presa interna- 
țională e mare vâlvă: Italia şi Germania aplaudă atitudinea portughe- 
zilor, Franța aplaudă pe a cehilor, Rusia se face că nu ştie nimic, iar 
Anglia o scaldă — politica ei tradițională de susținere a Portugaliei iz- 
bindu-se în cap cu atitudinea pe care a luat-o — alandala — în conflic- 
tul spaniol, alături de „roşii“. 

Va trece şi asta, cum au trecut toate, şi zbârnâiala „cercurilor po- 
litice“ se va potoli fără alt rezultat decât un minus de puşti-mitraliere 
pe frontul lui Franco. 


24 august. Părăsit Nauheimul ieri-dimineaţă, şi pornit spre Weimar. 
Ca şi anul trecut, cura mi-a făcut mult bine ca stare generală, dar dure- 
rile gutoase în picioare cu care am plecat din România s-au întețit în- 
cetul cu încetul, şi s-au transformat de trei zile într-un adevărat acces 
de gută larvată. E vina mea: n-am putut rezista vinului de Rin şi am 
băut în fiecare zi. Această stare de lucruri mi-a complicat călătoria şi 
mă cam jenează în vizitarea localităţilor prin care trec. Ameliorarea 
sensibilă însă, în fiecare zi sub influenţa „Novatofanului“. Trăgând pi- 
cioarele, am putut să vizitez azi principalele „atracțiuni“ ale Weimaru- 
lui, fără prea multă caznă şi suferință. 

Drumul de la Frankfurt la Weimar, până la Eisenach pe granița Turin- 
giei cu Hessa-Kassel e drăgălaş; dealuri mai mari şi mai mici, văi fertile 
şi bine cultivate, păduri multe frumos întreţinute. Deosebire mare, totuşi 
cu valea Rinului şi cu împrejurimile Frankfurtului. După Schliichtern, 
un foarte lung tunel. Din valea Mainului am trecut în valea Fuldei şi de 
aci în a Weserului. Şi Fulda şi Weserul, încă aproape de izvoarele lor, 
ni se înfăţişează ca râuleţe de nimica tot; apele lor aproape cafenii nu 
înveselesc peisajul, care, în general e banal şi lipsit de nobleţe. Chiar şi 
mâna omului pare în această regiune, să fi fost nătângă. 

La Eisenach, zărit Wartburgul pe un vârf de deal, dar din cauza soa- 
relui care sclipea deasupra lui, n-am putut nici măcar să-i disting con- 

turul. De la Eisenach înainte, intrăm în câmpie, câmpia dintre Thijs 
ringerwald şi Hartz. Masivele muntoase abia se conturează la orizons 
turi. În dreapta şi stânga, cât merge ochiul, culturi de sfeclă, de cartofi, 
de trifoi — şi păşuni. Vaci multe, un tip unic, alb cu pete negre mari şi 
de talie mijlocie mai mult măruntă. Trecut prin Gotha şi Erfurt. La ora 
5 am sosit la Weimar. Îmi făcusem cu totul altă idee despre această res 
giune, nu ştiu de ce. Poate că din cauza Almanahului, îmi închipuisem 
Gotha o cetate medievală întraun rit romantic, dar după câte am putut 
să judec din tren, nu e decât un oraş industrial modern şi fără farmec, în 
câmp deschis şi întins. 

Erfurtul, despre care numi făcusem nici o iluzie, se prezintă mai bine: 
trecem дева lungul unei nesfârşite serii de vile cu grădini bogat înflo= 
rite şi toată gama culorilor ne înveseleşte ochii. De la Erfurt înainte, spre 
Weimar, priveliştea devine tot mai monotonă: câmp întins cu culturi. 

Weimarul misa fost o decepțiune. Imi închipuisem mm pentru се? — 
acest colț de pământ са o grădină fermecătoare în jurul câtorva агћіїесв 
turi simple dar elegante din secolul al XVIII„lea; Goethe nu putea să 
NU=Şi fi pus pecetea geniului său ре tot ce se refăcuse sau se crease în 
locurile peste care domnise mai bine de o jumătate de veac. Nici regi- 
unea, nici oraşul nu înfăţişează, la primul contact, nimic caracteristic 
din acea aristocratică şi fericită epocă. Imprejurimile — întinderi пев 
sfârşite de cartofi şi de sfeclă — sunt de o vulgaritate supărătoare, iar 
oraşul, pe саге һат străbătut de la gară până la hotel Erbprinz, ре 
„Marktul“ central, nu se deosebeşte în nimic de oraşele industriale, 
comerciale şi banale ieşite din pământ, pe tot cuprinsul Germaniei în 
ultima jumătate a secolului al ХІХ: еа. Dacă ducele Carl August nu аг 
fi fost ce a fost, şi naar fi adunat la Curtea lui pe Goethe, pe Schiller, ре 
Herder, „е tutti quanti“, Weimarul ar fi rămas o rezidență de mâna a 
zecea, un oraş pe planul Egeruului sau al Caracalului. 

Pe când trenul intra încet în gară şi mă căzneam să pătrund cu pri» 
virea, ргіпігао ploaie subțire şi deasă, monotonia orizontului, misau ve- 
nit fără să vreau în minte versurile lui Victor Hugo: 

„Waterloo, Waterloo, Waterloo, morne plaine!“, deşi Weimarul nu 
simbolizează o înfrângere ci o victorie a geniului omenesc. Şi mă їпігев 
bam care au putut fi gândurile lui Goethe, înapoinduase din Italia cu Jus 
попа Ludovisi în bagajele lui, când a dat de searbedele linii ce сопа 
turau o sărăcie de pământ pe care zeii nu puseseră piciorul... 

Reputația Weimarului nu e datorită decât puterii sugestiei, şi exaltas 
ţiunii. Din punct de vedere arhitectural sau artistic, nu е în Weimar ni- 

mic care să merite un popas cât de scurt. Pe lista „Reşedinţelor“ prin- 
ciare din Germania, Weimarul e cu siguranță cea din urmă. Fără să mai 
vorbesc de Dresda, de Miinchen, de Stuttgart, — dar nici măcar cu 
Kassel-ul, cu Carlsruhe, cu Coburg, Bayreuth sau си reședințele epis- 
copale din Koblenz şi din Bonn, nu poate fi nici o comparaţie. „Sclo- 
ssul““ e o cazarmă bloncoasă, „Fiirstenhaus-ul“, alta, ceva mai zveltă; 
„Rathaus-ul““ е о porcărie, şi în tot oraşul — de la biserica lui Herder 
până la casa lui Frau von Stein, nu e o clădire pe care ochii să se opreas- 
că cu plăcere. „Markt-ul“, piața centrală a oraşului, a fost târg de vite 
săptămânal până aproape de moartea lui Goethe, iar parcul se întinde 
са un таў, fără perspective, de-a lungul scârbei de Ilm, râuleț cu аре 
negre ce seamănă mai mult a canal colector. Dar culmea oroarei o re- 
prezintă casele istorice, casele lui Goethe, casa lui Schiller, casa lui 
Liszt, casa dnei von Stein. Prima casă pe care a locuit-o Goethe şapte 
апі (!) aşa zice „Gartenhaus“, în Parc, e o cocioabă care n-ar satisface 
azi nici pretenţiile unui cantonier. Camere mici şi scunde, cămăruţe, 
fără nici umbra unui cât de mic confort. Sobe de tuci în fiecare odăiță. 
Mobile ordinare. Odăiţa în care dormea Goethe e o odaie de rândaş. 
Aceeaşi lipsă de orice, o mărturiseşte şi camera lui de dormit din a do- 
ua casă pe care a locuit-o, în oraş, (pe Frauenplan) de la 1783 şi până a 
murit, în 1832.Cel puţin această casă din oraş e spațioasă, intrarea e ca 
lumea şi saloanele şi cabinetul de lucru sunt încăperi normale. Casa din 
oraş a fost transformată în muzeu. În vechea clădire!, care a servit de 
locuinţă lui Goethe, au fost adunate mobilele şi „colecţiunile“ genia- 
lului poet, donate sau legate de familie. Din tot ce se vede, reiese că 
omul acesta a avut revelaţiunea Italiei, dar mai mult a unei Italii de 
panoramă, şi tot ce a adus de acolo — de Іа copiile după Guido Reni şi 
desenele lui Palladio, până la schiţele lui proprii (apeducte şi ruine fără 
rost) dovedesc cu ргіѕоѕіпій că marele gânditor a fost prima victimă a 
romantismului şi a lui... Winkelmann. În cămăruţa în саге a murit 
Goethe e loc — exact — pentru patul de copil în care dormea, un fotel 
(în care şi-a dat sufletul) şi o minusculă măsuţă pe care abia avea loc 
un minuscul lighean şi un minuscul ibric pentru apă. Acelaşi spălător 
de păpuşă şi în camera lui Goethe din „Gartenhaus“, şi în a ducesei 
Ana Amalia din „Wittum“ (palatul ei de văduvă). Se naşte întrebarea 
cum oameni atât de rafinaţi nu simțeau nevoia să se spele — măcar din 


1 O clădire nouă a fost adăugată la cea veche şi s-a adunat într-însa o bogată colec- 
ție de tablouri, desene şi stampe din epoca de înflorire a Weimarului. 

când în când? Şe zice că ṣẹ frecau cu „Apă de Colonia“. N-ar fi $ 
mai şimplu şă $е curețe си apă locală? 

Ultimele cuvinte ale lui Goethe: „Mehr Licht!“ p-au pimic şimbglic 
Şi șe explică de minunc la fața locului, căci cămăruța în саге а murit pu 
е luminată decât de о fereştruică mică, şi încă şi aceea adumbrită de ar- 
Богі. Goethe a murit în întuneric. 

Singurul lọc mai şimpatic în Weimar е micul Palat cupoşcut şub 
numele de „Wittum“, în care duceşa Anna Amalia a locuit de la 1775 
la 1807 mmm Şi în care a şi murit. Câteva mobile frumoaşe, şi peşte tot (în 
afară de ѕобе, oribile, în tuci) guştul şecolului şi guştul Pripţeşei dau un 
farmec șpecial câtorva șaloane şi câtorva camere de locuit. Dar şi aci, 
în afară de modeştia dimenşiunilor, şărăcia іеѕе în calea omului. Nu 
numai şọbẹ de tuci, dar pici măcar pardoşele parchetate mm ci şimple 
şcâpduri luştruite cu ceară. Stilul Şecolului al XVllulea е Poate şingurul 
саге pu şuportă mizeria = пісі chiar medigcritatea == de aci şim- 
țământul de jenă ре саге»! reșimte trẹcătọrul, pretutindeni, la Weimar. 

Şărăcăcioşul cadru în care a trăit Соее la Weimar, şi lipşa de guşt 
de саге dă dovadă în propria $9 саѕӣ nau micşorat câtuşi de puţin ad- 
miraţia mea pentru geniul аи. Ce formidabil trebuie şă fi foşt aceşt gẹ- 
niu, ca şă fi produş în așemenea continente meschine şi defavorabile 
operele pe саге lea produşi! [mi place şă preşupun că Goşthe şaq fixat 
la Weimar tocmai аір cauza medigcrităţii ambianţei, саге Һа şcutit de 
orice concurență $1 1.4 lăşat ştăpân şi şingur ștăpân al locului. Din aceşt 
punct de vedere a reuşit, căci Weimarul e Goethe, şi în afară de Goethe, 
tot reştul e garnitură, incluşiv Schiller cu dramele şi cu сӣѕи(а lui (altă 
nenorocire, dar totuşi ceva mai şimandicoașă са a lui Goethe). 

Şi căşuţa locuită de Lişzt а fọşt transformată în muzeu. Асі înşă, de 
la şcară trecând prin cele două şaloane şi până la camera de culcare 
(aceeaşi frică de apă şi de șpălat ca pretutindeni) totul е abominabil. 
Amintiri multe din vremea iluştrului muzicant. Maşca lui mortuară, 54 
juri că е a doctorului Davila, şi un portret din tinerețe == $ juri că е al 
lui Citta. N-ọ fi {$ doctorul Davila fiul Conteşei d'Agoult, dar al lui 
Lişzt a foşt deşigur. Cine ştie cu cine. 

є 


Citeşc dişcurşul Ducelui, de la Palermo din 20 40005, dişcurş aş- 
teptat cu mare încordare de ргеѕа internațională. Omul vrea pace, dar 
de ce ọ fi aşa de апаро$? 

n rșzumat vrea Şă ṣẹ înțeleagă cu Anglia şi cu Franța, dar pune ca 
condiție ca aceşte Puteri şă înțeleasă că următoarele trei puncte şunt 
„realități, ce nu pot fi deşconşiderate: 

1. Anexarea Abisiniei şi imperiul Etiopiei; 
2. Axa Berlin-Roma (pacifică); 
3. Libertatea Mediteranei. 


Anglia publică un comunicat prin care informează pe celelalte Pu- 
teri, că a anexat nişte insule în Oceanul Pacific între Noua Zeelandă și 
America de Sud. Cine ar fi putut crede că mai existau teritorii neocu- 
pate pe globul pământului? 


25 august. Excursie la Naumburg. Faimos! Ce e mai frumos de vă- 
zut în Turingia şi poate (?) în Germania. De pe vremea Partenonului, 
nimic nu se poate compara cu figurile celor doi markgrafi din Meissen, 
cu soțiile lor, aşezaţi în corul Domului din acest oraş Domul însuşi е 
una din cele mai frumoase basilici romane din Germania, din nenoro- 
cire stricată prin refaceri şi adausuri gotice. Peste orice măsură intere- 
sant este însă conţinutul ei. Trei crucifixuri (Isus răstignit) sculptate de 
diferiți artişti necunoscuţi din sec. XIII şi XIV dau Domnului Christos 
trei înfățişări ce oglindesc trei mentalități deosebite. Sunt opere admi- 
rabile care singure ar merita drumul, dar care dispar pe lângă cele 12 sta- 
tui din Cor. Pe lângă cele două perechi menţionate şi care reprezintă pe 
markgrafii Ekkehard şi Hermann cu soțiile lor Uta şi Reglindis, mai 
sunt încă şase seniori şi două dame — toate vizibil cioplite de aceeaşi 
mână. Figurile markgrafinelor Uta şi Reglindis sunt opere fără pere- 
che, în toată plastica ţărilor civilizate. Arată mare, desăvârşită, de la 
expresie până la ultima faltă a costumului. Statuile sunt sculptate în 
piatră calcară (!), policromată şi fac parte din blocurile zidului în care 
au fost incastrate!! Genialul autor al acestor minuni e necunoscut! 

Aceeaşi mână a mai cioplit în biserică şi o serie de reliefuri repre- 
zentând staţiunile Patimei: interesant — dar nimic mai mult. Fecioara 
Maria şi Sf. Топ Evanghelistul, de mărime naturală, ce sprijină poarta 
Chorului deasupra căreia se întind stațiunile Patimei sunt în schimb 
opere aproape tot atât de impresionante ca chipurile celor 12 ctitori 
dinăuntrul Chorului. 


! Graţie acestei anomalii, statuile au putut fi păstrate la Naumburg, căci în 1919 
francezii le-au cerut ca compensație pentru distrugerea catedralei din Reims. Ele n-ar fi 
putut fi însă clintite fără spargerea zidului şi ameninţarea prăbuşirii lui — şi astfel au 
rămas, pe locul unde s-au născut, şi unde ar fi fost o impietate să fie îndepărtate. 

Cine vrea să viziteze Turingia, să vadă Naumburgul şi să plece. 
Restul e drăgălaş, dar nu răsplăteşte oboseala. 


26 august. E constatarea pe care am făcut-o azi, la Wartburg. M-am 
dus cu autobuzul. M-au dus prin Erfurt, Gotha, Friedrichroda, prin tot 
Thiiringerwald de-a curmezişul, şi am ieşit la Eisenach prin Wilhelm- 
sthal (drăguţ). „C'est gentil il у a des ponts et des ёсіиѕеѕ!““, spunea o 
damă lângă mine, trecând prin pădure, între Friedrichroda (versantul 
Nord) şi... (versantul Sud). Astă-i formula pentru întreg Thiiringerwal- 
dul, „c'est gentil“, şi nimic mai mult. Despre Erfurt şi Gotha, n-am 
făcut decât să le străbatem, dar cât am văzut, mi-a confirmat impresia 
pe care o avusesem din tren ре drum între Frankfurt şi Weimar. Іп tot 
cazul Gotha n-are nimic aristocratic — e un oraş banal, în toată puterea 
cuvântului. 

Mult mai bine se prezintă Eisenachul, admirabil aşezat în capul unei 
văi strâmte şi răcoroase, de toată frumuseţea. Pe ultima coamâ a Thu- 
ringerwaldului spre şes, deasupra Eisenachului se ridică Wartburgul. 
Iarăşi „bourrage de crâne“. Wartburgul a devenit, simbolic, leagănul 
germanismului. Oare fiindcă s-au adunat aci odinioară „Minesängerii“ 
şi şi-au ţinut concursurile lor? Sau fiindcă Luther, închis tot aci şapte 
luni, a tradus pentru prima oară (prost) Biblia din grecește în nemţeşte? 
şi pentru un motiv, şi pentru altul, şi încă pentru multe altele. Restaurat 
de „domni profesori“, Wartburgul, castel de tip romanic pe din afară, şi 
romantic pe dinăuntru nu e lucru mare!. Vederea, de sus, e minunată. 
Şi mai minunată încă e evlavia cu care sute şi mii de nemți fac pe- 
lerinajul sfântului loc, cu fața iluminată de bucuria credinţei. 

O nenorocire pe care am avut să o înregistrăm şi noi (Curtea de Ar- 
geş, Trei Ierarhi, Sf. Dumitru-Craiova) a fost patima cu care „stupidul 
al XIX-lea secol“ s-a pasionat pentru „restaurarea“ monumentelor 
vechi. Nenorocirea a fost că pe cât a fost de pasionat „stupidul secol“ 
pentru aceste restaurări, pe atât a fost lipsit de gust şi de pricepere 
estetică. Au fost lungi decenii de mizerie în care oamenii au crezut că 
ştiinţa şi cunoştinţa sunt tot, şi că pentru a ridica o clădire frumoasă nu 
mai e nevoie de altceva. „Diplomaţii Statului“ de la Şcoala de Arhitec- 

i Așa cum se prezintă azi, fațada „Palasului“ constituie un frumos şi rar exemplu 
de arhitectură romanică, numai că nimic nu ne justifică să credem că așa a fost. Cel 


puțin judecând după stampele conservate. Restul clădirilor е vax, cu câteva colţuri 
„pitoreşti“, 

tură din Paris au uitat că nici Partenonul, nici Pyramidele, nici Notre 
Dame n-au fost ridicate de arhitecţi „diplomaţi“ ci de artişti cu vlagă... 


Spaniolii naţionalişti au luat şi Santanderul, pe golful Gasconiei. L-au 
cucerit mai repede ca Bilbao, ceea ce dovedeşte că puterile roşilor sunt 
în descreştere. Le mai rămâne de cucerit şi Gijon-ul, ca să fie stăpâni 
pe toată jumătatea occidentală a Spaniei. 


28 august. leri-dimineață am plecat din Weimar, am schimbat de 
trei ori trenul la Gâsswitz, la Saalfeld şi la Nürnberg şi seara Іа ora 6 am 
sosit la Passau, unde aştept Orient Expressul de mâine, spre a mă îna- 
poia în țară. 

Passau е unul din oraşele mai frumos situate din Europa, la con- 
fluența Dunării, Innului şi ilzului, între dealuri. De sus, de la fortăreața 
Oberhaus (pe malul stâng al Dunării), priveliştea e încântătoare. Oraşul 
e foarte simpatic; clădiri vechi, uliţi strâmte, o colosală catedrală în stil 
berninesc, un arătos palat episcopal din secolul XVIII. Oameni veseli 
şi apropiați — toţi catolici, nu protestanți. Influenţa austriacă bine sim- 
țită, în limbă şi moravuri. 


Ambasadorul englez în China, Sir Hughes Knatchbull-Hugessen 
(frumos nume) a fost bombardat de japonezi din aeroplan, pe drumul 
de la Nanking la Shanghai. Ambasadorul, împreună cu ataşatul militar 
şi cu consilierul financiar englez călătoreau cu suita lor în două auto- 
mobile ce purtau fanionul englez. Singur ambasadorul a fost rănit: un 
glonte în şira spinării. Vâlvă mare în presă. Japonezii declară că regretă 
mult incidentul, dar că n-au fost preveniţi de trecerea englezilor şi că 
arborarea fanionului putea fi şi un şiretlic chinezesc. Incidentul nu va 
avea probabil urmări; Anglia se va mulțumi cu scuze. Ce căutau dom- 
nii în zona de luptă? E drept că starea de război nu există... 

Dacă n-ar fi China şi Spania, lumea ar muri de urât. 


31 august. După o zi petrecută la Passau şi alta în tren, iată-mă din 
nou la Sinaia. Am sosit pe ploaie, şi plouă şi azi. Plouă de săptămâni, 
fără încetare. E un august excepțional, mai ales la noi. Mi se spune că 
în Bărăgan a plouat 27 de zile de-a rândul, fapt fără precedent cunoscut 
în generația noastră. De altmintreli şi pe drum am găsit Dunărea revăr- 

sată, pe la Gran (Іа graniţa ungară-cehoslovacă) şi de asemenea şi Oltul 
între Rupea şi Feldioara. Am 66 de ani, şi de când sunt n-am auzit de 
inundații, în august, în partea aceasta a Europei. 

Invăluită în ceață, Sinaia caută totuşi să strălucească în cinstea oas- 
peților iugoslavi şi cehoslovaci, sosiți de alaltăieri pentru întrunirea tri- 
mestrială а Micii Înţelegeri. Steaguri, arcuri de verdeață, jandarmi şi 
nenumărate automobile dau „Регіеі Carpaţilor“ un aer de sărbătoare şi 
de forfoteală ce izbuteşte să învieze localitatea, dar nu şi Antanta. Pe 
lângă Stoiadinovici şi Krofta Kamil, au invadat Palace-Hotelul şi Casi- 
noul o ceată de nenumărați gazetari de toate neamurile dar de un singur 
soi: lichele. Această garnitură de „presă şi publicitate“ a oricărei ac- 
țiuni politice în regiunile democratice, е odioasă. Am coborât ieri ип 
moment la Palace, atmosfera era irespirabilă. 

Deşi n-am văzut încă pe nimeni de seamă, îmi dau seama că în po- 
litica internă domneşte pentru moment linişte complectă, că schim- 
barea de Guvern e amânată şi că temerile mele de la Nauheim au fost 
zadarnice. Ministerul şi-ar fi prezentat demisia după 15 august, con- 
form hotărârii luate, dar Regele ar fi spus lui Tătărescu să-şi bage de- 
misia în buzunar pentru moment, că el, Regele, e chemat să fixeze data 
schimbării (?), iar nu Guvernul. Regele ar mai fi adăugat că-l roagă pe 
Tătărescu să nu aibă aerul că girează, ci că guvernează mai departe. 
De aci rodomontadele şi declaraţiile pline de încredere ale primului 
ministru şi ale colaboratorilor săi. Toate acestea le povesteşte Nae Io- 
nescu, dar Nae Ionescu povesteşte multe şi legăturile lui cu Palatul şi 
cu Guvernul sunt slabe. 

Deşi n-am încă precizări asupra situaţiei reale, prietenii m-au asaltat 
cu fel de fel de „potenuri“, din care spicuiesc pe cele mai interesante. 

Gavrilă Marinescu şi Urdăreanu ar fi căzuţi în disgrație. Іп ce pri- 
veşte pe Gavrilă a făcut senzație o decizie ministerială semnată de Tătă- 
rescu, prin care se dă delegaţie de prefect de poliţie generalului Pâră- 
ianu (comandandul Jandarmeriei, văr cu Tătărescu) în Jocul vacant. Іп 
realitate, Gavrilă a luat un concediu de 40 de zile, şi delegaţia în sine 
nu are nimic de anormal, iar cuvintele „în locul vacant“ constituie 
numai о încercare de a contra pe Marinescu în postul de subsecretar de 
Stat, pe nesimţite. Încercarea lui Tătărescu ar fi dat greș, spun prietenii 
lui Marinescu, fiindcă a fost făcută fără consimțământul Regelui!. Ba 


! Ca să dovedească cât de bune sunt raporturile între Rege şi Gavrilă Marinescu, 
prietenii acestuia pretind că favoritul Majestății Sale a plecat la Londra ca să reprezinte 
pe Suveran, ca naş, la căsătoria comandorului Dumitrescu ataşatul nostru naval în 
Anglia. 

cu consimțământul Regelui, afirmă prietenii lui Tătărescu, căci Regele 
e furios pe Marele Maher al poliţiilor sale care n-a ştiut nimic despre 
sosirea Prințului Nicolae în ţară, sosire clandestină şi neaşteptată. Mulţi 
neagă această sosire (prietenii lui Marinescu), dar şi mai mulți o afir- 
mă. Prinţul n-ar fi stat decât două zile, şi ar fi plecat iarăşi peste gra- 
пі. Ce o fi adevărat din toate aceste ştiri se va vedea. 

Despre Urdăreanu se spune că ar fi căzut în disgrație (şi acesta ar fi 
încă un motiv pentru supărarea Regelui împotriva lui Marinescu) 
fiindcă Stăpânul ar fi aflat acum târziu istorioara cu expulzarea fostei 
soţii а lui Cârnu-Munteanu, о italiancă de care Regele prinsese gust şi 
căreia Lupeasca, Urdăreanu şi Gavrilă s-au înțeles să-i facă vânt — fapt 
pe care l-am povestit în aceste însemnări la timpul său. Dată fiind com- 
plicitatea Duduii în această afacere, dacă nu sunt alte cauze pentru dis- 
graţia lui Urdăreanu, apoi poate dormi liniştit, nu-l lasă Dama. Cei care 
răspândesc zvonul debarcării apropiate a actualului domn Mareşal spun 
că va fi înlocuit prin Alexandru Zamfirescu — un alt favorit al Damei, 
dealtmintreli — care n-ar putea fi înaintat ambasador la Varşovia. In 
Seraiul nostru toate sunt posibile, dar cred că tot ce se povesteşte pe 
seama lui Urdăreanu e numai zvon fără temei. 

Tot aşa se colportează că Regele n-a voit să primească în audiență 
de plecare pe Harrisson, ministrul Statelor Unite transferat la Berna, 
fiindcă şi-a permis să închirieze pentru vară casa lui Ştirbei de la Bra- 
şov. Fapt este că nu l-a primit, scuza dată a fost că Majestatea Sa n-a 
avut când, deoarece s-a înapoiat de la mare în ajunul sosirii lui Stoiadi- 
novici şi Krofta. Slabă scuză, în tot cazul. 

Mai întemeiat pare zvonul unei încurcături provocate de Malaxa, 
care a contribuit să răcească pentru moment relaţiile dintre acest factor 
constituțional şi Regele. Malaxa a luat o comandă de focoase (pentru 
obuze) în valoare de 200 milioane, sumă din care a primit o bună parte 
ca avans pentru instalarea maşinilor, maşini pe care a încercat fără suc- 
ces să şi le procure din America şi din Cehoslovacia. Nu le-a găsit de- 
cât în Germania, dar industria germană a cerut modelul focosului, ca să 
poată fabrica maşinile, şi Malaxa 1-а dat. Focosul era însă un model 
secret cehoslovac, secret pe care aliaţii noştri puneau mare рге{!. Cum 
au aflat că modelul focosului lor ajunsese în mâna nemților, cehoslo- 
vacii au început să urle şi să ne acuze de trădare. Statul-Major francez, 
pus în curent, a făcut şi el mare tărăboi. Toată afacerea ar fi indispus mult 
pe Rege, care a trimis pe Malaxa la Praga şi la Paris, să împace lucrurile. 


! Atunci de ce ni l-au dat? 

Aflu abia acum, la înapoiere în țară, că concediul generalului Ange- 
lescu ascunde o demisie. Frumosul Paula părăsit Ministerul de Război 
ca să preia preşedinţia consiliului de administraţie al Societăţii „Astra“ 
(armament), cu o retribuţie la înălțimea afacerilor făcute. Vâlva mare, 
Stelian Popeşte indignat, scrie un articol violent în Universul de azi. 
Dar n-are dreptate, căci gestul generalului se încadrează perfect în rit- 
mul timpului şi în obiceiurile democratice. 


Moscova şi Guvernul chinezesc din Nanking au seimnat o convenţie 
de asistență mutuală, prin care muscalii se obligă să dea ajutor Chinei 
în cazul în care japonezii ar ataca Mongolia, Interioară sau Exterioară 
— în schimb Guvernul de la Nanking recunoaşte formal existența Par- 
tidului Comunist Chinezesc şi se obligă să-i acorde o participare în соп- 
ducerea ţării. Japonezii, prin presa lor, declară că tratatul nu va putea fi 
aplicat, deoarece un ajutor oficial dat Chinei în momentele de față ar în- 
semna pentru Rusia Sovietică război cu Japonia, război pe care Mos- 
cova nu se va încumeta să-l încerce. Pe de altă parte Guvernul din Nan- 
king a depus un voluminos memoriu la Geneva, în care toate actele de 
violență săvârşite de japonezi cu începere din iunie trecut, sunt docu- 
mentat înşirate. Memoriul se mărgineşte să semnaleze S.D.N-ului toate 
abaterile Japoniei de la convențiile şi tratatele omologate la Genevai, 
dar nu cere intervenţia Consiliului sau a Adunării, lăsând acestor in- 
stanțe inițiativa unor eventuale demersuri. Cel puţin până acum. 


1 septembrie. Conferinţa Micii Înţelegeri s-a încheiat aseară printr-o 
masă de vreo 100 de tacâmuri, Palace-Hotel, masă la care am fost pof- 
tii şi noi, şefii de partide. Dintre aceştia, în afară de mine au mai fost 
prezenţi Mihalache, Goga şi lunian. Majoritatea comesenilor a fost al- 
cătuită de haimanalele presei şi de mezelicul diplomatic al celor trei 
țări legate printr-o „alianță perpetuă“, după fericita formulă găsită de 
Victoraş Latărău. Într-o atmosferă lipsită de orice vlagă, Victor Anto- 
nescu şi Krofta Kamil au pus succesiv la tortură limba franceză în două 
discursuri ditirambice, literatură de bâlci, cu eternele afirmări de soli- 
daritate, de fraternitate şi de trăinicie care au ajuns „şabloane“ pentru 
fiecare manifestaţie a Micii Inţelegeri. Superlativele discursurilor se po- 
triveau însă са nuca în perete cu fețele deprimate dimprejurul oratorilor. 


1 Guvernul chinezesc uită că Japonia nu mai face parte din Societatea Naţiunilor. 

Am avut norocul să fiu aşezat alături de Louis Marin, aflat în 
trecere ре la noi, aşa încât n-am fost nevoit să vorbesc de Mica Inţele- 
gere, nici de Societatea Naţiunilor, cadavrele ambulante în cinstea că- 
rora era dată masa. 

Înainte de masă, obişnuitul comunicat a fost dat presei. Aceleaşi 
afirmări de rigoare în acţiune, de solidaritate în legături, de dragoste 
pentru Franţa şi pentru pace, de ataşamentul pentru Geneva — toate 
amestecate într-o рге{оаѕӣ salată democratică şi „neintervenţionistă“. 
O totală nesocotire a forțelor reale ce-şi caută echilibrul în Europa şi 
în lume, şi grija la fiecare pas de a nu se atinge problemele vitale ce-şi 
cer o urgentă rezolvare. O peltea fără nici o importanţă, ca întreaga Mi- 
că Înţelegere. 


Inculeţ mi-a afirmat aseară că în chestia lui Gavrilă Marinescu n-a 
fost decât o regretabilă eroare a scribilor de la Interne şi o neglijență a 
lui Tătărescu, care n-a citit textul deciziei înainte de a o semna. La îna- 
poierea lui din concediu, Gavrilă Marinescu îşi va relua ambele pos- 
turi, Prefectura de Poliţie şi Subsecretariatul de la Interne. 

Noi zvonuri pe plaja din Sinaia: 

Lupeasca ar fi dispărut, de trei zile i s-ar fi pierdut urma şi Regele ar 
fi disperat fiind convins că a fugit după Urdăreanu, de care e amorezată 
Ішеа!. 

Urdăreanu аг fi oropsit fiindcă ar fi făcut о afacere murdară la Mi- 
nisterul de Finanţe (ridicarea unei amenzi de milioane) invocând nu- 
mele Regelui ca să o poată duce la bun sfârşit, Cancicov ar fi raportat 
faptul Suveranului, care a hotărât mazilierea favoritului său; 

Toate aceste zvonuri au importanţa lor ca şi crezământul се li se dă, 
fiindcă dovedesc o imaginaţie otrăvită şi surescitată. Trăim sub un re- 
gim de despotism şi de desfrâu, de aci vine tot răul. 


3 septembrie. Petrecut ziua de ieri la Bucureşti iar seara m-am îna- 
poiat la Sinaia. Din informaţiile quasioficiale pe care le-am cules, atât 
la Bucureşti cât şi la Sinaia, cele întâmplate în lipsa теа din ţară se pot 
contura cu precizie şi rezuma în câteva linii: 


! În realitate, Lupeasca e de trei zile la Sinaia, unde a sosit odată cu Regele, cu care 
a petrecut zile fericite pe malurile Mării Negre. 

T G 10 шй рива 1 
După expunerea făcută de Antonescu, Regelui, în ajunul plecării 
acestuia, expunere din care reieşea dorința Guvernului de a se retrage 
înainte de conferința Micii Înţelegeri, Suveranul s-a mulțumit să spună 
„vom vedea după înapoierea mea“. Informaţia dată de Angelescu lui 
Pangal!, cum că Regele consimţise la demisia Guvernului şi că pentru 
acest motiv hotărâse să se întoarcă în țară mai devreme, nu era exactă. 
În realitate, Regele s-a înapoiat cu 2-3 zile mai devreme decât plănuise 
la început, fiindcă prin invitaţia la revista de la 14 iulie, în Paris, tot 
planul său de voiaj fusese răsturnat. După întoarcerea Suveranului, 
după serbările de la 15 august de la Constanţa, Tătărescu s-a prezentat 
în audienţă şi după ce a reamintit pe larg Regelui „toate înfăptuirile““ 
Guvernului actual, i-a pus la dispoziţie demisia Cabinetului. Regele i-a 
răspuns că a luat obiceiul să spună dânsul Guvernelor sale când nu mai 
are nevoie de dânsele. Са pentru moment, Guvernul trebuia să mai ră- 
mâie, că nu putea fi vorba de demisie, şi a sfârşit prin a cere primului 
ministru să nu dea impresia că girează, şi să lucreze mai departe. A- 
ceastă din urmă notă, pe care am înregistrat-o deja în aceste Însemnări, 
a dat multor partizani iluzia unei posibile reînnoiri de guvernare. În 
realitate Regele a înțeles prin recomandaţia ре care a făcut-o că activi- 
tatea administrativă a organelor de Stat nu trebuie stânjenită prin consi- 
deraţii de ordin politic. Prefecţii şi miniştrii nu trebuie să-şi încrucişeze 
braţele la lichidarea fondurilor în favoarea partidului şi partizanilor, 
fiindcă Guvernul trebuia să plece după o lună, două sau trei. Lucrările 
de utilitate publică trebuiesc împinse înainte cu aceeaşi vigoare ca în 
începuturile de regim. 

În această audiență care a durat patru ceasuri, Tătărescu n-a putut 
afla nimic de la Rege?, nici când gândeşte să schimbe Guvernul, nici 
prin cine. Tot timpul a vorbit numai Tătărescu, iar Regele foarte puţin. 
După ce i-a refuzat demisia, Tătărescu s-a gândit să обе de la Rege о 
dovadă de încredere pe care să o poată specula în partid şi a cerut o re- 
maniere. Regele a refuzat-o însă, tot atât de categoric ca şi demisia. 
Mai mult chiar: Tăţărescu n-a putut obține nici măcar interimatul Mi- 
nisterului de Război, Regele întemeindu-şi de astă dată refuzul pe fap- 
tul că „vorbise deja“ cu Irimescu. 

n urma demersului lui Tătărescu pe lângă Rege, toată agitația pre- 
mergătoare crizelor ministeriale s-a liniştit, conferinţa Micii Inţelegerj 
ise vedea paginile 48 şi 49 ale acestor însemnăți. 

2 Informaţie de la Franasovici. 

a avut loc, Antonescu va merge la Geneva şi toate vor continua ca şi 
până acum, până va veni „ţignalul“ de Sus. Fericită ţară, nu e vorba! 


Franasovici s-a înapoiat de la Paris cu convingerea că un Guvern 
Vaida nu ar fi posibil (???), franţuzii considerând pe Vaida ca complect 
înfeudat politicii germanofile!. Un Guvern Vaida nefiind acceptat de 
Franţa (!) iar un Guvern naţional-țărănist de Rege, cercurile guverna- 
mentale socotind că altă formulă n-ar putea fi găsită, au început să 
mângâie ideea unui nou Guvern Tătărescu, care să facă alegerile. Un 
Guvern Tătărescu în care alături de liberali„să mai intre şi alte elemen- 
te. Prietenii primului ministru au şi început să facă sondări în această 
direcţie. 

Zvonurile despre disgraţia lui Urdăreanu sunt întemeiate. Pare că au 
fost scene violente între Urdăreanu şi Damă, scene în care a fost ames- 
tecat şi Regele. Urdăreanu a devenit de când a ajuns la mărimi campi- 
onul virtuții, ca acele curve care odată îmbogățite devin pudice şi 
bigote?, şi indignat de uşurințele Duduii — mai ales în timpul vacan- 
telor de la Eforie — nu s-a sfiit să facă aspre observaţii delincventei şi 
rapoarte pline de arțag Regelui. Se zice că fiind foarte violent din fire, 
Urdăreanu nu s-a putut stăpâni nici în fața Lupeascăi, şi nici chiar în 


! Scanavi povesteşte că la Paris, Delbos ar fi spus Regelui că fără a voi să se ames- 
tece în politica internă a României, nu poate ascunde că un Guvern din care ar face 
parte Titulescu, în care Franţa are toată încrederea, ar uşura mult raporturile dintre cele 
două ţări. Regele s-ar fi mulțumit să răspundă: „Titulescu n-a pas fait sa politique, il а 
fait ma politique; de тете, demain, Argetoianu ou Vaida feront également ma poli- 
tique“. Mihalache a fost atât de afectat de aceste declaraţii ale Regelui, prin care rezul- 
ta pentru Guvernul de mâine o indicație împotriva aspirațiilor şi pretențiilor național- 
țărăniste, încât a venit la Scanavi să se plângă şi să întrebe dacă cuvintele puse în gura 
Regelui sunt adevărate. Scanavi i-ar fi spus că nu ştie nimic. Se pare însă că Regele le- 
ar fi rostit. 

2 Principesa Voronicka, alias Adina Take Ionescu, supărată foc pe Urdăreanu 
fiindcă a îndrăznit să-i reproşeze o vizită pe care o făcuse Principesei Ileana, povesteş- 
te o istorioară ce pune în lumină unele din însuşirile favoritului M. Sale. Vrând să intre 
într-o dimineață — era în 1922 — în cabinetul soțului ei, Adina aude zgomot de ceartă 
şi pe Take țipând: „Nu, domnule, în afaceri de onoare nu pot să am nici o indulgență, 
nu pot interveni!“ şi în acelaşi timp vede ieşind din cabinet pe tânărul sublocotenent 
Ernest Urdăreanu, plouat. Exoflisit de Take, tânărul plouat a venit la Adina să o roage 
să-i dea o mână de ajutor. Fusese prins într-un tripou, unde făcea pe crupierul, şi înca- 
drat, după o descindere, în rapoartele Poliţiei între cei mai notorii escroci ai Bucureş- 
tiului clandestin. Generalul Holban hotărâse să-l dea afară din armată. Adina s-a făcut 
luntre-punte şi 1-а scăpat. 

fața Regelui şi că acesta i-ar fi spus într-o bună dimineaţă: „Eşti bol- 
nav, du-te şi te caută!“ şi i-a dat un concediu. Inainte de a pleca, Urdă- 
reanu şi-a dat demisia, dar Regele a refuzat-o — provizoriu. 

Regina Maria a spus alaltăieri lui Annie Zănescu că „conflictul“ a 
fost foarte grav, dar că acum lucrurile s-au împăcat. In tot cazul nu s-au 
împăcat de tot — dacă s-au împăcat — căci însărcinările de încredere 
retrase dlui Mareşal nu i-au fost redate. Urdăreanu primise într-adevăr 
depline puteri pentru administrarea patrimoniului personal al Suvera- 
nului şi marea lui trecere la Rege se explica mai ales prin aceste atri- 
buţii speciale, care au creat totdeauna între Regii noştri hrăpăreți şi ve- 
chilii lor îndemânateci, relații intime. Or, aceste atribuții speciale au 
fost retrase lui Urdăreanu, în momentul certei, şi nu i-au mai fost re- 
date. Faptul mi-a fost confirmat şi de Florian Marinescu (contabilul Pa- 
latului) şi de Al. Zamfirescu, şi de Gr. Carp. Dacă Urdăreanu va mai 
rămâne la Palat, va rămâne ca simplu Mareşal, dar intimitatea şi încre- 
derea între el şi Rege s-au dus. 


4 septembrie. În roza vânturilor acul s-a schimbat nu numai la Pa- 
lat, dar şi la Ministerul de Război. Azi la ora 12, pe neaşteptate, au de- 
pus jurământul generalul Паѕіеуісі ca ministru şi generalul Paul Teo- 
dorescu ca subsecretar de Stat. Numirile au surprins; se vorbea de ge- 
neralul Prodan pentru înlocuirea lui Paul Angelescu şi iată că a fost 
desemnat alt dobitoc despre care nici vorbă nu fusese. Cele două nu- 
miri se încadrează de altmintreli de minune în planul Regelui de a fi 
propriul său ministru de Război: va lucra cu Paul Teodorescu, ofițer ce 
trece drept o lumină a armatei, iar Паѕіеуісі va rămâne un simplu para- 
van. Pentru această funcţie e destul de lat în spete şi destul de opac. 


Se confirmă oficial vizita lui Mussolini în Germania, în a doua ju- 
mătate a lui septembrie. Ducele va asista la manevre şi va face o intrare 
solemnă în Berlin. Înțelegerea italo-germană va primi astfel o strălucită 
confirmare. 


(Continuare din pag. 99) 

Când a venit acum să-i facă morală — ca Mareşal! — nobila Principesă i-a răspuns 
de sus: „Si vos observations sont de la part du Roi, je les accepte difficilement, si c'est 
de votre part f vous, je trouve que vous avez du toupet, et que vous avez probablement 
oublié de quel seau f ordrues je vous ai tiré! — Le foutriquet n'a pas demandé son 
reste“ — adaugă Adina. 

În China şi în Spania luptele continuă. Superioritatea japonezilor în 
China nu e încă serios marcată, pe când a naționaliștilor în Spania e din 
zi în zi mai accentuată. Pentru prima dată, în ziarele de azi se vorbeşte 
de intenţii de capitulare din partea Cataloniei. Până una alta Anglia în- 
ghite noduri ре un câmp de luptă şi pe celălalt. Іп China i-au torpilat ja- 
ponezii ambasadorul, iar pe coastele Spaniei un submarin „necunos- 
cut“ i-a atacat un crucişător. Anglia rabdă şi înghite; de dragul demo- 
сгафіеі şi al păcii ce nu face omul! 


Ambasadele polonă în Bucureşti şi română în Varşovia vor fi create 
cu prilejul vizitei Mareşalului Riedz-Smigly. Mareşalul va veni pentru 
manevre, dacă nu vine generalul Gamelin. Dacă vine Gamelin, mareşa- 
lul nu va sosi în Bucureşti decât după manevre. Faţă de Franţa chestia 
Ambasadelor s-ar fi rezolvat în modul următor: Puterile Micii Inţele- 
geri vor ridica reciproc Legaţiile lor la rangul de Ambasadă. Franţa аг 
proceda apoi şi dânsa Іа transformarea Legaţiilor sale în Ambasade, 
dar nu ca urmare a gestului polonez ci a hotărârii Micii Înţelegeri ami- 
се, şi n-ar ridica la rangul de Ambasadă numai Legația din Bucureşti 
— ca cartă forțată a jocului polonez — ci şi pe cele din Praga şi Bel- 
grad. Alexandru Zamfirescu, pe care l-am văzut ieri mi-a spus că are 
speranța să rămână el ambasador la Varşovia. 


Gogori Carp a venit aseară la mine să mă roage să-i cedez preşe- 
dinţia Consiliului de Administraţie al Societăţii Ripiceni (fabrică de 
zahăr). Cererea avea un substrat interesant. 

Pachetul majoritar de acţiuni (51%) al rafinăriilor Lujani, Crisciatic 
şi Juşcika a fost cumpărat de Banca de Credit şi de Auschnit în solidar, 
de la Kredit Anstalt în lichidare, contra preluării pasivului acestor în- 
treprinderi. Їп acest pasiv era un post de 46 milioane franci francezi 
Poincaré, sumă exigibilă, care apăsa greu asupra achizitorilor români. 
Toată afacerea apăsa de altmintreli greu asupra achizitorilor români, 
căci totalul pasivului era de aproape un miliard lei, şi din cauza matra- 
pazlâcurilor lui Fidinger, a proastei administrații şi a taxelor enorme 
asupra zahărului, beneficiile abia ajungeau să plătească dobânzile. Dar 
mai ales plata celor 46 milioane franci era dureroasă. Banca de Credit 
şi Auschnit au cedat afacerea Majestății Sale, care a preluat activul (ас- 
типе) în schimbul plății pasivului. Regele a însărcinat pe Carp să tra- 

teze toată afacerea, şi i-a încredinţat direcția ei. Carp a negociat cu cre- 
ditorii lui Kaufmann şi lui Auschnit şi a obținut o reducere de 50% 
contra plății imediate a datoriei rămase. Creditul Industrial a împrumu- 
tat rafinăriilor sumele necesare! pentru această plată şi dacă preţul za- 
hărului va fi sporit, cum se zice, cu 3 lei la kilogram datoria rafină- 
riilor, la Creditul Industrial va fi amortizată în 12 ani. Regele va fi pus 
astfel, graţie amabilității Creditului Industrial (саге a refuzat acelaşi 
împrumut Băncii de Credit şi lui Auschnit), în posesia unei averi de 
peste 500 milioane, „sans bourse delier“. Pe de altă parte, Banca de 
Credit e încântată, ca şi Auschnit, că a scăpat de o belea şi de plata 
francilor mai ales, aşa încât toată lumea e mulțumită. Grigore Carp a 
fost numit preşedintele Consiliului de Administraţie (cu leafă bună şi 
cu delegaţie de administrator) la câteşitrele societățile. Cum Lujani po- 
sedă 82% din acţiunile Ripiceni, era natural ca şi administraţia acestei 
societăţi să intre în atribuțiile lui Carp cu atât mai uşor cu cât mie nu- 
mi raporta lucru mare, şi că, după ce am primit să intru în consiliile de 
la „Reşiţa“, de la „Steaua“ şi de la „Banloc“, trebuia să mai dau drumul 
la câteva din cele mici, că mă înjura lumea. 


Domnul Papă a recunoscut Guvernul domnului Franco, şi a trimis 
un nunțiu la Salamanca. Semn că afacerile naționaliștilor merg bine, 
căci Curia de la Roma e de obicei bine informată şi nu se prea încurcă 
în afacerile sale. 


5 septembrie. Тегі toată ziua au circulat fel de fel de veşti cu privire 
la schimbarea lui Urdăreanu. La un moment dat s-a confirmat că fusese 
înlocuit prin generalul Paul Angelescu. Comunicatul nr. 71 al Curţii Re- 
gale, publicat în gazetele de azi-dimineaţă ne aduce la cunoştinţă că 
demisia dlui Ernest Urdăreanu din postul de Mareşal a fost primită pe 
ziua de ieri şi că tot pe ziua de ieri, dsa a fost numit de Majestatea Sa 
Regele administrator al Domeniilor „Sale“. Cum nu se spune nimic de 
Balif şi cum nu se vorbeşte de domeniile Coroanei, ci de domeniile 
„Sale“ (fiind vorba de Rege) e de presupus că s-a creat pentru Urdărea- 
nu о nouă funcţie de administrator al domeniilor personale ale Regelui. 

In tot cazul: tronc Marița! 


1 Şi cum nu avea destul numerar a mai dat şi CEC-ul 100 de milioane! 

Dacă nu era bun de Mareşal, apoi şi mai puţin nimerit va fi Urdă- 
reanu într-un post cu răspundere materială. 

Înlocuitorul lui la Mareşalat nu a fost încă desemnat. Aşteptăm una 
boacănă. 


Văduva mareşalului sovietic Tuhacevski eliberată din puşcărie n-a 
mai găsit adăpost nicăieri, nici posibilități de existență. Disperată a în- 
cercat să se sinucidă. Sunt puţine speranţe să scape. 


A murit de septicemie Lică Florescu, factotumul nostru de la Jokey- 
Club. 

Cu dânsul dispare ultimul din tovarăşii mei din copilărie. Era cu doi 
ani mai tânăr decât mine... 


6 septembrie. Părăsit ieri după-amiază Sinaia, pe ploaie şi pe frig, 
petrecut noaptea la Bucureşti şi sosit azi la amiază cu Simplonul, la 
Breasta. Găsit aci o vreme ideală, soare şi cald. Parcul, de pe urma de- 
selor ploi din săptămânile trecute e verde ca în iunie, nu l-am văzut ni- 
ciodată aşa, la sfârşitul lui august. De obicei totul e ars în această epocă 
de secetă şi biata vegetație ofilită, abia se menține în viață. Dar anul a- 
cesta, nimic nu merge după obicei — şi uneori schimbarea a fost spre 
bine. 


Massaryk a fost lovit acum câteva zile de o congestie cerebrală, şi 
era să moară. Întreaga sa familie şi Beneş au venit la căpătâiul lui să 
asiste la deznodământ. Bătrânul, ce duce în spinare 87 de ani, n-a vrut 
să ştie nimic, a dat moartea la o parte, şi acum e bine. Un alt bătrân, 
americanul Tuck, cel care a restaurat Malmaison-ul pe spezele lui, îşi 
publică poza în Z "Illustration cu prilejul împlinirii vârstei de 95 de апі 
şi se înfăţişează ca un tânăr de 60-65 de ani. Frumoase exemple de re- 
zistenţă dar greu de imitat! 


Zilele acestea se semnează contractele pentru construirea unor şan- 
tiere navale la Galaţi al căror utilaj să fie apt pentru fabricarea simul- 

tană a unui submarin, a unui crucişător şi a unui vas de transport. Şan- 
tierul va fi construit de firmele germane Krupp şi Deschimag (Deut- 
sche Schiff und Motor Aktien Gesellschaft), două din cele mai mari 
firme nemţeşti. Pentru a putea scăpa de insistenţele franțuzeşti, Mini- 
sterul Marinei şi al Aerului a contractat afacerea cu „Reşiţa“ (Malaxa), 
„Reşiţa“ a trecut contractul unei societăţi olandeze şi aceasta în fine l-a 
cedat firmelor germane care alcătuiseră proiectul în colaborare cu auto- 
ritățile noastre navale. Societatea Bancară fiind garanta firmelor ger- 
mane, reprezentantul acestora a făcut lui Cecropid destăinuiri senzați- 
onale. Contractul cu firmele străine (între „Reşiţa“ şi K.D. prin societa- 
tea olandeză) e în valoare de 846 000 livre sterline, adică ceva peste 
500 milioane lei — în contractul dintre Stat şi „Reşiţa“, pe baza acelor 
caiete de sarcini, se prevede însă 420 milioane lei mai mult! Unde 
merg aceşti bani? Pe de altă parte, reprezentantul lui К.Р. afirmă că el 
a trebuit să dea 45 milioane lei „şperț“ ca să obţină afacerea. Dacă se 
mai scade beneficiul licit al firmelor, rămâne că un material în valoare 
de 350-400 milioane lei va fi plătit cu aproape 1 miliard de lei! Şi să te 
mai miri că Irimescu şi-a cumpărat un Rolls Royce! 

Am rugat pe Cecropid să urmărească afacerea şi să caute să obție 
câteva nume. 


Se pare că faptul care a determinat mazilirea lui Urdăreanu a fost o 
ieşire violentă, şi lipsa lui de tact — ca să-i zicem aşa — față de pur- 
tarea „cam liberă“ a Duduii pe coasta Mării Negre, purtare pe care 41 Ma- 
reşal a considerat-o incompatibilă cu demnitatea unei favorite Regale. 
Aşa povesteşte cel puţin, aproape toată lumea. 

Iată informaţiile pe care Don, primarul Eforiei, şi unul din complicii 
dnei Lupescu, le-a dat unui prieten intim. Dna Lupescu petrecuse la 
Don acasă, până la ora 12 noaptea împreună cu Puşcariu! (flirt-ul său 
actual) şi Kerciu?. La acea oră, Duduia a manifestat dorinţa unei plim- 
bări la Mangalia. Zis şi făcut, s-au „tassat“ toți într-un automobil şi au 
plecat spre Sud. Dar la Mangalia n-au găsit ce le trebuia. Câteva chiote, 
puţin scandal şi au pornit spre Constanţa unde au putut în fine să se în- 
tindă la chef. A doua zi dimineață di Mareşal Ernest s-a prezentat la 
domiciliul dlui Don, s-a răstit la dânsul, şi pe tonul cel mai cazon l-a 


l Fostul cumnat al dnei Titulescu şi fostul amant al dnei Richard Franasovici, 
pentru care lady Mary era să divorţeze. 
2 Gazetar, prieten al lui Puşcariu, şi escroc. 


www.dacoromanica.ro 


ÎNSEMNĂRI ZILNICE, 1937 105 


întrebat cum a îndrăznit să ajute pe dna Lupescu să „compromită în aşa 
măsură prestigiul Regelui“ (!!! autentic). Pe când Don se întreba ce să 
răspundă unei asemeni năzbâtii, Ernest Mareşal i-a urlat în obraz: „A 
sărutat-o Puşcariu?“ Din ce în ce mai nedumerit, Don se întreba dacă 
n-are a face cu un nebun. Dar nebunul îi da zor: „A sărutat-0?“ — şi 
cum Don se mulțumea să dea din umeri, mareşalul Ernest a continuat 
să urle ca un bătăios: „A sărutat-o, a sărutat-o — dar am să-i frâng, gâ- 
tul de data asta!“ Virtute? Gelozie? „Chi lo sâ“! Fapt este că s-a dus la 
Rege şi a raportat tot. Regele a făcut o scenă Lupeascăi, Lupeasca alta 
Regelui, şi în cele din urmă i-a pus şi un ultimatum: ori ea, ori Urdă- 
reanu! Îşi închipuie oricine, că din acel moment soarta lui Urdăreanu! 
era pecetluită. 


Anglia şi Franţa au invitat Puterile mediteraneene sau interesate în 
conflictul spaniol (Italia, Uniunea Sovietelor, Germania, România, Iu- 
goslavia, Grecia, Turcia, Egiptul, Albania şi Bulgaria) la o conferință 
ce se va ţine în ziua de 10 septembrie, într-o localitate din apropierea 
Genevei. Conferința va avea ca scop esenţial gruparea sforțărilor Pu- 
terilor neutre pentru asigurarea securităţii comunicaţiilor maritime în 
Mediterana. Se va propune — zice-se — Puterilor membre ale Confe- 
гіпќеі să rețină submarinele lor în apele teritoriale, sau să le interzică 
navigația în apele extra-teritoriale altfel decât la suprafață (!!!). 

Interesant este că această conferință, convocată de Anglia şi de 
Franţa, se va reuni tocmai în ziua când se întruneşte Societatea Naţi- 
unilor. Să recunoască oare şi cele două democraţii occidentale, că in- 
stituția de la Geneva nu mai face parale? 


Lumea Românească, un ziar care apare de vreo trei luni şi se scaldă 
în apele iunianiste, înjură zilnic pe Stelian Popescu, de-l spurcă. Acesta 
înjură, la rândul lui, pe colonelul Petrescu, deputat iunianist, director la 
„Reşiţa“ şi pe Auschnit. Hârdăul de lături circulă între Universul şi Lu- 
mea Românească. Şi asta se cheamă „naționalism“. 


1 Înainte de a părăsi vila lui Don, Urdăreanu îi luase cuvântul că nu va destăinui vi- 
zita sa. Cum însă dna Lupescu a acuzat întâi pe Don că a raportat Regelui cele întâm- 
plate în noaptea crimei, zisul Don s-a grăbit să-şi calce cuvântul, şi să povestească Du- 
duii intervenţia lui Urdăreanu şi amenințările lui. 

9 septembrie. Ingratitudine politică: 

În fine liberalii l-au mâncat pe Neamţu; după ce l-au înlăturat de Іа 
Gorj l-au curăţat şi la Craiova. Operația a fost făcută cu mâna lui No- 
lică Tătărescu, pe care Neamţu l-a făcut om. În 22 august s-a întrunit 
congresul organizaţiunii liberale din Dolj şi zisul Nolică а fost procla- 
mat preşedinte. Neamţu, cu toți nepoții şi cu toți oamenii lui n-au asis- 
tat la şedinţă. Congresul a proclamat totuşi pe fostul şef preşedinte de 
onoare (!!!) iar lui Negrescu (unul din nepoți, zis Noaţă) i-au dat unul 
din cele 3 locuri de vicepreşedinte. Ca să treacă puntea. E probabil că 
Tătărescu îi va exoflisi şi pe unul şi pe altul, la prima ocazie. Se zice 
că-l va scoate ре Noaţă şi de la Primărie. 

Neamţu îşi sfârşeşte cariera în mod tragic. Fostul satrap al Doljului 
şi dictator financiar al Olteniei e doborât de pe amândouă piedestalele 
lui. Banca Comerţului, edificiul pe care l-a construit piatră cu piatră, 
căruia i-a închinat toată puterea lui de muncă şi între zidurile căruia şi- 
a adăpostit atâta timp vanitatea şi despotismul — a ajuns în stare de ru- 
ină, şi aproape de faliment a încetat operațiile. În politică, n-a avut по- 
roc niciodată. Cu siguranță că merita prin inteligenţa şi cultura lui, să 
ajungă de o sută de ori mai repede ministru ca un Dimitriu-Dovlecel, 
un Franasovici, un Sassu şi câte alte lepre ale partidului — şi n-a ajuns 
nici măcar vicepreşedinte al Camerei. O viaţă întreagă la cuțite cu Guţă 
Tătărescu şi cu ai lui, s-a văzut scos din pâine la Gorj de un Tătăresc, şi 
la Dolj de altul. 

Pe jumătate ruinat (majoritatea acțiunilor Băncii Comerțului consti- 
tuia cea mai însemnată parte a averii sale), pus la muzeu în politică, 
omul care se uita de sus la noi, acum zece ani, poate face amare reflec- 
{п asupra instabilității soartei. Ce e mai trist, e că nimeni nu compă- 
timeşte la prăbuşirea lui. A fost un om rău, strâmt la suflet şi nu i-a plă- 
cut să se înconjoare decât de lichele, ca să le poată porunci. Nepotu-său 
Noaţă, şi oamenii lui au jefuit judeţul în mod neruşinat. Şi fiu-său Barbu 
a făcut afaceri urâte cu Primăria. 

Domnia lui Neamţu peste Craiova s-a terminat, şi toată lumea е 
mulțumită. 


La Nürnberg, congresul anual al Partidului Naţional-Socialist s-a ți- 
nut cu acelaşi fast ca anii trecuți, în noile amfiteatre abia terminate. Hit- 
ler a fost aclamat cu acelaşi entuziasm de sute de mii de militanți. Pro- 
clamaţia sa nu conţine nimic nou; situația actuală a Germaniei care „nu 
mai este o țară izolată“ a fost subliniată. Punctul mai important al pro- 
clamaţiei îl constituie revendicarea fostelor colonii germane. 

Conferinţa ţărilor mediteraneene se va întruni mâine la Nyon (lângă 
Geneva), cu toate că Sovietele au făcut tot ce au putut ca să o zădăr- 
nicească. O notă adresată de bolşevici Guvernului din Roma acum 
câteva zile, notă prin care se cereau Italiei despăgubiri pentru torpilarea 
unor vase sovietice încărcate cu marfă pentru Barcelona, şi pedepsirea 
culpabililor — deşi nimic nu dovedea că agresorii să fi fost italieni — 
n-a avut alt scop. Italia n-a reacționat cum s-ar fi putut crede împotriva 
obrăzniciei ruseşti, s-a mulțumit să respingă cererea bolşevică cu dis- 
preţ şi a declarat că va participa la conferinţa de la Nyon. Sovietele au 
primit şi ele, până în cele din urmă, să meargă la conferință, au întrebat 
însă pentru ce a fost invitată Germania şi au cerut să fie pofiită şi Spa- 
nia comunistă. Sub asemenea auspicii, e probabil că conferinţa de la 
Nyon nu va da nici un rezultat. 


În China războiul s-a generalizat și Japonezii luptă cu chinezii pe un 
front de peste 350 de kilometri. Până acum chinezii rezistă bine. 


Începem să пе civilizăm: au apărut şi la noi gangsteri şi anume pe 
şoseaua cea mai frecventată, pe şoseaua Ploieştilor. Trei indivizi au oprit 
automobilul unui domn Habermann, directorul societății Auto-Blok, şi 
după ce i-au cerut o scrisoare către această societate ca să le plătească 
100 000 lei — au dispărut. Gangsterii noştri sunt însă încă începători; 
au făcut o sumă de prostii şi n-au putut încasa banii. „Il у a un commen- 
cementă tout“. 


10 septembrie. Ziarele care-mi sosesc azi la Breasta cu întârziere 
îmi aduc vestea că Italia şi Germania nu mai merg la conferința de la 
Nyon, în urma notelor primite din partea Sovietelor. Aceste două țări 
socotesc că chestia securității Mediteranei trebuie tratată la Londra, la 
Comitetul de neintervenţie. Anglia е de părere însă că problema „ріга- 
teriei“ din Mediterana nu are nimic comun cu problema neintervenției 
în Spania. Ziarele democratice şi agenţiile franceze şi engleze spun că 
conferința convocată se va ţine şi fără Germania şi Italia, numai că în 
loc să se întrunească la Nyon se va întruni la Geneva. Refuzul Germa- 
niei şi Italiei e de altmintreli foarte amical; ambele țări doresc să nu stân- 
jenească colaborarea internaţională. 

Pentru moment, aspectul mai important al războiului chino-japonez 
e rezistența chinezilor, neaşteptată. O armată de 350 000 de chinezi a 
oprit în loc înaintarea japonezilor care vor trebui să aducă forțe mari în 
China, spre a-şi desăvârşi planul. 


Quesnay, directorul Băncii Reglementelor din Basel, s-a înecat într-un 
lac, la Saint Omer, lângă Poitiers — pe când se scălda. N-avea decât 
44 de ani şi se afla în vilegiatură la dl Moreau, fostul guvernator al 
Băncii Franţei. Quesnay a fost în România în 1928 şi 1929 şi s-a ocu- 
pat îndeaproape alături de Rist, cu problema stabilizării monedei noas- 
tre. L-am cunoscut bine. Era un om inteligent şi foarte agreabil în rapor- 
turile sale. Din nefericire, nu vedea nici el foarte departe în probleme- 
le la soluţiunea cărora а fost chemat să lucreze. Are şi el o parte de vi- 
nă, în haosul în care ne zbatem. 


Pe terenul naţionalismului integral, Stelian Popescu şi Nichifor 
Crainic de o parte — Mircea Damian şi câţiva Petrești de alta, se cear- 
tă şi se înjură ca la uşa cortului. Sunt ieşiţi cu toții din acelaşi hârdău de 
lături. Naționalismul e o trambulină pe care s-au repezit toate lichelele. 
Cine va lua măturoiul? 


11 septembrie. Sesiunea Soc. Naţiunilor s-a deschis ieri. Consiliul 
Societăţii s-a întrunit imediat — Adunarea se va întruni, luni 13 (dată 
fatală!). 

Şi cu acest prilej — 

Gloria, gloria, gloria in excelsis — 

Citesc în ziarele de azi următoarea senzaţională informaţie: 

„Consiliul Societăţii Naţiunilor s-a întrunit astăzi la ora 11, într-o şe- 
dință privată, pentru a fixa ordinea de zi definitivă a acestei sesiuni. 

Chestiunea dominantă a prezentei sesiuni a Consiliului este proble- 
ma mandatelor. Se vor examina propunerile engleze privitoare la Sta- 
tutul Palestinei. 

DI Victor Antonescu este raportorul chestiunii mandatelor şi a pro- 
blemei palestiniene. 

În ordinea de zi figurează şi problema repartiției materiilor prime ре 
baza raportului unui comitet de experți în care a desfăşurat o activitate 
deosebită di Victor Bădulescu, subsecretar al Afacerilor Străine. 

In ordinea de zi figurează de asemenea chestiunea negocierilor în 
vederea unui nou acord al Puterilor Locarniene, precum şi un apel al 
Guvernului spaniol, privitor la intervențiile străine în războiul civil din 
Spania. 

Prima şedinţă a Consiliului a permis dlui Victor Antonescu care re- 
prezintă în Consiliu Mica Înţelegere, în dubla sa calitate de ministru al 
Afacerilor Străine al României şi de preşedinte în exercițiu al Consi- 
liului Permanent al Micii Înțelegeri, să aibă un schimb de vederi cu 
d.d. Eden, Delbos, Litvinov şi cu ceilalți membri ai Consiliului. Acest 
schimb de vederi a putut fi continuat la dejunul oferit de dl Avenol, 
secretarul general al Societății Naţiunilor, în cinstea membrilor Con- 
siliului“. 

Acum 80 de ani Mihail Kogălniceanu invoca Capitulațiile ca să apere 
autonomia Moldovei — astăzi Victoraş Antonescu dă îndrumări Euro- 
pei. Mare a ajuns România, mare de tot! Să nu se fi umflat prea mult? 


Anglia şi Franţa se rățoiesc: declară sus şi tare că conferința de la 
Nyon (a rămas la Nyon, şi trebuie să-şi fi început azi lucrările) va sta- 
bili un program de măsuri de securitate în Mediterana şi fără Italia şi 
Germania. Pe de altă parte Germania şi Italia publică notele prin care 
au cerut discutarea problemei la Londra, la Comitetul de neintervenţie 
şi între alte argumente invocă şi prezenţa reprezentanţilor Poloniei şi 
Portugaliei, care n-au fost convocați la Nyon. 


Zvonurile demisiei lui Schacht din fruntea Ministerului Economiei 
Naţionale se precizează. Schacht n-ar mai rămâne decât preşedintele 
Reichsbankului. Motivele demisiei mărturisite: oboseala şi nevoia de 
repaus. Їп realitate neînțelegerea cu partidul asupra cheltuielilor exa- 
gerate de investiții şi de armament, precum şi asupra planului econo- 
mic de patru ani. 


13 septembrie. Înapoiat ieri-seară la Bucureşti, de la Breasta, pe o 
căldură ca în iulie. Călătoria a fost nesuferită. S-au stricat şi toate ros- 
turile climei noastre. Azi s-a înnorat, e ceva mai puţin cald şi probabil 
că are să plouă. 

Sesiunea Societăţii Naţiunilor s-a deschis anul acesta, mai mult ca 
oricând, sub aspecte de sinistră operetă. Italia, fără să se retragă din Li- 
gă, n-a trimis reprezentanţi şi n-a trimis nici măcar o explicaţie a abți- 
nerii sale. Un gest de mai mare dispreţ, nici nu se putea. Neguţul n-a 
trimis reprezentanți nici el, dar a scris ca să-şi explice atitudinea: Gu- 
vernul (?) său nu va fi reprezentat fiindcă la ordinea zilei nu e nici o 
chestiune care să-l intereseze (D. Împăratul negrilor mai adaugă că-şi 
rezervă toate drepturile ce revin Abisiniei ca membru al Societății Na- 
țiunilor (!!!!). Metoda de tergiversare şi de laşitate în fața soluțiilor 
netede, adoptată până acum, se menţine prin urmare în toată integri- 
tatea ei. 

Frumoasă Societate a Naţiunilor cu pretenţii de universalitate, în 
care nu sunt reprezentate nici Germania, nici Italia, nici Statele Unite, 
nici Japonia, nici Brazilia, ca să nu enumărăm decât Puteri Mari! Pare 
că democraţia occidentală şi-a pierdut complect capul: şedinţele Consi- 
liului au fost prezidate de comunistul spaniol Negrin (asasinul de la 
Valencia)! sub pretext că era rândul Spaniei (care Spanie?), parcă An- 
glia, stăpână absolută la Geneva n-ar fi putut obține „о boală diploma- 
tică“ din partea senhorului Negrin, саге să-l ţie câteva zile la pat! Ca 
preşedinte al Adunării a fost ales apoi Aga-Khan, aventurierul bine 
cunoscut. S-ar zice că Guvernul englez, în fața inevitabilului faliment a 
vrut să-şi bată joc de instituția Geneveză, în faţa căreia, de data asta, 
mai joacă rol însemnat şi altă echipă de caraghioşi, echipa română al- 
cătuită din Victor Antonescu — cel comic şi din două curve bătrâne, 
Elena Văcărescu şi Vespasiana Pella. Ce йесайеп şi ce deriziune! 

Conferința de la Nyon a aprobat la repezeală un reglement de con- 
trol al Mediteranei, adoptat fără nici o discuţie, cum era şi natural, căci 
a fost discutat între Anglia, Franţa şi Moscova înțelese, şi vasalii lor. 
Hotărârile de la Nyon sunt un cap de operă: după ce se refuză ritos ca- 
litatea de beligerant şi unei părți şi alteia în lupta din Spania, se auto- 
rizează submarinele fiecărei facţiuni să „opereze“ în apele teritoriale, 
în cadrul convențiilor internaţionale privitoare /a actele de război!! Po- 
liția Mediteranei şi asigurarea libertății navigaţiei a fost apoi încredin- 
tată Angliei şi Franței în Mediterana occidentală, Angliei în bazinul 
Oriental şi... Italiei (absente şi neconsultate!) în Marea Tireniană! So- 


1 Spania naționalistă, stăpână astăzi pe două treimi din teritoriul Regatului n-a fost 
admisă la Geneva, cu toată cererea lui Franco — şi s-a menţinut Spania legală, înfăți- 
şată de o bandă de tâlhari de la Valencia în luptă cu alta de la Barcelona! Formalismul 
tâmpit, dar caracteristic al spiritului de la Geneva. 

vietelor s-a încredințat Marea Neagră! — mersi. La Berlin şi la Roma, 
hotărârile de la Nyon au fost primite cu un surâs. 

Ideea conferinţei de la Nyon nu a fost rea. A fost un mod abil de a 
trimite la o comisie, (adică de a o înmormânta) soluţionarea conflic- 
tului ruso-italian, ce ameninţa să devină plictisitor. Când conferința s-a 
transformat în „comisiune permanentă“, oamenii de bun-simţ au aplau- 
dat. Dar de ce atâta grabă, în contradicție cu metodele obişnuite ale co- 
misiilor? 


Van Zeeland, astrul belgian ce străluceşte de câteva luni pe 
firmamentul democraţiei integrale, a păţit-o urât. Opoziția a descoperit 
că de când e prim-ministru a încasat fără jenă şi leafa de guvernator al 
Băncii Naţionale?. Vâlva a fost mare, s-a cerut demisia Guvernului. La 
Cameră, Vandervelde, socialistul, a dat un certificat de cinste inculpa- 
tului, iar Camera printr-o moțiune în doi peri l-a spălat, dar a cerut mai 
multă regulă la Bancă. Se zice că Van Zeeland, al cărui prestigiu iese 
greu atins din această afacere, va demisiona în curând şi va renunța la 
politică. S-o vedem şi pe asta. 


14 septembrie. La Paris două mari atentate teroriste. O formidabilă 
explozie la „Confederation Patronale“ în rue de Presbourg — şi alta tot 
atât de teribilă la „Groupement des Industries Mctalurgiques Parisi- 
ennes“, în rue Boissière. Imobilele au fost distruse pe dinăuntru, dar 
cum erau goale, n-au fost victime omeneşti. Numai câțiva răniți şi un 
sergent de oraş, ucis în stradă. Ancheta a început, emoția e mare — dar 
deja cercurile comuniste (evident culpabile) aruncă vina pe... fascişti! 
Autorii atentatelor n-au putut fi identificați. Va începe opinia publică 
franceză să priceapă? 


Partidul „Totul pentru Тага“, adică Garda de Fier, a hotărât să par- 
ticipe la viitoarele alegeri generale şi a dat cuiburilor instrucții să în- 
ceapă deja campania electorală. 


! Se zice, dar nu e sigur. 

2 Inainte de a fi prim-ministru, Van Zeeland era guvernator al Institutului Belgian 
de Emisiune. 

3 Ca şi torpilările din Mediterana, atentatele de la Paris nu pot fi decât încercări co- 
muniste de а încurca {ее în Europa înainte de definitiva prăbuşire a întreprinderilor 
sovietice din Spania. 

La Constanţa s-a prăbuşit ieri un avion — un Potez militar din cele 
noi — cu 6 persoane. Patru au murit pe loc, al cincilea e în agonie şi al 
şaselea grav rănit. Acesta din urmă е tocmai pilotul, un plutonier, şi а 
putut spune că accidentul ar fi fost pricinuit prin blocarea comenzilor. 
La un aparat nou? Frumoase perspective. Se face o anchetă. 


Pangal mi-a povestit ieri că Poninski (însărcinatul cu afaceri al Po- 
loniei) i-ar fi spus că la Varşovia domneşte oarecare nemulțumire din 
cauza tergiversărilor Guvernului român în chestiunea Ambasadelor. 
Cu prilejul întrunirii Micii Înţelegeri la Sinaia, s-ar fi discutat chesti- 
unea între cei trei miniştri ai Afacerilor Străine. Cehoslovacii ar fi vrut 
ca Franţa şi Moscova să creeze întâi Ambasada la Praga. S-ar fi putut 
ajunge la un acord ca Statele Micii Înţelegeri să ridice Legaţiile lor res- 
pective la rangul de Ambasade, fără să mai aştepte un gest similar din 
partea altor Puteri — dar a refuzat categoric Iugoslavia, pe când Praga 
primise. Negocierile lâncezesc. 

Un alt fapt a nemulțumit pe polonezi şi anume că Regele ar fi primit 
o invitație la vânătoare (în octombrie) în Cehoslovacia, pe câtă vreme a 
refuzat invitaţia ce i se făcuse, să vină să vâneze în Polonia. Mareşalul 
Rydz-Smigly nu va mai veni nici la manevre, nici după (?). „Le Roia 
perdu tout le bénéfice de son voyage en Pologne“ a încheiat Poninski. 
Poninski e un prost, dar nu spune de obicei decât ce aude de îa alții. Era 
unul din cei mai fervenţi susținători ai „uniunii personale“. Să se fi 
stricat căruțul? Nu-mi vine să cred. Beck trebuie să fie în curent cu pa- 
linodiile Regelui față de francezi şi de cehi, pentru a obţine livrarea co- 
menzilor militare. 


Se zice că numirea lui Gusti la Legația din Paris e hotărâtă. S-ar fi 
cerut chiar agrementul. Cu Cesianu nu se ştie ce se va face. Poate ceva 
la Palat? 


Lumea Românească împroşcă zilnic cu lături pe Stelian Popescu. 
Campania este îndrăcită şi dusă de câţiva gazetari cu talent. Popeştele 
se zbate ca peştele în tigaie şi publică zilnic telegrame de indignare şi 
certificate de cinste de la toți răsuflaţii şi necunoscuții din ţară. 

Am întrebat ieri pe cineva ce a devenit acțiunea penală deschisă îm- 
potriva lui Romulus Boilă. Nimeni nu ştie. Instrucţia doarme. Muşama? 


Am aflat ieri că individul (un bătrân de 60 de ani) care a aruncat cu 
pietre în casa mea, pe când eram la Breasta, şi mi-a spart un geam, ar fi 
un fel de inconştient numit Moteanu sau aşa ceva, şi se pretinde o 
victimă a conversiunii fără să poată preciza pentru ce. Am mai primit 
eu multe ameninţări de la creditori şi socotesc că ura unora din ei îm- 
potriva mea se poate explica. Oamenii cred că şi-au pierdut сгеапеіе 
din cauza conversiunii; în realitate însă ele erau deja pierdute, căci mai 
toți debitorii erau insolvabili. În tot cazul, pentru 100 de creditori ре 
care i-am nemulțumit, am salvat şi am mulțumit 10 000 de debitori. 


Mehedinţi, geograful, a publicat în Revista Fundațiilor Regale un 
articol prin care laudă pacea de la Bucureşti (!) din 1918 în jumina 
dezastrului de la Buftea. Am dat un interviu ziarului Curentul (apărut 
azi) prin care am pus lucrurile la punct, cu puţină ironie la adresa dom- 
nului profesor de Geografie. 


15 septembrie. Massaryk, apostolul Democraţiei cu „D“ mare, şi fä- 
uritorul Republicii Cehoslovace, a murit ieri-dimineaţă. Se restabilise 
foarte frumos după congestia cerebrală (nu era cea dintâi) ce-l doborâ- 
se acum câtva timp!, şi lumea se minunase de forța de rezistenţă a aces- 
tui bătrân de aproape 88 de ani. O nouă congestie l-a răpus duminică 
definitiv, după două zile de agonie. În viaţa lui publică şi privată, Ma- 
ssaryk a fost un om de o înaltă moralitate şi de o voinţă de fier. Cusurul 
lui, ca al multor oameni ieşiţi din ultimele rânduri sociale (era fiul unui 
vizitiu şi al unei cameriste şi fusese crescut de un fierar) era o încredere 
oarbă în teorii, în doctrine şi în puterea raționamentului. E probabil că 
Cehoslovacia ar fi fost creată în 1919 şi fără umbrela cerşetoare a lui 
Massaryk, fiindcă Franţa a înţeles să pună un tampon între Germania şi 
Austria. Pentru Europa, nenorocirea a fost că Cehoslovacia a cerşit-o 
Massaryk cu umbrela democratică într-o mână şi cu papagalul de Be- 
neş pe umăr. Dacă în loc să fie în puşcărie şi condamnat la moarte ar fi 


! Cf.pag. 103 a acestor însemnări. 

cerşit-o Kramarg, lucrurile s-ar fi întors cu totul altfel şi în locul unui 
Stat amorf de drotoşi, am fi avut desigur о ţară însuflețită păşind cu si- 
guranță pe cărările sănătoase ale politicii naționale şi internaţionale. 
Dar Dumnezeu a vrut altfel, şi intenţiile sale sunt nepătrunse. 

Am dat o călduroasă telegramă, în numele Partidului Agrar şi al meu, 
lui Beneș, fiindcă politica cere fățărnicie — şi alta personală şi sinceră 
lui Jean Massaryk, fiul marelui om, pe care l-am cunoscut bine la Lon- 
dra şi la Paris. Se zice că Voievodul Mihai va fi trimis la înmormân- 
tare, la Praga. Inutilă exagerare. 


Italia, poftită de Anglia şi de Franţa să se asocieze la Poliţia Mării 
Mediterane, a răspuns că n-ar putea primi invitația decât pe picior de 
perfectă egalitate cu orice altă Putere. 


16 septembrie. Vechiul meu informator politic cel care mi-a adus 
ştirile sigure din sferele Palatului, ştiri pe care le-am consemnat la tim- 
pul lor în aceste caiete, dar ale căror prevederi nu s-au realizat — mi-a 
făcut o lungă vizită. A venit omul, cam ruşinat, să-mi explice că infor- 
maţiile sale au fost exacte, că toate cele prezise de dânsul fuseseră ho- 
tărâte şi numai eterna ezitare a Regelui şi lipsa lui de voinţă au ză- 
dărnicit realizarea planurilor făcute. Cu un veleitar ca Regele, nu poți 
şti niciodată ce se va întâmpla. „Dvs — spunea cu descurajare infor- 
matorul meu — cunoaşteţi în bună parte proiectele şi dorințele Regelui 
în momentul de față, cum le-am cunoscut eu acum doi апі. Dacă mâine 
totuşi, M. Sa va recurge Іа soluţiuni neaşteptate, aceasta nu va însemna 
că dvs n-aţi fost exact informat astăzi, ci numai că între dorinţele Re- 
gelui şi puterea lui de realizare stă o prăpastie. Veţi avea poate şi dvs o 
decepție, cum am avut-o eu!“ — „Decepţie? — i-am răspuns — să ne 
înțelegem. Nu cred să fie un om politic mai indiferent ca mine față de 
viitoarea succesiune a Guvernului, din punctul de vedere al ambițiilor 
personale. Nu doresc puterea, şi nu ar fi pentru mine пісі o decepţie 
dacă n-aşi fi chemat să iau parte la viitoarea formaţie ministerială. Nu 
mă interesează un portofoliu ministerial şi schimbările de echipe în 
aceeaşi mocirlă mă lasă. Aştept şi sper o radicală schimbare de regim, şi 
în această direcţie aş putea resimţi o decepţie, dacă schimbarea nu s-ar 
realiza, cum e foarte posibil. Zic aş putea, fiindcă trebuie să mărturi- 
sesc că decepția am resimţit-o de mult, în ce priveşte iniţiativele de 

Sus, aşa încât mă întreb ce aş mai putea resimţi acum. Nu, o decepție 
nu mai e posibilă pentru mine, după cele întâmplate de la 1930 în- 
coace; nu mai e posibilă decât o surpriză, o plăcută surpriză care să 
dezmintă pesimismul meu. Dea Dumnezeu să fie aşa, spre binele Ţării!“ 

Am asigurat pe informatorul meu că nu m-am îndoit niciodată de 
buna lui credinţă, nici de seriozitatea izvoarelor sale de informație — şi 
omul a plecat împăcat. 


Telegramele de azi de la Geneva anunță cu ifos soluționarea pro- 
blemei palestiniene: conformându-se concluziilor raportului lui Victor 
Antonescu (probabil dictate de Foreign-Office), Consiliul Societăţii 
Naţiunilor, prezidat de anarhistul Negrin, a hotărât menţinerea man- 
datului englez şi studierea problemei mai departe! Admirabilă soluție, 
şi perfect încadrată în spiritul Genevei! 

Numeroasele delegaţii adunate la Geneva, şi „cercurile democra- 
tice“ din Occident duc tămbălău mare în jurul actului de energie să- 
vârşită la Nyon, şi se miră şi ele de dânsul. Uită cu toţii că actul de 
energie a putut fi desăvârşit, fiindcă e fără obiect precis. Mă explic: s-a 
hotărât urmărirea „piraţilor“ în Mediterana, dar s-a lăsat ca modali- 
tatea luptei să fie precizată de cei interesaţi. La Nyon nu s-a hotărât, 
căci dreptul de intervenţie îl avea deja fiecare Stat, în favoarea co- 
тегиш său. Nu era nevoie de permisia Nyonului, ca fiecare Stat să-şi 
apere transporturile, în orice direcţie ar fi. = 

Hotărârea de Іа Nyon a avut însă un efect neprevăzut: acela де а fa- 
voriza abuzurile. Iată într-adevăr că sovieticii, siguri de împunitate, da- 
tă fiind situaţia lor geografică, au interzis încărcarea şi descărcarea va- 
poarelor italiene în porturile lor. Nici măcar represaliile nu sunt po- 
sibile, căci Sovietele sălbatice n-au flotă de comerț. 


Se zice că unicul fiu al lui Stalin, în vâtstă de 12 ani, ar fi fost răpit 
în drumul de la şcoala pe care o frecventa şi până la Kremlin. Tele- 
grama — de origine poloneză — adaugă că Stalin ar fi foarte afectat. 


A murit Prospero Colonna, primarul Romei pe vremuri, tatăl pri- 
marului actual don Piero Colonna (pe vremuri, primarului i se zicea 
Sindaco, acum Gouvernatore), şi fostul meu tovarăş de călărie în 

campania Romana. Cum trece vremea tot trebuie să o repet! Imi aduc 
ca de ieri aminte de don Prospero, bărbat în toată puterea, şi de fiu-său 
Piero, un puţoiaş în uniformă de „marinel“! 


Se crede că Italia va adera la acordul de la Nyon şi că în privinţa 
controlului Mediteranei va primi drepturi egale cu Franţa. 


Reclamaţia Chinei împotriva agresiunii Japoniei a fost rezolvată de 
Adunarea S.D.N-ului conform tradiţiilor geneveze: chestiunea a fost 
încredințată comisiei de 23 membri, desemnată în 1933 (în conflictul 
aceloraşi ţări), spre a urmări evenimentele!!! 


18 septembrie. Sub pretext că Italia şi Germania s-au retras din con- 
trolul naval al coastelor spaniole, şi pe argumentul că au nevoie de va- 
sele lor pentru Poliţia Mediteranei, Anglia şi Franța au renunțat la con- 
trolul maritim al apelor teritoriale spaniole. Aşa încât sub cuvânt că vor 
să apere vapoarele în larg împotriva unui atac, flotele engleză şi fran- 
ceză vor lăsa transporturile către Spania libere! N-a mai rămas control 
decât la granița franceză (?) şi al neutrilor în porturi (!). Reprezentația 
spaniolă a durat destul, e timp să se sfârşească. 


Starea doctorului Angelescu, care suferă de câteva săptămâni de o 
infecție pulmonară, s-a înrăutățit. Boala a început printr-o serie de 
puncte congestive, care au apărut şi s-au rezolvat pe rând. Pe urma lor 
s-a format un focar purulent, şi o intervenţie chirurgicală va fi probabil 
necesară. Profesorul Neumann, de la Viena, chemat în consultaţie, а 
sosit ieri cu avionul la Bucureşti. L-au primit la aeroport Lăscăruş Ca- 
targi, cumnatul lui Angelescu şi ... Stelian Popeşte. Să fie Neumann şi 
ichtiolog? 


20 septembrie. Ieri, logodna fiicei mele Maria Ioana cu tânărul Ma- 
tei Condiescu, fiul generalului. In familie, şi fără nici o primire. 

Italia a făcut cunoscut Puterilor care au semnat acordul de la Nyon 
că vase italiene de război vor însoți vapoarele germane şi italiene în- 
cărcate cu marfă şi le vor apăra de orice atac. O acţiune paralelă cu cea 
hotărâtă la Nyon. Vase engleze şi franceze vor însoţi astfel transpor- 
turile destinate roşilor, iar vase italiene pe cele destinate albilor. Rezul- 
tatul va fi că nici transporturile roșilor, nici ale albilor nu vor mai fi ata- 
cate şi împiedicate să ajungă la destinație. Dacă acesta a fost scopul 
celor care ne-au pisat până acum cu neintervenţia în Spania — nimic 
de zis. 

Italia a mai comunicat oficial reprezentanţilor Franţei şi Angliei, că 
e gata să adere la acordul de la Nyon pe picior de egalitate cu aceste 
două țări, neînțelegând prin această propunere o egalitate tehnică sau 
de tonaj, ci o egalitate morală. Franţa şi Anglia examinează propunerea 
într-un spirit conciliat, căci de fapt între cele trei țări nu există nici о 
tensiune diplomatică, nici chiar după semnarea acordurilor de la Nyon. 


„Epuraţia“ sovietică continuă în Rusia. Fiecare zi, cu arestările şi 
executările ei. Telegramele de azi vorbesc de 20 noi împuşcări în 
oraşul Voroşilov (pe unde o fi?). Găsesc că ruşii nu se împuşcă destul 
între ei. Ar trebui să piară câteva milioane. 


Războiul civil spaniol se desfăşoară cu peripeții demne de cinema- 
tograf. După ultimele ştiri, şase tineri naţionalişti au încercat să fure în 
portul francez Brest submarinul guvernamental spaniol G 2. Focuri tra- 
se de o sentinelă au dat alarma şi lovitura n-a reuşit — dar naționaliștii 
au putut lega pe comandantul vasului şi pe ajutorul lui şi să fugă cu ei 
într-un automobil. Au fost prinşi tocmai lângă Bordeaux.. 


O simțită reacţie în Franța, ре urma oribilelor atentate teroriste din 
rue de Presbourg şi rue Boissière. Incep şi francezii să găsească că s-au 
introdus prea mulți străini indezirabili, la dânşii. Se anunță legi spe- 
ciale (!) саге să mai pună stavilă imigrației şi să permită un control mai 
eficace al tuturor haimanelelor — în cea mai mare parte comuniste — 
deja stabilite pe teritoriul Franţei. 

Companiile franceze de Căi Ferate au fost contopite într-una 
singură. Primul preşedinte al Curţii de Conturi a fost numit preşedinte 
al Consiliului de Administraţie al noii societăţi, şi s-a desemnat şi per- 
sonalul superior de direcţie. Administraţia actuală a rețelelor va con- 
tinua până la 31 decembrie. La 1 ianuarie va începe să funcţioneze ad- 
ministraţia unificată. Societatea Naţională a Căilor Ferate îşi va începe 
activitatea cu un deficit de 35 miliarde de franci. Felicitări! 


Valer Pop, ministrul Industriei, nu e numai ип gheşeftar, dar şi un 
naționalist convins. Ca mai toţi gheşeftarii de azi de altmintreli, căci 
cele mai mănoase afaceri se fac sub cutele tricolorului. Excelenţa sa a 
trimis tuturor societăților industriale (rândul băncilor va veni în cu- 
rând) o circulară prin care /е invită să-şi revizuiască personalul pentru 
ca 50% din cota de 80% de posturi rezervată cetăţenilor români să fie 
rezervată elementului etnic românesc! Mă întreb care va fi sancţiunea? 
Una legală n-ar putea fi, căci măsura e perfect inconstituțională;, пи 
rămâne decât calea piezişă a persecutărilor şi a favorurilor. E o ruşine, 
şi e vreme ca politicanismul şi naționalismul să fie o bună dată des- 
părţite, şi ca problema naţională să nu mai fie lăsată pe mâinile laşilor 
şi escrocilor. 


Deşi ştirile nu sunt încă foarte lămurite, se pare că chinezii au su- 
ferit o mare înfrângere la sud de Peking. Telegramele japoneze anunță 
că armata Mikadoului urmăreşte de aproape armata chineză — iar tele- 
gramele din Nanking se mulțumesc cu afirmarea că armata chineză, 
deşi se retrage nu e încă distrusă. Pentru o dată, rezultatele strategice se 
potrivesc într-un război cu previziunile... 


21 septembrie. O hotărâre cuminte a fost luată la Geneva — se în- 
tâmplă şi Societăţii Naţiunilor, câteodată, să nu calce în străchini: Spa- 
nia comunistă şi Turcia ridicolă n-au mai fost alese în Consiliu. După 
un moment de bun simț, oamenii şi-au revenit însă repede la datorie, 
adică la cultivarea absurdului, şi au ales în locurile vacante... Iranul şi 
Peru. Dacă nici cu acest adaus de prestigiu, Consiliul nu-şi va impune 
autoritatea, nu va mai rămâne decât să-şi depună mandatul. 

Din Polonia vin veşti complimentare asupra răpirii băiatului lui Sta- 
lin. Nu era fiul unic al dictatorului, ci cel mijlociu din trei. Răpirea s-ar 
fi făcut pe Piaţa Roşie, în fața Kremlinului, sub ochii a doi agenţi ai 
Poliţiei care nu şi-ar fi dat seamă de ce se întâmplă. Cu toate cercetările 
GPU-ului nu s-a putut da de urma copilului, dar se crede că lovitura a 
fost dată de „vechii bolşevici“ (troțkiştii), ca să se răzbune de toate 
condamnările pe care le-au suferit. 

Cu toată urgia dezlănțuită împotriva troțkiştilor, pare că mişcarea 
împotriva lui Stalin nu e încă stăvilită. Procurorul Kirilenko, care a cerut 
condamnarea la moarte a atâtor acuzaţi de la procesul Zinoviev încoace, 
a fost la rândul lui arestat şi dat judecății ca troțkist. Е un caz tipic. 


Teroriştii care au încercat să fure submarinul guvernamental spa- 
niol în portul Brest, şi care au fost arestați lângă Bordeaux, par a fi — 
după telegramele de la Paris mm amestecați şi în exploziile din rue de 
Presbourg şi rue Boissière. Ştirile sunt până acum cam încurcate, şi nu 
reiese limpede dacă aceşti terorişti sunt în slujba curentelor naționaliste 
sau în a celor anarhiste. Informaţii suplimentare trebuiesc aşteptate. 


Japonezii au prevenit Ambasadele din Nanking că azi începe bom- 
bardarea oraşului, „deoarece Nankingul a devenit centrul cel mai im- 
portant împotriva căruia se desfăşoară ofensiva japoneză“. Această fra- 
ză a comunicării japoneze dovedeşte că bătălia din sudul Pekingului a 
fost o înfrângere decisivă pentru chinezi. Ambasadorii Italiei şi Germa- 
niei au declarat că rămân în Nanking. Ambasadorul Statelor Unite a 
plecat pe Yang-Tse-Kiang în sus, şi plecarea sa a făcut cea mai proastă 
impresie. 


22 septembrie. Dejunat ieri la Bran, împreună cu nevastă-mea, la 
Regina Maria. O vedem pentru prima oară de când s-a îmbolnăvit, şi 
am fost agreabil surprins de starea ei. Femeia aceasta nu are cancer иш 
mi-aş pune mâna în foc. Boala s-a declarat de mai bine de şase luni, şi 
nici un semn de caşexie nu s-a arătat încă; nici umbră de „facies-ul“ 
caracteristic celor ce elaborează o formațiune neoplasmică. Nici chiar 
slăbită nu mi-a părut. Dimpotrivă, cam umflată. Diagnoza de ciroză a 
ficatului, despre care cei mai mulți au crezut că era o camuflare a ade- 

În Ш EL ul кш ш тшнг 
văratei boale (cancer), îmi pare a fi cât se poate de verosimilă. Starea 
de spirit excelentă; optimism şi veselie. Inteligența şisa conservat toată 
арегітеа. 

La dejun, în afară de репегаіц| Zwiedeneck, mai Zwiedi ca oricând, 
şi de colonelul Brătescu, ofiţerul de ordonanţă al Reginei, mai era şi 
dşoara Ģalizzis, o grecoaică din Brăila, de vreo 40 de ani, simpatică, 
care îndeplineşte pe lângă Regină funcţiile de secretară, de damă de 
onoare, de confidentă şi de infirmieră. De când a murit Simky La- 
hovari, Regina a rămas cam singură. Pe Simky паа înlocuitao. Irina 
Procopiu e bolnavă şi a plecat în străinătate să se caute, iar dna Mas 
vrodi se declară prea bătrână ca săxşi mai facă serviciul. Se caută o 
doamnă de onoare de încredere -== se vorbeşte de Marie Florescu (fiica 
lui Jenică Florescu, generalul), de una din domnişoarele Robescu (fis 
icele generalului), de Elena Krupenski (din Basarabia, fostă domni» 
şoară de onoare a Împărătesei Rusiei), probabil însă că se va numi o a 
patra mai puţin nimerită. Până una alta, Principesa Ileana a recomandat 
mumăssii ca secretară pe dra Galizzis, pe care a cunoscutso nu ştiu 
unde. Această domnişoară Galizzis a făcut studii excelente şi a ajuns 
profesoară la Universitatea din Chicago (Facultatea de litere), de unde 
a obţinut un concediu de şase luni ре care a venit 5йа1 petreacă în Eus 
ropa. Principesa Ileana isa propus 54:1 petreacă pe lângă Regina Maria, 
iar aceasta a fost aşa de încântată de noua sa tovarăşă încât nu vrea să 
se mai деѕраг de dânsa. Stenografă perfectă, Regina îi dictează tot 
Cesi trece prin minte, şi amândouă femeile sunt fericite m= căci toate 
sunt relative în lume. Va rămâne dra Galizzis definitiv pe lângă Кері» 
па? Rămâne un punct de întrebare. Deocamdată Majestatea Sa a scris recs 
torului din Chicago şi a obținut un nou concediu de un an pentru dânsa. 

Am vorbit cu Regina despre una şi despre alta, fără să ne aventurăm 
în politică, fiindcă nu eram singuri. Am avut impresia că relaţiile sale 
cu Regele nu erau јпігго fază foarte cordială, fără să fie rele, căci misa 
spus cu un surâs сат amărât: „Nu lam văzut de şase săptămâni, dar 
vine azi la ceai“. Părea cam îngrijorată de această vizită, fiindcă aşa 
teaptă vizita Ilenei la 26 septembrie şi îi era frică să nu vină Big Pig -=u 
cum îl numeşte ea pe Carol — să pună un „veto“ la venirea sorussii. 
Vorbind cu dânsa între patru ochi, misa povestit că a scris Regelui „5йа1 
ceară autorizaţie pentru vizita Ilenei“, şi că Regele isa răspuns că, Cus 
noscând dragostea Arhiducesei pentru mare, a decorato cu „Meritul 
Мауа]н (111) — dar despre vizită nici o vorbă! „Şi acum cine $іе cu ce 
prostii mai vine!“ Misa mai spus la repezeală, даг cu o vădită plăcere, 

că ruptura dintre Carol şi Urdăreanu e definitivă şi că la Eforie a fost o 
scenă teribilă între Rege, Lupeasca şi Urdăreanu, scenă care s-a petre- 
cut la masă, la dejun, în prezența Voievodului Mihai! „La Bucureşti şi 
la Sinaia, Lupeasca nu se aşează niciodată la masa regală, cel puțin în 
prezenţa Voievodului. La Eforie trăiesc mai în strâmtoare, şi iau masa 
cu toții, ce qui est déplorable! Mihai mi-a povestit că scena a fost teri- 
bilă, că țipau toți şi că cuvântul «chief» revenea întruna! Ce ruşine, ce 
ruşine!“ 

Despre Nicolae, crede că a fost câteva zile în țară, deşi dânsa nu l-a 
văzut şi toată lumea neagă. Ea-l ştie lângă Napoli, la baronul Fascini. 

Regina ne-a primit la poalele castelului unde a construit un mic 
pavilion — o sală de mâncare şi o bucătărie — printre daliile înflorite. 
Seara se urcă în castel cu un ascensor care a fost instalat într-un vechi 
puț. Ne-a explicat că toate scările care despart camerele o obosesc şi că 
preferă să-şi petreacă ziua într-un jeţ, printre flori... 


Întâlnit ieri-dimineaţă pe Puiu Dumitrescu ре care nu-l mai văzu- 
sem din toamna trecută, de la Paris. E o grădină de om, şi povesteşte, şi 
povesteşte — toate însă fără şir şi alături de adevăr, aşa încât nu face să 
le consemnez aci, deşi unele lucruri pe care le spune ar putea fi senza- 
tionale. 


Pentru postul vacant de Mareşal al Palatului se vorbeşte de Cesianu, 
de Grigore Carp şi de generalul Manu (care iese la pensie) — şi iarăşi 
de Alexandru Zamfirescu. Cel mai nimerit ar fi generalul Manu, de 
aceea probabil că nu va fi numit. 


Telegramele de azi-dimineaţă ne aduc vestea că Franţa şi Anglia 
acceptând colaborarea Italiei pe picior de egalitate, în Mediterana, ade- 
ziunea acestei Puteri la acordul de la Nyon poate fi considerat ca un 
fapt îndeplinit. Un comunicat al Guvernului din Roma, confirmă fap- 
tul. Experţi navali, englezi, francezi şi italieni se vor întruni la Paris 
pentru a pune la punct, din punct de vedere tehnic, colaborarea celor 
trei Puteri. Modificările eventuale ale acordului semnat la Nyon vor fi 
apoi supuse aprobării tuturor Statelor participante la ultima conferință. 

23 septembrie. Veste bună din Turcia: criză ministerială cu elimi- 
narea jidanului Rustu Aras de la Externe, din viitorul Guvern. O javră 
mai puţin în „sfaturile internaționale“, care încurcă lumea. 


Gabriele d'Annunzio a fost numit preşedintele Academiei Italiei, în 
locul rămas vacant prin moartea lui Marconi. E probabil că nu va co- 
borî des de la Gardone ca să prezideze şedinţele de la Farnesina, dar 
Mussolini a vrut să întemeieze tradiție unui nume ilustru în fruntea 
Instituţiei create de dânsul. 


Un colonel spaniol naţionalist, Troncoso, a fost arestat în Sudul 
Franței sub învinuirea de a fi încercat să organizeze o răscoală naţio- 
nalistă în regiunile Basce franceze. Se pretinde că pregătirea era foarte 
serioasă, şi că mişcarea revoluţionară era gata să izbucnească. Colo- 
nelul Troncoso ar fi pus-o Іа cale cu complicitatea fasciştilor francezi. 
Ziarele de stânga fac mare larmă în jurul acestei descoperiri. 

Se zice că colonelul Troncoso ar fi şi autorul planului de furt în- 
cercat împotriva submarinului de la Brest şi că în această din urmă în- 
treprindere ar fi fost înțeles cu însuşi comandantul vasului. Ziarele de- 
mocratice cer ca Troncoso să fie extrădat Guvernului spaniol din Va- 
lencia. Ca represalii, oamenii lui Franco au arestat pe viceconsulul 
francez din Malaga. Numai încurcături! 


Nankingul a fost bombardat îngrozitor de către avioanele japoneze. 

n populaţia chinezească terorizată domneşte descurajarea. Că japone- 

zii sunt stăpâni pe situaţie în conflictul din China, nu mai încape în- 

doială. Oficial, războiul n-a fost încă declarat (!!!) între China şi Ja- 
ponia. E extraordinar, dar e aşa! 


Între Stelian Popeşte şi cei de la Lumea Românească, împroşcă- 
turile cu lături continuă zilnic. Mă întreb la ce serveşte cenzura? 


Lângă stația Ciucea, în Ardeal, la poalele castelului lui Goga, s-au 
ciocnit două trenuri, unul personal şi altul de coletărie. Sunt 7 morți şi 
vreo 12 răniți grav. Ne adaptăm şi noi obiceiurilor țărilor civilizate. 

S-a hotărât înfiinţarea liniei aeriene Bucureşti-Roma. Ea va fi de- 
servită de către o companie aeriană italiană şi parcursul se va face în 
patru ore, inclusiv o oprire de 30 minute la Belgrad! 


ҳе 


Patriarhul Miron a fost decorat cu „Crucea Roşie Germană“, în 
semn de recunoştinţă pentru grija cu care s-a ocupat de întreţinerea 
mormintelor soldaţilor nemți căzuţi şi înmormântați în România în 
1916-1917. E prima decorație germană acordată unui român, de la 
război încoace. 


A ars până în temelie „Rotonda“ din Viena! Nu se ştie dacă o mână 
criminală i-a pus foc sau dacă s-a aprins din întâmplare. Fusese ridicată 
în 1873, ca pavilion central al Expoziţiei Universale. Din punct de ve- 
dere arhitectural nu era lucru mare, dar se identificase în mintea gene- 
гаһеі noastre cu vechea capitală habsburgică însăşi. Din orice parte te 
apropiai de Viena, cupola Rotondei şi turnul lui Stefanskirche îți că- 
deau întâi sub ochi. Nu-mi pot închipui Viena fără Rotondă şi sper că 
simțământul meu e împărtăşit şi de vienezi, şi că vor reconstrui-o. 


Scanavi a trecut pe la mine să-mi vorbească de afacerea „Banloc“ 
(o fabrică de pneumatice pe care o pune în picioare şi al cărui pre- 
şedinte de consiliu de administrație vrea să fiu) şi cu acest prilej mi-a 
povestit că întrebând ieri pe Rege dacă trebuie să se adreseze Gu- 
vernului într-o chestiune a Reginei Elisabeta (un schimb de pământuri) 
— acesta i-ar fi spus: „Nu, e prea târziu, aşteaptă noua echipă!“ Totul 
pare într-adevăr să indice că schimbarea de Guvern se va face între 1 şi 
15 noiembrie. Şi încă un lucru pare sigur, că nu va fi un Guvern de 
partid. Până acum Regele se menţine pe planul unui Guvern liberat de 
piedicile politicianismului. Să dea Dumnezeu să nu se schimbe. 


Aflu că unul din motivele care au împins pe Beneş să nu primească 
ridicarea unora din Legaţiile cehoslovace la rangul de Ambasadă, a 
fost Antipatia pe care o nutreşte față de Osinski, pe care n-a voit să-l 
înalțe, la Paris, la gradul de ambasador. 

Іп cercurile noastre diplomatice se vorbeşte cu insistenţă despre re- 
chemarea lui Grigorcea de la Londra, unde cu toată inteligența lui n-a 

reuşit. Nici nu era făcut pentru Londra; nu vorbeşte englezeşte şi nu se 
împacă cu moravurile britanice — fără să mai vorbesc de dna Gri- 
gorcea (născută Nanu, branche cadette), inconsolabilă de moartea са{е- 
lului ei, pe саге a fost nevoită să-l lase la Paris, în pensiune, unde a pie- 
rit (se ştie că câinii în patru labe nu sunt primiţi în Anglia). Se crede că 
Grigorcea va fi numit ambasador la Varşovia, iar Zamfirescu mutat de 
la Varşovia la Roma în locul lui Lugoşianu care va fi dat afară. Numi- 
rea lui Gusti la Paris e certă; Cesianu, în disgrație, ar rămâne pe dinafară. 


24 septembrie. Falimentul către care se îndreaptă cu paşi repezi 
întreprinderea lor din Spania, a înnebunit pe comunişti. Moscova şi-a 
pus acum toate nădejdile în Franţa unde „Frontul popular“ i-a netezit 
calea. După toate excesele politice săvârşite, după toate atentatele co- 
mise, care au culminat în exploziile din rue Presbourg şi din rue Boi- 
ssiere, ziarele sunt pline cu amănuntele senzaționalei răpiri а genera- 
lului Miller, reprezentantul ruşilor albi la Paris, care a dispărut fără ur- 
mă, întocmai ca predecesorul său, generalul Kutiepov. O dată cu Miller 
a dispărut şi generalul Skobiin, alt agent al ruşilor albi. Interesant este 
că Poliţia şi Siguranța franceze care nu e mai proastă ca altele, nu par- 
vine niciodată să dea de urma celor care au comis atentatele... „et pour 
cause“. 


Ne-am bucurat degeaba: de la Ankara s-a transmis presei interna- 
ționale următorul comunicat: 

„Nu există criză ministerială în Turcia. Nu trebuie să se țină seamă 
de informaţii culese la Geneva asupra acestei chestiuni.“ 

Scurt şi drastic. Papagalul jidănesc rămâne prin urmare la postul 
său: bucuria lui Titulescu, а Sovietelor şi а „democraţilor umanitari“ 
(noua formulă a lui Beneş în discursul pronunţat la înmormântarea lui 
Massaryk, D.U. tipic). Totuşi trebuie să fie o crăpătură în Guvernul 
turcesc căci primul ministru Ismet Inönü (frumos nume) a primit un 
concediu de 45 'de zile, tocmai în momentul în care primul ministru 
grec Metaxas şi-a anunţat vizita la Ankara. 


Semn al vremurilor: Comitetul de dezarmare al S.D.N-ului a ţinut 
şedinţă la Geneva sub preşedinţia Finlandei, prezenți fiind reprezen- 

tanții Suediei, Danemarcei, Greciei şi Elveţiei — plus un observator 
englez, Elliot. Comitetul a cerut o acțiune mai energică de dezarmare 
(!!!) din partea tuturor Puterilor, şi publicarea cheltuielilor pe care fie- 
care Stat le face pentru înarmare. 01 Elliot a observat că o acţiune de 
dezarmare ar fi greu de pus în practică, în împrejurările actuale, şi că 
publicarea cheltuielilor de înarmare nu ar servi la nimic. După care 
şedinţa a fost ridicată. Amin! 


Incidentul provocat prin rănirea ambasadorului englez în China a 
fost închis: japonezii au declarat printr-o notă că regretă cele întâm- 
plate, că vor căuta mai departe răspunderile şi că vor pedepsi pe vino- 
уай, dacă s-ar găsi vreunul. Guvernul englez s-a declarat mulțumit. Se 
mulţumeşte omul la nevoie cu ce poate obține. 


Bombardările inumane asupra oraşelor deschise din China, şi în 
aceste oraşe asupra cartierelor populare şi sărace — nevinovate de 
nimic — continuă. Pare că japonezii urmăresc terorizarea populaţiei şi 
prin această terorizare să provoace răscoale locale împotriva autorită- 
(Шог, ca să mărească anarhia existentă. Descrierile ce sosesc din China 
sunt îngrozitoare. Bombardările de la Canton au întrecut în cruzime pe 
toate celelalte. Războiul a devenit ceva oribil de când cu „progresele 
tehnice“ — şi încă japonezii n-au întrebuințat până acum gazele 
toxice... 


25 septembrie. Breasta. În trecerea mea, de la Sinaia la Breasta, 
prin Bucureşti — Pangal a venit să-mi raporteze conversațiile pe care 
le-a avut zilele trecute cu Goga şi cu Manoilescu. Goga i-a confirmat 
înțelegerea sa cu Averescu, despre care au vorbit gazetele şi punea 
mult preț pe dânsa. „Am văzut pe bătrânul — istorisea fostul poet şi 
viitorul om de Stat — la Evian, am discutat cu dânsul chestiunile la 
ordinea zilei (? care chestiuni? Chestiunea «venim sau nu venim?» Pe 
ce program minimal s-au înțeles cei doi domni?) şi am căzut de acord 
pe următoarea formulă: voi cere Regelui un Guvern Goga, şi dacă Re- 
gele nu primeşte, voi recomanda un Guvern Averescu, în care bineîn- 
teles voi intra şi eu. Cred că e formula cea mai fericită, bineînţeles cu 
Argetoianu şi cu Gh. Brătianu. Averescu aduce autoritatea mareşalului 

fost de trei ori prim-ministru, noi aducem aportul electoral, şi aduce şi 
Gh. Brătianu pe al lui, iar Argetoianu va fi garanţia pentru străini, că 
programul nostru naționalist nu va fi impus prea departe (mersi, ce ştie 
el despre intenţiile mele?). E nu numai o formulă fericită dar singura 
posibilă. Vaida singur nu are destulă suprafață electorală, şi cu dânsul 
nu merge nimeni. De altmintreli cred a şti că acţiunile lui au scăzut 
mult pe lângă Rege. Argetoianu singur nu poate «veni» (!) căci' n-are 
posibilități electorale — iar ре naţionali-țărănişti nu-i vrea Regele, şi 
are dreptate, căci chemarea lor ar însemna războiul civil. Ce crezi de 
formula noastră, cum crezi că o vede Argetoianu?“. 

Pangal, format la şcoală bună (mă gândesc la Také Ionescu, nu la 
mine) i-a răspuns că formula îi părea admirabilă, că nu cunoştea pă- 
rerea mea asupra ei fiindcă nu vorbise cu mine despre dânsa, dar că ştia 
câtă simpatie nutresc eu pentru el, Goga, şi că probabil ne vom înțelege 
foarte uşor. „Ei, aşa!“ a fost concluzia lui Goga. La chestiunea lui Pan- 
gal: „Dar dacă Regele nu te vrea nici pe dta nici pe Averescu, ce se în- 
tâmplă?“ — Goga a replicat că era de datoria lui să dea Regelui o for- 
mulă — restul nu-l privea! 

Manoilescu a căutat să vadă pe Pangal, ca printr-însul să ajungă la 
mine. „Ce face dl Argetoianu?“ — „Se plimbă între Sinaia şi Breasta!“ 
— „Să o crezi dta! Eu ştiu că e foarte activ, şi că are urechea Regelui 
(11). Şi mai ştiu că Vaida e curăţat. L-am văzut la Şoricani, şi mi-a spus 
că dacă Regele nu admite proiectele lui de schimbare a Constituţiei şi 
de reforme radicale, el nu primeşte “răspunderea Guvernului. Nu vrea 
să-şi compromită numele la bătrâneţe — zicea el — şi după ce a fost de 
trei ori prim-ministru, nu mai е ahtiat după o a patra guvernare! În 
realitate, îşi dă seama că acțiunile sale erau în scădere şi căuta să-şi 
învăluie decepția în fraze sonore dar пеѕіпсеге. Aş vrea foarte mult să 
întâlnesc pe dl Argetoianu, aş avea să-i spun lucruri interesante; n-am 
putea să organizăm un dejun, la dta, la mine?“ Pangal i-a spus că-mi va 
comunica propunerea lui, şi îi va da răspunsul. Răspunsul meu a fost că 
voi lua cu plăcere un dejun cu dânsul la Pangal şi am adăugat: „Manoi- 
lescu е un şoricel şiret. Te vei distra văzând cum se joacă pisica cu şo- 

~ ricelul, oricât de şiret ar fi!“ Manoilescu nu e bun de nimica, numai de 
vorbă — căci ştie multe şi poţi afla ceva de la el. Lucrările de apropiere 
pe care le pune la cale pe lângă mine dovedesc că e bine informat şi că 
are nas. 

DI Poisson!, vicepreşedintele Alianței Cooperative Internaționale 
binevoieşte să ne viziteze. О] Stelian Popeşte, luându-l după nume 
drept un confrate, îi face o reclamă enormă în Universul. Articole, 
parc-ar fi Por Împăratul! Ce scârbă! 


DI Grandi, ambasadorul Italiei la Londra a oferit un dejun Ducelui 
şi Ducesei de Aosta, la care au asistat şi Ducele şi Ducesa de Kent, Sir 
Neville Chamberlain, Corbin ambasadorul Franței etc. In momentul 
sosirii invitaţilor, un grup de oameni s-a oprit în fața Ambasadei şi unul 
din ei a desenat cu creta pe trotuar o seceră şi un ciocan, emblemele so. 
vietice, pe când tovarăşii lui făcând cerc în jurul său îl apărau îm- 
potriva trecătorilor dispuşi să intervină ostil. După ce desenul a fost 
terminat, întreg grupul s-a îndepărtat, cu pumnii încleştaţi. Са întot- 
deauna, Poliţia a ajuns Іа fața locului după ce nu mai avea nimic de fă- 
cut. Îşi vor da seama englezii de periculosul lor joc de prietenie față de 
Soviete? @ 


După ştirile ce sosesc de la Paris, pare a se adeveri că generalul 
Skoblin, al doilea general dispărut, o dată cu Miller, era un spion al So- 
vietelor şi că răpirea generalului Miller a fost săvârşită cu compli- 
citatea lui. 


27 septembrie. „Groaznică nenorocire pe Dunăre“, scrie Universul 
în capul paginii întâi, şi umple 3 coloane cu descrierea ciocnirii vapoa- 
relor „Cernavoda“ şi „Lidia“ în gura Măcinului. „Lidia“ s-a scufundat 
în câteva minute, pare că s-au înecat doi-trei oameni. E trist, dar Uni- 
versul exagerează cu „groaznica nenorocire“. 

Exagerează şi în pagina a treia, ca în toate zilele, cu un titlu mai 
lung dar şi mai prost: „De la un capăt Іа altul al țării, toți românii strigă: 
jos simbriaşii lui Auschnit!“. Prea multă larmă pentru un gest nesocotit 
al neexperimentatului Petrescu. În realitate Popeştele nu poate ierta pe cei 
de la Lumea Românească care l-au apucat de coadă şi se joacă cu el. 


1 N-are nimic de-a face cu expertul contabil francez trimis de bancherii din Paris, 
în vremea stabilizării leului. 


www.dacoromanica.ro 


128 CONSTANTIN ARGETOIANU 


Se realizează, în fine, zona liberă la Galaţi. De ani de zile lupt pen- 
tru această idee. Era aproape să fie făcută în 1928. N-a vrut Vintilă 
Brătianu. S-a pierdut un timp preţios, în dauna ţării şi a Galaţilor. In 
fine s-a aşezat prima bornă, pentru delimitarea zonei. Să fie într-un 
ceas bun. 


Japonia, care a fost poftită să ia parte la lucrările „Comitetului Con- 
sultativ însărcinat să urmărească conflictul dintre China şi Japonia“ 
(?!!) a declinat această onoare. Pe de altă parte se zice că a propus Chi- 
nei să capituleze pur şi simplu. Până să priceapă însă China că n-are 
altceva de făcut, bombardamentele inumane ale oraşelor sale continuă, 
zilnic. 


Rolul generalului Skoblin în răpirea generalului Miller a fost sta- 
bilit, şi un mandat de arestare a fost emis împotriva lui. 


Numai regimurile tari posedă arta desăvârşită a înscenărilor. Călă- 
toria lui Mussolini în Germania a dat prilej Italiei fasciste şi Germaniei 
naziste să arate ce pot în această privință. Plecarea Ducelui din Roma, 
călătoria sa, sosirea în Miinchen au fost regizate cu toată arta unui su- 
perfilm sonor. Entuziasmul popular a fost canalizat cu o putere căreia 
nimic nu poate rezista. Şi nici nu rezistă. „Colosala“ manifestare: din 
Germania dovedeşte că 110 milioane de oameni simt şi gândesc la fel 
şi se ridică cu toată puterea lor morală şi tehnică împotriva anarhiei 
democratice din Apus şi despotismului comunist din Răsărit. E ceva şi 
asta, orice ar gândi şi spune d.d. Bubi Brănişteanu şi Titulescu-Halmei. 


29 septembrie. Ziarul oficios al Organizaţiei Emigraţilor Ruşi, саге 
apare la Belgrad anunţă că, în urma dispariţiei generalului Miller, locul 
de conducător al acestor organizaţii a fost preluat de generalul Abra- 
mov. Acesta şi-a stabilit reşedinţa la Sofia. Îl vor ridica şi de acolo 
agenţii GPU-ului. 


În starea de abjecţiune morală la care a ajuns țara, nu atât din voința 
Regelui cât din cauza imoralităţii ре care e silit să о tolereze în intimi- 

tatea lui şi a influenţei acestei imoralități asupra treburilor publice, 
şmecherii au reuşit să speculeze şi „sentimentele cinstite şi frumoase“. 
Ce se petrece în jurul lui Urdăreanu, tânăra scrumbie exoflisită din inti- 
mitatea concubinajului regal, arată cât de departe pot merge lichelele 
pe această cale. Cum Urdăreanu n-a fost dat cu totul afară de la Palat, 
sunt oameni care îşi zic că poate să vină momentul în care fostul favo- 
rit să se ridice din nou în şea şi în vederea unei asemenea eventualități, 
cei mai mulţi din ei s-au repezit cu dragostea pe dânsul. Cunosc indi- 
vizi care au făcut zilele acestea declarații de devotament fostului Mare- 
şal, lăsându-l să creadă că numai dragostea şi dezinteresarea îi mâna. 
Până unde poate să meargă mişelia omenească! Până a îmbrăca haina 
virtuţii şi a preface cele mai curate sentimente în simple mijloace de 
camuflare a celor mai scârboase porniri. 


Încă unul de care nu mai am grijă: Titulescu. Aflu că prietenii lui 
englezi l-au numit ceva Іа „Schell“— marea societate petroliferă — con- 
silier juridic sau membru în Consiliul de Administraţie. Remuneraţia:. 
10 milioane lei pe an. Îmi era frică, că cu luxul pe care-l duce, bietul 
paraponisit va isprăvi repede banii puşi la o parte în zile bune!. Cele 
10 milioane de la Schell îl vor ajuta să-şi încheie socotelile, la sfârşitul 
anului. 


Ascultat aseară Іа radio discursul lui Mussolini la Berlin, şi apoi ur- 
letele mulțimii, aclamaţiile de la Stadion — muzicile şi ropotele defi- 
lării. Delirul mulțimii era sensibil până şi prin fir, la distanță. Sutele de 
mii de oameni în faţa celor doi conducători providenţiali, jocul lumi- 
nilor în imensitatea negurilor, văpaia entuziasmului ce se înălța la ce- 
ruri — ponderabilele şi imponderabilele la un loc — trebuie să fi înfă- 
țişat o privelişte nemaipomenită. O naţiune întreagă a stat de veghe: de 
la un capăt la altul al Germaniei tot poporul a ascultat cuvintele Duce- 
lui şi ale Fiihrer-ului. 

De la Breasta, răcnetele Ducelui se auzeau perfect aseară la radio, 
ca de alături. Pe Fiihrer nu l-am auzit, căci n-am prins staţiunea Miin- 


! Cei de la Externe mi-au confirmat că suma economisită până la sfârşitul anului 
bugetar trecut, din ziua demiterii lui Titulescu, asupra fondurilor secrete de la Externe, 
s-a ridicat la 750 milioane lei — sumă cu care s-a şi început clădirea noului Minister de 
Externe. 

chen, care transmitea pentru străinătate, decât prea târziu. Am auzit în 
schimb discursul Ducelui şi din ce am priceput — l-a urlat pe nemţeşte, 
prost, aşa încât nu se înțelegea tot — am priceput că a fost un discurs 
excelent. A fost un discurs excelent fiindcă omul a spus pe şleau ce 
vrea şi ce nu vrea. Astfel, între altele a declarat că dacă ar fi întrebaţi 
ce vor, pace ori război — el şi Fiihrer-ul ar răspunde răspicat: pace ! Şi 
mai important decât cuvântul este tonul cu care a fost spus şi puterea 
pumnului cu care a ciocnit їп masă. 

Apoi: „Nu există dictatură nici în Germania nici în Italia, ci numai o 
organizaţie pusă în slujba poporului şi a naţiei“. 

Mai departe: 

„In Germania ca şi în Italia, nici o organizaţie particulară, politică, 
financiară sau economică nu mai poate apăsa asupra conducerii aface- 
rilor publice.“ 

„Democraţiile europene luptă încă pentru dobândirea legilor şi in- 
stituțiilor deja introduse în Germania.“ | 

„Lupta noastră împotriva comunismului e decisivă pentru soarta 
Europei. În această privință vom trece dacă va fi nevoie de la vorbe la 
arme, dar vom birui.“ 

„Suntem apărătorii vechii civilizații europene amenințată de bol- 
şevici“. 

Etc., etc., etc. 


Consiliul Micii Înțelegeri s-a mai întrunit după Sinaia, şi la Geneva 
şi a dat un comunicat pe ziua de 27. Din acest comunicat reiese încă o 
dată „că cele trei Guverne sunt de acord asupra tuturor problemelor 
care le interesează şi care au fost din nou examinate“. Pe lângă că 
această nouă examinare, câteva zile după cea de la Sinaia, era inutilă, 
formula comunicatului rămâne într-un vag care lasă să se bănuiască — 
poate — mai mult decât e. Decât „acordul asupra tuturor problemelor“ 
fără să se menționeze nici una, am vrea să cunoaştem una sau două 
asupra cărora acordul să nu fie aşa de complect, căci or fi şi de acestea! 


Programul pentru sosirea generalului Gamelin a fost alcătuit. Ioba- 
gii români îl vor primi cu tot respectul cuvenit sțăpânilor. Un alai re- 
gesc îl va întâmpina la Orşova, căci măria sa va veni pe Dunăre, de la 
ceilalți iobagi, de la iugoslavi. 

Temerile Reginei nu s-au realizat: Big Pig n-a împiedecat pe Ileana 
să vină. Mititica a sosit la Bran la data fixată de 26 septembrie, cu An- 
ton şi cu 4 copii. Іп ziua de 28 septembrie au plecat cu toții cu Regina 
Maria, cu Regina Marioara şi cu Zwiedenek — la Balcic. 


Avionul englezesc „Cambria“, în cursă comercială, a stabilit un nou 
record al trecerii Atlanticului: 10 ore şi 33 de minute — de necrezut! 


30 septembrie. Citesc în Universul de azi un articol intitulat: Trafi- 
canţii la puşcărie. Cinstitul ziar cere însă са toţi traficanții să fie tri- 
mişi la puşcărie. DI Stelian Popeşte devine imprudent... 


O caracteristică a vremurilor pe care le trăim: în Brazilia s-a hotărât 
ca 70% din recolta de cafea să fie distrusă... 


Sunt semne că ne apropiem cu paşi repezi de un conflict între Ja- 
ponia şi Rusia Sovietică. Moscova înarmează cât poate pe chinezi şi ja- 
ponezii se văd siliți să-şi întoarcă armele şi împotriva ruşilor. Se va 
ajunge la un război în regulă? E o chestiune la care cel mai apropiat 
viitor va răspunde. 


Triumfala călătorie a Ducelui în Germania a luat sfârşit. Se pre- 
gătesc la Roma manifestații mari pentru înapoierea lui. Pare că nu se va 
da nici un comunicat, cu prilejul acestei călătorii. Ziarele germane ex- 
plică că tot ce era de spus a fost spus în discursurile lui Mussolini şi ale 
lui Hitler, şi că puterea colaborării dintre Germania şi Italia constă în 
hotărârea celor două Guverne „de а dobori idolii cu picioare de argilă 
de la Geneva şi de la Moscova“. 

Presa franceză şi engleză comentează cu calm vizita Ducelui în 
Germania, şi în generalitatea ei consideră că în afară de lupta împotriva 
comunismului n-ar exista identitate de vederi asupra celorlalte proble- 
me europene. În Franţa î în special, se consideră adeziunea Italiei la 
convenţia de la Nyon şi destinderea dintre Roma şi Paris pe de o parte, 
dintre Roma şi Londra pe de alta, ca evenimente mult mai importante 

pentru pacea Europei decât vizita lui Mussolini la Berlin. Au învăţat şi 
francezii şi englezii să se mulțumească cu puțin. 


În Bizanțul românesc au început să circule iarăși tot felul de zvonuri 
senzaţionale, cum е şi firesc într-un regim despotic în ajunul unei crize 
de Guvern. 

Astfel se spune: 

Că Gavrilă Marineşcu ar fi în complectă dizgrație şi că îşi va părăsi 
posturile de subsecretar de Stat şi de prefect de Poliţie, o dată cu căde- 
rea Guvernului; 

Că în locul lui va fi numit prefect de Poliţie, colonelul Tătăranu, 
carlist de baştină, până acum surghiunit în Basarabia fiindcă era vrăj- 
maş de moarte al Duduii; 

Că Urdăreanu ar fi revenit întrucâtva în favoare şi va primi, la îna- 
poierea sa din străinătate, o dovadă a încrederii Regelui. 

Inregistrez aceste zvonuri fiindcă sunt din izvor destul de serios, dar 
nu le cred întemeiate. Pentru Marinescu, observ că înapoiat acum câte- 
va zile din concediu, a pus capăt interimatului generalului Pârâianu şi 
şi-a reluat amândouă posturile în primire prinţr-o decizie ministerială 
semnată de dânşul, iar пи de şeful său ierarhic Tătărescu, procedură 
fără precedent şi complect ilegală, care denotă însă o atotputernicie ce 
în regimul actual nu poate fi bazată decât pe favoarea Regală. Pentru 
Tătăranu, dacă într-adevăr ar urma să fie numit la prefectura Poliţiei, 
faptul ar dovedi, sau că Duduia a încetat să mai aibă o influenţă asupra 
Regelui — ceea ce nu e de crezut — sau că colonelul s-a închinat îna- 
intea ibovnicei Regale şi şi-a obţinut iertarea, ceea ce este în limita lu- 
crurilor posibile date fiind moravurile noastre. Pentru Urdăreanu în 
fine, poate să fie o confuzie la mijloc: dizgraţia lui nu pare să fi fost, 
pentru moment cel puţin, complectă, deoarece tot а fost menţinut în ca- 
drele Palatului. 

Viitorul ne va arăta întrucât toate aceste zvonuri au fost întemeiate. 


Deşi înapoiat abia aşeară la Bucureşti, şi numai pentru о zi (plec 
mâine la Sinaia) am şi primit azi-dimineaţă vizita lui Blumenfeld. Vine 
cu o ştire şi cu o declaraţie. Ştirea e că Guvernul se va schimba între 
sfârşitul lui octombrie şi începutul lui noiembrie şi că în nici un caz nu 
se va forma un Guvern Mihalache sau național-ţărănist — iar decla- 

гаја, că în cazul „venirii mele la putere“ (!!) Adevărul şi Dimineaţa 
sunt la dispoziţia mea, din convingere !!! Reţin ştirea, care e verosi- 
milă, şi mi se confirmă din toate părțile — şi las declaraţia pentru folo- 
sința fericiţilor succesori ai dlui Guţă Tătărescu! Scapă-mă, Doamne, 
de această belea! 


Pangal îmi povesteşte că a văzut succesiv zilele trecute pe Ghiţă 
Mironescu, pe Vaida, pe Goga, şi pe Gheorghe Brătianu. 

Mironescu i-a negat să fi văzut pe Rege, după cum s-a zvonit. A 
fost numai să se înscrie. N-a văzut pe Rege de astă primăvară, când pă- 
rea decis să facă apel la dânsul pentru viitorul Guvern. De atunci Rege- 
le nu i-a mai făcut nici un semn. El nu dă ghes. Aşteaptă. Dacă Regele-l 
cheamă, bine. Dacă nu, iar bine. Crede însă că toate ar fi înlesnite dacă 
ar prezida el Guvernul la început, nu Vaida. Vaida, mai târziu, după câ- 
teva luni, după alegeri. Nu crede că Vaida să poată rupe pe aşa-zişii 
„centrişti“ (Armand Călinescu, Costăchescu, Ghelmegeanu & Co) de 
la naţional-ţărănişti. E convins şi dânsul că un Guvern naţional-țără- 
nesc, ca şi unul de dreapta, e exclus. „Eu aştept, fără nici o nerăbdare. 
Cu Argetoianu sunt înțeles de mult“. Norocul lui. 

Cu Vaida, Pangal a stat la „taifas“ de la ora 12 noaptea până la ora 3. 
În patru. Erau prezenți și Costică Angelescu şi Voicu Niţescu. Vaida i-a 
părut lui Pangal ramolit. Printre istorioare, a povestit că el nu a fost 
încă însărcinat de Rege cu nimic, dar că nu crede să poată face ceva, 
dacă ar fi însărcinat, căci n-ar primi Guvernul decât cu dreptul de a 
schimba Constituţia, şi acest drept, chiar dacă Regele i l-ar da îl vede 
altfel decât dânsul. El, Vaida, vrea pedeapsa cu moartea (!!!). În acest 
sens a vorbit şi Angelescu. Spre marea mirare a lui Pangal, şi Vaida şi 
Angelescu au vorbit să aplice această pedeapsă membrilor Gărzii de 
Fier, dacă ar mai săvârşi omoruri! „E admisibil, a spus Vaida, ca asasi- 
nii lui Duca să nu fi fost executați?“ — la care Angelescu a adăugat: 
„Şi ai lui Stelescu?“. Pangal a conchis că raporturile dintre Vaida şi 
Garda de Fier s-au stricat. 

S-a mai vorbit de o sumă de fleacuri, numai de chestiuni secundare; 
iluştrii domni n-au pus o clipă în discuţie problemele vitale care aşteap- 
tă soluţii. Politicieni de duzină, nu-i interesa decât „venirea la putere!“. 

Goga continuă să fie entuziasmat de formula „de venire“ (!!) Ave- 
rescu-Goga-Brătianu-Argetoianu. „Îi facem marţi pe toți!“. Poate în ce 
priveşte iama de dat în buget? 

Gh. Brătianu, deşi mai serios, a rămas omul unei idei fixe: refacerea 
Partidului Liberal, sub dânsul. Pe el nu-l interesează succesiunea Gu- 
vernului, îl interesează Partidul Liberal. l-ar fi indiferent să intre într-un 
Guvern Averescu-Goga, sau Vaida (interesant), dacă ar fi vorba de un 
Guvern solid, de durată. N-ar primi însă un Guvern interimar, ca să facă 
treburile lui Tătărescu, şi să întărească pe acesta în partid. Tot ideea fixă! 
Ar fi încântat să colaboreze într-o formă sau alta cu mine. „Beato io!“ 

Câteşipatru interlocutorii lui Pangal erau convinşi că Camerele nu 
se mai deschid. Dacă s-ar mai deschide, contra bunului simţ, o coaliție 
a întregii opoziții s-ar forma imediat împotriva gestului Regelui. Să o 
creadă ei! 


Şoneriu a avut o conversaţie confidențială cu Franasovici după înapo- 
ierea lui de la Sinaia, de la audiență. Plecarea lor e hotărâtă, după 25 oc- 
tombrie. Contrariu celor ce i se spuseseră, a putut să-şi dea seama că în 
nici un caz nu le va succeda ип Mhister naţional-țărănist. Şi acţiunile 
lui Vaida i-au părut scăzute. N-a putut afla gândul Regelui. În gândul 
Regelui e ceva — dar fi-va în stare să facă ce vrea? 


1 octombrie. Hitler începuse astă-primăvară lupta cu Biserica cato- 
lică şi cu cea protestantă în acelaşi timp, fiindcă socotise că atât preoții 
catolici cât şi pastorii protestanți nu erau instrumente destul de docile 
în mâinile sale. Faţă de reacţia celor două Biserici, Fiihrer-ul şi-a dat re- 
pede seamă că lupta ar aduce nazismului mai multe ponoase decât fo- 
loase şi a lăsat-o mai moale. Pe când eram în Germania, am avut chiar 
impresia că lupta a fost abandonată. lată că acum lupta începe din nou, 
cu o violență neaşteptată, pe care poate că au încurajat-o succesele re- 
gimului din ultima vreme, pe alte terenuri. Dar deocamdată atacul n-a 
fost îndreptat decât împotriva Bisericii protestante. Un „Kulturkampf“ 
de-a îndoaselea. Crede Hitler că va reuşi, în luptă cu 50 milioane de 
credincioşi, când Bismarck a trebuit să se dea învins în faţa a mai puțin 
de 20? 

Telegramele de azi-dimineaţă ne aduc într-adevăr ştirea că toate 
şcolile superioare de teologie şi de predicare, protestante, au fost închi- 
se, şi că au fost închise de asemeni şi toate şcolile secundare confesio- 
nale din Germania, conduse de reprezentanţii Bisericii evanghelice. 
Pare că de astă dată Fiihrer-ul a călcat cu stângul — „une fois n'est pas 
coutume“. 

Înapoiat la Roma şi primit cu un alai şi cu un entuziasm cum numai 
fasciştii ştiu să-l organizeze, Mussolini a rezumat rezultatele călătoriei 
sale în Germania în următoarea formulă: „Solidaritatea celor două Re- 
voluţii, renaşterea Europei şi pacea popoarelor vrednice de acest lucru “. 


Destinderea din Apus, în urma adeziunii Italiei la acordurile de la 
Nyon, a fost de scurtă durată. Comisia însărcinată de S.D.N. cu exami- 
narea reclamației comuniştilor spanioli a propus un text pe care Adu- 
narea urmează să-l discute din care reiese că, dacă până într-o lună Pu- 
terile respective nu-şi retrag voluntarii din Spania, trebuie să se renunțe 
Іа politica de neintervenţie. Izolat acest text pare pur şi simplu ridicol, 
ca toate câte ies din oficinele de la Geneva. El are însă mare importanță 
fiindcă va putea servi de bază hotărârii Franţei de a deschide graniţa sa 
spre Spania, în cazul presupus. Cu alte cuvinte, dacă Italia nu-şi va re- 
trage voluntarii până într-o lună, comuniştii vor putea trimite material, 
oameni şi muniții, fără nici o restricţie, bandiţilor din Barcelona şi Va- 
lencia. O notă în acest sens va fi trimisă de Anglia şi de Franţa, Italiei. 
Negocierile sunt în curs, dar din cât răsuflă pare că Italia e dispusă nu- 
mai să nu trimită noi contingente, şi încă. Presa franceză, engleză şi 
iudeo-comunistă de pretutindeni e din nou alarmată. E meseria ei, de 
altmintreli. De s-ar pune şi în cap şi în c.., comuniştii au pierdut partida 
în Spania. 


În urma atentatelor comise în atâtea locuri, şi pe baza noii politici 
adoptate de Guvernul francez, vreo 35 000 până la 40 000 refugiați spa- 
nioli vor fi repatriați prin porturile pe care le vor desemna cei interesați 
înşişi. 


În Brazilia s-a descoperit un mare complot comunist. Aderenții uto- 
piei moscovite erau gata să pună mâna pe Guvern, pe majoritatea gene- 
ralilor şi amiralilor — pe flotă. Complotul a fost descoperit la timp, dar 
rădăcinile lui sunt adânci şi probabil că lucrurile nu se vor linişti în 
Brazilia fără vărsare de sânge. 


Cu toate protestele Angliei, Franței şi Statelor Unite, Japonia decla- 
ră că va continua bombardamentele aeriene împotriva Nankingului şi a 
oraşelor chinezeşti până ce „hoţul de păgubaş“ se va învăța minte. 

Amiciţia franco-română: 

Marele ziar Le Temps publică în foileton, în traducere franceză, ro- 
manul ungurului Desire Kosztolanyi intitulat Absolve Domine, roman 
în care românii sunt їпјигаф са la uşa cortului şi tratați de bandiți fiindcă 
au salvat Budapesta de Bela Kuhn. Prietenia, ca şi recunoştinţa sunt 
două virtuţi pe care oamenii nu trebuie să clădească niciodată. 

Pe când suntem bârfiţi şi insultați în cel mai mare ziar francez, noi pri- 
mim pe generalul Gamelin cu flori, cu steaguri şi cu fruntea la pământ... 


2 octombrie. Toamna se anunţă lungă şi frumoasă. După o vară anor- 
mală ca cea pe care am avut-o, ar fi bine să ne putem bucura cât mai 
mult de vreme bună. Sunt de ieri la Sinaia. Priveliştea spre Piscul Câi- 
nelui şi Valea Rea sub razele soarelui ce se scaldă în brumă, e încân- 
tătoare. 

Printre ziarele franceze găsite aci, unul îmi redă in extenso cuvân- 
tarea ministrului de Finanţe francez, Georges Bonnet, din 20 septem- 
brie. E un discurs curajos, în care oratorul spune lucrurile pe şleau. Dacă 
Bonnet crede însă că poate să convingă oameni care nu vor să participe 
se înşală. Comunismul veghează, şi până nu va fi doborât cu bâta, nu e 
nimic de făcut. 


Ilustrul Gamelin a pus piciorul pe pământul României împreună cu 
dama. De când nu mai puțin ilustrul Beneş a creat tradiţia, toţi solii 
„democraţiei umanitare“ nu mai călătoresc decât cu damele. Gamelin 
şi Gamelina au fost primiţi la Severin cu onoruri regale — cum se şi 
cuvenea. Nu sunt stăpânii noştri? 


Franţa şi Anglia remit azi Italiei o notă identică, prin care o invită la 
o conferinţă tripartită pentru discuţia problemei spaniole. Agenţia Ha- 
vas crede că Italia va refuza să ia parte la această nouă conferință. De- 
claraţiile de la Berlin, pacifice desigur, dar pacifice numai în cercul 
naţiunilor anticomuniste nu par să înlesnească negocierile. In nici un 
caz Italia nu va participa la o conferinţă la care nu va fi convocată şi 
Germania. 

In chestiunea voluntarilor străini, generalul Franco a făcut о decla- 
rație interesantă: e gata să renunțe Іа ei, dacă renunţă şi roşii la ai lor şi 

dacă retragerea voluntarilor de pe frontul guvernamental va fi con- 
statată de o comisie de ofițeri naționaliști. În fond, toată lumea pisează 
apa în piuă, în această chestie, şi lucrurile merg şi vor merge mai de- 
parte cum sunt. 


Mâna Moscovei: 

În Palestina, situația a început iar să fie critică. Englezii au arestat 
pe primarul Ierusalimului şi numeroşi fruntaşi arabi. Marele Mufitiu a 
fost destituit. Comitetul Suprem Arab a fost arestat şi el, în afară de 
câțiva membri care au fugit, şi dizolvat ca ilegal. Gluma se îngroaşă, 
vorba ăluia. 


Junele Rege Faruk al Egiptului s-a logodit cu Farida Ulficar, frumu- 
şică de pică — după fotografii. 


Таг s-a schimbat mersul trenurilor. Pentru ce? 


3 octombrie. Lovitură de teatru la Geneva. Adunarea Generală a res- 
pins textul comisiei din care reieşea încetarea politicii de neintervenţie 
în Spania, în cazul în care Italia ar fi refuzat să-şi retragă voluntarii de 
pe frontul lui Franco. Într-adevăr, unanimitatea cerută de Statut n-a 
putut fi obținută, Portugalia şi Albania votând contra. Au fost şi 14 Sta- 
te care s-au abținut de la vot. 

Reprezentanţii Angliei şi Franţei au remis ieri la Roma, contelui 
Ciano, invitaţia la conferinţa tripartită. Ministerul de Externe italian şi-a 
rezervat răspunsul până la înapoierea la Roma a Ducelui, plecat în 
vilegiatură. 


În semn de protestare împotriva dizolvării Comitetului Suprem 
Arab, toate prăvăliile arabe din Ierusalim au rămas închise. Un nou co- 
mitet se pregăteşte să ia locul celui dizolvat. Pregătesc şi englezii toate 
măsurile са să poată face față evenimentelor... 

La Paris s-a pus mâna pe un anarhist periculos venit din Spania co- 
munistă. Fiamberti, deşi italian de origine, a luptat pe frontul roşu şi a 
trecut de curând granița franceză. Pare a fi unul din atentatorii din rue 
de Presbourg. Poliția speră să pună mâna printr-însul pe toată banda. 

Un important Consiliu de Miniştri, sub preşedinţia lui Lebrun, a 
aprobat măsurile propuse de Guvern pentru controlul străinilor şi a mai 
discutat şi despre măsurile de luat pentru apărarea cursului francului. 
S-a discutat serios şi despre anumite reveniri cu privire la legea celor 
40 de ore de muncă. Leon Blum asistă în tăcere la dărâmarea operei sale 
sociale şi... ruinătoare. 


Regele e de câteva zile la vânătoare în Ardeal, împreună cu vărul 
său Principele Friedrich de Hohenzollern. O dată cu Prinţul Friedrich, 
Regele a mai invitat şi pe un maior von Kramon, fost camarad în garda 
prusiană. Acest Kramon, care tutuieşte şi pe Rege şi pe Prinţ, e din ne- 
fericire un samsar, care a reuşit deja câteva lovituri în România. Aşa-şi 
face Regele de cap. 


4 octombrie. Englezii nu se împacă încă cu fascismul. O manifes- 
{айе fascistă fiind pusă la cale pe ziua de ieri în Londra, a fost întâm- 
pinată pe tot parcursul ei, chiar şi în cartierele elegante şi bogate din 
Vest, cu ostilitate şi cu huiduieli. Comuniştii, destul de numeroşi în Lon- 
dra, au profitat, cum era de aşteptat, de ocazie, ca să dea o şi mai mare 
amploare tulburărilor. S-au construit baricade şi au fost mai mulți 
răniţi. S-au făcut şi arestări în masă. 


După succesul obţinut prin ultimul său vot, Societatea Naţiunilor a 
închis, cel puţin întrucât priveşte Adunarea ei Generală, dosarul recla- 
maţiei spaniole. Problema rămâne însă indirect la ordinea zilei în Con- 
siliu, în fața căruia se va discuta încă chestiunea securității în Medi- 
terana. 


De la Roma se anunţă că vizita lui Hitler în Italia, ca urmare la invi- 
{афа ce i-a adresat Mussolini în momentul în саге a părăsit Germania, 
nu va vea loc acum, ci în primăvară. 

Regele s-a înapoiat aseară de la vânătoare cu Principele Friedrich 
de Hohenzollern şi cu von Kramon. Sinaia s-a înveselit, norii s-au 
risipit şi un soare văratec scaldă munţii în lumină. 


Generalul Gamelin a sosit ieri în capitala vasalilor săi. Cei mai cu 
vază din aceştia l-au primit, pe brânci, la Gara de Nord. Banchetele şi 
recepțiile în cinstea stăpânului au început. Stau la Sinaia şi mă abțin 
sistematic de la ele. 


Numărul din 25 septembrie al ziarului francez Excelsior relatează: 

„L.L.A.A.R.R. le Prince et la Princesse Nicolas de Roumanie, on eu 
a dîner á Venise, S.A.R. le Duc de Gênes, S.A.R. la Princesse de Ho- 
henzollern, le Prince et la Princesse de Hohenzollern, le Prince et la 
Princesse Massimo née Princesse Adelaide de Savoie etc. etc.“. 

Tot mai tare Madam Doletti şi decât Consiliul de Coroană, şi decât 
Coroana şi decât purtătorul de Coroană. Şi când te gândeşti că putoarea 
lui Dumitrescu Tohan se lăfăieşte şi-şi trage cu Alteță pe spinarea 
contribuabililor români, îţi vine să iei bâta. 


5 octombrie. În faţa generalului Gamelin ca reprezentant al Arma- 
tei franceze şi a mareşalului Prezan, s-a dezvelit ieri bustul generalului 
Berthelot, aşezat în sala cea mare a Muzeului militar. Generalul Ber- 
thelot ar fi meritat chiar mai mult; el a fost pentru noi simbolul victoriei 
şi ne-a adus mai mult decât o armată în 1916 — ne-a adus încrederea în 
noi înşine şi în izbânda finală. La ceremonie asista şi Thierry şi putu- 
rosul de Jean Boncour. Păcat, căci Franţa lui Blum n-are се căuta în fa- 
{а unui monument ridicat servitorului devotat al altei Franţe, al Franței 
care este categorica пераје a celei de azi, al Franței de ieri şi de mâine, 
pe care am iubit-o şi o vom iubi. 


Dejunat ieri la Posada, la Marta Bibescu. Vorbit de multe — şi mă- 
runte. Din Anglia unde a fost după vizita Regelui, îmi povesteşte că 
Suveranul nostru a făcut bună impresie. A stat de vorbă cu oameni po- 
litici mai însemnați, си gazetarii, cu cocoanele; а fost Іа „meeting-uri“ 
mondene, prin cluburi, prin restaurante, prin prăvălii şi a început lumea 

să-l cunoască. Încă două-trei vizite ca acestea, şi Carol al II-lea va de- 
veni о figură populară în Londra. Englezii sunt oameni ciudați: trebuie 
să-i frecventezi ca să te priceapă şi să te iubească. Şi Regele a fost mul- 
{иті de vizita lui. Grigorcea şi Matila Ghika-l întâmpinaseră la Paris 
să-l roage să nu vină la Londra, căci opinia publică nu era încă pregă- 
tită să-l primească. Regele a respins însă sugestia oamenilor săi, şi s-a 
dus. Prezenţa lui a făcut mai mult decât toată străduiala, de aproape un 
an, a lui Grigorcea şi a lui Ghika. Inoportuna intervenţie din Paris, a ce- 
lor doi diplomaţi, şi constatarea şubredei lor situaţii la Londra, au cam 
scăzut entuziasmul Regelui pentru dânşii!. De aci ideea înlocuirii lui Gri- 
gorcea, şi o oarecare răceală față de Matila Ghika, până aci mare favorit. 


După ştirile de azi, vina tulburărilor de alaltăieri, la Londra, o duc 
comuniştii. Tribunalele locale au şi condamnat, prin procedură de ur- 
genţă, un mare număr din ei. 

Pretutindeni: în Spania, în Franţa, în Palestina, în Algeria, în China 
— mâna Moscovei. Asistăm la o adevărată ofensivă a Kominternului. 
Veni-va şi reacția? 


6 octombrie. Anglia nu vrea „Front popular“. O moţiune prin care 
se propunea înființarea unui asemenea front a fost respinsă în congre- 
sul Partidului Laburist de la Bournemouth, prin 1 700 000 de voturi con- 
tra 300 000 — circa. Mai toţi cei саге au luat cuvântul au arătat că îm- 
prejurările din Anglia nu erau identice cu cele din Franţa, şi că o alianță 
cu comuniştii ar fi dăunătoare Partidului Laburist. Se vede că în Anglia 
au mai mult bun simţ ca în Franţa, încă. 


Arabii răzvrătiți din Transiordania au făcut să sară în aer, în mai 
multe locuri conductele de petrol de la Mosul la Caifa. Englezii n-au 
putut nici măcar să pună mâna pe răufăcători, care s-au făcut nevăzuți. 

O nouă izbucnire de violenţe е aşteptată la Ierusalim, în Palestina 
muntoasă şi în Transiordania. Evenimentele din Palestina au răsunet în 
toată lumea arabă, şi nu e exclus ca focul să se întindă şi să dea de lucru 
englezilor ca deținători ai mandatelor internaţionale în regiunea tulburată. 


i Marta Bibescu vorbeşte... 

Roosevelt a pronunțat un mare discurs la Chicago (cel puţin ca 
„mare“-l prezintă presa democrată internaţională) prin care spune lumii 
că nu e mulţumit din cauza anarhiei care domneşte pretutindeni. 

Preşedintele american mai adaugă că această stare de lucruri trebuie 
schimbată, dar nu spune cum. Plină de bunătate, Excelenţa sa se expri- 
mă astfel — dacă textul telegramelor e cel exact: 

„Trebuie să respectăm tratatele în sfinţenia lor (se vede că Roos- 
evelt a învățat ceva de la Stelian Popeşte) şi să urmărim menţinerea (?) 
moralității“ — şi 

„Trebuie să se facă încercări pozitive (?) pentru salvarea păcii: 
America detestă războiul (!!!??)“. Taci, moi? 


Adunarea Societăţii Naţiunilor se va pronunța astăzi asupra recla- 
maţiei Guvernului chinez din Nanking. Comisia specială a pregătit un 
text de rezoluţie, care va fi probabil votat şi care conține următoarele 
trei puncte: 

1) S.D.N. acordă Chinei sprijin moral (!!). 

2) S.D.N. recomandă să nu se ia nici o măsură de natură să împie- 
dice exerciţiul dreptului de legitimă apărare al chinezilor (delicios). 

3) S.D.N. invită pe membrii săi să examineze ce măsuri ar putea lua 
pentru ajutarea Chinei (şi mai delicios!). 

Un glumeţ n-ar putea redacta textele Societății Naţiunilor cu mai 
mult haz! 


Schacht, a cărui venire la Bucureşti a fost succesiv anunțată şi dez- 
minţită, după cum se certa şi se împăca cu Göring, va fi în cele din ur- 
mă oaspele nostru la sfârşitul lui octombrie. Aşa mi se comunică că s-a 
hotărât definitiv — întrucât poate fi ceva definitiv pe lume. 


Printr-o hotărâre ministerială, elevii evrei din şcoala Politehnică şi 
din şcoala Economiei Rurale, din Varşovia, au fost aşezaţi pe bănci 
speciale, în sălile de curs. Măsura, care după câte se spune va fi întinsă 
şi asupra Universităţilor, а făcut o impresie enormă în cercurile ovre- 
ieşti din Polonia. Zile din ce în ce mai negre pentru descendenţii lui Is- 
rael; s-a mâniat cumplit Elohim pe dânşii! 

Acum câteva zile, un submarin necunoscut a atacat în Mediterana 
vasul britanic „Basilik“ fără să-i facă de altmintreli пісі un rău. Cruci- 
şătorul „Basilik“ naviga în şir cu mai multe alte unităţi. Toate vasele au 
pornit un tir cumplit împotriva submarinului şi l-au urmărit cât au pu- 
tut. Submarinul a scăpat însă nevătămat. Italienii pretind că submarinul 
era sovietic, iar Moscova că era italian. La Londra „opinia publică“ 
(recte Van Sittard) e emoţionată şi cere represalii. Contra cui? Trebuie 
isprăvit mai repede războiul în Spania — asta e soluția, şi nu e alta. 


Azi la ora 4 am fost în audienţă la Vodă. O cerusem fiindcă-mi spu- 
sese Condiescu că vrea să mă vadă. L-am găsit cât se poate de bine dis- 
pus, stăpân pe sine şi pe ce spunea. Dacă l-ar putea ține Dumnezeu aşa! 
Neschimbat, în politica internă ca şi în cea externă. Să vedem ce va 
face — în curând — când va trebui să treacă de la vorbe la fapte. Noua 
mea formulă: întâi fapta şi apoi acoperirea în drept, i-a plăcut foarte 
mult. Ea permite o alunecare spre regimul de autoritate fără teatru pre- 
alabil şi fără să jigneşti liniştea şi obiceiurile oamenilor. Legile, toate, 
până şi Constituţia, au devenit elastice; ele pot fi întinse în toate sen- 
surile şi n-au nevoie să fie modificate decât în momentul când sunt 
gata să crape. Că aş fi preferat o metodă simplă şi francă, nu încape în- 
doială. Dar pentru aşa ceva trebuie curaj. Pe cale piezişă, abilitatea e 
suficientă — şi din nefericire avem mai multă abilitate decât curaj. Mă 
întreb chiar, dacă Majestatea Sa va avea la momentul oportun picătura 
de curaj necesară ca să pună în mişcare „abilitatea“ care desigur nu-i 
lipseşte. 

Am vorbit mult politică externă. Vede foarte clar în această rubrică. 
Rămâne şi aci punctul de întrebare, în ce priveşte hotărârile. Mi-a po- 
vestit că ar fi spus la Paris fără înconjur, că răceala incontestabilă din 
ultima vreme în raporturile dintre România şi Franța se datora numai 
atitudinii luate la Paris față de Rusia, care, sovietică sau imperialistă a 
fost, este şi va fi adversarul permanent al României. Dacă Franţa vrea 
să se arunce în brațele Rusiei, să tragă consecințele în ceea ce priveşte 
România. Chautemps, Delbos, Daladier, până şi Blum l-au asigurat că 
niciodată Franţa nu se va da pe mâna Rusiei (?) şi că politica pe care o 
duceau nu avea alt scop decât să împiedice Sovietele să cadă în braţele 
Germaniei. Nu le era frică de un tratat între Stalin şi Hitler, dar de o 
convenție militară între Statele-Majore ale ambelor țări (??!). Cu acest 
prilej Daladier a declarat Regelui că mândria ministeriatului său era 
că n-a semnat convenţie militară cu Rusia ! „Am semnat un tratat de 

asistență — dar un tratat de asistenţă fără convenţie militară nu face 
două parale, pe când o convenţie militară e oportună şi fără tratat!“ Pe 
lângă aceste neaşteptate declaraţii auzite din gura lui Daladier, Regele 
pretinde că ar fi constatat o foarte serioasă preocupare de restaurare 
monarhică, la conducătorii Republicii, în favoarea Contelui de Paris. 
Ascultam şi nu-mi venea să cred. Regele pretinde că până şi раіаќа de 
extremă stângă Paul Boncour nu excludea o asemenea soluţie! Tare 
trebuie să fie speriați de comunism conducătorii regimului, ca să ajun- 
gă fie şi numai să vorbească de asemenea posibilităţi! Eu unul tot nu 
cred într-un reviriment spre dreapta în Franţa; franțuzii sunt prea otră- 
viți şi n-au ajuns încă în fundul prăpastiei. 

Pentru prima dată Regele mi-a vorbit şi de uniunea personală cu Po- 
lonia. Ar fi încântat să se facă; ar fi un lucru mare. Cu Polonia ne їпе- 
legem bine, mai ales în fond; în formă, sunt câteodată cam repezi la 
mişcare şi despotici. Cum au ei politica lor locală, o avem şi noi pe a 
noastră; în linii generale ambele politici se potrivesc de minune — tre- 
buie numai puţină înţelegere şi puţină răbdare de o parte şi de alta. 

Regele mi-a vorbit cu entuziasm de opera lui Salazar în Portugalia. 
Am profitat de ocazie să-l împing puţin de umeri, în direcţia cea bună. 
Trecând la Cehoslovacia mi-a spus mult bine de Hodza, care ar fi un 
drotoş inteligent. Imi e greu să cred. Pe Krofta-l consideră şi Regele ca 
un dobitoc, şi tot astfel l-ar considera şi Hodza, care ar fi spus despre 
dânsul: „E un biet profesor prost!“. 

La 28 octombrie, cu prilejul aniversării Voievodului Mihai şi înăl- 
{агеа la gradul de sublocotenent, vor fi mari serbări la Sinaia, la care 
vor asista Prinţul Paul al Iugoslaviei, Prințul Moştenitor al Suediei, 
Mareşalul Rudz-Smigly şi alţi invitaţi de seamă. 

Regele mi-a părut încântat şi de voiajul său la Londra. La primăvară 
va merge în vizită oficială în Anglia. 

Toate-s bune — numai să fie bine ! 


7 octombrie. Primul avion italian al liniei comerciale Roma-Bel- 
grad-Bucureşti a sosit de la Roma, în 3 оге 50 minute, cu oprire la Ve- 
nezia şi la Belgrad. În presa italiană, articole entuziaste pentru noua le- 
gătură între cele două „sorelle latine“ şi pline de recunoştinţă pentru 
frumoasa primire ce s-a făcut aviatorilor italieni la Bucureşti. Ziarul 
fascist Popolo d'Italia vede în această legătură o îndrumare spre rapor- 
turi politice mai intime şi face constatarea că deocamdată „aripile Li- 
ttoriei au apropiat Tibrul de Dunăre“. 

Іп curând se vor inaugura alte două linii aeriene directe: Bucu- 
reşti-Milano şi Bucureşti-Sofia-Atena. Capitala noastră va deveni ast- 
fel un centru de comunicări aeriene de primă importanță. 


Italia n-a dat încă răspunsul său la invitația Franţei şi Angliei pentru 
conferinţa tripartită privitoare la afacerile Spaniei. Din câte s-au aflat la 
Roma, răspunsul va fi remis astăzi, şi va fi conciliant. Italia nu se va 
pronunța contra retragerii voluntarilor, dar va cere să se retragă toți 
voluntarii, după ambele fronturi, precum şi elementele politice (sovie- 
tice) care îndrumează acţiunea Guvernului de la Valencia. Italia va mai 
cere şi convocarea Germaniei, deoarece „axa Roma-Berlin trebuie să 
fie reprezentată la conferință în întregul ei, sau deloc“. 


Adunarea generală a S.D.N-ului a votat propunerile Comisiei spe- 
ciale în chestiunea chinezească, aşa încât Geneva socoteşte că a rezol- 
vat problema ce i s-a spus! De ruşine, s-a cerut însă convocarea unei 
conferințe speciale la Londra, la саге au şi fost invitate toate ţările inte- 
resate în Extremul Orient. Se speră că, conferința se va putea întruni în 
termen scurt — poate chiar până în 15 zile. Aşa încât pertractările vor 
continua, paralel cu războiul. E probabil însă că războiul se va sfârşi 
înaintea pertractărilor! 


8 octombrie. Ziarele descriu furtuni catastrofale în Franţa şi Italia. 
Mai ales în Italia unde linii ferate au fost întrerupte şi poduri prăbuşite. 
Aceleaşi cataclisme s-au dezlănţuit şi în China de Nord; apa a ajuns pe 
alocuri până la brâul oamenilor, şi toate operaţiunile militare au fost 
întrerupte. 


Discursul „senzaţional“ al lui Roosevelt a descătuşat o altă furtună, 
în presa democratică din lumea întreagă. Sabăţ-goii cer са de la vorbe 
să se treacă la fapte; adică cum? Să se facă război Japoniei şi Italiei, ca 
să se împiedice războiul în China şi în Spania? Ar fi caraghios — şi 
tragic. Din nefericire sunt tot numai vorbe. Ofensiva presei democra- 
tice e bineînţeles însoțită de informaţii „din izvoarele cele mai sigure“, 
dar în realitate plăsmuite de imaginaţia „umanitarilor“ afiliați secerei şi 
ciocanului. Vâlvă multă, cancanuri — şi zgomot inutil. 

Măsurile energice luate de englezi au restabilit — pentru moment 
— liniştea în Palestina. Ce zice Democraţia despre această aplicare a 
metodelor dictatoriale? 


Comunitățile evreieşti din Polonia au protestat pe lângă Guvern îm- 
potriva măsurii Ministerului Instrucţiei cu băncile rezervate în şcolile 
superioare, jidanilor. Guvernul a declarat că măsura a fost luată pentru 
menţinerea liniştii, şi a menţinut-o. Israel trece pretutindeni prin mo- 
mente grele. Ca mâine va veni şi rândul Franţei şi Angliei, în lupta de 
emancipare a populațiilor băştinaşe împotriva străinilor copleşitori. 


9 octombrie. După Roosevelt, i-a tras şi nenea Chamberlain un discurs 
senzaţional, la congresul Partidului Conservator ţinut la Scarborough. 
A repetat toate clișeele cunoscute; şi-a exprimat indignarea împotriva 
bandiţilor care bombardează femei şi copii, împotriva celor care-şi ne- 
socotesc semnătura şi calcă tratatele şi convențiile — şi a cerut să se ia 
măsuri pentru salvarea civilizaţiei şi pentru asigurarea libertăţilor indi- 
viduale şi colective. A lăudat pe Rossevelt, a lăudat pe Eden şi s-a de- 
clarat solidar cu ei — ca să ajungă în concluzie la această perlă: ar fi 
cu desăvârşire prematur ca Guvernul britanic să se angajeze pe o cale 
oarecare! Probabil că după această curajoasă declarație, adunarea a 
cântat în cor: Rule Britannia! 


Printr-un decret-lege se înființează „Straja Ţării“ şi se desființează 
O.E.T.R., a cărui zgomotoasă viață va fi fost scurtă. Deşi cam com- 
plicată, noua lege e bună, sau mai exact binevenită. Noua instituție, au- 
tonomă e pusă pe picior de Minister şi va avea să se ocupe cu educaţia 
tineretului de la 7 la 21 de ani. Toţi tinerii, de ambele sexe, între aceste 
două vârste sunt înscrişi obligator în „Straja Ţării“, din care vor face pe 
viitor parte şi toate asociaţiile sportive sau cu caracter cultural ce vor fi 
afiliate pe bază de regulament. Ne îndrumăm spre metodele hitleriste şi 
fasciste care au dat rezultate minunate în Germania şi în Italia — nu- 
mai că în aceste două ţări există o bază morală, pe care nu o văd la noi. 


A murit generalul Zizi Cantacuzino, după grele suferințe. Lunea 
trecută îmi spusese cumnatu-său, Dinu Arion, că nu mai avea decât câ- 

teva zile de trăit. L-a doborât un cancer al stomacului, care s-a genera- 
lizat în cursul verii. 

Cu toată ţicneala lui, cu toate scăderile lui intelectuale şi morale, e o 
mare pierdere pentru Garda de Fier. Era un steag şi un nume, şi se de- 
votase ideii legionare până Ја sacrificiu. Ne-am cunoscut la şcoală, mi-a 
fost simpatic şi am fost totdeauna prieteni. 

De la fustele РгіпіеѕеІог şi până la bordeiele cuiburilor Codreniste, 
Zizi Cantacuzino a trecut prin toate şi în timpul războiului nu şi-a pătat 
nici panaşul, nici conştiinţa. Rănit, a jucat chiar rol de erou legendar. 
Viaţa lui ar merita să fie scrisă: s-ar citi ca un roman al lui Alexandru 
Dumas tatăl. 


10 octombrie. Guţă Tătărescu s-a dus să facă teatru pe granița de 
Vest. Primit cu toate onorurile electorale la Oradea Mare, „a purces“ la 
inspectarea fortificațiilor ridicate pe frontiera dinspre Ungaria. Ce pot 
fi aceste fortificații când ştiut este că asemenea lucrări necesită mili- 
arde, îşi poate închipui fiecine. Probabil că s-a săpat un şanţ pentru 
scurgerea apelor. De altmintreli orice ban cheltuit pentru apărarea fron- 
tierei dinspre Ungaria, e ban aruncat în vânt. Noi nu vom ataca Ungaria 
niciodată, căci nu mai avem pentru ce, iar Ungaria — care ar avea pen- 
tru ce — nu ne va ataca nici ea vreodată deoarece ştie că va fi luată în- 
tre trei focuri. Nu doară fiindcă Iugoslavia şi Cehoslovacia sunt aliaţii 
noştri, dar fiindcă fiecare din aceste două țări are de apărat aceeaşi po- 
ziție са noi. Atunci? Farsă — şi prilej pentru trâmbiţaşul Guţă să mai 
sune încă o dată adunarea partizanilor în jurul „marii opere de apărare 
efectuată de Guvernul actual“. Ce scârbă! 

Domnul Stelian Popescu, apărătorul libertăților şi graniţelor noas- 
tre, dictatorul conştiințelor româneşti (vezi articolele zilnice din Lumea 
Românească!) a binevoit să aprobe fără restricție opera săvârşită de dl 
Tătărescu, şi patrioticele dsale cuvinte. Vorba românului: corb la corb 
nu scoate ochii! 


Răspunsul Italiei la invitația Franţei şi Angliei a fost dat. Conciliant 
în formă, e foarte categoric în fond. Guvernul fascist refuză să ia parte 
la orice discuţie în trei, adică fără Germania, şi socoteşte că problema 
spaniolă nu poate fi discutată decât în sânul Comitetului de neinterven- 
ție de la Londra, alcătuit tocmai în acest scop. În faţa acestui comitet, 

Italia e gata să discute şi chestia retragerii voluntarilor, pe care însuşi 
Guvernul italian a pus-o în 1936. 

Cioclii presei democratice socotesc situația gravă, în urma refuzului 
Italiei — şi anunță evenimente importante pentru săptămâna viitoare. 
Раг}, раг, раг... 


Garda de Fier уа celebra funerariile lui Zizi Cantacuzino, marți, си 
mare alai. Va fi o manifestare politică. De câtva timp, Garda nu mai 
foloseşte decât înmormântările pentru manifestările sale politice. Mai 
bine înmormântări decât onoruri... Deocamdată Zelea Codreanu dă or- 
dine şi comunicate prin presă. N-a fost oare dizolvată Garda de Fier, şi 
nu е pasibil de puşcărie orice membru al unei organizaţii dizolvate, 
care mai încearcă să activeze pe terenul interzis? 

Semne de criză: toate alegerile comunale sorocite pentru sfârşitul 
lui octombrie, au fost amânate sine die. Decretele de prorogare a Ca- 
merelor, până la 15 noiembrie, au apărut. 


Guvernul englez publică un comunicat din care reiese că crucişă- 
torul „Basilik““ n-a fost niciodată atacat de vreun submarin. Aşa ar re- 
zulta din ancheta ordonată de Amiralitate. Două ipoteze: sau Guvernul 
englez vrea să întindă muşamaua asupra acestei afaceri, sau ştirea falsă 
a fost plăsmuită de agenţiile telegrafice bolşevice, pentru a tulbura ra- 
porturile dintre Italia şi Anglia în momentul tocmai în care se întreve- 
dea o posibilitate de înțelegere între cele două țări. 


Execuţiile se {їп lanţ în Rusia. Câtă vreme îşi va mai putea duce 
crucea acest nenorocit popor? 


Lumea face mare haz de o butadă a mea, privitoare la Iorga: „Ca să 
liniştească pe nebun, Regele ar trebui să-l numească Prim-Ministru ko- 
noris causa! Gluma e amuzantă, numai că n-am făcut-o eu. 


Văzut aseară pe doctorul Angelescu. E bine. Nu mai are tempe- 
ratură şi se scoală din pat. Vrea să meargă la sfârşitul săptămânii la Si- 

naia, să vadă pe Rege şi să-i spună verde că „numai un Guvern de auto- 
ritate cu înlăturarea partidelor poate să mai scape ţara“. E convins că în 
nici un caz Regele nu va chema pe ţărănişti şi pe Mihalache. Omul 
providenţial aş fi eu (ha! ha! ha!). Ar vrea şi dânsul să facă parte din 
viitoarea formaţie. Ca element de energie, probabil. L-am împins să se 
agite. 


11 octombrie. Manevrele regale au început ieri în regiunea Sibiului, 
pe ploaie şi cu unități fictive. Realităţi sunt numai Majestatea Sa, gene- 
ralul oaspe Gamelin, trufia Guvernului, şi milioanele aruncate în vânt. 


Lupta între comunism şi fascism se întețeşte în Anglia. La о întru- 
nire mare ţinută la Liverpool, de fascişti, s-a încins bătaie mare. Se zice 
că chiar Sir Oswald Mosley, şeful fasciştilor ar fi fost lovit. Această în- 
căierare, venită după cea din Londra de acum câteva zile, e simptomatică. 


Refuzul Italiei de a participa la conferinţa tripartită continuă să fie 
viu comentat în cercurile politice occidentale. Tonul presei franceze şi 
engleze este însă mai calm. Cu rea credință, presa franceză afirmă că 
străduințele Guvernelor din Paris şi din Londra nu tind să favorizeze 
unul sau altul din partidele în luptă în Spania ci numai să asigure si- 
guranța comunicaţiilor franceze şi engleze în Mediterana. Or, niciodată 
aceste comunicaţii n-au fost amenințate ci numai transporturile mai 
totodeauna sovietice, către porturile comuniste spaniole. Atunci? 


Multă trăncăneală în jurul mergerii sau nemergerii lui Maniu la ser- 
bările de joi 14 octombrie la Alba Iulia!! Prietenii lui Mihalache de- 
clară „că-l aduc“ pe Maniu la Canossa, că se va împăca cu Regele şi că 
rezultatul va fi... un Minister Maniu!!! Toate sunt posibile în {ага noas- 
{га sub domnia lui Carol al II-lea, dar totuşi cred că asta nu . Mai întâi, 
aşa cum îl cunosc pe Maniu, nu-mi pare probabil, chiar de va merge la 


! Joi 14 octombrie se va dezveli cu mare alai la Alba Iulia monumentul lui Horia, 
Cloşca şi Crişan. Va asista la serbare Regele şi tot Guvernul. După dezvelire va avea 
loc un dejun la care au fost invitaţi toți foştii primi-miniştri şi şefii de partide. Toţi se 
vor înghesui pe lângă Majestatea Sa... 

Alba Iulia, să „abzică“ de la punctul său de vedere. Prietenii lui Maniu 
susţin chiar că пісі măcar „mergerea“ la Alba Iulia nu e hotărâtă! 

Pare că s-a pus în mişcare o acţiune, prin Kerciu, omul lui Mihai 
Popovici şi tovarăşul de chef al lui Puşcariu, cel cu „influență“ în mo- 
mentul de față pe lângă dna Lupescu, pentru о împăcare între Rege şi 
Maniu. Cred însă că Regele — dacă Maniu se va supune — se va mul- 


иті să-i bage nasul în c...t, şi apoi й va da cu piciorul. 


12 octombrie. Încep să vină rezultatele alegerilor cantonale din 
Franța. Teama unei noi alunecări spre stânga nu s-a realizat. Dimpotri- 
vă, la primul scrutin socialiştii au pierdut 100 000 de voturi din 850 000 
câte au avut în alegerile generale trecute, comuniştii vreo 50 000. Radi- 
calii au câştigat aproape 200 000 de voturi, de asemenea şi partidele 
dinspre dreapta, căci au fost mai mulți votanţi. Un rezultat precis şi о 
orientare exactă nu se vor putea avea decât după scrutinul de duminica 
viitoare, căci sunt foarte multe balotaje. Cât se ştie până acum, nu e 
prea rău. 


Răspunsul italian a tulburat socotelile Londrei şi Parisului. Consul- 
taţii, susurări, vorbărie şi intrigărie între augurii englezi şi francezi. E 
cert că cele două Puteri democratice nu vor reacţiona nici cu violență, 
пісі cu imprudență. Pare deja sigur că graniţa franco-spaniolă nu va fi 
deschisă, Italia declară că faptul ar lăsa-o de altmintreli complectamen- 
te indiferentă, căci cu aşa-zisa închidere a graniţei tot se scurg în Spa- 
nia şi oameni, şi material şi provizii. O telegramă neoficială din Paris 
vorbeşte de posibilitatea ocupării insulei Minorca, de către anglo-fran- 
cezi, ca să împiedice pe italieni să o ocupe ei. 


În China vremea rea a întrerupt oarecum operaţiile. Cade apă — şi 
avioane ruseşti. Moscova a hotărât să mai trimită pe frontul chinezesc 
260 de avioane. 


Generalul Milch însoțit de „asul“ de război Udet şi-a terminat vizita 
în Franţa şi trece în Anglia. E ciudat ce se întâmplă cu prilejul acestei 
călătorii a aviatorilor germani: pretutindeni în Franţa au fost primiţi cu 

alai şi cu entuziasm. Se poate aproape vorbi de o fraternitate de arme 
afişată. Şi în acest răstimp presa democratică-iudaică pariziană îm- 
proşcă Germania şi pe Hitler cu înjurături! 

Şi-a pierdut lumea minţile. 


Sir Albert Stern (bancherul) a sosit în Bucureşti pentru afacerile 
Stelei Române şi-mi povesteşte că înainte de a pleca din Londra a vă- 
zut pe ambasadorul englez de la Moscova care i-a spus că lucrurile 
merg foarte prost în Rusia Sovietică. Execuţiile se {іл lanţ. Vorbeşti cu 
un от şi a doua zi afli că a dispărut. Bărbaţi şi femei. E o stare de exa- 
sperare şi de tensiune nervoasă care nu poate dura. 


13 octombrie. Ieri după amiază a avut loc înmormântarea lui Zizi 
Cantacuzino. O lume imensă, impresionantă. Coroană şi un aghiotant 
din partea Regelui, cavalerii Mihai Viteazul, generalul Ilasievici, mi- 
nistru de Război — şi mulţi militari şi preoţi. Ministerul de Interne in- 
terzicând cămaşa verde, mulţi legionari purtau mantale de ploaie verzi (!). 
Cei astfel îmbrăcaţi au defilat în formaţie de cruce. Bietul Zizi care şi-a 
trăit aproape toată viața sub „ipostază“ de paiaţă, a sfârşit în apoteoză 
de erou. Să fie forta unui curent imbecil, sau a unei idei salvatoare? 


Ieri, la Consiliul Societăţii Titan-Nădrag, Auschnit m-a întrebat da- 
că n-ar fi cazul să convocăm un consiliu la „Reşiţa“ pentru o dezmin- 
tire de dat Universului care afirmă că campania colonelului Petrescu e 
făcută cu banii Reşiţei sau ai lui Auschnit. Am fost categoric de părere 
că nu. Şnapanul de Stelian Popescu atâta aştepta: polemică. La părerea 
mea au aderat toţi cei prezenţi. 


În împrejurimile Braşovului, şi la Sinaia, pe Valea Rea — a nins. 
Unde sunt predicțiile de toamnă lungă? La Bucureşti, frig şi ploaie, 
vreme de sfârşit de noiembrie. 


Legionarii, cu Zelea Codreanu în frunte („Senatul“, „tovarășii Bu- 
nei Vestiri“, „Funcţiunile“ — !!!), s-au întrunit aseară şi au proclamat 

preşedinte al Partidului „Totul pentru Тага“, în locul lui Zizi Cantacu- 
zino, pe inginerul Clime, unul din voluntarii din Spania. Au votat în 
acelaşi timp o moţiune prin care-i interzic a lua, în această calitate de 
preşedinte, orice contact cu autorităţile sau „cu lumea oficială“ (adică 
cu Regele!). Partidul nu va discuta cu aceste organe decât prin delegați 
(numiţi bineînţeles numai cu cunoştinţa şi autorizaţia lui Zelea Codrea- 


nu). 


Tătărescu a pus pe Sibiceanu, şeful său de cabinet, să cheme Bă- 
dăcinul la telefon şi să întrebe pe Maniu dacă vine la Alba Iulia (în ve- 
derea plasărilor la masă). Maniu a răspuns: „No, dragule, cum pot să 
ştiu eu luni ce am să fac joi?“. Răspuns tipic „а la Maniu“! Leri-seară s-a 
hotărât însă, şi ziarele anunță că dl Jules-Mules-Pules Maniu nu va 
merge la Alba Iulia, deoarece trebuie să stea la capătul surorii sale, 
operată de apendicită! Nici fute-vânt Iorga nu va merge. Vor plânge şi 
pietrele! 


În Italia se sărbătoresc cu mare alai, la Genova, 545 de ani de la 
descoperirea Americii de către Cristof Columb. Cum trece vremea! 


Un pact de neagresiune va fi semnat zilele acestea între Germania şi 
Belgia. O convenţie care va înlocui fostul tratat de recunoaştere a neu- 
tralității Belgiei. O va respecta oare Germania mai mult decât а respec- 
tat, în 1914, tratatul? 


După ziarele franceze, care trebuie să fie informate, din 24 de mem- 
bri ai Comitetului Central Comunist care a condus revoluţia bolşevică 
din 1917, numai 4 mai sunt în viață, iar dintre cei dispăruți, numai Le- 
nin a murit de moarte naturală. Ca Saturn, Revoluţia îşi mănâncă copiii. 


Tratatul de атісі{іе franco-iugoslav a fost reînnoit. Stoiadinovici а 
fost la Paris şi a semnat noul document. Ziarele franceze sunt încân- 
tate. Fățărnicia e cea mai bună metodă în politică — ea mulţumeşte pe 
toată lumea. 

Ieri a apărut un decret-lege prin care debitorii agricoli şi urbani, 
care n-au putut încă să-şi pună creditorii de acord, sunt scoşi din 
beneficiul conversiunii. E probabil că decretul va tulbura din nou lu- 
mea datornicilor. 


La Constanţa, grav accident de cale ferată. Un tren de marfă s-a rupt 
în două la coborâşul de la Palas la Port, şi coada trenului greşit îndru- 
mată pe o linie de garaj s-a izbit de o maşină de manevră. Sunt 2 morţi, 
8 răniţi şi o mulţime de vagoane sfărâmate. Paguba ar fi de 15 milioane. 


Malahie formidabilă la Paris şi la Londra pe chestia spaniolă. Fran- 
țujii îndârjiți au trimis о notă englezilor, prin care le сег consimță- 
mântul la deschiderea graniței spre Spania. Eden caută o formulă împă- 
ciuitoare. Delbos îi ține lumânarea. Gazetarii mâzgălesc hârtie — şi 
toate rămân cum erau. 


16 octombrie. Înapoiat azi-noapte Іа ога 12 1/2 de la Alba Iulia. Că- 
Jătoria a fost prelungită cu o zi, printr-o neaşteptată invitaţie a Regelui 
la defilarea trupelor din Sibiu, defilare ce a încununat manevrele. 

Am plecat din Bucureşti miercuri seara 13 octombrie cu un tren mi- 
nisterial compus din vagoane cu paturi, în care de altmintreli ne-am 
plătit fiecare locul. Fuseseră poftiți în afară de Guvern, foştii miniştri şi 
subsecretari de Stat, precum şi înalți demnitari ai Statului. Iminența 
crizei ministeriale, al cărui soroc se apropie, căci toată lumea îşi dă 
seamă că Camerele nu se mai pot deschide şi că noul Guvern va trebui 
să fie înscăunat înainte de 15 noiembrie, a înnebunit întreg vicleimul 
nostru politic. Dacă Barrès ar mai fi trăit, şi ar fi fost cu noi în acel tren 
al ambițiilor exasperate, ar fi putut cânta din nou şi pe altă strună „Leurs 
Ames“! Erau vreo 25-30 de foşti miniştri şi subminiştri, mai multă 
pleavă decât floare, şi fiecare cu gândul pironit la ciolanul de mâine. 
Nu era unul care să nu râvnească o pleaşcă; cei mai mulți erau chiar si- 
guri, sau aproape siguri că vor apuca un portofoliu cu dinţii. Nu vor- 
beau decât de dezlegarea crizei, şi aveau formulele lor, pe grupuri. Cei 
mai ahtiaţi erau vaidiştii; naţional-țărăniştii cam posomorâți şi faţa lor 
întunecată contrasta cu siguranța verbală afişată. Mai toți, în con- 
vingerea lor că eu trebuia să ştiu ceva! îmi dau târcoale, şi timp de 

două ore a trebuit să primesc succesiv, în cabina mea, vizitele viitorilor 
miniştri, de Іа D.R. loaniţescu până la Goga. Le-am spus la toți că ha- 
bar n-aveam de formula la care se va opri Regele şi fiecăruia în parte, 
că nu putea fi pusă nici o formulă în picioare fără dânsul. Am distribuit 
astfel — ce mă costa? — vreo 30 de fotolii şi strapontine, şi oamenii au 
părut „de acord“ cum zicea defunctul Mişu Deşliu. 

Trenul ce ducea speranțele României de mâine a sosit joi dimineața 
în Alba Iulia. Programul comporta un parastas solemn în Biserica În- 
coronării, dezvelirea monumentului celor 3 martiri, defilarea delega- 
{Шог rurale locale în portul lor tradiţional şi un dejun „de gală“ în sala 
Unirii. Prima impresie, pe care cele văzute în tot cursul n-au făcut de- 
cât să o întărească, se poate rezuma în două cuvinte: lipsă de organi- 
zaţie şi lipsă de entuziasm. Automobile în gară erau, şi m-am urcat 
într-unul cu Radian, dar conducătorul nu ştia nici unde, nici pe unde să 
meargă. Sergenţii de oraş şi jandarmii întrebaţi în treacăt пе răspun- 
deau: „Nu ştim, nu suntem de aci!“ Am ajuns în fine sus în cetate, după 
lungi înconjurări, săltând prin hopuri şi pleşcăind prin băltoace. De la 
gară şi până în centru, lume relativ puţină, adusă şi tăcută. Coloanele 
erau masate undeva într-o mahala şi aşteptau „ţignalultt pentru defilare. 

La biserică lume puţină şi serviciul scurt. De acolo am plecat pe jos, 
în urma Regelui, şi ne-am dus pe platforma din afară de cetate, în fața 
Porții principale, ce domină oraşul şi valea Mureşului. E unul din cele 
mai frumoase locuri din România; Poarta Cetăţii e o minune ca pro- 
porții şi са decorațiune arhitectonică, iar priveliştea întinsă şi frumoa- 
să. Acolo, a fost ridicat monumentul, un obelisc de piatră, meschin în 
comparație cu masa impunătoare a zidurilor vecine. Autorul monu- 
mentului e ип ungur, dl Fekete, ales de secţia locală a Astrei Române, 
care a luat iniţiativa ridicării monumentului! Monumentul ridicat în 
România înțregită în memoria iobagilor ѕїгіуі{і de unguri şi răsculați 
împotriva lor, încredinţat aceloraşi mâini blestemate care au învârtit 
roata pe grumazul martirilor — iată până unde ne-a putut cobori regi- 
mul tuturor compromisurilor morale! Fekete şi-a îndeplint misiunea în 
bun maghiar: figurile celor trei eroi ai redeşteptării noastre naționale 
ocupă un spaţiu restrâns, în relief, într-un cadru pătrat ре dosul monu- 
mentului, iar de pe fața acestuia se desprinde, ca şi cum ar încerca să 
arunce asupra oraşului şi asupra întregului ţinut ca să-l recucerească, 
geniul tutelar al hoardelor hunice, cu fața lui hidoasă. E o ruşine fără 
precedent! Şi se găsesc oameni саге să creadă că acea față fără vlagă ar 
putea simboliza şi avântul de eliberare al unui neam oropsit ce-şi caută 
mântuirea! 

În faţa acestui dubios monument am fost siliţi să înghițim patru in- 
terminabile discursuri: au vorbit pe rând, banal şi sonor, mitropolitul 
Ardealului Bălan, Valer Pop, Lapedatu Alexandru şi un necunoscut în 
numele Astrei. Discursul lui Lapedatu nu fusese la început „luat în 
consideraţie“ dar preşedintele Senatului „s-a insinuat“ din motive poli- 
tice. Între dânsul şi Valer Pop е luptă aprigă pentru şefia liberală a Ar- 
dealului. Pop vrea să detroneze pe Lapedatu, şef fără suflet şi fără pu- 
tere. Serbările de la Alba Iulia au fost puse la cale de domnul Valer (de 
curând înscăunat şef al organizaţiei liberale din județul Alba) în scopul 
unei îndoite lovituri: una lui Lapedatu, exclus de la „onoruri“ în ziua 
serbării prin grija stăpânirii — alta lui Maniu exclus de la serbare în- 
săşi prin încăpățânarea lui. După planurile dlui Valer, Lapedatu trebuia 
să-şi piardă astfel prestigiul de şef în situația secundară în care s-ar fi 
găsit pus, iar Maniu popularitatea, în judeţul care l-a ales constant, de 
când s-a prezentat în fața urnelor, încă sub regimul unguresc. Viitorul 
ne va arăta dacă „planul“ a reuşit cu privire la Maniu; în ce priveşte pe 
Lapedatu, acesta l-a dejucat, căci a luat cuvântul şi a vorbit de sus. Dis- 
cursul lui Valer Pop n-ar fi fost din cele mai proaste, căci şmecherul nu 
e lipsit de darul vorbii, dacă nu l-ar fi declamat ca un actor de pro- 
vincie şi dacă n-ar fi introdus într-însul „tremurătura moleculară“ (sic) 
ca să caracterizeze emoția poporului românesc față de acțiunea lui Ho- 
ria. În această zi Valer Pop a dat luptă, asta e cert; dar tot atât de cert e 
că a pierdut bătălia. Poate va câştiga altele, căci e tânăr şi pişicher pe 
când Lapedatu e bătrân, bolnav de cord şi lipsit de curaj, dacă nu de 
şiretlic. La masă, nu m-am putut împiedica să-mi plătesc capul ami- 
cului Valer. Sta de cealaltă parte a mesei, alături de Inculeţ şi de Nistor, 
adversarii săi „intimi“ şi după ce am degustat cu toţii excelentele icre 
proaspete, am spus în gura mare: „Frumoasă serbare! Totul a mers 
perfect! Organizaţie exemplară în toate (vorbă să fie!) până şi la masă! 
Trebuie să felicităm pe Lapedatu!!“ La început, Pop bea lapte, la sfârşit 
era să se înece. Inculeţ şi Nistor râdeau cu hohote! 

După inaugurarea monumentului (jandarmii au făcut zel, şi n-au lă- 
sat nici pe Vaida, nici pe Mihalache să se apropie şi a trebuit interven- 
ție de Sus ca să poată trece cordonul), ne-am coborât cu toţii jos pe 
piață, unde a avut loc un nesfârşit defileu de străjeri, de puşlamale, şi 
de câteva delegaţii săteşti, singurele interesante cu costumele lor tradi- 
tionale. În general lipsă de vlagă. Se simţea că toată lumea aceasta nu 
venise ci fusese adusă. A fost şi un moment comic, când a defilat cu jobe- 
nul în mână escrocul Manoilescu în fruntea minerilor de la Şoricani... 

La masă, sau mai exact după masă, Tătărescu a citit o frumoasă cu- 
vântare. Limba românească curată, fraze bine cântărite şi un minim de 
banalităţi. A răspuns Regele. Regele are cusurul de a improviza şi de a 
nu citi. E un cusur, fiindcă-l fură limba şi spune poate mai multe decât 
ar vrea să spună. Cu câte a spus, a nemulțumit pe Mihalache şi ре țără- 
nişti, care au văzut în cuvintele Suveranului o indicație împotriva unui 
viitor Guvern de partid. In fapt nu era lucru mare, dar dlor sunt foarte 
sensibili în această privință. Regele era foarte bine dispus şi a glumit 
tot timpul mesei. După cafea s-a întors spre mine — mă despărțeau de 
dânsul Prinţul de Hohenzollern şi generalul Văitoianu — şi m-a între- 
bat dacă vin la Sibiu pentru revista de a doua zi. „Nu sunt invitat, Sire“ 
a fost răspunsul meu, la care Majestatea Sa a ripostat: „ Dar bine, te 
invit eu!“ şi după câteva clipe: „Spune-i şi lui Mihalache să vină!“ (era 
aşezat mai la vale de mine). Mihalache s-a cam strâmbat, nu mistuise 
încă discursul, şi mi-a spus că are treabă la Bucureşti. „Şi eu am Іа Si- 
naia, îţi transmit invitaţia Regelui, dta faci се vrei!“. Protestarea a fost 
numai de formă căci a doua zi, di Jean Michel a fost de față la revistă. 
Regele a mai роћі şi pe Vaida, ре Goga, pe lunian, pe Gheorghe Bră- 
tianu şi pe Grigore Sifilipescu (!). 

Plecasem din Bucureşti cu intenţia să mă înapoiez joi seara la Si- 
naia şi iată că invitația Regelui îmi schimbă planurile. Noroc că luasem 
rufe pe două zile. Inculeţ m-a poftit în vagonul lui în care am şi dormit 
în gara Sibiului, unde am ajuns abia la ora 9 seara, căci am întârziat 
mult cu pornirea din Alba Iulia. 

Nu mersesem la Alba Iulia decât ca să nu fiu clasat în tagma para- 
ропіѕі ог: Maniu, Iorga şi Averescu. După mai multe tergiversări, 
Maniu a hotărât în cele din urmă să nu meargă „ca să nu facă concu- 
гепій de popularitate Regelui“; Iorga şi-a refuzat concursul fiindcă i se 
pusese pe invitaţie „fost prim-ministru“, pe câtă vreme paranoicul 
înțelegea să fie „rugat“ ca „profet al Neamului“. Nu ştiu pentru ce n-a 
venit Averescu; probabil fiindcă era obosit. S-a făcut timp de 15 zile o 
vâlvă enormă în jurul „mergerii“ sau „nemergerii“ la Alba Iulia, fiindcă 
la noi se face din toate politică, şi m-am decis „să merg“ numai ca să 
nu aud toate motivele pentru care „nu am mers“ deşi în realitate n-ar fi 
fost decât unul: plictiseala unei deplasări. Nu mi-a părut însă rău de os- 
teneală: fețele domnilor în mijlocul cărora am călătorit şi am petrecut 
m-au răsplătit cu vârf. 

Neplăcută n-a fost nici deplasarea la Sibiu; am avut noroc, n-a plo- 

vagonul său — boierească. În vagon cu noi au mai fost şi Goga şi Iu- 
nian. Deşi n-am sosit la Sibiu decât după ora 9, Goga, lunian şi cu mine 
ne-am dus la Andronic (hotel Bulevard) să îmbucăm ceva. Acolo am 
dat de Gheorghe Brătianu şi ne-am aşezat cu toții la o masă. Prezența 
noastră a făcut bineînţeles senzație şi probabil că ziariştii locali au şi 
văzut realizate 3 sau 4 fuziuni — iar publicul din birt Guvernul de mâi- 
ne! După masă, Goga ne-a plimbat prin colţurile pitoreşti ale oraşului, 
pe care-l cunoaşte bine, căci s-a împărtăşit din sufletul lui. Sibiul, 
noaptea, pe lumina lunii e impresionant. E mult mai frumos ca Braşovul 
sau Sighişoara. Anumite privelişti — mi-au reamintit Insbruck-ul şi 
Salzburg-ul. р 

Revista a fost frumoasă, deşi sufla un vânt гесе. În tribuna impro- 
vizată, pentru public, în primele rânduri Didina Cancatuzino, flancată 
de Chouche Ghika şi de dna Rosetti-Ralet. Vitalitatea şi vanitatea aces- 
tei femei sunt de necrezut. Copleşită de boli, jumătate moartă, îşi plim- 
bă fibronul şi pacostele pretutindeni, numai să fie văzută şi pusă la ga- 
zetă. Voi trăi eu oare să mai văd un praznic fără Didina? 

Deşi obosite de opt zile de manevre în ploaie şi vânt, trupele s-au 
prezentat frumos, vioaie şi curate. Rezistenţa la tăvăleală e virtutea ca- 
racteristică soldatului român. Au defilat şi o sumedenie de „unelte“ 
noi, tunuri grele de 120, obuziere de 105, şi unele şi altele trase de trac- 
toare agricole din seria adusă de Ministerul de Agricultură — tunuri 
antiaeriene englezeşti, tankete cehoslovace şi câte altele. Aeroplane 
multe (se zice peste 200) au zburat peste capetele noastre. Manevrele 
au ieşit binișor, generalul Ciupercă, comandantul partidei roşii, s-ar fi 
distins. Am întrebat pe un general deştept dacă impresia lui Gamelin a 
fost bună: „Cred că da — mi-a răspuns generalul — căci se aştepta la 
mai rău!“ Delicioasă formulă de reţinut. 

După revistă, Regele ne-a poftit Іа dejunul de fine de manevre, la 
Cercul Militar — fostul „cazin“ al armatei austro-ungar. O casă veche 
şi simpatică, cu o sală mare în stil Biedermayer, tipic austriacă, din 
care a dispărut aquila cu două capete, dar de pe pereţii căreia se des- 
prind vechile şi nobilele tradiții ale Imperiului. Nimic unguresc, nici o 
notă cât de atenuată a spiritului mongolic. Cu toate străduințele Rege- 
lui de а reînvia, prin disciplină, fast şi livrele spiritul Hohenzollernilor 
prusaci, şi protocolul întrunirilor şi meselor „de manevre“ imperiale, 
ofițerinea noastră se adaptează greu vechiului cadru. Ca şi sobele de 
teracotă căcănie şi lustrul de bronz, infect de altmintreli, ce necinstesc 
imaculatele ziduri albe înviorate printr-o discretă decoraţiune de stu- 

curi poleite din epoca lui Josef al II-lea. Masa a fost bună, dar discursu- 
rile proaste. Generalul de lemn Ilasievici a fost de о platitudine neper- 
misă față de Rege („avem cel mai mare Rege, prin urmare, etc. еѓс.“), 
iar Regele de o platitudine inutilă faţă de generalul Gamelin, care а 
tăcut.. 

După masă, Regele, care băuse trei-patru pahare prea mult, şi-a ma- 
nifestat veselia în mod prea familiar față de cei din jurul său. Încântat 
că se putuse juca de-a soldaţii sub ochii generalisimului francez, şi-a 
uitat că era Hohenzollern şi Rege şi s-a dat la glume cu unul şi cu altul. 
A înaintat locotenent-colonel ре dl Guţă şi ne-a silit să bem cu toţii în 
sănătatea lui. Cu acest prilej Mihalache şi-a permis o ieşire de prost 
gust, dar care dovedeşte o dată mai mult cât venin e într-însul. Ne po- 
vestise mai înainte, că fusese înaintat maior (în rezervă) o dată cu Tătă- 
rescu „ca să nu se zică că, primul ministru a fost înaintat singur, sau ca 
să dezarmeze eventuale critici ce ar fi putut să se nască“, şi nu s-a sfiit 
să facă aluzie la această „dibăcie“, în momentul în care Regele a ridicat 
paharul în sănătatea primului său sfetnic. Într-adevăr, îndată ce s-a aşe- 
zat Regele, s-a ridicat dsa şi cu un rânjet de om rău, a lăsat să cadă cu- 
vintele: „Beau acum la mai mare şi pentru mine!“. Cuvintele țărănoiu- 
lui au căzut greu; nimeni n-a râs, nimeni n-a răspuns ceva. Stăpânit de 
coşmarul succesiunii, şeful național-țărăniştilor, în frica de a-şi pierde 
ghelirul, a început prin a-şi pierde capul. 


lunian ne-a părăsit ca să plece cu Sescioreanu în automobil, la Si- 
naia. Mă instalasem deja în vagon cu Goga, când Inculeţ a venit să mă 
întrebe dacă prezenţa lui Grigore Filipescu m-ar supăra mult: n-avea 
altă posibilitate de a se înapoia la Bucureşti. Socotesc pe Grigore Fili- 
pescu drept o lichea de frunte, dar prezența sau absenţa lui îmi sunt 
perfect indiferente. Mai ceruse el de vreo două ori să se împace cu mi- 
ne, dar refuzasem, considerând o asemenea formalitate ca inoportună şi 
ridicolă. Nu puteam şi nu voiam însă să facem greutăți lui Inculeţ, care 
se arătase faţă de mine gazdă prevenitoare, şi i-am spus că dl Filipescu 
n-are decât să poftească. Convingerea mea e că Filipescu a căutat cu 
lumânarea prilejul „să se împace“ cu mine. A venit şi i-am dat mâna. În 
raporturile mele cu dânsul, întrucât mă priveşte, nu s-a modificat însă 
nimic. Am schimbat câteva vorbe în patru şi m-am dus să trag, un somn; 
eram obosit. 

Inculeţ mi-a povestit peripeţiile care au precedat anul trecut, фе- 
misia lui Titulescu. Nemulțumit de „activitatea“ Guvernului în politica 
externă, mai ales de incursiile lui Tătărescu pe un teren ce-l socotea nu- 
mai al lui, nebunul a pornit într-o bună zi de la Montreux! şi a venit la 
Bucureşti. De la gară, a trimis pe Nenişor cu demisia sa la Tătărescu, şi 
s-a dus drept la Palat. A stat la Rege de la ora 6 la ora 11 noaptea. Gu- 
vernul n-a ştiut exact niciodată ce a vorbit Titulescu cu Regele şi Rege- 
le cu Titulescu, în acea seară. Îndată după plecarea paranoicului de la 
Palat, Tătărescu — care fusese autorizat să o facă — a telefonat Rege- 
lui, ca să ае cum stau lucrurile. „Ştiu şi eu? Nici aşa, nici aşa!“ a fost 
răspunsul Suveranului. Tătărescu l-a trimis atunci pe el, Inculeţ, la Ti- 
tulescu. „Am stat cu dânsul de vorbă până la ora 2 dimineața, fără să 
mă pot lămuri. În Guvern — povestește mai departe Inculeţ — eram 
două curente. Unii, cu Tătărescu în frunte voiau să se scape cât mai 
degrabă de ministrul încurcă-lume, care ne certase deja cu Polonia şi 
cu Italia şi era pe cale să ne strice şi cu lugoslavia. Alţii, printre care 
eram şi eu, din cauza chestiunii cu recunoaşterea Basarabiei, erau de 
părere că era mai bine ca Titulescu să mai rămână. N-am putut să 
desluşesc nimic precis de la dânsul. Mi-a vorbit de 30 de chestiuni, mi-a 
istorisit din trecut, a făcut profeţii pentru viitor; se considera când de- 
misionat, când solidar cu noi. La plecare, eram cu mâna pe clanţa uşii, 
i-am spus: îmi dai voie să te consider încă şi azi şi mâine ca colegul 
meu? Mi-a răspuns: şi azi, şi mâine, şi poimâine — şi m-a pupat. Am 
raportat chiar în noaptea aceea lui Tătărescu, cele vorbite cu Titulescu, 
şi a rămas să luăm o hotărâre după ce va vedea ре Rege. 

A doua zi, după audiența la Rege, Tătărescu a convenit cu mine că 
era mai bine să ne împăcăm, să nu-l lăsăm să plece când vrea el, ci să-l 
debarcăm când ne va conveni nouă“. 

Au urmat o serie de tratative. Titulescu a dat lui Tătărescu o hârtie 
pe care înşirase sub mai multe puncte, condiţiile sub care primea să-şi 
retragă demisia. Condiţiile au fost discutate punct cu punct, şi în cele 
din urmă primite cu uşoare modificări. După ce totul a fost gata, s-a 
convenit să se ţină un Consjlju de Miniştri în care Titulescu să facă o 
expunere a politicii noastre externe; Consiliul să o aprobe şi să se dea 
un comunicat. Comunicatul a fost redactat în prealabil şi scris în două 
exemplare, unul a rămas la Titulescu iar celălalt 1-а luat Inculeţ. 

„Am comiş imprudenţa să nu parafăm exemplarele — continuă In- 
culeţ. Consiliu] s-a ţinut, şi am trimis Comunicatul, exemplarul meu, la 

1 Unde discuta çu bunul său prieten Rustii Сас̧а, chestia Sţrâmtorilor. 

cenzură, spre publicare. Noaptea pe la orele 2, am fost deşteptat din 
somn cu telefonul. Mă chema Cenzura. Titulescu trimisese comunica- 
tul său, şi Cenzura mă întreba pe care să-l publice. Am răspuns fără 
ezitare: pe al dlui Titulescul. A doua zi dimineața mă întreabă Tătă- 
rescu la telefon, furios: ai văzut ce a apărut, ce s-a întâmplat? Titulescu 
schimbase textul său, tăiase o frază, mutase un punct sau o virgulă, aşa 
încât ieşise cu totul altceva decât comunicatul asupra căruia căzusem 
de acord. Am explicat lui Tătărescu ce se întâmplase, şi i-am spus că 
eu dedesem ordinul să publice textul lui Titulescu, nebănuind că putea 
fi diferit de cel trimis de mine. Tătărescu a chemat pe Titulescu Іа te- 
lefon şi i-a cerut explicaţii. Acesta i-a răspuns că textul lui era mai bun, 
că se putea traduce mai uşor în franțuzeşte. Tătărescu a urlat şi el o dată 
în viața lui şi a vorbit lui Titulescu de escrocherie ! Іп această stare de 
tensiune s-a despărțit Titulescu de noi şi s-a înapoiat în Elveţia. Ştii ce 
a urmat. Titulescu s-a supărat. De ce? Ce era anormal în faptul că un 
Guvern îşi da demisia şi se reconstituia fără unul din foştii miniştri? Că 
n-a fost prevenit? Dar unde stă scrisă obligația pentru un prim-ministru 
care-şi reconstituie un Guvern să prevină pe un fost coleg că nu mai 
face parte din noua formaţiune? Şi totuşi Titulescu a fost prevenit. 
Tătărescu i-a telegrafiat că pentru necesități de partid e nevoit să con- 
stituie un Guvern omogen, fără dânsul, şi i-a mulțumit pentru serviciile 
aduse Ţării până atunci. Ministerul s-a reconstituit însă aşa de repede, 
încât telegrama trimisă lui Titulescu nu i-a ajuns decât după ce noul 
Guvern a depus jurământul (!!!). Apoi, spune dta, Coane Costică, tre- 
buia noi să aşteptăm până să ne torpileze 41 Titulescu, în loc să-l arun- 
căm noi peste bord, cât puteam încă să o facem? Repet, eu am fost con- 
tra excluderii lui, Ja început, dar mai târziu mi-am dat seamă că nu era 
altă soluţie“. 

Am notat aceste confidențe ale lui Inculeţ, pentru complectarea 
celor înregistrate în aceste „Însemnări“ cu prilejul crizei din august-sep- 
tembrie 1936. 


După plecarea noastră din Alba lulia, Vaida a ţinut o întrunire ca să-şi 
mai însuflețească partizanii, veniți în număr destul de mare. Tilea adu- 
sese oamenii cu vagonul de Іа Sibiu, şi Ionel Lupescu tot aşa de la Râm- 


! A fost faimosul comunicat-proces-verbal prin care Guvernul îşi însuşea toate 
directivele dictate de ministrul de Externe şi îi da mână liberă în toate pertractările în 
curs. 

nicu Sărat. Au lătrat şi dulăii, Ioaniţescu, Mirto, Voicu Niţescu — şi în 
cele din urmă Vaida şi-a spus cuvântul: nu vrea să vină la Guvern 
decât singur. Partizanii au priceput că era o formulă pentru a justifica 
rămânerea în opoziţie, şi au fost consternați. 


17 octombrie. Franţa şi Anglia au primit în cele din urmă sugestia 
Italiei de a discuta chestiunea voluntarilor spanioli în fața Comitetului 
de neintervenţie de la Londra — „са să nu se compromită pacea pentru 
o chestiune de formă“ — dar au cerut discutarea imediată, socotind că 
Italia nu căuta decât formule dilatorii, şi că astfel i s-ar fi venit de hac. 
Comitetul s-a şi întrunit ieri. Franța a făcut propunerea ca voluntarii să 
fie retraşi pe ambele fronturi şi să se înceapă imediat cu un număr de 
voluntari proporțional cu forțele aflate sub arme de fiecare parte. Du- 
pă acest început s-ar putea recunoaşte şi albilor şi roşilor, într-un anu- 
mit grad, calitatea de beligeranți. Italia a primit principiul retragerii vo- 
luntarilor, a cerut însă să se înceapă cu retragerea unui număr egal de 
voluntari de o parte şi de alta şi ca recunoaşterea de beligerant a lui 
ranco să fie făcută fără nici o rezervă. Anglia şi-a însuşit propunerea 
franceză, şi Germania pe cea italiană. Sovietele au protestat împotriva 
sesizării Comitetului de neintervenţie, şi n-au dat încă instrucţiuni am- 
basadorului lor la Londra. Discuţia continuă. 


După o linişte înşelătoare, căci focul mocnea sub cenuşă, tulburările 
au reînceput în Palestina. Marele Muftiu a fugit, nu mai circulă trenu- 
rile, nu mai sosesc vapoarele în porturi — starea de asediu a fost din 
nou proclamată la Ierusalim, şi în alte centre. Mâna Sovietelor e lungă, 
şi Israel e doar „poporul ales“. 


O porcărie de necrezut şi totuşi săvârşită: Panoul comandat fetei lui 
Iorga — pictorița — pentru pavilionul românesc la Expoziţia din Paris, 
a fost plătit 900 000 lei!!! A povestit-o Grigore Filipescu, pe drum de 
la Sibiu spre Bucureşti şi a confirmat-o Inculeţ. Această curte pe care o 
fac toate regimurile lui Iorga şi banii ce se aruncă în mâna veşnic în- 
tinsă a dezinteresatului Apostol, zugrăvesc laşitatea lumii noastre poli- 
tice. Un picior în c.., dle profesor, iată singura favoare pe саге о meriţi! 

Popeştele Stelian a dat în judecată pe colonelul Petrescu şi pe şanta- 
jiştii de la Lumea Românească. Gestul e abil, căci onorabilii nu vor 
putea dovedi turpitudinile Popeştelui (cine fură cu chitanță), vor fi con- 
damnaţi probabil, iar dl Stelian se va declara absolvit prin Justiţie de 
acuzaţiile ce i s-au adus — rămase simple calomnii. 


Conferința celor 9 Puteri, hotărâtă la Geneva pentru a se da o fişă 
de consolaţiune Chinei, se va întruni în Bruxelles la 30 octombrie. Va 
fi o frumoasă demonstraţie de solidaritate platonică. Păcat că nu va fi şi 
Titulescu acolo să facă un discurs peremptoriu şi frumos. 

În aşteptarea Conferinței, japonezii au masat 500 000 de oameni în 
China şi continuă sistematic cucerirea. Sunt deja stăpâni pe tot Nordul 
Imperiului. 

Primit o scrisoare de ia Stoicescu, ministrul nostru la Tokio, însoțită 
de câteva fotografii ce înfăţişează pavilionul românesc pe care 1-а clă- 
dit în capitala Japoniei, în memoria tată-său doctorul. Pavilionul conți- 
ne un muzeu permanent al produselor româneşti, o bibliotecă româ- 
nească şi câteva camere pentru eventuali studioşi ce ar voi să cerceteze 
civilizația japoneză. Pavilionul nu e urât, e construit în piatră şi aşezat 
într-o grădină ce pare minunată, ca toate grădinile japoneze. O foarte 
frumoasă iniţiativă şi o notă bună pentru prinţul Cascarine, cum au bo- 
tezat camarazii lui pe Stoicescu, pe vremea aventurilor sale pariziene. 


Ieri, cu prilejul celei de a 44-a aniversări a Regelui, întreaga presă 
română s-a întrecut în platitudine față de Majestatea Sa. Ca şi miniştrii 
dealtmintreli, la masă şi la Radio. România n-a existat înaintea lui Ca- 
rol al II-lea... el a creat totul!! Singur, discursul lui Gamelin, la masa de 
la Sinaia (în fine a vorbit şi Gamelin!) a fost demn, simplu, şi frumos. 
E drept că generalul a avut grijă să spună că „e un simplu soldat“ şi că 
„armata e Marea Mută“. Noroc că nu pricepe româneşte, căci ar fi 
plecat dezgustat de servilismul nostru. 

Dacă nici acum nu-şi dă Regele seama că e stăpân pe situație şi că 
poate să pună piciorul în prag — nu-şi va mai da seama niciodată şi 
om rămâne sub călcâiul pungaşilor şi proştilor până în vecii vecilor, 
adică până la catastrofa ce se va apropia cu paşi repezi. 

Pentru marile dsale merite şi pentru însuşirile dsale alese — slugăr- 
nicia înainte de toate — dl Guţă Tătărescu a primit ieri, din mâinile 
Graţiosului său Suveran, colanul Ordinului Serviciului Credincios, de 
curând înființat (nu aveam destule, cu ăsta facem trei!). Dl Guţă e pri- 
mul decorat cu acest colan. O să crape Iorga de necaz. 

În schimb, a apărut în ziarul Vremea de ieri o delicioasă caricatură 
а lui Tătărescu, însoţită de versuri pline de duh... 


La „Curte“, după frăculețele de piccolo ale ofiţerilor copiate din 
Anglia s-au introdus „mănuşile lungi“ pentru dame; са la recepțiile de 
la Buckingam Palace, şi de la Windsor. Dacă o anomalie poate fi tole- 
rată pe baza tradiţiilor, e inadmisibil ca ea să fie decretată numai pentru 
а maimuțări pe alţii. Dacă Regele nostru ar fi un parvenit, s-ar mai în- 
țelege, dar cu tot sângele albastru ce-i curge în vine? Citeam invitaţia 
pentru 25 octombrie! şi nu-mi venea să cred. 


18 octombrie. Sunt de ieri, duminică, după-amiază la Breasta. Azi-di- 
mineaţă a căzut о brumă cum se cade. La orele 8 1/2 termometrul abia 
se urcase la 2 1/2 grade peste zero. În parc, peluzele par albite cu bidi- 
neaua, florile care mai rămăseseră s-au ofilit într-o clipă, foile cad. Cad 
mai ales din nucii bătrâni; pică încontinuu, o adevărată ploaie de frunze 
verzi, s-au îngălbenite, ce se mai țineau pe cotoarele lor numai prin for- 
{а inerției. Cad cu o nespusă graţie, în curbe molcome şi întind ре pă- 
mânt, la picioarele copacilor, un adevărat covor. Sub razele soarelui 
care răzbat peste tot, acest sfârşit nu e trist, căci nădejdile reînvierii 
plutesc deja în aer. 


Ieri pe drum — am venit de la Bucureşti cu Simplonul — m-am po- 
menit în compartimentul meu, în care eram singur, cu vizita dlui Ste- 
lian Popeşte, ce călătorea către Paris. A stat o sumă de vreme, vor- 
bindu-mi de toate (afară de „cazul“ lui cu Lumea Românească), cu o 
amabilitate şi o prevenire de neînchipuit; dată fiind şi stima mea pentru 
dsa, m-am ţinut în rezervă, şi numai că nu l-am poftit să se înapoieze în 


' La 25 octombrie, concert de gală şi recepție la Peleş, cu prilejul înaintării Voievo- 
dului Mihai la gradul de sublocotenent. 

Wagon-Lit. Se vede că, ca şi dl Grigoraş Filipescu, dl Stelian Popescu 
face parte din asociaţia „Les ргёуоуапіѕ de l'Avenir“, şi că amândoi 
cred că voi fi Guvernul de mâine! Să mă ferească Dumnezeu fie şi nu- 
mai ca să scap de astfel de prietenii! 


19 octombrie. Zile reci, dar însorite, de toamnă, dimineața cade 
bruma, şi termometrul până aproape de zero; la amiază însă se urcă 
până la 15 grade. În parc şi pe câmp priveliştile sunt încântătoare şi 
parcă nu te-ai mai despărţi de ele. 


Să ne bucurăm: a apărut în presa americană un articol elogios des- 
pre Regele Carol. Foaia cu pricina e Evening Star unul din cele mai 
mari ziare din Washington. 


DI Franklin Gunther, noul ministru al Statelor Unite a sosit în Bucu- 
reşti. Va avea o situaţie grea după Harrison, care ştiuse, împreună cu 
nevastă-sa, să câştige toate simpatiile. 


La „Vatra Luminoasă“, opera pentru care s-a chinuit atât biata Re- 
gină Carmen Sylva, a izbucnit un incendiu. A ars sala festivităților şi 
câteva camere. După atâtea vicisitudini, după atâta scandal, Vatra Lu- 
minoasă ajunsese să fie o instituție model. Să nădăjduim că stricăciu- 
nile vor fi repede reparate. 


Asigurările Sociale, care ajută atât de puţin lumea muncitorească, 
zidesc „palate“ în fiecare capitală de judeţ. De ре urma construcției fie- 
cărui „palat“ mai ies şi câteva case pentru cei ce conduc instituția. 
Legile sociale se dovedesc un izvor pentru câţiva şi o pacoste pentru 
cei mulți. 


La Slatina, Dinu Brătianu însoţit de câțiva Alimăneşteni a inaugurat 
duminică busturile lui Take Protopopescu, lui Alexandru Iliescu şi lui 
Alexandru Stăncescu — trei glorii ale neamului. Trei deodată! Fericit 
oraş Slatina! 

Alegerile de balotaj, pentru consiliile cantonale, au avut loc alaltă- 
ieri în Franţa. Rezultatele n-au modificat mult poziția partidelor, aşa 
cum fusese lămurită prin alegerile din duminica precedentă. Din rezul- 
tatul general se degajează o oprire în alunecarea spre extrema stângă, 
deşii socialiştii şi comuniştii au câştigat câteva mandate. 


În Palestina situaţia e tot mai gravă. Luptele pe stradă între arabi şi 
posturile de poliţie se înteţesc. Marele Muftiu care fugise din Ierusalim 
a fost prins într-o baracă automotrice, pe când încerca să treacă din 
Palestina în Siria, şi internat de francezi la Beyrouth. Nu se ştie dacă va 
fi extrădat. 


Japonezii declară că conflictul din China fiind o chestiune ce nu-i 
priveşte decât pe ei şi pe chinezi, nu vor merge la Bruxelles la confe- 
гіпа din 30 octombrie. Până acum пісі nu au fost poftiți. Chinezii în 
schimb, au fost робу şi au primit să meargă. Ba bine că nu! 


În chestiunea spaniolă, se pisează mai departe apa în piuă, la comi- 
tetul de neintervenţie din Londra. Lloyd George acuză Anglia de slăbi- 
ciune şi de laşitate, dar Anglia nu se emoţionează de atâta lucru. 

În Spania, naționaliștii vorbesc de ofensive pe toate fronturile. Cu- 
vinte, cuvinte, dar fapte puţine. 


20 octombrie. Telegramele de azi-dimineaţă ne vestesc că la Comi- 
tetul de neintervenţie din Londra lucrurile s-au încurcat de tot. Franţa, 
Italia şi Sovietele rămân neclintite la punctul lor de vedere. Şedinţa de 
ieri a fost prezidată de Eden care „a acuzat“ pe lordul Plymouth, preşe- 
dintele titular al Comitetului. Ziarele din Londra socotesc situaţia gra- 
vă. Impresia mea e că se face mai mult teatru. Anglia şi Franța susțin o 
teză absurdă (proporţionalitatea retragerii voluntarilor) numai ca să 
facă o politețe Sovietelor (!!), ştiind bine că Italia şi Germania nu vor 
ceda. Diplomaţia democraţiei integrale uzează de abilități pe care re- 
gimurile „totalizatoare“ n-ar îndrăzni niciodată să le întrebuinţeze. Re- 
zultatul final al negocierilor de la Londra va fi, probabil, nul. În tot ca- 
zul ar fi vreme să se sfârşească odată şi cu anarhia din Spania, şi să se 
închidă o rană care sângerează de prea multă vreme, pe trupul Europei. 

Consiliul economic al Micii Înţelegeri şi-a terminat lucrările. „S-a 
constatat un perfect acord asupra tuturor chestiunilor“ — spune încă o 
dată comunicatul presei! Şi mai adaugă că schimbul datelor statistice, 
între cele 3 ţări, funcționează de minune! Ce mai vrea lumea? 


Bugetul italian în curs se va solda cu 3 1/2 miliarde de lire deficit 
(cam 25 miliarde lei!). Vina deficitului se aruncă pe cheltuielile de în- 
zestrare ale Armatei. O fi. Pentru acoperirea deficitului s-a hotărât o 
taxă de 10% asupra capitalurilor Societăților anonime. Măsură proastă. 
Dar ce se va mai găsi la anul? 


Primit de la Rege o călduroasă telegramă de mulțumiri pentru căl- 
duroasele mele felicitări, trimise cu prilejul aniversării sale. 


După propunerea păduchiosului de Mihail Dragomirescu, Facul- 
tatea de Litere din Bucureşti a hotărât să numească pe Rege şi pe pa- 
triarhul Miron, doctori honoris causa — pentru meritele lor oratorice 
(11). O comisie restrânsă de profesori а fost numită ca să pregătească 
protocolul remiterii diplomelor. Printre profesorii desemnaţi e şi Giu- 
rescu: o să turbeze cu desăvârşire Iorga! 


Preşedintele Roosevelt a declarat într-un discurs că deficitul bu- 
getului Statelor Unite se va urca la 695 de milioane de dolari (peste 
100 miliarde de lei!). Americanii nu fac lucrurile pe jumătate! 


Italia va participa la conferința de la Bruxelles, unde va apăra in- 
teresele Japoniei: se va manifesta astfel oficial prietenia celor două 
imperii, întărită prin ultimele acorduri semnate. 


In Rusia, „curățirea“ — cu alte cuvinte masacrele şi înăbuşirea ori- 
cărei manifestări de rezistență — continuă. Pe ziua de ieri au fost exe- 
cutate 24 de persoane. 


In Palestina, englezii o iau repede. Le pare că vor izbuti să poto- 
lească mişcările revoluționare, cu forţa. 

Testamentul lui Zizi Cantacuzino a fost deschis. Nu e exact că şi-a 
lăsat toată averea Gărzii de Fier sau lui Zelea Codreanu. Şi-a împărţit-o 
între rude: frați, nepoți şi cumnate. Casa din strada Gutenberg a lăsat-o 
lui nepotu-său, fiul lui Рарапеі, dar reiese din textul ultimelor sale vo- 
іпе dorința ca moștenitorul său să o lase în folosința Gărzii. Lui Zelea 
Codreanu i-a lăsat numai 50 de pogoane, într-una din moşiile lui — avea 
trei. Cu atât se vor alege gardiştii, şi cu casa, dacă Топ Cantacuzino va 
respecta dorinţele lui unchiu-său. 


21 octombrie. Simpatica pereche Windsor se plimbă în Europa — 
acum proiectează să treacă şi în America — însoțită de alaiul gaze- 
tarilor şi reporterilor fotografi. Dacă n-ar face decât să se plimbe, n-ar 
fi nimic de zis, dar se vede că „David“ a început să regrete prostia pe 
care a făcut-o şi caută să reintre în mişcarea politică prin porțile lăun- 
trice. În Germania a făcut o călătorie quasioficială, escortat de fruntaşii 
hitlerişti care i-au arătat toate creaţiile regimului. Ex-Majestatea Sa şi-a 
exprimat toată admiraţia pentru cele văzute, şi Augustele sale aprecieri 
au fost difuzate în lumea întreagă. Telegramele de azi ne aduc vestea 
că a fost pofiit şi de Stalin şi că va merge şi la Moscova. Probabil că du- 
pă această vizită, se va bucura şi regimul sovietic de încurajarea fostu- 
lui Rege al Angliei. În America, romantica pereche va fi sărbătorită cu 
un fast nemaipomenit — după câte se spune. Se naşte întrebarea: cu 
autorizarea cui a devenit papucul doamnei Simpson purtătorul de cu- 
vânt al Imperiului Britanic, din fruntea căruia a dezertat? 


Pentru serbarea de luni, 25 octombrie, cu prilejul înaintării Voievo- 
dului Mihai la gradul de sublocotenent se fac pregătiri mari. Numărul 
musafirilor străini tot creşte: pe lângă Principele Paul al Iugoslaviei şi 
Mareşalul Rydz-Smigly vor mai sosi: Principele Charles al Belgiei, 
Gustav Adolf, Moştenitorul Tronului Suediei, generalul Georges, şeful 
Statului-Major francez, generalul şef al Casei Militare a Regelui An- 
gliei, un general cehoslovac, altul grec, altul turc — şi misiuni ale tutu- 
ror armatelor aliate. А 

Am ajuns Putere Маге! Іп tot cazul un frumos succes pentru Rege, 
care, trebuie recunoscut, a dus cu multă dibăcie politica noastră ex- 
ternă, de când a exoflisit pe Titulescu. 

A apărut un decret-lege privitor la „naţionalizarea“ rentelor noastre 
externe. O măsură financiară curentă, şi justificată, pe care nu vreau să 
o relev decât pentru a sublinia un fapt care a scăpat tuturor. E vorba de 
confi scarea titlurilor introduse în fraudă. Or, Constituția noastră inter- 
zice confiscarea. Încă o călcare, prin urmare, a textelor noastre consti- 
tuționale. În legătură cu propunerea pe care am făcut-o Regelui de a nu 
se modifica pentru moment Constituția, ci de a se folosi de preceden- 
tele existente, pentru a îi da elasticitatea necesară de aplicare, stările 
de fapt rămânând a fi îmbrăcate mai târziu şi prin stări de drept. 


Kanya, ministrul de Externe al Ungariei, a dat un interviu prin care 
arată, în termeni moderați, greutăţile ce ar sta în calea unui acord mai 
intim între {ага sa şi țările Micii Înţelegeri. Ministrul Капуа are drep- 
tate; cât timp politica internă ungurească va cere Guvernelor din Buda- 
pesta să sune din trâmbiţa revizionismului, nici un acord cu noi, cu sâr- 
bii şi cehoslovacii nu va fi posibil. 


Ieri am prezidat primul dejun al Asociaţiei Marii Finanţe şi Indus- 
trii, la Capşa, căci localul asociaţiei (Clubul Miliardarilor, instalat în 
palatul Reginei Elisabeta) nu e gata. Sper să dau acestei instituţii o în- 
drumare mai rațională şi mai utilă. Deşi am fost primit cu multă căl- 
dură, am impresia că sarcina mea va fi grea, deoarece d.d. membrii au 
aerul să prefere lucrărilor mai serioase, dejunurile şi balurile. 


Contrariu prevederilor pesimiste, şedinţa de ieri a Comitetului de 
neintervenţie de la Londra, a adus o destindere. Italia a acceptat în 
principiu retragerea voluntarilor, în următoarele condiții: întâi o retra- 
gere simbolică a unui număr de voluntari, egal de o parte şi de alta; 
apoi începerea negocierilor de aplicare pentru recunoaşterea calităţii 
de beligeranţi, combatanțţilor (neintervenţie fără neutralitate nefiind cu 
putinţă); în fine, şi succesiv, trimiterea unor comisii la fața locului pen- 
tru constatarea elementelor străine de pe fronturi şi retragerea acestora 
într-o măsură sau într-o proporție ce va fi fixată de Comitet. Propune- 
rea italiană a fost transmisă Guvernelor respective, spre aprobare. Şe- 
dința Comitetului a fost ridicată într-o atmosferă de optimism. Numai 
reprezentantul Sovietelor a făcut rezerve. Se pare că de acum înainte 

dificultățile nu ver mai fi provocate de Italia ci de Rusia. Guvernul de 
la Roma a procedat cu dibăcie. 


Agitaţia sporeşte în cafeneaua politică, cu cât se apropie momentul 
schimbării de Guvern, care rămâne fixată între 10 și 15 noiembrie. În 
preajma cluburilor politice şi în cercurile gazetăreşti, forfoteală de di- 
mineața până seara. 

Blumenfeld vine să-mi spună сӣ în audiența ре care Mihalache a 
avut-o la Rege înainte de Alba Iulia, acesta i-ar fi pus următoarele con- 
diții ca să-l aducă la putere (?!!): 1) Împăcarea cu Vaida, şi colaborarea 
cu dânsul; 2) Acceptarea miniștrilor şi subsecretarilor de Stat perma- 
пепјі, desemnaţi de Rege; 3) Înlăturarea oricăror reforme sociale de 
stânga. Ţărăniştii ar fi consternaţi: ar înghiți şi cele două condiţii din 
urmă, dar pe cea dintâi, nu. De altmintreli nici n-ar putea-o realiza, căci 
— cred ei — Vaida ar pune condiții inacceptabile. În afară de Mad- 
gearu, sigur de rezultat şi de Griguţă Filipescu care ţine pariuri pentru 
un Minister Mihalache, ceilalți naţional-țărănişti sunt fierţi şi simt că le 
scapă ciolanul; nu le-a mai rămas decât încrederea în slăbiciunea de 
ultim moment a Regelui. 

Gongopol, care a venit şi el să mă vadă, mi-a raportat următoarele 
cuvinte ale drului Lupu (cu privire la audiența lui Mihalache): „Limo- 
nadă cu bragă, mă!“ 

Goga şi lunian au fost primiţi alaltăieri de Rege, iar Mironescu ieri. 
Vaida уа fi primit mâine, vineri. Despre audienţele lui Goga şi lunian 
am aflat următoarele: 

Сора. A făcut o lungă şi violentă ieşire împotriva naţional-ţărăniş- 
tilor. A declarat că partidul său e gata să se înțeleagă, fie pentru forma- 
rea oricărui alt Guvern, fie pentru susținerea unui Guvern în afară de 
partide (cum a susținut Partidul Liberal Guvernul Iorga) — dar că va 
lua poziția cea mai dârză împotriva unui Minister național-țărănist. În 
cazul unui aşemenea Minister, el Goga, ar trebui să renunţe să se mai 
prezinte Regelui, fiindcă n-ar mai fi în stare să impună partidului său 
ordinile pe care le-ar primi de la Majestatea Sa. Goga a adăugat că chiar 
un nou Guvern Tătărescu, ar fi întâmpinat de Partidul Naţional-Creştin 
fără prea multă vrăjmăşie; numai împotriva unui Guvern Mihalache 
s-ar dezlănţui război civil. A sfârşit prin a recomanda, în lipsa altei sọ- 
luţii, un Guvern de alegeri (formula lunian). 

Junian. A combătut cu aceeaşi violenţă ca şi Сора un Guvern Miha- 
lache! şi a cerut un Guvern de alegeri. 

Goga povesteşte că a fost patetic; a vestit pe Rege că un Guvern na- 
țional-ţărănist ar duce la un război civil mai rău са în Spania (!!) şi că 
dânsul n-ar putea lăsa Garda de Fier să ia iniţiativa mişcării, ci ar ieşi el 
cel dintâi în stradă (cu pumnalul în dinţi?)!! Regele ar fi fost foarte 
mulțumit (!) de declaraţiile lui Goga şi l-ar fi întrebat: „Mă autorizezi 
să fac uz de ele?“ — întrebare la care poetul-şef a răspuns afirmativ. 

Despre audiența lui Mironescu n-am putut încă afla nimic. 

Dan Sărățeanu, care trăieşte în intimitatea lui Sergiu Dimitriu şi a 
lui Inculeţ, a venit să-mi spună că Guvernul lucrează din răsputeri îm- 
potriva unui Minister naţional-țărănist, de frică de răzbunări, de anche- 
te, de destituiri. La mirarea теа, Sărăţeanu mi-a afirmat încă o dată că 
aşa este, şi că — mai mult — Tătărescu şi ai lui luptă din răsputeri pen- 
tru mine. l-am răspuns că nu era nevoie. 

Situaţia, pentru moment, e cam următoarea: suntem vreo trei care 
ştim ce vrea Regele, dar nici unul din noi trei nu ştim ce va face Regele 
până în cele din urmă. 

Situaţia s-ar mai putea caracteriza şi printr-o întrebare: va avea Re- 
gele destulă influenţă asupra Regelui? That is the question! 

Deocamdată am impresia că Majestatea Sa se ţine bine. 


Urdăreanu s-a împăcat definitiv cu Vodă şi cu Voievodina. Se zice, 
în cercurile bine informate, că va lua locul lui Balif, ca administrator al 
Domeniilor Coroanei. Balif e într-adevăr obosit şi suferă de cord. 


Dr Angelescu n-a putut merge la Sinaia de ziua Regelui. Nu l-au lă- 
sat doctorii. Speră să meargă pentru serbările de luni. Va vorbi şi el 
dârz, Sus, împotriva ţărăniştilor. Е o atmosferă care trebuie susținută. 

Regele a decorat pe dr Angelescu cu Marele Cordon al Ordinului 
Carol. O fi crezut că moare? 


22 octombrie. Gijon a căzut. Oviedo a fost despresurat. Toată regi- 
unea din Nordul Spaniei care mai era în mâinile guvernamentalilor este 


1 Tunian din motive personale, pe când Goga îşi dă seama că „țărănismul“ e singu- 
rul adversar periculos al „naţionalismului de dreapta“. 

acum ocupată de naționaliști. E un mare succes pentru Franco care va 
putea să-şi concentreze acum toate forțele împotriva Valenciei şi a 
Barcelonei, pe un singur front. Voluntarii străini pot pleca — prepon- 
дегепќа naționaliștilor e asigurată. 


Eden (Toni) a făcut un lung expozeu la Camera Comunelor. L-am 
citit, mi-am pierdut vremea. După dânsul a vorbit Neville Chamber- 
lain, limpede şi cu bun simţ. Politica Angliei caută să împace pe toată 
lumea şi să împiedice războiul, la care nimeni nu se gândeşte (deşi vor- 
beşte toată lumea de el). 


Bela Kuhn, arestat din august — deşi arestarea lui se dezminţise — va 
fi judecat (adică condamnat) la 12 noiembrie. E acuzat de trădarea co- 
munismului... la Budapesta (!) şi de complot împotriva lui Stalin! In 
fine a venit şi rândul Bestiei Roşii! De altmintreli execuțiile continuă 
zilnic, pe tot cuprinsul Rusiei Sovietice. Curăţenie trebuie făcută, şi 
casa e mare! 


În Palestina tulburările continuă, cu toată energia depusă de englezi 
pentru salvarea autorităţii ovreieşti. Paradoxul este că mâna comuniş- 
tilor de la Moscova împinge pe arabi împotriva... evreilor! 


În revista franceză Fronticres din 10 septembrie trecut, Vallery-Ra- 
dot semnează un articol intitulat: M. 7itulesco pense-t-il rentrer en 
scene? în care face harcea-parcea pe bietul nostru european. Ce e mai 
trist e că Vallery-Radot are dreptate. 


23 octombrie. Arcizewski s-a înapoiat de la Geneva, unde a petrecut 
câteva zile cu Beck. E plin de ştiri senzaţionale şi pare destul de bine 
informat asupra jocului de culise din jurul Cancelariilor occidentale. 
După dânsul situația e dominată în Apus prin frica Angliei de Germa- 
nia şi a Franţei de Italia. Aceste două sentimente determină azi politica . 
reală — în dosul frazelor şi gesturilor de paradă — pe care grupul de- 
mocratic (Anglia şi Franţa) o duce față de grupul Statelor dictatorial 

(Germania şi Italia), Anglia se teme de o creştere continuă a marinei 
germane şi de pretenţiile coloniale ale Reichului, îndată ce „stan- 
dingul't flotei sale va fi ajuns la coeficientul pe care Hitler îl urmăreşte, 
După acordurile existente, flota germană se poate dezvolta până la 35% 
din tonajul celei engleze, Londra e sigură însă că odată această limită 
atinsă, Berlinul va cere succesiv 50%, 60% şi poate chiar paritatea. Or, 
dat fiind faptul că flota britanică e răspândită în lumea întreagă, en- 
glezii socotesc că o flotă germană chiar numai cu potenţialul de 50% 
din tonajul lor, ar fi nu numai o forță suficientă ca să pretindă colonii, 
dar încă să amenințe serios Anglia, Ca să slăbească Germania, diplo- 
maţia engleză caută să rupă Italia din axa BerlinmRoma, De aci o vădită 
tendință de apropiere între Londra şi Roma, 

Franţa la rândul ei se teme ca flota italiană să nu ajungă un obstacol 
la comunicațiile ei cu Africa, mai ales dacă ocuparea Balearelor de că- 
tre Italia s-ar prelungi sau s-ar definitiva, Această teamă o împinge şi 
pe dânsa să urmărească o slăbire a axei Roma-Berlin, dar în defavoarea 
Italiei, De aci toate cochetăriile cu Germania pe care caută să o rupă de 
Italia. Aşa încât, în definitiv, Anglia şi Franța sunt de acord să slă- 
bească sau să rupă axa BerlinmRoma, dar numai pe atât, Încolo, ele ur- 
măresc obiective deosebite; acțiunea uneia e îndreptată împotriva Ger- 
тапіеі, a celeilalte împotriva Italiei, Întrucât priveşte Spania, chestia 
nu interesează decât în mod secundar şi Anglia şi Franţa, iar atitudinea 
lor în această afacere e strâns legată de planurile ascunse, Până în cele 
din urmă, Anglia va favoriza politica italiană dincolo de Pirinei, iar 
Franţa îi va rămâne cât se poate de ostilă, 

O altă impresie a lui Arcizewski, de la Geneva, e că punctul ne- 
vralgic în Europa Centrală s-a mutat de la Viena la Praga, Germania nu 
va urmări deocamdată Anschlussul cu Austria, şi nici într-un viitor 
apropiat, ca să nu se strice cu Italia — şi-şi va muta revendicările în 
Cehoslovacia, Nu îndată, dar foarte curând, Impresia generală e că 
nimeni nu se va ridica în favoarea cehilor, nici chiar Franța mm mai ales 
dacă raporturile ei cu Germania se vor îmbunătăţi, 

In fine, ministru] Poloniei îmi raportează o impresie foarte netă a lui 
Beck, de la Londra, Anglia nu vrea să se amestece deloc în afacerile 
Europei Orientale — e însă foarte îngrijorată de situaţia din Extremul 
Orient (conferinţa de la Bruxelles se va deschide şi va lucra sub auspi- 
ciile ei), unde situația preponderentă pe care o victorie asupra Chinei ar 
da-o Japoniei, ar atinge foarte greu prestigiul britanic în Asia, Cabine- 
tul din St, James va face probabil tot ce va putea ca să împingă Sovie- 

tele într-un război cu Japonia şi pentru aceasta e doritoare să asigure 
spatele ruşilor. De aci dorinţa de a vedea Polonia şi România încheind 
cu Moscova, nu tratate de asistenţă, ci convenţii prin саге cele două 
State să se oblige să nu atace pe ruşi dacă cumva aceştia s-ar angaja 
într-un război cu Japonia. Politeţele pe care ni le fac englezii (trimite- 
rea generalului Jeffreys la Sinaia, primirea oficială a Regelui la Londra 
în primăvara etc.) nu au alt scop. 


Davila, în trecere prin Bucureşti, îmi povesteşte că a dejunat cu Ti- 
tulescu la Cap Martin, unde 1-а găsit foarte agitat prin corecturile unei 
cărţi pe care o scoate în trei limbi. E justificarea politicii lui. Titulescu 
n-a priceput niciodată politica, şi nu ştie că în politică, pledoariile celor 
înfrânți sunt inutile şi nu fac decât să sublinieze înfrângerea. Ciudat 
băiat şi Citta. E un arivist. Şi de ajuns. Acum vrea să ajungă şi la Lon- 
dra, şi deşi ştie că totul depinde de Rege, dejunează cu Titulescu, e 
prieten cu Maniu şi face democraţie cu naţional-țărăniştii — trei lu- 
cruri menite să-l curețe în simpatia Majestății Sale. 


А 67-a şedinţă a Comitetului de neintervenţie de la Londra a fost 
agitată. Muzica a condus-o Maiski, ambasadorul Sovietelor. Ruşii sunt 
nemulțumiți de planul italian combinat cu cel englez într-un text care a 
fost supus Puterilor. Vor retragerea unui voluntar comunist pentru cinci 
naționaliști! Viitoarea şedinţă, luni 25 octombrie, va fi poate cu scandal! 

Victoria naționaliștilor în Nordul Spaniei e complectă. Peste 60 000 de 
combatanți guvernamentali s-au predat până acum. S-a luat un imens 
material. Potenţialul forțelor naţionaliste a crescut sută în sută. 


Voievodul Mihai a fost înaintat sublocotenent şi numit aghiotant 
onorific al Regelui. Decretele au apărut azi. 


DI şi dna Windsor continuă turneul lor politic: au fost la Berchtes- 
gaden oaspeţii lui Hitler. Cu învoirea Londrei? 


A apărut decretul de deblocare a cadrelor ofiţereşti. O măsură era 
necesară. Avem vreo 15 000 de ofiţeri, mai mulți (de două ori) cât Iu- 

goslavia şi Cehoslovacia (fiecare), atâţi câți are şi Franţa! O serie de 
ofiţeri (vreo 4 000) vor fi scoşi la pensie cu 2 şi 3 ani înainte de vârstele 
fixate de legea pensiilor. Printre ei, vreo 150 de generali. Toţi inspec- 
tori generali. Se şopteşte că rezultatul manevrelor n-ar fi străin luării 
acestei măsuri. Comandamentele s-ar fi dovedit dezastruoase. Se urmă- 
reşte o întinerire a cadrelor. Misiunea franceză ar fi fost rău impre- 
sionată şi de alte lucruri: de faptul, spre exemplu, că tanketele şi trac- 
toarele au fost conduse de soldaţi cehoslovaci, împrumutaţi. Au fost? 


Heil Hitler! 

S-a contractat cumpărarea unui vas-şcoală (pentru înlocuirea răpo- 
satului Mircea) cu firma Blohm und Voss din Germania, pe prețul de 
750 000 dolari. Contractul a fost semnat ieri. Finanţarea se face prin 
noi, la Bancara. După cererea lui Malaxa şi a lui Irimescu, afacerea n-a 
fost încheiată până ce zisa fi rmă n-a dat un comision lui Mauritz repre- 
zentantul firmelor Krupp şi Demaschag (cu care s-a contractat con- 
struirea șantierului naval de la Galaţi). În ce buzunare vor cădea aceşti 
bani? Contractul cu Blohm şi Voss s-a încheiat direct, fără subterfugiul 
unei firme olandeze. Ce zic francezii? Sau de dragostea nemților care 
i-a apucat, închid ochii? Acum nu mai plăteşte turcul, plăteşte românul. 


Cafeneaua politică: 

A. Mironescu a spus că înțelegerea Mihalache-Vaida е indispensa- 
bilă pentru a aduce pe național-țărănişti la putere. Impresia lui Nea 
Ghiţă e că înțelegerea nu se va putea face şi că de altmintreli, Regele 
pare să aibă o formulă hotărâtă. (Blumenfeld). 

B. Un Guvern Mihalache e sigur. Condiţia Vaida nu e sine диа non. 
(anturajul lui Madgearu). 

С. Piesa e jucată. „Suntem“ toți traşi pe sfoară. Regele va reînnoi 
mandatul lui Tătărescu. (Costică Angelescu bulgarul.) 

D. O formulă Tătărescu, cu o largă remaniere (Argetoianu, Gh. Bră- 
tianu etc.) nu e exclusă. (Antonescu Victor prin Blumenfeld- Calman). 

E. Vax! 


24 octombrie. Prezidat aseară un banchet în cinstea lui C. Radovici, 
care a obținut astă vară un frumos succes electoral la Făgăraş. În județ, 

lista Partidului Agrar a bătut toate listele opoziţiei, iar în oraşul Făgă- 
raş, a luat majoritatea. De două săptămâni ziarele anunţă că cu acest 
prilej urma să fac declarații senzaţionale. M-am mărginit la o singură 
declaraţie, anume aceea că nu am nici una de făcut. Am adăugat că în 
învălămşala patimilor şi poftelor ce s-a dezlănțuit în preajma succesi- 
unii Guvernului Tătărescu, nu eram concurent. Am un program şi un 
cap, la dispoziția Ţării şi a Regelui. Dacă arbitrul constituțional, care 
ştiu că doreşte binele Țării, are nevoie de mine — bine. Dacă nu, şi mai 
bine. Eu unul nici nu linguşesc, пісі nu атепіп{. Nu cerşesc, nici nu mă 
răţoiesc. Nu ştiu ce efect au putut să facă cuvintele acestea asupra 
partizanilor mei... 


La Roma apare de câtva timp revista L 'Informazione Diplomatica. 
Se zice că ar fi până şi redactată de Mussolini. În numele său a apărut 
ieri un fel de comunicat care aduce la cunoştinţa lumii că Italia nu va 
mai face пісі o concesie esenţială la Comitetul de neintervenţie de Іа 
Londra. Dacă propunerile sale nu vor fi primite, Guvernul fascist îşi va 
lua toată libertatea de acțiune. Răspunderea insuccesului unei înțele- 
geri va cădea înainte de toate asupra Rusiei Sovietice, dar şi asupra An- 
gliei şi a Franţei, a căror atitudine ar fi în tot cazul mai puţin logică de- 
cât a Sovietelor. Ribbentrop a sosit pe neaşteptate la Roma, însărcinat 
pare-se cu o misiune confidențială din partea lui Hitler. Se vorbeşte de 
adeziunea formală a Italiei la pactul anticomunist germano-japonez. 


Şedinţa Comitetului de neintervenție care trebuia să aibă loc luni 
(mâine) a fost amânată pe marţi, spre a se permite discuţii prealabile, 
mai ample între Puteri. 


Ziarele pariziene anunţă că generalul Gouraud atins de limita de 
vârstă, va fi numit mareşal, ca să-şi poată păstra funcţiile de guvernator 
militar al Parisului. 


Iar se vorbeşte despre demisia lui Schacht. Vizita lui la Bucureşti, 
amânată deja o dată, a fost din nou amânată. Trebuia să sosească la Bu- 
cureşti la sfârşitul lunii. 

A nins mult în munţii Elveţiei. Să fie cauza frigului de la noi? 


Legea deblocării cadrului ofițeresc face zarvă mare în Armată. Toţi 
cei eliminaţi, şi cei ce vor fi eliminaţi în curând au început să se agite 
serios. Măsura e totuşi bună, în principiu, dacă nu se numesc imediat 
alţii în locurile rămase vacante. În aplicare însă, are cusururi, între alte- 
le pe acele de a lovi orbeşte. Mi se spune astfel că ea ar atinge în cu- 
rând şi pe generalul Топ Antonescu, unul din cei mai buni generali din 
câţi avem, şi imediat pe generalul Sichitiu, care de-abia a fost numit şef 
al Marelui Stat-Major şi despre care se spune numai bine. 


Dom” Guţă a adresat „un inimos“ apel către țară, cerând subscripţii 
pentru fortificarea graniţelor. Ridicol. Unde trebuie zeci de miliarde, ce 
ajutor pot aduce câteva milioane? Banca Naţională s-a înscris cu 25 — 
cât vor subscrie cei care n-au la îndemnână presa de imprimat bilete? 


Monsieur Constantin Flondor, ministru plenipotenţiar şi parkinso- 
nian a fost numit Mareșal al Palatului. Bun băiat, dar fără suprafață şi 
cam tembel. Monsieur Urdăriano a fost numit Mare Şambelan (ha, ha!). 
Dintr-o lovitură s-au făcut şi el, şi [ага şi Regele de râs. 


Universul publică actul de angajament al colonelului Petrescu la 
„Reşiţa“. Pe lângă o leafă anuală de 600 000 lei, „specialistul“ dlor 
lunian şi Malaxa mai primeşte tantieme care în ultimii doi ani s-au ur- 
cat la suma de 22 milioane şi jumătate lei (comision asupra comenzilor 
militare). Frumoasă lovitură! Şi noroc pentru Partidul Ţărănesc-Radi- 
cal. Şi poate şi pentru dl lunian? 


Iorga polemizează cu Mehedinţi prin Universul. Paranoicul a fost 
atins unde-l doare, şi înjură. Ce putoare! 


Pangal a fost ieri la Mironescu care i-a povestit audiența sa la Rege. 
Dânsul n-ar fi cerut audienţă, căci n-avea pentru ce, dar Regele i-a tri- 
mis vorbă să o ceară, şi l-a ţinut aproape două ceasuri. Au făcut mai 

“1 


întâi „un tur de orizont“ în ce priveşte situația internă şi cea externă. 
Apoi Regele i-a spus că ar vrea să facă un Minister de concentrare, cu 
toată lumea, dar asta nu va fi posibil. În lipsa unei asemenea posibilităţi 
ar vedea cu ochi buni un Minister Vaida-Mihalache. Dar socotește că 
nici acesta nu se va putea alcătui. Şi aşa stând lucrurile s-ar gândi la un 
Minister Mironescu-Vaida—Argetoianu, în care ar dori să intre şi 
Gheorghe Brătianu. Mironescu crede că Vaida ar accepta, și-i va vorbi 
el. Pentru Gh. Brătianu, a cerut lui Pangal să mă roage să-i vorbesc eu, 
dar fără nici un angajament, căci Regele nu i-a dat propriu-zis o însăr- 
cinare în acest sens, ci mai mult o misiune de orientare. 

„Am și vorbit cu Vaida ceva, a adăugat Mironescu, şi Vaida mi-a 
spus că cu Argetoianu numaidecât, şi înțelegerea ar fi uşoară, dar că cu 
Brătianu va fi mai greu, căci nu ştie ce vrea. Regele ar vrea şi o їп(е- 
legere cu Goga, nu ca să intre în Guvern, căci Vaida nu merge cu Go- 
ga, dar ca să i se aleagă un număr de prieteni în Parlament.“ 

Pagnal a întrebat atunci, dacă-i poate spune cine ar prezida Minis- 
terul — întrebare la care Mironescu a răspuns că nu ştie, deoarece Re- 
gele nu i-a dat nici o lămurire în această privinţă. „Dar cine ar lua Ex- 
ternele? — a continuat Pangal — dta?“ —,,Nu ştiu, dar se роаѓе!. Cine 
vrei să le ia? Vaida, nu se poate — iar Argetoianu ar fi mai util la Inter- 

“ Mironescu a mai povestit cât bine i-a spus Regele de mine, iar 
Pangal, ca să-i întoarcă politețea a asigurat pe Mironescu de toată sti- 
mea mea (!). Schimb de politeţe ca în anticamera lui Talleyrand! 

Era să uit esenţialul, dacă pot spune aşa. Regele ar fi spus lui Miro- 
nescu că până acum câteva zile s-a gândit serios la un Minister Mihala- 
che, dar că după ce Goga i-a declarat că face revoluţie, nu mai poate fi 
vorbă de aşa ceva. Nu îi e frică de revoluție, dar nu vrea tulburări de 
nici un soi. Ce farsor! Îşi are planul lui făcut de mult, în care ţărănişti 
n-au intrat nici o clipă, şi spune tot felul de braşoave, ca să se repete, şi 
să încerce astfel să împace pretenţiile unora şi altora! 

Pangal a avut impresia că Mironescu nu i-a spus tot, şi că probabil 
conversaţia lui cu Regele a mers mai departe decât o mărturiseşte. Se 
poate. Pe mine nu mă interesează persoanele, mă interesează ce vrea 
Regele să facă cu ele. E hotărât să o rupă cu trecutul? Da, sau nu? Aci e 
toată chestiunea. Să facă ce trebuie — cu oricine. 

A avut ieri şi Nolică Antonescu o întâlnire cu Mironescu. Lui Anto- 
nescu, moş Ghiţă i-a spus două lucruri: 1) că, dacă Vaida se înțelege 


i Grigorcea, care pleacă la Londra astă-seară mi-a dat pe Mironescu ca ministru de 
Externe sigur, oricare ar fi combinaţia politicii pe care Regele ar aduce-o la Guvern... 

cu Mihalache şi Mihalache cu Vaida, Ministerul de mâine e făcut (asta 
e formula pentru public!) şi, al 2-lea) că Regele mă iubeşte nespus (asta 
e formula pentru partizanii mei!). 

Pangal mi-a mai povestit că a văzut din nou pe Arcizewski şi pe 
Avacumovici, însărcinatul cu afaceri iugoslav, doi prieteni. Arcizewski 
i-a spus că Rydz-Smigly, fără să se amestece în politica noastră inter- 
пй, va spune Regelui că un Guvern „naţional-țărănist, despre care se 
vorbeşte“ ar afecta mult opinia publică din Polonia care nu poate să 
uite că Madgearu a declarat ritos: „cu Sovietele, da — cu Polonia, ni- 
ciodată!“ lar Avacumovici l-a asigurat că Prințul Paul va merge mai 
departe şi va arăta Regelui tot pericolul ce l-ar prezenta în momentul 
de față când Europa e împărţită în două, о întărâtare a elementelor de 
dreapta. Nu ştiu ce-i vor spune franţuzii, dar ştiu un lucru, e că orice i- 
ar spune şi franțuzii şi polonezii şi sârbii, Regele nu va chema ре Miha- 
lache şi pe ţărănişti decât dacă va capitula înaintea lui însuşi. Şi de o 
asemenea capitulare mi-e frică. De altmintreli treaba lui. Cum şi-o aş- 
terne, aşa s-o întinde. 

Audienţa lui Vaida, care trebuia să aibă loc vineri, n-a avut loc. Mi- 
ronescu a spus lui Pangal că a fost fixată pe miercuri. 


25 octombrie. Sosit aseară la Sinaia, pentru serbările de azi, cu pri- 
lejul înaintării Voievodului Mihai la gradul de sublocotenent. 

Parada a avut loc azi-dimineaţă, pe valea Prahovei, alături de Poia- 
na Țapului. S-a amenajat între Prahova şi calea ferată o frumoasă es- 
planadă, aştermută cu pietriş, destinată unui aeroport de turism (avioane 
mici). Tribunele au fost construite cu spatele la calea ferată şi cu Gepii 
în față. Am avut noroc de vreme frumoasă. Trupele în mare ţinută, aşe- 
zate de-a lungul marginii dinspre apă şi drapelele tuturor regimentelor 
masate în flancul batalioanelor — înveseleau prin vioiciunea culorilor 
lor aspectul tomnatic al peisajului. La poalele Gepilor un brâu de pă- 
duri aurite, din care se ridicau, izolaţi sau în şiruri, brazii verzi şi fal- 
nici. Sub pădure, pe poieni, lume multă în alb, în roşu, în negru (costu- 
mul țărănesc şi străjeresc predominau) se înfățişa, dată fiind distanța, 
ca o figuraţie de păpuşi în ritmul şi în culorile scumpe bătrânului Brue- 
ghel. Ceremonia s-a desfăşurat într-o ordine perfectă, în faţa Prinţilor 
şi Misiunilor străine care ocupau loja centrală а tribunei. Incântătoarea 
privelişte a ridicat moralul oamenilor. Hotărât Regele Carol e un admi- 
rabil punător în scenă. Are vocaţia teatrului. O singură pată neagră, care 
de fapt era albă: caraghioşii cu mantaua ordinului Mihai Viteazul... 

Voievodul Mihai era foarte emoţionat. Punctul culminant al serbării 
a fost rugăciunea preoților: se instalaseră megafoane, şi ecolul cânte- 
cului liturgic răsuna până în stâncile Gepilor şi se pierdea în codrii; ru- 
găciunea oamenilor se transformase astfel într-un imn înălțat către ce- 
ruri de întreaga natură. 

În alinierea demnitarilor Curţii, la sosirea Regelui pe esplanada de 
la Piatra-Arsă (e numele ce s-a dat viitorului aeroport) Urdăreanu, Ma- 
re Şambelan (!!!!) a fost plasat înaintea lui Flondor, Mareșal. Bizar! Iu- 
nian a făcut observaţia că se va numi poate, peste amândoi, un Mare 
Mareşal, şi că locul se va da lui Maniu! 

Prinţul Paul al Iugoslaviei a defilat foarte elegant, în noua lui uni- 
formă de colonel de grăniceri (cu „ţucalul“! pe cap), iar Prinţul Frederic 
de Hohenzollern în ţinută de general de vânători. Au fost de față şi 
Arhiducesa Ileana, cu soțul, Reginele Maria şi Elisabeta însă nu. Se 
zice că Regina Maria iar nu e bine, că scăderea globulelor sale roşii a 
devenit iarăşi îngrijorătoare şi că va pleca la Viena cu Ileana, să se caute 
cu specialiştii. Dintre şefii de partide au fost absenţi Dinu Brătianu, 
Averescu şi Iorga. Mareșalul Prezan, foarte vesel şi vioi, a fost prezent. 
Am fost chiar aşezat din întâmplare între dânsul şi patriarh — şi Bise- 
rica şi Armata mi-au dat binecuvântare pentru un viitor Guvern. „Nici 
o teamă de aşa ceva — a fost mulțumirea mea — nu sunt nici prost, 
nici pungaş, de ce ar avea Regele încredere în mine?“ Amândoi mi-au 
dat dreptate... 


Aseară „am făcut cafenea“ la Palace Hotel. Goga mi-a povestit ade- 
vărata versiune a declaraţiilor pe care le-a făcut Regelui. N-a vorbit de 
revoluţie; a vorbit de masacre de ovrei în Nordul Moldovei, în Basara- 
bia şi la Bucureşti. Aşa mai merge, căci, dacă Goga nu e în stare să facă 
revoluţie, Cuza ($1 mai ales cuziştii) sunt prea bine în stare să sugrume 
câteva mii de evrei. Un pogrom — sau mai multe — ar impresiona 
însă Europa Occidentală şi mai mult decât o revoluţie. Am constatat la 
toți — afară de Grigore Filipescu — o ură neîmpăcată împotriva lui 
Mihalache şi a ţărăniştilor. Formula lui Goga, a lui Gh. Brătianu, a lui 
Papacostea (omul lui Averescu), a lui Georgescu Cocoş (purtătorul de 
cuvânt al lui Iorga) — a fost: „orice Guvern, numai Mihalache nu!“ 
Bineînţeles că am încurajat cât am putut această dispoziţie sufletească. 


1 O chiveră greoaie de pe vremea Mariei-Terezia! 

Doctorului Angelescu îi era frică de un nou Minister Tătărescu, dar pe 
ţărănişti îi socotea excluşi. De altmintreli această frică domina şi prin- 
tre gazetarii care forfoteau în jurul nostru. Era chiar nota zilei: o sumă 
de nechemaţi pariau că Regele va însărcina din nou pe Tătărescu си 
formarea Ministerului, obligându-l însă să ia şi pe Gh. Brătianu (!!!). 
Gongopol mi-a spus chiar că aceasta era impresiunea cu care Miro- 
nescu ieşise de la Rege! E probabil că Regele lasă acest zvon să alerge 
(cu complicitatea lui Tătărescu) „ca să moaie opoziția!“ Tot şmecherii 
inutile. Doamne Sfinte, se va sfârşi odată în {ага asta cu şmecheria? 


26 octombrie. Ziua de ieri s-a încheiat printr-o recepție seara, la Pe- 
leş. La masă n-au fost decât Prinții şi şefii delegaţiilor străine. „Diner 
intime“. Praznicul a început printr-un concert al Filarmonicii, dirijată 
de George Georgescu. Prea lung. Programul fusese întocmit, după câte 
mi-a spus Georgescu, de către Voievod. Mozart, Schubert, Enescu, a 5-а 
simfonie a lui Beethoven. Porcăria lui Enescu, o rapsodie pe motive ro- 
mâneşti, prinsă între simfonia „neisprăvită“ a lui Schubert şi a S-a a lui 
Beethoven, a fost o nenorocire inutilă. Invitaţii, „selecționați“ înfățişau 
altă nenorocire. Nu ştiu ce criterii urmează Palatul їп invitaţiile sale, 
dar s-ar fi crezut oricine mai iute în Bulgaria decât la Curtea româ- 
nească, pe vremuri atât de elegantă. Prin uşa deschisă, priveam cum 
circulau prin galerie demnitarii Palatului. Toţi capete pătrate şi inculte. 
Am priceput de ce bietul Rege nu poate veni în contact cu ţara: un ase- 
menea zid de prostie e un „izolator“ de neînfrânt. 

După concert, primire. Pe cât a fost de bine organizată serbarea de 
dimineața, pe atât a fost de prost cea de seara. Regele şi oaspeții mai 
străini au pornit spre fundul galeriei „Mauresque“, şi s-au înfundat 
acolo. Тіпеат să salut pe Prinţul Paul şi să fac cunoştinţa Mareşalului 
Rydz-Smigly, date fiind raporturile mele cu Legația polonă şi străduin- 
tele cu care urmăresc colaborarea româno-polonă — ca să ajung însă 
până la ei a trebuit să lupt ca la bâlci, şi nici n-aş fi ajuns fără ajutorul 
lui Sidorovici. Prinţul Paul a fost de o amabilitate neaşteptată, s-a bu- 
curat ca un prieten să mă revadă şi mi-a promis un portret al său pentru 
Jockey-Club al cărui membru de onoare este. Cu Mareşalul Rydz-Smigly 
am stat mai mult de vorbă. E un spirit lămurit, vede lucrurile cum sunt, 
şi va face tot pentru consolidarea prieteniei dintre Polonia şi România. 
Formula „colaborare“ pe care i-am dat-o, ca un superlativ al celei de 
simplă alianţă, i-a convenit de minune. Conversaţia noastră s-a învârtit 

mult în jurul Regelui, şi am avut impresia unei anumite rezerve din 
partea Mareşalului. Cum lăudam politica dusă de Rege de un an, în 
opoziţie cu a lui Titulescu, Rydz-Smigly m-a întrebat cu un surâs: 
„Etes-vous sir qu'il ne revienne pas?“ I-am dat toate asigurările în 
această privință. 

Prin Alexandru Zamfirescu am aflat câteva minute mai târziu cauza 
rezervei Mareşalului: era supărat. De când sosise, Regele nu găsise 
cinci minute să vorbească cu dânsul, şi cum Mareşalul a plecat azi-di- 
mineaţă la ora 9 e puţin probabil să le fi găsit înainte de plecarea lui. 
Probabil că sunt supăraţi şi ceilalți generali străini, căci la mesele in- 
time care au avut loc, Regele a vorbit tot timpul englezeşte cu Prinții: şi 
toate Alteţele, în snobismul lor, au ignorat pe domnii generali, care пи 
pricepeau о buche englezească — afară de generalul englez, bineînţe- 
les. Arcizewski săracul, care se munceşte atât să împace lucrurile, era 
turbat. Chiar față de miniştrii țărilor care au trimis misiuni, s-a pro- 
cedat în modul cel mai ciudat; nici unul din ei n-a fost poftit la o masă, 
nici chiar la parada de dimineaţă. La concert şi la recepţie, şi atâta tot. 
Şi nici n-au fost invitați însărcinaţii cu afaceri. Astfel, Sola fiind în 
concediu, Italia a fost absentă. În schimb a fost prezent Ostrovski. Nu 
maj pricep nimic. Regele mi-a mărturisit cu cât interes urmăreşte ches- 
tiunea uniunii personale cu Polonia şi-şi bate joc de omul de care în- 
treaga combinaţie depinde... 

Zamfirescu a informat pe Tătărescu despre supărarea Mareşalului. 
Nu ştiu ce va fi rezultatul. 

Regele Hollywood era aşa de stăpânit de serbările pe care le organi- 
zase, şi aşa de asaltat de străini încât n-am putut schimba cu dânsul 
decât câteva cuvinte, tot în jurul lui Mihai şi a parăzii de dimineaţa: 
voia să cunoască efectul produs de înălțătoarea ceremonie. Politică n-am 
putut atinge, dar din imponderabile mi-am dat seamă că se găsea încă 
pe teren solid. N-am aflat supărarea Mareşalului Rydz-Smigly decât 
după ce am vorbit cu Regele, aşa încât n-am putut să-i spun nimic în 
această privinţă. 

Vorbit puţin cu Gh. Brătianu, ca să fac plăcere lui Mironescu. Brăti- 
anu nu prea ştie ce vrea; ar prefera un acord electoral, intrării într-un 
Cabinet format de Mironescu, de Vaida şi de mine. Cam în genul celui 
încheiat în 1931 între mine şi Duca, dar pe alte baze — mi-a spus. A 
rămas să ne mai vedem la Bucureşti. 

Tot la Bucureşti a rămas să mă întâlnesc cu Mironescu. Din cele câ- 
teva cuvinte schimbate, am impresia că n-a spus tot lui Pangal, şi că 

are o însărcinare, fie şi numai de sondare, din partea Regelui. Vom ve- 
dea. La Sinaia nu era chip să stăm de vorbă, în lumea de la Peleş. In 
cursul zilei n-am vrut să alerg după el, şi probabil nici el după mine! 

Printre membrii Guvernului, atitudine deprimată. Pentru gheşeftari 
şi lichele, plecarea de Іа putere e totdeauna tristă. 


27 octombrie. Cu prilejul promovării Voievodului, platitudinea 
conducătorilor instituţiilor noastre de Stat s-a întrecut. Voievodul a fost 
copleşit de daruri, pe spezele contribuabililor. De la automobilul oferit 
de Ministerul Aerului până la tabachera de aur înmânată de Corpul I de 
Armată. În Universul de ieri e înşirat un nesfârşit pomelnic de cadouri. 
Regele a contribuit şi el la fericirea lui fiu-său cu... marele Cordon al 
Ordinului Carol. 

La recepţia de la Peleş, preotul catolic din Sinaia a fost invitat...,,cu 
doamna “! Acum că ilustrul Urdăreanu îşi reia sub titlul de Şambelan 
toate funcţiile şi prerogativele pe care le avusese са Mareşal, să sperăm 
că asemenea gafe nu se vor mai face. Pare că a fost o luptă serioasă în 
jurul Regelui pentru repunerea lui Urdăreanu în toate „drepturile“ sale. 
Urdăreanu a pretins că nu poate reveni umilit. Regele a rezistat la în- 
ceput, dar Madame Du Barry a învins până în cele din urmă. Urdărea- 
nu a încălecat-o iar, şi printr-însa a ajuns iarăşi tare şi mare. Scârbă şi 
che-tuială, iată cele două cuvinte се ar trebui săpate deasupra porţii de 
intrare, la Curtea noastră. 


Prinţul Paul al Serbiei a vizitat ieri pe Regina Maria la Bucureşti. S-a 
dus şi el să insiste pe lângă dânsa să meargă la Viena să se caute. Seara 
s-a înapoiat la Sinaia de unde, împreună cu Prinţul Charles al Belgiei, 
cu Prințul de Hohenzollern şi cu generalul ciocoslovac Sirovy a plecat 
cu Regele la vânătoare de fazani, în Banat. Prințul Moștenitor al Suediei 
a vizitat Braşovul şi împrejurimile, şi a petrecut noaptea la Braşov. E 
hotărât să stea în ţară până la 5 noiembrie, să se plimbe în Deltă şi în 
Bucovina. E amator de artă, şi de oscioare preistorice. 


Malaxa s-a supărat pe Jockey-Club, fiindcă Comisarii Curselor i-au 
distanțat un cal. Malaxa fiind deasupra legilor şi regulamentelor, nu 
putea admite aplicarea lor nici măcar împotriva cailor săi. S-a supărat 

şi a declarat că renunţă la grajdul lui. Domnii de la Club m-au rugat să 
intervin pe lângă Rege (prezident al Jockey-Clubului) ca să-i spună o 
vorbă şi să-l împace. M-am executat luni seara la Sinaia. La primele 
vorbe, Regele m-a oprit: „Bine, dar mi i-a dăruit!“ (adică caii). N-am 
mai insistat. 


Comitetul de neintervenţie de la Londra a ţinut ieri şedinţă. Con- 
trariu aşteptărilor multora şi informaţiilor pesimiste răspândite de presa 
internaţională iudaică — care nu vorbea de mai puţin decât de un peri- 
col iminent de război — lucrurile s-au petrecut în linişte. Toate Puteri- 
le, minus Rusia Sovietică, au aprobat propunerile fixate în şedinţa pre- 
cedentă, cu mici modificări de text, primite şi ele fără greutate! S-a re- 
nunţat la ridicolele retrageri simbolice. Rusul a mai pus apă în vin, şi a 
propus câteva amendamente, din care unele inadmisibile. Viitoarea şe- 
dință, vineri. Până atunci, se speră că se va ajunge la un acord general. 

In aşteptarea acestui acord, avioane necunoscute au scufundat două 
transporturi franceze încărcate cu marfă destinată Barcelonei. 

Se precizează că vizita lui Ribbentrop la Roma a avut un dublu 
scop. Nu numai chestia pactului anticomunist, dar şi chestia coloniilor 
germane. Ribbentrop а fost însărcinat să informeze pe Mussolini că . 
Germania va crea un Minister al Coloniilor şi va pune îndată după ace- 
ea chestiunea retrocedării coloniilor sale aflate sub mandat. Atitudinea 
lui Mussolini, faţă de ambele chestiuni n-a fost încă dată în vileag. 


Masacrele continuă în fericita Rusie. Săptămâna trecută au fost exe- 
cutate 223 de persoane — numărate în dările de seamă publicate de 
ziarul sovietic Izvestia. 


In Belgia, Ministerul Van Zeeland a demisionat. Cauza căderii Ca- 
binetului a fost scandalul provocat de afacerile veroase de la Banca 
Naţională, în care a avut şi Van Zeeland o parte de răspundere, ca fost 
viceguvernator. Van Zeeland a demisionat şi din Cameră, ca să poată 
fi mai liber la dispoziţia Justiţiei. Criza va fi greu de rezolvit, şi o anu- 
mită precaritate de guvernământ e de prevăzut, în Belgia. 


Conferinţa Pacificului, care trebuia să se deschidă la Bruxelles în 
ziua de 30 octombrie, a fost amânată la 3 noiembrie. 

Criză şi la turci. A demisionat primul ministru şi a fost numit altul. 
Celar Baiar în locul lui Ismet Inonii, sau viceversa, tot o mâncare de 
peşte. Cine її ştie pe aceşti anonimi? Jidanul de Rustu Aras a rămas la 
Externe. 


S-a spus de vreo două luni, succesiv, că Titulescu revine, şi apoi că 
nu mai vine, şi iarăşi că vine. In România bineînţeles. Tactica lui obiş- 
nuită, să-şi aştearnă numele în gazete, cât mai des. Universul de azi dă 
un fel de comunicat şi ne asigură că Messia ne soseşte, şi încă foarte 
curând. Fie numele Domnului lăudat! 


Parlamentul englez a fost deschis pentru prima oară de Regele 
George al VI-lea. Vizita Regelui nostru în Anglia a fost anunţată în 
discursul Tronului, oficial pentru primăvară. 


La bursa din New York, din nou căderi catastrofale ale cursurilor, 
după ce târgul se normalizase oarecum, în ultimele zile. Speculă sau 
criză? Probabil şi una şi alta, căci specula nu-şi reuşeşte loviturile decât 
într-o atmosferă de criză. 


Documente descoperite asupra agenţilor revoluționari din Palestina 
dovedesc că toate firele mişcării, atât printre arabi cât şi printre evrei, 
sunt în mâna comuniştilor. Instrucţiile şi banii vin de la Moscova. 


Legația germană a cumpărat casa lui Cocor Popovici, pe B-dul Eli- 
sabeta. Casă mare şi frumoasă. Scopul mărturisit: instalarea biroului 
care se ocupă cu îngrijirea mormintelor soldaților germani căzuţi în 
timpul războiului pe pământul românesc. Scopul real probabil: înființa- 
rea unui birou hitlerist de propagandă. 


Quaranta, care face parte din stat-majorul lui Ciano, mi-a povestit 
că cu prilejul călătoriei ministrului-ginere italian la Tirana, acesta ar fi 
avut o lungă conversaţie cu ministrul nostru în Albania, Bibesco Laho- 

vari, şi i-ar fi comunicat dorința de a face o vizită la Bucureşti. Laho- 
vari i-a răspuns că va comunica Ministerului această dorință dar l-a în- 
trebat de ce n-a împărtăşit-o dlui Lugoşianu, ministrul României la Ro- 
ma. Ciano a replicat că „n-are nici o încredere în 41 Lugoşianu, infeu- 
dat politicii lui Titulescu“. În continuarea conversaţiei, Lahovari n-a 
ascuns lui Ciano cât sânge rău face românilor atitudinea Italiei 
favorabilă revizionismului unguresc. Ciano ar fi protestat cu cuvintele: 
„Italia e hotărâtă împotriva oricărui revizionism, fiindcă revizionism 
înseamnă război“! şi l-a autorizat să transmită la Bucureşti această de- 
clarație. Bibico a transmis lui Victor Antonescu toate câte le-a spus mi- 
nistrul de Externe italian, iar Victoraş Arpăcaş a însărcinat pe Lugoşi- 
anu să ceară lui Ciano o confirmare a celor spuse la Tirana. Ciano, care 
nu poate suferi pe Lugoşianu, i-a aruncat în față „scuza complimenti“: 
— „Da, am avut o conversaţie foarte cordială cu colegul dtale de la Ti- 
rana dar dtale n-am nimic de confirmat!“ Cel puţin aşa povesteşe Qua- 
ranta că s-au petrecut lucrurile. 


Ultim ecou al serbărilor regale din octombrie. La Alba Iulia, sau la 
Sibiu, Mihalache ar fi spus Regelui cât de rău i-a părut că Majestatea 
Sa nu venise Іа inaugurarea aşezămintelor cooperative din Topoloveni?, 
inaugurare 1а care „şeful“ poftise şi pe Suveran. Regele ar fi răspuns lui 
Mihalache: „Şi mie mi-a părut rău că n-am putut veni, dar am fost prea 
ocupat. Foarte frumos ai făcut: aş vrea să am un om ca dia în fie-care 
sat !“ Cei de prinprejur, dacă într-adevăr Regele a vorbit aşa, au trebuit 
să se prăpădească de râs! 


28 octombrie. Japonezii par a fi repurtat un mare succes la Shan- 
ghai, dar telegramele fiind controlate de agențiile ovreieşti, ştirile so- 
sesc încă încurcate. Chinezii sunt în plină retragere spre Sud de Shan- 


ghai. 


! Când, în 1932, am dat ziarului Tribuna un interviu (mă aflam la Roma) afirmând 
acest adevăr, pe care eu cel dintâi l-am subliniat, cenzura italiană a împiedicat publi- 
carea lui. 

2 Inaugurare, la care prezenţa patriarhului a provocat faimoasa campanie începută 
de colonelul Petrescu, împotriva lui Stelian Popescu. De unde sare iepurele! (sau mai 
exact de data asta peştele!) 

Japonia nu va participa la conferinţa Pacificului de la Bruxelles. Ja- 
ponezii socotesc că conferinţa nu e decât o comisie a Societății Națiu- 
nilor şi nu vor să aibă de-a face cu un for în strânsă legătură cu o insti- 
tuţie care i-a condamnat fără să-i asculte. 


Mussolini a dat un interviu agenţiei de informaţii telegrafice „Inter- 
national News Service“, prin care se declară partizan hotărât al păcii. 
Ducele nu vede cine ar îndrăzni să îşi ia răspunderea începerii osti- 
lităților şi consideră că pacea nu e ameninţată. Ducele mai socotește că 
fascismul nu e articol de export; Italia nu va lua însă niciodată poziție 
împotriva încercărilor fasciste din ţările străine. Prin acelaşi interviu 
aflăm că Mussolini, ca şi Hitler, se hrăneşte numai cu legume şi cu 
fructe şi că nu bea vin. Erbivorele pot fi mândre. Mussolini a mai măr- 
turisit că nu-şi consultă niciodată nevasta şi că se culcă devreme... 


Ziarele engleze au început să scrie bine despre Regele Carol (cu pri- 
lejul serbărilor de la Sinaia). Anunţarea vizitei Suveranului nostru în 
Anglia prin Mesajul Regal, a făcut mai mult decât zece ani de prezenţă 
a lui Titulescu în Londra. 


David, ex-Regele Eduard VIII, a simțit nevoia să explice — după 
vizita lui la Hitler — că, călătoreşte ca un simplu „particoler“, fără nici 
o misiune, dar că informațiile pe care le culege ar putea fi folosite, da- 
că s-ar ține seamă de ele. Se pare că în Anglia nu există câtuşi de puțin 
о asemenea intenţie. 


Telegramele de la Berlin anunță că demisia lui Schacht din Guvern 
va fi un fapt îndeplinit astăzi. În acelaşi timp — şi ca o explicaţie — au 
apărut declaraţii din partea lui Göring, prin care dictatorul economic cu 
planul de 4 ani, afirmă că directivele politicii economice şi financiare 
trebuie schimbate. Schacht rămâne în fruntea Reichsbankului. La Bucu- 
reşti va veni numai în această calitate. 


Didina Cantacuzino, bătrâna oroare, a fost decorată de Regele Bel- 
giei cu placa ordinului Coroanei. Reclamagioaică, Didina publică prin 

ziare că e singura străină distinsă cu această „înaltă“ decorație. O fi, 
dar atunci cu atât mai rău pentru „înalta“ decorație. 


Guţă Tătărescu a plecat la turci. De ar putea rămâne acolo! Ar fi 
singurul serviciu ре care turcii ni l-ar putea face, să ni-l ţină, şi să-l păs- 
treze în spirt. 


29 octombrie. Azi, a 62-a aniversare a Reginei Maria şi a nu ştiu câta, 
a Republicii turceşti. Am trimis flori Reginei şi un sictir lui Atatürk. 


Expoziţia universală de la Paris a fost prelungită şi pe 1938. Se va 
închide Іа iarnă şi se va redeschide în primăvară, după reparaţiile şi „re- 
tuşele“ necesare. 


Ieri au început la Roma serbările pentru a 15-a aniversare а marşu- 
lui asupra Romei. Deja 15 ani de regim fascist — vremea trece repe- 
de! Cu acest prilej Mussolini a pronunţat un discurs plin de avânt în 
fața а 10 000 de oameni adunați în forul ce poartă numele său. Їп cu- 
vinte aripate a lăudat patriotica pornire a poporului italian, care în 1922 
a venit la Roma să răstoarne clasele politice care în practica abjectă şi 
corupătoare a parlamentarismului democratic şi liberal nu mai erau 
la înălțimea timpurilor. Cuvinte lapidare, pe care aş voi să le văd săpa- 
te pe ruinele regimului nostru politic, şi mai abject, şi mai corupt ca cel 
italian din 1922. 

În afară de imnul înălțat fascismului, Mussolini a mai vorbit de lup- 
ta contra comunismului în afară de granițele Rusiei, de revizuirea unor 
clauze ridicole (?) ale tratatelor şi de dreptul Germaniei la colonii şi 
printr-o uşoară contradicţie a încheiat propunând ca lozincă a fascis- 
mului pentru anul al 16-lea, cuvântul: pace! Poate că fascismul acceptă 
semnul pace numai pentru anul al 16-lea? Aşa s-ar pune de acord amân- 
două părțile din discursul Ducelui. 

n comentariile sale, presa din Londra afirmă că prin revizuirea cla- 
uzelor ridicole ale tratatelor, Mussolini a vrut să înţeleagă clauzele re- 
lative la colonii. Şi că a făcut această declaraţie ca să facă plăcere dele- 
gaţiilor hitleriste prezente la serbare. 

Mussolini se joacă prea mult cu focul. Să nu se ardă. 

30 octombrie. Caraghiosul de Iorga, ca să-şi refacă o situaţie politi- 
că şi-a întins pânzele antisemite în nădejdea că vântul naționalist i le va 
umfla. Penescu, vicepreşedintele Sfaturilor Negustoreşti, îmi povesteş- 
te că nebunul a trimis o scrisoare cominatorie, un ordin, Discomului, 
somându-l să înlocuiască în 48 de ore pe depozitarul Weinberg de la 
Vălenii de Munte. Şi a semnat un al doilea ordin la adresa zisului 
Weinberg, punându-i în vedere să predea imediat depozitul creştinului 
Butoi, căci intervenise la Bucureşti pentru mutarea lui! Ce e mai trist, e 
că Discomul a mutat pe Weinberg la Ploieşti, sporindu-i leafa, numai 
ca să mulțumească pe lorga. Iată în ce stare de anarhie am ajuns! Pri- 
mul venit dă porunci şi poruncile se execută. Un а! 3-lea Rege se ridi- 
că, pe lângă Carol al II-lea şi Stelian I — şi Guvernul înghite. 

Cât timp zănaticul de la Văleni s-a mulțumit să scrie un articol pe zi 
împotriva „iudaismului cotropitor“, lucrurile mai mergeau, deşi într-un 
Stat bine organizat semănătorii de discordie ar trebui suprimaţi. Acum 
însă, în calitatea sa de preşedinte al Ligii Culturale, domnul cu barbă tri- 
mite circulări tipărite ia toate breslele şi asociațiile comerciale cerând 
negustorilor creştini să se strângă în jurul Ligii ca să desființeze comer- 
țul ovreiesc. Este inadmisibil ca Liga Culturală să se amestece în lupte- 
le politice, şi să ia hotărâri menite numai să facă zgomot în jurul Apos- 
tolului reclamagiu. În loc să intervină, Guvernul îşi încrucișează brațe- 
le, ca să nu supere pe „domnul profesor“. Până când va fi lăsată javra asta 
să se încurce pe ulițele satului, să latre şi să muşte pe paşnicii trecători? 


„Steaua Română“ a luat la licitaţie un perimetru al Statului pe prețul 
de 100 de milioane lei. Societăţile „Astra“ şi „Unirea“ vecine cu acest 
perimetru aveau interes ca „Steaua“ să nu-l ia, ca să poată trage dânsele 
din el tot petrolul. Au sperțuit ре dl Lobonţiu, şi asociatul acestuia, 
dl Valer Pop ministrul Industriei, a anulat aseară licitaţia. Petrolul din 
zisul perimetru se va scurge în rezervoarele „Astrei“ şi „Unirei“, Statul 
pierde 100 de milioane — iar consorțiul Valer Pop-Lobonţiu-Dr Cos- 
tinescu câştigă câteva „pungi“ bine garnisite. 

Se zice că consorțiul celor trei şmecheri pune la cale constituirea 
unei noii societăţi petrolifere „Zona-Petrol“, societate ce va aduna într- 
un mănunchi câteva firme falite şi pe cei mai notorii sperțari guverna- 
mentali. Totul în nădejdea concesiunii celor mai bune perimetre, răma- 
se neatribuite. Trăiască democrația — integrală! 

Văzut ieri pe Mironescu şi stat mult de vorbă cu dânsul. Impresia 
mea că nu spusese tot lui Pangal nu era exactă. Regele n-a intrat față de 
dânsul în nici o precizie; i-a spus că l-a chemat ca să-i cunoască şi 
părerea lui. Această părere, Mironescu i-a dat-o, fără înconjur. 1-а spus 
că deşi național-țărăniştii ar avea dreptul să reclame succesiunea Gu- 
vernului din punct de vedere electoral, din toate celelalte puncte de ve- 
dere, un Guvern al lor n-ar fi indicat. Şi „electoralul“ nu poate prima 
toate celelalte puncte de vedere. Restul conversaţiei a fost literatură. 
Regele nu i-a dat nici o însărcinare precisă, nici măcar una de sondare. 
ЕІ, Mironescu, i-a vorbit de o formulă Vaida-Argetoianu-Gh. Brătianu 
(şi cu dânsul, bineînţeles) şi Regele a spus „da, ar fi o formulă intere- 
santă“. De aci dorinţa sa, comunicată lui Pangal, de a cunoaşte intenţi- 
ile lui Brătianu. Despre Vaida, Mironescu afirmă că ar merge. Eu i-am 
spus, că în anumite condiții programatice ar putea conta şi pe mine. 
Mironescu e convins că în nici un caz Regele nu va aduce la putere pe 
ţărănişti, şi mai e convins că nici nu va reînnoi mandatul lui Tătărescu. 
Pentru rest — numai ipoteze şi ... nesiguranță. Am rămas înțeleşi să ne 
comunicăm informaţiile noastre ulterioare... 


La Londra agitație. Atitudinea Sovietelor față de propunerile supuse 
Comitetului de neintervenţie, supără mult. Tulburările musulmane în 
Asia şi Africa, în care mâna Sovietelor apare din ce în ce mai mult, au 
început să preocupe serios Guvernul englez. Ca şi războiul din Extre- 
mul Orient, unde iarăşi uneltirile Moscovei nu mai pot fi tăgăduite. Un 
reviriment în politica externă engleză, o îndepărtare de Rusia şi o apro- 
piere de Italia şi de Germania, nu sunt excluse. Deja s-au ridicat voci în 
presă, în acest sens — şi, mai timid, în Parlament. S-ar tinde deocam- 
dată la o reînviere a grupului de Patru (Anglia, Franţa, Italia şi Germa- 
nia). În favoarea reînvierii acestei formaţiuni încep să vorbească chiar 
organele de stânga, lucru simptomatic. 


La Comitetul de neintervenţie, propunerile engleze (cele italiene 
amendate) au fost în cele din urmă primite de toţi, cu rezerve din par- 
tea Rusiei de o parte — a Italiei, Germaniei şi Portugaliei de alta. Rusia 
cere retragerea voluntarilor fără nici o legătură cu celelalte cauze. Sta- 
tele totalitare cer unanimitatea, prin urmare şi aprobarea Rusiei /а toa- 
te cele conţinute în textul supus Comitetului. 

Guvernul republican spaniol s-a mutat de la Valencia la Barcelona. 
Semn că speranţele de victorie au scăzut mult. La Madrid se anunţă tul- 
burări continue, şi e probabil că nici acolo guvernamentalii nu se vor 
putea menține. 


La Congresul Radical-Socialist de la Lille, Delbos a făcut o expu- 
nere politică, înşirând obişnuitele clişee pacifiste. De notat certificatele 
Regelui Carol şi dlui Stoiadinovici, invocate pentru a dovedi тепјі- 
nerea alianțelor franceze. S-au mai urcat la tribună şi d.d. Herriot şi 
Bonnet, ca să văcsuiască ghetele democrației. După domniile lor toate 
merg bine şi Franţa este fericită. 


Germania a declinat invitaţia la conferinţa de la Bruxelles. A făcut-o 
în termeni foarte politicoşi, arătând că n-are ce căuta la conferinţa sem- 
natarilor unui tratat încheiat fără dânsa. Germania va fi însă gata să 
participe la eventuale măsuri ulterioare ce s-ar hotărî. 


Discursul lui Mussolini e viu comentat la Londra şi Paris. Îndru- 
marea Germaniei spre problema coloniilor e interpretată ca o abilitate a 
Ducelui pentru a îndepărta preocupările unui rival de bazinul Dunării, 
unde Italia vrea să-şi conserve influenţa intactă, Ziarele antifasciste au 
o atitudine din cele mai măsurate, dovadă mai mult a noilor dispoziţii 
engleze față de Italia. 


Japonezii, stăpâni pe provinciile din Nordul Chinei, şi biruitori la 
Shanghai, au făcut cunoscute propunerile lor de pace: 

Recunoaşterea suveranităţii Mongoliei Interioare, o autonomie şi o 
organizare specială pentru cele 5 provincii din Nordul Chinei; dreptul 
de pescuire pe coastele Chinei; ocuparea Shanghai-ului până Іа înche- 
ierea păcii; retragerea Chinei din Societatea Naţiunilor; predarea în- 
tregii aviaţii chinezeşti. 

E puţin probabil.că aceste condiţii să fie primite acum de China. Le 
vor primi mai târziu, şi altele în plus. 

La Brăila se ţine congresul Uniunii oraşelor. Inutil ca toate congre- 
sele. Nici un rezultat; ba da, unul: un banchet cu icre proaspete (con- 
tribuţia Filipoiului). 


Chestiunea cu Mareşalul Rydz-Smigly la Sinaia, şi cu supărarea lui 
pentru lipsa de atenţie a Regelui a luat după câte aflu astăzi, o gravitate 
excepţională în cursul nopţii de luni spre marţi care a urmat recepţia de 
la Peleş. Iată ce a povestit Flondor lui Pangal: 

„Marţi dimineaţa pe la ora 5, m-am pomenit cu Alexandru Zamfi- 
rescu care m-a deşteptat din somn ca să-mi spună că Mareşalul e fu- 
rios, că a venit în România ca să vorbească cu Regele şi că nu poate 
pleca fără să fi avut un schimb de vederi cu dânsul. Plecarea Mareşa- 
lului era fixată la ora 9 dimineața; Zamfirescu mi-a spus că trebuie să 
obţin numaidecât o audiență pentru dânsul, şi că, dacă e nevoie, Mare- 
şalul e dispus să mai stea şi ziua de marţi toată la Sinaia ca să fie primit 
de Rege. Nu ştiam ce să fac. M-am îmbrăcat şi m-am dus la Urdăreanu, 
pe care l-am pus în curent. S-a îmbrăcat şi el şi s-a dus la rândul lui la 
Rege. Regele, sculat pe neaşteptate, a părut că nu pricepe nimic, s-a 
frecat la ochi şi a spus că deşi ziua lui era foarte încărcată va primi pe 
Rydz-Smigly, şi i-a spus lui Urdăreanu să-l invite la dejun. Am însăr- 
cinat atunci pe Zamfirescu să comunice hotărârea Regelui domnului 
Mareşal; am dispus ca la ora 8 1/2 să fie informat Guvernul de amâ- 
narea plecării sale şi am prevenit garnizoana ca să nu mai trimită com- 
panie de onoare la gară. Pe la ora 8 1/2, uitându-mă pe fereastră văd pe 
Mareşal însoţit de Arcizewski urcându-se în automobil ca să plece la 
gară. N-am mai priceput nimic. M-am aruncat la telefon şi am alertat 
toată lumea. Natural n-am mai putut trimite companie de onoare. Un 
aghiotant s-a repezit la gară, trimis de Rege şi a întrebat ce se întâm- 
plase. Nimic — a răspuns Arcizewski — Mareşalul n-a cerut nici o au- 
diență Regelui, şi pleacă conform programului stabilit. Vagonul lui fu- 
sese ataşat între timp la tren, după cererea lui Arcizewski. Mareşalul s-a 
Suit într-însul, şi a plecat. Zarvă mare. Victor Antonescu a fost ridicat 
pe sus, urcat într-un automobil şi pornit spre Bucureşti. A prins trenul 
Mareşalului la Ploieşti, şi s-a suit la dânsul. Ce s-a petrecut de acolo 
înainte, nu ştiu — dar ştiu că Regele a fost foarte plictisit.“ 

Voi afla şi restul prin Arcizewski şi Zamfirescu. Nu pot însă decât 
să rept, ştiind tot ce ştiu, că nu mai pricep nimic. Să fi renunțat Vodă la 
o Coroană suplimentară şi să se fi aruncat din nou, trup şi suflet, în bra- 

tele jidănimii franțuzeşti? Ne aşteaptă în acest caz zile frumoase şi în 
politica internă! 


31 octombrie. În Siria, la Nord-Est de Damasc o trombă de apă a 
distrus mai multe sate, a înecat oameni şi vite. O adevărată catastrofă. 
Probabil că tot aşa una va fi inspirat în vechime ideea potopului Biblic, 
ca o pedeapsă a lui Dumnezeu. De data asta n-au pierit decât vreo mie 
de oameni. 


În Maroc, franțujii au fost mai miloşi decât potopul în Siria: n-au 
condamnat decât 58 de persoane, în urma încercărilor de rebeliune din 
ultima vreme. Musulmanii naționaliști (desigur ațâțaţi tot de agenţii 
Sovietelor) au încercat să se răscoale la Marakeş, la Rabat, la Fez, şi să 
proclame „regatul independent al Marocului“. Mişcarea a fost înfrântă, 
dar focul mocneşte sub cenuşă şi bineînţeles autorităţile franceze nu 
îndrăznesc să pună mâna pe adevărații vinovaţi, oamenii Moscovei. 


Monsieur Ostrovski, ministrul Sovietelor mi-a trimis o foarte fru- 
moasă invitaţie, cu seceră şi ciocan aurite, pentru serbarea pe care o dă 
la 8 noiembrie, la Athence Palace ca să serbeze a 20-a aniversare a dic- 
taturii proletariatului în Rusia. Mi-am adus aminte că am strâns mâna 
Ţarului Nicolae la Ţarskoe-Selo, şi am declinat invitaţia. 


La Comitetul de neintervenţie din Londra s-au amânat şedinţele pâ- 
nă miercuri 3 noiembrie, în nădejdea unei înțelegeri între Puteri, fie că 
se va obține şi adeziunea Rusiei la textul primit de toate celelalte Gu- 
verne, fie că se va convinge Italia, Germania şi Portugalia să renunţe la 
„unanimitatea“ pe care au cerut-o. În cazul în care nu s-ar ajunge nici 
până miercuri la nimic, Anglia şi Franţa vor cere fiecărei Puteri să-şi 
precizeze atitudinea față de conflictul spaniol! Ca şi cum diferitele ati- 
tudini n-ar fi deja precizate! 


Vechiul meu camarad şi prieten de la Viena (frumoase vremuri, 
unde sunteți?) Vittorio Cerutti, ambasadorul Italiei la Paris a fost pus în 

concediu nelimitat şi rechemat la Roma. Guvernul italian nu mai lasă 
la Paris decât un însărcinat cu afaceri. Hotărârea nu a fost luată în legă- 
tură cu evenimentele actuale, ci pentru a răspunde lipsei de curtenie a 
Guvernului francez care ţine vacant de mai bine de un an locul de am- 
basador la Roma, ca să nu dea Regelui Italiei, în scrisorile de acre- 
ditare, titlul de „Împărat al Etiopiei“ fără de care documentul nu ar fi 
primit de Cancelaria italiană. Prietenia Angliei costă scump. 


Presa japoneză, în mare parte, socoteşte războiul dintre Japonia şi 
Rusia Sovietică ca virtual început. E probabil că tunurile vor Биби! 
într-o bună zi, pe fronturile Siberiei şi Mongoliei, fără o declaraţie pre- 
alabilă de război. Dă Doamne! 


Scârba cu barbă şi-a convocat azi la Liga Culturală şefii secţiilor 
din judeţe, pentru măsurile de luat (!) împotriva comerțului ovreiesc. Їп 
acelaşi timp scrie în numărul de azi al Neamului Românesc un articol 
în care laudă românismul bătrânului rabin Gaster, şi declară că dsa nu 
face antisemitism (!) ci se apără împotriva copleşirii (?) evreieşti. Се 
secătură! 


La Craiova s-a inaugurat instalația centralei automatice a telefoa- 
nelor. Atât ne lipsea telefon automatic, căci încolo aveam de toate, în 
oropsita capitală a bietei noastre Oltenii. 


A apărut decretul de scoatere la pensie a ofiţerilor, de pe urma mă- 
surii „deblocării“. E scos din armată Prodan care acum două luni se 
credea tare şi mare şi se vedea chiar ministru de Război. E scos şi Si- 
chitiu şi în locul lui numit la Statul-Major generalul Ştefan Ionescu. 
Idem Papazoglu, comandantul Pieţii, înlocuit prin colonelul Dombrov- 
ski. În total, au fost scoşi vreo 1 200—1 300 de ofiţeri, în acest prim lot. 
Cei scoşi urlă, dar sunt puţini. Cei mulţi şi rămaşi în Armată sunt foarte 
mulţumiţi. Se zice că mai toţi ofiţerii pensionaţi se vor înscrie la Garda 
de Fier. Săraca Gardă de Fier! 

Mi s-a povestit una bună întâmplată la Ankara cu prilejul vizitei lui 
Victor Antonescu. După masa oficială oferită de Atatürk, şi recepţia 
idem — dictatorul s-a apropiat de ministrul nostru de Externe şi i-a 
şoptit la ureche: „E obiceiul nostru, după primirile oficiale să petrecem 
puţin între noi, în intimitate! Ai să vezi ce frumos аге să бе!“ Anto- 
nescu, siderat, s-a supus şi au plecat cu toţii la un local de noapte ре 
care Poliţia avusese grijă să-l evacueze de spectatori. „Entre nous“, era 
cu damele. Conformându-se tradiției beneşiane, Victoraş, deşi în vizită 
oficială, adusese cu dânsul pe dna Liseta Antonescu, née Corbesco, 
frumuşica cu gură strâmbă. Ajunşi în localul de petrecere, au început 
libaţiunile, cântecele şi „vederile“ căci personalul feminin al „boatei“ 
se afla în păr la post — şi în pielea goală, sau aproape. S-au îmbătat 
mai toţi şi Atatürk, turtă. Antonescu sughița şi frumuşica nu mai ştia 
unde să se bage de ruşine. La un moment dat, Atatiirk beat mort s-a 
îndreptat spre frumuşica şi, într-un râgâit i-a poruncit: „Chante!“ — 
„Mais, Excellence, je ne sais pas chanter!“ — „Quelle blague, a în- 
tâmpinat turcul Tiirk, vous devez savoir chanter, ce n'est pas pour 
votre gueule que votre mari vous a epous€!“ A urmat „un petit froid“ 
cum zice francezul, şi atmosfera nu s-a mai încălzit. Era de altmintreli 
ora despărțirii, se făcuse lumină... până şi în mintea lui Antonescu. 


Mă gândesc de câtva timp la ce poate să fie în mintea Regelui şi mă 
întreb dacă veleitarul din anii din urmă va rămâne tot neputinciosul pe 
care l-am cunoscut până acum, s-au dacă cumva, simțul răspunderii nu 
s-a deşteptat într-însul. Hohenzollernii sunt foarte întârziați în dezvol- 
tarea lor — şi poate că Carol ne va da la toţi o surpriză, realizând în fi- 
ne ceea ce naţia întreagă сеге de la dânsul de 7 ani. 

Atitudinea lui faţă de Mareşalul Rydz-Smigly poate fi explicată 
prin blegărie, prin capitulare faţă de exigenţele franțuzeşti, prin sno- 
bism — dar şi altfel. S-ar putea explica şi prin hotărârea fermă de a da 
lovitura cu prilejul schimbării de Guvern care, după cele vorbite între 
noi, trebuie să reprezinte în adânca lui convingere, nu numai înscău- 
narea unui regim nou intern dar şi a unuia extern. Ca să poată da lovi- 
tura fără să fie stânjenit de scumpii noştri aliaţi, era nevoie să le câştige 
întâi încrederea şi să-i adoarmă. Voiajul de astă vară în Franţa şi An- 
glia putea să n-aibă alt scop, şi trebuie mărturisit că încrederea Franţei 
şi a Angliei, a câştigat-o. Poate că acelaşi scop a fost urmărit şi prin 
discursul exagerat de „credincios“ ținut la Sibiu în fața lui Gamelin, ca 

şi prin atitudinea „rezervată“ față de polonez, de la Sinaia. E o linie 
constantă în toată atitudinea lui, de la debarcarea lui Titulescu, care 
poate dovedi şi slăbiciune, dar şi machiavellism. Modul cum mi-a vor- 
bit de alianța poloneză ca bază a politicii noastre externe, „uniunea 
personală“, pe care o urmăreşte, exclud răceala atitudinii față de Ma- 
reşal, fără o idee „de derrière la tête“. Şi această idee nu poate fi decât 
de a da lovitura despre care vorbeşte de 7 ani, fără să îndrăznească să o 
traducă în fapt. Şi trebuie să mărturisesc că niciodată nu l-am văzut atât 
de hotărât, atât de sigur de el, ca vara aceasta. Să fim oare nevoiţi să 
revizuim judecata noastră asupra lui? Să dea Dumnezeu. 

Slăbiciune sau dibăcie? Iată alternativa în faţa căreia ne aflăm. Până 
în 15 zile vom fi lămuriţi. Toate aparențele sunt pentru dibăcie — şi to- 
tuşi, dacă ar trebui să pariez aş paria pentru slăbiciune. Numai în po- 
veşti se schimbă Prinții şi o şopârlă se transformă în Făt-Frumos... 
Cineva îmi spunea zilele trecute: „Dta eşti singurul care ştie cum se va 
rezolva criza!“ — Am răspuns: „Sunt poate singurul care ştie cum vrea 
Regele să o rezolve, dar nu ştiu cum o va rezolva. Totul depinde de 
influența pe care Carol а! II-lea о va avea-o asupra Regelui, în mo- 
mentul oportun!“ Un lucru este sigur: o conjunctură atât de favorabilă 
pentru instalarea unui Guvern de autoritate şi de salvare, nu vom mai 
întâlni! Numai să nu o porcăiască... 


Nu pricep un lucru: se fac comenzi pe capete în Germania, arma- 
ment şi utilaj, şi Franța nu zice nimic. Imi reamintesc o comandă de 
aparate optice de vreo 360 milioane făcută la Marconi în Anglia, pe 
când eram ministru de Finanţe în 1931 — şi-mi răsună şi acum în 
ureche chiolălăiturile lui Puaux şi ale francezilor. Mi-au scos scrisorile 
lui Maniu şi ale lui Mironescu ca să-mi dovedească că trebuia să le 
dăm lor toate comenzile. Acum nu mai e vorba de Anglia ca concu- 
rentă, сі de Germania, şi nu mai zic nimic. S-au înţeles cu nemţii? Au 
lucrat sperțţurile? Interesant de notat. Şi nu mai e vorba de 360 de mi- 
lioane, ci de miliarde! 


1 noiembrie. Pangal a văzut ре Arcizewski, care i-a confirmat toate 
cele povestite de Flondor cu privire la incidentul Rydz-Smigly, cu mici 
variante şi adausuri. Variantele sunt fără importanță. Adausul e că la 
ieşirea din ţară vagonul-restaurant al trenului a trimis Mareşalului nota 

de plată pentru cele consumate de dânsul şi de suita lui — deşi era 
invitatul Regelui. Important este că Arcizewski a mărturisit că tot inci- 
dentul a fost datorat iniţiativei sale. Mareşalul n-a ştiut nimic, iar Zam- 
firescu n-a făcut nici o intervenţie fără să fie solicitat de dânsul. Pe 
nedrept s-a supărat Regele pe dânsul!, căci el, Arcizewski, a pus totul 
în mişcare. Ceea ce mira foarte mult pe otrăvitul ministru al Poloniei 
— spune Pangal — era faptul că Mareşalul nu avea deloc aerul su- 
părat, şi că s-a declarat foarte mulțumit de călătoria lui. Aceasta ar în- 
tări ipoteza теа că Regele a vrut să joace teatru pentru franțuji şi pen- 
tru englezi şi că Rydz-Smigly era în curent cu tactica sa. Dacă lucrurile 
stau aşa, domnii Arcizewski şi Zamfirescu trebuie să mediteze reco- 
mandaţia lui Talleyrand: „Et surtout Messieurs pas trop de zèle!“ 


Anglia şi Statele Unite au hotărât să intervină în conflictul chino-ja- 
ponez ca mediatoare. Aceasta e ştirea senzațională pe ziua de azi. Me- 
diaţiunea ar fi bazată pe principiul că nu trebuie să fie nici învinşi, nici 
învingători. Primele demersuri au fost primite cu încântare la Nanking 
şi cu multă rezervă la Tokio. Conferinţa de la Bruxelles nu a fost con- 
tramandată, negocierile anglo-americane fiind socotite în cadrul ei. 

Se pare că Mongolia Interioară s-a constituit ca Stat independent 
sub principele Teh şi sub protecţia Japoniei şi a Manciucoului. 


Am avut vizita lui Boncescu, procuristul economic şi financiar al 
Țării în Statele Unite. L-am primit cu cuvintele: „Ai venit să asiguri 
participarea României la Expoziţia din 1939?“ — „Dimpotrivă, a fost 
răspunsul lui, am venit să obțin să nu mergem!“ şi mi-a explicat si- 
шапа: pe baza aranjamentelor financiare încheiate ne-am obligat să 
plătim în America o parte din cuponul datoriei publice, cam un milion 
de dolari pe an — or, de trei ani n-am plătit o centimă sub pretext că nu 
putem asigura transferul. Cum să venim acum şi să cheltuim câteva mi- 
lioane pentru pavilionul românesc şi alte fleacuri (participarea noastră 
la expoziţia din Paris a costat 600 milioane lei) şi să continuăm să re- 
fuzăm un milion de dolari pentru deţinătorii rentelor noastre? Ne-ar lua 
lumea cu pietre. Bine — dar ce se face Gusti? 


1 Marţi dimineaţa, după plecarea Mareşalului, Regele a fost atât de supărat de tot 
incidentul încât a hotărât rechemarea lui Alexandru Zamfirescu. După două ore s-a cal- 
mat însă şi l-a iertat (mărturia lui Flondor). 

Se vede că neplata datoriilor în străinătate a creat disponibilităţi 
mari Tezaurului în ţară: ne scot banii din casă cum zice românul. În 
momentul de față Statul construieşte numai în Bucureşti următoarele 
palate, fiecare în valoare de zeci de milioane: Administraţia Căilor Fe- 
rate, Camul, Ministerul de Externe, Ministerul de Industrie, Academia 
Superioară de Război!. Nu e vorba, n-avem spitale, n-avem canal, 
n-avem pavaje — da ce-i lipseşte babei, tichia de mărgăritar! 


Dezastrul din Siria a fost îngrozitor. Peste 1 200 de morţi şi sunt 
peste 50 000 de suflete fără adăpost. Ciclonul a distrus tot. O furtună 
identică a suflat şi peste Maroc. Şi acolo sunt pagube imense. Franţujii 
au explicat indigenilor că i-a pedepsit Dumnezeu fiindcă s-au răsculat 
contra lor. 


Preşedintele Azana a semnat decretul prin care capitala Spaniei re- 
publicane a fost mutată de la Valencia la Barcelona. Un prilej ca să aflăm 
că preşedintele Azana mai există şi că mai are dreptul să semneze ceva. 


2 noiembrie. Mr. Eden (Anthony) a făcut un lung şi searbăd expo- 
zeu la Camera Comunelor, ca răspuns criticilor aduse de opoziţie poli- 
ticii externe engleze. În afară de obişnuitele clişee dl Eden a făcut de- 
claraţii cu privire la cele trei chestiuni mai importante la ordinea zilei: 
afacerea spaniolă, războiul chino-japonez şi chestia coloniilor ger- 
mane. Іп afacerea spaniolă dl Eden a răspuns criticilor aduse neputinței 
Societăţii Naţiunilor şi intervenţiei engleze „că pe această chestiune 
părerile sunt împărţite“ (bravo!) şi că lucrurile n-ar putea fi împinse 
într-un sens sau în altul fără pericol pentru pacea europeană. În ce pri- 
veşte războiul chino-japonez, 41 Eden a spus că s-ar duce de la Mel- 
bourne la Alaska numai să obțină concursul efectiv al Statelor Unite !! 

Mai interesantă a fost declaraţia sa cu privire la retrocedarea colo- 
niilor germane. Făcând aluzie la Italia, 41 Eden a observat că anumite 
țări care şi-au mărit teritoriul în Europa şi în Africa, după război (în 
Africa în bună parte pe socoteala aliaților), ar trebui să dea ele exem- 
plul sacrificiilor în favoarea ţărilor învinse. In nici un caz Anglia nu va 
putea ţine seamă de injoncțiunile terţilor. Să fie aci şi un răspuns anti- 


! La care se mai adaugă două noi „gări regale“ (!) la Mogoşoaia şi la Sinaia. 

cipat la intenţiile ce se atribuie Statelor Unite de a interveni în această 
chestiune? În cercurile bine informate se crede într-adevăr că în curând 
Roosevelt va lua iniţiativa propunerii unei serii de convenții interna- 
tionale în favoarea libertăţii schimburilor economice (Anglia cu acor- 
durile ei preferenţiale încheiate cu Dominioanele va fi încântată de a- 
ceastă perspectivă!) şi că, pentru a pune şi Germania în posibilitate să 
renunţe la autarhia ei, America va susţine pe lângă alte avantaje de 
acordat Reichului (ca susținerea monedei, sporirea creditelor etc.) şi 
restituirea unei părți a coloniilor. 

Chestiunea coloniilor germane va trece de altmintreli foarte curând 
pe primul plan al discuţiilor internaţionale. Se anunţă într-adevăr de Іа 
Berlin intenţia Fiihrer-ului de a convoca acum în noiembrie Reich- 
stagul în vederea afirmării revendicărilor germane. Cum se vede diplo- 
таф vor avea de furcă. Se mai zice că Hitler va profita de întrunirea 
Reichstag-ului pentru a anunţa un nou impozit asupra capitalurilor mai 
mari de 200 000 mărci. Еегісій nemţii! 


Ploile torențiale au reînceput în Siria şi au trecut şi în Palestina. În 
Palestina însă, cu toată ploaia, mişcările revoluționare nu s-au domolit. 
Nu s-au domolit de tot nici în Maroc, deşi franțujii au luat măsuri foar- 
te severe. Linişte e numai în Rusia unde se arestează, se împuşcă sau se 
spânzură în fiecare zi. 


Іп Croaţia a avut loc o ciocnire între partizanii lui Macek, care vo- 
iau să țină o întrunire interzisă, şi Jandarmerie. Au fost mai mulţi morţi 
şi răniți. Merge bine şi în Iugoslavia. 


Gustav-Adolf, Prințul Moştenitor al Suediei a depus ieri o coroană 
pe mormântul soldatului necunoscut, apoi a dejunat la Legația lui. A 
luat parte la dejun şi Regele, între două vânători, după ce a pus prima 
piatră la clădirea Academiei Militare. 


Cernat, directorul general al Siguranţei a fost demisionat pe ziua 
de 1 noiembrie. Nu mă miră că l-au demisionat; mă miră că l-au numit 
— am mai spus-o — dată fiind calitatea lui de vechi client al Parchetului. 

Mare zaiafet ieri-seară la Clubul liberal. Tătărescu-Trâmbiţa a făcut 
„O mare“ expunere a „marilor“ rezultate ale celor 4 ani de guvernare li- 
berală. Românul spune! lauda de sine nu prea miroase bine. Dar în fine, 
hai să zicem. Pentru ce însă numai minciuni? Pentru ce numai falsi- 
ficarea celor mai elementare realități? Meritul de căpetenie pe care dl Tă- 
tărescu îl atribuie guvernării sale este înarmarea ţării, înzestrarea Ar- 
matei. Dsa însăşi afirmă că a cheltuit în acest scop zece miliarge, Or, 
pe când eram ministru de Finanţe am primit de la Statul-Major speci- 
ficarea strictă a Symelor trebuincioase pentru înzestrarea Armatei: do- 
ий sute de miliarge! Am rugat pe Rege să convoace Consiliul superior 
al Apărării Naţionale şi am discutat, cu toate competențele țării, me- 
moriul Statului-Major, A reieşit din discuţie că prevederile Statului- 
Major nu numai că nu erau exagerate, dar că sub realitatea necesiţăţi- 
lor, Să nu se piardă din vedere că un tun antiaerian costă 6 milioane de 
lei, că un obuz de 150 costă 10 000 de lei, şi câte altele! De atunci 
prețurile n-au scăzut, dimpotrivă, şi nici necesităţile, Apoi dacă din 200 
miliarde necesare, s-au investit 10 (din care probabil că nici 8 nu repre- 
zintă o contravaloare reală de material — majorarea prețurilor, comi- 
sionale şi sperțurilor reprezentând cel puţin 2%) — se poate oare vorþi 
de o înarmare a Țării? Noul nostru armament е un armament de muzeu, 
de colecţie — câteva exemplare din fiecare armă ce se scot la parăzi, ca 
să se arunce oamenilor praf în ochi! 

DI Tătărescu se laudă de asemeni că exportul nostru agricol a trecut 
de la 3 la 6 miliarde, al petrolului de la 8 la 9 şi aşa mai departe, Făcut-a 
însă Guvernul dsale ceva pentru agricultură sau pentru petrol? Pentru 
agricultură absolut nimic, din punct de vedere tehnic stăm mai prost ca 
acum patru ап} şi din cel economic tot aşa. Iar pentru petrol, n-a făcut 
decât să sporească taxele de tranzit şi să jefuiască ѕосіе е, Nenoro- 
cita politică a Guvernului în materie de petrol a dus la scăderi îngrijo- 
rătoare în producţia petroliferă a ţării, Sporul la export se datorește, 
pentru agricultură, anilor buni pe care i-am avut şi ridicării prețurilor 
pe piețele mondiale — iar pentru petrol numai ridicării prețurilor, Şi cu 
asta se laudă dl Tătărescu? Cu bugetele echilibrate sau chiar exceden- 
tare? Apoi dacă a putut să le realizeze, a fost, pe lângă anii buni, că a 
putut spori impozitele, şi aceasta a putut să o facă fiindcă am realizat 
eu conversiunea! 

Să ne slăbească nenea Guţă, să-şi ia catrafusele, să tacă, şi să plece 
— în aşteptarea judecății din urmă, 

Se spusese că întrunirea de ieri de la Club fusese determinată de ho- 
tărârea lui Dinu Brătianu să anunţe plecarea partidului de la putere. Ne- 

nea Dinu nu a anunţat nimic; s-a mulțumit să declare că dl Tătărescu a 
bine meritat de la partid (cred eu) şi de la Patrie — şi l-a pupat! Da, l-a 
pupat — nu i-a fost ruşine! „Le baiser de Judas“ — deşi numai cu 
Christos nu poate fi comparat dl Guţă! 


3 noiembrie. Ostilitatea opiniei publice împotriva Angliei a crescut 
în aşa măsură în Japonia, încât ruperea relaţiilor diplomatice nu e de 
exclus. Principalele organe ale unei prese controlate de Guvern o cer 
cu insistență. 


Regele şi Voievodul Mihai au plecat ieri în Cehoslovacia, la fazani. 
Aşa cer vechile tradiții ale Curţii noastre imperiale. Cine are Şambe- 
lani, nu poate fără fazani. Vânătoarea are loc lângă Briin şi e organizată 
de Beneş al XIV-lea, ultimul descendent al Regelui Ludovic cu acelaşi 
număr. 


Pe vremuri, la Viena, se publica un tablou lunar cu numărul „pie- 
selor“ doborâte la vânătoare de Împărat. Acum se publică în Rusia So- 
vietică tabloul lui Stalin, căci tradiţia e tradiţie: în cursul lunii octom- 
brie au fost executați 594 condamnaţi politici! „Waidmann”s Heil!“ 


Inundații catastrofale şi în Italia. Poduri rupte, fire deranjate şi toate 
cele obişnuite. 

Informazione Diplomatica răspunde sub inspiraţia lui Mussolini alu- 
ziilor lui Eden, în discursul său, la oportunitatea unor „sacrificii colo- 
niale“ şi din partea Italiei. Răspunsul era uşor, şi a fost bine dat. După 
război, Franţa şi Anglia, deşi posedau un imens imperiu colonial şi-au 
împărţit toate coloniile germane şi mandatele în Africa şi Asia occi- 
dentală, iar Italiei i-au oferit cu generozitate câțiva kilometri pătrați de 
nisip în schimbul renunțării la orice pretenţie asupra Tunisului... 


4 noiembrie. Regele a fost primit ieri cu mare alai în Cehoslovacia. 
A coborât la Zidlokovice, unde au loc vânătorile şi a vizitat fabrica 
Zbrojovka la Brno (br, ce colecție de nume armonioase!) unde s-au co- 

mandat puştile noastre mitraliere. Cafeneaua Bucureştiului a vorbit zile 
întregi de о poftire a lui Titulescu la vânătoarea regală (!!!) şi de o îm- 
păcare. Natural nici o urmă de Titulescu la Zidlokovice; numai iepuri 
cu patru picioare. i 


Conferința de la Bruxelles a început ieri. Au participat numai re- 
prezentanţii celor 9 Puteri semnatare ale tratatului de la Washington. 
Au ţinut discursuri pe rând d.d. Norman Davis (Statele Unite), Eden 
(Anglia), Delbos (Franţa), Litvinov (Sovietele), Aldovrandi (Italia) etc. 
Toţi oratorii au căutat variaţiuni pe tema cunoscută a păcii. Numai ita- 
lianul a declarat, mai sincer şi mai practic, că războiul e regretabil dar 
că trebuie lăsaţi cei doi beligeranţi să se răfuiască... în pace. 


Criza de Guvern n-a fost însă rezolvată, în Belgia — dar Van Zee- 
land e curăţat „für immer“. 


Guvernul britanic a numit „agenţi particulari“ cu atribuţii consulare 
pe lângă Guvernul generalului Franco. E primul pas pentru recunoaş- 
terea Guvernului din Salamanca. De altmintreli, Anglia are prea multe 
interese în regiunea minieră şi industrială din Nord-Vestul Spaniei, ca 
să le abandoneze indefinit. Această măsură engleză e în legătură cu o 
vădită evoluţie a politicii londoneze în conflictul spaniol. 


Generalul Argeşanu, care până acum fusese însărcinat numai pro- 
vizoriu cu comanda Corpului П de Armată (Bucureşti), a fost numit de- 
finitiv la acest înalt şi important comandament (starea de asediu şi cen- 
zura presei). 


Laguardia, republican, a fost ales primar al New Yorkului cu 1 300 000 
de voturi contra 800 000 obţinute de candidatul democrat. O înfrângere 
nouă a faimosului Tamany Hall, care a susținut din răsputeri pe democrat. 


Cifra de 594 condamnați şi executați politici în Rusia, pe luna oc- 
tombrie, trebuie sporită — după Agenţia Stefani din Roma — la 1 328. 

Întregul Guvern al Republicii Kazakhstan, compus din 13 membri (ci- 
fră fatală!), a fost arestat, condamnat şi executat pentru „uneltiri cu 
străinătatea!“ Trăiască libertatea şi revoluţia socială. 


6 noiembrie. Ieri, 5 noiembrie a 87-a aniversare a naşterii scumpei 
mele mame, am petrecut ziua la Breasta lângă dânsa. O zi înfiorătoare, 
ploaie şi vânt. Şi atât de tristă... Mă simt singur, singur de tot. Toţi cei 
cu care'mă simțeam sufleteşte legat s-au dus, sau aproape. Chiar într-o 
zi atât de posomorâtă, Breasta îşi păstrase din frumuseţea ei. Foile 
căzute ce acopereau aleile parcului aşterneau, mai ales sub bolțile pla- 
tanilor, un covor de aur şi drumurile se pierdeau în iarba încă verde, ca 
dâre de lumină. Şi în acr, şi în toată zarea era linişte, numai linişte... Am 
plecat către seară, lăsându-mi acolo bătrânii în criptele lor şi în casă 
cele două fetițe! ale fiicei mele. Două generaţii despărțite printr-un 
veac de trudă, ce nu ştiu că stau una lângă alta, după cum foile din fie- 
care primăvară nu ştiu că altele au căzut în toamnă de pe aceleaşi crăci... 


Conferinţa celor 9 Puteri din Bruxelles a ajuns la un însemnat 
rezultat. S-a adoptat proiectul de „rezoluţie“ propus de Spaak, minis- 
trul de Externe belgian. Rezoluţia conţine 3 puncte, din care 2 sunt vax 
şi | rahat. Primele 2 puncte polemizează asupra recunoaşterii dreptului 
celor 9 Puteri de a garanta integritatea şi independenţa Chinei, precum 
şi asupra dependenței sau independenţei conferinţei față de S.D.N. Al 
3-lea punct proclamă hotărârea conferinței de a numi o comisie res- 
trânsă care să trateze pacea cu Japonia, dacă această Putere ar consim- 
ți să înceapă asemenea negocieri! Era şi nevoie să se întrunească atâ- 
ţia delegaţi, ca să ajungă la o astfel de propunere. Ce e mai comic, e că 
presa iudeo-democratică e încântată de succesul conferinţei! 


În Japonia curentul e pentru respingerea propunerilor de negociere 
şi pentru continuarea „acțiunii“ în China. O bună parte din opinia publică 
cere chiar „declararea războiului“. Cercurile militare sunt însă contra, 
fiindcă socotesc operaţiunile pe sfârşite (?) şi că o declaraţie de război 
ar stânjeni aprovizionările ulterioare din străinătate (contradicție). E mai 
mult ca sigur însă, că propunerile Conferinţei de la Bruxelles vor fi res- 
pinse. 


l Ivona — 3 ani şi Dina — | an şi jumătate. 

Presa internaţională începe să publice zilnic informaţii impresio- 
nante asupra execuțiilor din Rusia. Aceste execuţii durează de luni de 
zile, de ce s-a deşteptat presa internaţională abia acum? Să fie acţiunile 
sovietice în scădere la Londra? Aşa s-ar părea, căci numirea reprezen- 
tanţilor consulari englezi pe lângă Guvernul din Salamanca (şi vicever- 
sa) a fost definitiv hotărâtă pentru ziua de 15 noiembrie. Şi Polonia va 
numi consuli pe lângă generalul Franco, şi încetul cu încetul vor urma 
şi celelalte State. Steaua comunismului apune, din ce în ce. 


DI Radu Irimescu, plecat în călătorie oficială la Roma, a fost primit 
de italieni cu căldură şi alai. Au mers cu gentilețea până a oferi băbu- 
ştei lui un buchet de splendide orhidee. Manifestațiunea e fericită şi 
trebuie să ne bucure — dar totuşi, România simbolizată de Radu Iri- 
mescu, de Lugoşianu şi de băbuşca din Pittsburg, „il y a de quoi faire la 
moue“. 


Ducele de Windsor şi mititica lui au renunţat la călătoria din Statele 
Unite. Impresarul lor, Bedoux (!), a declarat că după vizitele făcute în 
Germania nu le mai poate „organiza“ recepţia proiectată. E mai pro- 
babil că „vizitele făcute în Germania“ au determinat Guvernul englez 
să nu mai permită Regelui detronat să compromită prestigiul britanic şi 
peste mări. 


Regele a doborât la Zidlokovice 885 de fazani şi Voievodul Mihai 
737. 

„Madame, il fait grand vent et j'ai tué six loups.“ 

Diseară, iluştrii vânători vor fi înapoi printre iobagii lor! 

„Ah! frappons sur nos fEmurs etc. etc.!“ 


7 noiembrie. Пиѕігіі vânători s-au înapoiat aseară în Bucureşti. Îna- 
inte de a părăsi Cehoslovacia, Regele a avut „importante“ conferinţe cu 
Beneş şi cu Hodza. Ziarele din Praga anunţă că din convorbirile aces- 
tea alianța româno-cehoslovacă a ieşit mai tare ca oricând şi că „nimic 
pe lume nu va putea să o zdruncine“. Ditirambele presei cehoslovace 
ascund însă o stare de „malaise“ pe care într-adevăr că nimic pe lume 

nu va putea să o vindece. Probabil că Hodza a sfătuit pe Rege să se în- 
credinţeze lui Mihalache şi cum Regele nu poate suferi пісі pe Mihala- 
che, nici pe ţărănişti, nici pe slovaci — e foarte probabil că va chema la 
putere pe zisul Mihalache, Hogea al României! 

Іп legătură cu entuziasmul cehoslovac: Fabricius, ministrul Germa- 
niei, care a dejunat ieri la mine, mi-a povestit că a stat mult de vorbă cu 
Prinţul Paul al Iugoslaviei, la Sinaia, şi că Prinţul i-a spus: „Am avut 
multe greutăţi ca să menţin la putere pe Stoiadinovici. Dar odată con- 
vins că politica lui ега cea mai bună, am trecut peste toate şi am susţi- 
nut-o şi o voi susține până în pânzele albe. Am avut în aceste zile pri- 
lejul să stau destul de mult de vorbă şi cu Regele Carol şi sunt convins 
că în curând un regim de autoritate va fi întronat şi în România, iar în 
ce priveşte politica externă, acordul nostru este perfect“. Te pomeneşti 
că totuşi ițarii lui Mihalache vor rămâne de căruţă? Cu tot Hodza? Toa- 
te sunt posibile în ţara lui Hiibsch şi a lui Carol al II-lea. 


Italia a aderat solemn la acordul anti-comunist germano-japonez. E 
mai mult o manifestare politică decât un act cu urmări concrete, căci 
acordul nu conţine, în afară de o drastică condamnare a propagandei 
comuniste în străinătate, decât obligaţia fiecărei părți de a aduce la cu- 
noştinţa celorlalte informaţii culese cu privire la această propagandă. 
Manifestarea politică nu este însă lipsită de importanţă. 
ponez, par a se concretiza; în tot cazul până acum nu au fost dezminţite. 

Viitoarea şedinţă a conferinţei de la Bruxelles a fost fixată pe marţi 
9 noiembrie în speranţă că până atunci va sosi răspunsul de la Tokio 
(dacă Japonia primeşte sau nu să negocieze cu concursul unei comisii 
internaţionale restrânse). 


Vizita lui Delbos la Belgrad şi Bucureşti, anunțată acum câteva zile, 
pare că nu e încă fixată. Nu se ştie nici dacă Excelenţa Sa va veni. În 
tot cazul „ar fi prematur să se fixeze o dată“ — zice Agenţia Havas. Să 
vină când l-oi chema eu! 


Istrate Micescu, naționalistul veros, a demisionat din Partidul Libe- 
ral şi s-a înscris la gogo-cuzişti. E un câştig pentru amândouă partidele! 

Schacht, care se află la Basel, la Banca Reglementelor Internaţiona- 
le, a făcut declarații presei. Confirmă că a cerut să fie descărcat de func- 
{Ше pe care le ocupă provizoriu (de ministru al Economiei Naţionale) 
pentru facilitarea (?) aplicării planului de 4 ani — dar că între Fiihrer şi 
dânsul nu a existat nici o divergență de vederi. Va continua şi de aci 
înainte să slujească politica lui Hitler, singura eficace. 


Primesc următoarea telegramă: 

„Domniei-voastre întotdeauna gata să sprijiniți cu căldură orice iniţi- 
ativă menită să cultive prietenia italo-română, Camera Centrală Italo-Ro- 
mână din Roma a vroit să vă aducă omagiul său proclamându-vă mem- 
bru fondator de onoare cu nădejdea că o veţi cinsti cu preţiosul dvs con- 
curs în ciclul de conferințe ce organizează“. 

Preşedinte Zanichi 
Via Tolmino 43. 


La care am răspuns: 

„Sempre fedele al pensiero di intimissima collaborazione italo-ru- 
mena, ringrazio calorosamente la Camera Centrale per Ponore fattomi 
e prego Vosignorie gradire i devotissimi теі ossequi“. 

C. Argetoianu 


8 noiembrie. Cecropid îmi raportează că a avut o lungă conversaţie 
cu Mauritz agentul lui Krupp. De la acesta a aflat că se vor comanda 
numaidecât 70 submarine. Sovieticii având în Marea Neagră 50 de 
Submarine trebuie să avem şi noi numaidecât 10, ca să aibă muscalii, 
numeric atât de superiori ce să distrugă. Naşte întrebarea: cu paralele 
cui vom plăti aceste vase inutile? (Vreo 2 miliarde de lei). Mauritz e 
convins că comanda se va da în Germania. Pe de altă parte, călătoria lui 
Irimescu în Italia şi vizita sa la Spezia m-ar face să cred că şi industria 
italiană ar avea şanse. Am făcut o atât de fericită experienţă cu „Del- 
finul“! 


Monsieur Flandin a rostit un mare discurs la Nisa (e aşa frumos ре 
Coasta de Azur!). Fostul om-de-viitor al democraţiei franceze a consta- 
tat cu durere că Europa s-a împărțit între două ideologii, şi că, chiar în 

țările în care regimul democratic a reuşit să se menţină, metodele tota- 
litare sau dictatoriale au învins (decretele-legi, economia dirijată, au- 
tarhia etc.). După Flandin-milionarul, singura şansă pentru salvarea pa- 
trimoniului, care etc. etc. — e unirea tuturor francezilor. Bravo, băia- 
tul! A găsit în fine soluţia! 


În Belgia criza continuă. După mai multe încercări zadarnice, se pa- 
re că Spaak, ministrul de Externe în Cabinetul van Zeeland e pe punc- 
tul să reuşească formarea unui Minister de coaliţie. 

Criză e şi în România. Dar nimeni nu se ocupă încă cu formarea 
unui nou Minister. România e {ага fericită... 


9 noiembrie. Ieri la amiază s-a răspândit zvonul că Regina Maria 
era foarte rău. În realitate starea ei lăsa de dorit de mai multe zile, dar 
se ţinuse lucrul secret. Irina Procopiu care a dejunat la noi sâmbătă 
(6 noiembrie) nu ne-a spus nimic. Sosirea medicilor străini, a Reginei 
Marioara şi a Reginei Elisabeta a făcut că secretul n-a mai putut fi 
ținut. O consultaţie la care au luat parte doctorii: Besançon (de la Pa- 
ris), Eppinger (Viena), Walter Gloer (Elveţia), Hortolomei, Dumitres- 
cu Nante, Mamulea, şi Amilcar Georgescu a avut loc chiar ieri. Azi-di- 
mineaţă s-a publicat un buletin semnat de sus-numiţii doctori, buletin 
cam în doi peri, în care se afirmă că Regina suferă „de o stare hepa- 
tică“, că această stare a fost agravată printr-o gripă şi că toți medicii 
sunt de acord asupra diagnozei, a tratamentului şi a pronosticului. Pre- 
zența fotografului Amilcar Georgescu la consultaţie e suspectă. Ciroza 
să fie totuşi un neoplasm? 


DI Wohlthat, şeful devizelor în Ministerul Economiei Naţionale din 
Berlin, şi principalul colaborator al lui Schacht e de câteva zile la Bu- 
cureşti în scopul de a soluţiona problema transferurilor între Germania 
şi România. Dânsul mi-a confirmat că Schacht pleacă, pleacă şi de la 
Minister şi de la Reichsbak. Ca să rămână, a pus Guvernului cinci con- 
diții (Wohlthat nu mi le-a enumerat), în convingerea că aceste condiţii 
nu vor fi primite. Dacă din întâmplare Guvernul le-ar primi, Schacht ar 
pune altele, căci adevărul este că nu vrea să mai stea. Singură, ipoteza 
unui ordin din partea lui Hitler, care l-a mai amenințat odată cu lagărul 

de concentrare, ar putea schimba hotărârea lui Schacht, care nu se mai 
înțelege deloc cu Göring. Cercurile financiare din Berlin sunt îngrijorate 
de plecarea omului care a ştiut să jongleze cu marca, ca nimeni. 


Am citit memoriile lui Arabela Yarka, fosta soţie a lui Citta Davila. 
Atmosfera de pe vremea războiului, cu toate mizeriile şi lipsurile din 
Moldova e bine redată, încolo — elucubraţii de nebună. Toţi bărbații 
pe care i-a întâlnit au vrut să o violeze!! Răutăţi la adresa prietenilor şi 
şi a rudelor celor mai apropiate. Şi în fine îl dă gata pe bietul Citta, 
„mon beau Charles“ prin exces de laudă, mai ales a însuşirilor sale fi- 
zice. Transcrie şi două sonete franțuzeşti scrise de Citta pe front — nu 
le-ar mai fi transcris! Dar probabil că a făcut dinadins са să-l curețe 
definitiv. Ce e mai nostim, după câte-mi spune, e că şi-a publicat cartea 
cu banii lui Citta. I-a cerut 200 000 lei ca să se caute în străinătate; 
Citta а dat suma, dar Arabela а întrebuinţat-o са să-şi publice amin- 
tirile. Citta e furios, şi declară că n-a citit şi că nu va citi proza fostei 
sale soții. 


Sovietele au înaintat un protest la Roma împotriva acordului anti-co- 
munist. Contele Ciano a răspuns că acordul nu era îndreptat împotriva 
nici unui Stat, prin urmare nici împotriva Rusiei şi că orice Stat, prin 
urmare şi Rusia, putea să adere la dânsul! 


După ştirile sosite din China, căderea Shanghai-ului e iminentă. 

Ca răspuns gestului de la Bruxelles, ziarele japoneze publică condiţi- 
ile sub care Japonia ar înceta ostilitățile în China. Aceste condiţii ar fi: 

1) Ųn acord strâns între Japonia, China şi Manciuko; 

2) Înlăturarea orientării filo-comuniste, şi înlocuirea ei printr-o co- 
laborare anti-comunistă; 

3) O strânsă colaborare economică între cele trei State; 

4) Întărirea acordurilor cu Italia şi Germania; 

5) Respingerea intervenţiei oricărei terțe Puteri în afacerile dintre 
cele trei State. 

Din punctul 5 rezultă că Japonia va răspunde negativ invitaţiei pe 
care i-a adresat-o conferinţa din Bruxelles. 

Gusti-Gusti face la Paris pe „Ministrul în partibus“. Sub pretextul 
Expoziţiei organizează concerte şi şezători româneşti, dă mese, vorbeş- 
te şi scrie. Cesianu Dinu trebuie să facă spume. Probabil că-şi va face 
în curând şi bagajele. 


Monsiniorul Szombori, un prelat catolic din Ardeal, care face pe 
românizatul şi în această calitate intră pretutindeni şi ştie multe, a făcut 
o lungă vizită lui Armand Călinescu şi a aflat de la dânsul lucruri inte- 
resante. A venit să mi le spună, ca să se pună bine şi cu mine. Călines- 
cu i-a povestit cele petrecute în ultima audienţă a lui Mihalache. Rege- 
le i-a spus că desigur, prin rezultatele obţinute în ultimele alegeri, prin 
popularitatea sa (!), Partidul Naţional-Ţărănesc ar avea dreptul la suc- 
cesiunea Guvernului, şi că el, Regele ca arbitru trebuie să ţină seamă 
de acest drept. Dar trebuie să țină seamă şi de incontestabilul curent de 
dreapta manifestat în toate părţile țării. Un Guvern pur naţional-țără- 
nesc ar irita prea mult anumite sfere de opinii. În asemenea condiţii, un 
Guvern naţional-țărănesc n-ar fi posibil decât cu Vaida la Ministerul 
de Interne, prezenţa lui Vaida la Interne pe timpul alegerilor fiind о 
chezăşie pentru grupările naționaliste. Ţărăniştii însă nu admit să dea 
Ministerul de Interne din mână, aşa încât Mihalache a ieşit foarte su- 
părat de la Rege. Ei sunt toţi convinşi că Regele îşi bate joc de ei. Desi- 
gur că-şi bate. Dar până la sfârşit, cu toate „abilitățile“ Majestății Sale, 
să nu ajungă țărăniştii să-şi bată joc de dânsul. 


De la Roma se zvoneşte că Italia e pe punctul să denunțe pactul de 
amiciţie italo-sovietic — dar că în пісі un caz nu se vor rupe relaţiile 
diplomatice între cele două ţări. 

Mai multe ziare au publicat ştirea că Bruno Mussolini, fiul Ducelui, 
ar fi căzut cu avionul său în liniile guvernamentalilor spanioli şi că ar fi 
fost ucis. De la Roma ştirea se dezminte categoric; se afirmă că Bruno 
Mussolini е în viaţă şi în perfectă stare dar se adaugă că nu se poate 
spune unde e, deoarece îndeplineşte o misiune confidențială ce i s-a în- 
credințat (27?) 


Se pare că prin eliberarea trupelor de pe frontul Asturiei, Franco se 
poate lipsi de un număr de voluntari italieni, căci mulţi din aceştia au 

fost trimişi spre vetrele lor. Situaţia naționaliștilor s-a îmbunătățit atât 
prin ultimele succese încât se vorbeşte serios de propuneri iminente de 
pace din partea Guvernului din Barcelona. 


In Belgia criza ministerială nu s-a rezolvat încă. Spaak nu şi-a depus 
mandatul, dar întâmpină mari dificultăți în formarea Cabinetului său. 


DI Litvinov a părăsit Bruxellul supărat. Nu aprobă procedura Con- 
ferinței Pacificului şi mai ales posibila excludere а Sovietelor din co- 
mitetul restrâns de negocieri. Plecarea lui e un fel de şantaj. A lăsat pe 
tovarăşul său Potemkin în locul său. 


Japonezii sunt stăpâni la Shanghai. Chinezii se retrag spre Nord. 
Ocuparea întregului oraş de către japonezi e o chestiune de ceasuri. 


Călătoria lui Delbos la Varşovia, Praga, Belgrad şi Bucureşti, anun- 
tată, apoi dezminţită, e din nou la ordinea zilei. Ea s-ar efectua în prima 
jumiătate a lunii decembrie. 


Ostrovski şi-a dat banchetul şi recepţia ieri seară la Athence Palace. 
Se pare că a fost multă lume, după dările de seamă din gazete. E drept 
că nu se poate da deplină încredere acestor dări de seamă, căci am fost 
trecut şi eu prezent, deşi eram acasă. Ostrovski a ţinut un lung discurs, 
un imn pentru pace, pentru neamestecul în politica țărilor străine, pen- 
tru respectul angajamentelor internaționale ! Îţi vine să râzi! 


10 noiembrie. De ieri am intrat formal în criză de Guvern. Conform 
programului stabilit, Tătărescu s-a prezentat Regelui cu un memoriu în 
care a expus opera de guvernământ a Partidului Liberal în ultimii patru 
ani — şi a rugat pe Majestatea Sa să avizeze. E o demisie şi nu e o de- 
misie. DI Guţă şi-a rezervat astfel o portiță în cazul în care Regele ar 
mai avea nevoie de dânsul. 

Din tot ce ştiu, din tot се am vorbit cu Regele (şi din conversațiile 
avute cu dânsul n-am notat în aceste însemnări decât o parte, căci sunt 

lucruri ре care n-am avut dreptul să le încredințez nici măcar caietului 
ce conţine spovedaniile mele), rezultă că situaţia politică în momentul 
deschiderii crizei e următoarea: 

Regele vrea: 

1. Să se scape de tirania electorală (admite ип regim parlamentar, 
dar nu pe cel actual, ci unul modificat, în care Parlamentul să nu mai 
fie ca azi, pentru Guverne, o ghiulea grea legată de picior); 

2. Să sporească autoritatea regală şi prin consecință a Guvernului ce 
reprezintă această autoritate; 

3. Să scape țara de pacostea politicianismului; 

4. Să pună în fruntea țării o echipă de oameni harnici care să gospo- 
dărească în loc să facă politică şi să-şi pricopsească partizanii; 

5. Să îndrepte politica externă pe calea realităților menţinând totuşi 
pentru moment alianțele actuale, ca acte de stare civilă. 

Pentru aceasta: 

1. Nici o combinaţie de partid în alcătuirea noului Guvern; 

2. Un Guvern în care fiecare ministru să fie desemnat de dânsul, pe 
bază de criterii pur obiective şi în vederea posibilităţii unei continuități 
în desfăşurarea viitoare a eforturilor de guvernare. 

Acestea sunt punctele de plecare. 

Să vedem care vor fi cele la care va ajunge. 

Dacă nu-şi realizează acum programul, nu-l va mai putea realiza ni- 
ciodată.Va fi un răsunător faliment. 

Să aşteptăm. 

Regele Carol nu joacă cartea țării — țara va sfârşi prin a-şi găsi şi 
singură echilibrul —; nu joacă nici pe a noastră a celor câţiva clarvă- 
zători şi sinceri sfătuitori — noi ne-am fi făcut datoria şi suntem în re- 
gulă cu conştiinţa noastră — joacă propria lui carte. O pricepe? 

Să aşteptăm câteva zile şi vom fi lămuriți. 

Desfăşurarea crizei: 

Ieri, după Tătărescu, Regele a primit pe Dinu Brătianu, care, din 
câte sunt informat a adus la cunoștința Regelui, că de acord cu di Tătă- 
rescu, socoteşte că sarcina Partidului Liberal e terminată. A sfătuit pe 
Rege să aducă la Guvern pe național-ţărănişti. Recomandaţie naturală 
din partea şefului unuia din cele două partide de gaşcă şi de căpătuire. 
Trăiască rotativa! 

Întrebat de un prieten, aseară, dacă e sigur de Tătărescu, nenea Dinu 
a răspuns: „Sunt sigur de dânsul cât timp vorbesc cu el!“ Admirabilă în- 
credere care zugrăveşte starea morală a partidelor noastre! 

După Dinu Brătianu, Regele a primit pe Grigore Filipescu. Nu am 
nici un amănunt privitor la această audiență. 

Azi primeşte pe lorga şi pe Vaida. Mâine altă serie din care fac şi eu 
parte (am fost convocat pentru ora 4 1/2). 

Cota la bursa neagră: 

leri a fost favorabilă naţional-țărăniştilor. Azi, unei noi formaţiuni 
liberale, cu mai multe variante. În realitate nu se ştie nimic. Regele nu 
s-a deschis încă față de nimeni. 


Se vorbeşte mult de „lucrătura“ lui Max Auschnit în favoarea țără- 
niştilor, prin Lupeasca şi oamenii ei. La dejunul de azi al miliardarilor, 
Max n-a venit, dar i-am trimis vorbă prin frate-său Edgard să se astâm- 
pere. Garda de Pier vede roşu în ce priveşte pe Mihalache şi e con- 
vinsă că „Auschnit“ îl va aduce la putere. Într-un asemenea caz soarta 
dlui Мах ar fi pecetluită. Dacă vrea să nu о pățească, să se astâmpere. 
Edgard mi-a părut foarte impresionat, mi-a jurat că frate-său „nu se 
mişcă“ (!) şi că a vrut chiar să părăsească Bucureştiul ca să nu se zică 
că se amestecă unde nu-i fierbe oala. „EI nu face politică şi nu se ocu- 
pă decât de industriile lui!“ — mi-a îngânat dulcele Edgard strângân- 
du-mi mâna. Vorbă să fie — dar cred că асит va pricepe, că nu e bine 
să-ţi bagi degetul între ciocan şi nicovală. 


Ecouri de la serbarea lui Ostrovski: 

A fost o atmosferă grea. Lume puţină. Nu veniseră decât 100—150 per- 
soane, din 1 000 câte fuseseră invitate, şi cei prezenți aveau aerul jenat 
şi căutau să-şi justifice prezenţa prin fel de fel de obligaţii profesio- 
nale. 

Discursul lui Ostrovski n-a fost publicat în întregime. Cenzura a 
tăiat pasaje. Într-unul din ele, muscalul a evocat 1793 şi 1796 (?) din 
revoluţia franceză „când marchizele au fost tăiate în bucăţi şi membre- 
le lor arse pe rug“ (?) Aceste năzbâtii au fost servite în fața dlui Thierry, 
ministrul Franței, care nu ştia unde să se ascundă. „Şi asemenea orori 
n-au împiedicat Franța să fie azi națiunea iubită şi admirată de toată 
lumea“! — a încheiat omul lui Stalin, cu un surâs ironic. 

In ce încurcătură s-a vârât scumpa noastră soră latină şi aliată! Di- 
plomațţii prezenți erau indignaţi. Тіп informaţiile de mai sus din gura 
lui Collas, ministrul Greciei. 

Am date oficiale asupra stării Reginei. Radiografia a confirmat di- 
agnoza cirozei hepatice. Ultima alarmă a fost provocată printr-o nouă 
şi abundentă hemoragie rectală, care s-a oprit. Globulele roşii sunt 
foarte scăzute, 2 300 000 la cm?. Medicii nu prevăd un deznodământ 
fatal imediat şi cred că bolnava va mai rezista cel puțin un an, afară de 
complicaţii neprevăzute. În urma repausului impus şi a unui regim a- 
propiat, starea Reginei începe să se amelioreze şi medicii cred că peste 
vreo 15 zile va putea pleca la Viena unde va fi internată la Cottage- 
Sanatorium pentru o lună sau 6 săptămâni, după care va fi transportată 
la Meran. 

Regina Marioara mai stă aci până duminică. 


Radio ne aduce trista ştire a morții bătrânului Macdonald. Ar fi în- 
cetat din viaţă pe un vapor, în drum spre America. А fost un от cum- 
secade şi plin de tact. E o mare pierdere pentru Anglia şi pentru Marta 
Bibescu. Din vizita pe care i-am făcut-o şi de la dejunul pe care l-am 
luat la dânsul în 1932, în Downing-Street, mi-a rămas o amintire du- 
ioasă. Nu era o inteligenţă strălucită dar era un suflet bun. 


11 noiembrie. La banchetul cavalerilor „Mihai Viteazul“ din anul 
acesta a luat parte şi generalul Denikin şi alt general din armata albă, 
Lumovski. Un răspuns anticipat la banchetul comunist din aceeaşi zi, 
dat de Ostrovski. Generalii ruşi au fost aduşi la Bucureşti şi găzduiți pe 
spezele Regelui, care le-a oferit şi câte o manta albă de cavaler! Foto- 
grafiați în Universul cu mantaua albă şi cu țilindre negre, generalii ruşi 
— săracii — au aerul a fi rupți dintr-un vicleim de mahala! 


Azi se împlinesc 19 ani de la încheierea Armistițiului, cu A mare. 
Ce iute trece vremea! şi cum se năruiesc iluziile! Când mă gândesc la 
entuziasmul nostru din 11 noiembrie 1918 şi-l compar cu deznădejdea 
noastră de azi, mă întreb: a cui e vina? 


Senzaţională lovitură de Stat la Rio de Janeiro: Brazilia a trecut la 
dictatură fascistă! Preşedintele Vargas a promulgat cu ajutorul Arma- 
tei şi al Marinei o Constituţie nouă, „corporativă“ şi a dizolvat Parla- 

mentul. Blocul Statelor „totalitare“ se măreşte astfel cu unul. La Wa- 
shington şi New York ştirea a consternat; schimbarea din Brazilia con- 
stituie o spărtură în blocul democratic american. 

E probabil că actul de curaj al Preşedintelui Vargas a fost deter- 
minat de pericolul comunist, care ameninţa unitatea națională, prin 
propaganda deja foarte înaintată în unele provincii. Іп anii din urmă au 
şi izbucnit de mai multe ori mişcări revoluționare pe care numai inter- 
venția Armatei le-a putut înăbuşi. Se vede că Vargas şi conducătorii 
Armatei se temeau de mişcări mai violente sau mai generalizate. O 
adeziune a Braziliei la pactul anti-comunist italo—germano-japonez, nu 
este exclusă. Statele Unite (ale Americii de Nord) vor face însă tot ce le 
va sta în putință ca să o împiedice. 


Regele a primit ieri pe Vaida, pe Iorga şi pe lunian. L-a primit şi pe 
Costăchescu „în audienţă de serviciu“, în afacerile Fundațiilor Regale. 
Audienta Іш Iorga, după câte a povestit chiar el, a fost o halima. N-a 
vorbit Regelui decât de Arghezi, de adversarii săi de la Fundaţiile Re- 
gale, „de impotentul de Blaga“ şi de câte trăsnăi. Politică numai la sfâr- 
şit, şi în treacăt. A recomandat Regelui să ţină mai departe pe Тй{й- 
rescu sau să facă un Guvern de alegeri, iar pe Mihalache să-l numească 
„Маге Topârlan“ al Curţii Regale! 

Vaida a expus Regelui programul Frontului Românesc şi s-a de- 
clarat gata — dacă M.S. ar face apel la dânsul -== să ia răspunderea 
guvernării numai cu partidul său. Dacă Regele ar vrea să-l însărcineze 
cu formarea unui Guvern de concentrare, s-a declarat gata să colabo- 
reze cu cine va putea, şi a început să enumere cu cine nu poate. N-ar 
putea colabora nici cu Madgearu, nici cu dr Lupu, nici cu Maniu, şi a 
zugrăvit pe fiecare din aceşti oameni politici cu culori vii şi destul de 
exacte. Cu Mihalache singur, ar socoti o colaborare posibilă, din punc- 
tul de vedere al temperamentelor, dar imposibilă fără domnii precizați 
căci toți sunt legați între ei şi nu pot fi despărțiți. Vaida a vorbit şi de 
ipoteza, pusă zilele trecute în circulaţie, a unei colaborări între dânsul 
şi liberali, şi a arătat Regelui cât de inutilă şi absurdă ar fi o asemenea 
asoçiație. Іп concluzie nu vede posibilitate de colaborare decât cu mi- 
пе, cu Gh. Brătianu, cu lunian, cu elemente rupte de la naţional-țără- 
nişti şi la nevoie си Сора. Іп cursul conversaţiei Regele l-a întrerupt de 
vreo două ori си întrebarea: „Într-adevăr, n-ai putea să te înţelegi cu 
Mihalache?“ şi de două ori Vaidai-a răspuns nu. În sfârşit Regele a ce- 

rut lui Vaida să rămână în Bucureşti, căci va avea probabil nevoie să-l 
mai vadă. 

Despre audiența lui lunian n-am putut afla nimic. Probabil că a pro- 
pus Regelui un Guvern de alegeri — vechea lui marotă. 

Costăchescu n-ar fi atins decât în treacăt chestia politică și se zice 
că ar fi recomandat un Guvern țărănist, fără să specifice un Guvern 
Mihalache (vrabia mălai visează!!!) 


O ştire senzaţională: ieri-seară ar fi avut loc o întrevedere între Dinu 
Brătianu, Gheorghe Brătianu şi Tătărescu și cei trei domni s-ar fi înţe- 
les asupra reîntregirii Partidului Liberal. Georgiştii ar reintra ia matcă, 
Dinu Brătianu ar fi proclamat preşedinte de onoare al partidului, Tătă- 
rescu preşedinte, iar Gheorghe Brătianu unic vicepreşedinte. Dinu Bră- 
tianu „ar consimţi (!!) pe bazele acestei reîntregiri la o nouă guvernare 
liberală, cu condiţia însă că la Ministerul de interne să fie numit drul 
Costinescu. În urma acestei „împăcări“ o nouă formaţiune ministerială 

“Tătărescu se da ca sigură. 

Pe la ora 1 Pangal a venit chiar să-mi spună că Goga era foarte alar- 
mat. Gh. Brătianu se înțelesese într-adevăr cu Goga şi cu mareșalul 
Averescu să propună câteşitrei o formulă cu mareşalul în cap! — ori 
azi-dimineaţă tânărul Gheorghe a trecut pe la mareşal şi ре la Сора ca 
să-i prevină că nu se mai putea ţine de angajament, deoarece tratativele 
lui de împăcare cu Tătărescu erau înaintate. Din informații ulterioare 
pe care le-am avut rezultă că tratativele sunt, dar că nu sunt deloc îna- 
intate. Ai lui Gheorghe Brătianu nu sunt toți de acord asupra împăcării, 
iar în vechiul Partid Liberal toată banda din jurul lui Tătărescu, Inculeţ 
cu ai lui şi grupul H, urlă. 

Pe la ora 3, a venit Christi să-mi spună din partea lui Văitoianu, şi 
Nanu din partea alor lui Gheorghe Brătianu, că îinpăcarea nu se va face 
şi că dânşii ar fi foarte dispuşi să intre într-o combinaţie prezidată de 
mine. Măgulitor! Am răspuns că aş colabora foarte voios cu ei, dar că 
lucrul nu depinde de mine. 


l! Pseudo-cartelul încheiat mai demult între Averescu şi Brătianu şi mai recent între 
aceştia doi şi Goga are un caracter pur electoral, fiecare parte rezervându-şi libertatea 
politică! 

Ziarul englez Daily Express publică un articol elogios asupra Rege- 
lui Carol, semnat de Emerys Jones, un publicist cunoscut, zice-se. De 
când nu mai este Titulescu la Londra, englezii s-au prins cu dragoste de 
Regele nostru. De се l-a ţinut atâta vreme acolo? 


Cum era de aşteptat şi Franţa trimite agenţi diplomatici pe lângă 
Guvernul generalului Franco. Cu pasul în paşii Angliei, biata Franţa! 
Japonia va recunoaşte oficial Guvernul din Burgos. 


Între Londra şi Roma au reînceput politețele, iar pe de altă parte, 
lord Halifax a fost trimis la Berlin să „converseze“ cu Hitler. Puterile 
democratice încep să ia mai în serios pe cele totalitare; cu atât mai bine 
pentru liniştea lumii. 


Macdonald a murit pe vaporul ce-l conducea spre America de Sud. 
Se îmbarcase la 4 noiembrie la Liverpool, mulțumit că-şi putuse în fine 
acorda vacanţele şi repausul pe care le dorea de ani de zile. A murit la 
vârsta de 71 ani, în apropiere de insulele Bermude; trupul său va fi de- 
barcat spre a fi readus în Anglia unde i se vor face funeralii naţionale. 


Mi se povesteşte că în seara de luni, la banchetul său, Ostrovski s-a 
îmbătat turtă. După masă, a luat de talie pe Fabricius (ministrul Ger- 
maniei) şi i-a spus cu dragoste: „Vous êtes mon plus ancien ami, allons 
trinquer ensemble!“ şi l-a antrenat la bufet unde au băut amândoi „pen- 
tru prosperitatea popoarelor lor!“ 


12 noiembrie. leri după amiază la ora 4 1/2 am fost primit în audi- 
ență de Rege, în şirul consultărilor sale, pentru formarea noului Gu- 
vern. Am intrat după Goga şi am stat mai bine de un ceas. 

Am găsit pe Rege foarte bine dispus; vesel şi sigur de sine. Nu avea 
figura pleoştită, ochii scurşi şi nasul în jos ca pe timpul consultărilor 
din 1933 — înainte de formarea Ministerului Duca, de tragică memo- 
rie. Am început prin a-l întreba dacă m-a convocat ca să-i dau părerea 
mea asupra unei formule de guvernământ deja adoptată sau ca să-i ex- 
pun cum văd eu situația politică în momentul de față. M-a rugat să-i fac 

întâi această expunere, şi că apoi vom putea cerceta şi câteva formule 
de Guvern. I-am dat drumul. Niciodată nu m-am simţit în vervă ca ieri; 
am vorbit cu miez şi cu formule „pregnante“, şi am avut impresia că 
am impresionat adânc. Am arătat Regelui că deoarece nu-mi schim- 
basem întru nimic părerile putea să-şi închipuie dinainte ce aveam să-i 
spun: era repetarea celor auzite deja în ultimele mele audienţe. Regele 
m-a întrerupt cu cuvintele: „Ştiu ce ai să-mi spui şi-mi vorbeşti din ini- 
mă“. — „Sire, vă mulțumesc, şi am să repet aceleaşi lucruri, dar am să 
le prezint în lumina situației de azi \ Ca intrare în materie i-am făcut o 
scurtă dar veridică dare de seamă a stărilor noastre materiale şi morale. 
Іп ce priveşte stările materiale i-am arătat că ameliorarea ultimilor апі 
e numai aparentă şi se datoreşte conjuncturii locale şi internaţionale 
(recolte bune în ţară, prețuri ridicate peste graniță). Să ne ferească 
Dumnezeu de o schimbare de conjunctură, căci n-ar mai rămâne nimic 
din artificiala noastră prosperitate. Deja sunt semne de un nou început 
de criză în America; cine ştie ce ne aşteaptă anul viitor. Bunele recolte 
şi conversiunea au permis contribuabililor să verse bani mulți în teza- 
urul Statului şi au activat tranzacțiile comerciale sporind astfel şi bene- 
ficiile. Am arătat mai departe, cu amănunte pe care nu le pot reproduce 
aci că Guvernul Tătărescu n-a tras din conjunctura favorabilă de care 
s-a bucurat toate avantajele pe care ar fi putut să le tragă şi că opera sa 
pozitivă e mediocră. S-a făcut ceva pentru Armată, desigur, dar ce s-a 
făcut în această direcţie a fost meritul lui, al Regelui. Nouă întrerupere 
(de altmintreli, în tot cursul audienței, Regele n-a vorbit decât pe cale 
de întrerupere, câteva cuvinte de fiecare dată): „Singurul merit al lui 
Tătărescu a fost că „ştie să asculte!“ Fără să mă tulbur de întrerupere 
am continuat reamintind raportul Statului-Major din 1932 prin care se 
cereau 200 miliarde pentru înzestrarea Armatei şi am subliniat ridico- 
lul sumei de 10 miliarde cheltuite, cu care se laudă Guvernul actual. „Şi 
să nu mi se spună, Sire, că nu se putea investi mai mult. S-ar fi putut 
găsi de zece ori această sumă pe căi care să nu apese mai greu pe ume- 
rii contribuabililor“!. Dar în afară de Armată ce s-a făcut? Şoselele 
noastre, căile ferate, spitalele sunt în aceeaşi stare ca acum 20 de ani. 
Nu s-a dublat o linie, nu s-a construit o racordare, nu s-a făcut o şosea 
în Basarabia. Agricultura lâncezeşte din punct de vedere tehnic în ace- 
eaşi mizerie ca mai înainte. Am trecut în revistă toate ramurile produc- 
[еі noastre naţionale — nicăieri un progres. 


! Aluzie la o politică monetară specială pe саге o expusesem, în treacăt, Regelui, cu 
alt prilej. 

Dezastrul e şi mai mare în ce priveşte stările noastre morale. Adân- 
ca sărăcie de la sate şi luxul din Capitală sunt rezultatul furturilor, sper- 
ţurilor şi abuzurilor celor mari în nemiloasa lor exploatare a celor тісі. 
L-am făcut atent asupra falsei linişti ce domneşte; să nu ia drept bună. 
Lumea s-a liniştit în aşteptarea automaticei schimbări de regim conse- 
cința expirării legislaturii şi în nădejdea unui gest salvator din partea 
Regelui. Dacă acest gest va lipsi, se va dezlănţui cea mai deşănțată agi- 
tație din câte a frământat vreodată ţara. „Trăim, Sire, nu sub un regim 
parlamentar ci sub un regim parazitar, din 10 salariaţi publici, dacă lu- 
crează unul, iar 9 nu se gândesc decât cum să tragă chiulul Statului şi 
să jupoaie pe nenorociții care trec prin mâinile lor. Ştiu ce se petrece 
printre funcționarii civili — în Armată probabil că se petrece acelaşi 
lucru, acolo Majestatea Ta cunoşti mai bine oamenii şi stările...“ 

— Regele: „De aia am luat măsura deblocării...“ 

— Eu: „Va să zică imoralitate şi în Armată. Imoralitatea şi minciu- 
na, Sire, duc direct la anarhie. Suntem deja în plină anarhie; e admisibil 
ca proprietarul veros al unui ziar de şantaj (Universul) să se erijeze în 
apărătorul graniţelor noastre şi să dea tuturor lecţii de civism şi de mora- 
142“ 

— Regele: „E o ruşine!“ 

— Eu: „E admisibil că toți ratații, toți ramoliţii, toți lepădaţii să se 
nirile lor, ţara la cale?“ 

— Regele: „Nu е admisibil!“ 

Am demonstrat atunci Regelui cu argumente noi, de care nu uzasem 
încă, că singura posibilitate de ieşire din mocirla în care ne zvârcolim 
era un Guvern totalitar, un Guvern de autoritate şi de ordine, un Gu- 
vern liberat de orice tiranie electorală sau de club, un Guvern format 
dintr-o echipă desemnată de Suveran şi aleasă în afară de orice con- 
sideraţie personală sau de partid, numai în funcţie de posibilităţile fie- 
căruia de randament în folosul Statului. Aci Regele m-a întrerupt, din 
nou cu cuvintele: „Asta e formula, ţi-am spus-o deja, îmi vorbeşti din iniz 
ma теа!“ 

Guvern, şi am demonstrat Regelui că şi conjunctura era excepțional de 
favorabilă: 

1. Din cauza poziţiei Lui în politica externă cât şi în cea internă. 
Prin foarte abila politică externă pe care a dus-o de la îndepărtarea lui 
Titulescu, a câştigat încrederea Aliaților care nu-l mai bănuiesc de „tră- 


www.dacoromanica.ro 


ÎNSEMNĂRI ZILNICE, 1937 217 


dare“ şi nu-i vor pune bețe în roate, oricare ar fi forma Guvernului 
pentru care s-ar hotărî. Pe de altă parte prin dezbinarea şi rivalitatea 
partidelor din ţară, prin demonetizarea lor față de opinia publică, a 
ajuns Stăpân necontestat şi în domeniul politicii interne. 

2. Fiindcă singurul curent viu astăzi în ţară, curentul naționalist- 
antisemit, e un curent negativ (în opoziţie cu cele două mari curente 
care s-au succedat de la război, curentul averescan şi curentul țărănist, 
care au fost curente pozitive), curent care cere mai mult să nu se facă 
anumite greşeli, sau mai bine zis să nu se mai facă — şi cu această 
condiție împlinită, e gata să se împace cu orice formulă de Guvern, cu 
atât mai mult cu una de autoritate. Cu acest prilej am spus Regelui tot 
ce aveam pe inimă cu privire la educaţia tineretului, la organizația 
Străjii Țării. L-am atras atenţia asupra faptului că bunele sale intenţii 
puteau duce la rezultate opuse acestor intenții. Іп Germania şi în Italia, 
organizaţiile similare prepară tineretul pentru partidele de guvernă- 
mânt, fascist şi nazi. Fiindcă în acele țări întâi s-au constituit partidele, 
şi apoi s-au organizat pepinierele de alimentare ale acestor partide. La 
noi se fac lucrurile ре dos. Se disciplinează tineretul prin formațiunile 
dependinte de Straja Ţării şi de Educaţia Premilitară, dar în folosul 
cui? Unde se varsă acest tineret, disciplinat şi milităreşte pregătit? 
Merg toți în diferitele noastre partide, dar mai ales la Garda de Fier. 
Aşa încât la urma urmelor, Straja Ţării devine o instituție de recrutare 
pentru Zelea Codreanu. Asta a urmărit Regele? Desigur că nu. Se cere 
imediata creare a unui partid unic, a unui front național dezpoliticiani- 
zat (pare un paradox, aparent) menit să susțină „echipa de guvernă- 
mânt“, pe care Regele să o menţină, cu primenirile necesare, în con- 
tinuu în fruntea ţării. Observaţia mea cu privire la menirea Străjii Țării 
a pus pe Rege pe gânduri, şi l-am văzut adânc impresionat. 

3. Imponderabilele interne şi externe creează şi ele un curent extrem 
de favorabil regimurilor totalitare şi autoritare. În țară toată opinia pu- 
blică e gata să primească cu entuziasm un asemenea regim. În afară, 
până şi în ţările cele mai democratice suflă un vânt de simpatie pentru 
metodele care au dat rezultate atât de apreciabile în Italia, în Germania, 
în Portugalia şi în Polonia. Schimbarea de regim îndeplinită chiar ieri 
în Brazilia, e tipică din acest punct de vedere. 

4. Conjunctura pentru întronarea unui regim de autoritate mai e fa- 
vorizată şi prin imposibilitatea formării unui Guvern viabil în păcăto- 
sul ritm de până acum. Într-adevăr: 

а) Un Guvern naţional-țărănist ar declanşa cele mai ireductibile uri, 
ar fi semnalul unor adevărate lupte cu cuțitul — şi ar determina imediat 

pogromuri din partea cuziştilor şi omoruri din partea gardiştilor. Cum 
se va prezenta M. Sa la Londra fie şi numai cu câteva sute de cadavre 
ji-dăneşti în spate? Fără să mai vorbim de vrăjmăşia ocultă а lui Maniu, 
de comunismul lui Lupu şi de scatologia financiară a lui Madgearu. Mi- 
halache e un om cumsecade dar e un ţărănoi dobitoc, pe care şmecherii 
îl vor pune totdeauna în buzunar. 

b) Un nou Guvern liberal ar constitui o foarte mare greşeală. Nu tre- 
buie întinsă o coardă prea mult. Ca să-şi facă majorităţi în alegeri noi, li- 
beralii ar trebui să facă alegeri de teroare. Lumea e sătulă de ei. Carol 
al II-lea nu trebuie să facă greşala pe care a făcut-o Carol 1, cu Guver- 
nul de 12 ani al lui Топ Brătianu. 

Fie un Guvern țărănist, fie un nou Guvern liberal, n-ar putea dura, 
pe de o parte din cauza învrăjbirii pe care ar provoca-o alegeri barbare, 
pe de alta din cauza neînțelegerilor interne din Partidul Naţional-Ţă- 
rănesc sau al anarhiei pe care uzura o provoacă deja în Partidul Liberal, 
anarhie ce va merge tot crescând. Un Guvern naţional-țărănist, ca şi un 
Guvern liberal, se va prăbuşi după câteva luni. 

с) Un Guvern de partid în afară de partidele naţional-țărănesc sau 
liberal, nici n-ar fi de conceput — fie din motive de ordin internaţional, 
fie din motive de ordin intern sau electoral. 

Dau aci o foarte rezervată schiță a lungii mele expuneri. Pe temele 
mai sus-notate am brodat şi am dezvoltat cum m-a tăiat capul mai bine. 
Regele m-a ascultat cu un vădit interes; da din cap şi aproba tot ce spu- 
neam. De câteva ori a mai adăugat la argumentele mele. Când am afir- 
mat că în ritmul actual nici un Guvern viabil nu era posibil, m-a în- 
trerupt cu cuvintele: „Dar țărăniştii?* I-am explicat că ar fi cea mai 
proastă şi periculoasă soluție — şi n-a mai zis nimic. Ba da, la sfârşitul 
expunerii mele a lăsat să cadă: „Toate soluţiile sunt proaste“! (era vor- 
ba de soluţii de partid sau de partide). Am încheiat audiența mea repe- 
tându-i din nou cele expuse la Sinaia cu privire la punerea Constituţiei 
de acord cu faptele. Întâi trebuie pusă opinia publică în fața faptelor în- 
deplinite, şi numai după ce acestea îşi vor fi dat roadele lor va veni şi 
rândul acoperirii stărilor de fapt cu formule de drept. „Întâi, Sire, să 
ieşim din mocirlă, şi apoi să ne facem toaleta!“ Două măsuri trebuie 
luate imediate, înaintea alegerilor viitoare: suprimarea megafonului 
Presei — şi suprimarea campaniei electorale, pentru toate listele, inclu- 
siv a Guvernului. Partidele au avut destul timp să-şi facă propaganda. 


! Şi a adăugat: „Şi nemulțumiţii vor spori rândurile Gărzii de Fier“. 

Alegătorii ne cunosc pe toți. O campanie electorală n-ar avea alt scop 
decât supralicitarea, corupţia şi înşelarea. Să vină alegătorii în ziua de 
vot şi să voteze, căci toți cunosc şi semnele fiecărui partid şi senmifi- 
са[іа fiecărui nume politic. A lăsa campania electorală liberă, ar con- 
stitui un pericol național. „Ştii, Sire, ce vor să pună în programul lor 
electoral țărăniştii? Arendarea forțată la obștii a tuturor proprietăților 
mai mari de 50 hectare! La obştii, în care administratorii ar fi aleşi 
prin votul comunei! lar cuziştii vor exproprierea tuturor proprietăţilor 
de la 50 de hectare în sus! Ar fi sfârşitul agriculturii româneşti!“ 

Inainte de a pleca am făcut un patetic apel la conștiința Regelui, con- 
jurându-l să nu piardă această ultimă ocazie de a scăpa [ага de lăco- 
mia, de ruşinea şi de nepăsarea partidelor politice. „Conjunctura n-a fost, 
Sire, niciodată atât de prielnică ca azi. Dacă scapi acum prilejul, nu Te 
vei mai întâlni cu el. Lumea a pus pentru ultima oară speranța de mai 
bine în Măria Ta. Dacă o decepţionezi şi acum, când eşti în apogeul 
puterii Tale, ea va socoti capitularea ca definitivă şi va căuta aiurea 
mântuirea. Majestatea Ta va cunoaşte tristețea înfrângerilor. Eşti stă- 
pânul momentului, Sire, dar şi momentul e stăpânul Majestății Tale. 
Nu joci azi cartea Țării — o ţară nu piere, oricare ar fi zbuciumările 
prin care е sortită să treacă, — nu joci cartea noastră, a celor care am vă- 
zut clar şi te-am sfătuit cinstit, căci noi avem conştiinţa împăcată, ca 
oameni care ne-am făcut datoria; joci cartea Majestății Tale ! Sire, poţi 
lăsa Voievodului Mihai moştenirea unei Domnii glorioase: nu-i lăsa o ţa- 
ră prăbuşită în mocirla necinstei şi a anarhiei! Mi-ai spus adineaori că-i 
vorbesc din inimă: ascultă-Ţi bătăile inimii şi urmează ritmul lor!»“ 

Regele a tăcut câteva secunde şi apoi mi-a spus: „Da, dar trebuie să 
pun inima de acord cu capul!“ La care am răspuns pe loc: „Nu Sire, as- 
cultă-Ţi inima şi numai inima, căci bate mai bine!“ 

Şi l-am părăsit în voia Domnului, în a lui şi în a celor dinprejurul 
lui. 


Mersul crizei: 

In audiența pe care a avut-o ieri Mironescu după mine, Regele l-a 
rugat să facă pe mediatorul pentru о împăcare între ţărănişti şi Vaida, 
afirmându-i că un Guvern Mihalache fără Vaida nu era posibil. Miro- 
nescu a fost îndată după audiență la Vaida şi la Mihalache. Vaida s-a 
lăsat greu, a declarat că în nici un caz n-ar putea colabora cu dr Lupu şi 
cu Madgearu, cât pentru ceilalți nu s-a arătat ireductibil. Mihalache 

dimpotrivă a fost categoric şi intransigent: nici n-a vrut să stea de vor- 
bă cu Mironescu pe chestia unei împăcări cu Vaida. 


Regele a fost adânc impresionat printr-un raport pe care i l-a remis 
aseară Gavrilă Marinescu, din care reieşea cu dovezi şi cu filaturi con- 
tactul dintre ţărănişti şi comunişti în vederea constituirii unui front po- 
pular. Mă îndoiesc de valoarea „informațiunilor“ lui Gavrilă, dar im- 
portant este că au impresionat pe Rege, şi acest lucru mi l-a confirmat 
şi Malaxa. 

Căci am văzut ieri şi pe Malaxa! Întrevederea mea cu dânsul a fost 
foarte interesantă: Am în fine un martor pentru toate cele, ca să zic aşa, 
înțelese între Rege şi mine în cursul verii. Malaxa e convins că Regele 
face teatru cu partidele şi că merge la o formulă Argetoianu cu o echipă 
de lucru aleasă fără nici o consideraţie de partid, compusă din câţiva 
oameni cu experienţă ca să dea îndrumările şi din tineri care să le exe- 
cute. Aceasta e formula pe care Regele a repetat-o lui Malaxa între pa- 
tru ochi, de luni de zile. E formula pe care Regele a spus-o lui Delbos 
când a fost la Paris (mărturisire făcută de Rege lui Malaxa). Prin ur- 
mare n-am fost eu un zănatec şi vorbind cu Regele între patru ochi nu 
mi-am închipuit eu cai verzi pe pereți, n-am avut halucinații şi nu mi-am 
închipuit eu că Regele e hotărât pentru formula cea bună de guvernare. 
Niciodată n-am vorbit cu Malaxa sau cu altcineva despre planurile Re- 
gelui. Cu Malaxa n-am vorbit politică de luni de zile. Şi iată că şi el ştie 
ce ştiu eu. Кејп această mărturie pentru cazul foarte probabil al unei 
noi poticniri a Regelui. 

Malaxa se teme şi е! că Regele nu se va fine până în ultimul mo- 
ment. Fără să i-o cer eu, el s-a angajat să pună toată influenţa lui în joc 
ca să-l menţină pe calea cea dreaptă... 


Iorga şi-a încasat cecul (cadoul Guvernului ca să recomande Rege- 
lui menţinerea Cabinetului Tătărescu) şi a plecat la Paris. 


Spaak a eşuat în formarea noului Minister belgian. Se vorbeşte a- 
cum de Jaspar. Se aşteaptă înapoierea Regelui Leopold de la Londra, 
pentru încredințarea unui nou mandat. 

Cu toate telegramele care anunță că Anglia, Franța şi Statele Unite 
sunt de acord asupra problemei chino-japoneze, Japonia a refuzat şi a 
doua invitaţie a conferinţei de la Bruxelles, anume aceea de a lua parte 
la negocierile comitetului restrâns. Prin acest refuz, se consideră că 
mandatul comitetului restrâns e terminat. 

Japonia publică odată cu refuzul său şi condiţiile pe care le pune 
pentru încetarea ostilităților: ele nu diferă de cele deja notate în aceste 
însemnări. 


Anglia îşi schimbă din ce în ce tactica. A trimis agenţi diplomatici 
generalului Franco; a trimis pe lord Halifax să negocieze la Berlin, şi 
se vorbeşte şi de o iminentă întâlnire între contele Ciano şi Eden. Sub 
anumite condiţii foarte acceptabile, Anglia ar fi dispusă să recunoască 
anexiunea Abisiniei. 


Krofta a făcut iarăşi un lung expozeu politic. Egal cu zero. 


13 noiembrie. 

Criza: 

Guvernul Tătărescu încă nu şi-a dat formal demisia! Mode noi! Se 
zice — din sursă oficială — că, Camerele nu vor fi dizolvate înainte de 
15 (luni) noiembrie — ar fi putut să contrasemneze decretul şi Tătă- 
rescu — şi că parlamentarii vor fi lăsaţi să se adune, dar nu se vor ţine 
şedinţe sub pretext că Guvernul e demisionar (căci până luni îşi va da 
$1 „formal“ demisia). 

Regele a mai primit ieri „în consultare“ pe Averescu, pe Lapedatu, 
pe Săveanu (cei doi preşedinţi ai Corpurilor Legiuitoare) şi pe Ange- 
lescu, doctorul. 

Către seară a chemat pe Mihalache şi l-a însărcinat să-şi consulte 
comitetele, dacă poate constitui un Guvern cu Vaida şi cu lunian dar 
fără Maniu, dr Lupu şi Madgearu (pentru eliminarea acestor doi din ur- 
mă, numai deziderat). Mihalache a plecat plouat de la Palat, şi a per- 
tractat până noaptea târziu. Pertractările au reînceput azi-dimineață. 
Rezultatul lor nu e cunoscut, dar se poate ghici! 


Malaxa mi-a trimis vorbă că a văzut pe Rege aseară, şi că e foarte 
mulțumit (?) 

Ziarul lui Gafencu Timpul a scos aseară o ediţie specială anunțând 
că Mihalache a fost primit de Rege şi însărcinat cu formarea noului 
Guvern. În excesul lor de zel, gazetarii ţărănişti au scos ediția înainte 
ca Mihalache să fi sosit la Palat, şi când acesta s-a prezentat Regelui a 
găsit pe biroul acestuia buclucaşa foaie! Regele a fost furios şi Timpul 
a fost suspendat pe 8 zile. Gafencu s-a milogit la tot Guvernul, a expli- 
cat că a fost o greşeală a unui reporter, şi până în cele din urmă a fost 
iertat, dându-i-se numai un preaviz. In realitate a fost un adevărat com- 
plot — stupid, căci a supărat Sus — al presei iudeo-democratice: nu s-a 
scos numai ediţia specială a Timpului, s-a transmis ştirea şi la Radio, ca 
să ће împrăştiată (noroc că acolo şmecherii au dat peste Sărățeanu care 
a oprit difuziunea) şi s-a telegrafiat şi în străinătate unde a trebuit să se 
trimită apoi dezminţiri. 


Una neaşteptată. Leon (fostul subsecretar de Stat) a povestit lui Să- 
rățeanu că a fost să vadă acum câteva zile pe Ostrovski ca să-i ceară 
nişte date statistice şi că ministrul Sovietelor întrebându-l despre criza 
ministerială, au vorbit despre mai multe ipoteze, şi în treacăt şi despre 
mine. La numele meu, Ostrovski ar fi spus: „Celui lă est tres intelli- 
gent; c'est le plus intelligent; il est trop intelligent pour vous!“ Leon a 
fost indignat de acest pour vous, dar a admis şi el că nu eram un prost. 
Să fiu apreciat până şi de oamenii Moscovei, iată la ce nu mă aşteptam! 


Circulă zvonul, şi circulă cu persistență, că Stelian Popeşte s-a re- 
tras din fruntea Universului şi că-i ia locul Lugoşianu, ginerele său, ca- 
re a părăsit Roma. Unii zic că Lugoşianu a demisionat, alții că a fost re- 
chemat. Nu-mi vine să cred; ar fi o capitulare prea vădită față de atacu- 
rile Lumii Româneşti, şi o mărturisire de slăbiciune ce ar încânta prea 
mult presa din Sărindar. 


Telegramele de azi-dimineaţă arată că lovitura de Stat din Brazilia а 
reuşit pe deplin, că Vargas e stăpân absolut pe situație şi că lumea e 
mulțumită. Probabil că comuniştii brazilieni, şi sunt mulți, nu fac parte 
din „lume“! 

În Germania mişcările antisemite şi persecuțiile ovreilor, care se 
mai calmaseră, par a reîncepe cu o nouă violenţă. Foile filosemite sunt 
foarte alarmate. Câte suferinţe pe umerii poporului ales! 


Regina Marioara a lugoslaviei a plecat aseară, dovadă că starea Re- 
ginei Maria nu mai inspiră nici o alarmă. Proiectul de a o transporta la 
Viena şi la Meran îndată ce se va putea, rămâne în picioare. 


Despre audienţele consultative de ieri, mi s-au raportat următoarele: 

Audienţa lui Averescu a fost scurtă. Mareşalul se aştepta să găseas- 
că o atmosferă ре care n-a găsit-o şi s-a mărginit la puţine cuvinte. А 
început prin a întreba pe Rege care era situaţia: se afla întra-devăr în 
fața unei crize de Guvern? Căci n-avea cunoştinţă despre o demisie а 
Guvernului. La răspunsul afirmativ al Regelui, că criza de Guvern era 
deschisă, mareşalul s-a mulţumit să recomande Regelui aiegerea unui 
om de autoritate, care să aibă curajul să facă față nevoilor ţării şi să ia 
măsurile necesare pentru stăvilirea anarhiei în toate ramurile activităţii 
publice — fără să numească pe nimeni. Nu s-a oferit nici măcar pe dân- 
sul. Regele l-a întrebat şi pe el ce crede de ţărănişti, şi dacă nu-i e tea- 
mă de dânşii. La această întrebare mareşalul a răspuns: „Sire, voi spune 
şi Majestății Tale ce am spus Regelui Ferdinand їп 1926. Părintele 
Vostru mi-a pus aceeaşi întrebare; dar pe atunci țărăniştii erau în plina 
lor popularitate, nu ca acum. Am spus Regelui Ferdinand: Partidul Та- 
rănesc se compune din avocaţi, din samsari şi din medici; pentru toţi 
aceştia atmosfera normală e pacea, şi războiul cea anormală. Eu sunt 
militar; pentru mine atmosfera cea normală e a războiului căci eu sunt 
militar. Să poftească...“ S-au mai schimbat câteva politeţe şi Regele a 
însoţit pe Averescu până la uşă. 

Audienţa drului Angelescu. Regele i-a spus că l-a convocat în cali- 
tatea lui de cel mai vechi ministru, şi ca om de bun-simţ, ca să-i dea ип 
sfat. Angelescu s-a ridicat şi împotriva unui Guvern naţional-țărănist şi 
împotriva unui nou Guvern liberal. Naţional-ţărăniştii ar spori anarhia 
în {ага şi ar determina lupte atât de cumplite încât nu ştie ce s-ar mai 
întâmpla — iar liberalii sunt atât de uzaţi încât n-ar mai putea da un 
Guvern viabil. Singura soluţie, o echipă de oameni cinstiţi sub condu- 
cerea unui om de autoritate. Şi Angelescu şi Averescu au pledat, după 
cum se vede, pentru programul meu. Lucrul nu e de mirare, fiindcă e 

programul pe care-l impune bunul simţ însuşi. Să-l realizeze Regele cu 
cine vrea, dar să-l realizeze! 

Audienţele lui Lapedatu şi Săveanu au fost fără importanţă: au vor- 
bit oamenii după cum le dictase „partidul“ — şi Regele nici nu i-a as- 
cultat. 

Pangal a văzut ieri pe Vaida. Era furios de demersul lui Mironescu. 
„Am vorbit cu Regele răspicat; am refuzat orice colaborare cu Mi- 
halache, cu Madgearu, cu dr Lupu, cu Maniu. Cum a putut Regele să 
creadă că era să consimt lui Bon-bon ceea ce nu-i consimţisem Lui? 
Bon-bon mi s-a arătat foarte ahtiat să mă prezideze şi pe mine şi pe 
Mihalache!! E un caraghios! Eu pot face un Minister cu Argetoianu, cu 
Gh. Brătianu dacă vrea Regele, la rigoare şi cu Goga — şi cu ele- 
mentele «centriste» din Partidul Naţional-Țărănesc — dar cu d.d. Mi- 
halache, dr Lupu, Madgearu şi Maniu, nu !“ Pangal a dedus din toată 
conversaţia că Vaida n-ar fi cedat niciodată pe acest punct. Bon, bon. 


14 noiembrie. 

Criza: . 

Ieri înainte de dejun Regele a primit pe Tătărescu, cu care a pus la ca- 
le o lovitură menită să-i permită, „dacă va fi cazul“, să amâne cu câte- 
va luni criza menţinând actualul Guvern. DI Guţă a consultat pe Dinu 
Brătianu, şi a redactat un comunicat, căruia i-a dat drumul pe la ora 5 1/2, 
după ce textul a fost aprobat de Rege. lată cum sună acest comunicat: 

„Parlamentul actual atinge limita constituțională la februarie (?) 
1938. 

Acest timp scurt (!!) de funcţionare face imposibilă atât orice activi- 
tate legislativă, cât şi luarea în considerare a bugetului. 

Pentru aceste motive, am crezut util a ruga respectuos pe M.S. Re- 
gele să examineze cu un ceas mai curând (!!!) situația generală politică, 
ţinând la dispoziţia M. Sale demisia Cabinetului.“ 

Un iezuit n-ar fi redactat mai abil o demisie care e şi nu e demisie, 
care permite Regelui să amâne criza până la februarie! 

Între timp Regele şi-a continuat teatrul. A chemat pe Mihalache și 
l-a însărcinat cu formarea noului Cabinet, punându-i mai multe condi- 
ţii, sine qua non: 

1. Colaborare de Guvern cu Vaida; 

1. Garanţii de continuitate prin numirea câtorva miniştri de către 
Кере, în afară de Partidul МТ. 

3. Garanţii „de siguranță“ împotriva „anumitor curente“: aprobarea 
prealabilă a Regelui pentru numirile de ргеѓесіі din Ardeal şi pentru 
listele de candidaturi din acea provincie. 

În plus, se zice că Regele a mai cerut ca dr Lupu şi Madgearu să nu 
facă parte din viitorul Minister. 

Mihalache a ieşit opărit de tot de la Palat. Delegaţia Permanentă a 
partidului îl aştepta. A fost o consternare. Au discutat. Au înjurat. Apoi 
membrii Delegației au plecat şi a rămas „Biroul“. Deliberările în am- 
bele „foruri“ n-au fost lungi. În unanimitatea celor prezenţi s-a hotărât 
că o colaborare cu dl Vaida ar fi o imposibilitate morală, că prin urma- 
re nu este cazul să se ia contact cu dsa, şi că d! Mihalache să depună 
mandatul primit. Ceea ce dl Mihalache va aduce la îndeplinire azi de 
dimineaţă. 

Тоара a trebuit să facă în cursul nopţii o оса de venin, şi ce e mai 
trist, e că a trebuit să o înghită. 

Intransigenţa lui Vaida, după ştirile pe care le am din tabăra lui, е 
intactă — şi întărită prin ultimele evenimente. 

Piesa continuă. Vom vedea ce ne aduce ziua de azi. 


Nu „vin“ țărăniştii, dar vine iarna. Pe munți, până la Braşov, a nins 
bine. La câmp a început să se răcorească, dar vremea e încă bună. A 
nins şi în Italia. 


Universul anunţă demisia lui Lugoşianu, de la Roma. „Bon deba- 
rras!“ Aşteptăm şi pe a dlui tată-socru din fruntea Universului, ca să ne 
bucurăm! 


Franța, Anglia şi United States au supus Conferinţei Pacificului un 
text de răspuns la nota japoneză prin care resping raţionamentul celor 
de la Tokio şi invită încă o dată Japonia la sentimente mai bune. Textul 
anglo-american a fost aprobat de toate Statele reprezentate la confe- 
гіпа, mai puţin Italia, care a făcut rezerve. 

Dacă Japonia va persista în punctul său de vedere, cele trei State 
„vor examina din nou situaţia“ (şi nu vor face nimic!) 

Cu privire la audienţele lui Mihalache de ieri şi alaltăieri, mi se dă o 
versiune de toată nostimada. Іп audiența de vineri, Regele n-ar fi pus 
lui Mihalache condiţia Vaida. Şi nici o altă condiţie (de altmintreli nici 
nu l-a însărcinat, atunci, cu formarea Ministerului). I-a spus că vrea un 
Minister omogen şi capabil de lucru, că ar vrea continuitate în opera de 
guvernământ etc. şi l-a rugat să se gândească la o astfel de formaţie şi 
să o aibă gata când îl va chema din nou. De aci optimismul lui Mihala- 
che după audiența de vineri: Regele nu-i pusese condiția Vaida, şi pe 
orişicare alta era gata să o înghită. \ 

Când a venit ieri cu lista, Regele a început să o citească şi să se strâm- 
be. „Bine, dar pentru Ardeal ai numai pe Mihai Popovici? E puţin!“ — 
„Sire, am şi pe Ionel Pop!“ — „Pop, Popovici, e prea puţin. Nu văd ре 
Maniu? Dacă ai motive să nu propui pe Maniu, atunci trebuie neapărat 
să iei pe Vaida! Ardealul nu poate fi reprezentat decât printr-un nume 
mare!“ şi Regele a continuat apoi cu celelalte condiţii sine gua non. A 
urmat drama. 

Si non e vero, e ben trovato! 


15 noiembrie. 

Criza: 

Ziua de ieri ne-a adus o întorsătură neaşteptată în desfăşurarea crizei. 

Mihalache ceruse audienţă urgentă pentru depunerea mandatului său. 
Regele i-a trimis vorbă că nu-l poate primi de dimineaţă, fiindcă tre- 
оша să meargă la сопсегі!, şi i-a fixat ora 3 1/2 p.m. 

Audienţa lui Mihalache a fost scurtă şi la ieşirea sa de la Palat, şeful 
Partidului Naţional-Țărănesc a declarat ziariştilor: 

„In audiența de azi ат mulțumit respectuos M.S. Regelui pentru 
onoarea ce mi-a făcut-o de a mă fi însărcinat să formez Guvernul pe te- 
meiul programului de imediată guvernare (?) ce-i prezentasem cu о zi 
înainte, dar cu condiția sine диа non de a realiza o înțelegere cu dl Vaida. 

În urma examenului situaţiei şi în deplin acord cu colaboratorii mei 
din conducerea centrală a partidului, am adus la Inalta cunoştinţă a M.S., 
că având toată dorința de a-i satisface cerința, condiţiile însărcinării m-au 
pus în imposibilitate de a-mi îndeplini mandatul. 


! Concertul lui George Enescu, cu orchestra filarmonică, consacrat lui Wagner. А 
fost un strălucit succes (s-au dat preludiul din Meistersănger şi actul III din Siegfried) 
şi după concert Regele a chemat pe Morcovescu їп Loja Regală şi l-a decorat cu cl.l а 
Ordinului Steaua României, în aplauzele publicului. 

Ca urmare m-am văzut nevoit a depune mandatul cu care fusesem 
însărcinat. 

Am arătat că partidul unitar şi solidar stă la dispoziția M S.Regelui, 
în scop de a servi Таға şi ТғопиЃ“. 

După Mihalache a fost imediat chemat Tătărescu la Palat. Audiență 
iarăşi scurtă. Primul ministru a poftit, după aceea, pe gazetari la Preşe- 
dinția Consiliului, unde după un ceas de așteptare le-a dat următorul 
comunicat: 

„Am prezentat M.S. Regelui azi, la ora 4, demisia întregului Gu- 
vern. Majestatea Sa prim:nd această demisie, a binevoit a mă însărcina 
cu formarea noului Guvern, având o bază politică lărgită. Nădăjduiesc 
să pot îndeplini această însărcinare cât mai curând.“ 

A fost o stupefacţie generală! La toate se aştepta lumea, numai la un 
„Guţă redivivus*“ nu. Fiecare îşi zicea: pentru ce tot acest teatru? Dacă 
Regele nu vrea să se despartă de Tătărescu, n-avea decât să nu creeze 
criza, să-l lase să guverneze mai departe, să-i dea decretul de dizolvare 
a Parlamentului, şi să-i încredințeze alegerile. 

Odată cu comunicatul Guvernului ediţiile speciale au mai publicat 
unul din partea Partidului Naţional-Țărănesc cu următorul conținut: 

„Biroul Partidului Naţional-Ţărănesc s-a întrunit la ora 5 d.a. şi după 
o oră de dezbateri a luat următoarea hotărâre: 

Partidul Naţional-Ţărănesc considerând că potrivit Constituţiei a 
cincea sesiunea ordinară a Parlamentului nu e posibilă, parlamentarii 
național-țărănişti nu vor lua parte la deschiderea şi la şedinţele ce аг 
mai avea loc.“ 

Membrii Biroului şi parlamentarii ţărănişti s-au despărțit furioşi. Au 
colindat toată seara restaurantele şi localurile de noapte spurcând şi în- 
jurând pe Rege, ca să se uşureze. 

Din informaţiile pe care le-am putut culege aseară târziu şi azi-di- 
mineaţă, am putut reconstitui evenimentele care au determinat brusca 
şi neaşteptata întorsătură de ieri. 

Cauza directă a fost înţelegerea dintre Dinu şi Gheorghe Brătianu 
pentru reîntregirea Partidului Liberal, pecetluită miercuri seara 10 no- 
iembrie într-o ultimă întrevedere între Dinu şi nepotu-său. Amândoi 
hotărâseră ca reîntregirea să se facă după trecerea vechilor liberali în 
opoziţie, ca să aibă pe Tătărescu, inamicul lor comun, la cheremul lor. 


1 Această din urmă frază nu mi-a plăcut: să-i mai fi lăsat Regele ceva speranțe dlui 
Mihalache? 

Cât timp era Tătărescu prim-ministru, socoteau ei, putea influența ma- 
joritatea comitetelor; dar odată căzut, ar fi scăzut şi înrâurirea lui. Bră- 
tienii ar fi fost stăpâni asupra hotărârilor partidului. Probabil că rațio- 
namentul Brătienilor nu era lipsit de bază, căci Tătărescu a reacționat 
imediat. Pe față s-a declarat gata să primească reîntregirea, dar pe ne- 
față a pus toată șleahta lui de la Inculeţ la Bejan şi de la grupul Н la Ia- 
mandi să urle în contra. Curentul pentru întregire crescând însă şi de 
partea vechilor cadre şi de partea lui Gheorghe, Tătărescu s-a văzut si- 
lit să recurgă la... Rege. A pus pe şleau chestiune la Palat: îi convine 
Regelui să dea partidul pe mâna Brătienilor? Răspunsul nu putea fi în- 
doielnic. Regele a consimţit (!!) să-şi suspende programul (!!), progra- 
mul de rezolvare a crizei pe care şi-l făurise şi a însărcinat din nou pe 
Tătărescu cu formarea Guvernului, ип Guvern lărgit, după fericita ex- 
presie a comunicatului oficial. Intenţia lui Tătărescu, aprobată de Rege, 
era să constituie un Minister cu Gheorghe Brătianu şi să realizeze fu- 
ziunea celor două grupări la Guvern sub preşedinţia şi înrâurirea sa 
atotputernică. Criza definitivă de Guvern, în vederea alegerilor urma să 
fie astfel amânată şi rezolvată mai târziu, în ianuarie, după ce se va fi 
restabilit ordinea în Partidul Liberal. 

Ştirile oficioase care s-au răspândit aseară despre „о lărgire“ a Ca- 
binetului Tătărescu cu Vaida şi cu lunian — despre misiunea noului 
Guvern de a face cele două strigări pentru revizuirea Constituţiei, con- 
stituiau „o garnitură“ menită să momească opiniunea publică şi să o fa- 
că să înghită faptul unui nou Minister Tătărescu. De fapt, Guţă nici n-a 
luat contact cu Vaida, iar lunian — căruia a făcut o vizită — a refuzat net. 
I-a făcut probabil vizita fiindcă ştia dinainte că va întâmpina un refuz. 

Se zice că perspectiva de a avea în fruntea celor două partide de gu- 
vernământ pe Maniu (în cazul foarte probabil că Mihalache îi ceda lo- 
cul) şi pe Brătieni, ar fi impresionat mult pe Rege şi l-ar fi hotărât să 
dea lui Guţă mâna de ajutor cerută. 

Tătărescu a luat azi-dimineață contact cu Gheorghe Brătianu şi i-a 
oferit un portofoliu (Instrucția Publică sau Comunicaţiile, „au сһоіх“!) 
şi un subsecretariat de Stat. Refuz absolut în plus, de a discuta chestiu- 
nile de program şi de organizaţii înainte, ci numai după. Gheorghe 
Brătianu l-a trimis la plimbare. Pe când „şăfii“ discutau, partizanii se 
certau şi se trimiteau reciproc în Portul Marsiliei. La orele 1 proiectul 
de colaborare Tătărescu-Gheorghe Brătianu ега în apă. 

La ora 12 1/2 a fost primit, după cererea lui, în audiență Vaida, care 
a ieşit de la Palat la ora 1 3/4. În momentul în care scriu aceste rânduri 
(orele 3) nu ştiu încă nimic despre rostul acestei audienţe. 

În momentul acesta Regele trebuie să primească pe Tătărescu. 

Mare regizor de filme mai e şi Regele nostru! Pentru ce? Vrea să în- 
curce lucrurile în aşa mod încât să nu le mai poată descurca decât prin- 
tr-o lovitură? sau s-a poticnit? 

Ziua de mâine — şi cele următoare — ne vor lămuri. 


Ziarele anunţă din nou evenimente grave la Ierusalim. O sumă de 
răniți şi câțiva morţi. Distracţie pentru Guvernul britanic. 


După informaţii apărute în ziarele engleze, bietul Мери a rămas fă- 
ră sfanţ şi tremură de frig în două odăi la Bath unde s-a retras cu toată 
familia sa. Ziarele cer ca Guvernul englez să-i facă o pensie. Anglia e 
în stare să recunoască Imperiul Etiopiei numai ca să plătească Italia 
această pensie. Ar fi o soluţie a plicticosului conflict. 


Bruno Mussolini pe care presa ovreiască îl da mort, s-a înapoiat la 
Roma, teafăr, venind în zbor din insula Majorca, unde a îndeplint în 
linişte misiunea ce-i fusese încredințată. 


16 noiembrie. 

Criza: 

S-a cam poticnit. Dar fiindcă e Tătărescu, favoritul Regelui, în joc 
— lucrurile mai tărăgănesc şi nu se termină repede, cum s-au terminat 
cu Mihalache. 

Cu toate eforturile lui Guţă, cu tot ajutorul Regelui (?) care a che- 
mat şi pe Dinu şi pe Gheorghe Brătianu în audienţă convingătoare, tra- 
tativele de ieri au eşuat toate. Cele cu Gheorghe Brătianu au fost defi- 
nitiv rupte. Cele cu lunian au dat greş. Cu Vaida pertractările continuă, 
deşi Vaida e hotărât să nu facă nimic cu liberalii, nici măcar cartelul 
electoral pe care Tătărescu îl solicită. Se pare că în audiența de ieri Re- 
gele a dat ceva să înțeleagă lui Vaida, căci atât dânsul cât şi ai lui, se 
arată foarte optimişti, deşi ştiu bine că cu liberalii nu vor încheia nimic. 

Combinația Tătărescu pe baze lărgite se poate considera torpilată. 
Rămâne acum de văzut dacă Regele se va prăbuşi în braţele lui Tătă- 
rescu nelărgite (acoperindu-se cu un definitiv ridicol) sau dacă va juca 
piesa mai departe. 

La Conferinţa Pacificului proiectul de răspuns anglo-american la 
refuzul Japoniei de a participa la negocieri a fost supus ieri reprezen- 
tanților celor 9 Puteri. Italia s-a pronunţat contra, Norvegia, Suedia şi 
Danemarca s-au abținut sub pretextul că naau interese vitale în Pacific. 
Discuţia şi hotărârile definitive au fost amânate pe viitoarea şedinţă ca- 
re se va ţine la 22 noiembrie. 


m 


În Spania lupta pare a se apropia de sfârşit. La Valencia şi la Bar- 
celona domneşte deprimarea, iar la Madrid se vorbeşte de o răscoală 
iminentă a populaţiei. 


Delbos şi-a fixat definitiv călătoria în părţile noastre. Va vizita suc- 
cesiv şi în ordine Varşovia, Bucureşti, Belgrad şi Praga unde va sosi la 
12 sau 13 decembrie. 


18 noiembrie. 

Criza: 

Răcit grozav, am petrecut ziua de ieri în pat, aşa încât n-am putut 
nota nimic. Între timp, criza de Guvern care luase duminică o neaştep- 
tată întorsătură, s-a încheiat aseară printr-un deznodământ şi mai neaş- 
teptat. După eşuarea tratativelor cu Gh. Brătianu şi cu Iunian, пе aştep- 
tam toți са „pertractările“ cu Vaida să aibă aceeaşi soarță. Spre marea 
noastră mirare şi cu oarecare îngrijorare, am constatat că ele se prelun- 
gesc peste măsură. Ieri, miercuri dimineața am aflat mm şi nu-mi venea 
să cred mm Că înțelegerea se făcuse! DI Vaida Valahus îşi vânduse cre- 
zul politic pe 33 de mandate de deputat şi vreo 10 de senator! Pfui, pfui! 

Pe când trata cu Vaida, Tătărescu a mai încheiat în cinci minute un 
cartel şi cu iorghiştii. Şase păduchi au sărit din barba Profetului în pala 
ma lui Guţă, veşnic întinsă. Cu toate acestea Ministerul n-a putut fi 
constituit decât ieri-seară. După ce a capitulat Vaida, s-a ridicat Dinu 
Brătianu, care паа vrut în ruptul capului să aprobe nici o nouă guver- 
nare liberală, nici un cartel electoral cu partide străine. Toată ziua Guţă 
a alergat de la unul la altul, de la Dinu la Palat, de la Palat la Vaida, de 
la Vaida la Inculeţ, de la Inculeţ la dracu, şi aşa mai departe. Noul Tu- 
dor Vladimirescu a avut ziua |ui de suferințe. A suferit însă cu bucurie, 


dacă se poate spune, fiindcă a suferit pentru „țeară“. 

Тегі-ѕеагӣ, toate au fost insă terminate cu bine. Guvernul s-a recon- 
stituit, cum era, cu mici schimbări şi adausuri. Înculeţ a încetat de a fi 
vicepreşedinte al Consiliului, şi a devenit ministru al Comunicaţiilor. 
Franasovici a trecut de la Comunicaţii la Interne!. Valer Pop a rămas 
ministru fără portofoliu şi în locul lui a intrat Bujoiu, ginerele lui Nae 
Ştefănescu, un element bun, până «cum director la Societatea Petro- 
şani. lonescu-Siseşti (desemnat de Rege) a fost numit ministru al Agri- 
culturii. Toţi foştii subsecretari au rămas la locurile lor şi s-a mai adău- 
gat încă unul: păduchele iorghist Topa la Muncă: A mai fost numit şi 
Manolescu-Strunga ministru fără portofoliu. Strunga şi Valer Pop, mi- 
niştri fără portofoliu, sunt meniţi „să îndrumeze alegerile“. 

Noul Minister a depus jurământul ieri-seară la ora 10. Tătărescu a 
pronunţat un lung discurs prin care a definit rostul acestei a doua gu- 
vernări — la bazele ei lărgite a avut pudoarea să nu facă decât o aluzie 
— în modul următor: „reorganizarea şi înălțarea păturii ţărăneşti şi mun- 
citoreşti şi dezpoliticianizarea organismului de Stat“! Această din ur- 
mă afirmare, în gura exponentului Partidului Liberal are o savoare par- 
ticulară! 

Regele care mi-a spus joia trecută că-i vorbesc „din inima lui“, Re- 
gele care de şase luni lucrează la constituirea unui Guvern de echipă şi 
de autoritate, Regele care spune la toată lumea că sunt singurul om care 
pricepe situația, Regele care vrea să-şi impună voința şi domnia până şi 
peste Polonia — Regele laş şi fără voință a avut inconştienţa să declare 
în răspunsul său, „că se simte fericit în јаја noului Guvern!! “ 

Soluţionarea crizei a consternat lumea întreagă. Până şi în Partidul 
Liberal, unde în loc de entuziasm domneşte depresiune. 

Acum zece zile Regele avea un Guvern Tătărescu omogen, pe care 
lumea îl lăsa în pace, şi n-a fost bun — căci Regele i-a cerut demisia. 

Azi are tot un Guvern Tătărescu, dar care nu mai e omogen şi pe ca- 
re toată lumea îl înjură — şi e bun! Dumnezeu să mai înțeleagă! 

Întrucât mă priveşte, mă simt atât de abătut, încât aproape mi-e scâr- 
bă să o mai scriu. Niciodată Regele n-a fost mai aproape de a realiza 
programul meu, niciodată nu va mai găsi o conjunctură atât de favo- 
rabilă! S-au dus toate! De şase luni de zile de când am început din nou 
să sper într-o acțiune a lui, mi-am pus semnul îndoielii la fiecare pas ре 
care l-a făcut, dar în cele din urmă, paşii lui au fost atât de hotărâți în- 


! Se zice că Franasovici a primit Ministerul de Interne plângând, cu sila. E bolnav, 
Şi fricos mai ales, şi se teme de posibile represalii din partea Grăzii de Fier. 

cât am fost nevoit „malgré tout“ să cred că imposibilul ега pe punct să 
devie posibilul! Am fost un prost! Judecata mea anterioară, asupra Re- 
gelui, era bună. A fost, este şi va rămâne toată viaţa lui un nenorocit 
veleitar, şi în politică un cârpaci. 

N-are decât o frică şi o ură: Maniu. A ridicat pe Vaida ca să-l opună 
lui Maniu, şi d-abia l-a ridicat, l-a şi doborât. Căci nenorocitul de Vai- 
da va avea câteva mandate în viitoarele alegeri, va fi poate şi ministru 
după alegeri, dar în fața opiniei publice s-a curățat. Partidul lui nu era 
un partid de cadre, era un partid de curent, de curent naţionalist. Acest 
curent nu-l va urma la Tătărescu, se va împărți între Goga-Cuza şi 
Garda de Fier. Bietul Vaida s-a desumflat. Dar în schimb Regele а итү 
flat din nou pe inamicul său Maniu care va fi proclamat săptămâna vi- 
itoare din nou şef al Partidului Naţional-Ţărănesc. Şi iată un succes. 

Dacă Regele chema pe Mihalache şi îi spunea: „Dragul meu îmi pa- 
re rău, dar mai am nevoie de Tătărescu pentru continuitatea în rezol- 
varea anumitor probleme în curs“ (sau orice altă bazaconie), „regret 
foarte mult, dar nu te pot aduce la Guvern“... Mihalache şi ai lui s-ar fi 
supărat, dar nu ar fi fost cuprinşi de ura ce i-a cuprins după bătaia de 
joc la care au fost expuşi. Din Gheorghe Brătianu, pe care acum zece 
zile îl trimitea să se înțeleagă cu Goga, са să-l verse trei zile mai târziu 
ca zestre lui Tătărescu, şi-a făcut din nou un inamic ireductibil. Din 
Goga, pe care l-a plimbat de la Vaida la Gh. Brătianu şi la Averescu, de 
asemeni. Să mai vorbim de lunian şi de mine? Până şi pe Dinu Brătia- 
nu l-a supărat adânc! Crede acest om că va putea stăpâni multă vreme 
țara împotriva tuturor? 

Eu unul i-am pus cruce... 

Dar mă întreb ce mai rămâne din planurile de nouă orientare externă, 
de uniune personală cu Polonia? s-au dus toate. După cum a căzut în por 
litica internă în genunchi în fața hoiturilor partidelor, tot aşa se vede că 
a îngenuncheat din nou în fața poruncilor Parisului. Probabil că astfel se 
explică platitudinea discursului său de la Sibiu în fața lui Gamelin şi ati- 
tudinea lui la Sinaia, atât de rece, față de Rydz-Smigly. $1 în tot acest 
răstimp, pe mine, şi pe cei care gândeau ca mine, ne minţea. Păcătosul! 

Dar să-l las Domnului, căci îmi vine rău numai gândindu-mă la el! 
Iorga-Vaida-—Tătărescu mm iată caraghioşii în care şi-a pus încrederea 
pentru refacerea materială şi morală a României înjosite şi terfelite, 
prin 4 ani de sperțărie şi de curvărie! 

Şi să nici nu poţi să te ridici împotriva lui, căci, dacă e rău cu dânsul 
— ar fi probabil şi mai rău fără dânsul! Chiar dacă aş putea, n-aş în- 

drăzni experienţa încercată de Miliukov şi de Gucikov cu Țarul Nico- 
lae şi care a dus la Lenin şi la Stalin! 
Mizerie, mizerie, şi iar mizerie! 


Pangal a văzut pe Goga şi pe Madgearu; eu am primit succesiv pe 
Alex. Otetelişanu (de la Averescu), pe Atta Constantinescu şi ре 
Gheorghe Brătianu. Toţi sunt furioşi şi toate partidele sunt în fierbere. 
De la naţional-țărănişti a pornit o idee minunată numai că nu e realiza- 
bilă: un front comun al opoziţiei în alegeri, de la Grigore Filipescu 
până la Garda de Fier. Gh. Brătianu consimte, eu consimt, probabil că 
Averescu şi Filipescu vor сопѕіт і — dar desigur că nu уа consimţi 
Garda de Fier şi foarte probabil nici Goga-Cuza. Gh. Brătianu va lua 
contact chiar azi cu Goga. Eu voi încerca cu Zelea Codreanu. 

Am convenit în principiu cu Gh. Brătianu, în cazul în care acest 
mare cartel nu s-ar putea întocmi, să încheiem unul mai redus, între 
dânsul, Averescu şi noi. Va trebui însă să-mi consult întâi prietenii. 


Se spune că Mihalache a fost foarte drastic cu Regele în ultima lui 
audienţă şi că i-ar fi spus: „E ultima oară, Sire, că vin în acest Palat ca 
să execut o poruncă a Maj.Voastre!“ Mi s-a raportat faptul, dar nu-l 
cred. Mihalache e o fire rea, dar ştie de frică şi e supus. 

Se mai vorbeşte că ar fi felicitat pe Gh. Brătianu pentru atitudinea 
lui, şi că i-ar fi spus la telefon: „Felicit pe descendentele Brătienilor că 
fără nici o prealabilă înțelegere a văzut la fel cu țăranul Mihalache!“ 
Am uitat să întreb pe Brătianu dacă e adevărat. 


19 noiembrie. În ultimele mele caiete, urmărind desfăşurarea crizei 
interne care trebuia — gândeam eu — să ducă la instaurarea unui re- 
gim de autoritate emancipat de tirania partidelor şi de stupiditatea su- 
fragiului universal, am conturat zilnic prin câteva notații şi situaţia ex- 
ternă. Redresarea noastră internă trebuia să însemne şi o redresare în 
politica externă, aşa încât anumite evenimente de peste graniță puteau 
înlesni sau îngreuia dorita revoluţie internă. Nădejdile noastre în 
această privință fiind astăzi toate şi definitiv năruite, renunţ de acum 
înainte să mai privesc peste graniță şi mă voi mulțumi cu mocirla 
scumpă Regelui Carol al II-lea, în care mă văd silit să-mi moi condeiul. 

Printre bazaconiile noului regim е şi înființarea unui Minister al In- 
dustrializării Agriculturii, sau al valorificării economice, sau așa ceva. 
Parcă crearea unui minister poate da minte oamenilor şi schimba rapor- 
tul factorilor producţiei! Ca deriziune, în fruntea acestui nou Departa- 
ment va fi pus Manolescu-Strunga, cavaler de Industrie! 


Domnul Bejan, escroc şi subsecretar de Stat la Muniţii, unde „оре- 
ra“, n-a primit să fie trecut în aceeaşi calitate la Preşedinţia Consiliului 
(voia un minister plin!) şi a rămas în afară de Guvern. Nu s-a mulțumit 
însă cu atât, şi pune împreună cu grupul său, grupul H, listă separată în 
Prahova, ca să protesteze împotriva cartelului cu Vaida! In ce vremuri 
trăim! Locul lui Bejan ar fi în puşcărie, căci puţini au furat ca dânsul 
— şi iată-l „şef“ de mişcare politică! Hiibsch, Hiibsch, a ta e ţara! 


Cartelul cu Vaida a trecut azi-dimineaţă prin grele încercări. Vaidiş- 
tii, în fond, sunt foarte nemulțumiți de cartelul pe care l-au încheiat cu 
Guvernul. Mulţi din ei îşi dau seama că е sfârşitul lui Vaida. Au obți- 
nut 35 de mandate de deputat; dacă n-ar fi făcut cartel, în opoziţie, ar fi 
luat cel puţin 10 — pentru 25 de mandate vremelnice au omorât mişca- 
rea. Costică Angelescu mai ales, care a finanțat acțiunea Frontului 
Românesc e furios. Ameninţă cu plecarea din „partid“, tună şi fulgeră. 
Luând de pretext scoaterea lui Valer Pop de la Industrie, Vaida a trimis 
pe Tilea la Tătărescu să protesteze, şi să amenințe cu ruperea cartelu- 
lui. „Cum, zice dânsul, Pop e acela care a contribuit mai mult la perfec- 
tarea înțelegerii, şi drept recompensă e pus pe linie moartă? Aiasta nu 
se poate“. $тесһеги! de Tilea care proiectase o serie de afaceri mâr- 
şave cu tovarăşul Valer, a împins probabil pe Vaida — asupra căruia 
are о mare influență — la acest demers. Mai sunt apoi mari пеїп{е- 
legeri şi în sânul cartelului, afară de ale celor rămaşi în afară. Astfel 
Јоапіеѕси vrea neapărat capul de listă în Vlaşca, şi luca nu vrea să i-l 
dea. Ionel Lupescu de la Râmnicu Sărat, care de 20 de ani înjură pe li- 
berali, declară că nu poate candida pe o listă cu ei. Şi aşa mai departe. 
E probabil că Valer Pop nu va reveni totuşi la Industrie şi că Vaida nu 
va denunța cartelul. Ar fi şi ridicol, căci acum tot e ars. Toate aceste di- 
ficultăți întârzie apariția decretului de dizolvare. Se zice că va apărea 
mâine, $1 că alegerile vor fi fixate pentru 21 decembrie. 

În tot cazul, Guvernul cel nou al lui Tătărescu e întâmpinat cu o 
furie nebună din partea opoziției, cu indiferenţă scârbită de opinia pu- 

blică în genere, şi fără nici un entuziasm în partidele cartelate — afară 
de păduchii iorghişti, care sunt încântați. Cred şi eu: au căpătat situații 
pe care nu le-au avut nici sub Guvernul Iorga! 


Titulescu trebuie să sosească duminică. S-au lipit pe ziduri afişe 
semnate de „studenţimea creştină“ prin care se invită populaţia să facă 
cuvenita primire „trădătorului“. Oameni bine informați pretind că aces- 
te afişe au fost lipite de agenții Poliţiei!!! 


Toată ziua forfoteală de partizani la mine. Unii vor cartel cu Gh. Bră- 
tianu şi cu Averescu, alții numai cu Averescu, alţii în fine deloc. Ori- 
bilă plictiseală, şi alegerile astea! Іпсоїго te uiţi numai fripturişti. Doi, 
trei oameni dezinteresaţi, şi mai mult nu. 


Presa democratică internațională a primit Guvernul Tătărescu favo- 
rabil, dar sunt şi voci discordante. Influenţa lui Titulescu. Astfel Perti- 
nax a scris în Echo de Paris un articol de o rară violenţă împotriva Re- 
gelui, care trădează Franţa cu Guvernul lui de slugi. Le-a făcut şi „li- 
vrele“, scrie titularul nostru, ca să le sublinieze mai bine servilismul! 
Pertinax conchide că Franţa nu trebuie să se lase ademenită de minciu- 
nile Regelui Carol şi să-l trateze cum merită! Cenzura n-a lăsat veni- 
nosul articol să pătrundă în ţară. Serveşte şi cenzura la ceva. 


20 noiembrie. Parlamentul nu a fost încă dizolvat пісі azi-dimi: 
neaţă. Se vede că tot nu s-au înțeles încă cu vaidiştii asupra capetelor 
de listă. Se zice că dizolvarea va apare azi după amiază. 


Ziua de ieri a fost consacrată cartelului general al opoziţiei. Deşi 
ştiam bine că nu se poate ajunge la un rezultat pozitiv, n-am vrut să re- 
fuz contribuţia mea la încercările celorlalți. Garda de Fier şi Goga au 
refuzat, cea dintâi în virtutea ideologiei ei speciale, cel din urmă din 
cauza urii lui împotriva țărăniştilor. 

Mihai Popovici a venit să mă întrebe dacă nu vreau să mă întâlnesc 
cu Mihalache, la dânsul, la Popovici acasă. Am primit. Mihai a venit să 

mă ia şi am stat un ceas şi mai bine de vorbă cu Mihalache. De mai 
bine де 10 ani de zile (din 1925) nu mai întâlnisem pe şeful țărăniştilor 
decât la Cameră sau în ceremoniile publice, şi de la memorabila noas- 
tră conversaţie, în 1925, la hotel Esplanade nu mai schimbasem împre- 
ună decât câteva cuvinte. L-am regăsit tot atât de încrezut în sine, dar 
cu mult sub nivelul din 1925 deşi ar fi trebuit să fie contrariul, căci de 
atunci a înghiţit un însemnat număr de manuale, a trecut prin Guvern 
de mai multe ori, a fost oarecum stilizat de Titulescu şi a învățat fran- 
țuzeşte şi englezeşte. Şi-a pierdut însă în schimb vlaga de mai înainte 
în ce priveşte moralul, din naţional a devenit internațional, iar în ce pri- 
veşte fizicul, i-a crescut burta şi-şi poartă і{агіі şi cămaşa cu o lipsă de 
respect totală, cum ar plimba-o pe scenă un actor de provincie. În total 
o apariţie submediocră ce justifică disprețul cu care şi-a bătut joc de el 
Regele, orice s-ar zice. 

Rareori am văzut un om atât de adânc ulcerat şi de otrăvit. Era fu- 
rios, şi nu se stăpânea. Am avut impresia că, dacă ar fi avut un cuţit în 
mână şi dacă Regele ar fi fost în odaia vecină, s-ar fi repezit să-l înjun- 
ghie. Din fericire n-avea cuţit şi Regele era departe. 

După ce mi-a povestit cu indignare cum şi-a bătut Regele joc de el, 
şi tot ce mi-a povestit a confirmat cele notate în aceste însemnări, Mi- 
halache mi-a făcut declaraţii interesante, care merită să fie consemnate: 
„Domnule Argetoianu, dacă Regele m-ar fi chemat şi mi-ar fi spus: 
Mihalache, am încercat să guvernez cu partidele, am schimbat atâtea 
Ministere, şi n-am izbutit să dau țării Guvernul care-i trebuie; acum 
vreau să încerc să guvernez eu; [mi iau răspunderea; vreau să încerc şi 
cu dictatura — aş fi arătat Majestății Sale că, după mine, greşeşte, că 
Coroana are totdeauna nevoie de acoperire, dar în fine, dacă Regele ar 
fi persistat, m-aş fi supus, nu i-aş fi făcut nici o greutate, şi aş fi aş- 
teptat cu arma la picior să-şi săvârşească experiența. De asemenea, da- 
că Regele mi-ar fi spus că pentru cutare sau cutare motiv se vede nevo- 
it să păstreze mai departe la Guvern pe Tătărescu, şi să-i dea dizolva- 
rea, iarăşi i-aş fi arătat că greşeşte, şi dacă пи l-aş fi convins l-aş fi pă- 
răsit desigur supărat, dar nu în starea de exasperare în care mă aflu azi 
după ce şi-a bătut joc de mine şi de partidul meu.“ 

Mihalache mi-a confirmat că în audiența de vineri, 12 noiembrie, în 
care nu l-a însărcinat propriu-zis cu formarea Cabinetului dar în care 
nu numai că l-a presimţit dacă poate forma un Cabinet cu un anumit 
pro-gram, dar i-a cerut chiar să aibă gata o listă ministerială — Regele 
nu i-a pus condiţia Vaida. Mihalache a priceput însă că dorința Regelui 

ar fi o reîntregire a Partidului  Naţional-fărănesc cu Vaida şi cu 
lunian $1 şi-a dat seama că din acest punct de vedere vor fi greutăți, dar 
nu de neînvins. Abia a doua zi, sâmbătă 13, când l-a însărcinat formal 
să for-meze Cabinetul, Regele i-a spus că colaborarea cu Vaida era o 
chesti-une „sine qua non, à prendre ou à laisser“ (şi când zicea 
Țopârlanul „à prendre ou à laisser“, era să te strâmbi de râs — ce а 
urmat apoi se ştie. 

Mihalache mi-a mai făcut destăinuiri foarte interesante cu privire la 
conversațiile sale cu Regele în ultimele audienţe, la Sinaia şi la Bucu- 
reşti. Pe când fiul lui Ferdinand-le-Loyal făcea cu mine planul unui 
Guvern de autoritate, pe când îmi califica Guvernele de partid ca Gu- 
verne nefaste, pe când într-un cuvânt mă asculta cu drag fiindcă îi vor- 
beam „din inima lui“, ре când informa confidențial pe Prinţul Paul al 
Serbiei că în curând va avea şi România „Guvernul care trebuie“! (fără 
să mai vorbesc de confidențele făcute lui Malaxa) — lui Mihalache îi 
spunea cu totul altceva. li spunea că în formarea viitorului Guvern dân- 
sul, Mihalache, va fi principalul lui pion şi făcea cu dânsul planuri de 
imediată realizare! Probabil că acelaşi lucru îl făcea şi cu Vaida şi cu 
Tătărescu. [51 bătea joc de noi toți, oare? Nu, era probabil sincer cu fie- 
care din noi, fără să-şi dea seama îşi bătea joc de el însuşi. 

Mihalache mi-a mai confirmat că demisia sa din fruntea partidului 
era dată şi că totul „era aranjat“ pentru proclamarea lui Maniu, care va 
avea loc marţi 23 noiembrie. „Am stat în fruntea partidului cât am cre- 
zut că problemele sociale aveau întâietate în preocupările noastre. 
Acum Situația s-a schimbat, problemele sociale au trecut pe planul al 
doilea şi problemele politice primează. Pentru rezolvarea acestora, Ma- 
niu e mai indicat ca mine.“ 

Venind la obiectul direct al întrevederii noastre, Mihalache mi-a măr- 
turisit că o listă comună a opoziţiei nu e realizabilă, că trebuie să ne pre- 
zentăm pe liste separate, dar că după ce s-a consfătuit cu toți ai lui, dân- 
sul ne propune două lucruri: 1) O înţelegere între toate partidele opozi- 
[іеі pentru paza urnelor în timpul alegerilor, pază саге să fie făcută în 
comun, şi 2) o tactică „paralelă“ a tuturor partidelor împotriva Guver- 
nului, tactică ce să excludă lupta şi concurența între partide de opozi- 
е. Dorinţa lui e ca roate partidele din opoziţie să ia 2% ca să nu mai 
rămână rămăşiţe în favoarea listei majoritare (a Guvernului). Ar fi bine 
ca un pact în sensul de mai sus, lărgit poate cu anumite declaraţii să fie 


! Confidenţele Prințului Paul făcute lui Fabricius. 

semnat de toți conducătorii opoziţiei. Mihalache era convins că după 
preluarea şefiei partidului său de către Maniu, şi Garda de Fier va primi 
să semneze un asemenea pact. E cert că situaţia Partidului Naţional-Ţă- 
rănesc faţă de Garda de Fier va fi cu totul schimbată după întronarea lui 
Maniu, ale cărui legături cu gradiştii nu sunt un secret pentru nimeni. 

Am spus lui Mihalache că eram de acord cu dânsul în principiu, dar 
că în ceea ce privea „declaraţiunile“, trebuia întâi să le văd. M-am ară- 
tat foarte sceptic cu privire la adeziunea lui Goga. Am rămas înţeleşi са 
Mihalache să continue demersurile lui pe lângă celelalte grupări — şi 
să ne mai vedem. 

După ce ne-a părăsit Mihalache, am rămas singur cu Mihai Popo- 
vici. Bietul om e într-o stare impresionabilă: e aproape surd, se mişcă 
cu greu şi pare cu 20 de ani mai bătrân ca mine deşi e cu cel puţin 
10 mai tânăr! 

L-a dat gata Lugojanca! Dar aşa cum е, tot mai poate vorbi, şi e cu 
mintea întreagă. Mi-a spus că cu Maniu totul e gata, că dl Iuliu primeş- 
te orice punct de program şi nu impune, ca condiție sine qua non (şi 
el!) decât unul: îndepărtarea dnei Lupescu! Şi că tot partidul a primit 
acest punct şi că sunt toți zid în jurul lui Maniu, de la Costăchescu la 
Călinescu, şi că nu mai există în partid nici „centrişti“ nici „fripturişti“! 
(cât va ţine?). Mi-a mai spus că vaidiştii plecaţi din partid, revin la 
matcă pe capete! M-a rugat în fine să vin să dejunez la el cu Maniu, 
îndată ce acesta îşi va prelua „noile funcții“; am primit cu piăcere — 
căci voi petrece! 


Ştirile care vin în tot momentul din lagărul vaidiştilor dovedesc că 
bieţii oameni sunt fierţi: „il y a de quoi“, căci Vaida şi partidul lui sunt 
ca şi desființaţi. Se ceartă între ei, se ceartă cu liberalii pe locuri şi pe 
capete de listă. 

La liberali, aceeaşi nemulțumire şi aceleaşi certuri. Inculeţ e furios 
că a fost debarcat din vicepreşedinţia Consiliului şi confinat la Comu- 
nicaţii. Franasovici e furios că a fost scos din „ghelirurile“ departamen- 
tului său şi expus „la gloanţe“ ca ministru de Interne, Valer Pop desti- 
tuit de la Industrie după cererea expresă a lui Dinu Brătianu în curent 
cu potlogăriile lui, e furios şi el, dar totdeodată şi fiert. Dinu Brătianu e 
furios că partidul n-a trecut în opoziţie şi că a fost silit să încheie un 
cartel pe care-l dezaprobă. Grupul H e furios fiindcă nu i s-a dat în re- 
facerea Cabinetului atenţia cuvenită. Furie pe toată linia! 

Am găsit o formulă care rezumă destul de bine situaţia, şi care a fost 
primită de toată lumea cu multă bunăvoință — şi am formulat-o pe 
franţuzeşte ca să fie mai lapidară: 

Le Roi a une manie: il veut oréer des unanimităs du contentement il 
a crée celle du mécontentement ! 


Ştirea demisiei lui Stelian Popeşte de la Universul nu e adevărată. 
Lugoşianu vine la gazetă în locul lui Popescu-Necşeşti, care pleacă!, 
dar ilustrul Stelian rămâne. Şi rămâne mai pretenţios ca niciodată. A- 
cum dă lecții de morală şi de politică şi Franţei (prin ziarul prietenului 
său Bur€, /'Ordre, în care printr-o scrisoare deschisă dictează Guver- 
nului francez îndrumările sale). Să te strâmbi de râs! Se vede că rolul 
de caraghios al lui Nicolae Iorga l-a tentat şi pe dânsul! 


Dejunat la Irina Procopiu cu Goga. Bineînţeles e furios şi dânsul, 
dar mai e şi în nori: se crede arbitrul situaţiei — electorale! Mi-a spus 
că la o înţelegere pentru paza urnelor, e gata să intre şi el. 

Mi-a mai povestit că are informaţii precise prin Nemoianu care a 
stat câtăva vreme la Belgrad, că în Iugoslavia lucrurile merg prost. 
Prinţul Paul e teribil de nepopular. S-ar pune la cale înlocuirea lui în 
Regenţă (prin Regina Marioara?) şi că se complotează chiar foarte se- 
rios în acest sens. Sinuciderea generalului Tomici ar fi fost urmarea 
unei scene violente în care şi Prinţul şi generalul au pus mâna pe re- 
volvere. Tomici era unul din supleanții desemnați în caz de vacanţă în 
consiliul de Кереп. 

Goga m-a întrebat dacă recunoaşterea anexiunii Etiopiei de către 
Iugoslavia? a fost făcută cu asentimentul României şi Cehoslovaciei 
conform obligaţiei Statutului Micii Înţelegeri. I-am spus — după cum 
şi е — că nu ştiam nimic. 


Guţă minciună a dictat presei (ca să audă străinătatea) un program 


de politică externă, menit să împace îngrijorările în Apus. Cunoscuta 
peltea de totdeauna, cu nimic nou nici ca fond, nici ca formă, La sfâr- 


! Fiindcă divorţează de nevastă-sa care s-a amorezat de Titeanu! 
2 Iugoslavia a numit un nou ministru la Roma, şi scrisorile de acreditare au fost 
adresate Regelui Italiei, Impărat al Etiopiei. 

şit, dl Guţă Риа ne promite pentru zilele viitoare şi un „amplu“ expo- 
zeu privitor la viitoarele înfăptuiri de ordin intern. Să ne trăiască! 


21 noiembrie. 

Electoralita: 

Ministrul de Finanţe a primit o delegaţie de funcţionari şi le-a pro- 
mis suprimarea imediată a curbei de 10 şi de 12% ce apăsa din 1933 
asupra salariilor. Dacă gaura de 1 miliard şi jumătate din încasările Sta- 
tului, ce va rezulta din această măsură, nu apasă prea greu asupra bu- 
getului, de ce a aşteptat Guvernul începutul campaniei electorale ca să 
satisfacă cererea funcționarilor, de altmintreli atât de justificată, dată 
fiind scumpirea traiului? 

Se zice că Consiliul de Miniştri va mai hotărî zilele acestea şi supri- 
marea impozitului agricol pentru proprietăţile până la 10 hectare. Ia- 
răşi, de ce a aşteptat alegerile ca să fure acest punct din programul 
meu, vânturat în toate unghiurile țării? 


Centrul Studenţesc s-a întrunit şi în unanimitate a hotărât să îm- 
piedice orice activitate publică a lui Titulescu, pe care studenții îl ţin 
răspunzător pentru dizolvarea Gărzii de Fier în decembrie 1933. Dacă 
Titulescu va afla la timp ce se petrece în ţară, nici nu va mai veni, fri- 
cos cum е. 


Românii se disting, peste graniță: drul Daniel a primit la Toulouse 
diploma de doctor honoris causa, Bâzu Cantacuzino a pornit de la 
Londra са să bată recordul Londra-Capetown!, dl Tomel Spătaru de- 
butează cu mare succes, ca tenor, la Opera din Viena, iar dl Iorga (Ne- 
culai) pisează lumea la Paris cu conferințe la Sorbona şi cu volume 
oferite Academiei Științelor Morale. Noroc că ne scapă obrazul Elvira 
Popescu şi Alice Cocea... 


22 noiembrie. Alegerile fixate prin decretul de dizolvare? la 20 de- 
cembrie vor fi un adevărat calvar. Mai întâi din cauza vremii, cu dru- 


1 Bâzu n-are noroc. Pleacă câteva zile după ce Clouston însoţit de Mrs. Kirby Green 
au bătut cu 33 de ore acest record, reducându-l la 45 de ore! Performanţă greu de bătut. 
2 Apărut alaltăieri sâmbătă la amiază. 

тиге noastre desfundate, campania electorală pe ploaie sau pe nămeţi 
va fi un supliciu pentru candidați. Apoi din cauza urilor dezlănțuite cu- 
ziştii, țărăniştii şi gardiştii vor duce lupta pe viaţă şi pe moarte. Goga 
îmi spunea deunăzi că nici ип ovrei nu va vota: cuziştii nu vor da îna- 
poi de la nici o violenţă pentru a-i împiedica. Pe de altă parte slăbi- 
ciunea electorală liberalo-vaidistă va sili Guvernul la toate excesele. 
Dacă campania electorală şi alegerile vor fi un calvar pentru toată lu- 
mea, zilele de pregătire prin care trecem sunt un calvar pentru mine. 

De dimineaţă până seara trebuie să suport defilarea tuturor „priete- 
nilor“ mei; fripturişti, laşi, şi câțiva devotați sinceri îmi vin cu mutre de 
un cot, ca şi când ar fi vina mea că nu i-am adus la putere. Vina mea e 
una singură: că am avut slăbiciunea să consimt la crearea unui partid, 
în 1932, şi să-mi leg astfel o ghiulea de picior. Am crezut atunci că în- 
tr-un Stat „eminamente agricol“ înființarea unui Partid Agrar era bi- 
nevenită — dat fiind că prin defecțiunea Regelui din 1931, rămâneam 
osândiţi la regimul de partide. Pe baza acestei convingeri, dar mai ales 
ca să dau o stare civilă în politică celor care-mi rămăseseră credin- 
cioşi în străduinţele mele, am consimţit la un act antipatic şi firii şi con- 
vingerilor mele intime. A fost un moment de slăbiciune, pe care l-am 
plătit în ultimii ani şi cu deosebire azi, cu vârf şi îndesat. 

„Nu o să luăm 2%“, „să facem cartel“, „să nu facem cartel“, sunt 
fraze pe care trebuie să le ascult, cu toate dezvoltările lor, la fiecare 
zece minute, după interesele locale ale fiecărui „şef“ care îmi intră pe 
uşă! Ce rău am făcut eu pe această lume ca să fiu pedepsit cu asemenea 
umilințe? Fiindcă n-am vrut decât binele acestei ţări, fiindcă n-am 
făgăduit nimănui nimic — trebuie să mă umilesc astăzi în faţa fiecă- 
ruia, să împac pe unul, să consolez pe altul, să sufăr toate prostiile ce 
mi se debitează şi să stau de vorbă cu toţi nechemaţii! 

De joi, de vineri mai ales, e la ordinea zilei un cartel între noi, Gh. 
Brătianu şi mareşalul Averescu. După câteva ezitări, toți ai mei au fost 
de acord să-l facem. Am primit şi eu bineînţeles, căci pe mine chestia 
nu mă interesează, şi sunt hotărât să fac ce vor ei. Pentru mine acţiunea 
de partid, alegerile şi Parlamentul nu fac cinci parale. Sunt convins că 
în ţara noastră — şi e bine că e aşa — nu e nimic de făcut decât de sus 
în jos. Nenorocirea e că sus domneşte un caraghios care nu ştie ce vrea, 
sau mai bine zis, nu ştie să urmărească ce vrea. Dacă nu mai sunt de- 
cât puţine speranţe dinspre partea lui, din altă parte nu e nimic de а$- 
teptat. În asemenea condiţii, ca şef al Partidului Agrar (!) sunt gata să 
fac ceea ce cred fruntaşii mei că este în avantajul lor electoral. 

Am luat sâmbătă contact cu Gh. Brătianu, după ce fusese la mine în 
ajun Atta Constantinescu, să-mi propună cartel din partea lor. Cu Gh. 
Brătianu, deşi e băiat bun, discuţiile sunt penibile. Ciuleşte din urechi 
ca un iepure fricos, tot clăncăne din gură, „hm, hm, hm“, şi nu ajungi 
decât greu cu el la preciziuni. П e frică de nevastă-sa, îi e frică de ju- 
pâneasa din casă, îi e frică de cumnatu-său Sturdza, îi e frică de umbra 
lui. Cum veniseră la mine şi Papacostea şi Al. Otetelişanu să-mi propu- 
nă un cartel din partea lui Averescu, am arătat lui Brătianu că o unire în 
trei ar fi realizabilă, că interesele noastre electorale în județe, din întâm- 
plare nu se ciocnesc — şi că аг fi singurul mijloc să fim asiguraţi cå- 
teşitrei de 2% din voturi, la urne. Situaţia noastră а câtortrei e într-adevăr 
tragică în viitoarele alegeri, care, deşi făcută de acelaşi regim nu se 
aseamănă deloc cu cele din 1933. Partidul Liberal se prezintă astăzi în 
alegeri prin 4 ani de guvernare, slăbit prin certurile lui interne, slăbit 
prin cartelul cu Vaida. In asemenea condiţii, Guvernul va trebui să strân- 
Ей şurubul până la refuz, са să obţină cele 40% din voturi necesare 
pentru alcătuirea unei majorităţi. Pe de altă parte, nu se poate tăgădui 
că în ultimii 4 ani, s-a dezvoltat un curent naționalist de dreapta foarte 
puternic, ce se va împărți în alegeri — deoarece Vaida a fost eliminat 
din concurență — între gogo-cuzişti şi Garda de Fier!. Prinşi între 
aceste două forţe, pe de o parte maşina guvernamentală, pe de alta cu- 
rentul de dreapta, noi partidele mici, vom plăti oalele sparte. El, Gheor- 
ghe Brătianu, nu mai poate conta pe voturile pe care le-a avut, fiindcă 
i-au fost date în speranţa unei reîntregiri a partidului sau unei parti- 
cipări la Guvernul viitor, speranță pe care evenimentele au spulberat-o. 
Nici eu nu mai pot conta pe voturile pe care le-am avut, fiindcă nici 
problema conversiunii nu mai e de actualitate atât de acută, şi nici eu n- 
am izbutit să satisfac pe fripturiştii mei. De Averescu ce să mai spun? 
În asemenea împrejurări, о asociere a cât mai multor oropsiţi ca să facă 
față vitregiei vremurilor mi-a părut o necesitate inexorabilă, şi am 
spus-o pe şleau lui Gheorghe Brătianu. A fost şi el de acord. Am con- 
venit să mergem împreună să vedem pe Averescu. Am telefonat mare- 
şalului care ne-a dat întâlnire pentru ieri la ora 11. 

Cu Brătianu am vorbit franc. De vreme ce nu era vorba nici să sa- 
tisfacem cine ştie ce ambiţii de partid, nici să procopsim pe cineva, am 
propus ca, cartelul să se facă pe bazele echităţii. Deoarece în ultimele 


1 Voturile fostului partid vaidist vor merge probabil! 1а național-țărănişti şi, în mică 
parte, la Garda de Fier. 

alegeri generale (1933) georgiştii au scos 10 deputaţi, noi 5, iar Ave- 
rescu nici unul, era drept ca semnul electoral al georgiştilor să fie adop- 
tat de cartel. Eu m-am declarat gata să renunţ la al meu. Schimbarea 
semnului era un neajuns pentru noi, dar ştiam că avantajele cartelului 
compensau larg acest dezavantaj. 

Adunarea voturilor celor trei grupări la un loc, mărea într-adevăr 
cota de bază pentru distribuirea mandatelor, iar „coeficientul specific“ 
al cartelului — adică sporirea încrederii „luptătorilor“, curiozitatea 
deşteptată în corpul electoral şi atracţia exercitată prin asocierea a trei 
vedete ale vieţii publice — ar mai fi adus şi el un spor de voturi. 

Ieri, duminică, la orele 11, Brătianu a venit să mă ia şi am mers îm- 
preună la Averescu. L-am găsit foarte obosit, dar vesel. Pornind de la 
intervențiile făcute de Papacostea şi de Otetelişanu pe lângă mine, i-am 
expus scopul vizitei noastre. Mareşalul ne-a ascultat — am vorbit mai 
mult eu — şi apoi ne-a răspuns. Între fiecare frază, s-a oprit timp în- 
delungat, ca şi cum şi-ar fi cântărit bine vorbele. E un obicei pe care l-a 
luat de vreo doi ani. Poate să fie şi efectul unei anormale presiuni a 
meningelor îngreuiate prin scleroză asupra creierului... În rezumat ne-a 
spus că alegerile nu-l interesează mult, că chestiunea „principală“, care 
formează axa politicii actuale, era înapoierea Principesei Elena!!! Ve- 
nisem pentru un cartel, şi era cât pe aci să propunem unul şi cu Prin- 
cipesa! L-am făcut atent, că oricât de palpitantă era chestiunea, rezol- 
varea ei depindea înainte de toate de Regele Carol şi de Elena, care pă- 
reau de acord asupra unui singur punct, acela de a nu se mai împreuna 
niciodată! Cu greu l-am adus la chestia care ne interesa. 

După o sumă de reticențe, а sfârşit prin а ne mărturisi că i-ar fi 
foarte greu să-şi abandoneze semnul. „Partidul meu (!!) n-ar admite 
probabil o asemenea abdicare!“ I-am servit toate argumentele în fa- 
voarea tezei mele (adoptarea semnului grupării celui mai popular) — 
dar a fost în zadar. Tot ce am putut scoate de Іа el, a fost angajamentul 
să-şi mai consulte prietenii. În acelaşi timp m-a rugat şi dânsul să mai 
vorbesc cu Papacostea şi cu Otetelişanu, care mă vor pune în curent cu 
„părerile cele mai autorizate din Partidul Poporului“. 

După amiază am primit vizita celor doi domni, şi amândoi au 
blamat intransigența mareşalului, s-au declarat de acord cu propu- 
nerile mele şi mi-au făgăduit că vor insista pe lângă şeful lor ca să re- 
пип{е la pretențiile sale în ce privea semnul. 

Azi-dimineaţă pe Іа ога 9 1/2 a fost la mine Dănilă Vasu, un alt pri- 
eten intim al lui Averescu, care mi-a făgăduit şi el să se asocieze la 

eforturile lui Papacostea şi Otetelişanu. De la mine a plecat la mareşal. 
Aştept rezultatul acestei întreite intervenții. 


Toată dimineața m-au otrăvit partizanii. Cu excepția câtorva băieți 
inteligenți, mutre sinistre. Şi se mai mănâncă între ei, deşi sunt numai 
câțiva. Abia am putut să împac pe Radovici cu Radian, voia să-l sfâşie. 


De la naționali-țărănişti ni se propune cartel pentru Senat, mie şi lui 
Gh. Brătianu. Vom vedea. 


Cecropid a văzut pe Madgearu care i-a spus: „Nu mai sunt în {ага 
decât două puteri: noi şi Garda de Fier. Și astăzi, aceste două forțe ur- 
măresc acelaşi scop, deşi pe căi diferite. Noi, pe calea democraţiei, ei 
pe calea doctrinelor totalitare! Să se ştie, Sus!“ Când se va afla, Sus, nu 
va mai rămâne Regelui decât să abdice în favoarea ... lui luliu Maniu! 

Madgearu a mai spus lui Cecropid că proclamarea lui Maniu ca şef 
se va face mâine, şi că, cu acest prilej, Mihalache va face un discurs 
epocal, în care va destăinui ce i-a spus Regele în ultimele audienţe. 

„Zouli!“ 


De câteva zile duelul colonel Petrescu-Stelian Popescu a încetat. 
Lumea Românească şi Universul nu mai scriu nimic „їп chestie“. Ci- 
neva bine informat a venit să-mi spună că Lumea Românească a tăcut 
fiindcă Stelian s-a hotărât să părăsească Universul — cu toate dez- 
minţirile ce s-au dat în această privință. Şi plecarea lui Popeşte din 
fruntea ziarului său, s-ar datora amenințării lui Petrescu cu publicarea 
unor scrisori prin care s-ar dovedi raporturile sexuale dintre zisul Po- 
peşte şi dna Popescu-Necşeşti fiica sa dintr-o primă căsătorie. Cu toate 
că informatorul meu e un om serios, nu pot crede să fie aşa. Că Nec- 
şeşti divorțează e adevărat, dar pare că Titeanu iar nu Stelică, ar fi cau- 
za divorțului; că Lugoşianu vine la Universul este iar adevărat, dar nu 
pare că Popeştele să-l părăsească. Atunci de ce tace Lumea Româneas- 
că? Mister şi prune uscate. 

Ilustrul George Enescu se va căsători duminica viitoare cu ilustra 
Principesă Maruca Cantacuzino. Apoi „tânăra pereche“ va pleca în 
America. 


ÎNSEMNĂRI ZILNICE. 1937 


Lucru ciudat: deşi alegerile vor fi terminate la 30 decembrie, Came- 
rele nu au fost convocate pentru constituire decât la 17 februarie 1938. 
Acest dispreț pentru Corpurile Legiuitoare, să fie el o prefață pentru 
„noul regim dictatorial“ pe care Regele ar vrea — după cum spun unii 
— să-l inaugureze cu Tătărescu-seconde-mani€re? 


Se zice că Tătărescu, са să-şi manifeste și е/ disprețul pentru „elec- 
toral“ va pleca la Londra în plină campanie de alegeri, pe la 5—6 de- 
cembrie. Scopul călătoriei sale ar fi să pregătească pe a Regelui... 


23 noiembrie. Deşi am renunţat la însemnările de peste graniță nu 
pot să nu consemnez aci un nou faliment al politicii securității colec- 
tive şi al păcii „indivizibile“ — cu un cuvânt al democraţiei, în înțe- 
lesul ce se dă în Occident acestui cuvânt. Faţă de atitudinea Japoniei, 
Conferinţa Pacificului din Bruxelles s-a amânat sine die, după propu- 
nerea Statelor Unite aprobată în prealabi! de Anglia şi de Franța. Neno- 
rocitul de Wellington Коо, reprezentantul Chinei la Bruxelles, a pro- 
testat din răsputeri, arătând că până acum ţara sa n-a primit alt ajutor 
decât vorbe. Protestarea chinezului a fost bineînţeles zadarnică, şi 
Conferinţa şi-a suspendat „lucrările“. 


Monsieur Guţă a dat drumul şi programului său intern — după cel 
extern „ехтіѕ“ acum câteva zile. Literatură proastă şi proiecte vagi. In- 
teresant de relevat pasajul relativ la dezpolizicianizarea administraţiei. 
Pe buzele exponentului Partidului Liberal, asemenea cuvinte constituie 
aproape o glumă... 


La vaidişti continuă deprimarea şi defecțiunile. Mulţi din cei care 
n-au ajuns pe listele cartelului, se întorc înapoi Іа naţional-țărănişti. 
Chiar unii care figurează pe liste, dezgustați, demisionează sau renunță 

la candidatură. Astfel, Emil Haţieganu, unul din cei mai apropiaţi de 
Vaida, a demisionat. Ionel Lupescu la Râmnicu Sărat şi Văgăunescu la 
Bacău ne propun să candideze pe listele noastre. Cândea, din Bucovina, 
e şi mai trist ca de obicei, fiindcă a fost pus să candideze la Botoşani. 

Pe de altă parte Tilea, ca să mulțumească cât mai mulți tovarăşi se 
luptă cu Guvernul să scoată cât mai multe locuri pentru vaidişti. Se 
zice că ar fi recurs în acest scop şi la intervenţia Regelui, şi a obținut 
astfel până acum peste 80 de locuri, Cameră şi Senat. 


CONSTANTIN ARGETOIANU 


Calvarul cartelului: 

Ieri pe la orele 2 Otetelişanu mi-a telefonat că mareşalul se menţine 
pe punctul lui de vedere — adică pe semnul Partidului Poporului, şi că, 
cu toate stăruințele puse de dânşii са să-l înduplece să primească un alt 
semn pentru cartel, n-au izbutit. 

Va să zică fără Averescu. 

Rămâne de văzut dacă se va putea încheia ceva între noi şi Gh. Bră- 
tianu. 

Mihai Sturdza venind la mine scurtă vreme după ce-mi telefonase 
Otetelişanu, l-am însărcinat să comunice lui Brătianu 1) răspunsul lui 
Averescu şi 2) rugămintea mea să-mi dea un răspuns cât mai neîntâr- 
ziat cu privire la cartelul nostru în doi, deoarece eu stau pe loc cu listele 
mele. 

Sturdza venise la mine ca să se înţeleagă pentru locul lui la Ro- 
manati. Cum е şeful georgiştilor la Romanați şi la Constanţa şi cum 
forțele noastre sunt mai certe la Constanţa, i-am promis Romanații în 
schimbul Constanţei. A fost foarte mulțumit. 

Seara l-am întâlnit din nou la Jockey-Club. Mi-a spus că a vorbit cu 
Brătianu şi că acesta mă ruga să aştept până azi- dimineaţă deoarece do- 
rea să-şi consulte pe toți amicii politici pe care-i convocase succesiv. 
El, Sturdza, ca şi Atta Constantinescu, era un mare partizan al cartelului. 

Azi la amiază mi-a telefonat Gh. Brătianu, rugându-mă să deleg pe 
cineva ca să ia contact cu Toma (de la Iaşi) în vederea acordurilor teh- 
nice ale cartelului. Am delegat pe Radian şi pe Radovici. 


25 noiembrie. Calvarul cartelului a luat sfârşit ieri-dimineaţă la ora 
10. Alaltăieri, Radian, Radovici şi Toma au lucrat până seara şi au 
putut constata că nici o dificultate serioasă de ordin tehnic nu sta în 

calea colaborării celor două partide. Două singure greutăţi: la Dolj pen- 
tru locul 2 revendicat de georgişti pentru G. Cantacuzino şi la Romanați 
pentru capul de listă cerut de Mihai Sturdza, cumnăţelul lui Gheorghe 
Brătianu. Cei trei specialişti au fixat 19 capi de 115 pentru noi şi 
30 pentru georgişti, în judeţele în care unii sau alții erau mai tari. Ce- 
lelalte judeţe au fost considerate slabe pentru amândouă partidele şi а 
rămas ca listele să fie fixate ulterior de la centru, de către direcția 
cartelului. 

La orele 7 Radian şi Radovici au venit să-mi raporteze rezultatul 
conferinței lor cu Toma. Acesta s-a dus la Brătianu, şi pe la orele 10 
Brătianu mi-a telefonat rugându-mă să-i îngădui darea unui răspuns 
definitiv până a doua zi (ieri) la ora 10 dimineaţa. Ieri la ora 10, dl 
Georges a venit la mine şi mi-a mărturisit că se vede în neputinţă de a 
încheia cartelul, deşi din toate punctele de vedere ar fi fost de dorit. 
Dar la dânsul ar fi o adevărată debandadă. Dezamăgiţi prin faptul că nu 
s-a putut ajunge nici la o participare la Guvern, nici la o întregire a par- 
tidului, partizanii săi nu aşteaptă decât un prilej onorabil са să-l pără- 
sească! Іп lipsa altuia vor să profite de cartel, deşi în fond toţi îl aprobă, 
ca să aibă aerul că pleacă pe o chestiune de „principiu“. Am amintit lui 
Brătianu vorba lui Nicu Filipescu care spunea că în politică sunt două 
feluri de porci: „porcii“ pur şi simplu şi „porcii cu explicaţii“! Eu am 
spus-o pentru dânsul, dar amicul George a luat-o pentru partizanii săi, 
şi am rămas prieteni. 

După plecarea lui Brătianu m-am dus la club unde îmi convocasem 
din ajun şefii de organizaţii. Le-am comunicat căderea cartelului, le-am 
făcut o scurtă expunere, şi i-am îndemnat la luptă. Toată politica mea 
din ultimul an fiind îndreptată spre alte scopuri, am neglijat şi рипа 
propagandă în mase ре care o făcusem în anii precedenţi, aşa încât ca 
Partid Agrar ne prezentăm în alegeri destul de prost. Cu toate acestea 
n-am avut nici o defecțiune, spre marea mea mirare. 

Toată ziua am petrecut-o la club, de vorbă cu şefii de organizaţii şi 
am încăputat cu ei listele de candidaţi. Candidatura mea a fost fixată 
pentru Cameră la Dolj, la Constanţa şi la Cetatea Albă, iar la Senat la 
Soroca. Rămâne să mai pun o candidatură la Cameră. Poate la Roma- 
naţi? Sunt gata să o pun oriunde, căci fiind senator de drept (am înain- 
tat cererea Curţii de Casaţie, pe baza celor 10 legislaturi împlinite) mă 
duc oriunde mi s-ar cere, fără alt scop decât de a atrage voturi. 

Pe lângă celelalte „handicapări“ în lupta ce începe şi care se anunță 
ca una din cele mai violente din câte au fost până acum — maj ducem 

şi lipsă cumplită de bani: suntem un partid de calici! În tot cazul tre- 
buie să ne facem datoria până la capăt. Să mă ucidă corpul electoral da- 
că vrea — eu unul nu mă sinucid! 


Аріќафе таге pe piață: Guvernul e înspăimântat de îndârjirea opo- 
ziției, mai ales de a Gărzii de Fier şi de а naţional-țărăniştilor — şi se 
simte slab, extrem de slab. Se vorbeşte de amânarea alegerilor. Ar fi o 
prostie din partea Guvernului, căci o amânare ar întări şi mai mult 
opoziţia şi ar slăbi şi mai rău cartelul oficial. Afară numai dacă ar fi o 
amânare sine die... De altmintreli în lagărul guvernamental certurile, 
neînțelegerile şi deprimarea sunt mari. Până acum cartelul liberalo- 
vaidist n-a putut stabili decât 10 liste din 70! Alaltăieri la Dinu Bră- 
tianu acasă, primarul, prefectul şi un senator din Tecuci s-au bătut ca 
țiganii! 

Franasovici se vaită de dimineața până seara la Ministerul de Inter- 
пе şi-şi pregăteşte o boală de ocazie ca să treacă mâna lui Inculeț... 
Ceea ce a speriat mai mult pe guvernamentali, sunt două ordine scrise 
ale lui Zelea Codreanu (mă întreb dacă nu le-a dat într-adins ca să-i spe- 
гіе?), unul relativ la un incident petrecut la Moreni, altul la atitudinea 
recomandată legionarilor în timpul alegerilor. La Moreni, primarul a 
tras două palme profesorului Traian, gardist, în prezenţa căpitanului 
Bondoc, din Jandarmerie. Reclamaţia făcută n-a fost urmată de nici о 
sancțiune din partea autorităților superioare. Zelea Codreanu a trimis 
atunci un ordin scris legionarilor din Prahova cerându-le să răzbune 
cum or şti asupra primarului din Moreni, căpitanului Bondoc, prefectu- 
lui, sau asupra lui Bejan, ultragiul suferit de Gardă în persoana profeso- 
rului pălmuit. Cercurile guvernamentale consideră că acest ordin con- 
stituie o condamnare la moarte a uneia din cele patru persoane vizate 
— şi sunt indignate.! Al doilea ordin e un ordin circular adresat tuturor 
formațiunilor legionare, ordin prin care Căpitanul cere supuşilor săi să 
nu se dedea la nici o violență până la 9 decembrie, dată la care toate lis- 
tele de candidatură depuse devin definitive — iar de la 10 decembrie 
înainte să-i dea drumul conform instrucţiunilor anterioare primite. A- 
ceastă circulară din urmă a îngrijorat şi mai mult ca cea dintâi. 


! În ordinul în chestiune, Codreanu a dat un termen de 14 zile legionarilor din Pra- 
hova ca „să-şi îndeplinească mandatul“. Dacă până în 14 zile nu vor fi făcut nimic, Că- 
pitanul va trimite legionari din judeţele vecine ca să spele ruşinea suferită în Prahova. 

Zelea Codreanu oferise lui Nae Ionescu, lui Mihail Manoilescu şi 
generalului Moruzi câte o candidatură la Senat pe listele Partidului 
„Totul pentru Ţară“, în semn de recunoştinţă pentru serviciile aduse 
Gărzii de Fier. Zişii domni trebuiau să candideze în calitate de „invi- 
taţi“. Nae Ionescu a declinat „invitaţia“, foarte decepționat de puţina 
consideraţie pe care Căpitanul i-o acordase punându-l într-un rând cu 
Moruzi şi Manoilescu, pe dânsul, care-şi închipuia că e „sufletul“ şi 
„capul cugetător“ al Mişcării! A refuzat şi generalul Moruzi printr-o 
scrisoare în care declara că nu putea sta lângă un escroc, care a împins 
necinstea până a falsifica un paşaport şi a aduce în ţară pe dna Lupescu, 
în locul soţiei sale. Aşa încât partidul „regenerării morale“ a rămas cu 
un singur musafir, cu Manoilescu! 


Fiindcă e vorba de Garda de Fier, să mai însemnăm zvonul că 12 le- 
gionari au depus jurământul în biserică, după riturile lor, să omoare pe 
simpatica Duduie. Presupun că e o glumă. Garda de Fier s-a învățat 
minte şi nu mai omoară pe nimeni. 


Am citit in extenso discursurile lui Mihalache şi Maniu de alaltăieri. 
Ca să-şi justifice demisia, Mihalache a adus cunoscutele argumente cu 
„primatul politicului“, a făcut o mărturisire de credință „democratică“ 
şi plin de venin, a povestit cum au decurs întrevederile lui cu Regele. 
Această povestire a culminat prin destăinuirea unei fraze nenorocite ce 
ar fi scăpat Regelui în cursul audienţelor. „/nțeleg ca partidele să fie 
simple instrumente de execuţie în mâna теа...“ — ar fi spus graţiosul 
Suveran. O imprudență verbală din partea M. Sale — dar expresia unui 
incontestabil adevăr, în împrejurările actuale. Amor-propriul democra- 
tic e atât de sensibil încât destăinuirea lui Mihalache a fost primită în 
urletele de protestare ale întregii sindrofii. 

Ultimele cuvinte ale dlui Jean Michel au fost: „Am crezut totdeauna 
că sunt dator să spun Suveranului adevărul întreg cu lealitate, respect şi 
iubire. Aşa am făcut până în clipa din urmă. Şi acum, domnule Maniu, 
ultima mea poruncă ca şef este: treci şi ia comanda şi vei avea alături 
pe țăranul credincios Ion Mihalache de la Topoloveni!“ Cuvântarea lui 
Mihalache, deşi veninoasă în unele părți a fost mai sinceră şi mai bună 
ca obişnuitele lui discursuri. Păcat că la urmă de tot a invocat pe Cinci- 
nat şi coarnele plugului. Blegii care-l ascultau au crezut că era vorba de 
Cincinat Pavelescu... 

Maniu dimpotrivă a început prin evocarea lui Orfeu care ademenea 
pietrele şi prin invocarea arhanghelilor din cer. Încolo, peltea Maniu 
întinsă pe pâine, cu echivocuri şi răutăţi, cu dragoste la adresa Coroa- 
nei şi blestem la adresa Camarilei. Micul cuplet dedicat dnei Lupescu 
n-a lipsit. În cele din urmă a primit „toga prezidenţială“ (!!!) — expre- 
sia e a lui Mihalache — din mâinile predecesorului său. 


Desprins din manifestul lui Guţius cătr= {ага următoarea perlă: 

Revizuirea tuturor practicilor din viața noastră politică va trebui 
curajos întreprinsă pentru a asigura României Noi sănătatea morală! 
„C’est du toupet“, ar zice francezii — şi orice comentariu ar strica 
efectul frazei. 


Generalul Sichitiu, în scrisoarea sa de înscriere în Partidul Naţio- 
nal- Ţărănesc, scrisoare pe care a dat-o publicităţii, „se pozează“ ca şef 
de filă al tuturor ofițerilor deblocaţi şi nemulțumiți a căror cauză o îm- 
brățişează astfel partidul în care s-a înscris. Domnii deblocaţi nu sunt 
însă câtuşi de puţin interesanți. În măsura luată singurul lucru intere- 
sant a fost grevarea bugetului Statului, cu o sumă importantă. 


S-a înființat un institut de cultură polono-română şi a fost inaugurat 
alaltăieri. Să-i urăm succes şi viaţă lungă. 


Bâzu nu s-a catastrofat. A aterizat la Port Gentil, în Africa Ecuato- 
rială — nu se ştie pentru ce. Băiat curajos şi întreprinzător, păcat de el: 
nu е în stare să reuşească un raid. Le începe toate bine, dar le sfârşeşte 
prost. Ar face mai bine să renunţe la o meserie ce nu e pentru dânsul. 


Cum îşi bate joc un istoric de Istorie, ne-o dovedeşte amicul Iorga, 
care a pus să se scrie următoarele în Paris-Soir (din 21 noiembrie); 

Le Professeur lorga arbitre de la Roumanie 

(să te strâmbi de râs!) 

„Le professeur Iorga, qui est actuellement à Paris ou il est venu 
faire une scrie de conferences en Sorboune, joue, comme on sait, un 
très grand rôle dans Іа vie politique de la Roumanie (!!!!) 

П fut precepteur du prince Carol et est reste le conseilier intime du 
roi. (!!!) 

Plusieurs fois (?) ce dernier l'appela au gouvernement et bien que 
M. Iorga ne fasse pas actuellement partie du nouveau cabinet Tatares- 
со, son groupement — le parti national-d&mocrate — y est représenté 
par M. lonesco-Siseşti (?). 

Le professeur Iorga est naturellement roumain mais en le voyant 
passer avec sa barbe de meridional, on le prendrait volontiers pour un 
délégué provincial à un congres radical. 

Ancien étudiant au Quartier Latinl, i? est devenu l'arbitre (ha, ha, 
ha,!!!) 

Démocrate fervent en France, le professeur Iorga ne dédaigne pas 
de faire parfois un brin de flirt avec les protagonistes du système to- 
talitaire. 

— Voyez-vous, mes amis, disait-il récemmentà un groupe de sont 
parti (!?), J'ai toujours aimé les femmes un peu fortes (!), les feinmes 
de tête (?). Longtemps la démocratie a été ma maitresse preferce (!) 
mais les années ont passé: elle n'est plus ce qu’elle etait. Је lui ai sig- 
nifié ma rupture avec tact et douceur. Cela m'a fait beaucoups de cha- 
grin. Аһ! si elle voulait redevenir ce qu’elle a èté!“ 

Caraghiosul! 


26 noiembrie. Primit ieri vizita lui Mihai Popovici. A venit să-mi 
spună că Maniu vrea să mă vadă (mi-o mai spusese, n-are decât să 
poftească) şi să mă îhtrebe dacă vreau să ader şi eu la „un pact de 
neagresiune“ şi „de pază a urnelor“ — pe timpul alegerilor. Partideie 
dlor Maniu, Zelea Codreanu şi Gh. Brătianu au semnat deja următorul 
proces-verbal: 

„Se încheie între partidele subsemnate (sic) o înţelegere cu scopul 
de a apăra libertatea şi a asigura corectitudinea alegerilor. 

Aceste partide încheie pentru timpul alegerilor actuale, în vederea 
scopului propus, un pact de neagresiune. 

Pactul de neagresiune înseamnă înconjurarea actelor şi limbajului 
de violenţe şi de denigrare dar nu împiedică afirmarea ideologiei pro- 
prii şi discuţia de bună credință. 

Se va adresa un cuvânt de chemare şi celorlalte partide, să se alăture 
acestei înțelegeri. 


1 Foarte vremelnic, Nu s-a pătruns niciodată de „spiritul“ francez. 

O comisie comună va stabili modul de procedare şi demersurile 
care vor trebui puse în aplicare (!) în cazul infracțiunilor ce ar fi să se 
producă.“ 


Semnaţi: 
Corneliu Z. Codreanu  Gh.I.C.Brătianu Iuliu Maniu 
Şeful Mişcării Peşedintele Partidului Preşedintele Partidului 
Legionare Naţional-Liberal Naţional-Ţărănesc 


Deşi consider actul fără nici o valoare practică, am spus lui Popo- 
vici că ader şi eu. I-am mai spus că probabil ar adera şi Goga. A rămas 
ca Maniu să „consulte“ pe Zelea Codreanu dacă „primeşte“ şi pe Goga. 
Singurul interes al documentului mai sus reprodus e privitor la raportu- 
rile dintre ţărănişti şi Garda de Fier, căci încheierea pactului de neagre- 
siune dovedeşte că Zelea şi Garda au rămas în aceleaşi sentimente de 
simpatie faţă de Maniu, ca şi înainte de renumirea sa în fruntea parti- 
dului. E aci o schimbare importantă în raporturile dintre partide, căci 
înainte de şefia lui Maniu, gardiştii n-aveau mai mare ură decât împo- 
triva lui Mihalache şi a naţional-țărăniştilor. 


Ziarele de azi-dimineaţă anunță că Guvernul ar fi hotărât să suprime 
pe timpul campaniei electorale cenzura preventivă a ziarelor, înlocuind-o 
cu confiscarea şi cu suprimarea eventuală, în cazul abaterii de la „regu- 
lile“ impuse de Ministerul de Interne. 


În Consiliul de Miniştri de ieri, Guvernul a luat o serie de măsuri 
demagopice, între care sporirea lefurilor şi a pensiilor. Dacă la aceste 
sporuri de cheltuieli se mai adaugă şi zecile de milioane aruncate în 
propagandă şi înghiţite de fondurile secrete — se poate vedea cât costă 
pe bieţii contribuabili regimul electoral. 


27 noiembrie. În lagărul guvernamental! îngrijorarea în ce priveşte 
rezultatul alegerilor, e tot mai mare. Vaidiştii, cu toate exortaţiunile 
„săfului“ nu mişcă, şi de altmintreli chiar dacă ar mişca n-ar putea 
aduce voturi multe, curentul lor fiind căzut. În Partidul Liberal dihonia 
continuă să domnească. Dar mai presus de toate, Guvernul e uzat. Toa- 


www.dacoromanica.ro 


ÎNSEMNĂRI ZILNICE, 1937 253 


tă lumea e în contra lui. Apare din ce în ce mai cert că nu va putea lua 
cele 40% din voturi necesare formării unei majorități decât prin teroare 
şi furt de urne. Dar atât teroarea cât şi furtul, vor găsi în fața lor о opo- 
ziţie hotărâtă la moarte de om... Alegerile vor fi grele. 


Faţă de greutăţile ре care Guvernul le întâmpină, se vorbeşte de o 
schimbare: Tătărescu ar trece mâna lui Vaida, chiar înainte de alegeri. 
Data acestora s-ar amâna, pentru ticluirea unor noi liste de candidaturi: 
majoritatea ar da-o vaidiştii, iar liberalii „lărgirea bazei“. E probabil, 
numai un zvon menit să biciuiască zelul unităţilor de luptă liberale. 

Jeri după-amiază, mare conferință între Tătărescu, Vaida şi Iorga. 
Tătărescu trebuie să fi petrecut bine. 


Vaida şi-a convocat ieri partizanii şi „le-a explicat“ rosturile carte- 
э» 
lului. 

A tăiat fire de păr în patru, a demonstrat că „cartel“ nu era totuna cu 
„colaborare“, că „programul“ Frontului Românesc rămâne neatins — şi 
a arătat în fine că în partidul lor nu se schimbase nimic. 

Numai că s-a năruit curentul... 


Primit aseară o scrisoare de la Maniu cu proiectul „pactului“ şi cu 
invitaţia de a adera. DI Jules şi-a anunţat vizita pentru azi la ora 12. 


Azi la ora 12 Maniu la mine. Vorbit mult politică, şi de toate. E în- 
cântat de întorsătura lucrurilor care l-au adus din nou pe primul plan al 
actualităţii. Mai hotărât ca oricând în politica lui. Faţă de mine numai 
miere şi flori. Faţă de Rege numai venin şi fiere. Am semnat şi eu pac- 
tul. Nu puteam refuza să mă asociez la paza urnelor în alegeri, şi nici la 
angajamentul de a face front numai adversarului comun. Voi căuta să 
explic opiniei publice că alianța mea cu Maniu şi cu Garda de Fier nu 
merge mai departe, cum nici nu merge. 


Sola (ministrul Italiei) a dejunat la mine. Dânsul socoteşte că numai 
conjunctura internațională a împiedicat pe Rege să facă ce trebuie. Prin 

confidențele Regelui Belgiei a putut afla că Anglia evolueză în politi- 
ca ei, că n-a susținut Franţa în ultima vreme decât de frică ca această 
Putere să nu se prăbuşească. Acum că Franța раге să fi scăpat din peri- 
colul care o amenința, politica Angliei începe să se deseneze. Vizita 
lordului Halifax la Berchtesgaden nu e decât un prim pas pe o cale 
nouă. Nu vor trece şase luni, şi o situaţie nouă în politica europeană se 
va desena. Atunci abia va fi momentul pentru Regele Carol ca să-şi 
descopere planurile sale. Şi o va face. 
Am impresia că Sola e un mare iluzionat. 


28 noiembrie. Făcut aseară la ora 7 o vizită de politețe mareşalului 
Averescu pe care nu-l mai văzusem după eşuarea cartelului electoral 
proiectat între dânsul, Gh. Brătianu şi noi. Bătrânul a fost foarte mişcat 
de demersul meu. În cursul zilei mi se spusese că duminica viitoare 
Goga şi Cuza vor proclama ca super-şef-suprem al Partidului Național- 
Creştin pe... Averescu. Proclamarea ar urma să se facă în biserica Pa- 
triarhiei, cu obişnuitele jurăminte rituale ale partidului. Papacostea 
confirmase lui Pangal propunerea lui Goga — se arătase disperat şi 
spera încă, că mareşalul nu va primi. Am aflat despre cele puse la cale 
după ce îmi anunțasem vizita la Averescu, căci altfel aş mai fi amânat-o, 
ca să nu creadă că fusese provocată de o interesată curiozitate. Nici n-am 
întrebat pe Averescu nimic în legătură cu „chestia“ dar mi-a dat el răs- 
punsul fără să i-l cer, căci după ce am vorbit de multe, mi-a propus din 
nou! să fuzionăm partidele noastre după alegeri. El zicea „să întregim 
partidul“. L-am întrebat atunci — şi e singura întrebare pe care mi-am 
permis-o în această direcție — dacă nu se gândeşte la „o reîntregire“ şi 
cu Goga. Răspunsul a fost categoric nu, fiindcă Goga a rămas tot capul 
apolitic pe care l-am cunoscut amândoi. 


Mitropolitul Bălan publică prin gazete o scrisoare deschisă prin care 
cere partidelor să suspende pe ziua de 1 decembrie „lupta fratricidă“ 
dezlănţuită prin campania electorală. Probabil că a fost pus la cale de 
Guvern. După cum se ştie, ziua de 1 decembrie a fost consacrată pentru 
serbarea unirii tuturor românilor. 


1 Averescu mi-a mai propus fuziunea în 1934 şi 1935. 

Nae Ionescu „deziluzionatul“ Gărzii de Fier s-a înțeles си Guver- 
nul: prețul a fost reapariţia ziarului Cuvântul (de la 1 decembrie) şi o 
subvenție de 500 000 lei pe lună. 


Doctorul Costinescu a spus la o masă că Regele mă iubeşte mai 
mult ca pe oricine şi că e dezolat că n-a putut să facă „combinația“ cu 
mine. Să te strâmbi de râs! 


29 noiembrie. Titus, Titulică, marele Titulescu, criptomanul politi- 
cii româneşti a pus aseară piciorul pe pământul românesc la Curtici. A 
sosit са un Suveran, însoțit de Mareşalul Curţii Savel Rădulescu, de 
Marele Scutier Nenişor şi de Marele Paharnic Răut. Ceea ce dovedeşte 
cât de utilă este instituția fondurilor secrete: ea-şi revarsă binefacerile 
chiar după ce beneficiarii ei au părăsit-o... Titus-Titulică-Titulescu, 
deşi ora era înaintată, a făcut câteva declarații poporului său, prin mij- 
locirea corespondentului „de la“ Universul. Se înapoiază cu bucurie 
(vorbă să fie); e emoţionat, călcând din nou după atâta vreme pe pămân- 
tul Valahilor; a întârziat prin străinătate fiindcă nu fusese validat (?) la 
Senat şi n-avea de la ce „tribună“ să vorbească poporului român; acum 
are, şi iată-l. Ne va da îndrumările necesare pentru salvarea sufletului 
nostru şi va spulbera anumite legende. Foarte frumos. Aşteptăm. 


30 noiembrie. Maniu a făcut declaraţii corespondenților presei stră- 
ine. Din banalitatea profesiunii de credință monarhică, democratică, 
filo-franceză etc. sunt de reținut câteva afirmări curajoase — chiar 
foarte curajoase, dată fiind mentalitatea lui Maniu. Astfel: 

„Lupta ре care o susțin este o luptă împotriva unei stări de lucruri 
umilitoare pentru naţiune şi spre a îndepărta influenţele nefaste şi 
iresponsabile care tulbură viața politică“. 

Şi mai departe: 

„Guvernul actual este un Guvern arbitrar care a falsificat voinţa na- 
ţională, un Guvern personal al Regelui şi nimic nu caracterizează mai 
bine această împrejurare decât tocmai faptul că partide cu ideologii cu 
totul opuse s-au unit spre a combate primejdia comună care amenință 
țara“. 

DI Maniu a încheiat totuşi că această „uniune sacră“ nu e valabilă 
decât pentru perioada alegerilor. 


www.dacoromanica.ro 


256 CONSTANTIN ARGETOIANU 


Ca să nu se lase mai prejos ca Maniu, Zelea Codreanu a convocat şi 
dânsul gazetari, şi le-a făcut o scurtă expunere. Deşi cu mai puţină ех- 
periență politică ca Maniu, deşi mai puţin înzestrat intelectualiceşte ca 
atâţia alții — Zelea Codreanu a vorbit cu un adevărat curaj (ceea ce ега 
de aşteptat) dar şi frumos şi „cu miez“. Să fie omul pe care {ага îl aş- 
teaptă? Mai ştii! 

După o scurtă expunere a semnificării pactului de apărare a urnelor, 
Zelea Codreanu a spus: 

„DI Maniu afirmând punctul de vedere al partidului său în politica 
externă a declarat în esenţă că este alături de marile democraţii occi- 
dentale, alături de Mica Înţelegere și de Înțelegerea Balcanică şi şi-a 
arătat marele său ataşament faţă de Societatea Naţiunilor. 

Cu profund respect pentru 41 Maniu, îmi permit să afirm că părerile 
mele sunt exact contrarii. 

Eu sunt contra marilor democraţii ale Occidentului, eu sunt contra 
Micii Înțelegeri, eu sunt contra Înţelegerii Balcanice şi n-am пісі ип 
ataşament pentru Societatea Naţiunilor în care nu cred. 

Eu Sunt pentru o politică externă a României alăturea de Roma şi 
Berlin. Alăturea de Statele revoluțiilor naţionale. Їп contra bolşevis- 
mului. O spune un om care n-a călătorit şi n-a cerşit nimic nici la Roma 
nici la Berlin. 

În 48 de ore după biruinţa Mişcării Legionare, România va avea o 
alianță cu Roma şi cu Berlinul, intrând astfel în linia misiunii sale isto- 
rice în lume: apărătoare a Crucii, a culturii şi a civilizaţiei creştine. 
Aceasta nu înseamnă că urâm Franța şi poporul francez, căci el va face 
tot ca noi, reintrând şi el în aceeaşi misiune istorică în lume... 

În politica internă 41 Maniu este pentru democraţie. Eu sunt de pă- 
rere exact contrară. Sunt contra democraţiei, după cum sunt şi contra 
dictaturii. Sub aurora dimineţii se naşte un alt sistem, nou, neîntâlnit 
până acum: pentru acela sunt eu. 

DI Maniu spune că partidul său va aduce justiţie şi toleranță pentru 
minoritari. Eu sunt pentru justiţie fără toleranţă, pentru că am tolerat 
aşa de multe încât suntem pe patul de moarte. Mişcarea legionară va 
aduce justiție pentru români. Vorbesc de acea justiţie de secole înfrân- 
tă în defavoarea neamului românesc, vorbesc de acele drepturi mile- 
nare ale românilor pe саге ei trebuie să şi le recucerească şi pe care 
după cea mai severă aplicare a justiţiei nu au a le împărţi cu nimeni. Şi 
mai cu seamă nu există nici o justiţie ca să ne oblige a împărţi drep- 


turile noastre de stăpânire şi de conducere a ţării, cu jidanii!. 


1 Ce conduc jidanii în [ага românească? 

DI Maniu susține că, după toate manifestările de până acum, ţara 
este cu partidul său. Părerea mea este alta: eu cred că țara este cu viito- 
rul ei. adică cu Mişcarea Legionară!“ 

Fiindcă s-a vorbit despre o împăcare a Gărzii de Fier cu Titulescu, 
prin mijlocirea lui Maniu, Zelea Codreanu şi-a încheiat expunerea prin 
următoarele cuvinte la adresa Marelui Şabăţ: 

„Termin cu o declaraţie. Vorbesc despre di Titulescu: 

Tinerimea română legionară căreia i s-a rupt libertatea, care a fost 
schingiuită în 1933—1934 prin cea mai nemiloasă violenţă, pe orice 
listă ar încerca să apară dl Titulescu, peste orice pact, îl va combate cu 
violența cea mai mare. 

Intreaga tinerime se va prezenta în judeţele în care va candida şi se 
va opune din toate puterile la intrarea acestui om în politica internă a 
țării. 

Cu dl Titulescu nu putem încheia decât un pact de agresiune.“ 

Importanţa tuturor acestor declaraţii va fi în funcţie de succesul ale- 
gerilor de mâine... 


Istrate Micescu care trebuia să candideze pe lista Gărzii de Fier, s-a 
retras în urma pactului încheiat de Gardă cu Partidul Naţional-Ţără- 
nesc. Printr-o scrisoare deschisă adresată lui Goga — scrisoare prin 
care primeşte o candidatură pe listele naţional-creştine — irascibilul şi 
„imaculatul“ decan antisemit al Baroului beşteleşte pe Zelea Codreanu, 
care s-ar fi vândut jidanilor. Aceeaşi notă în ziarul cuzist Porunca Vre- 
mii, condus de escrocul dr Ilie Rădulescu. Zelea Codreanu a dat ieri în 
judecată, pentru calomnie, şi pe Micescu, şi pe Ilie Rădulescu. 


Ieri s-a zvonit în oraş că văduva lui Stelescu (licheaua ucisă de gar- 
dişti în Spitalul Brâncovenesc) ar fi tras mai multe gloanţe de revolver 
asupra lui Zelea Codreanu. Gardiştii ре care i-am întrebat (Alex. Can- 
tacuzino, Tell) mi-au tăgăduit faptul. Chiar dacă ar fi adevărat, în tot 
cazul Zelea Codreanu n-a fost atins. 


Grigore Carp a dejunat la mine. A petrecut două zile cu Regele la 
vânătoare la Poeni, moşia lui Mocsoni, şi mi-a povestit că Majestatea 
Sa era fiartă. „Le Roi m'a paru très soucieux et très embâte. Je crois 

qu'il se rend compte de la bêtise qu'il a fait, et, comme оп dit en rou- 
main, il ne sait pas par où ôter sa chemise.“ Aceeaşi informaţie — de- 
presiunea Regelui — îmi revine din toate părțile. Neamţul nu se aştepta 
la o reacţie atât de violentă a opiniei publice. In stare de deprimare nu e 
numai Regele, ci şi tot Guvernul. La Tătărescu şi la Franasovici e o 
jale. Poliţişti în toate colţurile caselor şi până la bucătărie ca nu cumva 
să se încerce otrăvirea „căcănaşilor“. La Tătărescu, Madame Arcthie іа 
atitudini tragice şi „veghează“ la căpătâiul ilustrului ei soț. 

Eu care am cunoscut în 1928 pe cei doi subsecretari de la Interne, 
Tătărescu şi Franasovici, în plină panică şi diaree, eu care îi ştiu cât 
sunt de laşi şi de fricoşi, îmi închipui ce trebuie să fie în sufletul lor! 
Trebuie să viseze în fiecare noapte de Duca! 

Nu încape îndoială că aşa un Guvern nu poate dura. Ieri şi alaltăieri 
se vorbea deja foarte serios de demisie... 


Titulescu a sosit ieri la amiază în Bucureşti. A sosit cu teatru, se pu- 
tea altfel? Regizorii au fost domnii din Partidul Naţional-Ţărănesc, mai 
puţin Maniu, om prudent, care avusese grijă*să plece cu două zile îna- 
inte în Ardeal. La Chitila, Orient Expresul s-a oprit (în afară de pre- 
scripţiunile orarului) şi un inspector de poliţie s-a urcat în tren să pre- 
vină Fenomenul că o maşină şi un vagon erau gata să-l ducă la gara 
Mogoşoaia, fiindcă Poliţia nu putea răspunde de siguranţa lui în Gara 
de Nord. Titulescu a început să urle că nu vrea să fie insultat şi bătut, şi 
era gata să asculte sugestiile Poliţiei — dar au intervenit însoțitorii lui, 
Savel Rădulescu, Nenişor, Răut etc. arătându-i că „Partidul Național- 
Ţărănesc“ îl aştepta în gara de Nord, că drul Lupu garanta siguranţa lui 
şi că nu putea să-şi dezamăgească prietenii: ar fi însemnat să pornească 
cu Stângul de la primii săi paşi pe pământul românesc. Titulescu a con- 
tinuat să urle, dar convins de oamenii lui, a schimbat romanţa: „Nu mă 
dau jos, mă duc să mor, în Gara de Nord! Şi n-a mai fost chip să fie 
scos din cabină. Poliţia ştia bine că în Gara de Nord nu-l aştepta nici o 
neplăcere, dar încercase să saboteze manifestaţia țărănistă. Garda de 
Fier, într-adevăr, nevoind să se іа la bătaie cu țărăniştii, după proaspăta 
semnare a pactului de neagresiune, renunțase la orice manifestare la 
gară, rezervându-şi „să primească“ pe Titulescu la Facultatea de Drept, 
când va veni să-şi înceapă cursurile. . 

Сага de Nord ега їп(еѕаѓ de „culorile“ țărăniste. Un grup compact 
de generali deblocaţi, se devotase са gardă de onoare a Scopitului. To- 

tul a decurs în linişte. Titulescu s-a dat jos din tren şi dr Lupu l-a salutat 
cu cuvintele: „Ai fost înlăturat în mod nedemn de la cel mai important 
post de comandă în timpul când dincolo de graniţele țării ai ţinut stin- 
dardul păcii! (1!!!) Cel mai mare partid al ţării, /оуі şi el injust (?) aş- 
teaptă acum pe marele nedreptăţit şi cu dta în frunte vom împrăştia ne- 
gura ce se arată la orizontul neamului şi al țării!“ (!!!) Titulică, încă ză- 
păcit de frica pe care o trăsese la Chitila, a răspuns: 

„Mă simt adânc emoţionat de această manifestaţie şi o consider cea 
mai mare răsplată a nedreptăţilor се mi s-au făcut. De 16 luni sunt vic- 
tima celei mai abominabile campanii. Anonimatul încearcă să mă dis- 
trugă. Înţeleg să lupt civilizat şi си deferență (7). Dacă ceilalți între- 
buințează însă altă metodă, țin să se ştie că eu mă bat ca la Geneva dar 
dacă va fi nevoie ştiu să mă lupt şi ca pe maidanul Dulapului! Sunt 
adânc monarhic, adânc român şi adânc (?) democrat. Ca adânc mo- 
narhic strig să trăiască Regele (!!!), ca adânc român, trăiască România 
şi ca democrat (a uitat „adânc“) să trăiţi voi toți. Căci în aceste mo- 
mente voi trebuie să trăiţi şi să vă înfrăţiți. Războiul bate la uşă (iar în- 
cepe javra cu ameninţarea unui război, cu care a şantajat ani de zile lu- 
теа!) şi numai cu frățietatea voastră ne vom putea apăra (ѕегіоѕ?). Vă 
Sunt şi eu frate (atât?) — a încheiat dl Nicolae Titulescu. 

Nedreptăţiţii au pornit apoi spre trăsuri, şi înainte de a se duce 
acasă, Paranoicul s-a abătut pe la Biserica Albă unde a aprins o lumâ- 
nare, în semn de recunoştinţă că a scăpat de bătaie la gară. Acasă, — era 
tocmai ora mesei — a oprit vreo 60 de persoane la dejun. Avuseseră 
grijă dna Titulescu şi Ciotori, şi s-au mai dus astfel din fondurile se- 
crete puse pe vremuri la o parte. Titulescu n-a gustat însă nimic: aflase 
de „pactul de agresiune“ mărturisit de Zelea Codreanu... 


1 decembrie. Maniu a făcut la Cluj o lungă expunere politică. Inte- 
resante sunt numeroasele spaţii albe, în ziarele care o reproduc. Cen- 
zura a operat fiindcă era probabil vorba de scumpa noastră Domniţă. 
Maniu se ţine de ea ca scaiul... 


Comunicatul, lungul comunicat, publicat după întrevederea miniş- 
trilor francezi şi englezi la Londra oglindeşte admirabil metodele de 
guvernământ democratic. După ce-l citeşti, ştii exact atât ca înainte. 
Numai literatură şi generalități: cele două Puteri sunt mai de acord ca 

întotdeauna asupra principalelor probleme mondiale; problema colo- 
nială (a se pricepe cererile Germaniei) trebuie încă studiată; vizitele lui 
Delbos în Europa Orientală sunt menite să întărească pacea generală; 
în Spania politica de neintervenţie a reuşit să înlăture o conflagrație 
generală; în Extremul Orient, Franţa, Anglia şi Statele Unite sunt ho- 
tărâte să examineze în comun eventualele demersuri ce s-ar putea face 
pentru salvgardarea (!!) tratatelor. Nici o precizare asupra vreunui 
punct. Evident că, cât timp negocierile sunt încă în curs, nici nu s-ar 
putea preciza nimic. Dar atunci pentru ce pelteaua de comunicat? Nu 
era mai simplu să se spună: negocieri fiind în curs, cele două Guverne 
nu pot da încă opiniei publice nici o informaţie. Ar fi fost mai rațional 
şi mai cinstit — dar ce s-ar fi făcut sfânta democraţie? 


Din anturajul lui Titulescu aflu că foarte probabil Marele European 
nu-şi va pune candidatura în viitoarele alegeri, aşa cum fusese solicitat 
de Partidul Naţional-Țărănesc. Pretextul: lipsa de orientare în politica 
noastră internă. Ce să-i faci, omul pricepe greu! 


2 decembrie. Aseară la Jockey-Club, Irimescu (ministrul Aerului) 
mi-a dat interesante informaţii asupra aeronauticii celor patru mari Pu- 
teri occidentale. Germania posedă o industrie aviatică — îndoită ca 
potenţial de fabricaţie față de Franţa. Franţa întrebuinţează 35 000 lu- 
crători în industria ei aviatică iar Germania 70 000; deşi aceste cifre 
stau în raportul de la 1 la 2, Germania produce de 6 ori mai multe avi- 
oane decât Franţa. În Italia 50 000 lucrători lucrează în aceeaşi indus- 
trie cu randament triplu față de al Franţei sabotate, cu săptămâna ei de 
40 de ore şi cu anarhia ei industrială. Anglia stă ceva mai bine ca Fran- 
ţa, dar împreună, producţia de avioane germano-italiană e mult mai în- 
semnată ca cea anglo-franceză. În afară de aceasta italienii posedă ac- 
tualmente cel mai bun avion de bombardament! cu o viteză de 420 km 
pe oră — incomparabil superior avioanelor franceze și engleze. În 
această superioritate a aviaţiei germano-italiene (Nemţii au adoptat şi 
fabrică tipul italian) trebuie căutat motivul pentru care şi Anglia şi 
Franţa se pleacă în faţa tuturor exigenţelor Romei şi Berlinului. Ігітеѕ- 


1 Din aceste avioane italiene am comandat şi noi, de aci politețele cu care a fost 
primit Irimescu în Italia. 

cu îmi povestea cât de priceput e în ale aviației Mussolini. Nu numai că 
el cunoaşte toate problemele tehnice dar e încă şi un excelent pilot şi 
încearcă personal toate modelele noi. Modestia Ducelui їп „tête à tête“ 
— în contrazicere cu atitudinile lui publice — a izbit şi pe Irimescu, ca 
şi pe mine, înainte. Despre aviația italiană i-a spus atât: „Comme Mi- 
nistre de PAir, et comme pilote italien, je crois pouvoir affirmer que 
nous avons une bonne aviation“. Şi nici un cuvânt mai mult. 


Din cercurile diplomatice aflu că Anglia ar fi gata (cu consimţă- 
mântul Franţei luat în ultima conferință de la Londra) să restituie colo- 
niile germane. S-ar da la început Germaniei numai mandatele pe care 
le deţin Franţa şi Anglia. Pentru aceasta însă Germania ar trebui să re- 
vină la Liga Naţiunilor (căci dânsa hotăreşte asupra mandatelor) şi să 
convină la un statut european care să asigure nu numai pacea, dar şi li- 
niştea în Europa. Înainte de toate renunțare din partea Germaniei Іа ori- 
ce pretenţie, agitaţie sau ostilitate faţă de Austria şi de Cehoslovacia. 


Sosit azi cu Simplonul la Craiova. Întrunirea delegaților judeţeni ai 
Partidului Agrar, la sala Ramuri, pentru alegeri. Primit cu aceeaşi 
căldură ca înainte. Am explicat oamenilor cum am putut cele întâm- 
plate (cum era să le înțeleagă ei, când nu le înţelege nimeni?) şi i-am 
îmbărbătat. În statul meu major din Craiova — aceeaşi încredere şi 
aceeaşi prietenie ca întotdeauna. Aci oamenii nu sunt legaţi de mine 
numai prin interese... Am ţinut în întrunirea delegaților să subliniez că 
pactul de apărare al urnelor încheiat cu țărăniştii, cu gardiştii şi cu 
georgiştii nu are alt scop decât apărarea urnelor, devenită necesară în 
aceste alegeri în care Guvernul nu va putea reuşi decât prin fraudă. 
„Pentru mine cel puțin — am adăugat — nu există alt substrat sau altă 
intenţie. Nu sunt din aceia care dau cu cădelnița şi când se supără lasă 
cădelnița şi apucă ciomagul. Sunt şi astăzi се am fost acum o lună, 
acum un ап, acum zece ani. Monarhist convins judec cu deferență până 
şi greşelile Regelui, iar față de corpul electoral continuu să afirm că 
numai un Guvern de autoritate şi de ordine, ținând seamă de primatul 
agrar, ar putea învinge greutățile ce ne stau în cale.“ 

După întrunirea delegaților am luat ceaiul la Şerban Geblescu (rec- 
te Ја coana Alexandrina Geblescu) apoi am plecat la Breasta, unde mă 
găsesc cu drag, fie şi numai — în acest trist sezon — pentru a practica 
„lart d’être grand pere“. 

3 decembrie. Zi frumoasă de toamnă la Breasta. Parcul e despuiat şi 
părăsit dar lanurile de grâu sunt de toată frumuseţea şi vesele. Ţoamnă 
lungă şi prielnică pentru semănături. 

Măsurile pregătitoare pentru alegeri luate de Guvern dau o bună in- 
dicaţie asupra intenţiilor sale de fraudă şi de terorizare. Astfel comuna 
Breasta a votat totdeauna la Craiova, secția Obedeanu. Acum a fost re- 
partizată la Coțofeni, deşi până la Craiova sunt 7 km, iar până la Coţo- 
feni peste ]5. Breasta este însă complect antiliberală (majoritatea cu 
mine, restul cu cuziştii) iar Coţofenii este fieful banditului de Jovipale, 
vaidistul miluit din Dolj. La Craiova, sub nasul opoziţiei, o comună nu 
putea fi împiedicată de la vot, pe când la Coțofeni, sub răspunderea 
dlui Jovipale, e altă chestie. Şi să nu se uite că la Dolj, preşedintele bi- 
roului electoral, cel care hotărăşte repartiția comunelor la diferitele 
secții de vot, est dl Emil Radian, prim-preşedinte al Ţribunalului cu 
rang, de Consilier de Curte şi propriul frate al lui Alecu Radian, bene- 
ficiarul voturilor din Breasta! Ce trebuie să fie pe alte judeţe? 


4 decembrie. Înapoiat aseară în Bucureşti. După-amiază am mai 
avut o consfătuire la Craiova, la care au participat şi prietenii noştri din 
celelalte judeţe ale Olteniei şi din Banat. Din informaţiile aduse de 
pretutindeni, rezultă că curentul pentru Garda de Fier e formidabil, şi 
în Oltenia şi în Banat. Satele sunt pline de tineri şi de studenți care trec 
cântând şi singura lor propagandă verbală e: „dreptate şi omenie“. 
Apoi scurte lozinci cu semnul Partidului „Țotul pentru Țară“ sunt lipite 
pe toate gardurile, pe toți pomii şi pe toți stâlpii telegrafici de-a lungul 
şoselelor. [егі, pe când aşteptam Simplonul în gara Craiova a trecut cu 
personalul spre Severin un vagon cl. Д] plin cu legionari, care cântau 
în cor, şi toată lumea căsca gura. 

Ca în 1919 în jurul lui Averescu, se creează acum legende în jurul 
lui Zelea Codreanu. Unii l-au văzut pe un cal alb înconjurat de flăcări, 
alții cu biciul în mână gonind pe ѕрегіагі şi pe jidani. În tren, de Іа Slati- 
na înainte au venit necunoscuţi să-mi spună „că Zelea a fost împuşcat“ 
şi vestea părea să-i tulbure adânc. Bineînțeles ега numai un zvon fără 
nici O bază, dar faptul dovedeşte cât de permanent frământă mintea oame- 
nilor, numele şi persoana „domnului Căpitan“ cum îl numeşte Micescu. 

Șunt foarte curios să văd în ce proporţii se va transforma această mis- 
tică legionară în voturi — căci tot nu le va putea fura Guvernul pe toate. 

Sosit la Bucureşti, mă aştepta Filip (secretarul meu) cu o dandana 
întreagă. Mă căutase toată ziua Atta Constantinescu din partea lui Ma- 
niu să mă roage să mă solidarizez cu Gh. Brătianu şi cu zisul Maniu 
într-o comună protestare împotriva necuviinței dlui Thierry, ministrul 
Franţei, care n-a invitat pe şefii de partide la recepţia pe care urmează 
să o dea în onoarea lui Delbos. Protestarea ar fi constat în refuzul de a 
merge la Ministerul de Externe, unde Victor Antonescu ne-a poftit la 
masă în ziua de 9 decembrie. Filip m-a prevenit totdeodată că invitația 
lui Antonescu, sosită în lipsa mea, fusese acceptată de către soția mea. 

Am spus numaidecât lui Filip că răspunsul dat de nevastă-mea în- 
chidea incidentul, căci nu aş mai fi putut reveni asupra acceptării date. 
Dar că, chiar dacă aş fi fost liber de mişcările mele, nu pricepeam de ce 
ar trebui pedepsit Antonescu pentru о mojicie а lui Thierry (admițând 
că mojicie a fost) şi că în nici un caz nu mă puteam solidariza numai cu 
doi şefi de partide (la care s-a adăugat în urmă şi Grigore Filipescu!!). 
Dacă ar fi fost toți m-aş fi alăturat şi eu de dânşii, numai са să nu ră- 
mân de unul singur, dar aşa... 

Azi-dimineață am aflat şi dedesubturile întregului incident. Bietul 
Thierry nu e de vină cu nimic. Mă miram şi eu, căci ştiu că are mania 
să invite mai mulți decât încap în casa lui. În fapt el vrusese să invite 
nu numai şefii de partide dar încă şi principalele personalități politice, 
culturale şi „mondene“ pentru a-şi dovedi popularitatea în faţa şefului 
său. „De Sus“ i s-a trimis însă vorbă — Regele primise să vină la masă 
— că dată fiind învrăjbirea momentană dintre şefii opoziţiei şi Guvern 
să nu se invite decât Guvernul. Thierry a trebuit să se încline. La masă 
(26 de tacâmuri) n-a invitat în afară de suitele Regelui şi lui Delbos de- 
cât trei miniştri din Guvern, iar după masă Іа recepție, restul Guvernu- 
lui şi şefii de Misiune acreditaţi la Bucureşti, şi încolo nimeni. Їп reali- 
tate, Regelui i-a fost ruşine să dea ochi cu şefii opoziției, şi cea mai bu- 
па probă е că zişii domni şefi au fost poftiți împreună cu Guvernul la 
Ministerul de Externe — unde nu va fi însă Regele! 

Mihai Popovici a venit azi-dimineaţă la răspuns. l-am explicat cum 
stau lucrurile, i-am arătat că boicotarea Externelor n-avea sens şi că în 
tot cazul eu nu mă puteam angaja pe calea propusă. Popovici a recu- 
noscut că aveam dreptate, dar trebuia dată o lecţie lui Thierry care s-a 
arătat prea slugarnic. „Grigore Filipescu i-a şi scris o scrisoare în care, 
cu finețe, îl spurcă pe Thierry!“ — mi-a dat ca exemplu de lecţie, ami- 
cul Popovici. — „De vreme ce i-a dat Filipescu lecţia cuvenită, de ce 
să i-o mai dau şi eu?“ Şi am trecut la altceva. 


www.dacoromanica.ro 


264 CONSTANTIN ARGETOIANU 


Popovici a Început săxmi povestească de Ţitulescu. E furios, şi le fas 
ce mari buclucuri. Declaraţia „de agresiune“ а lui Zelea Codreanu la 
scos din minți şi face fel de fel de mizerii lui Maniu. Aci vrea să сапа 
dideze, dar numai cap de listă la Alba, unde Maniu candidează de când 
face politică şi nu poate renunţa deloc. Aci nu mai vrea să candideze 
nicăieri, şi să plece, să nusl omoare gardiştii. Face scene zilnice lui Ма» 
niu care „isa garantat securitatea“ şi nsa putut zădărnici „pactul de 
agresiune“. Mai vine şi Stelian Popescu săsi spună că a prevenit pe dna 
Titulescu de tot ce se întâmplă şi a rugat=o să-l împiedice să vină, şi că 
gardiştii îl vor omori. 

Ceea ce Ьа scos din sărite e însă faptul că la Externe ssa schimbat 
din ordin vechiul protocol, pe baza căruia toți foştii miniştri de Externe 
erau invitați la mesele mari, numai ca să nual invite pe el la masa lui 
Delbos! Când te gândeşti că acum doi ani încă, Ţitulescu tăia şi spân» 
zura la Ministerul de Externe, şi că acum e pus după uşă, nu poţi decât 
să te miri cât de iute se învârţeşte roata lumii — şi să admiri! Bietul Tis 
tulescu a pus totul în mişcare, ca să obțină o invitaţie „la banchetul 
Aliaților“ mm dar până azi n-a obţinut nimic. Nepoftit la masă, ames 
піп(аѓ de Codreanu, spurcat de Stelian Popescu prin oblăduirea lui, tras 
tat de Maniu ca o ghiulea de picior mm genialul european trece în [ага 
lui de ţigani prin ceasuri grele. Şi are să mai vadă! 


куч 


Maniu a făcut la Cluj declaraţii senzaţionale în chestiunea Regelui. 
A spus lucruri cunoscute, dar a avut curajul să le spună pe şleau. A їп» 
ceput de la gară, unde se adunase multă lume. Dar îndată ce a început 
să vorbească swau pus maşinile să fluiere şi isau acoperit vocea. A сопа 
tinuat la club. Patria a publicat discursul acesta din urmă, dar cenzura 
һа masacrat. Ziarul a tipărit textul cenzurat însă în aşa fel, încât toată 
lumea poate ghici, că coloanele tăiate erau pline numai de Lupeasca şi 
de Regele Carol, E vorba ca Maniu şi ai lui să împartă discursul aşa 
cum a fost pronunţat, în copii dactilografiate, trimise în plicuri. 


„a tristesse d'Oscar“: 

Tătărescu e aşa de fiert şi de enervat încât petrece nopţi albe. Dimis 
пеаѓа slujnica adună din camera lui o găleată de mucuri de țigări. Guţă, 
са 52851 înşele insomniile, oftează şi fumează până în zori. Rândaşul е 
sătul de munca grea la care lza pus Ştăpânul, şi ar vrea grozav să plece. 
Povesteşte Papacostea, prietenul său intim. 

Mi se spune că de când am semnat pactul cu Maniu şi cu gardiştii 
am fost pus sub supraveghere. Parcă înainte nu eram! 


În corpul diplomatic cea mai bună prietenă а jidoavcei Lupescu а 
ajuns jidoavca Thierry (născută Rotschild). Arcizewski, intima Duduii 
de până acum a fost detronată şi moare de necaz. De altmintreli, ilustra 
Duduie nu mai iese din casă şi nu mai merge la nimeni de frica 
gloanţelor gardiştilor. 


5 decembrie. O dovadă de gospodărie orientală o dă starea în care 
se află Căminul Studenţilor, ridicat după atâtea vicisitudini prin iniția- 
tiva Universului!. Clădirea stă închisă de aproape doi ani, fiindcă nu 
sunt fonduri pentru încălzire şi întreţinere. Atunci de ce s-a clădit? 


O țărăncuţă din Dorneşti (Roman) ajunsă damă de cupă în Bucu- 
reşti sub numele de Eliza Dornescu a trăit 10 ani cu junele Urlăţeanu, 
inginer şi fiul doctorului cu acelaşi nume. Urlăţeanu, pentru ce motive 
nu ştiu, a lăsat-o. Femeia a făcut proces, cerând 3 milioane daune. Ieri, 
în plină şedinţă a tribunalului (se judeca procesul ei) a tras cinci focuri 
de revolver asupra fostului ei amant, şi l-a omorât pe loc. Apoi şi-a tras 
un ultim glonţ în cap, dar „s-a greşit“, şi nu şi-a făcut decât o zgârietură 
de-a lungul testei. 


Forțu ne trimite în plic copia demisiei sale adresată preşedintelui 
„Asociației Profesorilor Secundari“, în urma comunicatului acestei 
asociații menit să strângă rândurile dăscălimii în jurul „Străjii Țării“. 

Extrag din textul lui Forțu următorul pasaj: 

„Neînţeleasă, urmărită şi exploatată de politicieni, Şcoala româ- 
nească şi-a făcut си prisosință şi de atâtea ori eroic, datoria?. 

Ea n-a scos niciodată cerăzeni care să-şi fi gonit soțiile legitime şi 
credincioase pentru a trăi în concubinaj cu câte o străină spioană şi tră- 
dătoare a intereselor noastre naţionale. 


l Universul a încasat subscripții zece ani de-a rândul pentru ridicarea acestui că- 
min. Stelian Popescu a fost acuzat de studenți că le-a mâncat paralele. În fine s-a hotă- 
rât să le scoată de unde le ascunsese. A mai contribuit şi Statul şi s-a ajuns astfel la o clă- 
dire destul de importantă care a fost inaugurată cu mare alai şi însufleţire în vara 1936. 

2 Laudă-le gură! 

Şi nici n-a scos ostaşi care, în timp de război, să fi dezertat în ţară duş- 
mană pentru a petrece lângă cei саге săpau mormântul ţării noastre“. 

Forțu e un ţicnit, dar oricum e încă profesor în exerciţiu la Liceul 
Lazăr — iar Regele Carol, după câte ştiu, e încă pe Tron. Ca un pro- 
fesor, funcţionar de Stat să scrie astfel despre Regele țării, fără nici o 
sancțiune, e semn rău. Ne rostogolim pe povârnişul anarhiei. 


6 decembrie. Sf. Nicolae! De obicei vine cu barba albă de zăpadă. 
Anul acesta plouă, plouă, de îneacă pământul. 

Mi se spune că Tătărescu e complectamente înnebunit de Iorga; în 
fiecare zi trebuie să-i facă o vizită să-l împace. „Et cela ne fait que co- 
mmencer!“ E bine să vadă şi alții, „сит e“ şi cât am avut eu de pătimit! 


Legația Franţei în dorința de a împăca nemulțumirile ivite de ре 
urma excluderii lumii politice de la recepţia din 8 decembrie (din or- 
dinul Regelui) publică un comunicat prin care ne vesteşte că din dorin- 
Ја dlui Delbos a „aranjat“ o recepţie suplimentară vineri 10 curent între 
orele 17 şi 19. Vorba românului, din car în butie! Sfătuiesc pe dl Thierry 
să invite multă plevuşcărie, căci „notabilități“ politice nu va avea. 


Duminică s-au ținut două mari întruniri, una guvernamentală cu Ior- 
ga la Bucureşti, alta național-țărănistă cu Maniu la Braşov. 

Iorga, după ce a înjurat pe toată lumea — pe ardeleni i-a beştelit în 
aşa măsură încât cei prezenți în sală au ieşit, a făcut apel la unirea tutu- 
ror în jurul Regelui. Cunoscută logică a lui Fute- Vânt... 

Maniu s-a întins la Braşov mai mult asupra politicii externe, în ve- 
derea vizitei lui Delbos. A lăudat pe Titulescu şi a tras limbi Franței. 
Dacă Delbos nu va fi mulțumit, va fi în tot cazul Regele. 


Enescu a dirijat ieri ultimul său concert cu verigheta conjugală la de- 
get. Dna Maruca Enescu se agita într-o lojă, „comme une petite folle“. 


7 decembrie. Un ziarist francez observa, cu prilejul vizitei lui Del- 
bos la Varşovia, că între Franţa şi Anglia nu există tratat de alianţă dar 

un acord perfect asupra tuturor problemelor internaţionale, pe când 
între Franţa şi Polonia deşi există un tratat de alianță, dezacordul e 
complect asupra tuturor chestiunilor care interesează ambele țări. 

Ziarele anunţă, că pentru vizita lui Delbos la Bucureşti vor sosi şi 
ilustrul Pertinax şi ilustra dna Tabouis! Ce fericire! Cu Titulescu, un 
brelan de târfe. 


„Monsieur“ se răţoieşte. Motivul: discursul lui Maniu la Braşov. 
„Această săptămână fiind rezervată politicii externe, 41 Maniu îşi va 
primi răspunsul săptămâna viitoare!“ declară dl Guţius Tartarinescu. 


8 decembrie. Citesc în Universul: „DI V. Sassu, ministrul Justiţiei a 
semnat o circulară adresată şefilor tuturor parchetelor din țară prin care 
— în termeni de o violență neobişnuită — îi invită să-i raporteze 
imediat cazurile în care «anumiți oameni politici inconştienţi» aduc 
ofense publice Capului Statului“. 

Declaraţiile lui Maniu, repetate cu fiecare prilej, au înnebunit Gu- 
vernul. Mai ales cele pe care le-a făcut duminică la Braşov, l-au înne- 
bunit de tot. Deşi Cenzura a oprit orice publicaţie, toată lumea ştie că 
Maniu şi-a golit tot sacul în fața braşovenilor şi că a pus chestiunea Lu- 
pescu aşa: ori, ori. 


Direcţia Partidului Naţional- Țărănesc publică azi un comunicat ca- 
re începe cu cuvintele: „pentru motive dureroase, pe care nu este opor- 
tun să le explicăm acum“ şi termină aducând la cunoştinţă publicului 
că membrii partidului nu vor lua parte la nici o recepție organizată în 
cinstea dlui Delbos. Comunicatul mai adaugă că sentimentele partidu- 
lui faţă de Franţa şi de reprezentantul ei rămân neschimbate şi nu au ni- 
mic de văzut cu hotărârea luată. 

După ultimele informaţii, ostracismul lumii politice impus de Sus la 
recepţia Legaţiei franceze, n-ar fi urmărit atât pe Maniu şi pe şefii opo- 
ziţiei, cât pe Titulescu. 


lunian e bolnav. A fost internat la Sanatoriul Elisabeta, unde a fost 
operat la gât. Două abcese în regiunea amigdalelor, care au fost des- 

chise. Starea sa nu inspiră îngrijorări, dar cade greu pentru gruparea lui 
politică, tocmai în campania electorală. 


9 decembrie. DI Maniu mi-a propus aseară să publicăm prin presă 
următorul comunicat: 

„De câteva zile au început în toate părțile țării abuzurile şi ilegali- 
tățile. Pentru ca aceste uneltiri să nu poată duce Іа falsificarea voinței 
obşteşti, conducătorii partidelor de opoziţie care apără împreună liber- 
tatea alegerilor se adresează tuturor funcționarilor şi deţinătorilor servi- 
ciilor publice şi {їп să le aducă la cunoştinţă că, pe lângă măsurile pre- 
ventive ce le vor socoti necesare, au hotărât să aplice fără сгиѓаге sanc- 
țiunile cele mai severe tuturor acelora care s-ar face vinovaţi de aseme- 
nea infracțiuni, oricare din ei ar fi chemat în viitor la guvernarea țării“. 

De vreme ce am convenit la paza comună a urnelor, am aprobat şi 
acest comunicat, deşi după mine nu avea mare valoare şi era prost re- 
dactat. 

La ora 12 1/4 noaptea dl Jules m-a deşteptat din somn cu telefonul 
ca să mă întrebe dacă poate adăuga la pelteaua de mai sus fraza urmă- 
toare: „având toată afecțiunea pentru funcţionarii care păstrează în ser- 
viciul lor respectul legalităţii şi al corectitudinii“. — „Ра, drăguţule“, а 
fost răspunsul meu laconic, şi l-am rugat să mă lase să dorm. Dacă a- 
ceastă circulară constituie faimoasa amenințare cu moartea, pe care 
gardiştii se lăudaseră că o vor opune „tuturor funcţionarilor ce se vor 
învoi cu porcăriile cerute de Guvern“, apoi toți agenţii stăpânirii pot 
dormi liniștiți. 

Delbos a sosit ieri-dimineaţă şi a fost primit în Gara de Nord cu alai 
şi cu copii înşirați pe peron. Seara „dineul“ şi „recepţia“ cu cântec la 
Legația Franţei, sub paza baionetelor, căci în acest hal de impopulari- 
tate au ajuns franțujii la noi. 

Pe când România „indisolubil legată de Franţa, de principiul secu- 
rității colective şi de Mica Înţelegere“! sărbătoreşte ре di Delbos, d! Sto- 
iadinovici, partenerul nostru de la Belgrad benchetuieşte la Roma cu Mu- 
ssolini, şi face probabil haz cu Ducele de cele ce se întâmplă la Bucureşti. 

Consiliul Facultăţii de Drept s-a întrunit ieri şi a hotărât înființarea 
unui curs de Drept Internațional pentru Titulescu, actualmente titular al 


l Cuvintele dlui ministru Antonescu (Victor). 

unei catedre de Drept Civil. Titulescu va face un curs despre „Tratate“, 
pentru doctorat. „Va face“, vorba vine căci, după câte ştiu eu, nu va 
ajunge să vorbească. 


Titulescu s-ar fi hotărât în fine să primească candidatura pe care i-o 
oferă Partidul Naţional-Ţărănesc, la Olt. Îndată după alegere — dacă 
va fi ales — va opta pentru Senat, ca să nu încurce socotelile izmena- 
rului Căpeţineanu, care nu i-a dat capul de listă în judeţul său decât cu 
această condiţie. 


Regina Maria e tot în pat, slabă şi cu globulele roşii scăzute. Nu se 
ştie când va putea fi transportată la Viena. Deocamdată a sosit Arhidu- 
cesa Ileana la Bucureşti. 


10 decembrie. Comunicatul oficial privitor Іа vizita lui Delbos n-a 
apărut încă, dar în ziarele de azi-dimineaţă a ieşit o lungă peltea oficioa- 
să, un fel de dare de seamă a strălucitelor rezultate obținute de pe urma 
întâlnirilor de ieri şi alaltăieri. E interesant de constatat că în această 
lungă peltea se pune accentul pe rezultatele de ordin economic, şi că în 
paragraful consacrat politicii, se mărturiseşte că nu s-a schimbat nimic, 
că nu s-a făcut nici un pas înainte: am rămas cu tratatul de amiciție — dar 
nu s-a semnat nici de astă-dată pactul de asistență mutuală (aşa cum 
Franţa îl are cu Cehoslovacia), cerut de Guvernul francez ca să ne arun- 
ce printr-o simplă ecuaţie diplomatică în braţele Moscovei. 

Sânge vărsat împreună, dragoste, prietenie eternă, idealuri comune, 
cu veşnicul leit-motiv al păcii — au alcătuit şi subiectul discursurilor 
pronunțate ieri-seară la Afacerile Străine de Antonescu şi de Delbos. 
Totul vag şi nici un contur precis. Ca singure precizări, am putut găsi 
rănirile lui Delbos în timpul războiului şi avionul lui Victor Antonescu 
de la Salonic. Când un organism e pe punctul să moară nu mai circulă 
seva într-însul. Aşa şi în politică, în exteriorizarea anumitor stări de lu- 
cruri, seva hotărârilor virile e înlocuită printr-o lamentabilă banalitate 
de constatări generale şi inoportune. 

Am asistat şi eu la masa de ieri-seară ca să nu fiu trecut în rândurile 
„protestatarilor“ fără temei de protest. Din opoziție am fost numai eu şi 
Goga, şi prezenţa noastră a fost foarte apreciată. Antonescu şi Tătă- 

rescu numai că nu m-au luat în brațe, iar dna Antonescu s-a declarat 
„fericită“ că mă vede! După masă am şters-o imediat; Şoneriu îmi 
spune că Victor Antonescu m-a căutat peste tot, ca un giuvaer pierdut, 
ca să mă bage „la cabinet“ de vorbă cu Delbos. Sunt inconsolabil de 
ocazia pierdută! 

Masa a fost bună, îngrijită, elegantă. Am aprobat plasamentul, nu 
fiindcă mulțumită vârstei şi vechimii mele am fost aşezat unde trebuia, 
dar fiindcă păduchii Curţii, care au pretenţia să se c... pe capul nostru 
au fost puşi în coada mesei. А 

Delbos аге un accent şters şi nu vorbeşte frumos franțuzeşte. Іп 
schimb am fost mirat de progresele lui Antonescu: a citit aproape co- 
rect, a făcut cu uşurinţă legăturile dintre cuvinte, n-a pronunţat 5 са 2 
— a scăpat din clasa „keşketii-ilor“ şi nu se mai face de râs. Iorga, cu 
un cordon, cu un colan, си mătreață pe guler şi cu Catinca la 5 paşi în 
urmă — inenarabil ca întotdeauna. Şi fericit. E iar în mărimi! E „pro- 
tectorul“ Guvernului! E chezăşia zilei de mâine! — E un caraghios. 

Іп afară de Iorga mai erau doi oameni fericiți ieri-seară la Externe: 
Antoine Bibescu şi Dinu Cesianu: Titulescu a făcut-o lată rău, şi cei 
doi necrofagi îşi frecau mâinile. Nebunul a trimis într-adevăr alaltăieri 
o telegramă de 300 de cuvinte Preşedintelui Republicii, Lebrun, prin 
care „reclama“ pe Thierry şi pe Delbos pentru „cazul“ cu recepţia de 
miercuri la Legația Franţei. Telegrama s-ar termina cu emfaticele cu- 
vinte: „c'est pour la premiere fois que les portes de la France me sont 
fermees“. La început nu mi-a venit să cred, şi am socotit toată povestea 
o invenţie a lui Bibescu. Faptul mi-a fost însă confirmat şi de Creţianu 
(directorul Politic al Ministerului) şi de Thierry. Am întrebat pe 
Thierry: „Оша dit le President Lebrun?“ — „Il a transmis le télé- 
gramme au Quai d'Orsay; il est sur le bureau de Léger, en attendent le 
panier!“ 

Ca să facă aşa un gest, bietul Titulescu a trebuit să înnebunească de 
tot. Probabil că iar i-a scăzut şi lui numărul globulelor roşii şi că o nouă 
boală-l pândeşte. Thierry mi-a mai povestit că zisul Titulescu întâlnind 
acum câtva timp pe Delbos la Paris, l-ar fi prevenit că dacă trage la 
Bucureşti la Thierry, dânsul nu va avea plăcerea să-l vadă. Ministrul de 
Externe francez a surâs şi i-a spus că nu ştie unde va descinde, căci nu 
hotărăşte el, dar că va suporta cu smerenie toate loviturile soartei. 

După ce şi-a expediat telegrama lui Lebrun şi după ce s-a înțeles cu 
Maniu şi cu Mihalache asupra candidaturii sale, Fenomenul a plecat 
de-a dreptul la Tituleşti în Olt, sub pretext de campanie electorală, în 

realitate ca să aibă aerul că vrea să se sustragă insistențelor franceze 
pentru o întrevedere cu Delbos, întrevedere de care nimeni nu se sin- 
chisea şi pe care nimeni nu se gândea să o mijlocească. În batjocura ge- 
nerală de aseară, mi-am adus aminte de Titulescu adulat de toată lumea 
în aceleaşi saloane şi mi-a fost scârbă de laşitatea oamenilor. 

Sosirea lui Titulescu la Tituleşti, în cocioaba părintească fără con- 
fort — cu Ciotori, cu Nenişor, cu zece tartane, cu saltea, cu perdea, cu 
vinuri franțuzeşti trebuie să fi fost o scenă de vicleim! Ce or fi zis bieţii 
lui alegători? 

Acum văd clar ce a vrut Regele excluzând! pe Titulescu de Іа recep- 
{Ше franco-române: a vrut să dovedească lui Delbos că „Monsieur Ti- 
tulesco“ nu mai există în politica externă română, pe care o duce exclu- 
siv, el singur, Regele. Şi-a reuşit. Delbos pleacă la Paris cu convinge- 
rea că „Titus“ e complect curățat. 


Aflu că nebunul a făcut teatru şi cu prilejul întrunirii profesorilor de 
la Facultatea de Drept în care s-a hotărât transformarea catedrei sale. 
Mai întâi a sosit cu un ceas întârziere; aproape toți profesorii plecaseră, 
după ce aprobaseră de altmintreli transformarea. S-a scuzat spunând că 
a căutat facultatea în localul cel vechi. Unul din profesorii rămaşi l-a 
întrebat: „N-ai întâlnit acolo pe Missir?“ Râsete. Patologicul a pironit 
apoi pe loc pe cei prezenţi, „să le spună el cum stă chestia cu stu- 
деп“. Şi a avut îndrăzneala să le spună că nu a fost el acela care a 
vrut dizolvarea Gărzii de Fier, ci Duca!!! Şi că nici n-a iscălit jurnalul 
Consiliului de Miniştri privitor la această dizolvare! E adevărat, fiindcă 
a avut laşitatea să plece la Paris în ajunul semnării acestui jurnal! Е о 
chestiune pe care o vor pune la punct miniştrii liberali din Cabinetul 
Duca. Dacă Paranoicul crede că poate să scape de încurcături prin sim- 
ple minciuni, se înşeală. 


Telegramele de azi anunţă că mâine sâmbătă 11 decembrie Italia se 
va retrage oficial din Societatea Naţiunilor. Marele Consiliu Fascist a 
fost convocat pentru luarea acestei hotărâri. E un eveniment covârşitor 
în politica europeană. Frumoasă Societate a Naţiunilor fără Italia, Ger- 


! La Externe a fost poftit „după masă“; se ştia că nu va veni, fiind exoflisit de la 
masă. 

mania, Statele Unite ale Americii, Brazilia şi Japonia! La Londra şi la 
Paris, efectul acestei ştiri pare enorm. 


Deşi n-a fost mărturisită prin gazete, concentrarea ultimelor două 
contingente din toate armele a fost ordonată. E o lovitură grea pentru 
Garda de Fier, căci propagandiştii săi cei mai buni erau tocmai elemen- 
te aparținând acestor clase. 

Ministerul Instrucțiunii a dat în acelaşi timp o ordonanță pe baza că- 
reia orice student afiliat uneia din asociaţiile dizolvate va fi „dema- 
triculizat“ în cazul când ar fi prins luând parte la agitația politică sau 
electorală! 

Ceea ce nu împiedică ca violențele şi omorurile a fi început, în cam- 
pania abia deschisă. La Herendeşti (jud. Severin) primarul şi fiul său 
(liberali) au fost omorâţi de gardişti. La Târgovişte bătaie în regulă: 
gardiştii erau să pună ieri mâna pe Prefectură. In Ialomița, bătaie, cape- 
te sparte. La Bacău acelaşi lucru. „Са promet!“ 

Mi s-a raportat azi (o fi adevărat?) că juriul gardist s-ar fi întrunit şi 
ar fi judecat pe Iorga şi pe Vaida. Amândoi ar fi fost condamnaţi la 
moarte. Mi s-a spus chiar că Cotigă a fost desemnat să ucidă pe Iorga şi 
Marinovici pe Vaida! 


Din manevrele pe care le-am observat aseară la Externe am conchis 
că între Goga şi Guvern e înțelegere Mi s-a spus chiar că Goga ar fi 
primit parale. Era natural ca Guvernul să caute să se folosească de ne- 
împăcata ură dintre gardişti şi cuzişti. 


Ieri la dejun, la Margherita Brătianu, Jean Cămărăşescu mi-a spus 
că Mitiţă Constantinescu ar fi bolnav de cancer, şi părăseşte guverna- 
toria Băncii Naţionale. Mi-ar părea rău de el — ca de orice om — dacă 
ştirea ar fi adevărată, dar pentru Bancă, nici o pagubă! 

Şi un escroc mai puțin în fruntea bucatelor. Săracul! 


11 decembrie. Ieri între orele 5 şi 7 recepție Delbos-Thierry la Le- 
рађа Franţei, faimoasa recepție organizată şi anunţată prin comunicat, 
ca să se şteargă impresia rea făcută prin neinvitarea şefilor opoziţiei în 

seara cu Regele. Deşi asemenea corvezi mă dezgustă, m-am dus ca să 
nu am aerul că m-am solidarizat cu prosteasca protestare a nepofiiţilor, 
care hotărâseră să nu pună piciorul la Legaţie. Reprezentanţii demo- 
сга{іеі integrale mai au încă nevoie de un complement de educaţie. . 
Deşi am sosit la Legaţie la ога 5 3/4, deşi saloanele erau deja pline de 
lume, nici Thierry nici Delbos nu erau încă de față! Ascunsă într-un 
colț (mi-au trebuit cinci-şase minute ca să o găsesc), dna Thierry, „pa- 
pota“ cu două cocoşnețe!, şi nu se ocupa de nimeni, са şi cum n-ar fi 
fost stăpâna casei! 

În fine au catadicsit să coboare şi Excelenţele Lor. Eram gata să 
plec „en disant ma façon de penser“. Dacă ar mai fi întârziat cinci mi- 
nute, eram plecat. Delbos m-a luat într-un colț şi a stat cu mine de vor- 
bă, foarte amabil de altmintreli. Îşi făcea datoria, pe care nu o putuse 
îndeplini în ajun la Externe, fiindcă о ştersesem prea devreme. Şi fiind- 
că omul a fost amabil, i-am dat drumul după un sfert de ceas, ca să nu 
sufere prea mult — şi de altmintreli acest simplu trecător prin fruntea 
Ministerului de Externe francez, mă interesa foarte puțin. 

La recepție, am aflat însă lucruri de toată nostimada. 

Maniu, care declarase grevă şi nu voise să calce pragul Legaţiei 
franceze (ba încă insistase să ne solidarizăm şi noi cu el!), se prezen- 
tase la ora 3 în audienţă la dl ministru Delbos!! 

Titulescu, Titulescu cel cu depeşa la Lebrun, Titulescu cel plecat la 
Olt ca să nu i se rupă mâneca — era aşteptat Ja Legația Franţei (care îi 
închisese porţile Frantei!!), la ога 8, de acelaşi domn ministru Delbos, 
pe care-l „.reclamase“2, la Paris! Atitudinea lui Titulescu, de opt zile, tră- 
dează o stare de spirit ce nu poate fi explicată decât pe terenul pato- 
logiei. Nu se poate să nu aflăm în curând că a căzut iarăşi la pat. După 
toate comediile pe care le-a jucat, după telegrama dată lui Lebrun, du- 
pă plecarea la Olt, după ce a tras perdeaua asupra evenimentelor — 
iată-l din nou la Bucureşti în mijlocul lor, ca să renege într-o clipă tot 
ce a afirmat cu putere zile de-a rândul! Iată-l în casa lui Thierry, în care 


! Una din ele era dna Doumergue, văduva lui Gastounet, venită la București să va- 
dă pe fiică-sa, dna Amette, soția directorului lui Air-France. 

2 Am aflat ieri de la Delbos exacta versiune a afacerii cu depeșa. Titulescu a adre- 
sat telegrama lui Leger (secretar general al Ministerului de Externe), prietenul său 
Leger, rugându-l să o înainteze Preşedintelui Republicii. Delbos era foarte vexat fiind- 
că fusese „reclamat“ printr-un subordonat al său, pus şi dânsul în neplăcuta poziţie să 
transmită Şefului Statului o pâră împotriva şefului său ierarhic. „Ауес Titulesco“ — mi-a 
spus Delbos — „il faut s'attendre toujours ї de P inattendu!“ 

declarase că nu va intra! lată-l de vorbă cu Delbos, ре саге l-a acuzat că 
i-a închis porțile Franţei! Ce caraghios! 

Ceea ce prevăzusem s-a întâmplat. Sosit la Tituleşti şi dând de co- 
cioaba fără confort, paranoicul a fugit înapoi la Bucureşti şi o vizită a 
lui Rochat (şeful de cabinet al lui Delbos) a fost de ajuns ca să-l aducă 
la Canossa, cu zgarda de gât! 

Dacă în România nu mai rămăsese lucru mare din Titulescu, n-a 
mai rămas acum nimic nici în Franța. Şi nu se va putea zice că s-a pră- 
buşit „en beauté“, 

Nostimă a fost şi întrevederea între Delbos şi dr Lupu. Deşi naţio- 
nal-țărăniştii hotărâseră să boicoteze toate recepțiile date în cinstea mi- 
nistrului francez, dr Lupu s-a dus la cea oferită de „Maison des Fran- 
çais“, Scuza: nu ега pe teren politic ci ре unul cultura!!! În realitate Lu- 
pu ţinea să-i spună lui Delbos ce avea pe suflet, şi i-a spus-o. I-a spus 
că iubim cu toții Franța, Franţa eternă, Franţa care şi-a jertfit sângele 
pentru noi etc. etc. — dar că ne ridicăm ca un singur om împotriva ne- 
mernicului agent al Franţei, dl Thierry, care-şi permite să nesocotească 
în rapoartele sale sentimentele unanim democratice ale ţării (!!!) şi să 
preamărească curentele extremiste de dreapta! (!!!) Delbos a răspuns la 
această neaşteptată ieşire cam în modul următor; „Domnule Lupu, 
trebuie să aveți agenţi foarte iscusiţi ca să puteţi afla în mod atât de 
precis conţinutul rapoartelor dlui Thierry: n-aţi voi să-mi împrumutaţi 
şi mie, căci aş avea tare nevoie de asemenea speciauiști!“ Doctorul, 
săracul nostru doctor, n-a mai insistat — şi s-a răcorit cu un pahar de 
limonadă. 

După plecarea mea, a sosit ieri la Legaţie şi Iorga. Am avut plăcerea 
să-i văd poza în Universul de azi. Noul nostru Cromwell e delicios în 
postură de Lord Protector, printre mârțoagele din jurul lui — şi are ae- 
rul atât de fericit, încât e o plăcere să te uiţi la dânsul. Cât timp piesa se 
joacă pe ritmul comediei, toate bune — numai să nu se schimbe co- 
media în tragedie... 


Comunicatul oficial publicat ca încoronare a vizitei dlui Delbos do- 
vedeşte că s-au cheltuit bani degeaba, şi de Franţa şi de România pen- 


ТО mai totală lipsă de informaţie nu se poate închipui! Thierry e în sentimentele şi 
în convingerile sale un democrat scârbos. Ginerele lui Rotschild în ipostaza unui sim- 
patizant al Gărzii de Fier — iată ceva neaşteptat! 


www.dacoromanica.ro 


ÎNSEMNĂRI ZILNICE, 1937 275 


tru această călătorie. „Spiritul de cordialitate şi de înțelegere care ca- 
racterizează relaţiile franco-române“, „perfecta lor comunitate de ve- 
deri“ (e vorba de d.d. Delbos şi Antonescu), „soliditatea legăturilor ca- 
re unesc fiecare din cele două State cu aliaţii sau prietenii comuni“, 
„Societatea Naţiunilor“!, „apărarea păcii“, „relaţiile intelectuale şi ar- 
tistice“ şi alte rahaturi de acelaşi fel sunt punctele esenţiale în jurul că- 
rora se învârteşte sarabanda proză-piftie a celor două cancelarii. Atâta 
tevatură era de prisos pentru a pune în relief lucruri cunoscute de mult. 

Vive la France! Trăiască România! Ura pentru Yvon şi pentru Vic- 
tor, eroi ai democraţiei internaţionale şi simpatice excremente politice! 


DI Guţă a anunţat că va vorbi mâine duminică la Radio, şi va răs- 
punde dlui Jules. DI Jules a făcut imediat o cerere scrisă direcției Ra- 
dioului cerând aceeaşi oră pentru luni, şi acelaşi număr de minute, 
pentru a răspunde dlui Guţă. Probabil că dl Jules nu va fi satisfăcut, şi 
raporturile dintre Opoziţie şi Guvern se vor їпќе şi mai mult. 


Negocierile dintre Germania şi România cu privire la stabilirea unui 
modus vivendi comercial, economic şi monetar au luat sfârşit cu bine. 
De 4 săptămâni se zbate dl Н. Wohltat în Bucureşti ca să ajungă la un 
rezultat. Nu am cunoscut încă amănuntele, dar Fabricius (ministrul Ger- 
mâniei) mi-a spus ieri că nemţii sunt mulțumiți. Cred că s-a ajuns printr-o 
reglementare a importului şi a exportului din ambele ţări, până la sep- 
tembrie 1938 la condiţii care să permită o stabilizare a cursului mărcii. 


Azi-dimineaţă s-a răspândit zvonul că Guvernul va anula toate lis- 
tele de candidatură a Gărzii de Fier, sub cuvânt că Clime, preşedintele 
Partidului „Totul pentru Ţară“ şi detentorul semnului partidului şi-a 
pierdut calitatea de cetățean român, prin faptul că a luptat ca voluntar 
în Spania fără consimțământul Guvernului. Hotărârea ar fi conformă 
cu Constituţia, dar din partea Guvernului ar însemna nu numai o sama- 
volnicie fără precedent, dar şi o rară imprudenţă. Nu se îngrădeşte — şi 
си atât mai puţin nu se distruge — un curent ca al Gărzii de Fier prin 
măsuri de asemenea fel. Ar fi să se dea foc țării. Până în momentul în 
care scriu aceste rânduri, faptul nu mi-a fost însă confirmat. 


! Vai de еа! 

12 decembrie. leri-seară am ascultat pe Mussolini urlând de pe bal- 
conul palatului Venezia. Diabolică invitație mai este şi Radiofonia! 
Am auzit tot parcă aş fi fost de față — până Іа cșle mai neînsemnate ru- 
mori ale mulţimii. 

Socotesc că retragerea Italiei de la Geneva ar fi câştigat să fie făcută 
cu mai multă sobrietate de cuvinte şi fără înscenarea ticluită aseară. Că 
Geneva е o neputincioasă şi o neînțelegătoare a vremurilor, nu încape 
îndoială — dar că ar fi şi o provocatoare a războiului, e o vădită exa- 
gerare. Se vede că aşa e temperamentul italian, îi trebuie teatru. Ori- 
cum, lovitura dată S.D.N.-ului de Duce, e gravă. Societatea Naţiunilor 
nu mai e pentru moment decât o anexă a Foreign-Office-ului în sânul 
căreia Marea Britanie îşi muştruluieşte clientela politică. 


Zvonul privitor la anularea listelor de candidatură ale Gărzii de Fier 
nu s-a confirmat, dimpotrivă. Comisia centrală electorală a judecat ieri ce- 
rerea de anulare împotriva unei liste pe care figura Clime, şi a respins 
contestaţia pe temei de incompetență. In considerentele respingerii Comi- 
sia (prezidată de Lupu de la Casaţie) îşi afirmă din nou jurisprudența, 
anume că nu are să se ocupe decât de listele respinse de tribunalele lo- 
cale, şi că pentru cele admise, această admitere e definitivă, motivele 
eventuale de anulare rămânând să fie discutate prin procedura de vali- 
dare, fiecare Cameră rămânând să valideze sau să invalideze pe cei aleși. 

O anulare generală a listelor gardiste ne-ar fi făcut să câştigăm 
multe voturi, căci Garda ne fură oameni mai ales nouă partidelor mici, 
— dar ar fi pus {ага în foc. Mai bine aşa. 


` Articolul lui Titulescu Eu şi Garda de Fier, în jurul căruia s-a făcut 
atâta reclamă, a apărut în fine în Universul de azi-dimineaţă. E slab. O 
mare decepție şi din punct de vedere documentar şi din cel literar. Ple- 
doarie de clănțău. Minte de la început până la sfârşit, cu neruşinare, şi 
se străduieşte să-şi sprijine minciunile cu documente ce nu dovedesc 
întru nimic nevinovăția sa, ci numai vinovăția altora. In ce priveşte ra- 
porturile sale cu Regele, cu Duca şi cu Sovietele, e de o rară perfidie. 
Presupun că „moştenitorii programului lui Duca“ îi vor răspunde cum 
merită. Titulescu îşi încheie pelteaua cu această perlă: „Titulescu tace 
şi face!“ Асі, paranoicul atinge inconştiența. Deşi „tace“ ne previne că 
„îşi va goli sacul“ în Parlament: nu e prima sa contradicție. 

Asupra rolului pe care l-a jucat în chestiunea Gărzii de Fier, mi-am 
spus deja cuvântul în Amintirile mele. 


Ziarele de azi afirmă că s-ar fi descoperit în Franţa un complot în- 
dreptat împotriva lui Delbos, care trebuia să fie ucis la Bucureşti sau la 
Praga. Noroc că complotul a fost descoperit la timp, ceea ce dovedeşte 
să „Siguranța“ ştie să aranjeze lucrurile cum trebuie, în Franţa ca şi 
aiurea. Voiajurile miniştrilor de Externe francezi la Bucureşti sunt de 
„mauvais augure“: Barthou a plătit ре al lui cu viața — cine ştie се 
soartă-l mai aşteaptă şi pe Delbos! In tot cazul de la noi a plecat teafăr! 

Azi la amiază, Bucureştiul avea aerul unui oraş ocupat milităreşte. 
Tot centrul oraşului era plin de trupe şi de patrule, fiindcă... național- 
țărăniştii cu Maniu în frunte se adunaseră la Sala Marna, pe Calea Gri- 
viței şi că de acolo hotărâseră un „cortegiu popular“ până la Club. La 
Marna, agenţii Poliţiei au răspândit gaze lacrimogene, ceea ce n-a îm- 
piedicat pe manifestanți să strige pe tot drumul până la Clubul din stra- 
da Clémenceau (Corabiei): „Jos Lupeasca!“ E prima manifestare de 
acest gen în Bucureşti... 


La cererea lui Maniu de a vorbi la Кайіо!, ca şi Tătărescu, diseară, 
direcțiunea nobilei instituții a răspuns că autorizarea cerută n-ar fi de 
competența sa şi că cererea dlui prezident Maniu a fost transmisă 
Ministerului de Interne. Ministerul de Interne, la rândul său, a răspuns 
dlui Maniu printr-un refuz, arătând că dl Tătărescu va vorbi ca şef al 
Guvernului, în calitatea sa oficială, iar nu ca membru al Partidului Li- 
beral. Dacă cineva ar fi autorizat să vorbească la Radio în numele Par- 
tidului Liberal, desigur că şi reprezentanţii altor partide ar primi autori- 
zații similare, dar până acum nici şeful, nici vreun membru al Partidu- 
lui Liberal n-au primit o asemenea autorizație. Distincția e subtilă — dar 
ce e asta pe lângă tot ce plănuieşte Guvernul în aceste nenorocite 
alegeri ca să fure 40% din voturi! 


În vorbirea lui de astă-seară la Radio, Guţă Tătărescu va răspunde 
articolului lui Titulescu. Cred totuşi a şti că va scălda-o. Cum ar putea 


! Maniu mi-a cerut ieri să încerc să vorbesc la Radio. Ar fi înaintat cerere în acest 
sens şi Gh. Brătianu. Am refuzat mai întâi fiindcă ştiam că nu mi se va îngădui, apoi 
fiindcă n-am nimic de spus. Ceea ce aş avea de spus nu se poate spune la Radio — şi 
discursuri de şantaj. nu sunt în obiceiurile mele. 

restabili faptele petrecute în decembrie 1933 fără a descoperi pe Ma- 
Jestatea Sa? 


+ 


13 decembrie. Pe ziua de ieri-duminică, ţara a fost înecată sub va- 
luri de elocință de către toţi gureşii politicii româneşti. Maniu, Grigore 
Filipescu, dr Costinescu şi o droaie de palavragii secundari au vorbit 
„domnilor alegători“ din Bucureşti, Iorga şi Lapedatu Alexandru celor 
din Braşov — Gh. Brătianu celor din Galaţi. Numai dl Guţă Tătărescu 
a avut prilejul să se adreseze ţării întregi, prin Radio, pus la exclusiva 
dsale dispoziție. 

Fiecare din sus-zişii „oratori“ a vorbit aşa cum era aşteptat să vor- 
bească. Cuvântările lor nu au adus nici un argument nou, nici o notă 
nouă. Fiecare discurs în parte şi toate la un loc nu merită prin urmare 
nici o menţiune specială. Ceea ce merită însă să fie notat e atmosfera 
de ură şi de învrăjbire în care toate aceste manifestații s-au desfăşurat. 
De la 1688, de pe vremea lui Brătianu cel bătrân, n-am mai văzut în Ro- 
mânia o atmosferă atât de încărcată. Situaţia se tulbură din ce în ce, şi 
dacă n-a putut să reziste valului de nemulțumire şi de vrăjmăşie un Топ 
Brătianu, cu siguranţă că nu va putea rezista nici un Guţă Tătărescu. 

In afară de rodomontadele şi de ditirambica preamărire a propriei 
sale opere, di Tătărescu, care a uitat proverbul românesc că „lauda de 
sine nu prea miroase bine“, a atacat cu o extremă violență de fond şi de 
formă pe Iuliu Maniu. DI Guţă a ameninţat, dl Guţă a mânuit fulgerele 
ca un Jupiter Capitolin. Dl Guţă a greşit greu însă, căci fulgerele capi- 
toline nu sunt la dispoziţia unui băşinos. Sonoritatea, când acoperă ne- 
antul, e numai vânt. Intre alte prostii, dl Guţă a spus că „numai nebunii 
şi proştii pot urmări dictatura în România“. 11 sfătuiesc să depună aceas- 
tă perlă literară la picioarele Majestății Sale Regelui Carol al II-lea! 
Rolul unui şef de guvernământ e să potolească urile şi să stingă — pe 
cât se poate — vrajba. Prin discursul dsale de ieri, prin abuzul de radio- 
fuziune rezervată numai dsale, dl Tătărescu a aruncat untdelemn ре 
Joc. Mă tem să nu plătească scump imprudenţa dsale. 

In ce priveşte pe Maniu şi pe naţional-țărănişti, discursul lui Tătă- 
rescu a mai căzut şi pe un teren bine preparat. Intrunirea lor de dimi- 
neaţa a fost într-adevăr zădărnicită. În sala tixită de la Marna au fost 
aruncate mai multe sticle cu gaze lacrimogene, în două rânduri, aşa 
încât toată lumea s-a repezit la ieşiri în mare învălmăşeală (au fost şi 
oameni răniți) şi întrunirea n-a putut fi ținută. Lumea s-a dus, după ce 


www.dacoromânica.ro 


ÎNSEMNĂRI ZILNICE, 1937 279 


s-a ciorovăit cu Poliția pe stradă, în fața Clubului țărănist din str. Co- 
rabia, şi acolo, de la balcon a vorbit Maniu, şi Grigore Filipescu, can- 
didat pe lista național-țărănistă la Bucureşti. 

Nu încape îndoială că Maniu va ridica mănuşa pe саге i-a aruncat-o 
aseară Tătărescu. Nu mai văd nici o punte posibilă între dânsul şi Gu- 
vern, şi, ce este mai grav, între dânsul şi Rege. 


Articolul lui Titulescu de ieri a făcut cel mai prost efect. Lumea е 
mirată de rostul acestei scrisori prin care autorul tinde să arunce în 
spinarea unui mort (Duca) răspunderea unei iniţiative pe care fiece om 
ştie că-i incumbă lui. Efectul scontat n-a fost atins. Autorul moral al 
dizolvării Gărzii a rămas, şi după acest articol, Titulescu. De asemenea 
braşoavele pe care ni le serveşte cu privire la politica externă, n-au con- 
vins pe nimeni. 

Nici n-a izbutit măcar să se mențină, prin articolul său, în atenția 
publicului. Destăinuirile sale n-au fost relevate în nici una din cuvân- 
tările ţinute ieri. Nici chiar di Guţă nu i-a făcut cinstea unui cuvânt de 
răspuns. 

Ca să se menţină pe afiş, vedeta desumflată îi trage o nouă telegra- 
mă, adresată de data asta lui Delbos la Belgrad — telegramă pe care o 
reproduce azi-dimineață Universul şi care e şi еа un monument de fă- 
țărnicie şi de rea-credință. Fără să dezmintă telegrama precedentă adre- 
sată dlui Lebrun, Titulescu pretinde că a trimis-o în realitate lui Delbos 
fiindcă a înaintat-o prin serviciile acestuia, adică prin Leger!! Că în te- 
legrama cu pricina nu poate fi vorba de vreo umilință a lui, Titulescu, 
ci de demintate naţională; că dânsul Titulescu n-a ofensat pe Delbos, 
pe care-l iubeşte, şi că prin urmare nu poate fi vorba de scuzel; că tele- 
grama către Leger-Lebrun a fost trimisă în ziua de 5 decembrie pe 
când Delbos a sosit în ziua de 8. În stabilirea acestor ultime date, regă- 
sim pe Titulescu întreg: dânsul vrea să dovedească că nu s-a plâns lui 
Delbos, ci la Paris, fiindcă Delbos nu sosise încă în Bucureşti; dar atunci 
de ce a telegrafiat la Paris şi nu la Varşovia unde se afla Delbos? 

Mai grav decât telegrama însăşi trimisă lui Lebrun, este modul cum 
această telegramă a fost trimisă la Paris. Titulescu a mărturisit că s-a 


1 Telegrama aceasta trimisă la Belgrad a fost motivată de informaţiile publicate de 
Curentul şi pe care Titulescu caută să le dezmintă, deşi mai toate cele spuse de ziarul 
lui Pamfil Șeicaru sunt adevărate. 

servit de cifrul unei Legaţii „amice“. Din investigațiile făcute de Mi- 
nisterul de Externe rezultă că această Legaţie amică este Legația sovie- 
tică! lată o dată mai mult dovedită cârdăşia dintre Titulescu şi Moscova. 

Оп ziar francez, L'Indépendant, scos de Henri Lemery, fost minis- 
tru (omul cu Asociaţia Franco-Dunăreană), îmi soseşte tocmai azi cu 
un articol destul de documentat prin care se reliefează cârdăşia Titu- 
lesco-Beneş-Litvinov. Deşi intitulat: Que veut Titulesco? articolul e 
îndreptat mai mult împotriva Cehoslovaciei şi a politicii dusă de aceas- 
tă ţară. Dar Titulescu е înfăţişat ca agentul Sovietelor însărcinat си 
conducerea întregii politici moscovite în Centrul şi Sud-Estul Europei. 


Lumea comentează cu severitate gestul lui Tătărescu de aseară. Lu- 
mea e în fond dreaptă şi nu admite două măsuri. Dacă Tătărescu cum a 
pretins Ministerul de Interne, vorbea numai ca prim-ministru şi nu ca 
om de partid, trebuia să se mărginească să înşire înfăptuirile realizate 
de Guvern până acum şi să expună programele aceluiaşi Guvern pentru 

"viitor. Punct. Violentul atac la care s-a dedat însă împotriva anumitor 
grupări şi mai ales împotriva lui Maniu, pe care l-a ameninţat chiar cu 
arestarea!, a dovedit că primul ministru a vorbit mai mult ca om de par- 
tid decât ca şef de Guvern. Şi atunci dreptatea cerea şi pentru cel învi- 
nuit dreptul să se apere pe calea pe care fusese atacat. 

Rezultatul final al intervenţiei radiofonice de ieri a lui Tătărescu e 
că n-a convins pe nimeni dar a întărâtat şi mai mult spiritele. Aşa fac 
oamenii când îşi pierd capul. 


14 decembrie. Articolul lui Titulescu a produs o primă reacţie. În 
Dimineaţa de ieri a apărut următoarea scrisoare semnată de fratele ce- 
lui care a fost prima victimă a dizolvării Gărzii de Fier: 

„Domnule Titulescu, 

In ziarul Universul cu data de 12 decembrie 1937 aţi publicat un ar- 
ticol intitulat Eu şi Garda de Fier în саге arătați împrejurările care au 
determinat Guvernul Duca în noiembrie 1933 să ia măsura de a dizolva 
această grupare. 

Cel mai elementar simț de omenie ar fi trebuit să vă dicteze, faţă de 
memoria unui coleg şi prieten, după cum afirmaţi, să aveţi curajul răs- 


1 În cuvântarea sa Tătărescu a declarat textual: „Iar dacă dl Maniu nu înțelege de 
voie, trebuie silit să înțeleagă de nevoie“. 

punderilor şi să nu răstălmăciţi faptele cu o perfidie de care, eu recu- 
nosc, nu vă credeam capabil. 

Citind însă articolul din Universul văd până unde poate merge laşi- 
tatea dvs, care pentru motive de ordin personal încercați să fugiți de o 
răspundere pe care nu o puteţi ocoli. 

De aceea socot de datoria mea ca, fără întârziere să vă comunic pe 
această cale că legăturile pe care le-am avut cu fratele meu mi-au în- 
găduit să cunosc multe fapte, cu toate amănuntele lor, din acea vreme. 
Astfel ştiu precis că după multe deliberări Guvernul luase hotărârea de 
a soluţiona problema ordinii interne, fără dizolvarea Gărzii de Fier. 

Ştiu de asemenea precis că dvs, domnule Titulescu, aţi fost iniția- 
torul şi susținătorul aprig al dizolvării Gărzii de Fier, amenințând cu 
demisia din Guvern dacă această măsură nu era luată. Aţi motivat ne- 
cesitatea acestei măsuri invocând imposibilitatea de a vă îndeplini pro- 
gramul de politică externă. 

Mai mult decât atât. 

Știu iarăşi, că erați atât de intransigent în apărarea acestui punct de 
vedere, încât fratele meu a simțit nevoia să recurgă la oficiile unui prie- 
ten comun care a încercat să vă arate neajunsurile ce ar decurge din stă- 
ruirea în atitudinea ce luaseţi. Demersul a rămas fără succes, punctul 
dvs de vedere a triumfat, Garda de Fier a fost dizolvată. 

Acestea sunt faptele riguros exacte, astfel cum s-au petrecut, astfel 
cum le cunosc toți acei care au luat parte sub o formă sau alta la des- 
făşurarea lor, astfel cum le mărturisesc şi le recunosc toți oamenii de 
onoare, de suflet şi de bună credință. 

Fireşte nu se poate cere oricui să fie călit dintr-un metal atât de no- 
bil încât să poarte riscul unor răspunderi luate си bărbăţie, dar poţi cere 
oricui să nu arunce învinuiri nefundate asupra memoriei unui om care, 
luându-şi el partea de răspundere ce-i revenea а plătit cu viața un act în 
care rolul dvs, domnule Titulescu, a fost determinant. 

Ceea се aţi făcut este mai mult decât о impietate față de jertfa lui 
Ion Duca şi faţă de memoria lui. 

Este o monstruozitate. 

Grigore G. Duca“ 


Grigore Duca a cunoscut circumstanțele în care s-a dizolvat Garda 
de Fier; suntem o seamă de oameni care am cunoscut exact, pe lângă 
această chestiune $1 pe cele relative la atitudinea dlui Titulescu față de 
Italia şi la pertractările dsale cu Litvinov, şi putem toți mărturisi că în 

articolul dsale din Universul — dl Titulescu a falsificat adevărul în 
câteşitrei punctele pe care le-a tratat. DI Titulescu ne іа pe toţi românii 
drept proşti dacă crede că, invocând o serie de articole din Viitorul în 
care Garda de Fier era atacată), dar în care nu se punea problema dizol- 
vării ei căci Partidul Liberal nu era la Guvern şi prin urmare în măsură 
să o dizolve, poate eluda răspunderea unei iniţiative care-i revine. DI Ti- 
tulescu ne socoteşte de asemenea prea ageamii în ale diplomaţiei dacă 
crede că, printr-un simplu certificat de complezenţă poate şterge im- 
presia pe care a făcut-o la Geneva prin faimoasele dsale declaraţii ita- 
lofobe şi dacă crede că se poate juca pe cuvinte în chestia pactului cu 
Rusia. Da, desigur, nu l-a semnat, dar l-a parafat. Raporturile şi senti- 
mentele dsale cu şi față de Italia şi Germania sunt prea cunoscute са să 
ne poată zugrăvi cai verzi pe pereți. Va veni şi ceasul răfuielilor şi în- 
treaga politică falimentară a dlui Titulescu va fi pusă în evidenţă. 

Scrisoarea lui Grigore Duca a produs o profundă impresie în toate 
cercurile politice şi intelectuale din Bucureşti. 

Faţă de calificările severe din această scrisoare lumea se întreabă 
dacă Titulescu va trimite martori lui Grigore Duca sau nu? 

În tot cazul „chestiunea nu e închisă“. 


Dimineaţa de ieri publică în fruntea primei sale pagini următoarele 
rânduri: 

„О zi agitată 

leri a fost o zi agitată. Evenimentele s-au precipitat. 

Articolul dlui Titulescu, replica dlui Grigore Duca, discursul rostit 
de di Gh. Tătărescu la Radio, zădărnicirea adunării naţional-țărăniste 
de la Marna — toate acestea arată o înăsprire a raporturilor şi o agrava- 
re a luptelor politice interne. 

Orice om obiectiv nu poate privi fără un sentiment de îngrijorare si- 
tuația creată. 

E datoria Guvernului, în aceste ceasuri grele, să dea pilda modera- 
еі nu numai în vorbe, сі şi în fapte.“ 

N-am nici o simpatie pentru ziarul Dimineaţa şi pentru ideologia pe 
care o reprezintă, dar am reprodus aceste rânduri fiindcă socotesc că 

` sunt pline de ситіп(епіе şi că constituie un strigăt de alarmă în anarhia 
patimilor noastre politice. 


i Vrăjmăşia dintre Garda de Fier şi Partidul Liberal nu e un fapt nou descoperit de 
dl Titulescu — îl cunoşteau toţi cei care citesc o gazetă. 

„Că s-au agravat“ luptele noastre politice o dovedeşte şi măsura 
luată duminică de Guvern: s-a restabilit starea de asediu în toată rigoa- 
rea ei în Bucureşti şi în centrele în care fusese îndulcită o dată cu înce- 
perea campaniei electorale. 


D! prezident Maniu ne trimite sub plic, trasă la maşină, cuvântarea 
dsale din 12 decembrie, ținută de pe balconul Clubului, după zădărni- 
cirea întrunirii de la Marna. Cenzura n-a permis publicarea acestei 
scurte cuvântări, şi e păcat, căci posteritatea şi-ar fi putut da seama ce 
adânc cunoscător al sufletului românesc a fost... Caragiale! Nu pot re- 
zista la plăcerea de a transcrie aci începutul acestei scurte dar substan- 
ţiale cuvântări: 

„In al douăzecelea an al Unirii României Mari suntem împiedicaţi 
cu gaze otrăvitoare să ne spunem cuvântul! Ruşine! 

În loc ca conducerea de Stat să cheltuiască banii pentru a face gaze 
în contra duşmanilor țării (!!!) şi de a face măşti ocrotitoare pentru ce- 
tățenii noştri contra gazelor duşmane, ea cheltuieşte banii (!!!) ca să 
facă gaze otrăvitoare pentru a împiedica pe cetățeni să-şi spună cu- 
vântul!, atunci când este vorba de soarta şi de viitorul ţării în care 
trăim. lată o icoană tristă a vremurilor de azi, iată rezultatul unei guver- 
nări de lichelism pus în serviciul Camarilei, iată rezultatul influenţei 
nefaste a unei femei care nenoroceşte Тага şi Regele român. Parcă nu 
vărsasem noi destule lacrimi de durere şi ruşine pentru starea în care se 
găseşte ţara, pentru ca să ne mai arunce gaze lacrimogene, să vărsăm 
lacrimi artificiale (!!), lacrimi care sunt deja secate în ochii noştri din 
care au curs destule şi adevărate de sinceră durere! 

Ce vrem noi? Vrem democraţia! (ovaţii) 

Ce vrem noi? Monarhie constituţională!“ (ovaţii nesfârşite) 

Apoi bine, onorabile, dacă „lacrimile sunt deja secate“ cum mai pot 
curge altele „artificiale“? 

Mai trist decât ce spune dl Maniu e că o asemenea „proză“ a putut fi 
debitată de omul în care o bună parte din poporul român îşi pune toată 
nădejdea! Restul cuvântării dlui Maniu e la înălțimea pasajului de mai 
sus. La cuvântarea dlui Maniu, erau anexate în plic şi declarațiile dlui 
dr Lupu, scurte şi ele, din care extrag această frază lapidară: 

„A vrut (e vorba de Gavrilă Marinescu) să vă ucidă cu gaze otrăvi- 
toare, să vă împiedice de a ieşi afară din sala otrăvită, pentru ca să facă 
acolo hecatombele Camarilei!“ (Sic). 


! De 50 de ani îşi tot „spun cuvântul” cetăţenii! 

Cu toate minciunile şi răţoielile lui, prefer discursurile lui Tătăres- 
cu — cel puţin nu sunt ridicole şi nu păcătuiesc decât prin prezumţiune. 
Şi iată oamenii care vor să guverneze {ага românească! 


Ziarele ne informează că Delbos a avut o lungă întrevedere cu dl 
Stoiadinovici în care i-a comunicat cele făcute de dsa la Varşovia şi la 
Bucureşti. Ziarele nu spun dacă şi dl Stoiadinovici a raportat dlui Del- 
bos cele făcute de dsa la Roma? 


Comnen, în trecere prin București, a fost ieri la mine. Îşi face şi el 
cruce de modul cum a fost rezolvată criza. Ca orice om inteligent e în- 
grijorat de impasul în care s-a angajat Regele. Dacă se vor încurca 
lucrurile, nu mai are altă soluţie decât dictatura, dar o dictatură în cele 
mai rele condiţii. O dictatură care nu va însemna un început, ci un 
sfârşit, am adăugat eu. 

Comnen consideră că plecarea lui Schacht constituie o mare slăbire 
a regimului. Hitler şi-a dat seamă de valoarea lui Schacht şi 1-а susținut 
cât a putut. Până în cele din urmă l-a mâncat însă „partidul“. 

Prin măgulitoarea scrisoare pe care i-a adresat-o Fiihrer-ul, Schacht 
a fost menţinut nu numai ca ministru al Reichului (fără portofoliu) dar 
şi ca sfetnic personal al dictatorului. Comnen crede că în locul lui 
Schacht, la Reichsbank, va fi numit actualul ministru de Finanţe, Krosgk, 
om cumsecade, dar o ceară moale în mâinile „macherilor“ partidului. 


Titulescu a răspuns astăzi la scrisoarea lui Grigore Duca apărută ieri 
şi reprodusă mai sus. Răspunsul lui Titulescu e scurt şi lamentabil. Un 
alt act de laşitate, de data asta față de Grigore Duca, „de la educaţia 
căruia nu se aştepta la cuvinte atât de ofensatoare“. Titulescu mai de- 
clară că va răspunde lui Grigore mai amănunțit, după ce foştii cola- 
boratori ai lui lon Duca îşi vor fi spus şi ei cuvântul. Printr-o scrisoare 
adresată tot ieri lui Tătărescu, Grigore Duca a solicitat într-adevăr de la 
foştii miniştri din decembrie 1933, o lămurire a situaţiei şi Tătărescu 
şi-a şi convocat azi colegii în acest scop. 


Mişcarea opiniei publice împotriva Regelui sporește din zi în 21. 
Succesul, incontestabil succes al lui Maniu e datorat numai ieşirilor lui 
împotriva dnei Lupescu. 

Am dat mai sus începutul ultimei cuvântări a domnului prezident 
subliniind tot ridicolul ei. Dreptatea cere să dau şi sfârşitul acestei cu- 
vântări, nu ca о reabilitare stilistică, ci ca o dovadă incontestabilă de 
curaj civic. lată cum a sfârşit Maniu, duminică: 

„Fraților! Să nu uitaţi un moment că stările acestea triste se datoresc 
faptului că la noi domneşte un Guvern personal. De şapte ani suferim 
din cauza Guvernelor personale, puse de o putere ocultă, de o Cama- 
rilă al cărei şef văzut şi simţit este o femeie: dna Lupescu (strigăte: Lu- 
peasca!). 

Este o ruşine să tolerăm ca demnitatea națională a falnicului popor 
românesc să fie călcată în picioare de o Camarilă, de Guvernele ei per- 
sonale, şi de o femeie care пи are ce căuta în România. Ea corupe via- 
[а publică a acestei țări, ea se leagă ca scaiul de oaie, dar noi trebuie 
să o eliminăm din țară cu atât mai mult cu cât еа s-a obligat să nu mai 
vină după ce se va reîntoarce Majestatea Sa. (strigăte: trebuie tunsă!). 

Eu vă rog pe toți ca într-un suflet şi într-un gând să strigați: Trăiască 
Democraţia, jos dictatura, trăiască dreptatea socială, jos Camarila, jos 
dna Lupescu, trăiască demnitatea națională! (Mulțimea într-un singur 
glas strigă: Jos Lupeasca!). 

Să dăm o luptă aprigă pentru a scăpa pe Majestatea Sa Regele de 
sfătuitorii falşi, de linguşitorii interesaţi şi de lichelele care s-au aşezat 
în jurul Său!“ (ovașii nesfârșite). 

DI Maniu n-a adăugat lucru mare la ce a spus până acum; dar până 
acum а spus-o numai în cercuri restrânse, pe când de astă dată a urlat-o 
în gura mare şi în mijlocul străzii. Acum o lună, cu siguranță că n-ar fi 
îndrăznit să o facă. Faptul că a îndrăznit să o facă acum, dă măsura co- 
borârii Regelui pe povârnişul simpatiilor publice. 


Titulescu candidat: 

După două ore petrecute la Tituleşti (Olt), Titulescu a fugit înapoi la 
Bucureşti şi a trimis pe Savel Rădulescu cu o baie, cu un bidet, cu fel 
de fel de garnituri de instalat la repezeală în casa părintească. De a- 
tunci, Savel Robul lucrează zi şi noapte, şi zi şi noapte îi urlă de la Bu- 
cureşti Titulescu în telefon. Da patru ori pe zi dna Titulescu primeşte 
buletinul temperaturii din odăi, primeşte raport amănunțit asupra stării 
sobelor, ferestrelor, closetelor. E o adevărată tragedie. Şi nu mai are bie- 
tul om vagon-salon ca să meargă la Slatina, şi Pertinax nu mai scrie ni- 
mic, şi Grigore Duca l-a făcut laş, şi gardiştii vor să-l omoare — într-un 
cuvânt toate nenorocirile pe capul lui. 

15 decembrie. După Comnen, misiunea lui Halifax în Germania n-a 
dat nici un rezultat. De aceea s-au înțeles atât de uşor francezii cu en- 
glezii la Londra, după înapoierea lordului de la Berchtesgaden. Hitler а 
pus condiţii pentru moment inacceptabile cu privire la toate punctele. 
Sugestia unui mandat din partea S.D.N-ului asupra fostelor colonii ger- 
mane, a fost respinsă, fără discuţie de Fiihrer. Teza lui e următoarea: 
„coloniile ne-au fost luate prin tratatul de la Versailles de către cele 5 
mari Puteri aliate şi asociate — prin urmare cu dânsele şi numai cu 
dânsele, fără пісі un amestec а! Genevei sau al unei terțe părți, discu- 
{йт noi restituirea lor.“ Comnen e convins că sub nici o formă Hitler şi 
Germania nu vor putea fi aduşi înapoi la S.D.N. 


Tătărescu a întrunit la dânsul ieri pe toți membrii Cabinetului Duca 
din 1933, prezenţi în Bucureşti, şi toți împreună au semnat o scrisoare 
adresată lui Grigore Duca, prin care confirmă, fără nici o reticență, 
punctul de vedere susținut de acesta în scrisoarea pe care a adresat-o 
lui Titulescu. Miniştrii liberali s-au arătat în declaraţia lor cât se poate 
de lămuriţi, şi n-au scăldat-o deloc, cum mă cam aşteptam să o facă de 
frică să nu atragă persoana Regelui în discuţie. 

După ce au taxat de uluitoare destăinuirile lui Titulescu, miniştrii 
ducişti reamintesc că au urmat mai multe zile discuţii în Guvern, cu 
privire la dizolvarea Gărzii de Fier şi adaugă: 

„La sfârşitul lor (discuţiilor) am fost unanimi — de la preşedintele 
Consiliului până la cel mai tânăr dintre miniştri — de a nu dizolva 
Garda de Fier, ci de a trece de îndată la punerea în executare a unui pro- 
gram de durată având de scop dezintoxicarea şi disciplinarea tineretului. 

Iată care a fost hotărârea Guvernului 

A doua zi după luarea acestei hotărâri am fost chemaţi de Ion Duca. 
Şeful nostru ne-a comunicat: 

«că dl Titulescu nu împărtăşeşte soluția adoptată de Guvern; 

că dl Titulescu cere dizolvarea Gărzii de Fier ca o soluție reclama- 
tă imperios de necesităţile politice externe; 

că fără această dizolvare dl Titulescu se vede silit să demisioneze 
— şi irevocabil — din Guvern». 

Ion Duca a făcut tot ce i-a stat în putință pentru ca să determine ре 
dl Titulescu să renunţe la punctul său de vedere. 

Demersurile sale au fost însă zadarnice. Cum demisia dlui Titu- 
lescu ar fi creat — în împrejurările internaționale de atunci — dificul- 
tăți de nedorit, Duca s-a văzut nevoit să cedeze stăruințelor sale. 

Astfel a fost dizolvată Garda de Fier. Câteva zile după executarea 
actului de dizolvare, Duca se prăbuşea sub gloanţele răzbunării ре pe- 
ronul gării din Sinaia. 

lată faptele în desfăşurarea lor“. 

Semnează: 

Gh. Tătărescu, Dr C. Angelescu, Victor Antonescu, Ion Inculeţ, Ion 
Nistor, Alex. Lapedatu, D. luca, G. Cipăianu, C. Dimitriu. R. Franaso- 
vici, Victor Iamandi, I. Manolescu-Strunga, N. Budurescu, M. Negură, 
N. Maxim. 

Aşa a fost. 

Chestiunea e acum lămurită şi pentru cei ce nu ştiau cum au decurs 
lucrurile. 

Să vedem ce va răspunde mâine Titulescu, căci în Universul de azi 
îşi anunţă răspunsul pentru mâine. 

Până una alta, i-a sărit în ajutor di A. Popescu-Necşeşti, fost sub- 
secretar în Cabinetul Duca şi ginere ilustru al nu mai puțin ilustrului 
Stelian Popeşte. DI Necşeşti publică şi dsa în Universul de azi-dimi- 
neaţă o scrisoare (a miniştrilor liberali a apărut în ziarele de aseară), о 
peltea searbădă, din care reiese că în preajma disolvării Gărzii, deşi 
avea raporturi zilnice şi cu Duca şi cu Titulescu, n-a auzit pe acesta din 
urmă cerând dizolvarea Gărzii, nici pe cel dintâi acuzând pe cel de al 
doilea că ar fi cerut-o!!! Dl Necşeşti mai adaugă că crede a şti că Titu- 
lescu a fost împotriva dizolvării, cel puţin cât a fost vorba să fie dizol- 
уай Garda prin drecret regal. Nu, domnule Necşeşti: Titulescu n-a 
fost un moment contra dizolvării (căci el a impus-o) — dar a fost la un 
moment dat contra dizolvării prin decret regal. Atât. „Et pour cause“ 
— a se vedea mai sus. 

Orice ar mai adăuga Titulescu şi rarii săi apărători, procesul e jude- 
cat şi pierdut de dânsul. 


16 decembrie. În Universul de azi-dimineață, Titulescu şi-a pu- 
blicat „răspunsul“ anunţat în chestiunea Gărzii de Fier. Răspunsul e de 
о dezolantă slăbiciune. Negaţii, afirmării nesprijinite pe nimic, insi- 
nuări perfide, ploconeli exagerate la memoria lui Duca — nu slăbesc 
întru nimic precizările comentate în procesul-verbal de alaltăieri sem- 
nat de 15 miniştri. 

A trimis şi Dinu Brătianu o scrisoare ziarelor, prin care explică că 
n-a semnat acel proces-verbal (sub formă de scrisoare adresată lui Gri- 

gore Duca) fiindcă în momentul dizolvării Gărzii se afla la Paris şi n-a 
luat cunoştinţă, la înapoierea sa, despre cele întâmplate, decât din au- 
zite. E curios cum se leapădă acum toți de actul de energie săvârşit în 
1933 şi care a costat viaţa lui Duca. Oameni curajoși, nu e vorbă. 

In Neamul Românesc de azi, a sărit şi Iorga împotriva lui Titulescu. 
Gestul nu e poate foarte elegant, dar articolul e bun. 

Din toată cearta asta rămâne cert că Titulescu este autorul moral al 
dizolvării Gărzii de Fier. Іп seama Partidului Liberal, dacă nu şi a lui 
Duca, rămâne modul сит a fost executată măsura şi toate brutalitățile 
comise cu acest prilej. Pe acestea le-a plătit cu viața Duca, căci ceea се 
a exasperat pe gardişti n-a fost dizolvarea (pe care o mai făcuse şi Mi- 
halache) ci bătăile, arestările, schingiuirile şi omorurile Poliţiei. 


Ziarele mai publică azi şi răspunsul lui Delbos la telegrama pe care 
i-a trimis-o Titulescu la Belgrad!. Răspunsul lui Delbos e sec și banal, 
dar Titulescu se mulţumeşte cu orice numai numele său să rămână în 
permanenţă pe afiş. 


17 decembrie. Popeştele Stelian s-a mulțumit până acum să fie apă- 
rătorul moralei publice, straja hotarelor noastre, păzitorul şi protectorul 
naţionalismului român. De azi-dimineață s-a „declarat“ şi Profet. O 
spune ritos în Universul de azi-dimineaţă, reproducând un articol pu- 
blicat de dânsul în 12 decembrie 1933, după dizolvarea Gărzii de Fier. 
Genialul cugetător a prevăzut de atunci — pretinde el — tot ce urma să 
se întâmple — şi s-a şi întâmplat. Întemeiat pe acest precedent, îşi face 
datoria să prezică şi toate nenorocirile ce se vor mai întâmpla pe urma 
prostiilor pe care Guvernul le comite azi. E trist că glasul unui aseme- 
nea om răsună în pustiu! Dar aşa e lumea, năroadă! 


— În toastul de la Praga, cu prilejul vizitei lui Delbos, Krofta (Kamil) 
a pus picioarele în străchini, ceea ce era de aşteptat de la un imbecil ca 
dânsul. Vorbind de legăturile sacro-sante cu Franța, Kamil a adăugat... 
„поі ѕійғиіт încă în credința noastră că o colaborare în spiritul trata- 
telor care ne leagă...“ şi mai departe.:... „De acord cu Franţa noi vom 


l Pagina 279 a acestor însemnări. 

continua“... Adică cum onorabile, sunt şi alţii în Mica Înţelegere саге 
nu vor să mai „stăruie“ sau să mai „continue“ în direcţia ştiută? Vai de 
tratatele care trebuiesc întărite la fiecare ocazie! 


Ministerul de Interne a dat ieri o ordonanţă prin care dispune urmă- 
rirea imediată a tuturor celor care vor ataca direct persoana M.S. Ке- 
gelui, pe membrii familiei regale sau Monarhia!. E probabil că toți 
candidaţii opoziţiei vor fi acuzaţi de asemenea atacuri, şi arestați. Prin 
aceeaşi ordonanță s-a interzis cu desăvârşire orice manifestaţie pe 
stradă. 


Pe ziua de ieri, în campania electorală, încă doi morţi şi mai mulți 
răniţi. Până acum sunt 5 morți. Robu şi Mumuianu au capetele sparte; 
o dovadă că au un cap. 


18 decembrie. Faţă de nemaipomenitele samavolnicii electorale 
care se desfăşoară pretutindeni, dar mai ales în anumite judeţe în care 
candidează şefii opoziţiei, dl John Mihalache a trimis o lungă tele- 
gramă de protestare Regelui. DI Mihalache şi-a cheltuit banii degeaba, 
căci Regele ştie una — că Guvernul trebuie să iasă. 


Termometrul alegerilor: 

Curentul pentru național-țărănişti, inexistent acum şase săptămâni şi 
care a reînviat după геаіерегеа lui Maniu la şefie е în constantă creş- 
tere. Continuele şi curajoasele declaraţii „anti-camariliste“ pe care dl 
prezident le împrăştie dincoace şi dincolo de munți, atrag mulțimea. 

Dacă dinamismul naţional-țărăniştilor le sporeşte popularitatea, în 
schimb „ситіпепіа“ gardiştilor, саге până acum nu au dovedit curajul 
electoral ce se aşteaptă de 1а ei, le-a cam depărtat masele. La începutul 
campaniei electorale nu se vorbea decât de ei, acum mult mai puţin. 

Gogo-cuziştii sunt în mare scădere. Mai pretutindeni le iau gardiştii 
aderenţii. 

Despre averescani, despre iunianişti şi despre noi — ce să mai vor- 
bim? Averescu nu mai există — şi partidul lui nu era decât o grupare 


1 Face parte din familie şi dna Lupescu? 

de ordin personal. Lui lunian i-a fost fatală boala care-l ţine pironit în 
pat de 3 săptămâni. Partidul meu, Partidul Agrar, are ghinionul să fie 
un partid de program, un partid de idei şi de soluţii, într-un moment în 
care masele nu sunt conduse de idei, ci de sentimente. 

Pe liberali îi înjură toată lumea, aşa încât sunt asiguraţi de cele 40% 
din voturi ca să-şi refacă majoritatea ce le trebuia. 


Palinodiile lui Titulescu sunt fără sfârşit. După tot teatrul pe care l-a 
făcut trimiţându-şi oamenii la Tituleşti cu baie, cu closet englezesc, cu 
perdele şi cu saltele — a renunţat să mai meargă în Olt, dar şi-a 
înregistrat pe plăci un searbăd discurs adresat „țărănimii române“, al 
cărei fiu se declară, deşi n-a dat niciodată ochi cu dânsa, discurs ce va 
fi difuzat printr-un megafon montat ре o camionetă automobilă. Proce- 
deul e cu totul nou în România şi va înveseli pe alegători. Poate chiar 
că va izbuti să adune voturi. Discursul este însă mai lamentabil ca arti- 
colul Eu şi Garda de Fier. 

Citit ieri în Jara Noastră un remarcabil articol al lui Alexandru Ho- 
doş, asupra „cazului Titulescu“. O magistrală execuţie. Bietul Titules- 
cu n-a păşit numai cu stângul, de când s-a înapoiat în ţară, a pus pi- 
ciorul în toate străchinele, cum foarte bine o spune Hodoş. Eu adaug că 
trebuie să fie bolnav, căci manifestările lui au toate caracterul actelor 
săvârşite sub obsesia semi-delirului uremic. Căci altfel cum s-ar putea 
explica fraze ca acestea culese din discursul său către fiii Oltului: 

„Eu vreau pacea, nu războiul. De aceea prin tratate de alianţă în re- 
gulă am ferit Тага mea de toate invaziile străine“. 


1. 

„Sub dudul (!) din curtea strămoşească (?) am împărţit dreptate 
printre voi (— ca un nou Saint-Louis!!!) pentru ca pacea şi iubirea să 
domnească între fiii Oltului“ (!!1). 

Bietul Titulică, înjurat şi disprețuit de toată lumea, până şi de Elena 
Văcărescu, rău a ajuns! 


Primit vizita lui Barbu Ionescu, care a stat un ceas la mine să-mi po- 
vestească despre Rege, despre ţară şi despre dânsul. Extraordinar per- 
sonaj, una din cele mai complexe enigme psihologice din câte se pot 
întâlni! Sub aspect de brută, cu un cap ca cioplit cu toporul, o extraor- 
dinară fineţe de raționament, împletită cu firele unei incontestabile țic- 

neli. Barbu Ionescu socoteşte că Regele s-a încurcat rău, fiindcă s-a co- 
borât în luptă, coborându-se de pe piedestalul său de arbitru. Acţiunile 
lui în străinătate care abia începuseră să crească s-au oprit pe loc şi sunt 
amenintate să scadă. Pentru lumea de peste graniţă, alegerile actuale аи 
caracterul unui piebiscit între Rege şi Țară. Discursurile lui Tătărescu, 
lu: Iorga, lui Valer Pop, care au pus lista liberală, în faţa opiniei pu- 
blice, sub auspiciile Regelui, au fost foarie imprudente. Regele a pri- 
ceput greşeala şi a plecat la vânătoare supărat foc. Maniu în schimb a 
fost foarte abil, lăsând să se acrediteze ideea că partidele înțelese pen- 
tru paza urnelor erau şi cartelate pentru apărarea principiilor consti- 
tuționale împotriva unei dictaturi de alcov. їп străinătate aşa se crede şi 
nu este important ce este сі ce se crede că este. Oricare va fi rezultatul 
alegerilor, el va fi dezastruos pentru Rege în această privință. Chiar 
dacă Guvernul va lua 40, 50% din voturi. Са 40% din voturi se poate 
crea o majoritate — dar pentru un plebiscit trebuie 80%. După alegeri, 
pentru străinătate „chestiunea abdicării lui Carol“ va fi pusă şi încrede- 
геа într-însul şi indirect în (ага românească va fi zdruncinată 

Тп afară de situaţia lui politică, Guvernul Tătărescu va întâmpina di- 
ficultăți serioase şi de ordin tehnic — povesteşte înainte Barbu Io- 
nescu. Mai întâi dificultăți mari pentru plățile furniturilor militare, 
fiindcă lipsesc devizele. Statele occidentale nu vor schimba regimul de 
plăti toate datoriile. De altmintreli toată chestiunea cu armamentul e un 
formidabil bluf. Fabricile pe care le-am întemeiat în țară nu vor fi în 
stare să producă material pentru mai mult de 2 luni de război. Nu avem 
stocuri de nici un fel, nici de armament, nici de echipament, nici de 
aprovizionament, cum au toate țările serioase. N-avem nici o rezervă 
monetară în străinătate şi n-am putea trage, în cazul unei complicații 
care le-a avut până acum Guvernul sunt datorate devalorizării leului cu 
38% şi bunelor recolte întâmplătoare. „Până când va crede lumea min- 
ciunile lui Guţă? Se laudă cu conversiunea, dar ai făcut-o dta; a recurs 
la devalorizare, dar sabotând planul lui lunian. Până când îl vor crede 
funcționarii că le-a plătit lefurile integrale, când în realitate le-a plătit 
cu un minus de 40%, cota devalorizării? In Anglia opinia publică e 
câştigată revizionismului. Majoritatea englezilor — ultimele discursuri 
în Camera Comunelor o dovedesc — nu pricep de ce Imperiul Britanic 
nu S-ar înțelege cu un popor de 80 milioane de suflete de dragul unor 
țărişoare impotente create prin fantezia oamenilor de la Versailles. En- 

glezii îşi dau seama că nu pot conta pe State instabile în angajamente şi 
neputincioase în susținerea pretențiilor lor, şi fac mari presiuni asupra 
Franţei ca să se apropie de Germania şi să se lase de Mica Înţelegere şi 
de alte bazaconii. De altmintreli şi Franţa începe să-şi dea seama că pe 
Iugoslavia a pierdut-o şi că alianța română ţine de un fir de păr. Delbos 
a plecat foarte supărat din Bucureşti şi faţă de atmosfera pe care a 
găsit-o nici n-a mai propus pactul de asistență mutuală pe care-l avea în 
buzunar“. 

Din politica externă, Barbu lonescu a trecut iar la Rege: „Coane 
Costică, pentru Rege nu mai e astăzi decât o soluție — o împăcare cu 
Maniu, şi această împăcare numai dta роў să o faci! Maniu vrea capul 
Lupeascăi — dar Regele nu i-l va da niciodată. Să renunţe Regele la 
Ministerele de Război şi de Externe, să renunţe la orice amestec în Gu- 
vern, să redevină Rege Constituţional şi Maniu să se mulțumească cu 
atât. Ce importanță va mai avea Lupeasca dacă Regele nu se va mai 
amesteca în furnituri şi în numiri?“ 

— „Apoi vezi, dragă lonescule, cred că Regele va renunța la astea 
şi mai greu decât la dna Lupescu!“. 

Ca să scap de el i-am făgăduit să mă gândesc la o eventuală acţiune 
de împăcare între Rege şi Maniu — după Sărbători! 


Un alt glas din Camarilă: 

Malaxa a spus ieri lui Fulga că situaţia nu poate dura și că tot la for- 
mula lui Argetoianu se va veni. Numai că formula nu mai e de actua- 
litate — adaug eu. 

Fost aseară Ја teatrul cel nou din Piața Amzei (Studio-ul Teatrului 
Naţional). Sală drăguță. Linii simple, culori şi lumină plăcute. Tradu- 
cerea unei piese ruseşti Comedia Fericirii, de Evreinov. Bine jucată. 
Totul ca la Paris sau la Londra. Cât drum am făcut de la 1837! 


19 decembrie. Mâine alegerile! Printr-o circulară a Ministerului de 
Interne, toate întrunirile publice au fost oprite cu începere de ieri seară 
şi până la 23 decembrie. Віпіп(еІеѕ, circulara e valabilă numai pentru 
opoziție — căci întrunirile liberale se vor ţine mai departe, sub ochii 
îngăduitori ai Jandarmeriei şi ai autorităților locale. După câte mi se 
telefonează din judeţe, acțiunea de intimidare a alegătorilor presupuşi 
refractari întrece tot ce s-a făcut în alegerile precedente, în această di- 

recție. Oamenii sunt arestați cu sutele şi nu sunt puşi în libertate decât 
după ce remit celor în drept cărţile lor de alegător. 


Abandonat de toată lumea, Titulescu şi-a găsit un apărător în Drep- 
tatea. L-au luat țărăniştii în spinare, trebuie să-l apere până la sfârşit. 
Dar aşa cum îl apără mai bine nu l-ar apăra. 

DI Arie, pe care-l mai cheamă şi Napoleon, a scris un lung articol 
— reprodus in-extenso în Universul — prin care aruncă asupra coreli- 
gionarilor săi toată vina mişcării antisemite! E cam trasă de păr, ono- 
rabile Napoleon! Toată vina ovreilor e că există şi tot nenorocul nostru 
e că i-am întâlnit în calea noastră, în mase atât de compacte încât au 
devenit într-adevăr supărători. Problema evreiască, la noi cel puţin, e 
cu totul insolubilă — de aceea cei care o învrăjbesc, comit o mare gre- 
şeală politică. 


Ieri a fost înmormântat la Iaşi profesorul universitar Şumuleanu, cel 
mai credincios discipol al lui A.C. Cuza. Am lucrat cu dânsul la Iaşi, în 
1918, în Liga Poporului. Era un om blajin şi cumsecade, un naiv 
idealist — şi atâta tot. Ziarele naţionale îl ridică astăzi la rangul unui 
erou. Exagerare pioasă. 

A murit ieri şi Niculescu-lanca (Nicu). A făcut în viață de toate, de 
la boxă şi până la versuri. Pentru versuri avea o facilitate extraordinară 
şi versifica jucându-se. Odele lui privitoare la Banca Naţională, la con- 
versiune, la reforma agrară, ne-au făcut să râdem la atâtea searbede 
banchete politice... Pe jumătate ţicnit, de familie boierească prin 
mumă-sa, avea o mutră simpatică şi n-avea decât prieteni. Fie-i țărâna 
uşoară! 


Maniu a trecut pe la mine să-mi propună să semnăm (câteşipatru, 
şefii partidelor aliate pentru paza urnelor) o declaraţie prin care facem 
direct răspunzători pe conducătorii Ministerului de Interne de toate ne- 
legiuirile ce se vor aduce mâine la îndeplinire cu prilejul alegerilor, în 
toată țara — fiindcă ele nu vor fi decât consecinţa ordinelor primite de 
la centru. Prin această declaraţie ar fi urmat să пе angajăm la aplicare 
de sancțiuni îndată ce împrejurările ni le-ar fi îngăduit. Am observat lui 
Maniu că cuvântul de sancţiuni putea avea un înțeles diferit în mintea 

noastră şi în a lui Zelea Codreanu. Prin sancţiuni noi înțelegem deferire 
la Justiţie, pe când amicul Zelea poate să înțeleagă şi un glonte de re- 
volver. Eu nu-mi puteam lua răspunderea, alături de Zelea Codreanu, 
pentru eventualele sancțiuni brutale ce nu erau deloc excluse. Maniu, 
care nu se gândise la metodele de sancțiuni gardiste, a priceput şi a 
renunţat la ideea lui. 


20 decembrie. Azi-dimineaţă a început votarea pentru Cameră. Zi- 
ua de ieri, ultima a campaniei electorale, a fost relativ liniştită. N-au 
fost omorâţi decât vreo doi oameni şi răniți vreo 10, într-o încăierare, 
la Vinţul de Jos, în judeţul Alba. S-au ciocnit național-țărăniştii cu li- 
beralii. 

In rezumat, campania electorală n-a provocat tulburările aşteptate. 
Câteva capete sparte şi chiar câțiva morți — vreo 3—4 în tot — dove- 
desc desigur o înteţire a patimilor şi о înăsprire a moravurilor față de 
stările de acum câţiva ani, dar de o atmosferă revoluționară, cu care s- 
a ameninţat Guvernul, nu poate fi vorba. Garda de Fier, care se lăuda 
că va trece peste orice îngrădiri ale dreptului de întrunire şi de propa- 
gandă, s-a supus smerită la toate ordinele Poliţiei. Partidul Naţional-Ţă- 
rănesc s-a mulțumit şi el cu scrisorile domnului prezident. Până azi-di- 
mineaţă se poate spune că succesul e de partea Guvernuiui. Vom vedea 
ce va fi azi. 


În legătură cu propunerea de ieri a lui Maniu, ziarele de azi-dimi- 
neață publică textul scrisorii trimisă lui Franasovici de către dl pre- 
zident. După се înşiră ilegalitățile comise în diferite județe — pe ca- 
tegorii — dl prezident încheie cu următoarea frază: 

„Menţinerea şi continuarea măsurilor ilegale implică evident răs- 
punderea dvs politică şi personală“. 

O scrisoare aproape identică a fost trimisă lui Franasovici şi de Gh. 
Brătianu. Din partea lui Zelea Codreanu n-a ieşit nimic prin gazete 

Eu unul n-am scris nimic. Mai întâi fiindcă consider asemenea 
amenințări inutile. Sancţiunile se aplică după împrejurări şi puteri; să te 
lauzi cu ele dinainte (de cele mai multe ori degeaba) e lucru copilăresc. 
Apoi, fiindcă nu pot blama acțiunea lui Franasovici: dacă aş fi fost mi- 
nistru de Interne, aş fi făcut şi eu ca el! 

Regimul parlamentar şi sufragiul universal nu sunt tolerabile decât 
îndrumate, aşa cum o facem noi de când ne bucurăm de ele! E desigur 

o porcărie şi de aceea sunt pentru suprimarea unui regim ce nu poa-te 
funcţiona decât pe bază de fraudă şi de minciună. 


Ieri-dimineaţă a fost sfeştania noului Palat pe care Regina Elisabeta 
l-a clădit în mijlocul Parcului Naţional pe terenul obținut de la slugăr- 
nicia conjugată a Primăriei şi a Băncii Naţionale. Regele şi lumea ofi- 
cială. Pe mine „prietena“ mea Elisabeta nu m-a poftit. A poftit în schimb 
pe Kaufmann. S-a redactat şi un act festiv semnat de toți cei prezenţi în 
care se aduc mulțumiri domnului inginer A. Scanavi „Şambelanul A.S. 
Regale“ pentru devotamentul şi zelul ce l-a pus în desăvârşirea construc- 
(іеі! Lipseau dna Lupescu şi dna Doletti, ca familia să fie complectă! 


21 decembrie. Azi-dimineaţă la ога 6 am fost deşteptat de telefon. 
Un prieten de la Ministerul de Interne mi-a dat următoarele informații 
asupra rezultatelor alegerilor sosite la acea oră: Guvernul 32%, Garda 
de Fier 22%, național-țărăniştii 18%. După zece minute telefonul meu 
a încetat din viaţă. La orele 9 1/2 am trimis pe Copăceanu la Interne, 
după informaţii. Copăceanu s-a înapoiat cu vestea că orice comunicare 
din partea Ministerului a fost suprimată, că toate cifrele alegerilor erau 
comunicate numai lui Franasovici şi secretarului general Sergiu Dimi- 
triu, şi că rezultatul general al alegerilor va fi comunicat la orele 5 p.m. 
Era vădit că Guvernul nu obținuse cele 40% urmărite şi că îi trebuiau 
câteva ceasuri ca să „aranjeze“ lucrurile. Їп cursul dimineţii au apărut 
câteva foi cu date fragmentare. Foile favorabile Guvernului, anunțau 
însă fără nici o documentare în sprijin, şi numai ca să facă atmosferă şi 
să pregătească matrapazlâcul pus la cale, că Guvernul obținuse 41,5% 
din voturi. 

La ora 4,15 p.m. mi-a telefonat Gh. Brătianu (telefonul meu după 
numeroase insistenţe fusese repus în funcțiune la ога 3 1/2) o veste de 
o importanţă capitală. lată cuvintele lui Brătianu: „Am întrebat pe Ser- 
giu Dimitriu la telefon, despre rezultate şi mi-a spus că azi-dimineață 
părea că Guvernul are 40%, dar că rezultatele sosite de atunci au mo- 
dificat situaţia, că Guvernul a căzut sub 40% şi că pare că nu se va mai 
putea ridica până la această cotă “. 

Imprudentă mărturisire! 

Să aşteptăm până diseară! 

Incolo, nu se ştie încă nimic. Cota celorlalte partide depinde bineînțe- 
les de „tripolările“ voturilor de la Interne. 

Brătianu m-a mai întrebat dacă n-ar fi cazul — vorbea şi în numele 
lui Maniu — să adresăm un imediat protest Guvernului. Am răspuns că 
părerea mea era să nu facem nimic până nu se vor da rezultatele ofi- 
ciale. Nu putem protesta decât pe baza unor acte pozitive. Nu pe zvo- 
nuri şi pe informaţii de ordin personal. Am avea aerul să пе milogim să 
nu ni se fure voturile. Am impresia că Guvernul — și din nenorocire şi 
Regele — s-au încurcat rău. Îmi rezerv părerea până la deznodământul 
comediei ce se joacă la Interne. Oricare ar fi soluţia, situația îmi pare 
gravă, de pe acum. Dar nu pot să o judec până nu voi avea toate ele- 
mentele. 


22 decembrie. Guvernul n-a publicat rezultatele oficiale nici ieri la 
ora 5, după cum făgăduise, nici la ora 7 1/2 — cum se angajase la ora 5 
— пісі chiar azi-dimineaţă. Е fără precedent în analele noastre politice. 
Rezultatul alegerilor a fost până acum totdeauna dat în vileag până cel 
mult a doua zi după amiază. Dar mai este încă ceva fără precedent în 
politica românească: Guvernul a pierdut alegerile! Şi astfel se explică 
tăcerea lui. Aseară nu mai încăpea nici o îndoială că lista liberală (,ӣг- 
gită“!) nu luase 40%. Ţărăniştii calculau că cota Guvernului era de 
35,7%; cei de la Ministerul de Interne mărturiseau înfrângerea dar nu o 
precizau. Se vorbea la ureche de 36%. Între timp s-a pus la cale tot ce 
omeneşte a fost posibil pentru complectarea numărului de voturi. Nu 
s-a putut însă face nimic: trebuiau peste 150 000 voturi; de unde să le 
іа? In nădejdea unei minuni care să se întâmple peste noapte, dar mai 
ales pentru a nu demoraliza alegătorii chemaţi să aleagă azi Senatul, 
Guvernul a ţinut până acum (sunt orele 12) toate rezultatele secrete. Ni- 
meni nu-şi cunoaşte exact situația. Faţă de o asemenea samavolnicie, 
Maniu ne-a propus (grupul celor 4) să trimitem o delegaţie la Ministe- 
rul de Interne și să cerem publicarea rezultatelor, protestând în acelaşi 
timp energic împotriva întârzierii. Înainte de a trimite delegația, Maniu 
a telefonat lui Franasovici ca să-l prevină. Ministrul de Interne a răs- 
puns că rezultatele vor fi publicate la amiază, şi că „domnul Maniu va 
fi satisfăcut de cele ce se vor publica“. Am rămas înţeleşi că dacă nici la 
amiază nu se vor publica rezultatele, să trimitem somaţia şi protestarea. 

Din câte se ştie până acum, cele mai multe voturi, după Guvern, le 
are Garda de Fier — apoi, foarte aproape, național-țărăniştii. 

La ога 12 1/2 primesc vizita lui Şoneriu, care vine de la Franaso- 
vici. Imi confirmă înfrângerea Guvernului. După Franasovici, Guver- 

nul are 36%, sau poate mai puţin. Noi avem 5 deputaţi. Să ne mulţu- 
mim şi cu atât: voturile pe care nu ni le-a dat Garda de Fier, ni le-a fu- 
rat Guvernul. Franasovici a mai spus lui Şoneriu că Ministerul de In- 
terne n-are nici o obligație să dea sau să publice rezultatul alegerilor. 
Aceste rezultate sunt oficial concentrate la Comisia Superioară Elec- 
torală ce lucrează pe lângă Ministerul Justiţiei. După ce verifică toate 
actele şi desăvârşeşte calculele legale, Comisia dă rezultatele, în genere 
după câteva zile. Datele Ministerului de Interne sunt date oficioase, 
transmise de prefecţi. Într-adevăr că până acum Ministerul de Interne 
publica cifrele sale, a doua zi după alegeri. Nu era însă o obligație, ci o 
complezenţă. De data asta Ministerul n-a crezut de cuviinţă să facă un 
act de complezență pe spinarea Guvernului — şi atâta tot. Şoneriu ега 
la Franasovici când a telefonat Maniu şi a aflat astfel şi el că rezultatele 
Ministerului de Interne vor fi publicate înainte de ora 13. 


Ministerul de Interne şi-a publicat în fine datele. Ele sunt false. 
Într-adevăr după comunicarea făcută presei, Guvernul n-ar avea numai 
35%, nici 36% cât a mărturisit Franasovici, ci 37%. Comisia de la 
Justiţie va restabili însă cifrele exacte. Pare că Guvernul n-a trecut de 
35,7%. Nici pentru celelalte partide datele nu sunt exacte. Avem şi noi 
5 mandate, lucrul se confirmă. 


A murit Ludendorf, după o grea operaţie la vârsta de 72 de ani. Cu 
dânsul dispare cel din urmă mare general (?) din războiul mondial. Pe 
sicriul lui au depus şi englezii o coroană. 


23 decembrie. La Palat şi în lagărul guvernamental domneşte pa- 
nică şi deznădejde. Guţă a fost primit în audienţă marți dimineața la 
orele 6, şi a pus pe Suveran în cunoştinţă cu întinderea dezastrului. 
Deşi o orientare definitivă nu va fi posibilă decât după ce se vor cu- 
noaşte cifrele exacte şi numărul precis al reprezentanților aleşi, în fie- 
care partid — din câte se ştie astăzi, situația poate deja fi conturată, în 
modul următor: 

1. Nici un partid nu are majoritatea în Cameră. 

2. Nici o combinaţie posibilă de partide nu poate da o majoritate. 

Nici liberalii (cu vaidiştii şi iorghiştii lor), plus naţional-creştinii, plus 
partidele mici — nici naţional-țărăniştii, plus gardiştii, plus partidele 
mici (e vorba şi într-un caz şi în altul de partidele mici simpatizante cu 
fiecare grup) nu pot întruni cele 186 de voci necesare. 

3. Alegeri noi sunt excluse căci ar da o majoritate zdrobitoare Găr- 
zii de Fier, ieşită moralmente victorioasă — şi cu ce avânt! — din ale- 
gerile săvârşite. 

Și astfel stând lucrurile, descurcă-te Majestate! N-ai vrut Guvern to- 
talitar când te-am sfătuit eu şi puteai să-l faci; fă-l acum împotriva for- 
midabilelor curente ce s-au manifestat în alegeri. Fă-l sprijinit pe Ar- 
mată, căci altă ieşire n-ai — nesocotind înțeleapta vorbă a lui Thiers: 
„Se poate face orice cu baionetele, în afară de a te aşeza deasupra-le“. 

Pe unde ai să scoţi cămaşa, iubite Majestate? Și nu numai pe а 
d-tale, dar şi pe a Duduiei? 


Cenzura a oprit orice ştire din judeţe dar încep oamenii să sosească 
la Bucureşti şi să povestească. S-a furat ca în codru. S-au oprit sate în- 
tregi să voteze. S-a bătut, s-a sechestrat şi s-a omorât. Milea îmi istori- 
seşte cele întâmplate la Târgu Mureş. O masă compactă de unguri, o 
vale întreagă cu 4—5 000 de voturi a fost oprită prin cordoane de jan- 
darmi să meargă spre oraş, să voteze. Câteva sute au căutat să treacă 
totuşi dar sub pretext de rebeliune, jandarmii au făcut uz de armă, au 
ucis doi şi au rănit grav şapte alţii. La Orhei în Basarabia, din peste 
50 000 de alegători înscrişi n-au votat nici 20 000. La Bucureşti, între- 
gului personal al tramvaielor, bănuit de gardism, i s-au luat cărțile de 
alegător. La Sălaj s-au oprit 8 000 de cărți de alegător. Şi aşa mai de- 
parte. Dar ce să le mai înşir aci. Şi sunt numai cele aflate în prima zi 
după alegeri. Să faci numai porcării şi să nu ajungi la nici un rezultat e 
de neînchipuit. Chiar şi în cifrele de la Bucureşti s-au făcut tot felul de 
matrapazlâcuri. Ni s-au luat voturi nouă (din puţinele ce mai scăpa- 
seră!) şi s-au dat la lunian ca să-l scoată la 2%. Ni se răsplătea şi unuia 
şi altuia atitudinea din timpul luptei — participarea mea la pactul cu 
Maniu şi neparticiparea lui lunian. 


August Filip, secretarul meu care a candidat la Tighina s-a înapoiat 
şi el. A fost arestat, tăvălit prin noroi, pus în imposibilitate să se mişte. 
In tot judeţul a fost o urgie... 

Zelea Codreanu nu s-a mulțumit cu declarațiile făcute înainte de 
alegeri în materie de politică externă. A doua zi după alegeri, în îmbă- 
tarea primelor clipe după impresionantul succes obținut de Gardă, dân- 
sul a revenit asupra chestiunii „la megafon“. În rezumat, şeful Mişcării 
Legionare a mai spus: „Victoria este a noastră. În curând ea va fi com- 
plectă. Îndată de ce vom fi stăpâni pe țară, vom pune pe toți politicienii 
care au contribuit să aducă România în mizeria în care se află, să con- 
struiască o autostradă de la Bucureşti la Berlin!” 

Excelentă declarație, care va contribui să lămurească situația. Dacă 
nici după aceasta Regele nu se va hotări să facă ce are de făcut (e foarte 
greu acum, о ştiu), îl vor hotărî stăpânii noştri de la Paris. 


Dan Sărățeanu a fost la mine aseară cu o scrisoare a unui om de în- 
credere al său din Covurlui, care putuse lua cunoştinţă de o circulară a 
Căpitanului adresată cuiburilor gardiste. Prin această circulară se 
ordona legionarilor să se considere mobilizați de îndată după sfârşitul 
alegerilor oricare ar fi fost rezultatul acestora, şi gata de plecare la 
primul ordin. incotro, circulara nu specifica. Sărățeanu era foarte emo- 
ționat de această circulară, eu mai puţin. Dar mai ştii? 


Rezultatul alegerilor a fost primit cu o bucurie generală de întreaga 
opinie publică, trebuie să o constatăm. Mai întâi din cauza universalei 
antipatii de care se bucură Guvernul Tătărescu. Apoi, şi faptul trebuie 
subliniat, din cauza succesului Gărzii de Fier. Simpatia de care se bu- 
cură Mişcarea Legionară nu e datorată decât reacţiunii împotriva regi- 
mului de necinste şi de corpuţie sub care trăim, de sus şi până jos, şi la 
toate treptele autorităţilor publice. Lumea e sătulă de atâta mârşăvie şi 
aruncă — nu fără dreptate — toată vina asupra Regelui. De o lună de 
zile, în toate straturile sociale, omul cel mai înjurat nu e Tătărăscu, e 
Regele. Va putea oare Regele recâștiga puţin din simpatia publică? Nu- 
mai prin acte radicale îndreptate împotriva sperțarilor care mişună în 
jurul său, şi înainte de toate împotriva dnei Lupescu, acuzată pe drept 
sau pe nedrept de a fi capul răutăților. 


Azi-dimineaţă conferință la Asociaţia Marii Industrii şi Finanțe 
(Clubul Miliardarilor) cu Kaufmann şi cu Max Auschnit. Trebuia să fie 


www.dacoromanica.ro 


300 CONSTANTIN ARGETOIANU 


prezent şi Malaxa, dar n-a venit fiind bolnav de gripă. De fapt, Aso- 
ciaţia e finanțată de Malaxa, de Auschnit şi de Kaufmann. Kaufmann a 
propus cumpărarea imobilului închiriat pentru Asociaţie de la Regina 
Elisabeta, pe prețul de 17 milioane. Am priceput astfel rostul invitării 
lui, la inaugurarea noului Palat al Reginei... Auschnit a fost de acord. A 
rămas să-şi dea avizul şi Malaxa. Treaba lor... Eu am cerut şi obținut 
modificarea statutelor pentru a putea face din Asociaţie o adevărată in- 
stituție culturală. Numai pentru a prezida dejunuri şi a patrona două ba- 
luri pe an n-aş putea rămâne în fruntea ei... 


24 decembrie. A.C. Cuza întrebat dacă Partidul Naţional-Creştin ar 
fi dispus să colaboreze cu Guvernul Tătărescu în vederea alcătuirii unei 
majorități în Cameră, a dat acest nostim răspuns: „De 60 de ani aştept 
acest fericit moment, să văd un Guvern român trântit în alegeri, şi eu 
să-l scap? Nu, nu, nu mor eu cu el, să moară singur înaintea mea!“ 

O nouă întorsătură în repartiția mandatelor; se pune chestia dacă ele 
trebuie proporţional împărțite între partide pe fară sau pe județe. Deo- 
sebirea este mare în ce priveşte rezultatele finale. Repartiția pe judeţe е 
în avantajul partidelor mari, cea pe {ага în al celor mici. În prima ipo- 
teză noi, Gh. Brătianu şi lunian nu luăm fiecare decât 1 mandat, ре 
când în a doua numărul mandatelor pentru fiecare variază între 5 şi 16. 
Lupu, preşedintele Comisiei Centrale Electorale (care urmează a de- 
cide) ne-a cerut, tuturor şefilor de partide, câte un memoriu. Am redac- 
tat pe al meu azi-dimineaţă şi cred că am dovedit, cu texte în mână, că 
repartiţia trebuie făcută pe ţară. În acelaşi sens au depus memorii, după 
câte ştiu, în afară de Averescu, Gh. Brătianu şi lunian — şi Clime în 
numele Partidului „Totul pentru ţară“, prejudiciat şi el față de liberali, 
în ipoteza repartiției pe judeţe. Practic, chestia nu аге mare importanță 
căci sunt convins că noua Cameră nu se va întruni. 


Alaltăieri-seara, miercuri, a ars Teatrul Eforiei. Era premiera unei 
noi reviste a lui Tănase şi sala era plină. Focul a izbucnit pe scenă, însă 
din fericire nu s-a întins repede aşa încât oamenii au putut evacua sala, 
fără să se înregistreze prea mari nenorociri. Au fost numai câţiva con- 
tuzionaţi şi pe jumătate striviţi. In graba de a fugi spectatorii şi-au 
pierdut paltoanele iar multe cucoane pantofii. După evacuarea sălii, ta- 
vanul s-a prăbuşit. Două garderobiere au fost prinse sub moloz şi ucise. 
Sunt singurele victime ale catastrofei. 

Greu lovit a fost însă şi Tănase care a pierdut toate costumele şi toa- 
te recuzitele revistei. Se zice că ar avea o pagubă de peste două mi- 
lioane. Om bun şi simpatizat, va fi probabil despăgubit. Directorii ge- 
nerali ai teatrelor şi al Teatrului Naţional, preşedinţii diferitelor asocia- 
ţii dramatice şi literare, publică azi-dimineaţă un călduros apel către 
public în ajutorul încercatului şi popularului artist. Probabil că îi va 
veni în ajutor şi Statul. Eforia era asigurată pentru 40 milioane lei — dar 
Tănase nu. 


Franasovici a înaintat Regelui un lung raport prin care arată că nu 
mai poate garanta siguranța Statului deoarece „gardismul“ a pătruns 
până şi în rândurile administraţiei. S-ar fi hotărât numirea unui general 
activ în fruntea Siguranţei Generale şi angajarea а doi artişti de la „In- 
telligence-Service“ din Londra, ca consilieri tehnici pentru reformarea 
Poliţiei şi serviciilor dependente. Au pierdut cu toții capul, hotărât! 


Oxigen. 

Deşi au pierdut capul, vor să dea impresia că sunt voinicoşi. Cum 
toată lumea — până în anturajul miniştrilor — vorbeşte de plecarea 
Guvernului, s-a dat aseară un comunicat prin care se aduce la cunoş- 
tința iobagilor români că ре la sfârşitul lui ianuarie vor fi convocați la 
Bucureşti toţi prefecții, toți primarii capitalelor de judeţe şi toți şefii de 
serviciu într-o mare conferință. Scopul acestei conferinţe ar fi „schim- 
barea ritmului administrativ în toată ţara“ (??!!). 

Caraghioşii!! 


26 decembrie. Ziua de ieri a fost о zi de emoție. Deja alaltăieri-sea- 
ră mi se spusese că oamenii Guvernului, profitând de о redaţie confuză 
a Legii Electorale voiau să scoată majoritară lista Guvernului! Legea 
spune la articolul cu buba că „lista care va întruni 40% față de listele 
celelalte va fi declarată majoritară etc.“ Nu încape îndoială că Legisla- 
torul a înţeles „40% din voturile exprimate“, dar a mai omis să mai în- 
scrie în text aceste trei cuvinte. Un geniu guvernamental ar fi conchis, 
cel puţin astfel mi se spunea, că printr-o interpretare strictă a textului 
sus citat, lista guvernamentală trebuia declarată majoritară fiindcă obţi- 
nuse 40% din voturile opoziției!! După această stranie interpretare, un 

partid ar fi putut obține majoritatea numai cu 20% din totalul voturilor! 
N-am dat nici o atenţie zvonurilor care circulau alaltăieri-seară — dar 
iată că ieri-dimineaţă am fost aproape oficial informat că Guvernul se 
gândeşte serios la această soluţie şi că s-ar fi hotărât chiar, în cazul în 
care Comisia Centrală Electorală ar fi respins interpretarea propusă, să 
promulge un decret-lege interpretativ al Legii Electorale, în sensul dorit! 

O asemenea procedură ar fi fost curată nebunie şi ar fi dovedit că şi 
Regele şi Guvernul au pierdut de tot capul. Măsura ar fi fost nu numai 
stupidă dar şi complect nelegală, căci decretele-legi nu pot fi promulgate 
decât în baza unui mandat al Parlamentului sau a unei necesități imperioa- 
se. Lumea n-ar fi înțeles. Mai iute ar fi înțeles — şi poate chiar mulți ar 
fi aprobat — supresiunea regimului parlamentar printr-un decret, odio- 
sului regim parlamentar, dar o escrocherie electorală prin lovitură de 
Stat, niciodată. Toată dimineaţa de ieri m-am întrebat care va fi reacția o- 
piniei publice şi a partidelor de opoziţie. Pe la ora 3 după amiază am aflat, 
în fine, că Guvernul гепипќаѕе la proiectele sale, şi m-am mai liniştit. 


Ca măsură pentru zăpăceala care domneşte Sus, avem suspendarea 
ultimului decret-lege privitor la înaintările în Armată. Acest decret-lege, 
opera lui Paul Teodorescu, care a lucrat direct sub inspiraţia Regelui, a 
nemulțumit adânc toate straturile ofițereşti. Mai mulţi generali s-au dus 
la Vodă şi i-au expus cât de excitate erau spiritele în Armată şi ce 
progrese făcea propaganda gardistă printre ofiţeri. Regele a dat imediat 
înapoi, decretul-lege a fost suspendat „până la votarea legii de către 
Parlament (?!)“ iar domnului general Paul Teodorescu i s-a acordat 
un concediu de 3 luni. 


Dna М.С. mi-a povestit o vizită pe care a făcut-o la Nolică Tătă- 
rescu, fratele lui Guţius. Un palat. Dna M.G. a fost minunată de toate 
bogăţiile pe care le-a văzut acolo. Lux de nabab. Pe când era în vizită, a 
sosit un piano-forte de 150 000 lei, o „mică“ atenţie a soțului pentru so- 
ţie. Acum cinci ani mureau de foame la Craiova... 


Palatul lui Beizadea Vitel, fiul lui Mihai-Vodă Sturdza, е la ordinea 
zilei fiindcă va fi în curând doborât!. Un prieten al lui Victor Anto- 
nescu — probabil a pus în circulaţie cu acest prilej următoarele stihuri: 


1 Ministerul Afacerilor Externe se va muta în noul palat construit în spatele actua- 
lului саге va fi doborât îndată се cel nou va fi gata. 

Când Palat făcut-a Sturdza 
Cel supranumit үе, 
Par-că avuse o presimţire 
C-o să stea un bou în el! 


27 decembrie. Fierberea în jurul distribuirii mandatelor parlamen- 
tare a durat şi ieri. Fel de fel de zvonuri, din toate părțile, care dove- 
deau că în preajma Guvernului nu se renunţase la ideea constituirii unei 
majorităţi! Enervarea a fost mare şi ieri, în toate partidele. 

Іп fine, aseară Comisia Centrală Electorală a pus capăt agitaţiilor, 
hotărând: 

1. Că nici o grupare nu putea fi declarată majoritară fără să întru- 
nească 40% din totalul voturilor exprimate; 

2. Că în asemenea caz (în lipsă de grupare declarată majoritară) toa- 
te grupările (listele) au drept la un număr de mandate proporțional cu 
numărul total de voturi ре fară (atribuirea pe țară, nu pe judeţe); 

3. Că grupările care nu au întrunit 2% pe țară nu au dreptul să parti- 
cipe la repartiția mandatelor. 

Azi şi în zilele următoare se vor face calculele pe baza acestor prin- 
cipii şi se vor proclama rezultatele. 


Mi s-a povestit de o partidă de poker la Duduia, în care a fost „о întâl- 
nire“ între Gavrilă Marinescu şi Urdăreanu. După o licitare animată, Ga- 
vrilă a cerut 80 000 de lei; Urdăreanu a primit şi a cerut plus 80 000 — 
adică în total 160 000 lei. Gavrilă „a ţinut“, şi au abătut cărțile: Ur- 
dăreanu avea secvenţa regală iar adversarul său „carré“ de aşi. O sută 
şaizeci de mii de lei pe o carte, când cu câţiva ani înainte împuşcai fran- 
cul — iată una din minunile „Restauraţiei“! Trăiască Regele brelanului! 


In fine, iarna — de azi-noapte ninge. Pentru câmp e minunat, numai 
de ar ninge în toată ţara. 


28 decembrie. De toate ne-om putea plânge sub domnia Regelui 
Carol al II-lea, dar de lipsa de distracţii, nu! De şapte ani de când ne 
ţine în continuă excitare şi enervare, nervii noştri au ajuns în stare de 

paroxism şi nu-i mai putem stăpâni. De ieri după amiază, de la mic şi 
până la mare, lumea petrece înjurând! Pe Maiestatea Sa bineînțeles! 
Căci ceea ce a făcut ieri a întrecut toate aşteptările. 
Abia mă sculasem de la dejun, a venit Blumenfeld la mine, speriat 
Şi tremurând să mă anunțe că „avem“ un Guvern Goga şi să mă întrebe 
dacă trebuie să părăsească Bucureştii imediat sau nu, de frica lagărului 
de concentrare! L-am liniştit în ce priveşte lagărul de concentrare, şi i-am 
spus că Guvernul Goga nu putea fi decât o născocire sau o glumă. M-a 
asigurat că nu era nici glumă, nici născocire, că Regele sosise de la Si- 
naia la ora 10 şi la ora 11 primise pe Goga în audienţă şi-l însărcinase să 
formeze noul Guvern. Nu-mi venea să cred urechilor! Oricât îl sim- 
team ре Rege de încolţit, nu puteam să cred că-şi pierduse cu totul capul! 
Pe când vorbeam cu Blumenfeld mi se telefonează că audiența lui 
Goga a fost anunţată oficial şi la Radio! Am rămas tâmpit, am luat te- 
lefonul la rândul meu şi am chemat ре Goga: — „E adevărat că te-a 
însărcinat Regele să faci Guvern?“ — „Aşa ceva. Dar e o situaţie im- 
posibilă, excesiv de grea, şi apoi alegerile din nou pe vremea asta! Am 
spus Regelui că-mi trebuie 48 de ore de reflecţie. Îi voi da răspunsul 
până miercuri seară“! — „Ţi-a pus vreo condiție?“ — „Nici una“. I-am 
urat să-l lumineze Dumnezeu şi am închis telefonul. Ce era să-i mai spun? 
Inainte de a veni la mine, Blumenfeld văzuse pe Maniu, pe Gh. Bră- 
tianu, pe lunian — şi nici unul nu ştiuse nimic despre lovitura proiec- 
tată şi n-a aflat-o decât după săvârşirea ei. Mai mult, Blumenfeld pre- 
tindea că nici Tătărescu n-a ştiut nimic. Se poate, dar nu-mi vine să 
cred. În tot cazul Dinu Brătianu n-a ştiut nimic căci la orele 11 fusese 
la mine (luasem întâlnire pentru afacerile „Stelei Române“ pe care 
trebuia să le discutăm, el ca preşedinte al Băncii Româneşti, iar eu ca al 
„Stelei“) şi atingând în treacăt şi politica mi-a mărturisit că Guvernul 
nu mai putea sta dar că el sfătuise ре Rege şi pe Tătărescu să mai атӣ- 
ne cu căteva săptămâni criza, ca să se mai calmeze spiritele. Pe când 
şeful Partidului Liberal îmi vorbea astfel, Goga era deja la Palat! 
Alaltăieri dimineață 26 decembrie a apărut un comunicat al Pala- 
tului, informându-ne că Regele plecase din Bucureşti încă de sâmbătă 
seara. N-au trecut 24 de ore şi Regele şi-a schimbat hotărârea. Un nou 
comunicat ne-a informat aseară că Majestatea Sa s-a înapoiat la Bucu- 
reşti şi şi-a reluat reşedinţa în Capitală (acelaşi comunicat prin care ni 
! Blumenfeld îmi spusese: „A chemat pe Goga şi vrea repede Guvern. Totul va fi 
gata până miercuri seară“. 

s-a adus la cunoştinţă audiența lui Goga). Ce s-a întâmplat nou între sâm- 
bătă seara şi duminică seara ca să hotărască pe Rege să se arunce brusc 
în criză de Guvern? N-a aflat decât duminică că liberalii nu aveau ma- 
joritatea în Cameră? De ce nu mi-a telefonat mie să i-o spun, căci eu o 
ştiam de marţi! S-a întâmplat un singur lucru: publicaţia declaraţiilor 
lui Maniu, în fruntea Dreptăţii, prin care cerea plecarea Guvernului 
Tătărescu în 24 de ore! Să se fi supus Regele acestei injoncțiuni? 

Dar ce să mai căutăm cauzele care au determinat pripitul gest al 
fantezistului veleitar! Am risca să ajungem pe urmele lor până unde nu 
ne-ar mai răbda nasul şi nervii... Să ne mulțumim să însemnăm aci cum 
au decurs faptele, ca să afle şi urmaşii noştri cum se făcea politica sub 
Regele Carol Curvarul. Tătărescu a fost duminică la Sinaia cu un auto- 
motor să raporteze Regelui asupra situaţiei definitive a mandatelor în 
noua Cameră, pe baza încheierilor Comisiei Centrale Electorale — şi 
asupra altor chestiuni la ordinea zilei. Audienţa a fost cordială!, dar 
Regele s-a arătat foarte butonat asupra planurilor sale imediate. 
Tătărescu i-a repetat că demisia sa îi era la dispoziție (o mai dăduse 
chiar marţi, după ce sosiseră rezultatele alegerilor), Suveranul n-a ac- 
ceptat-o însă, a spus primului său ministru să se mai gândească că se va 
mai gândi şi dânsul — şi s-au despărțit. Tătărescu s-a înapoiat la Bucu- 
reşti şi Urdăreanu l-a rugat să-l іа şi pe dânsul cu automotorul său. Tă- 
tărescu habar nu avea că Urdăreanu mergea la Bucureşti ca să convoa- 
ce pe Goga pentru a doua zi la Palat! N-a aflat-o decât ieri şi era să-i 
vină damblaua! 

leri-dimineață Regele a sosit în Bucureşti şi Іа ога 11 l-a chemat pe 
Goga. Goga a stat două ceasuri la Palat şi a ieşit însărcinat cu formarea 
noului Guvern... 

Tot ieri după amiază Regele a primit pe generalul Antonescu. Gene- 
ralul Antonescu a demisionat din Armată de mai bine de o lună, de când 
a fost sărit la Comandament de corp de armată activ şi numit la un Co- 
mandament teritorial, dar demisia lui nu a fost încă rezolvată. Acum 
câteva zile Antonescu a făcut un nou raport cerând să i se permită de 
urgență demisia: Garda de Fier îl aştepta ca să-l numească în fruntea 
partidului („Totul pentru ţară“) în locul lui Zizi Cantacuzino. Spre ma- 
rea mirare a multora — nu a mea — generalul Antonescu a ieşit de la 
Palat ministru eventual în Cabinetul Goga !!! 


1 Destăinuiri făcute de Tătărescu unui prieten comun. 

Azi-dimineaţă comunicat al Guvernului în care fără a se vorbi de 
demisie se spunea că rezultatul repartiției mandatelor în noua Cameră, 
rămas definitiv, a creat o situație nouă care urmează a fi examinată. 
Toată după amiaza de ieri şi seara au fost continue pertractări între mi- 
niştrii aflători în Bucureşti şi între aceştia şi Dinu Brătianu. Tătărescu 
consideră că a fost torpilat prin manevra Regelui, şi atât dânsul cât şi 
toţi liberalii sunt furioşi şi nu vor să audă de un eventual concurs de dat 
lui Goga. De ieri, acţiunile lui Tătărescu sunt jos de tot în partid şi s-au 
urcat iar ale lui Dinu Brătianu. Partidul Liberal pentru moment nu mai 
e Tătărescu, ci Dinu, şi acesta e hotărât să-şi plătească toate polițele. 
Faţă de un Guvern Goga, toate grupările politice se arată ostile. Despre 
naționali-țărănişti şi Maniu nu mai încape nici vorbă, şi asemenea 
despre Garda de Fier. Zelea şi gardiştii sunt chiar convinşi că Goga a 
primit mandat să distrugă Garda, şi că s-a angajat să o facă. Ei mai de- 
clară că vor răspunde la violenţă prin violență. 

Gheorghe Brătianu a trecut pe la mine să mă informeze că generalul 
Antonescu a fost la dânsul să-l convingă să intre în combinaţia Goga. 
Generalul Antonescu recrutor al Regelui pentru un Guvern de înaltă 
fantezie, iată un fapt neaşteptat! Până acum câteva zile Antonescu în- 
jura pe Rege de-l spurca, iar Regele, de câte ori i-am vorbit de Anto- 
nescu se strâmba şi l-a urmărit cu antipatia lui până l-a adus la demisie. 
A fost destul o audiență — ieri — pentru ca irascibilul general să se su- 
pună şi să se prefacă în mâţă blândă. E drept că din audiența genera- 
lului de Brigadă, Antonescu a ieşit general de Divizie... Avem carac- 
tere, în România, nu e vorbă! | 

Gheorghe Brătianu a refuzat orice colaborare cu Goga. Mai şovăitor 
a fost Vaida, pe care l-au vizitat şi Antonescu şi Goga, dar până în cele 
din urmă a rămas şi dânsul în rezervă. Iorga caraghiosul a felicitat pe 
Rege de modul cum a rezolvat criza (aceleaşi felicitări i le adusese şi 
acum о lună pentru a doua formaţiune Tătărescu) şi a condiționat ade- 
ziunea sa de a lui Vaida. 

Pe la ora 3 1/2 a apărut un comunicat al lui Tătărescu prin care îşi 
anunţă demisia, primirea ei de către M.S. Regele şi mai sună o dată din 
trompetă „pentru onor“ față de gigantica operă înfăptuită în patru ani 
de guvernare. Păcătosul îndrăzneşte să vorbească de „roadele“ acestei 
guvernări! „Roade“ pentru partizani şi pentru întreaga gaşcă a Guver- 
nului — căci s-au îmbogăţit toți furând... 

Din cercurile lui Gh. Brătianu şi lui Maniu s-a zvonit că Franța a 
pus veto la formarea unui Guvern Goga. O asemenea ruşine ne-ar mai 


www.dacoromanica.ro 


ÎNSEMNĂRI ZILNICE, 1937 307 


lipsi! Că francezii sunt furioşi, nu încape îndoială, dar nu-mi vine să 
cred că vor împinge obrăznicia până la o nouă intervenţie în afacerile 
noastre. 

Pe la ога 6 îmi telefonează Blumenfeld cu o voce emoţionată: „„To- 
tul s-a sfârşit, Guvernul Goga s-a făcut, pecetluit printr-o mare trădare 
național-țărănistă: Armand Călinescu, Vasile Rădulescu, Virgil Potâr- 
că şi Dinu Simian au intrat în Guvern“. 


Malaxa a fost ieri la ora 4 la mine. Era şi el mirat de formula găsită 
de Rege şi mai ales de repeziciunea cu care a fost declanşată şi rezol- 
vată criza. Pretinde că n-a ştiut nimic. A văzut în ziua de Crăciun pe 
Tătărescu şi l-a întrebat despre situaţia politică, rugându-l să-l lămu- 
rească confidenţial în interesul multiplelor sale întreprinderi indus- 
triale. Tătărescu i-a spus textual: „Corpul electoral mi-a dat un picior în 
spate şi trebuie să trag consecințele. Demisia mea e la dispoziția Rege- 
lui. Voi pleca peste o zi, peste 10, peste câteva săptămâni, când va voi 
Regele. Cred că după Sărbători, Regele va examina serios situația. 
Pentru moment continuu“. Bazat pe aceste declaraţii, care amânau în 
tot cazul criza până după Anul Nou, Malaxa a plecat liniştit la Sinaia. 
A doua zi, duminică, nesimţindu-se bine şi având puțină temperatură 
n-a ieşit din casă şi s-a scuzat la partida Regelui de duminică seara, la 
care e pofiit în permanență (!), cu atât mai mult că ştia că nimic inte- 
resant nu era la ordinea zilei. Luni dimineaţa, când s-a sculat, a aflat că 
Regele plecase la Bucureşti în cursul nopții, pe neaşteptate. „Mirat, m- 
am informat şi n-am putut afla nimic. Primul meu gând a fost că se 
întâmplase o încurcătură externă. Am telefonat lui Auschnit, care luase 
parte la partidă. Auschnit nu ştia nici el nimic. Regele păruse liniştit şi 
voios toată seara şi nu spusese nimic. Am plecat imediat la Bucureşti şi 
am aflat şi eu ce ai aflat şi dta!“. 

— „Bine, dar cum îţi explici lucrurile?!“ — „Nu-mi explic nimic, 
dar pricep că Regele joacă ca un jucător care are asul de atout în mână 
— asul de atout eşti dta, coane Costică — şi sigur de ziua de mâine, îşi 
permite să blufeze astăzi (!!!). Tot la dta se sfârşeşte piesa, dle Argeto- 
ianu!“ — „Se poate, dar să nu fie prea târziu. Deocamdată se joacă cu 
focul. Şi mâine, dacă va veni acel mâine în care să facă apel la mine, nu 
voi mai putea să-l scap!“. 

l-am arătat apoi că pe cartea lui Goga îşi compromitea şi ultima 
şansă, aceea a Guvernului de autoritate pe care i-l recomandasem în 


7 

noiembrie şi care, după manifestaţia formidabilă a alegerilor în favoa- 
rea lui Maniu şi a Gărzii de Fier nu mai era posibil, pentru moment. Un 
Guvern de dictatură sau de autoritate nu se poate face împotriva între- 
gii opinii publice. Un asemenea Guvern trebuie să fie consimţit, cel pu- 
țin de o parte a opiniei publice, şi nu poate fi impus cu sila. Dacă, după 
cum mi se spune, se merge la alegeri noi, oricât ar încerca Goga, nu va 
putea obține mai multe voturi ca Tătărescu, ba chiar va obține mai pu- 
ţine, iar Garda de Fier va lua ea prima de 40%). L-am rugat cu insis- 
tență să meargă imediat la Vodă, să-l roage să nu-şi piardă capul şi să 
cumpănească situația în linişte, căci nimic nu-l zorea. Mi-a promis că 
se va executa, dar că îi era frică că demersul său nu va avea nici un re- 
zultat: era prea târziu şi nu mai era nimic de făcut! 

Malaxa a avut dreptate. După plecarea lui şi după vizita lui Gh. Bră- 
tianu, am primit din partea lui Blumenfeld comunicarea mai sus notată, 
iar seara la ora 10 — după mai multe zvârcoliri în mocirla politică, Gu- 
vernul Goga a depus jurământul! 


29 decembrie. Deşteptându-mă azi-dimineaţă m-am întrebat dacă vi- 
sez sau dacă n-am priceput bine cele întâmplate! Un Guvern Goga-Cu- 
za, în conjunctura noastră internă şi mai ales externă, e ceva aşa de ive- 
rosimil încât nu mă pot obişnui cu o idee atât de absurdă! Şi totuşi este. 
Ziarele dau amănuntele depunerii jurământului şi a mascaradei între- 
gului Guvern care s-a dus după depunerea jurământului să se închine în 
biserica Visarion! E doar Partid Naţional-Creştin! Te pomeneşti că Go- 
ga va propune şi lui Dumnezeu un loc de ministru, fără portofoliu, ală- 
turi de A.C. Cuza. 

Aseară până târziu $1 azi-dimineață ploaie de informaţii şi de zvo- 
nuri. Se va publica imediat un decret-lege? prin care Legea Electorală 
va fi modificată în sensul că partidul sau gruparea, care în alegeri va 
avea cel mai mare număr de voturi (fără nici o limită, fie şi numai 
20%) va fi declarat majoritar, va obține 75% din locuri, restul de 25% 
rămânând a se împărți între celelalte partide sau grupări. 


! Nu ştiam în acel moment că Regele acordase lui Goga scandaloasa şi periculoasa 
modificare a Legii Electorale, prin decret-lege ilegal, modificare menită să escrocheze 
o majoritate chiar cu 20% din totalul voturilor. 

2 Pe ce bază? Guvernul Tătărescu a fost autorizat printr-o lege să promulge decrete 
în materie financiară şi economică. Dar nici măcar acest mandat nu mai poate fi invo- 
cat în regimul actual legal, deoarece a fost dat Guvernului Tătărescu şi nu altuia şi de 
un Parlament care a fost dizolvat şi înlocuit prin altul. 

Se mai spune că mâine vor fi suprimate Adevărul, Dimineaţa şi 
Lupta — că mai mulți „jidani notorii“ vor fi arestaţi (ca gest simbo- 
lic!), că se va înlocui cenzura prin controlul ziarelor şi suprimarea lor 
la prima abatere, că se va interzice ovreilor de a face comerț în comu- 
nele rurale (!), că se vor retrage brevetele de vânzare a băuturilor spir- 
toase tuturor „jidanilor“, că li se va interzice dobândirea oricărei pro- 
prietăți în afară de oraşe (ce devin Constituţia şi tratatele?) — că se vor 
institui în fine lagăre de concentrare în care vor fi trimişi toţi cei ce vor 
ridica glasul împotriva Regelui, eventual cu Maniu şi cu Zelea Codrea- 
nu în frunte! Sunt, desigur, foarte multe exagerări, dar e cert că Goga 
şi-a luat față de Rege angajamentul să desființeze pe Maniu şi Garda 
de Fier! Vom vedea! Garda de Fier a şi anunţat că la violenţe va răs- 
punde prin violențe. 


De ieri bursa e în mare scădere, de asemenea şi leul în bursa neagră. 
Ovreii vând pe capete şi cumpără pe orice preț devize, ca să plece. Du- 
pă veştile care пе vin, avem o presă detestabilă în Franţa şi în Anglia. 
Ovreii au mobilizat toată presa din Occident împotriva noastră. 


Ca să ascundă ruşinea trădării lichelelor din Partidul Naţional-Ţă- 
rănesc, Guvernul a luat pompoasa titulatură de „Guvern al Uniunii na- 
țional-creştină-țărănească“!! leri-seară se mai căuta „о lichea“ pentru 
Ministerul Agriculturii. Locul este încă disponibil. Era să trădeze şi să 
intre în Guvern şi D.R. loanițescu: se publicase chiar numele lui în ulti- 
ma listă. Licheaua a renunțat însă, în speranța că Goga se va înțelege cu 
Vaida şi că va putea intra în Guvern pe uşa mare! Tratativele cu Vaida 
continuă; la vaidişti opiniile sunt împărțite şi nu s-a ajuns încă la nimic. 
Probabil că se va ajunge la o înțelegere, Vaida nu mai are nimic de pier- 
dut. Dacă va primi Vaida, va primi şi Iorga să stea alături de „prietenul“ 
său Cuza! Dacă pe calea asta se va întări Guvernul, e altă chestiune. 


Cu un ceas înainte de formarea Guvernului, Pangal a telefonat lui 
Mirto să-l întrebe dacă intrarea lui loaniţescu în Minister era fapt îm- 
plinit. Întâmplător n-a dat peste Mirto, absent, ci peste dna Mirto саге 
în naivitatea ei a răspuns: „Cum? Іоапіќеѕси e ministru? Atunci e şi 
bărbatu-meu, căci trebuia să intre amândoi“! Preţioasă mărturie! Се lu- 

me! Se vede că Mirto, mai deștept, a hotărât pe Ioaniţescu să mai aş- 
tepte, până se va înţelege Vaida cu Goga. Aseară, Vaida nu prea părea 
însă dispus să stea de vorbă; era supărat pe Goga, fiindcă „încercase 
să-i fure oamenii“! I-o fi trecut supărarea peste noapte! „La nuit porte 
conseil“, 


La național-țărănişti e mare supărare. Defectele lui Armand Că- 
linescu, Potârcă, Vasile Rădulescu şi Simian (care încă în cursul nopții 
au fost excluşi din partid) au zdruncinat coeziunea partidului. Se vor- 
beşte de „laşarea“ lui N. Costăchescu, lui Gică Măcărescu, lui Mih. Ghel- 
megeanu. Gr. Gafencu, căruia i s-a oferit Ministerul de Externe, a re- 
fuzat. Se zice că organizaţiile din Dâmboviţa şi din Vlaşca ar trece în 
bloc la Goga... dar câte nu se spun! 


Blumenfeld a văzut pe Armand Călinescu. Licheaua vorbeşte de 
„tragice ezitări“, de „luptă de conştiinţă“ (!) şi declară că „nu putea să 
nu răspundă la apelul Regelui, în interesul țării“! (Bietul „interes al {й- 
rii“, care se invocă totdeauna pentru justificarea porcăriilor!). Char- 
mant Armand a mai povestit lui Blumenfeld, cu vocea tremurândă de 
emoție, că el e „omul de încredere“ al Regelui în Guvern. Regele l-a che- 
mat aseară şi i-a spus: „Eşti ministrul meu la Interne şi contez pe dta ca 
să împiedici Guvernul să facă nebunii!“. Bietul Rege, şi biată Тага! 


Dramele minore: Puiu Pleşea a cheltuit o avere să facă partid lui 
Goga în Dolj. Acum vine Potârcă şi-i ia apa de la moară. Căci şeful 
Vergică „pretinde Doljul“ deoarece toată organizația îl urmează, zice 
el.! (Acelaşi lucru îl pretind de altmintreli şi ceilalți transfugi.) Puiu 
Pleşea e disperat. Ce o să fie alegerile şi ce o să fie guvernarea lui Goga 
în judeţe se poate judeca după numirile de ргеѓесіі făcute azi-noapte. 
La Cernăuţi a fost numit bătăuşul de Robu, cel condamnat la moarte de 
gardişti; cum se va purta el cu partizanii lui Zelea Codreanu, se poate 
ghici. Şoneriu îmi povesteşte pe de altă parte că a sosit azi-dimineață 
de la Suceava (unde a fost ales ieri senator al colegiilor comunale!) cu 


l Inexact, Organizaţia naţional-ţărănistă din Dolj a rămas intactă şi a ales ca şef, 
după plecarea lui Potârcă, chiar aseară, pe 1.В. Georgescu. 

di Cârlan, noul prefect al judeţului. DI Cârlan sosise istovit la gara Bur- 
dujeni, venise pe jos din oraş, fiindcă la acea oră matinală singurele do- 
uă birje pe care le întâlnise erau conduse de jidani, şi dânsul nu se urcă 
în trăsură condusă de jidani! Sâmbătă îşi închide obloanele ca să nu 
vadă pe jidani plimbându-se pe stradă! Iată omul chemat să cârmuiască 
în pace, o populaţie compusă în bună parte de ovrei! De altminteri, 
Tilică Ioanid, noul subsecretar de la Interne a declarat azi cui vrea să 
audă, că va face alegeri barbare! 


Se zice că noul Guvern va numi câte un comisar al Guvernului la 
toate băncile şi societățile industriale cu capital străin. Ce vor zice 
Franța, Anglia şi Italia — ca să nu mai vorbesc de Germania — despre 
această măsură de control a instituţiilor în care sunt interesate! 

Se mai zice că se va proceda la o revizuire а tucuror încetăţenirilor 
şi că ovreii străini vor fi expulzați în masă. Dar unde vor fi trimişi? 


Se zice, se zice... 

Se zice că singurul care a avut vânt de combinaţia Goga, pe care 
Regele o rumina în sânul său, fără să se deschidă nimănui, a fost 
Ostrovski, ministrul Sovietelor! — ре ce cale, mister — $1 că a pus în 
curent pe Titulescu care n-ar fi plecat în ajunul Crăciunului la Viena, 
decât ca să poată telefona liber la Paris şi să asmută presa împotriva 
noului regim. Se poate. Intimii lui Titulescu pretind însă că paranoicul 
a plecat ca să consulte medici, căci nu se simţea bine deloc. 


La liberali depresiune mare. Nu se săturaseră cu 4 ani de guvernare 
şi tabără acum toți pe Tătărescu în vina căruia pun schimbarea bruscată 
de Guvern. Tătărăscu, ca să-şi justifice înfrângerea în alegeri, ar fi afir- 
mat duminică Regelui, că această înfrângere ar fi fost consecinţa lipsei 
de concurs din partea Jandarmeriei, a Armatei, a magistraţilor şi a mul- 
tor funcţionari contaminaţi de gardism. A arătat Regelui că Garda de 
Fier a pătruns adânc în Armată şi că situația era alarmantă. A izbutit 
să alarmeze şi pe Rege, dar în loc să obțină cum spera puteri discrețio- 


1 Mai sunt care spun că au știut de dânsa şi au lucrat activ la realizarea ei: Wieder 
(reintrat în grații) şi Gigurtu, devenit de curând omul de afaceri al dnei Lupescu, 

nare pentru dânsul, a provocat violenta reacţie a veleitarului care s-a 
aruncat în brațele lui Antonescu şi în ale lui Goga. Şi de unde numai 
mângâia un plan, a hotărât într-o clipă să-l pună în executare. E un 
fapt acum bine stabilit, că Guvernul n-a ştiut nimic de deplasarea Re- 
gelui de la Sinaia la Bucureşti, luni dimineața. La Bucureşti n-a ştiut 
decât Gavrilă, în ultimul moment, care a primit singur pe Rege la gară. 
Motivul deplasării, Tătărescu şi Guvernul nu l-au aflat decât după ce 
audiența lui Goga a fost cunoscută. Toţi invidioşii lui Tătărescu, în par- 
tid, se răzbună acum împotriva favoritului căzut în dizgrație... 

Deşi Regele a lăsat pe Tătărescu să cadă ca o balegă, i-a trimis 
totuşi colanul Ordinului Carol (!!!)! şi un splendid portret cu о căldu- 
roasă dedicație de recunoştinţă „pentru devotata şi prieteneasca cola- 
borare de patru ani“. 

Atât în Partidul Liberal cât şi în celelalte situaţia nu se va lămuri de- 
finitiv decât în câteva zile. 


30 decembrie. Am trimis Regelui următoarea telegramă de Anul Nou: 

„Mulţumind respectuos Majestății Voastre pentru măgulitoarea a- 
tenţie, o rog să binevoiască a primi urările mele credincioase şi devota- 
te pentru anul ce vine“. 

„Măgulitoarea atenţie“ nu se referea bineînţeles la nesocotirea mea 
în rezolvarea atât de neaşteptată a crizei de Guvern, ci la trimiterea unei 
cărţi de felicitare (cu reproducerea unei aquarele de Ştiubei, reprezen- 
tând noul yacht cumpărat cu banii contribuabililor) — pentru Anul Nou. 


Curentul de azi-dimineață publică scrisoarea adresată de Armand 
Călinescu lui Mihalache, în momentul de a intra în Guvernul Goga. 
Javra invocă principiile sale dinastice, vorbeşte de posibilitatea reali- 
zării „câtorva“ din punctele programului național-țărănesc şi înainte de 
toate de principiile sale dinastice călcate în picioare de „noua direcție“ 
(Maniu) a partidului, căruia dânsul, rămâne credincios!!! Călinescu justi- 
fică publicarea scrisorii sale prin faptul că Mihalache, printr-un mani- 
fest adresat aderenţilor săi din Argeş, a calificat cum merita — cu „ex- 
presiuni tari“, zice dl Armand — actul de trădare săvârşit de zisul domn. 


! Inexact. A trimis numai portretul... 

Pangal a avut aseară o lungă conversaţie cu Boncour, consilierul 
Legaţiei franceze şi adevăratul agent politic al Franţei în România, 
peste capul lui Thierry... 

Francezii sunt dezolaţi şi furioşi. Pentru ei, Guvernul lui Goga sau 
al Gărzii de Fier e totuna. Orice încredere în politica României e sus- 
pendată. Declaraţiile noului Guvern, a spus Boncour, sunt satisfăcă- 
toare, şi în acest sens au fost raportate şi la Paris — dar e puţin probabil 
ca ele să fie luate în serios în Franţa. Se va aştepta ca faptele să con- 
firme vorbele. Pentru moment, rezervă. În Apus, se consideră situația 
ca fundamental schimbată. Primele repercusiuni se vor simţi pe terenul 
economic şi financiar. Pentru moment, nici un credit, nici o înlesnire 
de ordin financiar sau comercial nu va mai fi acordată României în 
Franța, Anglia şi Statele Unite. Furniturile militare, în Franţa şi їп Ce- 
hoslovacia vor fi sistate până la noi ordine. Toate angajamentele luate 
de Delbos, în consfătuirile lui cu Tătărescu şi cu Antonescu (Victor) 
rămân literă moartă. 

La Paris au ieşit ediţii speciale cu „Le coup d'Etat en Roumanie“ în 
manşetă. Presa, în Franţa, Anglia şi Statele Unite e deplorabilă, cu toa- 
te citatele mai binevoitoare din câteva ziare mai rezervate, reproduse în 
Universul şi în Curentul de azi. 

După Boncour, situația raporturilor internaționale ale României de- 
vine foarte precară: Guvernul Goga nu va avea curajul să se dea de par- 
tea Axei Berlin-Roma, şi va declara — forțat — că se menţine în tra- 
аа vechii politici, aşa încât nu va avea nici sprijinul Germaniei şi Ita- 
liei care vor fi decepţionate, nici al Puterilor democratice, care vor fi 
pierdut încrederea în politica Regelui Carol. 

Pangal a mai aflat una bună, dar nu de la Boncour. Titulescu — com- 
plectamente înnebunit — ar fi scris la Paris că „slugile“ Thierry şi 
Boncour trebuiesc numaidecât rechemate de la Bucureşti, altfel, el, Ti- 
tulescu va împăca Germania cu Rusia şi le va aduce să semneze un 
tratat de alianţă!! Efectul la Paris a fost dezastruos — pentru Titules- 
cu! Ultimele manifestări ale lui Titulescu sunt de altminteri manifes- 
tările unui nebun, toate. Se spune că înainte să plece la Viena s-ar fi 
pus în genunchi înaintea doctorului Paulian (alienatul) şi ar fi început 
să plângă... 


Lichelismul ziarelor noastre e neîntrecut. Toate, chiar cele care 
până ieri înjurau pe Goga şi pe Cuza, îi laudă azi sau declară că noul 

Guvern trebuie aşteptat la treabă, spre a fi judecat — şi această 
atitudine nu e dictată decât de frica să nu fie suspendate sau suprimate. 
In Universul de azi-dimineaţă, sub proprie semnătură, Popeştele cople- 
şeşte cu lauri şi cu laude pe generalul Antonescu „ostracizatul“ care a 
învins. Dacă о citi Regele ditirambicul articol, s-a curățit domnul ge- 
neral fost ostracizat. 


Ziarele Adevărul, Dimineaţa şi Lupta au fost suspendate cu începe- 
re de azi prin jurnal al Consiliului de Miniştri. Blumenfeld a venit la 
mine fiert, să mă întrebe dacă nu cred că va fi arestat. L-am liniştit; 
sunt într-adevăr convins că voinicoşii noştri de paradă nu vor împinge 
teatrul până acolo. 

Cu acest prilej Blumenfeld mi-a mărturisit în fine că Adevărul (cu 
anexele lui) a fost cumpărat de frații Guţă şi Nolică Tătărescu. Nu ştie 
dacă cu banii lor (asta în nici un caz!) sau cu ai partidului dar în tot 
cazul pe numele lor. Pare însă că gazetele sunt ale partidului şi că în 
această afacere, frații Tătărescu nu sunt decât oameni de paie. Mâine 
— mi-a spus mai departe Blumenfeld — zece societăți româneşti („Pe- 
troşani“, „Lupeni“, „Letea“ etc.) dependinte de Banca Românească vor 
adresa Ministerului de Interne cererea de ridicare a suspendării Dimi- 
neții şi Adevărului, dovedind prin documente că proprietatea ziselor zi- 
are e a lor şi că în personalul lor redacţional şi administrativ nu mai 
sunt decât români neaoşi. Bubi Brănişteanu şi Blumenfe:d şi-au dat 
chiar astăzi demisiile din posturile ce ocupau. 


Dejunat astăzi la Nicu Condiescu cu Tavi şi cu Veturia Goga. Nu-i 
văzusem încă de când fuseseră hirotoniți. Fericirea Veturiei Goga fă- 
cea plăcere; mi-a căzut în braţe şi m-a pupat pe amândouă feţele. Tavi 
mai rezervat, dar fericit şi el — deşi cam caraghios: încă unul care n-are 
mutră de prim-ministru! Ce ега să-i spun? I-am spus şi eu că mă bucur 
ca prieten, de bucuria lui şi-l felicit că şi-a văzut visul cu ochii, deşi ca 
om politic nu pot aproba formula! A părut mirat, dar apoi, foarte cor- 
dial, s-a pus pe şuetă. Era foarte mândru de suprimarea celor trei ziare 
jidăneşti şi ne-a silit să ascultăm la radio textul jurnalului Consiliului 
de Miniştri, redactat de dânsul şi debitat în acel moment la radiodifuzor 
de către dra Rebreanu, cu scârbosul ei glas. 

Am întrebat ре Goga dacă ştie că Adevărul şi Dimineaţa aparțin li- 
beralilor şi mi-a răspuns că nu prea ştie, dar că crede că e aşa ceva. I-am 
spus atunci că mâine va primi cerearea societăţilor româneşti etc. (a se 
vedea mai sus) — informaţie care l-a interesat foarte mult şi a provocat 
din partea sa declaraţia că în asemenea caz va da imediat drumul celor 
două ziare. E un exemplu al uşurinţei cu care lucrează amicul Tavi. Re- 
zultatul nesăbuitei măsuri va fi următorul: larmă mare în toată presa 
din Apus pentru suprimarea ziarelor democratice din România, urma- 
tă de o larmă şi mai mare peste două zile în aceeaşi presă pentru a cele- 
bra înfrângerea dictaturii — căci nimeni nu va cunoaşte sau nu va ţine 
seamă la Paris, la Londra şi la New York de dedesubturile afacerii şi de 
motivele reale ale revenirii asupra unei măsuri de autoritate. Contra- 
dicția e totdeauna regretabilă şi un Guvern — chiar când n-are pretenţii 
de dictatură — trebuie să evite să dea înapoi. 

DI prim-ministru O.G. mi-a mai dat câteva informaţii care pun la 
punct sau dezmint unele zvonuri răspândite ieri. Nu va aresta pe ni- 
meni, nici un ovrei. Nu va face lagăre de concentrare. Nu va modifica 
Legea Electorală prin decret regal şi va face alegerile pe baza actualei 
legi. Se pare că în această privinţă ar fi vrut să schimbe legea prin de- 
cret (în sensul arătat în paginile precedente) dar că n-a obținut consim- 
ёта! Regal.! Alegerile vor avea loc mai târziu, pe Іа sfârşitul lui 
martie sau aprilie, Camerele actuale urmând să fie dizolvate numai cu 
câteva zile înainte de 17 februarie, data convocării lor. Până atunci se 
vor face alegeri complecte, toate consiliile comunale urmând să fie di- 
zolvate imediat, inclusiv al Bucureştilor. L-am întrebat dacă crede că 
Regele îl va sacrifica pe Donescu, şi mi-a spus că l-a sacrificat deja, 
dar că primar nu va fi K.K. Brăesku, cum s-a spus. Tot e bine! 

N-am putut vorbi mai mult în mijlocul cuconetului şi al copiilor. Va 
veni la mine să stăm prieteneşte de vorbă despre toate şi mă roagă să-l 
ajut cu sfaturile mele (!!!) —,Mergi şi la Maniu?“ — „Niciodată!“ 

L-am mai întrebat dacă numeşte pe Blaga subsecretar la Externe, şi la 
răspunsul său afirmativ i-am replicat: „Ai să superi pe Iorga!“ — „Dă-l 
în p.m.!“ a încheiat savurosul poet. 


Ultimele evenimente au pus în fierbere toate partidele. Tratative 
strânse între georgişti şi vechii liberali, care probabil se vor termina 


i Dacă într-adevăr şi până la urmă nu se schimbă Legea Electorală, va fi greu Gu- 
vernului să obțină 40% din voturi, chiar cu „alegeri barbare“. 

printr-o împăcare generală. Vaida e adânc mâhnit de faptul că Regele 
nu 1-а chemat pe el! să formeze Guvernul naţionalist şi l-a chemat ре 
Goga şi se vorbeşte de o apropiere între Maniu şi dânsul. Se zice chiar 
că Vaida ar încerca să împace pe Maniu cu Regele, că Maniu s-ar 
retrage din nou la Bădăcin, că Vaida ar fi şi el din nou ales şef al 
Partidului Naţional-Ţărănesc!! Dar ce nu se zice! Se mai zice că Garda 
de Fier nu se va mai prezenta în viitoarele alegeri şi că va da toate 
voturile sale lui Maniu, ca să bată Guvernul! Cine va trăi va vedea! 


Ultim ecou al alegerilor: 

Inainte să se termine cu depunerea listelor de candidaturi, Franaso- 
vici s-a pomenit într-o dimineaţă cu dna Thierry („la pauvre Nadine!'*) 
care a venit să-i ceară cu insistență în numele ei şi al prietenei sale Vo- 
ta, un loc pentru Radu Polizu! Soţia ministrului Franței mergând să 
cerşească un loc pentru peştele doamnei Vota Blank — iată ceva 
neaşteptat, un mic fapt care dă şi el măsura anarhiei morale în care ne 
zbatem. Pe lângă frăţia lor de rasă (dna Thierry e născută Rotschild) 
cele două dame sunt prietene intime şi au socotit probabil că tot le era 
permis în această țară a Valahilor. A doua zi, Thierry s-a dus la Minis- 
terul de Interne şi a cerut scuze pentru incalificabila intervenţie. „Ma 
femme est une gaffeuse, tout le monde sait ça!“ — sunt cuvintele cu 
care reprezentantul Franţei şi dulcele soț dotal şi-a încheiat vizita la 
Franasovici. Radu Polizu, bineînțeles a rămas de căruță. Mi se spune că 
s-ar fi înscris la Goga, acum. Cu inima la antisemiţi şi cu... restul în 
casa jidanului Blank, tipul e reprezentativ al speţei lui?. 


31 decembrie. Primit scrisoare de la Breasta, a nins şi acolo bine. Un 
strat de 20 centimetri acoperă semănăturile. Cel puţin să avem pâine. 


Citit în Universul de azi-dimineaţă ordinele de zi date Armatei de 
Anul Nou, de către Rege şi generalul Antonescu. Al Regelui e o peltea 
prin care Suveranul face un apel-quasi disperat la fidelitatea soldaţilor 
şi ofițerilor. Al lui Antonescu e o bucată de literatură mediocră, cu pre- 

1 Se vede că l-a considerat prea ramolit şi nu putea să-i încredinţeze noi alegeri! 

2 Gura lumii, rea, spune că Radu Polizu se ţine şi cu Vota Blank şi cu Nadina Thierry. 
A dat iama în Israel... 

tenţii, cu evocări istorice ce sună fals şi cu o totală lipsă de sinceritate. 
Omul care poate scrie aşa, şi nu poate închierba două buchii mai bine, 
e un mediocru. Încă unul asupra căruia mi se pare că ne-am înşelat. 

Regele a mai dat un ordin de zi şi „Străjerilor“. Aceeaşi banalitate de 
gândire şi de expresie ca în cel adresat Armatei. 


Ziarele publică textul telegramelor schimbate între Istrate Micescu, 
Krofta, Stoiadinovici şi Rustii Aras. Nu publică — pentru ce? — și 
textul telegramelor schimbate între Bucureşti şi Paris, căci trebuie să fi 
fost. Telegrama adresată de Micescu lui Krofta e scurtă, lipsită de cor- 
dialitate. Noul nostru ministru spune textual „că se vede obligaf“ să 
afirme că „va respecta obligațiile existente“, că „va lucra pentru расе“ 
şi că speră să aibă în curând prilejul să întâlnească pe colegul său ce- 
hoslovac, cel mai târziu la adunarea trimestrială a miniştrilor Micii 
Înţelegeri. Nici un cuvânt călduros nici pentru Cehoslovacia, nici 
pentru Mica Înţelegere. Răspunsul lui Krofta mult mai lung e şi mult 
mai călduros, aproape ditirambic, cu mărturisiri de pasionată fidelitate 
pentru România şi pentru Mica Înţelegere. 

Interesant e şi răspunsul lui Stoiadinovici care vorbeşte de alianţa 
celor două ţări şi пісі nu pomeneşte de Mica Inţelegere. 


Ziarele de azi-dimineaţă mai reproduc şi un interviu al lui Goga 
acordat foii londoneze Evening Standard, jurnal secundar. Tavi vor- 
beşte de dragostea sa pentru Anglia şi caută să explice acţiunea lui an- 
tisemită îndreptată împotriva ovreilor străini care au copleșit tot în Ro- 
mânia (!). Deşi Goga a turnat o vadră de apă în paharul lui de vin, in- 
terviul nu ne va atrage multe simpatii în Anglia. 

De altminteri, presa franceză, engleză şi americană continuă să fie 
ostilă noului Guvern, ceea ce n-ar fi nimic — dar se ridică şi împotriva 
țării, ceea ce e mai supărător. 


Deşi Ministerul Goga nu împlineşte astă seară decât 3 zile de exis- 
tență, opinia publică l-a judecat şi condamnat. Cea mai bună dovadă е 
că curentul şmecherilor spre dânsul s-a oprit. În afară de primii trans- 
fugi de la naţional-țărănişti, Барај în Guvern, n-au mai trecut alții. 
Ghelmegeanu, Gafencu şi Măcărescu, pe care „se conta“, au dezminţit 

public trâmbițata lor adeziune. Nici Costăchescu, pe саге Potârcă s-a 
dus să-l aducă de la Iaşi cu tren special, nu mai mişcă. Vaida şi vaidiştii 
au refuzat şi ei definitiv orice concurs Guvernului Goga şi se îndreaptă 
spre vechea lor matcă. 

Costică Angelescu a întâlnit pe Pangal şi i-a spus că răspunsul lui 
Vaida e următorul: „Dacă dl Goga îi cedează Preşedinţia Consiliului, 
va putea sta de vorbă cu dânsul, pentru o colaborare!“. Angelescu a 
mai povestit lui Pangal că i s-a propus cu insistență, lui, Ministerul de 
Finanţe, dar că în afară de orice consideraţie politică, ar fi o nebunie 
din partea sa să intre într-o combinaţie efemeră şi nebună, menită pră- 
buşirii fie numai din cauza proiectelor anarhice financiare care se ven- 
tilează. Fără să mai vorbească de ostilitatea cercurilor financiare din 
Occident. 


Examinând situația politică în urma neaşteptatelor evenimente care 
s-au desfăşurat de luni şi care ne-au buimăcit un moment, putem ajun- 
ge la câteva concluzii cu privire la Guvernul pe care ni l-a hărăzit 
Domnul în acest nenorocit sfârşit de an. Ele se pot grupa sub două ru- 
brici, a aparenţelor şi a dedesubturilor. 


Aparenţele. 


Guvern de autoritate, dar încredințat unor oaineni fără autoritate. 
Guvern de mână tare, fără mână şi supus mai departe fluctuaţiilor de- 
magogiei electorale. Un Guvern de autoritate şi de mână tare nu trebuie 
înființat în spirit de vrajbă şi de vrăjmăşie, ci în spirit de împăciuire şi 
de liniştire. Un regim de autoritate care începe prin persecuțiile de 
clasă şi de rasă, e dinainte condamnat la prăbuşire. Singurul imbold 
care a împins pe Rege în alegerea lui Goga a fost frica de Maniu şi de 
Garda de Fier. Cunoştea neîmpăcata ură a lui Goga pentru Maniu, şi și- 
a zis că un partid ideologic înrudit va putea înfrânge mai uşor Garda de 
Fier decât unul ideologic opus. Bătaie pe zvastică, în loc de război 
civil. Socoteala era exactă în principiu, dar nu şi în practică. Aşa cum 
sunt înarmate părțile, Maniu şi Garda vor ieşi învingători din această 
luptă, iar nu Goga şi Cuza. Preocupat numai de patimile şi de interesele 
lui proprii, Regele şi-a bătut joc de formula de guvernământ pe care 
i-am dat-o şi саге nu avea în vedere o luptă, ci binele obştesc — şi a 
sabotat-o. A dat briciul pe mâna таітиќеі în speranţa că va tăia bere- 

gata adversarilor săi. Regele nu numai că a sabotat formula de Guvern 
bazată pe autoritatea lui, dar a prăbuşit această autoritate însăşi, prin 
simplul fapt că a coborât personal în luptă. Ce încredere vor mai putea 
avea oamenii, în viitor, într-un Guvern de autoritate, după ce incapa- 
bilii şi necinstiții chemaţi astăzi să exercite această autoritate vor fi ter- 
felit-o în mocirlă? Guvern de autoritate cu un nescrupulos ca Savu la 
Finanţe, cu un dobitoc ca Gigurtu la Industrie, cu un zăpăcit ca Mices- 
cu la Externe şi cu o lichea ca Armand Călinescu la Interne?! Guvern 
de atac împotriva unor adversari detestaţi şi temuţi, da, — Guvern de 
autoritate în înțelesul înalt şi moral al cuvântului, nu. 


Dedesubturile. 


În alcătuirea Guvernului Goga, Regele a urmărit desigur crearea 
unui instrument de atac şi de apărare, dar a mai urmărit şi altceva. A 
urmărit o nouă polarizare a Partidului Naţional-Ţărănesc. Alături de 
Armand Călinescu, pivotul întregii mişcări, a sperat să rupă de la Ma- 
niu-Mihalache mult mai mulți decât a rupt. A fost aproape sigur că va 
rupe pe Costăchescu, pe Ghelmegeanu, pe Măcărescu, pe Gafencu, pe 
Sauciuc Săveanu şi pe mulţi alții. A crezut chiar un moment că va rupe 
pe Halipa. Dar şi aci socotelile Іш au dat greş. Planul lui era (şi este în- 
că) ca îndată се în jurul lui Călinescu s-ar fi strâns un lot de fruntaşi {4- 
rănişti destul de însemnat, să dea peste cap pe Goga (sub pretextul exi- 
genţelor internaţionale) şi să încredințeze Chiorului Preşedinţia Con- 
siliului. La apelul lui Armand Călinescu, prim-ministru, Regele e con- 
vins că tot Partidul Naţional-Ţărănesc va răspunde şi că Maniu şi Mi- 
halache vor rămâne singuri. Visul Regelui e să-şi domesticească astfel 
şi Partidul Naţional-Ţărănesc, cum şi-a domesticit pe cel liberal — şi 


l Nu-ţi vine să crezi ochilor citind numirile publicate zilnic în gazete. La Finanţe, 
pe lângă sperțarul de Savu, s-a numit subsecretar de Stat, un arhitect (?), Enescu, un 
gheşeftar şi un monoman care ne pisează de ani de zile cu memorii utopiste prin care 
preconizează introducerea „monetei reductibile“ prin devaluarea ei progresivă (!!!) — 
şi ca secretar general un tânăr cu degetul în gură a cărui singură însuşire e de a fi 
nepotul lui Tilică Ioanid. La Justiţie s-a numit secretar general un Murgăşeanu (nu 
Nicu), un ţigan sadea, ignorant şi afarisit, până mai acum un an șeful romilor din 
România! La Muncă, pe lângă беруш de George Cuza, s-a numit tot secretar general, 
escrocul de Al. Cusin. Şi aşa mai departe. Toţi băieții cuzismului au ajuns subsecretari 
de Stat. Doctorul Ilie Rădulescu, escroc notoriu, dat afară de la Primăria Capitalei, e pe 
punctul să fie numit ministru la Roma (!!!), ca răsplată pentru serviciile aduse 
partidului prin foaia lui de şantaj Porunca Vremii. Să sperăm că Majestatea Sa ne va 
scuti ce! puţin de această ruşine, până în cele din urmă! 

alternând la putere pe cele două lichele, Guţă Tătărescu şi Armand 
Călinescu, să-şi facă mendrele! 

Planul Regelui e frumos, dar mi-e frică că nu se va realiza. Pentru 
moment s-a realizat un singur lucru: demonetizarea autorității Regale 
— aceasta este un rezultat câştigat. Pentru rest cine va trăi va vedea. 
Dumnezeu, care ne-a scăpat de multe, ne va feri şi de regimul corupției 
rotative. 

Cu aceste reflecţii, dureroase dar nu descurajante, închei însem- 
nările mele pe anul 1937. Ce ne va aduce 1938? E soarta ţării în joc. 


(Urmează volumul al IV-lea, 1938) 

ARAS, RÜSTÜ — 183, 317. 

ARCIZEWSKI — 9, 10, 21, 25-27, 
71, 170, 171, 177, 180, 190, 194, 
195, 265. 

ARGEŞANU, GHEORGHE general 
— 18, 200. 

ARGHEZI, TUDOR — 12, 212. 

ARION, DINU — 145. 

ATATÜRK KEMAL — 17, 40, 186, 
193. 

AUSCHNIT, MAX — 8, 101, 102, 
105, 127, 150, 210, 299, 300, 307. 

AVERESCU, ALEXANDRU mareşal 
— 125, 126, 133, 134, 155, 178, 
213, 221, 223, 232, 233, 235, 
241—243, 246, 254, 262, 289, 300. 


ВАШЕ, ERNST — 102, 169. 

BARTHOU, LOUIS — 26, 277. 

BĂDULESCU, VICTOR — 108. 

BĂLAN, mitropolitul Ardealului — 
154. 


* Întocmit de Cristina Arvatu. 


BECK, JOSEF — 9, 10, 21, 26, 43, 
44, 47, 52, 112, 170, 171. 
BEJAN, PETRE — 228, 234, 248. 
BENEŞ EDUARD — 40, 46, 47, 
103, 113, 114, 123, 124, 136, 
199, 202, 280. 
BERTHLOT, HENRI MATHYAS 
— 139. 
BIBESCU, ANTOINE — 42, 270. 
BIBESCU, MARTA — 139, 140,211. 
BLAGA, LUCIAN — 212, 315. 
BLANK, ARISTIDE — 316. 
BLUM, LEON — 32, 37, 138, 139, 
142. 
BLUMENFELD, KALAMAN — 132, 
168, 173, 304, 307, 308, 310, 314. 
BONNET, GEORGES — 7, 32, 54, 
137, 189. 
BOILĂ, ROMULUS — 113. 
BONCOUR, JEAN — 139, 143, 313. 
BONCOUR, PAUL — 40, 41, 44. 
BRĂNIŞTEANU, BENO — 128, 314. 
BRĂTIANU, CONSTANTIN (DINU), 
Г.С. — 15, 163, 178, 198, 199, 209, 
210, 213, 224, 227, 229, 230, 
238, 248, 287, 304, 306. 
BRĂTIANU, GHEORGHE — 57, 
125, 126, 133, 134, 150, 156, 173, 
175, 178—180, 188, 212, 213, 224, 
227-230, 232, 233, 235, 241, 244, 
246, 247, 251, 252, 254, 263, 277, 
278, 294—296, 300, 304, 306, 308. 
BRĂTIANU, 1.С. =— 218, 278. 
BRĂTIANU, VINTILĂ 1.С. — 30, 
128. 
BUDURESCU, NICOLAE — 287. 

BUJOIU, ION mm 231. 


CANCICOV, MIRCEA mm 97. 

CANTACUZINO, ALEXANDRU — 
22, 24, 257. 

CANTACUZINO, GRIGORE mm 247. 

CANTACUZINO-ZIZI, GHEORGHE 
general mm 145, 147, 150, 151, 305. 

CARP, GRIGORE mm 45, 100-102, 
121, 257. 

CAROL 1, rege al României mm 61, 
218 


CAROL AL II-A, rege al României 
= 8-10, 13, 15—17, 19, 21—31, 
33, 35, 37—41, 43—49, 51, 52, 
55—57, 59—63, 65, 69, 71, 72, 74, 
75, 86, 94, 95, 97—102, 105, 112, 
114, 120, 121, 123, 125, 126, 128, 
132-134, 138—140, 142, 143, 147, 
148, 150-153, 155—158, 161-163, 


165-169, 172-182, 184, 185, 
187-190, 193—195, 197-199, 202, 
207210. 2123229, 231-233, 


235-237, 241, 242, 244-246, 249, 
251, 253—255, 257-259, 263, 264, 
266, 271, 273, 276, 278, 279, 
283-286, 289-292, 296-299, 
301-320. 

CATARGIU, LASCĂR аш 116. 
CĂLINESCU, ARMAND mm 28, 133, 
207, 238, 307, 310, 312, 319. 

CĂMĂRĂŞESCU, ION -æ 272. 

CECROPID, DINU æ= 104, 204, 244. 

CESIANU, DINU mm 25, 112, 124, 
207, 270. 

CHAMBERLAIN, NEVILLE -æ 30, 
55, 66, 68, 69, 127, 145, 170. 

CHAMPIN ra 69, 75, 77. 

CHAUTEMPS, CAMILLE mm 41, 56, 
70, 142. 

CIANO, GALEAZZO шт 66, 70, 137, 
183, 184, 206,221. 

CIOTORI, DANIEL mm 259, 271. 

CIPĂIANU, GHEORGHE ши 287. 

CIUPERCĂ, NICOLAE wn 156. 

CLIME, GHEORGHE mm 151, 275, 
276, 300. 


INDICE ша nume de perşoane 


CODREANU-ZELEA, CORNELIU 
= 22, 24, 147, 150, 151, 166, 
217, 233, 248, 249, 251, 252, 
256, 257, 259, 262, 264, 294, 299, 
306, 309, 310. 

CONDIESCU, MATEI ши 116. 142. 

CONDIESCU, NICOLAE — 314. 

CONSTANTINESCU, АТТА а 233, 
242, 246, 263. 

CONSTANTINESCU, МІТІТА — 
272. 

COSTĂCHESCU, NICOLAE mm 133, 
212, 213, 238, 310, 318, 319. 
COSTINESCU, ION dr. mm 187, 213, 

255, 278. 

CRAINIC, NICHIFOR mm 108. 

CREȚIANU, ALEXANDRU mm 270. 

CRISTEA MIRON, patriarhul Rọ- 
mâniei mm 123. 

CUSIN, ALEXANDRU mm 319. 
CUZA, A.C. —r 12, 178, 232, 233, 
254, 293, 300, 308, 313, 318. 

CUZA, GHEORGHE mm 319. 


DALADIER, EDOARD mm 41, 142, 
143 


DAMIAN, MIRCEA — 108. 

DELBOS, YVON — 35, 38, 99, 109, 
142, 152, 189, 200, 203, 208, 
220, 230, 260, 263, 264, 266-275, 
277, 279, 284, 288, 313. 

DEŞLIU, MIŞU m 153. 

DIMITRIU, SERGIU æ 169, 295. 

DIMITRIU, CONSTANTIN шш 287. 

DIMITROV, GHEORGHI mm 18. 

DOBRESCU, AUREL -m 61. 

DOBRESCU, DEM. I. - 38. 

DOMBROVSKI, VICTOR ши 192. 

DRAGOMIRESCU, MIHAIL w- 165. 

DUCA, GRIGORE GH. ши 281, 282, 
284_288. 

DUCA, I. GH. mm 24, 30, 133, 180, 
214, 258, 271, 276, 279-281, 284, 
286, 287, 288. 

DUMITRESCU, PUIU mm 121. 


EDEN, ANTHONY mu 16, 39, 42, 
51, 55, 66, 69, 70, 109, 145, 

152, 164, 170, 196, 199, 200, 
221. 

EDUARD AL VIII-LEA, rege al An- 
веі — 40, 72. 

ENESCU, GEORGE — 70, 179, 226, 
245. 


FABRICIUS, WILHELM — 203, 
214, 237, 275. 

FERDINAND І, rege al României — 
51, 223. 

FILIPESCU, GRIGORE — 155, 157, 
160, 163, 168, 178, 210, 233, 263, 
278, 279. 

FILIPESCU, NICOLAE — 247. 

FLANDIN, ETIENNE — 204, 205. 

FLONDOR, CONSTANTIN — 175, 
178, 190, 194. 

ЕОВТО, GRIGORE — 265, 266. 

FOURNIER, PIERRE — 52, 53. 

FRANASOVICI, RICHARD — 27, 
33, 49, 70, 74, 98, 99, 106, 134, 
231, 238, 248, 258, 287, 294—297, 
301, 316. 

FRANCO FRANCISCO general — 
14, 42, 53, 54, 87, 102, 110, 122, 
136, 137, 170, 200, 202, 207, 214, 
221. 


GAFENCU, GRIGORE — 222, 310, 
317, 319. 

GAMELIN, MAURICE, GUSTAVE 
general — 26, 35, 101, 130, 136, 
139, 148, 156, 157, 161, 193, 232. 

GEBLESCU, ŞERBAN — 261. 

GEORGE AL VI-LEA, rege al Angliei 
— 25, 60, 183. 

GEORGESCU, GEORGE — 179. 

GHELMEGEANU, MIHAIL — 133, 
310, 317, 319. 

GHIKA, MATILA — 140. 

GIGURTU, ION — 311, 319. 

GIURESCU, CONSTANTIN, C. — 
165. 

GOGA, OCTAVIAN — 13, 57, 9%, 
122, 125, 126, 133, 134, 153, 155, 
157, 168, 169,176, 178, 212, 214, 

224, 232, 233, 235, 238, 239, 241, 
252, 254, 257, 269, 304—313, 
„315-318, 319. 
GORING, HERMANN — 141, 185, 
206. 
GRANDI — 66, 68, 69, 127. 
GRIGORCEA, VASILE — 25, 51, 
123, 124, 140, 176. 
GUNTHER, FRANKLIN — 163. 
GUSTAV ADOLF, moştenitorul Tro- 
nului Suediei — 166, 197. 
GUSTI, DIMITRIE — 15, 41, 46, 
56, 112, 124, 195, 207. 


HALIFAX, EDUARD — 214, 221, 

254, 286. 

HALIPA, PANTELIMON — 319. 

НАТІЕСАМО, EMIL — 246. 

HITLER ADOLF — 43, 44, 48, 60, 
71, 72, 106, 129—131, 134, 138, 
142, 150, 171—173, 174, 185, 197, 
204, 205, 214, 284, 286. 

HODOŞ, ALEXANDRU — 290, 

HODZA, E. — 46, 47, 53, 143, 202, 
203. 

HOHENZOLLERN FRIEDRICH, 
principe german — 130, 139, 178, 
181 


HULL, CORDELL — 75. 


IAMANDI, VICTOR — 228, 287. 

ILASIEVICI, CONSTANTIN general 
— 100, 150, 157. 

ILIESCU, ALEXANDRU — 163. 

INCULEȚ, ION — 49, 54, 63, 97, 
154, 155, 157-159, 160, 169,213, 
228, 230, 231, 238, 248, 287. 

INONU, ISMET — 183. 

IOANID, TILICĂ — 311, 319. 

ІОАМІТЕЅСО, D.R. — 13, 59, 153, 
160, 234, 309, 310. 

IONESCU, BARBU — 290-292. 

IONESCU, NAE — 249, 255. 

IONESCU, MIHAIL general — 45, 
51. 

IONESCU, TAKE — 99. 

IONESCU-SISEŞTI, 
— 231,251. 

IORGA, NICOLAE — 12, 42, 147, 
151, 155, 160, 165, 168, 175, 178, 
187, 210, 212, 220, 232, 235, 239, 
240, 250, 251, 253, 266, 270, 272, 
274, 278, 291, 306, 315. 

IRIMESCU, RADU — 30, 98, 173, 
202, 204, 260, 261. 

ІОСА, DUMITRU — 234, 287. 

IUNIAN, GRIGORE — 13, 96, 
155—157, 168, 169, 175, 178, 
212, 213, 228—230, 237, 267, 
290, 300, 304. 


GHEROGHE 


KAUFMANN, OSKAR — 8, 102, 
„295, 299, 300. 
КОС, KAROLY — 21, 52, 60. 
KROFTA, КАМП, — 53, 94, 95, 96, 
143, 221, 288, 317. 


LAHOVARI, ALEXANDRU — 49, 
50. 

LAPEDATU, ALEXANDRU — 154, 
221, 224, 278, 287. 

LEBRUN ALBERT — 31, 39, 44, 
56, 62, 63, 138, 270, 279. 

LENIN V.I. — 151, 233. 

LEOPOLD, rege al Belgiei — 56, 60, 
220. 

LITVINOV, MAXIM, M. — 109, 
200, 208, 280, 281. 

LLOYD, GEORGE — 164. 

LUDENDORF, ERICH mareşal — 
297. 

LUGOŞIANU, ION — 124, 184, 202, 
222, 225, 239, 244. 

LUPESCU, IONEL — 159, 234, 246. 

LUPESCU, ELENA — 18, 22, 23, 
30, 95, 97, 99, 105, 121, 132, 
144, 169, 238, 249, 250, 265, 
277, 284, 285, 289, 292, 295, 298, 
303, 311. 

LUPU, NICOLAE dr. — 59, 61, 168, 
212,218, 219, 221, 224, 225, 258, 
259, 274, 276, 300. 


INDICE — nume de persoane 


MACDONALD, JAMES, RAMSAY 
— 211,214. 

MACOVEI, LON — 13, 18, 33, 35. 

MADGEARU, VIRGIL — 59, 161, 
168, 173, 177, 212, 218, 219, 
221, 224, 225, 233, 244. 

MAISKI, IVAN — 34, 172. 

MALAXA, NICOLAE — 8, 18, 23, 
28, 95, 104, 173, 175, 181, 220, 
221, 237, 292, 300, 307, 308. 

MANIU, IULIU — 28, 33, 45, 59, 
61, 148, 149, 151, 154, 155, 172, 
178, 194, 212, 218, 221, 224, 226, 
228, 232, 237, 238, 244, 249— 
253, 255-259, 263—268, 270, 273, 
277—280, 283—285, 289, 291—294, 
296, 297, 304—306, 308, 309, 312, 
315, 316, 318, 319. 

MANOILESCU, MIHAIL — 125, 
126, 154, 249. 

MANOLESCU-STRUNGA, ION — 
231, 234. 

MARIA, regină a României — 17, 
80, 100, 119, 120, 131, 178, 181, 
186, 205, 211, 223, 261. 

MARINESCU, GAVRILĂ — 94, 95, 
97, 132, 220, 283, 303, 312. 

MASARYK TH.G. — 103, 113, 114, 
124. 

MEHEDINȚI, SIMION — 113, 175. 

MICESCU, ISTRATE — 38, 41, 203, 
257, 262, 317, 319. 

MIHAI, voievod al României — 51, 
114, 121, 143, 162, 166, 172, 177, 
178, 180, 181, 199, 202, 219. 

MIHALACHE, ION — 15, 28, 59, 
61, 96, 99, 132, 148, 154, 155, 
157, 168, 169, 173, 176—178, 184, 
203, 207, 210, 212, 213, 218, 219, 
221, 222, 224—226, 238, 244. 
249, 250, 252, 270, 289, 312, 
319, 

МІКОМЕЅСО, 5.6. — 133, 169, 173, 
175, 176, 177, 179, 180, 188,194, 
219, 220, 224. 

MIRTO, EDUARD — 59, 160, 309, 
1 


MUSSOLINI BENITO — 52, 66, 
68, 100, 122, 128, 129, 130-132, 
135, 138, 174, 182, 185, 186, 189, 
199, 207, 261, 268, 277. 


NANU, FREDERIC — 213. 

NEGURĂ, MIHAI — 287. 

NEMOIANU, PETRE — 239. 

NEURATH, CONSTANTIN — 30, 
33,71. 

NICOLAE, prinţ al României — 95, 
121, 139. 

NICOLAE AL II-LEA, ţar al Rusiei 
— 233, 

NISTOR, ION — 50, 154,287. 

МІТЕЅСО, VOICU — 133, 160. 


OSTROVSKI, ANDREI — 63, 180, 

191, 208, 210, 214, 222, 311. 

OTETELIŞANU, ALEXANDRU — 
233, 242-244, 246. 


PANGAL, ION — 15, 25—27, 48, 
49, 58, 62, 63, 80, 98, 112, 125, 
126, 133, 134, 175-177, 180, 188, 
190, 194, 195, 213, 224, 233, 254, 
309, 313, 318. 

PAPACOSTEA, PETRE — 178, 242, 
243, 244, 254, 264. 

PAUL, prinţ moştenitor al Serbiei — 
143, 166, 178, 179, 181, 203, 237, 
239. 

PAVELESCU, CINCINAT — 249. 

PERTINAX — 10, 11, 42-444, 48, 
60, 235, 267, 285. 

PETRESCU-COMNEN, NICOLAE 
— 284, 286. 

PILSUDSKI JOSEF mareşal — 16, 
17,21, 66. 

PONINSKI — 10, 21, 25, 112. 

POP, VALER — 15, 45, 49, 118, 154, 
187, 231, 234, 238, 294. 

POPESCU, STELIAN — 23, 51, 56, 
96, 105, 108, 112, 116, 122, 127, 


131, 141, 146, 150, 161—163, 184, 
187, 222, 239, 244, 264, 265, 287, 
288, 314. 

РОРЕЅСО-МЕСЅЕЅТІ, AL. — 239, 
244, 289. 

POPOVICI, MIHAI — 149, 226, 235, 
238, 251, 252, 263, 264. 

POTARCA, VIRGIL — 307, 310, 
318, 

PREZAN, CONSTANTIN mareşal 
— 139, 178, 

PROTOPOPESCU, PAKE — 163. 


QUARANTA — 183, 184. 


RADIAN, ALEXANDRU — 28, 61, 
153, 244, 246, 247, 262. 

RADOVICI, CONSTANTIN — 57, 
58. 

RĂDULESCU, ILIE dr. — 257, 319. 

RĂDULESCU, SAVEL — 255, 258, 
285. 

RĂDULESCU, VASILE — 307, 310. 

RIBBENTROP, JOACHIM von — 
34, 174, 182. 

RIST, CHARLES — 7, 108. 

ROOSEVELT FRANKLIN D.—31, 
141, 145, 165, 197. 

RYDZ-SMIGLY EDUARD mareşal 
— 19, 21, 26, 27, 52, 101, 112, 
143, 166, 177, 179, 180, 190, 
193—195, 232. 


SALAZAR ANTONIO DE OLIVEIRA 
— 18, 143. 

SASSU, VASILE — 38, 106, 267. 

SAUCIUC SĂVEANU, TEOFIL — 

_221, 224, 319. 

ЅАКАТЕАМ№О, DAN — 169, 222, 
299. 

SCANAVI, AL. — 99, 123, 295. 

SCHACHT, Н. С. Н. — 109, 141, 
174, 185, 204—206, 284. 

SICHITIU, ION general — 38, 39, 
41, 69, 175, 192, 250. 

SIDOROVICI, TEOFIL — 179. 

SIMIAN, DINU — 307, 310. 

SOLA, UGO mm 15, 16, 253, 254. 

SOUTZO, PRAT — 41, 42. 

SPAAK, PAUL — 205, 208, 220. 

STALIN I.V. — 7, 18, 29, 51, 58, 
69, 71, 81, 85, 115, 119, 142, 
166, 170, 199, 210, 233. 

STANCESCU, ALEXANDRU — 
163. 

STELESCU, MIHAI — 133, 257. 

STERN, ALBERT — 69, 75, 77, 150. 

STOIADINOVICI, MILAN — 63, 
65, 76, 83, 94, 95, 151, 189, 203, 
268, 284, 317. 

STURDZA, MIHAI mm 20, 242, 246, 
247, 302, 303. 

SZEMBECK — 71, 72. 


ŞEICARU, PAMFIL — 61, 279. 

ŞONERIU, ION — 134, 270, 296, 
297, 310. 

ŞUMULEANU, CORNELIU — 293. 


TABACOVICI, NICOLAE — 13, 
_14, 18, 28, 33, 45, 51, 52. 
ТАТАКЕЅСО, GHEORGHE шы 15, 
23, 48, 49, 58, 59, 61, 63, 94, 95, 
97-99, 106, 110, 132, 134, 164, 
151, 155, 157159, 162, 168, 169, 
173—175, 179, 180, 186, 188, 198, 
199, 208, 209, 212, 213, 215, 220, 
221, 224, 227—232, 234, 235, 239, 
240, 245, 253, 258, 264, 266, 267, 
269, 270, 275, 277-280, 282, 284, 
286, 287, 291, 297, 299, 300, 302, 
304, 305—307, 308, 311, 312—314, 


319. 

TĂTĂRESCU, NOLICĂ — 106, 
302, 314. 

TEODORESCU, PAUL general — 
100, 302. 

THIERRY == 25, 26, 46, 139, 210, 
263, 265, 266, 270, 272, 273, 274, 
313, 316. 

TILEA, VIOREL V. — 33, 59, 159, 
234, 246. 

TITEANU, EUGEN mm 244. 


TITULESCU, NICOLAE — 10, 13, 
14, 23, 24, 27, 28, 33, 42-44, 48, 
51, 56, 60, 86, 99, 124, 128, 129, 
158, 159, 161, 170, 172, 180, 
183—185, 194, 200, 214, 216, 
235—237, 249, 255, 257259, 
260, 264, 266—271, 273, 274, 276, 
277, 279—282, 284—287, 288, 290, 
293, 311, 313. 

TROȚKI, LEON D. — 18. 

TUHACEVSKI MIHAIL, N. mareşal 
— 7, 103. 


ТОРА, PETRU — 231. 


URDĂREANU, ERNEST — 10, 46, 
51, 94, 95, 97, 99, 100, 102—105, 
121, 129, 132, 169, 175, 178, 181, 
190, 303, 305. 


VAIDA-VOIEVOD, AL. — 13, 15, 
49, 59, 99, 126, 133, 134, 154, 
155, 159, 160, 168, 173, 176, 
177, 180, 188, 207, 210, 212, 213, 
219, 220, 224-226, 228, 230, 232, 
234, 236—238, 242, 246, 253, 272, 

„306, 309, 310, 316, 318. 

VACARESCU, ELENA — 110. 

VAĂITOIANU, ARTHUR general аа 
155, 213. 

VICTOR EMANUEL, rege al Italiei 
— 15, 16. 

VOROŞILOV, KLIMENT EFRE- 
MOVICI mareşal — 7, 67, 80. 


WOHLTAT, H. — 275. 
WILHELM 1, rege al Prusiei mm 85. 


ZAMFIRESCU, ALEXANDRU mm 
9, 27, 95, 100, 101, 121, 124, 180, 
190, 195. 

ZEELAND, MUSSI von mm 25, 30, 
37, 56, 60, 111, 182, 200, 205. 
ZINOVIEV, GRIGORI, EUSEEVICI 

— 119. 

ZWIEDINECK, EUGEN — 120, 

131. 

